
Inzwa, iwe benzi, icho unodyara hachirarami kana chisina 
kufa. Uyezve chaunodyaracho harisi dzinde richazomera 
racho, asi kuti tsanga yembeu yacho, ingava yemapfunde 
kana yeimwewo zvayo mbeu. 

Mugo aisanzwa kugadzikana, otya. Akanga akarara nema- 
nhede akatarisa mudenga. Zvinzunzwa zvechin’ai chouswa 
hwakanga hwakapfirira imba yake zvakanga zvakarembera 
zvakanongedzera pamwoyo pake. Akaona donhwe remvura 
rakanga rakati weke kuchena rakarezuka pamusoro pake. 
Donhwe riya rakatanga kukura nokusviba napamusana 
pechin’ai charaimedza. Rakagochitanga kurembera richi- 
dzika rakamunanga, akaedza kutsinziny’a. Maziso ake 
akaramba kuvhara. Akaedza kusimudza musoro; wakaita 
sowakanga wakasungirirwa pamubhedha. Donhwe riya 
rakaramba rongokura nokukura: apo raingoramba richi- 
swedera padyo namaziso ake. Aida kuti adzivirire maziso 
ake namaoko ake; asi maoko ake, makumbo ake, zvose 
hazvo zvakaramba kumuteerera. Apererwa nezano, Mugo 
akazozvishingisa ndokuvhizinguka achibva apepuka. Zvino 
akanga achiti kududu arere mugumbeze rake achingohuta 
napamusana pokutya kuti maziso ake aizopofumadzwa 
nedonhwe remvura sezvaakanga achangobva mukurota. 
Gumbeze rake raikwasharara rangova rengeny’a. Mvere 
dzaro dzaimuswinya kumeso, muhuro — pese zvapo 
pakanga pakashama pamuviri wake. Akashaya kuti omuka 
here kana kuti kwete; mugumbeze makanga muchiri kudziya 
uye zuva rakanga risati rabuda. Chadzera choutongazuva 
chaipinda mumba nomutumitswe twaiva mumadziro. Mugo 
akamboedza kuita zvaaisiita pakati pousiku kana kuti pama- 
mbakwedza ashaya hope. Kana kwakati ndindo-o kusviba 
zvinhu zvizhinji zvinenge zvisinganyatsoonekeri zvichiita 
sezvakabatana-batana. Ndipo paaiedza kupatsanura zvinhu 
zvinenge zviri mumba make kuti ichi chii, icho ndechakati. 
Asi, pamusi uyu, Mugo akawana zvichimuomera kuti anya- 
tsoisa pfungwa dzake pamwe chete. Aiziva zvake kuti ihope 

chete: asi aingonzwa obvunda paaifunga nezvedonhwe 
remvura raida kumutosvora. Motsi, piri, tatu; achibva ati 
gumbeze riya waranyu. Akageza kumeso kwake ndokuku- 
hwidza moto. Akavhovhonora kasamba koupfu hwechibage 
kakanga kakangokandwawo. pakati pemidziyo yake necho- 
kune rimwe divi remba yake. Akaisa upfu mupoto, ndoku- 
dira mvura, ndokugadza poto iya pachoto ndokuchitanga 
kukodzonga nechigwaku. Aifarira kudya bota mangwanani 
oga oga. Asi aingoti akariti nombo, aingobva afunga 
mbwezhu dzamazibota aaidyiswa achiri muusungwa. Inga 
nguva haifambi, Mugo akadaro mupfungwa dzake, zvinhu 
zvese zvakaitika ndizvo zvinongoramba zvichiitika: 
mangwana, nezuro namarimwezure, ndizvo ndizvo, mutsa- 
uko wazvo shayu. j 

Akatora badza rake nedemo ondoita zvaakanga ajairira 
kubvira kuburitswa kwaakanga aitwa kubva paMaguita iyo 
yaiva kamba yaakazopedzisira usungwa hwake averi. Kuti 
asvike kukamunda kake kaiva nechokune rimwe divi 
romusha weThabai, Mugo aitofanirwa kupfuura 
nomumigwagwa yaiva isina tara yaipinda nomumisha. 
Samazuva ose, Mugo akaona kuti vamwe vakadzi vakanga 
votodzoka kubva kurwizi misana yavo yakakombera 
nemigomo yemvura yavakanga vakatakura, vomhanyira 
kuti vandobikira varume navana vavo tii nebota. Zuva 
rakanga rabuda zvino: tumimvuri twemiti, dzimba 
netwavanhu twasiti tande tande pasi. 

‘Ko, wamuka sei?’ Warui akashevedzera kuna Mugo 
achinyuka kubva -mune kamwe kamba. 

‘Ndamuka zvangu.’ Samazuva ose, Mugo akanga oto- 
pfuura asi Warui aiita sapaiva nezvaaida kukurukura. 

-‘Wafumirirana napo pasika?’ 

‘Hongu.’ 

‘Inga ndizvo zvandinosigardtaura wani. Basa rinoitwa 
pasi pachino munya. Kana zuva rozobudawo zvaro watova 
pandima rinobva rangokutyawo wani. Zvino ukati 
rikutangire kusvika pamunda — ahiwe.’ 

Warui, aiva mumwe wamakurukota omumusha umu, 

akanga akanyatsoti gumbeze idzva gude gude, richibva 
ranyatsoburitsa mananda okumeso kwake nevhudzi rake 
nendebvu zvakanga zvachena. Ndiye akanga apa Mugo 
munda mutsva uyu kuti azvibatsirewo. Munda waMugo 
wokutanga wakanga wabvutwa nehurumende ari 
muusungwa. Nyangwepo Warui aifarira hurukuro, akanga 
ajairana naMugo, achikudza kunyarara kwake. Asi pazuva 
iri akatarisa Mugo nerimwe ziso rainge raida kuziva 
zvakawanda. 

‘Inga Kenyatta hapana zuva raasingatiudzi wani . . 
mazuva ano ndeorusununguko nokushanda.’ Aka- 
mbonyarara ndokuregedzera kamutsenenza kamate muhe- 
ji yaiva padivi penzira. Mugo akanga amira achiita seainyara 
kana kusada kuona Warui. ‘Ko, kumba kwako uku — 
wakatigadzirireiko — mabiko erusununguko ruri kuuya 
urwu?’ Warui akaenderera mberi. 

‘Ha, kwakanaka zvako,’ Mugo akapindura ndokuti 
achambopfuura. Paaipfuura nomumusha, Mugo aiedza 
kuda kuziva kuti muvhunzo waWarui wokupedzisira 
wairevei. 

Thabai waiva musha mukuru. Pawakavakwa waisa- 
nganisa matunhu aiva nechitsama aiti Thabai, Kamandura, 
Kihingo nedzimwe nzvimbo dzeWeru. Kana nazvino uno, 
muna 1963, wakanga usina kunyanyoshanduka kubva pane 
zvawakanga wakaita muna 1955 apo zvidziro zvedhaka 
namatenga ouswa zvakangoumbiridzwa-umbiridzwa chimbi 
chimbi munzvimbo imwe chete, apo bakatwa romuchena 
rakanga ranongedzwa mugotsi momutema zvichinzi tiri 
kukudzivirirai kubva kuhama dzenyu dzomusango. Dzimwe 
dzimba dzakanga dzaondomoka, dzimwewo dzakanga 
dzapazwa. Nyangwe zvakanga zvakadaro zvazvo, musha 
uyu waingotaridzika sezvinonzi pakanga pasina chakanga 
chaitika; uri kure waionekera sezijuru rouswa, utsi 
huchingoti togo togo mone mudenga sezvinonzi paipisirwa 
mupiro. ; 

Mugo aifamba musoro wakakotama, akatsikitsira pasi 
sezvinonzi ainyara kutarisa kumativi kwake. Akanga achiri 

kufunga nezvehurukuro yake naWarui paakanzwa munhu 
aidaidza zita rake. Akavhunduka, ndokumira akatarisa 
Githua aikamhina namadhananga ake akananga kwaari. 
Paakasvika paiva naMugo akarova sarupu, makumbo ari 
pamwe chete somusoja, runguwani rwakabvaruka ndokunzi 
simudzirwei mudenga achiti: 

‘Ndinokuchingamidzai muzita rorusununguko rwomu- 
tema.’ Akabva akotamisa musoro wake ruzhinji-ruzhinji 
somunhu aizvininipisa pamberi pavakuru vakuru. 

‘Ko — ko, wakadiiko?’ Mugo akabvunza ashaya kuti 
odii. Pakanga patova netupwere tuviri kana tutatu twakanga: 
twaungana tuchiseka zvidavado zvaGithua. Githua haana 
kukurumidza kupindura. Hembe yake yakanga yakarenge- 
nyuka, ichinyiminyira netsvina muhuro mayo. Mudhebhe 
wake wakanga wakapetwa gumbo roruboshwe ndokubatwa 
nechipeneti kuvharidzira chidzitsi chegumbo rake. Akabva 
ati ruoko rwaMugo changinja: 

“Wakadiiko sahwira, he? Uri mupenyu here mumwe 
wangu? Zvinofadza kwazvo kukuona uchimukira kubindu 
kwako namangwanani akadai! Pamberi norusununguko 
nokushanda! Ha! Ha! Ha! Kana neSvondo neSvondo, 
usagarire maoko! Inzwa unzwe, ndizvo zvandaisiitawo ini 
chimurenga chisati chauya. Ichokwadi iyoyo! Ndisati nda- 
bviswa gumbo raunoona iri nebara romuchena ndaiva shura- 
matongo pabasa namaoko aya! Ndinonzwa mwoyo wangu 
uchitubwida kutamba nomufaro ndichiona kushinga kwa- 
ko! Pamberi nokushanda. Ishe, ndinokuchingamidzai!’ 

Mugo akaedza kutupfunyura ruoko rwake. Hana yake 
yairova asi chokureva achichishaya. Kuseka kwakanga 
kwoitwa notupwere twuya kwakatonyanya kuwedzera 
kusagadzikana kwake. Pakarepo izwi raGithua rakabva 
rashanduka: 

‘Hondo yakasiya yatiparadza,’ akadaro nezwi rakanga 
rizere nemisodzi achibva angoenda pakarepo. Mugo aka- 
bvawo arusumudzira rwake, iro gotsi richirema nepfungwa 
yokuti akanga akatariswa nomurume uyu. Mamwe 
madzimai matatu aibva kurwizi akamira pavakamuona. 

Mumwe wavo akadaidzira asi Mugo haana kupindura kana 
kuvatarisa. Akatibura huruva sezvinonzi aitandaniswa. 
Aingofamba achizvibvunza mivhunzo: Ko ndambopindwa 
neiko nhasi? Ko, vanhu chavari kungonditarisira chiiko? Asi 
ndazviitira tsvina pamakumbo? 

Nenguva isipi akanga asvika pedyo nekumucheto 
kwomugwagwa mukuru womumusha kunova ndiko 
kwaigara vamuchembere. Hapana munhu aiziva zera 
romuchembere uyu. Zvaitaridzika sokunge akange ango- 
bvira pasichigare aripo, hapana aisamuziva kubvira 
kumatongo kusvikira nhasi mumusha mutsva uyu. Vachiri 
kumatongo, muchembere uyu aisimbogara nomwanako- 
mana wake mumwe oga, Gitogo, akanga asinganzwi kana 
kutaura, achitoita zvekumwiza-mwiza maoko ake nokungo- 
nguruma-nguruma semhuka kana paine chaaida kutaura. 
Gitogo akanga akaumbwa pachokwadi, akakuuka. Aiwa- 
nzoonekwa pataundishipi yeRung’ei yakare uko kwaiswera 
vakomana vachitandara. Pane dzimwe nguva majaya aya 
aipota achitumwa kuita tumabasa twakasiyana-siyana nava- 
namuzvinazvitoro vapataundishipi apa. Vaipiwa mibayiro 
yotumari ‘twokuchengeta homwe’, sokutaura kwavaisi- 
mboita kana vachifara zvavo. Waivanzwa voseka vachiti 
tumari utwu twaiva twokukokesa hama dzatwo muhomwe 
dzavo. 

Gitogo aipota achishanda mudzimba dzokudyira, 
nomumabhucha achiita basa rokusimudza nokutakura 
zvinhu zvairema zvaiwanzozezwa navamwe. Aijfarira 
kuratidza kusimba kwakanga kwakaita nyama dzamaoko 
ake. Runyerekupe rwakanga rwapararira muRung’ei 
nomuThabai rwokuti hapana mhandara yakanga isati yanz- 
wa kurema kwamaoko namakumbo omujaya uyu. Panguva 
dzoruvhunzavaeni Gitogo aitenga zvokudya — shuga, kana 
nyama — zvaaienda nazvo kumba kundopa mai vake. Mai 
vake vaibva vanyemwerera zvokuti mananda aiva kumeso 
kwavo aibva ambopera voita savadzokera paumhandara.. 
Vanhu vakanga vasina zororo rokuyemura rudo 
rwechimumumu ichi kuna mai vacho: ndiye anonzi 
mwanaka uyu, apa paita murume chaiye apa. 

5 


Rimwe zuva vanhu vomuThabai neRung’ei vakati pepu 
kumuka vakaona hazvibviri: vakanga vatokombwa namaso- 
ja avachena navatema akanga akadzipakatira pfuti. Iwo 
mazikatapira ehondo acho — vazhinji vavo vakanga vape- 
dzisira kuaona mumigwagwa panguva dzehondo yaChur- 
chill naHitler. Denga rakanga rakati tsvete nechiutsi 
chounga hwepfuti, vanhu vakabata ura hwavo. Vamwe 
varume vakazvikiyira muzvimbuzi, vamwe ndokuhwanda 
seri kwamasaga eshuga neebhinzi muzvitoro. Vamwewo 
vakati regai tisvove tindohwanda mudondo, wanei nzira 
dzokubuda nadzo dzose dzasoserwa nomuvengi. Vanhu 
vaitinhwa vachikokorodzerwa panhandare yomusika yaiva 
pakati pomusha, pavaindoongororwa nokuvhunzurudzwa. 
Uyu Gitogo akati pangu papera, ndokumhanyira mune 
chimwe chitoro, karamata napamusoro pekaunda, neseri jiti 
achisiya padiki kuumburudzana namuzvinachitoro 
aakaonawo akangoti dukwa dukwa mukati mamasaga 
akanga asisina chinhu. Akamwiza-mwiza maoko, 
ndokugurukuta achingonongedzera nokutarisa kumasoja. 
Muzvinachitoro akanga akangotuzurira Gitogo iyo hana 
ichinge ichabvarura chipfuva chake nokutya. Gitogo aka- 
bva ayeuka mai vake vaingova vega vega mumba mavo. 
Pfungwa dzake dzakaona shura richiitwa kuna mai vake iro 
ropa tiri upfachu-pfachu. Gomana rakati hazviitwi, ndiye 
nomusuo weseri kwechitoro dhugu kubuda, nyamu, svetu, 
jiti neseri kwewaya yaivako, uyo hoyo nomuminda idzo 
pfungwa dzenge mago adenhwa panhundu yawo nokufunga 
zvaikarodaro zvaitika kuna mai vake. Mai vangu, kumba, 
mai vangu, gumbo ngarityoke zvaro — dzaimbiririka 
pfungwa dzake. Simba rake chete, maoko ake ndiwo chete 
aizogona kuvadzivirira. Zvatinombiririka kudaro baba 
anhiya hatina kuzoona kuti kune muchena akapfeka chiba- 
bamunonzwei akahwandira muchisango chaivapo. 

‘Mira!’ muchena uya akazhamba. 

Ko, taigonzwei? VaGitogo vedu ndokuramba iri mhepo. 
Akachinzwa shwete! Kune chakanga chamurova kumusana. 
Akasimudza maoko ake mudenga. Akabva awira pasi 

nedumbu. Bara rinenge rakanga ragunzva mwoyo wake. 
Musoja uya akabva abuda paakanga akahwanda. Rimwe 
gandanga reMau Mau rakanga rasiya nyemba. 


Pavakanzwa nezvorufu rwomwana wavo, vamuchembere 
yakangoti: Nhai Mwari wangu! Vaivapo vanoti havana kana 
nokumbodonhedza musodzi kwese. Kana nokumbovhu- 
nza zvavo kuti zvakanga zvamuwana sei mwana wavo, 
havana. 

Paakadzoka kubva kutirongo Mugo aigaroona vamuche- 
mbere ava vagere panze pemba yavo. Panguva dzose dzaai- 
yaona, Mugo aingonzwa kakunetsekana_ sezvinonzi 
yamuchembere ava vainge vamuziva kuti aiva ani. Vaiva 
nakachiso kadodo kakanga kacherwa-cherwa nemihomba 
yekukwegura. Maziso avo aiva madiki asi nenguva dziri kure 
aipenya kuratidza kuti mweya wakanga uchirimo. Kazhi- 
nji kacho aitaridzika saakafa. Vaiva nezvuma zvaiva 
mumagokora avo, manyezunyakata endarira muhuro 
namagaba ainge ndoro mumakumbo. Izvi zvaiti kana 
vofamba zvorira sezvinonzi imbudzi yakasungirirwa dare. 
Maziso avo ndiwo ainyanya kutambudza Mugo. Ainzwa. 
saakanga asina kusimira, savaimuonerera. Rimwe zuva 
akambovataudza. Vakangomutarisa chete vachibva 
vatendeutsira maziso avo kurutivi. Mugo akanzwa saara- 
mbwa nomunhu wose zvake asi mwoyo wake wakadavira 
netsitsi achiona kusurukirwa kwavo. Aida kuvabatsira. 
Pfungwa iyi yakambomudziyisa mumwoyo make. Akatenga 
shuga, upfu hwechibage nesvinga rehuni panı chimwe 
chitoro chomumwe muKura. Manheru iwayo akaenda 
kumba kwavamuchembere vaya. Mumba mavo makanga 
makati dzirikiti kusviba. Makanga musina chirimo kunze 
kwemhepo yainzwika kuridza muridzo ichipinda 
_nomumaziburi akanga akangoti nyena nechidziro chemba 
yose. Vamuchembere vakanga varere pauriri, pedyo 
nechoto. Mugo akabva ayeukawo kuti naiyewo aisimborara 
pauriri pamwe chete nembudzi namakwai. Munhu nemhuka 
vairara vakakomba choto chimwe chete. Nedzimwe nguva 

Mugo aimbopota achigwesha oswedera pedyo nembudzi kuti 
adziyirirwe. Mangwanani aizomuka achiona chiso chake 
nenhumbi dzake zvizere dota, maoko namakumbo zvaka- 
dzururudzwa nendove yembudzi. Akazopedzisira ava 
nhinhi, asisanzwi gutukutu rohwema hwembudzi. Aya 
ndiwo mazuva aaigara navatete vake. Achifunga zvose 
izvi, Mugo akanzwa achibayiwa namaziso avamuchembere 
vaya. Aipenya savakanga vamuziva kuti aiva ani. Akadedera 
otya kuti zvimwe mbuya iyi yaizoda kumugunzva. Akabva 
ati povoyo kutiza, dumbu rovindunuka saaida kurutsa. 
Aiona sokunge paiva nezvazvaishura dai aizorega 
vamuchembere ava vachimugunzva kana kumunzvenzvera. 

Pfungwa iyi ndiyo yainyanyotenderera mumusoro wake 
pamusi wanhasi uyu paakanzwazve mwoyo wake woti dai 
ambopinda mumba umu ataura navo. Ainzwa sokunge 
paiva nechimwe chinhu chakanga chakamusunganidza 
nambuya ava. Asi nokuti, Saiyewo, vaigara vega vega? Achi- 
ngosvika pamusuo pavo chete akabva aita nhetemwa. 
Shungu dzokuda kuvaona dziya dzakabva dzati mbo mbo 
mbo, ndiye tendeu oita sootiza zvino otya kuti vamuche- 
mbere vaya vaikarodaro vakamudeedza vachiseka sebenzi. 

Ava mumunda, akanzwa kungoti ho-o seasina ura. 
Muminda makanga musina mbeu. Kuzotiwo nairo sora 
rakanga rakati shwau kuoma — raiti gakaraku, micege, 
mikengeria nebangi — nairowo zuva zvaro — nyika yese 
yaibva yaita seyairwara. Badza rinenge rakanga rorema 
kudarika zvaraisiita; iyo ndima yakanga yasara kutimbwa 
yoita seyakanga yakura kudarika simba raiva mumaoko ake. 
Akamboti timbe timbe, ndokunzwa oda kurasa mvura, 
achibva aenda paheji yaiva padyo nenzira. Zvinhu 
zvaakanga aitirwa naWarui naGithua navakadzi vaya 
zvairevei chaizvo? Dundira rake rakanga ramunyepera. 
Tudonhwe tushoma-shoma twakasininika tuchibuda iye 
ndokuramba akangotarisa sezvinonzi pane chaaida kuudzwa 
namadonhwe emvura yake aya. Dzimwe mhandara mbiri 
dzakanga dzakapurira kupfeka dzichienda kusvondo 
dzakapfuura nenzira. Dzakabva dzopfipfinyika dzichiona 

rume guru richiita sepwere. Mugo.akabva angonzwawo 
seazoita chinzenza chepwere chaicho achibva ozvuva 
makumbo ake odzokera kundima yake. 

Akasimudza badza mudenga, ndokurirega richiti muvhu 
zete, ndokurisimudzazve, zvakare ndokuridzikisa. Ivhu 
racho raingoti pofo sezvinonzi pasi paro paiva nemwena 
yenhuta. Airinzwa richirira, rakaoma, richiita seraikungu- 
rukira mumwena. Guruva raimbugukira mudenga, rigoti naye 
mone ndiye tsvete, richizopedzisira ranyangarika panhu- 
mbi dzake nomuvhudzi rake. Akambotosvorwa nakabandi 
keguruva muziso rekuruboshwe. Akabva ati badza pasi 
gwibhidhi nehasha opukuta ziso riya, rikati roswinya, miso- 
dzi ndokuita sezvitubu yopfachuka kubva mumaziso ose ari 
maviri. Akagara pasi: Ko, kunakidzwa kwaaisiitwa kuya 
achitamba nevhu hondo isati yatanga kwakanga kwaenda 
kupiko? 

Vabereki vaMugo vakanga vafa vose vari vanamusvuu- 
ganda, ndokumusiya iye ega, zai regondo, achirerwa neimwe 
hanzvadzi yababa vake yokurudzi kwavo. Vatete vaMugo 
ava, vainzi Waitherero, vakanga vari chirikadzi, vaine vana- 
sikana vatanhatu vakanga vakaroorwa vose. Vaiti kana 
yadhakwa, vangoti pamba godi chete, vobva vangotangisa 
rwiyo rwavana vavo Mugo akateerera. 

‘Mbwa dzavana,’ vaidaro vachinyinura matadza avo 
akanga asisina kana noruzino zvarwo. Vaibva vadzvokora 
Mugo nairo dzvuku rakasara panzara sezvinonzi iye Mugo 
naMwwari ndivo vakanga varangana kuti mai ava vatambu- 
dzike. ‘Kana kumborangarirawo kuti vazondionawo bodo! 
Unotoseka — kutonyinura zvako, iwe! Unoti uri murume 
chii ipapo pawakati mha? Nhai Mwari iwe, haungondione- 
rawo nhamo yandakasiya ndakandirwa iyi? Dai pasina 
ini ungadai wakatevera baba vako kare kare iwe, ndikuudze. 
Gara wakaziva izvozvo urege kungonyinura-nyinura apo.’ 

Rimwe zuva wainzwa zvonzi ndiri kushaya mari yangu. 

‘Handina kuiba ini,’ Mugo aipindura, odududza. 

‘Mumba muno munaniko kunze kwako neni? Ini handi- 
ngazvibiri mari yangu. Zvino unofunga aigoitora ndiani?’ 

‘Handisi mbavha ini!’ 

“Saka uri kundiudza kuti ndinonyepaka ini? Mari yanga 
ichingova apa, iwe wakanyatsoona ndichiiviga pasi pebango 
iri. Ona, ona kuudyura maziso kwarinoita! Ona kani, 
kuzvonga kwarinoita richihwanda seri kwembudzi. 
Vamasare!’ 

Vatete ava vaiva kakadzi kadodo kaigaropopota kachiti 
vanhu vaida kukauraya. Hanzi vanhu vakanga vaisa 
zvimedu zvamabhotoro namatafi mudumbu mangu; he, 
vaida kundiisira chepfu musadza nomudoro rangu. 

Asi ndipo pavakanga vasingagari pasi nokutsvaga 
kwahuri. Varume vezera rimwe nomurume wavo vaidoti 
vachandinyira zvimiti munzeve, vacharinga divi savasinga- 
zvinzwi asi vaizopedza vavapa doro chete. Rimwe zuva 
kwakadzokwa hwachochwa, huri munhengenya chaimo. 

‘Murume uyu — Warui — haadi kuona ndichidya 
ndichifema — iko kunyinura-nyinura kwake — zino irema 
— Sewe — ugoona — kuzvonga — kwaanoita — iko — 
kachikosoro kake — kana kumbosiyana newe — hamba, 
ibva pano uende unogara nehama yako...’ 

Pakanzi ndochiedzesera kukosora kwaWarui, chigara- 
doro chikati wanga uchadarireizve, ndiye nemiromo nyonde 
pasi, zvaswerodungirwa nokugabwirwa zviya ndiye wadzu 
pokopokopoko pauriri jakawaya. Mugo akanga angoti 
dzvututu kohoma ari mukati membudzi achifarira nakainge 
kakutyazve kuti zvaikarodaro zvafa. Chifumi chamangwana 
acho Mugo akamanikidzirwa kuti atore ivhu adire patsvina 
iya. Paakanoti ivhu tsvo-o pamarutsi aya, zimweya racho 
rakabva rati tibu ndiye pahuro pake ndi. Zigwema iri 
rakamudzipa zvokuti akatadza kutaura kana kuchema. 
Akaona nyika seyakanga yamurangana nokutanga 
yamutorera mai nababa pedzezvo yomukanda mumaoko 
merukokonyarwa rwakanga rwokwegura nokushusha kudai. 

Zvakanga zvoita sokuti nokupera kwaiita simba ravo, tete 
ava vaitobva vanyanya kuvenga Mugo. Hapana chaaiita 
kana kugadzira chavakanga vasingatsoropodzi. Nokudaro 
Mugo akanga ongogara achizviona somunhu aisazombofa 

gine chinhu chaakagonawo kuita. Vaiti kana voda 
kumunonota, hatitii nezvembasha dzake, kana chiso chake, 
kana maoko zvawo — vaiva namamwe mabvunziro kana 
matauriro aibva aita kuti Mugo abve angoita bota, rema 
zvaro, datawende risina zvarinoziva. Aimboedza kusanzwa 
zvavaitaura asi kakunyemwererauroyi nakakudzvokora- 
mbwezhu kavo aigozvinzvenga sei? 

Chaakanga ongoda chete kwaiva kuuraya vatete vake ava. 

Rimwe zuva pfungwa iyi yakambomuti tiba. Jaya 
raishinyira nehasha. Musi uyu vakanga vasina kunwa. 
Haaizoshandisa demo kana kuti banga bodo. Aida kunya- 
tsovati pahuro chaipo dzvi, onyatsovashonyorora nokuva- 
dzipa namaoko ake aya. Samatenga ndipewo masimba; 
masimba chete ndiwo andinochemera Mwari wangu. 
Akatarisa tete vake vachibvarapfata senhunzi iri mumaoko 
ebuwebuwe; kugomera kwavo nokuchema_ kwavaiita 
yachimukumbira kuti avaregererewo aikunzwa. 
Aizongoramba achivadzvanyidzira, achivadzipa kuti 
vanzwe kuti maoko ake aiva nesimba rakaita sei, simba 
romurume. Akanzwa ropa romhanyira kuminwe yake. 
Akanga oita seachatadza kufema achiona ushingi hwaiva 
muzano rake. 

‘Hezvo, ko, chauri kundidzvokorera wakadaro chiiko?’ 
Vatete vake vakavhunza, ndokuseka kasekero kavo kaya 
kaisabva pahuro pavo. ‘Ndakagara ndakuudza kuti 
handikuoni pako iwe, ndimi vanhu vanokarenge vachapo- 
nda kana mai vakavazvara imi.’ 

Mugo akavhinyuka saavaviwa. Ko, vakanga vaona seiko 
kuti ndizvo zvaaifunga? Zvakamurwadza. 

VaWaitherero vakazongokaruka vafa nokuchembera uye 
nokuhuwanza. Kokutanga kubva pakuroorwa kwavo, vana 
vavo vakazouyawo kumba kwamai vavo. Vakanyepedzera 
kuita savakanga vasingaoni Mugo, ndokuviga mai vavo 
pasina abvunza muvhunzo kana kudonhedza donhwe 
romusodzi. Vakabva vadzokera kumisha yavo. Sezvine 
chinodaro, Mugo akatanga kunzwa kusurukirwa nokushaya 
kwatete vake. Zvino aaizotiwo hama yanguwo aiva ani? 

Aidawo mumwe munhu, chero munhu zvake, aipota 
achimufadzawo kana kumutuka zvake, chero aiziva kuti 
ihama yake. Zvokutukwa kana kusatukwa zvaisava nebasa 
chero aiziva kuti haasi zindoga, mushayahama, mutsaurwi 
pakati pavamwe munyika. 

Ndipo paakatanga kuita ushamwari nevhu. Akazvipira 
kushanda zvine simba, kuita basandiuraye chaiye, kudikitira 
zvisina zororo dakara abudirirawo,. apfumawo zvokuti 
vanhu vose vaizomuonawo kuti paiva nomunhu. Pamazuva 
iwaya aya kubata ivhu chaiko kwaimunyaradza: kuriti- 
mba, kudyara mhodzi nokuona mashizha adzo manyoro 


-achitukutira nokubuda kubva pasi, kurera nokuriritira 


mbesa idzi kusvikira dzaibva nokuzodzikohwa — izvi ndizvo 
zvakanga zvava nyika yake yaakanga azvisikira, ndiyo yaiva 
ngoma yaitsinhira zviroto zvoupenyu hwake utsva zvaaiona 
zvichinge zvichabata denga. Ndipowo pakabva pasvika 


- Kihika. 


Mugo akachimbidzodzokera kumusha zvaaisaita dzimwe 
nguva. Akanga asina kunyanyoshanda zvakasimba asi 
akanga aneta. Aifamba somunhu anoziva kuti ari kuteverwa 
asi asingadi kuti nyakutevera wacho anyumwe nokusha- 
ndura nhanho yake kana zviito zvake zvamazuva ose. 
Panguva dzorukunzvikunzvi, akanzwa mutsindo wetsoka 
panze. Kuti angava aniwo akanga amushanyira? Akazarura 
musuo. Pakarepo pfungwa dzakanga dzaswera dzichingo- 
pishana-pishana mumusoro make dzakabva dzanyatsotse- 
tseka kuita musvo wokutya noruvengo. Jenamusoro riya, 
Warui, ndiye aiva pamberi. Parutivi pake pakanga paina 
Wambui, mumwe wavakadzi vaya vaakanga asangana navo 
vachibva kurwizi mangwanani akarewo. Wambui akanye- 
mwerera achiratidza mutsetse wamavende mumuromo wake 
wapasi. Wechitatu aiva Gikonyo uyo akanga akaroora 
hanzvadzi yaKihika. 

‘Pindai mumba,’ akaudza vaenzi vake nezwi rainyatso- 
taridza kuti akanga asina kugadzikana mumwoyo. Aka- 

mbokumbira ruregerero oenda kuchimbuzi. Tiza usiye vanhu 
vese ava vega . . . handichisina basa nazvo. . . handichinei 
nazvo ini. Akapinda muchimbuzi ndokukatanura bhurukwa 
rake nokurideredza kusvika mumabvi. Pfungwa dzake dza- 
jngoziririka dzichiona vaenzi vakanga vagere mumba make 
ava. Akaedza aedzazve kugomera asi hapana chakadonhera 
mugomba rechimbuzi iri rainhuwa. Zvakona, akasimuka 
osungira bhurukwa rake achinzwa oita soofefeterwa 
nyangezvo pakanga pasina chaakanga aburitsa. Akadzokera 
kuvaenzi vake achibva azoyeuka kuti akanga asati 
avakwazisa. l 

‘Tiri nhume chete, nhume dzabva kuMusangano,’ 
Gikonyo akadaro Mugo apedza kumbundana maoko navo 
yose. 

‘Musangano?’ 

‘Hongu . . . tiri muromo woMusangano,’ Gikonyo aka- 
dzokorora achitaura zvishoma nezvishoma maziso ake 
achipenya, nokuti aiona zvaaitaura sedimikira rakadzama. 

Tingati munhu wose zvake aiva nhengo yoMusangano asi 
kubvunza kuti Musangano wakanga wavambwa riini, ha- 
pana ainyatsokwanisa kurondedzera. Kuna vazhinji, zvikuru 
vezera rechidiki, Musangano vakangowana uriko, uriwo 
waivabatanidza mune zvose zvavaiita. Hongu, waigona 
kushanduka muzita, kana vatungamiriri vaitiwo nhasi pabva 
nhingi pouya ngana ast zvinangwa Zvawo — zvawakanga 
wakamirira — hazvina Kushanduka. Waitokura nokupi- 
ndana kwenguva zvokuti panguva dzino dzokugadzirira 
kupemberera rusununguko hapana munhu akanga asinga- 
zivi Musangano kubvira kugungwa guru rokumabvazuva 
kusvikira kuamahombekombe enyanza huru yaiva kumado- 
kera. 

Vanhu vaitiwo zvaingogona kuitika kuti Musangano 
ungangodaro wakavambwa pamazuva akauya muchena 
munyika akabata bhuku raMwari namaoko maviri, chaiva 
chiratidzo chokuti zvedi muchena aiva nhumwa yakanga 
yabva kuna Musikavanhu. Muchena akati otaura wanei 
mazwi ake hayo manyuchi oga oga, iko kuzvininipisa, 
mwenga aisara pasi. Kwamazuva, vanhu vakambokanganwa 
shoko remufemberi wechiGikuyu akanga ati: kuchauya 
rumwe rudzi rwavanhu vanopfeka hanzu dzinenge 
mashaveshave. Vakapa muenzi wavo aiva neganda rainge 
rakasvuurwa nemvura inopisa uyu pokuti aisewo dumba 
rake. Apedza kuvaka dumba rake iri, muenzi uyu akabva 
avakazve imwe imba nechaparutivi peiya. Imba iyi ndiyo 
yaakati imba yaMwari yokunamatira nokupirira. 

Muchena akaudza vanhu kuti kwaiva neimwe nyika mhiri 
kwamakunegwa, nyika iyi yaitongwa nomunhukadzi. Vanhu 
vose, varume navakadzi, vaifara nokutamba vari pasi 
pomumvuri wamasimba ake nenyasha dzake huru. 

Mambokadzi uyu aiva akagadzirira kuti aizosvitsa mumvu- 
ri wenyasha dzake kuti uzodzivirirawo maGikuyu. Vanbu 
yakaseka murume uyu akanga asvapurwa zvokuti ganda 
dema rapamusoro rakanga ravhunura rose. Vakaona 
sokunge akanga apindwa nemvura yaipisa mumusoro. 

Zvisinei, nyaya yamambokadzi aitonga uyu yakavapi- 
nda muhana ikatokonya imwe ndangariro youpenyu 
hwerudzi rwavo. Izvi zvakanga zvaitika pasichigare. 
Mumazuva aya vakadzi ndivo vaitonga munyika 
yavaGikuyu. Varume vakanga vasina kana nechii zvacho 
chavaitiwo ichi ndechangu, basa ravo riri rokuteerera 
nokuita zvose zvaidikanwa navakadzi. Zvinhu zvakanga 
zvakaoma kwazvo mumakore iwaya. Nokudaro varume 
yakamirira kuti vakadzi vaende kuhondo. Vakapangana 
zvokupanduka. Vakaitirana mhiko muchivande, vachivi- 
mbisana kubatana nokushandira pamwe dakara vawana 
rusununguko. Zano ravo raiva rokuti vakadzi pavaizongo- 
dzoka chete kubva kuhondo, varume vose vaibva varara 
navo . . . simba rokuzorwisa vaizoriwana kupi zvakare vese 
vese vasiti nhumbu nda nda nda? Vakadzi vakatorerwa 
nyika vakangotarisa. 

Asi izvi hazvina kureva kuti ndiko kuguma kwakaita 
kutonga kwomukadzi munyika umu. Kwapera makore akati 
kuti kwakauyawo mumwe mukadzi akaita mutungamiriri 
aitonga nzvimbo huru kwazvo mudunhu reMuranga. 
Mukadzi uyu akanga akashura kunaka. Aiti kana otamba 
akazeyesa chiuno chake nokoko, akazokodzongerazve 
nokuku, aiwa, waingoona iro vhudzi rake rakanga 
rakarukwa magodha rorezuka richitsinhira tsoka dzake. 
Aizoti zvino miromo yake nyechu, iwo mazino ake ainge 
mukaka wemombe kuchena agoti vai, waingonzwa miromo 
yavarume yorira nokunanzvira nokumuchochora. Masai- 
mba namajaya vaingogara vakaita mukuze padare pake, 
kana kumbonyara bodo. Mambokadzi uyu, Wangu Makeri, 
ndipo paaisarudza magamba echidiki, vakanga vachate- 
mwa dzaibva ropa, achiita seachavaurayisa negodo navaya 
vakanga vabatiswa pasi. Nyangwe zvakadaro hazvo, vamwe 

havana kuneta kumusvongorera. Kunzwa kuti nhasi Wangu 
Makeri ari kundotamba kwakati — ndiani aisara? 

Shungu dzavazhinji dzaingova dzokuda kuona zvidya 
zvake chete. Asi rakazosvika rimwewo zuva iro Wangu 
Makeri akapinda nomwenje mudziva. Kana paiva pamusana 
pokuchiviwa kwaaiitwa kana kuti aida kuti varume vabve 
vanyatsoperesesa nomwoyo, hamheno. Akanyatsoti mbatya 
dzake dzose katanu katanu ndiye mudariro kwiti, mwana 
ozviuraya zvake mujenaguru raivako ari mutwi. 
Kwakanguva varume vakamboshaya rokureva hana 
dzarohwa nokuona muviri womukadzi usina kana chii 
chakasimirwa. Jenaguru raimuti ita zvako, ndiri kuona, iye 
izvozvo chiso chake chichiita zvokushanduka-shanduka: 
pamwe chichiita seari kurwadziwa zvikuru, pamwe choita 
saatombundikirwa nababa — pazvo shayu. Kuda kana naiye 
aizviziva zvake kuti iyi ndiyo yakanga yava nhumba yo- 
muonekedzo. Ko, ndiani mukadzi aibvumirwa kufamba 
kana kutamba zvake ari musvuu, mutwi zvawo pachita 
chavanhu chakadai? Wangu Makeri, mukadzi wokupedzi- 
sira kuita mukurumbira munyika yamaGikuyu, akabva 
angobviswa pachigaro chokutonga.: 

Kana zviri zvaJesu, pakutanga vanhu havana kunyatso- 
zvinzwisisa: zvaigoita seiko kuti Mwari chaiye aingozvire- 
gerera zvake achiroverwa pamuti? Hongu, muchena aipari- 
dza nezvorumwe rudo rwakadzama zvokuti harwaigona 
kunzwisisikwa nepfungwa. Hapana munhu ano rudo 
rwakakura kudai: kuzvipira kuti afire shamwari dzake. 
Ndizvo zvaiverengwa nomuchena mukabhuku kake katema. 

Vashoma vakatendeuka vanzwa izvi, vakatanga kuparidza 
rudaviro rwaisazivikanwa munyika yavo. Vaitsokodzera 
nzvimbo dzakabvira pasichigare dzichieriswa nedonzo 
rokuda kuratidza kuti hapana chakaipa chaizowira avo 
vakanga vakadzivirirwa noruoko rwaTenzi. Pasati 
pambopera nguva yakadii, vanhu vakatanga kuona kuti 
muchena aivahweturira nyika yavo pashoma napashoma 
nechinangwa chokuda kuzvigutsa iye pachake. Handiti 
akanga atopaza chitumba chouswa chokutanga chiya mu- 

nzvimbo macho atovaka imwe imba yakasimba? Vakuru 
yenyika vakagunun’una. Vakanyatsoongorora zino romu- 
chena riya raivasekerera vachibva vangoona mudungwe 
wavamwe vatorwa vatsvuku vakanga vasina kutakura ma- 
Bhaibhiri asi kuti minondo. 

Waiyaki namamwe magamba makuru vakabva vati zvo- 
mbo zvavo zvehondo mbare mbare. Nyoka iya yemhangura 
yakanga yarehwa naMugo wa Kibiro yakanga zvino 
yoshinyira yakananga Nairobi, shungu dziri dzokuda 
kunyatsotangarira nokuparadza nyika. yavo yose. Kuti 
vaizoikwanisa? Vakaedza asi nyoka iya ndokuramba 
yaruma ivhu ravo, ichitovaseka nokuvatsvinyira, kuti 
vakanga vashaya zvokuita. Muchena ndipowo paakatsividza 
netsvimbo yake yomushenjere yairutsa utsi. Kwenguva refu 
yakatevera Waiyaki atobatwa nokuendeswa kumahombe- 
kombe egungwa akaitwa mbiradzakondo, vanhu vakasara 
yachingobvunda muhana dzavo nokusekwa kwavakanga 
vaitwa nomuchena. Zvinonzi Waiyaki akazovigwa 
kuKibwezi ari mupenyu. Akavigwa musoro wake wakatarisa 
pasi. Iyi yaiva yambiro kumunhu wose zvake aizoda kuita 
zvokutamba namambokadzi wechiKirisitu uyu. Mumvuri 
wake ndiwo waiva mudzimu wavachena, pasi rese nenya- 
nza zvakanga zvava muchanza chake. . 

Hapana kana munhu zvake aiziva chinhu pamazuva 
iwayo asi kana tocherechedza iye zvino, kana torangarira, 
tinoona sokuti ropa raWaiyaki rakanga riine kamhodzi, 
katsanga kamwe kadikidiki kanova ndiko kakazobuda wava 
Musangano, Musangano waiva nesimba guru raibva muvhu 
rawakanga wasunganidzwa naro. 

Nokuno rumwe rutivi, umuwo mumamisheni maizvarwa 
mamwe magamba matsva, airamba kudya mutakunanzva 
waFaro achiti: regai zvedu ticheke uswa nokukanya 
zvidhinha navamwe vana vevhu. 

Nokudaro, pakazonyuka Harry Thuku, vanhu vakabva 
vangomuona senhume yaiva neshoko raibva kuna iye Zame 
pachake: Enda kuna Faro undoti kwaari: rega vanhu vyangu 
vaende, sunungura vanhu vangu vaende. Vachimuona, 

vanhu vakabva vangozvipirawo kuti vaizotevera Harry kana 
nomugwenga chaimo. Vakati ivo vaizosungira dzisimbe, 
havaizotya nyota kana nzara, misodzi kana ropa dakara 
vatsika ivhu renyika yeKenani. Kwaiti kukanzi kuno musa- 
ngano, hapana aisara. Vose vakanga vakatarisira chirati- 
dzo kubva kuna Harry. Iyewo Harry haana kuvagumbura. 
Akati pasi nomuchena. Dzaiva tsitsi dzorudzii, kwaiva 
kuchengeta kworudzii kwaiti munhu ngaatorerwe nyika yake 
achishayiswa rusununguko? Vanhu vaizunza misoro noku- 
shamiswa paaivaverengera tsamba dzaainyorera kuvachena. 

Tsamba idzi dzainyatsoburitsa pachena kunyunyuta kwose 
kwaiitwa navanhu pamusana pomutero, chibharo chavaii- 
tiswa mumapurazi omupambevhu, uyewo kutsamwa kwa- 
vanhu pamusana pomutemo wakanga uchangodzikwa waiti 
masoja echichena akanga arwa muhondo huru yokutanga, 
apiwe zvawo pachena nzvimbo dzokugara munyika mavo 
ivo varidzi vayo vachisara vananikwa pachena, vasisina 
chokuti changu munzvimbo dzakanga dzakatenderedza 
matunhu eTigoni nedzimwe nzvimbo. 

Harry akakurudzira vanhu kuti vapinde muMusangano. 
Akavaudza kuti kubatana ins ndiko chete kwaizovapa 
simba. 

Ndomupi mumba makanga musingataurwi nezvaHarry? 
Zita rake ndirwo rwakanga rwava rwiyo rwomunhu wose, 
mumakefa, pamisika kana munzira vachienda kusvondo 
dzechiGikuyu pamisi yokurumbidza Musikavanhu. Aiti 
akangoti izwi rimwe chete koso, raibva rapararira 
nemitunhu yose serimi romoto dakara nyika yose yazara. 
Vanhu vakanga vangomirira kuti zvichiitika. Chimurenga 
choruzhinji rwavanhu chakanga chonhuhwa. 

Asika muchena akanga asina kurara nezamu mukanwa. 
Jinda ravanhu, Harry, dzakamuchenera. Akapotsa 
napadikidiki kuti afutsirwewo ari mupenyu sezvakanga 
zvaitwa Waiyaki. Ichi ndicho here chiratidzo chavakanga 
vakatarisira kuti chiitike? Vanhu vakati vose dzvamu kuenda 
kuNairobi. Vakapika vose kuti havaizobva paimba 
yeHurumende dakara gavhuna adzosera Harry kwavari. 

Warui akanga achiri jaya pamazuva iwayo. Akapanha 
matunhu namatunhu netsoka kubva kuThabai achiti 
azobatana nedungwe ravanhu vaienda kuNairobi. Akanga 
asingazofi akakanganwa mazuva aya. Pakasungwa Jomo 
Kenyatta navamwe vatungamiriri voMusangano muna 1952, 
Warui akabva ayeuka mudungwe wemhomho yavanhu 
mugore ral923. 

‘Vechidiki vanosungirwa kuitira Jomo zvatakaitira Harry. 
Handisati ndamboona ungano yavanhu yakadarika 
mudungwe wavakadzi navarume wegorero,’ akadaro Warui 
achidunzurira ndebvu dzake. ‘Takanga tazhandanuka kubva 
kumitunhu yese zvayo iri kure neyepedyo. Ruzhinji rwedu 
ndorwaifamba netsoka. Vamwe vakanga vasina mbuva. 
Taigurirana tushomatwo twataiva natwo. Handisati nda- 
mboona rudo rwakadarika rwandakaona ipapo. Tsanga 
yenyemba chaiyo yaiti ikadonhera pasi yainongwa yotsemu- 
rwa napakati ichigoverwa vana kuti vadye. Takaita mazuva 
matatu tichiungana muNairobi. Tainyora mhiko dzedu 
dzokuzosunungura Harry neropa redu.? 

Pazuva rechina mhomho yavanhu iyi yakati zhandanu 
yofora ichiimba. Mapurisa akanga akavamirira nepfuti 
dzakanga dzakasungirirwa mapanga mberi akabva angoti 
hekani waro, varidzirei pfuti vakomana. Varume vatatu 
vakapotsera maoko avo mudenga, vakanga vasiya nye- 
mba. Zvinonzi pavakapunzikira pasi vakapfumbatira cha- 
mbwa chevhu muzvanza zvavo. Dzakarirazve pfuti, 
mhomho iya ichibva yaraswaraswa. Murume nomukadzi 
vakaparuma, iro ropa richingodzutuka, vanhu vakaita 
rurasademo. Nechinguva chisipi mhomho yose yakanga 
yapararira pasisina kana nomunhu zvake kunze kwe- 
zvidhumbu gumi nezvishanu zvakanga zvakangoti njanja- 
ndara pasi sezvinonzi zvakanga zvakarinda imba yeHuru- 
mende. 

‘Zvinhu zvakazovhiringika tatosvika,’ Warui akadaro, 
ndokumbomira kudzura ndebvu dzake. ‘Zvimwe dai taiva 
namapfumo.. .’ 

Chimurenga choruzhinji rwavanhu chakanga chakona; 

mweya womukadzi wechiKirisitu uya ano ruoko rwakanga 
rwamisa hondo pakati pamarudzi ose wakanga wachenu- 
rwa. Akanga zvino azorora zvake murunyararo muguva 
rake. | 

Harry akaendeswa kune rimwe dunhu raiva kure kure 
mukati menyika. 

Musangano wakamboshaya zvokuita kwechinguva, 
wadumbirwa. Apa ndipo pakazosvikawo gamba riya 
ramaziso aibvira moto. Vashoma vaiziva murume uyu 
panguva iyoyo. Asi munguva yaitevera pasi rose 
raizomuziva saPfumorinopisa. 


Mugo akamboendawo kuungano yoMusangano yaiitirwa 
kuMusika wopaRung’ei. Kwakanga kwaitika karunyerekupe 
kokuti Kenyatta aida kuzotaura ikoko. Panguva iyi akanga 
achangobva mhiri kunyika yomuchena. Nyangwepo 
musangano wacho waizotangisa masikati chaiwo, 
pakazosara nguva dzegumi dzosvika pakanga pasisina kana 
kanzvimbo zvako kokugara. Vamwe vanhu vakanga vamire 
pamusoro pezvitoro. Waiti indongwe dzakaita chitsoko- 
tsoko pamiti. Mugo akagara panzvimbo yaainyatsoona 
vaizotaura. Uyuwo Gikonyo akanga agere nechapadyo naye. 
Panguva idzodzo Gikonyo akanga ari muvezi aizivikanwa 
zvikuru muThabai. Padyo naGikonyo pakanga pagere 
Mumbi. Zvainzi hapana aiva norunako sorwaMumbi 
mumitunhu yose iri misere. Vamwe vanhu vaimunemera 
vachimuti Wangu Makeri pamusana pokuumbwa kwake. 

Musangano wakazotangisa mushure meawa imwe chete. 
Vanhu vakaudzwa kuti Kenyatta akanga atadza kuuya 
kumusangano uyu. Zvisinei, pakanga pauya vanhu vane 
chitsama vaizotaura kubva kuMuranga nokuNairobi. 
Paivawo nomumwe murume wechiLuo akanga abva 
kudunhu reNyanza aizotaurawo. Izvi zvainyatsoburitsa 
pachena kuti Musangano wakanga wapfudza mweya 
woruvengo waiva pakati pamarudzi. Chizvarwa 
chomuThabai, Kihika, ndiye akava mumwe wavatauri 

yakapururudzirwa navanhu zvokunge nzeve dzichadzivira. 
Akanga asisatauri nezvokunyorera muchena tsamba sezva- 
jsiitwa mumazuva anaHarry. 

‘Ino haisisiri 1920. Chotoda iye zvino ihondo, kurova 
muchena kuti abve anyatsonzwa kwazvo,’ akadaro Kihika 
'wanike madzimai aibva kuThabai shavi tugu nokufara va- 
chiita savachabvarura zvipfeko zvavo nokudzura vhudzi 
ravo. Zvinenge zvakanga zvakangonyorwa kuti Kihika, 
mwana wevhu, ndiye aizova mumwe wamagamba aizosu- 
nungura vanhu. Kana Mugo uyo aimbosigara achiona 
Kihika mumutunhu wavo, haana kumbenge afungira kuti 
murume uyu aiva shuramatongo yakadai pakutaura 
noruzivo. Kihika akagonyatsodorododza rungano rworu- 
dzi rwavo rwose, kuuya kwomuchena nokuvamba 
kwoMusangano. Mugo akadongorera kwaiva naGikonyo 
naMumbi. Maziso avo akanga akakomerwa pana Kihika 
sezvinonzi upenyu hwavo hwaiva hwakadengezerwa nama- 
zwi aibva mumuromo make. 

‘Takaenda kusvondo dzavo. Mufundisi, uya wamagame- 
nzi akati weke kuchena, ndokuti Bhaibhiri bhedhenu akati: 
Ngatipfugamei tinamate. Takapfugama. Mufundisi akati: 
Ngatitsinzinyei maziso edu. -Isu ndiye maziso tiba tiba 
kuvhara. Asi munombozivei? Iye ake akasara akasvinura 
kuitira kuti aone maverengero eshoko. Patakazoti bwai bwai 
kusvinura nyika yedu yakanga yatohaturwa kare, yako- 
mbwa nerimi remoto. Uyuwo Mufundisi akaramba 
achingoita mutorododo wokutiverengera shoko, achitiku- 
mbirisa kuti tikotse upfumi hwedu mudura rokudenga 
kusina chipfuto chinohumunya. Asi hwake iye akahuviga 
mudura rapano pasi, muvhu redu rino iri.’ 

Vanhu vakaseka. Kihika haana kuvatsinhira. Aiva 
karume kadoko kane zwi gobvu. Achitaura seainonokera, 
achisimbisa izwi rake pamashoko aiva nebasa, aka- 
mbonongedzera pasi nokudenga sezvinonzi aizvidaidza kuti 
Zvizomupupurira kuti zvaaitaura chaiva chokwadi. 
Akataura nezvokuzvipira kwakaomarara. 

“Panosvika rimwe zuva apo mukoma achasiya 


21 


munun’una, apo mai vacharasikirwa’ nomwanakomana 
wavo, iri ndiro zuva iro iwe neni tinenge tanzwa kuchema 
kwenyika iri kutambura.’ 

Mugo akanzwa kudzvinyiwa pahuro. Akatadza 
kuuchirira mazwi aya akanga asingapindi muhana make. 
Kakomana aka — kanenge kaivazve kadiki kwaari pazero 
— kakanga kapihwa mvumo yokutaura mazwi akadai aya 
nani? Kwakanga kusiri kuvhaira chete uku? Kihika akanga 
ataura nezveropa sokunge aitotaura zvake nezvokundochera 
mvura murwizi. Mugo akanzwa mudumbu make movi- 
ndinuka paakafunga ropa nokunhuhwa kwaro. Handidi ku- 
muona, hatiwirirani neni, akadaro mumwoyo make achi- 
bva avhunduka, otya, akatarisa kuna Mumbi achizvivhu- i 
nza kuti musikana uyu aifungei. Maziso aMumbi akanga 
achakakomerwa pahanzvadzi yake. Ziso romunhu wose 
ndipo parakanga riri. Mugo akanzwa kubayiwa nakagodo 
paakatendeuka otarisawo kumutauri. Panguva iyoyo maziso 
avo akabva asangana — sokuona kwakaita Mugo. Akatya 
seapara mhosva. Kwakanguva kadikidiki vanhu vose napasi 
rose zvakaita sezvanyudzwa murunyararo rwaizezesa. 
Kwakanga kwangosara Kihika naiye Mugo chete. Mugo 
akanzwa kuvindinuka mumwoyo make sezvinonzi paiva 
nechinhu chaida kusvakuka kuti chibude. Chinhu ichi chaiva 
kutya kukuru noruvengo rwakadzama zvaimubvundisa. 

‘Rindai munamate,’ Kihika akadaro achiyeuchidza vanhu 
vake tsumo iya yechiSwahili inoti: Chinokuruma ndicho 
chiri muhembe mako. 

Upenyu hwaKihika hwakazova hwokuzvipira sokutaura 
kwaakanga aita kuvanhu. Pakangosungwa Jomo pamwe 
chete navamwe vatungamiriri muna Gumiguru 1952, Kihika 
akabva anyangarikira musango umo akazoteverwawo nechi- 
tsama chamamwe majaya omuThabai noomuRung’ei. 
Kukunda kukurusa kwakaitwa naKihika kwaiva kukurira 
kwaakaita kamba yapaMahee. Mahee yaiva kamba huru 
yamapurisa muRift Valley iyo yaiva nzvimbo yaiva paka- 
tikati pamatunhu aidaidzwa kwamakore mazhinji kuti 
White Highlands. PaMahee apa zvakare ndipo paiva neti- 


22 


rongo yaifanochengeterwa varume navakadzi vainge vasu- 
ngwa vakamirira kuzoendeswa kune dzimwe kamba kwavai- 
zondogariswa. Senzvimbo yaiva pakati napakati pedunhu 
iri, paMahee ndipowo paibva zvombo zvese namabara zvi- 
chiparadzirwa kumakamba amapurisa namauto akanga 
akangoti nda nda nda muRift Valley. Izvi zvaiitirwa kudzivi- 
rira vachena vaigara munzvimbo idzi nokuvatsigisa hana. 
Waiti umire paMahee chero nguva ipi yezuva waibva waona 
madziro eRift Valley achiita somudhuri kana chidziro cha- 
kachengetedza nhika hombe inoyevedza kwazvo munyika 
yose iyi. Madziro aya aiita saanokwira namatanhiko achi- 
enda kumusorosoro kwawaiona midhadhadha yotuzvikomo 
tudiki twaingova zienda nakuenda twuchizopedzisira sotwu- 
nonyangarikira mumhute. Tumwe twacho twainge tuchiita 
sotwakachekererwa kumusoro kwatwo, tumwewo tuine zvi- 
komba pamusoro patwo — zvikomba izvi zvaisimbova 
hunza dzairutsa utsi, dhaka, matombo nemvura yaifashaira 
pamakare kare. 

Panguva dzousiku mapiripiti aya zvese nenhika iyi zva- 
inge zvakaputirwa nerima kuchingoonekwa mwenje waiva 
paMahee chete. Kwakanga kwakati zi-i kunyarara. Vari- 
ndi vazhinji vakanga vadhakwa votodzipfodora zvavo 
kwasara vashoma-shoma chete. Vaigoregererei Zvavo 
kuteedzera zvavaiona zvichiitwa navatenzi vavo vechichena 
— avo vakanga vajairira upenyu hwokuswera varere vachiti 
zita rokuti Mahee chete raiva zango raivhundutsira mha- 
ndu zvokuti hapana aimbozofa akaedza kurwisa nzvimbo 
iyi? Vakavarairwa kudaro, rima raivako rakabva ratsemu- 
rwa nemheremhere yamabhosvo, ngororombe, tsuri nama- 
gaba zvairidzwa. Umuwo mutirongo vasungwa vakati 
varudenhura vachitsinhirawo: Uhuru! Mukuru mukuru 
aichengetedza kamba iyi musi uyu akavhundurwa kubva 
mudzikirira redzehwisiki yaakanga avirirwodutira manheru 
acho. Akasveerera ndokuti foni changinja, zvino oita 
chisakamboitwa chokusungira mabhurukwa ake nokuri- 
dza runhare panguva imwe cheteyo. Pakarepo ruoko rwuya 
rwakanga rwakabata foni rwakangozorokana rwairegedza 

ichiwira pasi, iyo midhebhe ichitiwo svororo namakumbo, 
Waya dzerunhare dzakanga dzadimburwa, Mahee yakanga 
isisina ukama nedzimwe kamba dzakanga dzakaipotere. 
dza. Chawakadya chakupfukira, mapurisa apaMahee 
akadoti pano napano, Kihika navarwi vake vakati madya 
manonoko, tatopinda kare. Mamwe mapurisa kuzviti 
bamhama ndiye zvidziro zvekamba karanganya svetu 
necheseri kwiti kwiti zvitsitsinho zvotema makotsi. Maga- 
mba aKihika akapaza tirongo ndokuburitsa vasungwa vose 
ndiye dungwe rongondo murimamo musango navo petere 
petere. Kamba yose yakagodhomeswa nomoto, varwij 
vaKihika vachibva vatizira musango makare vava navamwe 
varwi, zvombo namabara zvokundorwisa hondo nomutoo 
wakanga usati wamboitwa kana pamazuva anaWaiyaki 
naHarry. 

Vanhu vakanga vodaidza Kihika nezita rokuti shumba 
yomuchena. Vaiti kana makomo chaiwo aisimudza, 
achidaidza mheni namabhanan’ana kuti uya zvichiuya ku- 
bva kudenga. 

Kwakadzikwa mubayiro pamusoro pake. 

Uyo aizounza Kihika akafa kana kuti achiri mupenyu, 
aizowana dzamatsama remari. 

Mugore rakatevera racho, Kihika akabatwa ari ega padyo 
nesango reKinenie. 

Vanhu vakaramba kubvuma kuti chingava chokwadi. 
Zvairamba — zvakanga zvisingabviri kuti kana iye muchena 
zvake agone kubata murume uyu aiti kumiti namakomo 
ibvai apa zvichibva, murume uyu aigona kukambaira 
kwamamaira gumi achizvonga nedumbu mujecha 
nomuminzwa — ndiye ainzi angabatwe iyeyu? 

Kihika akaoneswa ngwechangwecha tsvuku inenge ropa. 
Zvinonzi navamwe aindonyerwa muromo webhotoro 
neshure namapurisa eSpecial Branch echichena vachiedza 
kuti adudze tsindidzo dzose dzomusango. Vamwe vachitiwo 
akapiwa churu chemari zvichinzizve Pamusoro pazvo aizo- 


enda kuHingirandi pachena kuti andogwinhana ruoko 


namambokadzi mutsva akanga ava pachigaro chokutonga. 
Asi Kihika akaramba akasona muromo wake. 

Kihika akasungirirwa pamuti vanhu vose vachiona, uri 
musi weSvondo, munhandare yomusika weRung’ei, padyo 
napanzvimbo iya yaakambenge ataura ari achidaidzira kuti 
ropa ritsvotsvome kunaya nokudiridzira muti worusunu- 
nguko. 

Chikwata chavachengetedzi vorunyararo mumisha 
namapurisa vakatinha vanhu nezvamboko kubva kuThabai 
nokuna mamwe matunhu, vachinzi vazoona chidhumbu 
chegandanga chichirembera pamuti, vabve vachera chiko- 
mba vapfire kuti havaizofi vakaita zvarakanga raita izvi. 

Nyange zvakadaro hazvo, Musangano wakaramba uri 
mupenyu uchikudzwa namaronda avanhu vakasiyiwa kunze 
naKihika — izvi ndizvo zvaitaurwa navanhu. 

‘Hatisi kugarisa,’ Gikonyo akadaro mushure mekarunya- 
raro. “Tauya kuzokuona nenyaya yamabiko okupemberera 
rusununguko musi weChina.’ 

Uchiona Gikonyo, hawaimbodavira kuti ndiye murume 
akanga ashatirisa mamwe majaya paakaroora Mumbi gumi 
ramakore namakore matatu akanga apfuura. Mumbi 
akanga aoneiko maari? Mukadzi akaisvonaka akadaro — 
akanga apindwa neiko kungoti zvake tindindi timbwi 
achinyatsoona munhamu yakadaro? Iye zvino, kwapera 
makore mana abva muhusungwa, Gikonyo akanga ava 
mumwe wevapfumi vaiverengwa muThabai. Akanga 
achangobva mukutenga kapurazi kake kaiva namaeka 
mashanu: aiva nechitoro — Gikonyo General Stores — 
muRung’ei; pamazuva akanga achangopfuura aya akanga 
atenga rori yokutakurisa shavo dzake — nyange zvayo yaiva 
yamboshandiswa. Kuisa gumi pazana, ndiyezve akasaru- 
dzwa kuita sachigaro webato roMusangano romumusha 
mavo. Vanhu vaiti uku kwaiva kutenda ushingi hwake 


_homweya wechirume waakanga aratidza ari muusungwa. 


Gikonyo aikudzwa nokuyemurwa somucherechedzo we- 
zvaifanirwa kuitwa nomunhu wose aida kuti azonziwo 
munhu: aiva chandagwinyira pane zvose zvaaida kuita, 
asingabvumi kutyisidzirwa nomumwe munhu, simba rake 
rose achiti ngariperere pachinhu chaari kuita dakara 
chabudirira. 

‘Mu-munodei?’ Mugo akavhunza achisimudza chiso 
chake kutarisa kuna Warui. 

Upenyu hwaWarui hungangonzi ndihwo hwaivawo 
rungano rwoMusangano. Akanga ari mumwe waavo vai- 
enda kundonzwa misangano yaHarry; akanga abatsirawo 
kuvaka zvikoro zvavanhu nokuteerera zvaitaurwa naJ omo 

1920. Warui ndiye mumwe wavarume vashoma 
yakanga vaona kuti murume akanga achangopinda basa 
mukanzuru yeGuta reNairobi uyu aizoita mbiri yaityisa. 

‘Achaita mabasa akakomba,’ wainzwa Warui odaro 
achitaura pamusoro paJomo. ‘Zvinongoonekwa namaziso 


| muma- 

a arui akatarisa pachoto. Rambi ramafuta rakanga riine 
girazi rakanga rakwana nechin’ai muhuro maro nokumativi 
kwaro rakanga rakagadzikwa padombo. 

‘Isu chizvarwa chomuno muThabai tinosungirwawo 
kuitawo zvatinokwanisa,’ akatanga kutaura, izwi rake 
richizadza imba yese nyangwe zvaro rakanga rakaderera. 
‘Honguzve. Ingoma yedu tose iyi saka tinofanira kuiridzawo 
napatinogonawo. Kwete kuzonzi navanhu, vomuThabai 
yakanyadzisa mazita avana vedu vakashayika muhondo. 
Kwete. Tinofanirwa kuvasimudzira, kuvamutsa kubva 
muvakafa, vafarewo pamwe chete nesu. Ko, nhai veduwe- 
e, mati imi pane chimbo chinganakidze here kupinda chi- 
mbo ichi chorusununguko? Kubvira riini takachimirira 
tichishayiwa hope? Saka vose vakaenda kare, nesu takasi- 
yiwa kunze kuti tirione ranhasi navose vachazvarwa 
mangwana, tose tinosungirwa kupembera pamwe chete. 
Musi worusununguko rwedu ndiwoka musi watinofanirwa 
kusanyimana, ndiwo musi wokunwa tichiravana mukombe 
mumwe chetewo.’ x 

Pakamboita runyararo mushure mamashoko aya. Munhu 
oga oga anenge ainyatsozeya mashoko aya mupfungwa 
make. Mudzimai akabvisa makororwa pahuro pake 
zvichiratidza kuti aida kurwusimudzira parwakanga 
rwasiyirwa naWarui. Mugo akamutarisa. 

Wambui akanga asati anyanyokwegura nyange zvazvo 
akanga asisina mazino ake mazhinji. Munguva yehondo 
ndiye aiva nhutazvitowo, achitakura mashoko netsindidzo 
kubva mumisha achindozvisiya musango, achindobvakowo 
nezvomusango ondozvisvitsa mumisha nomumaguta. Aiziva 
mapato omuchivande kubvira kuNakuru, Njoro, Elburgon 
nheenzvimbo dzose dzaiva muRift Valley nedzakanga 


27 


~ 


dzakaitenderedza. Ane rungano rwake runogarotaurwa. 


Zvinonzi imwe nguva akanga achifamba rwendo akasungi- , 


rira pfuti pachidya chake padyo chaipo nechimai chegu- 
mbo rake. Akanga akapfeka migugururu, mibvubvurukwa 
yamamvemve, kubva angoita zvake rombe, chembere chaiyo 
mai mushayahama. Aida kuenda nepfuti iyi kuNaivasha. 
Sezvineiwo, vadzimu ndokurembedza mindya yembereko, 
VaWambui vangu ndiye bvuri nomumapurisa namasoja aya 


ebasa riya raanaunobvepi-unoendepi. Ndapapi pazvakanga’ 


zvisiri munyika yose panguva idzodzo? Vanhu 
vakagotinhwa ndokuunganidzwa munhandare yaiva seri 
kwezvitoro. Rakagoti zvino rasvika dzoro rake rokuti 
asechiwe. Zino rake rakavva ratanga kutetena; miromo 
yakagoshonyorotswa iye.munhu achingoguwa nokuyuwira, 
rute ruchingotsatikawo nokunhivi dzemiromoyo ruchierera 
nechirebvu. Mupurisa wechiGikuyu aimusecha aingotiwo 
nechiSwahili: hapana zvokuzviita mhai, achingogunun’u- 
nawo saaimunzwira tsitsi asi achiramba achingomusecha. 
Akatangisa kubata-bata pachipfuva chake, hoyo, ovhuru- 
dza-vhurudza muhapwa dzake, rambe achingodzika akana- 
nga pazvakarehwa. Ipapo Wambui akabva aitsemura mhere, 
murume uya ndiye tumbi adumbirwa. 

‘Vana vamazuvano,’ Wambui akati arutanga. ‘Maka- 
bva mangokandira zvenyu nyadzi dzese kumbwa kuti 
dzidye? Nokuti watumwa nomuchena saka iwe wototi 
nyangwe napawakabuda napo pamai vako pose ndochito- 
bata? Kubva zvakanakazve chirega ndichinyatsokufugurira 
unyatsoongorora mai vako, unoti pachineiko zvapangopu- 
tana- shatana, o, tarisaka kana rae ndizvo zvichakupfu- 
misa.’ 


Akatomboedzesera kufugura madhirezi ake kuita saaida 


kubva asara ari mupumburu. Murume uya akangozoroka 
otarisa divi. 

“Chibvai pano,’ akadzvova. ‘Mumwe . . .” Wambui 
hapana aakambotaurira rungano urwu asiwo haairamba 
kuti zvakanga zvisina kuitika. Vanhu vaiti vakamuvhunza 
ongonyemwerera zvake saaiziva zvizhinji zvavaisazombofa 
vakaziva. 

~ «7yakangofanana navakuru vedu vaitanga vadira tudoro 
asi yasati vatanga kunwa ivo,” Wambui akanga odaro 
a iri. ‘Vaizviitirei? Vaisada kukanganwa midzimu yavo 


pazuv es Leger psp | 
iri pasi apa. Nenzira imweyo, isu hatifanirwi kukanganwa 
yana vedu. Kihika mwana wedu. Ndiani akanga akashinga 


saKihika?' 

Mugo akanga agere asingati tsukunyu pachigaro chake. 
Warui akanga akatarisa rambi riya rakanga richikanda 
mwenje wakanga usinganyatsojekesi imba yose, uchisiya 
dzimwe nzvimbo dzichioneka samadzengerere. Wambui 
akaisa chirebvu chake muzvanza zvake, magokora 
akatungirirwa pamabvi. Gikonyo akanga akatarisa 
mumhepo pasina chaaiona. 

‘Muri kudei chaizvo?’ Mugo akavhunza nezwi raidedera 
sapaiva nechaaitya. 

Pakarepo pamusuo pakabva pagogodzwa zvine simba. 
Maziso ese akabva atendeukira kusasa. Runyararo ruko- 
bvu rwokuda kuziva kuti aiva ani rwakadzika mumba umu. 
Mugo akasimuka onanga kumusuo. 


‘Changamire!’ Warui akakanuka pakapinda vaenzi vatsva 
ava. Mugo aitevera mushure mavarume vaviri vakanga 
yachangopinda ava. Mumwe wavo aiva murefu, asina nde- 
bvu, vhudzi rake rakanyatsodimurirwa zvokuti tsepete 
nomusoro wake. Mupfupi wacho aiva nevhudzi rakarukwa. 
Vaiva vamwe vavarwi vorusununguko vakanga vachango- 
bva musango mushure mechibvumirano chorusununguko. 


‘Garai napapa — pamubhedha apa,’ Mugo akadaro 
achibva avhundutswa nezvakanga zvoita izwi rake. Kuita 
serachembera — kunge rine ngura... nhasi. . . manheru 
ano . . . handisi kunyatsonzwisisa . . . zvinhu zvese kuita 
sezvashanduka . . . kutariswa kwandiri kuitwa navanhu, 
maitiro avo; zviri kundityisa . . . asika handingatyi nokuti 

. . nokuti upenyu hwemunhu sohwangu, hahuna nebasa 
rose...uye...uyezve...Mwari.. . handichisina basa 
nazvo . . . handina . . . handina.. . Kupinda kwakaita 
varume ava kwakabva kwagura zirunyararo rakanga ra- 

mbopinda mumba umu. Vanhu vose vakanga vava kutaura. 
Mazwi aitaurira pasi pasi akaita kuti muite sokuti fefeterei. 
Wambui akanga achitsanangurira murume uya wokurukwa 
vhudzi nezvemabiko okupemberera rusununguko. Zita rake 
romusango rainzi Lieutenant Koinandu. Murefu ndiye aiva 
mutungamiriri, achinzi General R. 

“Mupiro! Mupiro!’ Koinandu akadaidzira achiseka. “Ini 
ndinoda kubva ndadya nyama yacho. Hondohwe yose, ini 
ndoga! Musango taingodya mabukirwa emishenjere 
nenguruve dzomusango —’ 

“Chaunozivawo nezvemupiro chiiwo iwe!” Wambui 
akamugamha achisekawo. 

_ ‘Aa, tisu vanhu taiteura zvino — nenguruve — tapedza 
tobva tarakasha nyama yacho. Tainamata kaviri pazuva. 
Kana tichida kundoita basa guru — serokutorera varungu 
zvombo mumapurazi — tainamata zvakare tisati tatanga 
Hl basa redu. 
JIJ) “SaMatenga tinokukumbirai kuti mutichengetere 
11) mapako edu. 

JI ; SaMatenga tinokukumbirai kuti musatiunzire hore 
JI) hobvu. 
| SaMatenga tinokukumbirai kuti. mutidzivirire kubva 
| kumhandu dzedu zvose kwatinoenda nokwatinopa 
JI makotsi. i 

| ‘‘SaMatenga tinokukumbirai kuti mutipewo kushinga 
| iil mumwoyo yedu. 
| Nyadenga ngaarumbidzwe, ngaarumbidzwe.”’ 
‘Taibva tommba tichiti: 
| “Hatizozorori 
| Tisati tatora nyika, z 
|) . Tisati tawana misununguko rwedi 
Mill Kenya inyika yavatema.’’ ’ 

Vanhu vose vakambonyarara kutaura vachiteerera kui- 
mba kwaKoinandu. Nyangwepo aiita zvake saaifara zvai- 
nzwikwa kuti rwiyo rwake rwakanga rusiri rwamafaro. 
I Kwakambonzi kwaka kunyararwa, munhu oga oga achiita 
JI saainetsana nepfungwa dzake. Kurota chete uku . 

Ndichapepuka zvangu . . . Mumba mangu munenge musina 
munhu arimo, ndichingova zvangu ndoga samazuva Ose... 

Gikonyo akakosora. Warui achibva atangana naye. 
` «dzihwaka iro? Inga ndinogarozvitaura wani. Vana 
yamazuvano dzangova ndonda. Kungonzi nakamhepo, 
. yatorwara. Munoziva here kuti pamazuvd edu isu taipedza 
usiku hwose kwamazuva takamirira vaMaasai! Mhepo ya- 
inge ichaboora shaya dzedu, idzo mbasha dzedu dzangoti 
nyakata nedova. Ndikwo kwakwaiti kwaedza hapana kana 
zvapo nomunhu mumwe wawaimbonzwa kuti koso noku- 
rwara.’ 

Varwi vorusununguko vakatarisa Warui vari vaviri. 
Vakanga vapedza makore aikarodarika manomwe vari 
musango asi hapana mumwe wavo akada kupikisana ne- 
zvaitaurwa naWarui. 

‘Kuteura chiikowo?’ General R akavhunza pakarepo se- 
zvinonzi aienderera mberi nenyaya iya yakanga yaganhu- 
rwa norwuyo rwaKoinandu. “Hapana zvakwakabatsira 
Kihika. Kihika aidavira musimba reminamato. Aiverenga 
Bhaibhiri zuva roga roga, asingarisiyi kwose kwose kwaaie- 
nda. Zvino chatisinganzwisisi ndechichi: seiko Mwari asi- 

nawo kumuzevezera — kumunyeverawo nezwi rimwe chete 
zvaro — achimuyambira kuti arege kuwira mumambure 
emhandu dzake?’ 

‘Mambure emhandu?’ Gikonyo akavhunza achishami- 
sika. ‘Uri kuda kutiudza here kuti Kihika akatengeswa?’ 

‘Wairesi yakati akabatwa mune imwe hondo makaparara 
varwi vake vazhinji,’ Wambui akadaro. 

General R akambopedza chinguva achiita saaida kuti 
vanhu vadzeye nyaya yaakanga auya nayo iyi. Akambope- 
dza chinguva akatarisa pasi achifunga. 

‘Musi iwoyo pane munhu waaindosangana naye. Aisiwa- 
nzoenda ega kana aida kundosora kana kundopedzisa 
mhandu ine musara — sezvaakaita pana Mudzviti Robson. 
Asika aigarondiudza zvaaida kuita zvose. Zvino pamusi uyu 
kwete, hapana kana chimwe zvacho chaakambondiudza. 

Aiita saainyeredzwa nechimwe chinhu, zvokuti waitoti arj 

-kufara. Aibva angoshatirwa pakarepo kana paine munhu 
aimuvhiringidza pfungwa dzake. Sezvandamboreva zviya, 
akanga asingakanganwi Bhaibhiri rake kwose kwaaienda. 
Asi musi uyu akarisiya. Pada aiziva kuti akanga asingano- 
pedzi nguva ari kwaaida kuenda kwacho.’ 

General R akabata-bata muhomwe dzake achibva aburitsa 
kaBhaibhiri kadiki ako akatambidza kuna Gikonyo. Warui 
naWambui vakaita savachatyoka mitsipa sezvipwere nehavi 
yokuda kuona zvaiva mukabhuku aka. Gikonyo akavhura 
kaBhaibhiri aka achimbomira achiverenga maaiona 
makatarwa neingi nhema netsvuku. Minwe yake yaibvu- 
nda zvishomanene. Akambomira paMapisarema 72 paaka- 
ona ndima mbiri dzakatarwa neingi tsvuku. 

‘Ko, mitsetse mitsvuku iyi ndeyei?” Wambui akavhunza 
achida kuzivisisa. 

‘Chimbotiverengera mitsara mishomanene tinzwe,’ Warui 
akadaro. 
Gikonyo akaverenga: 

“‘Achatonga varombo, achararamisa vana vavano- 
shayiwa, achaparadza mudzvanyiriri. Nokuti achaponesa 
vanoshayiwa paachauya, zvose navarombo naavo vasina 
mubatsiri achavanunura.”’ 

Pakaitazve runyararo rukuru. General R akazoenderera 
mberi. 

‘Kubvira musi waakapfura Mudzviti Robson ndingangoti 
Kihika haana kuzombova Kihika uya wataiziva. Ndiko saka 
tauya kuno manheru ano.’ Paaitaura zvose izvi General R 
ainge akangotarisa panzvimbo imwe chete. Aitaurira pasi 
pasi, achisarudza mazwi ake sezvinonzi aizvibvunza iye 
pachake mumwoyo make. Akazosimudza maziso ake zvino 
otarisa kuna Mugo. Vamwe vose vakabva vangotendeutsira 
maziso avo pana Mugo. 

‘Ndinodavira kuti ndiwe munhu akachengeta Kihika usiku 
hwatiri kutaura uhwu, ndokusaka wakazosungwa woende- 
swa kuhubatwa, handiti? Chatiri kuda kuziva ndechichi. 
Kihika akambokuudza here kuti aida kuzosangana nomu- 


32 


mwe munhu womumusha muno — musvondo racho raite- 


vera?” : aapa ‘ 
Huro yaMugo yakanga yadzipwa; kuti apindure ainzwa 


seaizopedzisira achema. Akazunza musoro wake ndokuta- 
risa mberi kwake. 
~ Haana kumbotaura nezvaKaranja?’ 

Mugo akadzungudza musoro wake zvakare. 

«Ndizvo chete zvatanga tichida kuziva. Tanga tichiti 
zvimwe ungangogona kutiyamurawo.’ General R akabva 
anyarara zvakare. 

‘Aya ndiwo mashura, kuti uzvifungire 
akatanga achibva anyarara pakare. 

Wambui aiita saainyanya kufadzwa nebhaibhiri riya 
kudarika nezvaitaurwa naGeneral R. 

‘Bhaibhiri! Ungasati baba vake vaiva mufundisi . . . 
Akachema. “Mwana wedu dai akaita zvake mufundisi . . .’ 

‘Aiva mufundisi . . . mufundisi mukuru worusununguko 
rwedu urwu,’ Warui akadaro. Gikonyo akaseka asina 
kunyatsogadzikana. Wambui naLt. Koinandu vakamuba- 
tsirawo kuseka. Mugo naGeneral R havana kuseka. Zvakare 
mumba makamborerukirwa. Gikonyo akakosora ndoku- 
bvisa gararwa pahuro pake. 

‘General, manga mapotsa maita kuti tikanganwe zvata- 
vinga muno,’ akadaro nezwi romunhu webasa asina nguva 
yokutambisa. ‘Chete ndinofara kuti mauya nokuti nyaya 
iri muno iyi ndeyenyu neniwo zvakare. Zvakadai izvi: 
Musangano wedu pamwe chete navakuru vakuru vomusha 
vafunga kuti chingava chiro chakakodzera kuti tiite bira 
rokutenda avo vakatisiya. Nokudaro, musi wokupemberera 
rusununguko rwedu tichayeuka ivavo vose — vomumusha 
muno namatunhu akatitenderedza, vose vakafa vachirwira 
rusununguko. Hatingaregi zita raKihika richingorova zvaro. 
Achagara mundangariro medu uye rungano rwenyika yedu 
ruchatakura zita rake kuchizvarwa chose chichatevera.’ 
Akambonyarara ndokuti pana Mugo nde-e. Mazwi 
aakazotaura kuna Mugo akanga ari okumuyemura zvikuru. 
‘Handingadonongori zvangu twese twese asi hapana munhu 

asingazivi basa guru rawakaita muMusangano wedu. Zita 
rako neraKihika zvichagara zvakaita mukombe nechirongo 
mumwoyo yedu. Sokutaura kwaita General ava, 
wakachengeta Kihika usingatyiri upenyu hwako iwe 
pachako. Zvawakaitira musha weThabai uchiri muno uye 
wava muusungwa zvakafanana nezvakaitwa naKihika 
musango. Nokudaro isu taona chiri chinhu chakakodzera 
kuti iwe uve munhu achazotitungamirira) mumabiko 
atichaita okupemberera avo vose vakafa kuti isu tirarame. 
Vakuru vedu vachanyatsokurayira zvinofanirwa kuitwa 
II pabira iri. Chikuru chauri kukumbirwa kuti uite chete apa 
jaa kutaura. Kunyatsoudza vanhu vose zvose zvaunoziva. Tiri 
| kuronga’ musangano mukuru mumusika weRung’ei 
| takatenderedza muti uya wakasungirirwa Kihika. Iwe ndiwe 
uchatipakurira shoko guru romusi uyu.” 

|) Mugo akatarisa bango raakanga akanangana naro achie- 
HA dza kubata zvakanga zvataurwa naGikonyo. Nguva zhinji 
| aiwanzoona zvichimuomera kuti anyatsoti. ichi ndicho 
chaanoda kuita. Aiti kana paine chinoda kuitwa ainzwa 
pfungwa dzake dzagomara, dzichimusudurudzira kure 
somunhu aitya kuti chose chose chaaita chaizoita sedombo 
raakungurutsa achizotadza kurimisa. Ainzwa_ sapaiva 
nomweya waingomusaidzira munyaya dzose dzose asi iye 
pasina chaaizogona kuita. Aingozoita somunhu anotaku- 
rwa namasaisai emvura achingoti nhasi zvangu, nhasi 
zvangu asizve achingoti chiregai tione kwazvinogumira. 
Ndizvo zvakanga zvava kuitika paaitaurirwa nyaya iyi. 
Wi Maziso ake akanga ovaima netarisiro yokuda kuona kuti 
zvaizoitika zvii. Muviri wake wose wakanga wagadzirira 
AN kuona zvaizoitika. 

‘Unoti kudii nazvo?’ Wambui akavhunza oita seainono- 
kerwa nokutariswa kwavakanga vakaitwa naMugo. Asi 
Warui ainakidzwa nezvaaiona mumaziso namatarisiro 
avanhu. NezvaMugo aigaroti: Achaita mashura nezviratidzo 
| murume uyu. Bvunzai ini, ndinozviziva. Zvinongoonekwa 
MA namaziso ake. Akabva ati: ‘Hazvisi kunzi unopedza 
WA __ Muswere wose uchitaura. Kuna vazhinji vandakaona vachi- 

2 onyengedza mashoko matsvenetsvene napamusana 

okungoramboropota zvokuti mate anoti gwa mukanwa. 
Kunongodiwa shoko rimwe rinonyatsoti pamwoyo mbi — 
wapedza zvako. Sezvawakaita musi uya.. .’ 

‘Handisi kunyatsonzwisisa,’ Mugo akazotaurawo. 

‘Jsu vomuno muThabai tiri kuda kupembedza magamba 
edu, zvoga. Chii chiri kukunetsa ipapo?’ Warui akavhunza. 

‘Ndinoziva zvinokunetsa,’ Gikonyo akadaro, ‘Uri kuda 
kusiyiwa wega pasina anokunetsa. Asika yeuka kuti haisi 
nyore kuti munhu uchigara navamwe vanhu ungoti zvako 
ndisiyei ndega nenhamo dzangu, zvikuru kana uri munhu 
gnozivikanwa sezvaunoitwa iwe. Usazvinetse zvako nokuda 
kutipa mhinduro iko zvino. Chete wongotikurumidzirawo 
kuti tizive nokuti kwangosara mazuva mana chete kuti 12 
zvita asvike.’ 

Apedza kutaura izvi, Gikonyo akabva asimuka kuti 
aende. Vamwe vakabva vasimukidzanawo. Gikonyo 
akambomira-mira achiita sapaiva nechimwe chinhu chaaka- 
nga asiyirira kutaura. 

‘Pane chimwe chinhuzve. Ndinofunga kuti unozviziva 
kuti hurumende yenyika yedu yava mumaoko eMusangano, 
nokudaro ndiyo ichapa vanhu masimba okuti vasarudze 
madzishe avanoda. Bato romuno medu ranga rati iwe ndiwe 
ucharimiririra kana kusarudzwa uku kwoitwa.’ 

Vakabva vabuda voenda. 4 

Nhivi dzemiromo yaMugo dzakamenyukira achinye- 
mwerera, asi zvaisava pachena kuti kwaiva kufarira, 
kushora kana kusuwa here. Vaenzi vake vakanga vasiya sasa 
rakavhurika. Akaripfiga achibva agara pamubhedha. 
Zvishoma nezvishoma zvairehwa namazwi aGikonyo zvaka- 
tanga kunyatsojeka mupfungwa dzake. Vari kuda chii? Vari 
kuda chii chaizvo? Akazvivhunza akabatira musoro 
mumaoko ake achiedza kuzvisimbisa. 


Vabuda panze, varwi vomusango vakabva vaparadzana 

- hwake hwaiva munjodzi yakaita sei. Kupfuudza kwaakanga 


naGikonyo, Wambui naWarui. Ivo vaiva nemba yavo 
yavaigara vari vaviri nechokune rimwe divi romusha, 
Vakanga vatengerwa imba iyi nebato roMusangang 
romumusha umu. 

“Unofunga achatibatsira here iwe?” Koinandu akavhunza 

‘Ani?’ 

‘Iye murume uyu.’ 

‘Ho-o unoreva Mugo. Handiziviwo. Kihika akanga asi- 
ngawanzotauri nezvake. Sokuona kwangu, handifungi kuti 
kana naiye Kihika ainyatsomuziva zvakanaka.’ 

Vakazofamba rwendo rwavo rwose pasina chimwe cha 
vakataura. Koinandu akabata-bata muhomwe dzakę 
achitsvaga machisi yokuti atungidze rambi. Aiva karume 
kadiki, ari mushava aina mazitsinga akanga akati tara tarą 
kumeso napamaoko ake. General R akagara pamubhedha 
arasika mupfungwa dzake. Koinandu akanga amire 
akatarisa mwenje werambi. 

‘Nyangwe zvakadaro zvazvo, tinototi tibate mutengesj 
uyu chete,’ General R akadaro achiita saakanga 
achienderera mberi nenyaya yavo iya. Izwi rake rakanga 
rakadzikira, rizere neshungu dzokuti haaizodzokeri shure, 

Koinandu haana kupindura pakarepo. AKayeuka musi 
uyo Kihika akavasiya akasazodzoka. Kihika aitungamirira 
varwi vaikarodarika mazana matatu, vari muzvikwata 
zvamakumi mashanu kana makumi maviri ana vashanu. 
Zvikwata izvi zvaigara zvichiti ichi pacho chega, ichi pacho 
chega, mumapako akasiyana-siyana akatenderedza sango 
reKinenie. Vaizongosangana chete kana paine basa guru 
raida kuitwa — serokurwisa kuya kwavakanga vaita ka- 
mba yeMahee. Koinandu aigaroshamiswa nokushinga 
kwaKihika uye kusazvityira iye pachake nyangwe upenyu 


aita Mudzviti Robson kwakanga kwatova rungano 
rwakanga rwotaurwa mumakamba ose akanga akapotedza 
Longonot, Ngong kusvika nokuNyandarwa kwose. Koina- 
ndu akanga okudza nokuyemura Kihika zvokutenge acha- 
munamata. Panguva dzakadai idzi wainzwa opika achiti: 

ndakamusiya. Ndinopika noWedenga kumu- 
ro-soro kuti handizofi ndakasiya Kihika. Ndakanga 
Bina rudaviro. Iye ndokundipa rudaviro.’ Hongu, Kihika 
EF anga aita kuti Koinandu abve pakuzviona sakuki — 
4 unhu aibikirawo zvake vachena — achiita munhu mutsva. 
Kihika akanga amuratidza simba riri mumunhu mutema. 
Koinandu akanga anyatsozviona nokuzvinzwa muropa rake 


pamusi wavakarwisa nokukurira kamba yeMahee. Pavaka- 


pandifi 


zenge vakamirira kuti Kihika adzoke, akanga anzwazve si- 

mba iri richipinda maari, simba raimudadisa nezvaaiva — 
munhu mutema. Vakazenge vatuma vasori avo vakazodzo- 
= kawo vachiti panenge pakanga paine basa hombe rakanga 

riri kuitwa navachena. Shoko rakapararira. General R 
 akaudza varwi vake kuti vagadzirire kudududza vachi- 

dzokera kuLongonot kunova ndiko kwaiva nerimwe bako 

ravo guru. Vakanzwa kuti Kihika akanga asungwa. Njeri 
akachema. Kana naiye Koinandu, nyangwe zvake aiva 
murume, akatadza kuviga misodzi yake. 
‘Unofunga here iwe kuti’ pane mukadzi aakanga aenda 
kunoona?’ Koinandu akazovhunza mushure mepfungwa 
— idzi. 

‘Kwete, handifungi kudaro,’ General R akaramba, 
ndokuenderera mberi oti, ‘Kana zvawandiudza zviri 
zvechokwadi, ndinoona kuti Karanja ndiyo mhuka yedu 
yatiri kutsvaga.’ 

‘Pandinovhunza pese muGithima mese nyaya inongova 
ndiyo ndiyo. Hanzi ukangomugunzva necheseri kwake asi- 
ngaoni anobva angoita zvake rutsanga murwizi .ruzere. 
Haafambi murima ari ega. Kana nguva dzenomwe 
' dzamanheru dzangopfuura chete, anobva ati chihuri 
` pamusuo wake ngerengedye, hapana kana munhu zvake 
waanozovhurira zvakare. Zvese izvi zvinoratidza munhu ane 
kaakaturika kaanotya kuti kachati kwatara, asizve —’ 

‘Chokwadi navakapera kana inda yomunhu iyi iri iyo 
yakaroveresa Kihika pamuchinjikwa!’ General R akadaro 
achisimuka. Akafamba-famba nemba yose. 

‘Tose takatora mhiko dzedu tose pamwe chete. Takatora 
mhiko idzi tiri pamwe chete.’ 


"— AA T S T +. 

Koinandu akagara pamubhedha ashamiswa nokudeder, 
kwezwi raGeneral R pamusana pouturu hworuvengg 
hwakanga hwava mariri. Kubvira nakare Koinand 
akangogara achitya mumwe wake uyu. Aitonzwa kuita 
mudukuduku kana aripo. Vose vari vaviri vakanga varwa 
muhondo huru yechipiri yapasi rose. General R akangg 
arwira kuBurma asi iye, Koinandu, haana kuzenge abudirirg 
kubva pachinzvimbo chake chouchabvonga kana kuti cho. 
kubika. Hondo yapera, General R akapinda mubasa 
rokusona. Koinandu ndipo paaitiwo pano asevenza, abva: 
apo asevenza, abvazve. Akazopedzisira nokushandira Dr, 
Lynd, imwewo chirikadzi yechichena yaakabva angozvo 
nda paakangotanga kuiti ba. Akazozivana naGeneral R 
musango. Muhondo dzose dzavairova, General R aingobudg 
asingamboratidzi zvake kuti pane chaimuvhundutsa kang 
kumutambudza. Pakasungwa Kihika, General R akangg 
aramba iri hunde yomuti isingazungunutswi, kana zvake 
kumboratidza kuti zvakanga zvamutyisa kana kuti akangg 
arasikirwa neshamwari yake yapamwoyo. Nokupfuura 
kwamakore, Koinandu, uyo akanga achema panguva iyi 
akanga atokanganwa zvokufa kwaKihika asisina zvake kana 
neshungu yese yokuti atsividze. Zvino nhasi uno rakangg 
rava dzoro raGeneral R rokubvunda neshungu. Koinandy 
akatarisa-tarisa imba yavo yakanga isina kana nakai zvako 
asingadi kusanganidzana ziso rake neromurume uyu akanga 
odzungaira zvino nemba yose. Poto imwe, ndiro mbiri, 
mabhotoro akanga asisina chinhu nomugoro wemvura ndi 
zvo zvakanga zvakangoti bvururu nouriri. Koinand 
akakarara achisuka pahuro pake. 
‘Mukati zvanga zvichabatsirei imi? Pamwe tingangochi- 
ngozvikanganwawo zvedu.’ 
General R akabva ati ndingwi kumira. Akadzvokora 
Koinandu achimupima kubva kumusoro kusvika kuzvigu- 
nwe. Koinandu akazurukuza sezvinonzi akanga agara 
pamafeso. Ainyatsoona kuti chiso chomumwe wake chaiti 
pasi naye. 
“Wati kukanganwa?’ General R akavhunza nezwi raiva 

ynyoro hwemhakure yakamirira anoiti tokonyo. ‘Kwete 
pP wira, hazviiti. Tinototi tiwane mutergesi uyu — tingazoti 
tiri varume pai pacho? Mangwana chaiwo iwe worwukaka 
wakananga kuGithima wonoona Mwaura nezano redu 


jdzva riya. 
: 
d 


Ava vamwe vayawo vari vatatu vakati fambe-fambe nhanho 
dzakati kuti kubva pamba paMugo vasina kutaudzana. 

‘Handinyatsomunzwisisi pake, Wambui akadaro. 
Ani wacho?’ Warui akavhunza. 

‘Mugo.’ 

‘Inhamo,’ Gikonyo akavagamha. ‘Mukati muno- 
mbonyatsoziva here zvazvinoreva kugara muusungwa? Ndi- 
noona kuti zvinenge zvaitova nani kunesu isu vamwe 
takanga tisina kupiwa rupau rwokunzi hatinzwi. Mugo ainzi 
jnhinhi, ndambakuudzwa. Akarohwa, zvokurohwa zviya 
izvi asi iye ndipo paasina zvake kana kuti bufu kududza 
mhiko dzedu. 

‘Zvakanga zvisina kufanana nomujeri,’ Gikonyo 
akaenderera mberi achishamiswa nokurwadziwa kwaakanga 
oitwa orangarira. ‘Mujeri unoziva kuti mhosva yako 
ndeyenguva yakadii. Ingatore gore, gumi kana makumi 
matatu amakore — angoperawo iwe wobva wabuda zvako.’ 

Pakarepo Gikonyo akabva aruma romo rake. Aisanya- 
tsoona Wambui naWarui murima raivako. Akanzwa 
sokunonzi akanga ataurira kumhepo. 
` ‘Murare zvakanaka,’ Gikonyo akadaro ava muchivanze 
chemba yaakanga achangobva mukuzvivakira. 
 Warui naWambui vakaenda pasina apindura. Runyararo 

rwacho rwakan'en'ena mwoyo waGikonyo. Akanzwa 
achizeza kupinda mumba make. Mumupanda wokuta- 
ndarira maiva nomwenje waaiona nomumaketeni apama- 
hwindo ake amagirazi. Zvaireva kuti Mumbi akanga 
achakangomumirira. Ko, anotadza kuenda kundorara here? 
Akabva ati tendeu opa mwenje womumba make gotsi asi 

kwaakanga oenda aisakuziva. Akanzwa achisemeswa 
nokubvotomoka kwaakanga aita pamberi paWarui naWa 
mbui. Ko, mumba maMugo zvakare chakanga chamuit 
kuti atadze kuzvibata chiiko? Munhu womurume haafanirį 
kungodemba kani. Basa chete — kushanda nesimba ndirg 
raitomboita kuti Gikonyo akanganwe ndangariro dzake 
dzaimunetsa. 

Akanga avaka imba yainzi imba pane dzimwe 
dzomumusha umu, imba yamazuvano; aiva nepfuma 
nyangwe zvayo yaiva shoma; aiva nechinzvimbo mubato re- 
zvamatongerwo enyika romudunhu ravo: izvi Zvose 
zvairatidza kuti akanga afamba rwendo rurefu kubvą 
kumazuva aya aaisimbova muvezi asina nakai zvako. Agj 
iye zvino zvose izvi zvakanga zvisisarevi chinhu kwaari, 
Kudya kwaingova kuti aponese nyama nomweya chete, 
kwete kuti kwaimunakira. 

Musha wakanga wasara kure zvino. Rima gobvu rakanga 
rati kwindi. Zvakamurovesa hana sechinhu chitsvg 
chaakanga asati amboziva: aingova ega ega. Akateerera, 
Akaita seainzwa, nechokure, mutsindo wetsoka dzaifamba 
pasamende yomumugwagwa. Mutsindo uyu waisvika padyo 
naye. Akabva ofambisa chaizvo achida kutiza mutsindo 
uyu. Asi aiti nyangwe ofamba achikurumidza sei mutsindo 
uya waibva wangoita sowaiva mugotsi make chaimo, 
Akafemereka. Muviri wake wose wakanga woita souri 
pamoto nyangwepo kamhepo kaivako kaitonhora. Ndip 
paakagochitangisa kumhanya, kubva aita sebenzi zvaro, 
Hana yake yainge ichatsemuka, yotonyanya kurova. Mu 
tsindo uya zvino wakanga wojijana nokutswiwa kwalitwa 
mumwoyo wake. Dai aingowana munhu wokutaura naye, 
Dai aingonzwawo zvake izwi romumwe munhu. Mugo? 
Asika mazwi avanhu aigomubatsirei kana dai aianzwa 
zvake? Inga akanga apedza makore matanhatu ose 
achingoanzwa wani mumakamba ose aakapinda ar 
muusungwa? Pamwe aida kunzwa izwi romunhu aigon 
kumunzwisisa? Mugo. Akabva angomira kumhanya ipapo. 
Mutsindo uya wakabva waita sounosudurukira kure naye. 

i aisada kubatwa kumeso nazvo nokuti aiziva kuti waizo- 
v okazve uchimutambudza. Ndinofanira kutaura naMugo. 
Mazwi akanga ataurwa naMugo pano mumwe musangano 
makore maviri akanga apfuura akanga anyatsodzika mu- 
mwoyo maGikonyo. Mugo chete ndiye aizogona kumuya- 
mura. ; A 

Asi paakazosvika pamba paMugo kufashaira kweshungu 
ake kwakanga kwatonhora. Akamira pamusuo achi- 
zvitongesa kuti ogogodza here kana kuti kwete: chii chai- 
zvo chaakanga avinga kuti azoudza Mugo? Amirepo ega ega 
akanzwa achizvishora kuti aiva zidununu. Asi kuti ozouya 
zvake mangwana acho kani? Zvichida nerimwewo zuva 
aizokwanisa kunyatsowadzurirawo mumwe munhu zvai- 
mushungurudza pasi pasi pomwoyo wake. 

Asvika kumba kwake, akawana Mumbi asati arara. Aka- 
muunzira zvokudya. Izvi zvakabva zvamuyeuchidza kuti 
akanga aswera zuva rose iroro pasina zvapo chaakanga 
akanda mukanwa. Mumbi akagara mberi kwake 
akamutarisa. Akati chokudya nyobvo nyobvo, mukanwa 
shandurudze shandurudze ndiye ndiro dziya kwakadaro 
saidzire. Akanga asisina havi yokudya. 

“Dondiitirawo kapu yetii,” akadaro akaruma mazino ake. 

‘Unofanira kudya,’ Mumbi akamudembeterera. 
Kamhuno kake kaivaima muchadzera chomwenje wera- 
mbi. Kudemba kwaiva mumaziso ake nomuizwi rake 
zvairamba kuwirirana nokusashushikana kwairatidzika 
muchiso chake uyewo nechimiro chomuviri wake wakanga 
_wakanyatsoumbwa zvaidadisa. Gikonyo akatarisa patafura 
yavo itsva yakanga yakanyatsoporishiwa. Asi kuti zvimwe 
dai ambotaurirana naMugo savarume? 

‘Handisi kuda kudya,’ akahonyera. 

_ ‘Zyandabika ini ndizvo zvausiri kuda. kudya nokuti 
zvabikwa neni.’ | 

Gikonyo akaramba anyerere. Achiri muhusungwa 
aigaroshungurudzikana nokutarisira zuva iro aizouya kuna 
Mumbi wake. Kuti ndiye here mukadzi uya uyu? 
Akamutarisa. Mumbi akanga atendeudza chiso chake 
atarisa kumusuo zvino. Zvichida aichema. 

‘Handisi kungonzwa zvangu paine chandinoda kudya 
ndizvozvo chete,’ Gikonyo akadaro oita saati pfave 
zvishoma. | 

‘Zvakanaka hazvo,’ Mumbi akazevezera. Akasimy 
oenda kuno mumwe mupanda wemba ndokundounyz, 
makapu, poto, masamba, mukaka neshuga. Akakang, 
mamwe marasha mumbaura ndokubuda nayo panze achj 
indofutidzwa nemhepo. Akapedza chinguva ari murimamg 

Gikonyo akaburitsa chibhuku chitsaru chokunyorera ky 
bva muhomwe yomukati yebhachi rake. Akabata-batazye 
ndokuburitsa penzura. Aona kuti muromo wayo wakangg 
waguduka, akatanga kuirodza nekapanga kaaigara nakg 
muhomwe. Akatanga kunyora nhamba; akadzisanganisg 
ndokubvisa, ndokudziwanza, ndokudzikanzura; dzakabg 
pfungwa dzake zvokuti Gikonyo akambokanganwa zvimwe 
zvinhu kwechinguva ofunga zvaakanga akohwa musi iwoyo 
nezvaaizotarisira kuwana kubva mumabhizimisi ake mune 
raitevera. 

Mumbi akadzoka nembaura iya. Akaisa poto yaiva izere 
nemvura pamoto ndokugarazve akatarisa murume wake, 
Anenge akanga akamirira chimwe chinhu seshiri yakamirirg 
kubhururuka kana tenzi wayo aitupfunyura. Asi Mumbj 
akanga adzidza kuzvibata, kuzvinyima nokuzongotambirs 
chose chaaizopiwa nemidzimu yake kana noupenyu. 

“Mugo mamuona?’ akavhunza saaitya. 

Epe 

‘Ati achatitungamirira here?’ 

‘Ati achambonyatsofunga.’ Gikonyo haana kubvisa 
maziso ake kubva pachibhuku chake. 

“Wambui ndiye atozondiudza.’ Izwi rake rakakanganisa 
pfungwa dzaGikonyo asi haana kupindura. 

‘Ko, wakadii kundiudzawo?’ Mumbi akaenderera mberi. 
‘Usakanganweka kuti ini naKihika tiri vomuura humwe 
ehetes 
Hi ‘Kubvira rini ndichikuudza tsindidzo dzangu?’ 

Hill wu Pakarepo Gikonyo akabva azvishora nokutaura 
JI kwaakanga aita. Akanga azvivimbisa kuti nguva dzose 

a ira kutaura nomukadzi akapfava, asingakwidzi izwi 
ke kana kuratidza kuti pane zvaimunetsa nokumun’en’ena 
aumwoyo make. ` 
_Undiregererewo, Mumbi akadaro onyara. ‘Ndanga 
sdakanganwa kuti handisi chinhu kwauri.’ 
Tii yakanga yaibva. Mumbi akazadzira Gikonyo kapu 
vake ndokuzozvidirirawo iye. Ipapo Mumbi akabva asimuka 
cezvinonzi pane chakanga chamupinda ’ ndokusvikomira 
pamberi pomurume wake. Akaisa maoko ake pamapende- 
kete omurume wake akaamoneredza muhuro make. Maziso 
ake givaima samavhunze omoto. Miromo yake yaidedera. 
> Hatikurukurei nezvenyaya iyi,’ akazevezera. ~ 

“Nyaya yei yacho?’ murume akavhunza achisimudza 


musoro wake. 


‘Yomwana uyu.’ 
‘Handioni chokukurukura apa ini,’ murume akataura 


nezwi rakaoma, riine hasha. 
€ ubva nhasi wouyawozve tizorara tose? Ndanga 
ndakangomirira iwe chete chete kwamakore ese aya.’ 
‘Ko, wambopindwa neiko nhasi?’ Gikonyo akabvisa 
maoko omukadzi muhuro make ndokuita saanomusaidzira 
kwakadaro uko. ‘Ndapota enda ugare pasi. Kana kuti 
enda undorara, waneta.’ 
Mumbi akangoti tyu tyu kumira, mwoyo wake watonho- 
twa. Mazamu ake akakwidza ndokudzikira. Akashama 
muromo wake saaida kuridza mhere. Pakarepo akabva 
“akumba-kumba zvirukwa zvake zvaiva pasi ndiye mumba- ` 
mo bwa kubuda onanga kubhedhuru rake achimhanya. 
Chokwadi chaicho chaiva chokuti iye Gikonyo ndiye akanga 
“aneta. Akanga aneta, achembera. Akadzimikira gokora rake 
roruboshwe patafura otsigira musoro wake muchanja chake. 
Norudyi, akanonga penzura iya ndokumboedza kuparapa- 
dza asi ruoko rwake rwaidedera. Akarega penzura ichido- 
nha. Akazvisimbisa ndokusimuka otora rambi ndokumbo- 
pedza chinguva amire pamusuo pomupanda waMumbi. 
Akazvishingisa ndokubvapo onanga kumba kwaairara iye. 

Tenzi akataura kuna Moses achiti, 
Enda kuna Farao unoti kwaari, 
Izvi ndizve zvinotaurwa naTenzi, 
Rega vanhu vangu vaende. 


Exodus 8:1 


(ndima iyi yakatarwa neingi tsvuku mubhaibhiri 
raKihika) 


vuva ayo mabvakure echiRungu neechiKura aiitirana 
imba wokuda kutonga Kenya — panguva iyi pfungwa 
ti mutema anganhuhwidzewo chigaro chokutonga yai- 
iri kure kune raro kana muzviroto zvebenzi chairo — 
a iyi, mumwewo murimisi wechichena, ainzi Rogers, 
arwendo nechitima kubva kuNairobi achienda kuNa- 
‘Paakaona sango dema raiva mudunhu reGithima, 
anzwa pfungwa dzake dzichikwezviwa naro. Pfungwa 
‘dzakanga dzotododa mazano okuti aizoitei nenzvi- 
akadai iyi. Shungu dzake dzaisava nei nezvamato- 
o enyika — chinhu chakanga chisinganyatsonzwisisiki 
ie va iwayo — asi kuti nezvokugadzira nyika. Ko, zvi- 
adii- tikavaka nzvimbo inozodzidzirwa zvokudyarwa 
kudzwa kwemiti pano apa? Rogers akazvivhunza apo 
r a chaikuya njanji chakananga kumapiripotyo eRift 
YA Munguva yakatevera akazodzokerazve kuGithima 
oongorora sango iri. Zano rake rakatanga kuumbika. 
anyorera tsamba kumunhu wose aaiziva kuti aiva nomu- 
mbira. Akatombokumbira kuti apihwe mvumo yoku- 
kura naGavhuna chaiye asi zvikakona. Asi ibenzi romu- 
Ndizvo zvavaimuita: idzidzo rudzii ingaitwe murima 
ka yeAfrica? | 
jithima nesango rayo dema zvakanga zvasunga pfungwa 
Rogers mbiradzakondo samamhepo. Akashayiwa 
; aifamba achitaura ega nezvezano rake, hapana 
aaisangana naye akasamuudza nezvezano rake iri. 
ve zuva akatsikwa nechitima paidarikana mugwagwa 
janji paGithima achibva angofira ipapo. Munguva 
‘azotevera mudunhu iri makazovakwa nzvimbo 
ongorora nezvemiti nokukura kwayo. Izvi hazvina 

kuitirwa kuyeuka rufu rwaRogers, kwete, asi kuti sechimwe 
chezvinangwa zvitsva zvekupambura nyika kwaiitwa 
nomupambivhu panguva iyoyo. Nenguva isipi Githimg 
Forestry and Agricultura! Research Station yakanga yazarg 
navanamazvikokota voruzivo vechichena pamwe chet, 
navamwe vavo vaiona kuti zvinhu zvose zvaifambg 
nomugwara kwaro here. | 

Zvinonzi izvo chipoko chaRogers chaigaroonekwa pa 
_nzvimbo inodarikana njanji nomugwagwa iyi, zvakarezy 
-gore roga roga panototi patsikwe mumwe wavanht 
vanogara muGithima nechitima. Munhu akanga achango. 
bva mukutsikwa ipo pamazuva aya aiva Dr. Henry Var 
Dyke, uyo aiva mumwe wavuongorori vezvemumakore ne 
zvokunze. Aiva chidhakwa, ari mukobvu: pakutaurw: 
kwazvo navashandi vechitema vapaGithima, zvinonz 
chirume ichi chakanga chapika kuti chaizozviuraya kana da 
Kenyatta aizoburitswa kubva mumatirongo eLodwar neLo 
kitaung. Mota yake yakadhumhira muchitima mazuyv; 
mashomanana Kenyatta adzoka kumusha kubva kujer 
reMaralal. Vanhu vomuGithima, nyangwe naavo vaimu 
venga, vakarwadziwa nenyaya iyi. Yaiva tsaona zvayo chet 
here kana kuti murume uyu akanga azvipfuudza pachake 

Karanja, uyo aisevenza muimba yemabhuku yomuGi 
thima achiita basa rokupukuta guruva pamabhukn 
kuarongedza zvakanaka mumasherefu uyewo nokunyor 
mabasa awo pamabutiro awo, aiyeuka Dr. Yan Dyke. Chai- 
nyanyomuyeuchidzisa murume uyu paiva pamusan 
pakamwe kamutambo kaaiwanzofarira: aiti kana asvike 
paiva navashandi vechitema oisa ruoko rwak 
pamapendekete avo saanoshamwaridzana navo, pedzezvo 
vongonzwa avarova kumagaro vasingafungiri. Aimboreg 
ruoko rwake rwakabata pamagaro omunhu uya iro zigwem 
redoro richingoti kase. Pakarepo aizobva angobvaruk 
kuseka, kuseka kwacho kusina mwero. Karanja aisemesw 
namasekero omurume uyu. Akanga asingazivi kuti Dr. Va 
Dyke aida here kuti iye amubatsirewo kuseka kana kut 
kwete. Nokudaro Karanja aizongopedzisira ongonyimura 

gura ashaya kuti oita zvipi zvacho, Izvi zvaibva zvamuita 

si anyanye. kunyangadzwa naDr. Van Dyke. Zvakadaro 

zvo, paakanzwa kuti murume uyu afa, zvichinzi muviri 
jake zvose pamwe chete nemotokari yake zvakanga zvaitwa 
jidimu zvidimu nechitima, Karanja akabva arutsa. 

Karanja akatora kamwe kapepa kokutsimbidzirisa mabhii 

ko kubva patafura achibva atanga kunyora mazita 
mavhuku. Mabhuku aya akanga ari ekuMinistry 
eA griculture, muNairobi. Nechinguva chisipi pfungwa 
gakaranja dzakabva dzakanganwa zvimwe zvinhu zvose 
usununguko kana Dr. Van Dyke — dzava mubasa roku- 
yora zita rebhuku raaiita: STUDIES IN AGRONOMY 
VOL. — Pakarepo akabva anzwa kuti mumba umu 
akanga mapinda munhu. Akadonhedza kapepa kamabhii 
aya achibva atendeuka nokukurumidza. Chiso chake 
hinenge chakanga chati svibei zvishoma. Akaedza — 
yichiramba — kuti anyatsobata chinyoréso chaidedera 
suruoko rwake. 

“Seiko vanhu imi musingagogodzi pamusuo musati 
qapinda?’ akashinyira semhungu akadzvokora murume 
kanga amire nechokumusuo. 


‘Ndagogodza, rutatu rwese.’ 


“Hauna. Mazuva ese unopinda muno umu sezvinonzi uri 
upinda zvako mudumba rababa vako.’ 


‘Asi ndagogodza pagonhi apa.’ 

Ndiko kugogodza ikoko —- somukadzi? Unodii kunya- 
sogogodzawo zvine simba zvinoratidza kuti uri murume?’ 
aranja akakwidza izwi rake achirova patafura kusimbisisa 
vaaitaura. 


‘Vhunza mai vako vandakarara navo kana uchida kuziva 
uti ndiri murume — 


‘Wati kudii? Kutotuka mai vangu i— 


‘Kana uchida kuzvionera pamhuno sefodya ndinorara 
avoka iye zvino — kana kuti hanzvadzi yako chaiyo. Ndive 
anokuudza kuti Mwaura murume akadii.’ 


Karanja akati kwanyanu. Varume vakadzvokorana 
savachamedzana. Zvakambotaridzika sokunge zvimbish 
zvakanga zvoda kutambidzanwa. 

‘Uri kutaura kwandiri here? Ndini here wauri kurutsira 
tsvina yakadaro iyi?’ akataura nouturu Karanja. 

Romo raMwaura rapasi rakambodembera. Dumbu rak 
rakatutunuka kufuta ndokuti-pakare kwaba. Kufema kwak 
kwakanga kwokurumidza, kwakadzama. Akazoita saayeuk 
chimwe chinhu achibva aruma rurimi rwake. 

‘Zvapera hazvo, ndiregererewo,’ akadaro asi izwi rak 
richibarika tumvari-mvari twehasha. 

‘Ya-a,-gara wakazviziva izvozvo. Chii chauri kud 
muno?’ 

‘Hapana. Chete kungoti Thompson ari kuda kukuona 
ndizvozvo chete.’ Mwaura akabva abuda. Kubva muhasha 
Karanja akabva apinda mukutya. Thompson aidei? Kud 
aida kutaura nezvemari yaaimutambirisa. Akagumh 
guruva kubva pahovhorosi yake yekaki, ndokukama vhudz 
rake rakanga rakafanana nemvere dzenhuta, ndokupind 
mumukoto omhanyira kuhofisi yaThompson. Akasvikogo 
godza pasasa zvine simba achibva apinda. 

‘Chiiko? Sei vanhu imi muchigogodza pasasa muchiit 
ruzha rwakadai?’ 

‘Ndanga — ndafunga kuti manga mandidaidza 
Changamire,’ Karanja akataura nakazwi katetetete. Akang 
akamira sezvaaigaroita kana achitaura nomuchena: tsoka 
pamwe chete asi dzisina kugunzvana, maoko akanonzi- 
kochekedzaniswei seri kwomusana: muranda tamirira 
zvinotaurwa namambo. | : 

‘Ho-o ya-a, ya-a. Imba yangu handiti unoiziva?’ 

‘Hongu, ishe.’ 

‘E-e, mhanyako unotaurira Mai Thompson kuti handisi: 
kuzouyako panguva dzekudya kwamasikati. Ndiri kuenda' 
-e-e- chimbomira. Rega ndikupe tsamba.’ 

Mumakore akanga apfuura aya, John Thompson akanga 
apindwa nakachirwere kokunyora matsamba. Aitoti: 
anyorere munhu wose wose katsamba. Aiti kana otuma 

hume — kungava kuna Director, kuhofisi yamapepa kana 

~ichitoro kundotora zvipikiri — aitoti anyore chete kagwaro 
chinyatsotsanangura izvo zvacho zvaaida. Nyangwe zvaiva 
iyore kuti aonane nameso nomunhu wacho aaida, ainzwa 
vichimurerukira kutumira tsamba. 

Karanja akatambira tsamba iya ndokumbomira-mira 
kwechinguva achifunga kuti Thompson aizotaura nezvoku- 
pamhidzirwa mari izvo Karanja ainge akumbira mazuva 
akanga achangopfuura acho. Asi bhasa wake akabva 
adzokera mumapepa ake akanga akangoti netafura mwarara 

yangwe zvazvo pakanga pasina kana nerimwe chete 
‘amapepa aya raaiona. 
© John Thompson naMai Dickinson vaishandisa Karanja 
senhume yavo. Karanja aingotendera zvavaimutuma 
pamusoro asi mumwoyo achinyunyuta zvikuru: inga paiva 
nenhume dzaibhadharwa wani paGithima? Mai Dickinson 
ndivo vaiva mukuru womuimba yemabhuku. Akanga ari 
mukadzi achiri wechidiki akanga arambana nomurume wake 
uye asingambovanzi kuti aigara nechikomba. Aisawa- 
nzowanikwi muhofisi make, asi aitiwo kana musiyo arimo, 
yarume navakadzi raingoswera riri buda-ndipindewo icho 
chikwe-e chichiputitswa, mazwi akakwidzwa zvokunge 
vanhu vachadzivira nzeve. Mukadzi uyu aifarira zvikuru 
mujahwo wemotokari wainzi East African Safari. Hapana 
gore raaisapinda mumakwikwi aya, achibatsirana | 
kudhiraivha nechikomba chake, asiwo hapana musi mumwe 
chete waakambopedzawo kana mujahwo mumwe chete. 
Nzendo dzaitumwa Karanja namai ava ndidzo dzainyanya 

umusembura. Nguva zhinji aigarotumwa kukomboni 
yavatema kunotengera imbwa dzake mbiri nyama. 

< Pamusi uyu, paakanga akatasva chimukehe chebhasikoro 
rake, Karanja akanzwazve musoro wake uchizara 
namazano: aitoti ataurire John Thompson chete ne- 
zvotunzendonzendo tusina maturo utwu. Chainyanya 
kumurwadza chakanga chisiri chokuti tunzendo twacho 
twaiva tusina maturo — asi kuti zvaiita sezvaideredza 
chimiro chake pakati pavamwe vashandi vechitema. 


Zvakadaro zvazvo, Karanja aionazve sokunge zvaiva ha 
zvo nani kudzikiswa chimiro chake pano kuti arasikirw 
nezita rake raakanga azvigadzirira mukati mavachena 
Upenyu hwake hwairaramiswa nezita rake iri uye simb 
raraimupa. Vanhu. vomuGithima vaidavira kuti vakango 
nyunyutirwa naKaranja chete, nebasa raibva rangoperawo 
Karanja aizviziva kuti vaimutya. Aiti kana vanhu vakap 
nda muhofisi make ombovapotsera nerakasara panzara 
kana kumbogunun’una namadimikira airatidza kuti akang 
asingafadzwi navo, kana kungovahonyera chete: nenzira iy 
aigara akawedzera kumutya kwavo uye kuti vagar 
vakasungikana vasingazivi kuti basa richiripo here kana ku 
kwete. Aidaro zvake Karanja asi naiyewo aivatya vashand 
ava zvokuti aipota achidzidzanisa kuvatyisidzir 
nokunyepera kuita ushamwari hwomukwati padoro. 
Imba yaanaThompson yakanga yakakomberedzw 
noruzhowa rwemiti yecider yakanga yakati vate vat 
kuchekererwa. Pagedhe pacho paiva paine zvamb 
dzakasvibira dzaikura dzakamoneredza bango raivapo 
pamusoro dzakandoita dembezeko rakakombwera souta 
dzichizobva dzanoti waya dzichitandirana noruzhowa.. 
Ruzhowa urwu rwakanga rwakakomberedza . zvipindu 
zvipindu zvamaruva: machongwe, masanifurawa — ne 
dzimwe ndudzi dzakasiyana-siyana. Asi zvipindu zvamaruva 
aya zvaikundwa nezvipindu zvamaruva aya anonzi marose. ` 
Mai Margery Thompson vakanga vadyara marose. 
matsvuku, machena, mamwewo ari pakati pouchena.- 
noutsvuku — rupiko ruvara-rwakanga rusipo? Pakarepo ` 
mudzimai uyu akanyuka obuda nomubindu ramavara 
aityoranisa maziso aya ouya kumusuo wemba yake. Akanga ` 
akapfeka kamudhebhe kachena katetetete nechipika chaiita : 
sechinonzi chakaturikwa pamwonzvora yamazamu ake. © 
‘Pinda mumba,’ akadaro saasina hanya paakapedza 
kuverenga tsamba yakanga yabva kumurume wake. 
Zvaimufinha zvokugara ega mumba umu, Mamwe mazuva ` 
aitombotaudzana nomushandi womumba make kana 

womugadhent. Pane dzimwe nguva aimbovapopotera 
okuti izwi rake rainzwikwa kumugwagwa chaiko. Zvino 
shandi vose vari vaviri vakanga vasiya basa. Izvi zvaka- 
rq zvaita kuti mumazuva mashoma-shoma iwaya vasipo, 
kabva aziva kuti vakanga vatovawo zvinhu zvaipota 
zvichimuvaraidza mumba make umu. | 

Karanja akashamiswa nokuti akanga asati ambonziwo 
pinde mumba umu. Akagara kumucheto kwecheya, maoko 

ce aidedera ari pamabvi ake, achiti akatarisa mudenga, 

arisazve kumadziro kuri kutya kusvitsa maziso ake 
yamazamu omukadzi uyu. 

Margery akanzwa kakunyeredzwa 1 mumuviri make nesi- 
mba raiva maari raaiona richitadzisa Karanja kunya- 
sosununguka nokumuita kuti atye. Ko, seiko akanga 
singamutarisi? Akanga agara achisimbomuona hake asi 
kanga asina kumbofunga zvokuti aiva murume. Zvino 
kanzwa otokonywa nokuda kuziva kuti mumusoro make 

maiva nepfungwa dzakaita sei: aifungei nezvemba ino iyi? 

, zvorusununguko? Ko, iyewo — Margery — murume 

aifungei. nezvake? Akaregera pfungwa dzake 
izichitapatira, dzichimukwezva, Akanzwa odziyirwa muviti 
yake wose achibva asimuka, kunyeredzwa kuya kwoita 
okurwadzirira. | 

‘Ndokuitira tii, kana kuti kofi, kana kuti — ungade chii?’ 

Nda-ndi-ndinofanira kudzokera!’ Karanja akanda- 

ma, ; 

“Unedi here kuti hausi kuda kana kofi zvayo? Kana kuti 
ri kutya Mai Dickinson? Musiye akadaro,’ Margery 
kataura achinyemwerera, otonzwa kufarira kumboita 
umakuhwa. 

‘Kubva zvakanaka,’ Karanja akadaro onyatsogara 
' lucheya asi ziso richinge richati svaku napamusuo kuti 
indohwanda seri kworuzhowa rwaiva panze. Kana ipapa 
ipa akanga asati awana simba rokuti anyatsoti tseya tindindi 
kazendama mucheya. Panguva iyoyo zvakarezve ndipo 
aaingoti dai paiva nomumwe wavashandi aimuona 

achihweterwa kofi nomukadzi womuchena, mukadz 
womunyori mukuru wapaGithima kani! 5 

Mukicheni, Margery aitamba namapoto namakapu 
Nyangwe zvake ainyara nokunyeredzwa kwaakanga aitwa 
aisada kuti kupere. Aiyeuka kamwe chete chete, kunz 
kwezuva ranhasi iri, apo akanga anzwa kamoto kakafanan 
naaka mumuviri make. Uyu waiva musi waakanga atamb 
naDr. Van Dyke kuhositeri yomuGithima. Umu maiva mu 
shure menjodzi yokuRira. Ainzwa kukwezvwa pamw 
chete nokusemeswa nezigwema rokudhakwa kwaVan Dyke 
_ Mushure mezvi, manheru acho iwayo, paakazotorwa naVa 
Dyke nemota kuti vambofurwa nemhepo, Margery akabv 
angokundwa ndokubvuma. Akaregera Van Dyke achirar 
naye, iyewo achibva anzwa — kokutanga muupenyu hwak 
— kuzipa kunenge rufu kwokupanduka. 

Akamira mumba muya, Karanja akanzwa kusagadzikan 
kwake kuya kwotorerwa nzvimbo nechimwe chido. Ku 
omuvhunza? Akazvivhunza. Pamwe aingokwanis 
kumunyeurirawo nezvaaidisisa kuziva: kunzwa iye pachak 
achidudza kuti guhwa rokuti vanaThompson vakang 
vachizotora ndege kudzokera kuEngland raiva rechokwadj 
here kana kuti kwete. Nguva zhinji Karanja akanga ambo 
dza kuvhunza Thompson muvhunzo waibva wangoyanika 
zvose pachena. Asi aingoti kana osvika padyo nomuchena 
uyu chete, nyongororo dzaibva dzati chuuhwi-i mudumbu 
make, iyo hana zvino yenge ichabvarura dundundu rake. 
Kushinga kwake kwese kwaingopera zvimwe zvimwezvo: 
aingosimudzira John Thompson ruoko obva apfuurira se- 
zvinonzi kwaaienda kwacho ndiko kwaiva nezvaaida ku- 
ndoita. Chaainyanya kutya kudarika runyerekupe urwu 
chaiva chokuti chingangova chokwadi. Nokudaro, kana 
aizogara asingazivi chokwadi zvaimupa kamukana koku- 
dudzira guhwa iri nenzira yaaiona ichimupa chiedza, nzira 
yaisimbisa hana yake: kana zvazvo mutema aizotonga izvi 
hazvaireva — hazvaizofi zvakareva kuti uku ndiko kwaiva 
kurova kwesimba romuchena. Kubvira Thompson achiri 
mudzviti kusvikira nhasi uno, paakanga ava munyori 


mukuru wedunhu, Karanja akanga aona maari chiratidzo 
hikuru chokusaparara nokusakundwa kwesimba romu- 
tona. Zvino zvaigozoitika seiko kuti Thompson aende? 

Margery akadzoka nekapu mbiri dzekofi. 

‘Unotora shuga nekofi yako here?’ 

‘Kwete,’ Karanja akapindura sokunonzi izvi zvakanga 
yava munyama dzake achibva angozivawo pakarepo kuti 
,aaizombowani chivindi chokuvhunza nezvamakuhwa aya. 

Karanja aisambobata zvake tii kana kofi yakanga isina 
huga yakawanda. 
“Margery akagara akatarisana naKaranja ndokubva 
piyanisa makumbo ake. Akagadzika kapu yake paruoko 
wecheya. Karanja akabatirirawo yake kapu namaoko ake 
ce achitya kudonhedzera kofi pakapeti. Aiti kana ounza 
pu iya pedyo nemhino dzake nomuromo wake ombotsu- 
nzinyira seaidya zvinovava. 7 i 

‘Una vakadzi vangani?’ Margery akavhunza. Uyu ndiwo 

nuvhunzo waainyanyofarira kuvhunza vanhu vatema. 
Zvakanga zvatangira kubvira pamusi waakaziva kuti mubiki 


wake akanga achangobva aiva navakadzi vatatu. Karanja 
jkavhunduka sezvinonzi Margery akanga amudzimbira 
sachironda chakanga changooma pamusoro peganda chete. 


“Handina kuroora.’ | 

“Hauna kuroora? Ndanga ndichifunga kuti vanhu imi 

:. Ko, uri kufunga kutenga mukadzi here?’ 

“Handizivi.’ | 

‘Ko, une shamwari here - yechikadzi?’ Akaenda narwo 

notandanisa tsuro, akanga oda kuzivisisa. Izwi rake raive 
nounyoro hunomutsa mwoyo wakatonhora. Izvi zvakabva 
vabaya Karanja pahana. Kuti aizonzwisisa? Kuti anga —? 

‘Ndaiva nomukadzi. Ndai — ndaimuda,’ akadaro akoka 
'vivindi zvino. Akatsinzinya maziso ake ndokukoka simba 
‘ake rose achibva amedza indye yekofi iya. 

“Ko, wakaregererei kumuroora? Akafa here kana kuti 

9? 

‘Akandiramba,’ akadaro. 


‘Ndine urombo,’ Margery akadaro achirizwa tsitsi. Kara 
nja akazvibata ndokuyeuka. kuti akanga ari pai. 


‘Ndingachienda hangu here, medhemu? Pane zvamur 
kuda here kuti ndinotaurira Changamire?’ . 


Margery akanga akanganwa zvakanga zvavingw 
naKaranja mumba make. Akaverengazve tsamba iy 
yakanga yabva kumurume wake. 


‘Kwete, hapana. Waita zvako chose,’ akadaro vav 
pamusuo. 


Nguva dzakanga dzotoda kerka pana-12 KAVA WA 
apo Karanja akabva pamba paThompson. Chironda chiy 
chakanga chadzimbirwa naMargery chakambomurwadz 
kwechiguva. Akazopedzisira zvake onzwa zenze rak 
ronyurunyuda. Akanga oti dai Mwaura akanga amuona ar 
pamba apa. Akanzwawo odemba kuti dai mushand 
'wapamba apa akanga achiripo, izvi zvingadai zvaizoita kut 
nyaya yokushanya kwake uku ipararire. Zvino samamirir 
akanga akaita zvinhu, zvaireva kuti iye oga ndiye aizozvitau 
rira rungano rwake — zvichizoita kuti rungano urwu rwut 
rerukei. Sezvo nguva yokudya kwamasikati yakanga yav 
kusvika, akabva angonanga kuimba yaitengeserwa zvokudy 
kukomboni yavatema, pfungwa dzake dziri panyaya yoku 
shanya kwake nekapu iya yaiva nekofi inovava. 

Imba yokudyira iyi yainzi Shamwari Yako Kusvika Par 
fu, muchidimbu ichinzi Shamwari. Imba iyi yaiva namadzir 
ematombo akanga akapushirwa-pushirwa nemanda zvoku 
madziro aya ndiwo akabva angova dandariro renhunzi. Dz 
izitirika dzichipesana navatengi: runomhara pamakapu,. 
rumwe pandiro, dzimwe uchitozoona ai, tsvinzviri gumi 
rakadya vaviri muchikafu chaiunzwa pamatafura, zvikara 
zvatova mushishi yokugadzira mazai azvo. Maruva epurasi- 
tiki ndiwo akanga akashongedza migwedye yamatafura alv 
mo. Chinangwa chemba iyi chaivawo chakanyorwa nama- 
bhii makuru nechokune rimwe divi: UYAI KWANDIRI 
MOSE MUNE NZARA NENYOTA NDIZOKUPAI 
ZORORO. Padyo netafura yomutengesi kwakanga kuine 


embo yakanga yakanyatsoiswa mufurema yakanga 
caturikwa kumadziro: 

Nokusavimbisika kwomunhu kuno mumwe wake, 

Ndiratidzewo wandingati uyu ndowangu, ini ndiri wake. 

Misodzi haiperi pandaitiwo regai ndivimbe nangana, 

“Saka, wada zvechikwereti, shamwari, uya mangwana. 

Shamwari ndiyo chete nzvimbo yaibvumidzwa kutengesa 
yokudya muGithima. ' 

[momo. ndimo Karanja akasvikowana Mwaura ari. 
usika ruvengo hakuna kunaka, Karanja aigarozviudza 
sna aona kuti apesanisa vamwe vavashandi. 

‘Ndine urombo nenyaya yaitika nhasi iya,’ Karanja 
adaro achiedza kuratidza kusununguka kwaaiva asina. 
Ndinovimba kuti uchazvitorawo sezvinhu zvinowanikwa 
akati peshamwari neshamwari. Unoona sahwira, vamwe 
anhu havanzwisisi kuti basa riya ratinoita isu, kunyora 
“zita amabhuku oruzivo ose aya, havazivi kuti zvinoda 
“fungwa dziri panhu pamwe chete. Kana munhu 
akangosvikoti zvake sasa bherengende asina kupa yambiro 
zvinobva zvakuvhiringidza zvokuti mabhii ose anobva 


aondongeka. Rega ndikuudze sahwira, dai wainyatsoziva 
akadzi womuraibhurari uya sokumuziva kwandinomuita 
— unofunga iwe kuti chii chakaita kuti arambane 
ymurume wake? Hweta, kapu mbiri dzetii, kuru- 
nidza . . . Ko, dotipirazve, chii chiri kunakidza muRung’ei?” . 


hn Thompson — murume murefu aiva neganda raiva 
kati tsepete namapfupa ake, richitaridzika setambo 
yakasukutwa ikanzwirira — haana kuenda kuNairobi. 
Panguva yokudya iyi akaramba ari paGithima ari muhofisi 
make achitaridzika somunhu aishanda: apa tinoreva kuti aiti 
asimuka, oenda kukabati yaiva kumadziro, oburitsa faira, 
dzokera kutafura yake — izvozvo chiso chake chichiita 
sechakarohwa nechando zvokuti hawaiziva kuti ari kunzwei 
mumwoyo make, sezvinonzi pfungwa dzake dzakanga dzo- 
ngogara dziri muzvinhu zvakanga zvaitika kare kare, 


kure kure kwazvo. Minwe yake mitetetete yaibhedhenura 
faira roga roga, maziso ake mapfumbu onyatsoongorora 
zvaivemo; apedza, oridzosera mukabati makare. Kamwe, 
kana kuti kaviri kose, akambozvitwasanudza mucheya make 
ogara akanyatsoti twi, munwe. wake uchitamba-tamba 
notumamino twaiva munhivi dzemuromo wake. 

Chimwe nechimwe, Thompson akaongorora zvinhu 
zvaiva patafura pake: bepa rokuomesa ingi rakanga richiri 
idzva riri patafura, chibhokisi chaaipfekera zvinyoreso 
zvake, bhotoro reingi, hoyo pamadziro machena ehofisi 
yake, ozopedzisira nokutarisa mudenga sezvinonzi aitsvaga 
karushinda kaibatanidza zvinhu zvose zvaiva muhofisi umu. 
Asi pfungwa dzake dzairamba dzongoita hwaku mukwaku 
— pane ichi zivha, bhururu, pane icho mha. Akabva atora 
bepanhau romusi iwoyo — waiva Muvhuro — rainzi East 
African Standard. Ndiro pepanhau ramazuva ose raiva 
ragarisa kupinda mamwe ose muKenya. Akabva azendama 
mucheya make. Achiverenga zvaivamo zvokugadzirira 
kupemberera rusununguko kwaizoitwa neChina svondo 
iroro, Thompson aimbovhizunguka achinzwa mwoyo wake 
kurwadziwa. Aiona saakanga atengeswa. Aisaziva kuti 
nyaya dzainyanya kumurwadza mubepa iri dzaiva dzipi: 
dzorusununguko here — idzo akanga oziva kubvira pakai- 
twa chibvumirano chokuzvitonga pakati paChikumi; kana 
kuti aiva manyorerwo akanga akaitwa nyaya dzacho? Kuti 
kamweya kokukurumidza kubvumira chokwadi chakanga 
chaitika ichi ndiko kaimusuwisa? Pamwe akaona 
mufananidzo waPrime Minister papeji yokutanga 
yepepanhau akabva akurumidza kubhedhenura pepa riya 
kuti arege kuuona. Akatadza kutarisa mufananidzo uyu 
kechipiri. . 

Pava pashure akazonzwa kunyara nazvo asi nyangwe 
aizoedza sei haaizokwanisi kutarisa mufananidzo uyu 
zvakare. Thompson akanga otoziva kuti Jinda reEdinburgh 
ndiro raizouya kuzomiririra mambokadzi. Paaingonzwa 
chete nezvenyaya yekuzvitonga iyi aibva angoyeukawo 
izvi. Kudoedza kunyatsozvitarisa norupi rudzi zvarwo, 

hom sapsOn a aingonzwa kusuwa paaifunga kuti iye murume 
aMambokadzi pachezvake aizenge aripo agere zvake achi- 
na mureza wavo uchidzikiswa zvachose, zvokusazombofa 
-kasimudzwazve munyika dzino idzi. Kusuwa kwake uku 
wakakuchidzirwa apo akarangarira gore ra- 1952 apo Ma- 
pokadzi, uyo akanga achiri Mukunda panguva idzodzo, 
kashanyira Kenya. Kwakanguva, Thompson akamboka- 
ganwa pepanhau riya ofunga musi uyu waakanga agwi- 
hana ruoko nemhandara yairemekedzwa iyi. Pamazuva 
wayo akanga achiri Mudzviti. Akanga anzwa kunyurutswa- 
yurutswa mumwoyo: hana yake yakanga yarova sezvinonzi 
kanga paitwa chibvumirano pakati pake nemhandara iyi. 
kanzwa sokunonzi panguva iyi angadai akamuitira chose 
hose zvacho chaaida, kana kuzvibaya pamwoyo chaipo 
inzwa seaingogona kuzviita, kuratidza kushinga kwake 
kuzvipira kwake kuita chero chipi chinhu chaaizotumwa 
aite nemhandara iyi. Nyangwe zvayo isina kutaura 
hinhu, aiona chimiro chayo nokunyemwerera kwayo riri 
hoko rakakwana: Thompson haaizofi akamuregerera. 
hiyeuka rufaro rwomusi uyu, Thompson akasaidzira 
nhau riya kwakadaro uko achibva asimuka. Muziso 
ke mune kanhu kakati vai sechiedza chairova padonhwe 
emvura. Akaenda kuhwindo achigunun’una: 
‘Zvairevei chaizvoizvo?’ ; 
<akusagadzikana aka kakapera dumbu rake richibva 
a kuti nga pakare. Akakotamira mberi akadongorera 
apahwindo achitarisa zvaaiona: pamberi pake paiva ne- 
zimba nhatu dzamazen’e dzaiva dzakaita sedzakati pwasha 
ndimo maitsvagirwa ruzivo rwakanga rwavakirwa nzvi- 
ino, ndiwo aiva malaboratory acho; rimwe rezvo- 
ipenyu hwemiti namasango, repiri riri rezvemitemo yaitonga 
vhu, rokupedzisira riri rezvokugadzirwa kwakaitwa ivhu. 
iruboshwe kwake kwaiva nezvidyariro zvaichengete- 
miti zviri muzvitumbu zvitumbu — apa zviviri, apa 
vitatu. Akatarisa Dr. Lynd, uyo aiva chiremba wezvemiti 
aGithima, achidarika mugwagwa wetara; mukadzi uyu 
kabva ati nyengu opota nezvidyariro zviya; kwati-chi- 


nguva perei zimbwa raDr. Lynd raiva namarembe matema 
rakauruka richibva nechokuma/aboratory richitevera va- 
tenzi varo. Nechokurudyi kwake, Thompson aiona kaba-: 
ndi kemba yemabhuku. Paiva nechitumbu chavanhu va- 
tema vakanga varere pauswa muberere remba iyi. Kwaka- 
nga kwakati di kunyarara, Thompson akafunga, zvino 
otarisa kubva pauswa paya pakanga parere vanhu ava 
kusvika kuimba yezvamamiriro evhu iyo yaiva pedyo naye. 
Akaona ungwanda-ngwanda hwemagirazi aishandiswa umu 
akarongedzwa pedyo nehwindo. Kuti pane chimwe che- 
zvinhu izvi chaizosara here China chapfuura? Pada zvalzo- 
ngorarama kwemwedzi miviri chete: mushure memwedzi 
iyoyo —— zvose matest tube namakapu emagirazi aiseve- 
nzeswa mubasa rokutsvaga ruzivo iri zvaitozonhongwa 
zvakangoti mwarara mwarara kupunzika kana kusasukwa 
pasemende. Muzvidyariro zvose nomumibhedha yenhondo 
dzemiti maizomera bundo muchirira vapuro zvongosanga- 
nawo nesango rokunze iri ravaigara vachimisa risati rapinda 
mumusha — sare hwangova umhiyepiye nekomboni yose 
inezenge yangotiwo marara netsvina bvururu. 

Zimbwa riya rakanyuka richibva neseri kweimw: 
laboratory. richinhonhodza richifunidza uswa. Rakabva rat 
tumbi ndokusimudza musoro waro rakatarisa kuimb 
yemabhuku. Thompson akazarirwa achirohwa nehana: pan 
chinhu chakanga choda kuitika. Ainyatsozviziva kuti pan 
chakanga choda kuitika ndokuramba akangoti tuzu,: 
akamira achitadza kuzvibata nokubvundirira kwaakang 
oita. Pakarepo imbwa iya yakatanga kuhukura ichiuruka. 
yakananga kuvatema vaya vaiva vari patsangadzi. Vamw : 
vavo vakati mwanda vachitiza vachiita mheremhere. | 
Mumwe chete wavo akanonoka kumhanya. Imbwa iya 
yakabva yati naye. Murume uya akadoedza kuzvonga 
namadziro achiti apunyuke asi imbwa yakanga yamudzi-. 
virira kumadziro. Pakarepo murume uya akabva akotama 
ononga ibwe ndokurisimudza achiti apotsere. Imbwa iya 
yakanga yatova kusvika pamurume uya zvino. Thompson: 


anga zvino amirira kuti chinhu chiya chaaitya kuti 
chaitika, chiitike. Sezvineiwo, ipapo ndipo pakabva 
Wika Dr. Lynd achibva angodaidza imbwa yake 
yakanga yoti ichikwakukira murume uya. Thompson 
kakwevera mweya wake mukati; kamwe chete, kwenguva 
efu, ndokuzotanga kufemereka onzwa kufefeterwa kuti 
pana zvapo chakazenge chaitika, asi panguva imwe 
heteyozve, ati gumbukei zvishoma nokuti chaakanga 
katarisira kuti chichaitika hachina kuzenge chaitika. 
Akabuda muhofisi make ofamba akananga kuimba 
mabhuku kwakanga kwaungana chitumbu chavanhu 
atema. Dr. Lynd akanga akabata bhandi raiva muhuro 
mbwa yake noruoko rworuboshwe rumwe rwakanonge- | 
era Karanja achimutukidzira. 
Nhasi wazondinyadzisa chaizvo, handaimbofunga kuti 
diwe ungadaro,’ Dr. Lynd akadaro achitsokera kuzvonda 
ese noruvengo rwose rwaiva maari muizwi rake. Karanja 
kanga atarisa pasi zvino, kutya nehasha zvaionekwa muma- 
iso ake; dikita rakanga risati ragwamba pachiso chake. 
Imbwa — ya-ya-yandivinga, medhemu,’ akandandama. 
Handina kumbofunga kuti iwe ndiwe ungaite zvakadaro 
kuda kutema imbwa yangu namatombo.’ 
‘Handi — handina kupotsera matombo ini.’ 
Kunyepa kwenyu vanhu imimi —’ Dr. Lynd akadaro 
itarisa kuna vamwe vakKaranja vaivapo. Akabva 
ndeukirazve kuna Karanja. ‘Handina kukubata here 
jakabata dombo? Dai ndangoirega yakuruma. Kana iye 
vino ukada kuramba uchiita nharo ndingaire — 
ohn Thompson akabva angotiwo napadyo pfacha. 
ema vose vakamusudurukira, Dr. Lynd achibva aregera 
upopotera Karanja onyemwerera kuna Thompson. Kara-- 
ja akasimudza musoro wake nakatarisiro kokununurwa. 
amwe vake vakatarisa Thompson ndokumborega 
igunun’una nokuhonyera kwavaiita. Runyararo 
vakatevera namaziso akanga amutarisa zvino zvakaita kuti 
ana yaThompson irove. Akabva ayeuka vasungwa 
epaRira musi wavakaramba zvokudya. Ruvengo rwaaka- 


nzwa ruchipisa muvasungwa ava ridirwo rwaakanga onzwa- 
wo rwuri muvashandi ava. Aifanira kuchengetedza chimiro. 
chake — kusvika kumagumo. Asi kutya kwakamukunda. 
Akabva angotaura nechiSwahili mazwi akatanga kuuya mu- 
musoro make pasina munhu aakatarisa: ‘Nyararai zvenyu, 
ndinozvigadzirisa.’ Pakarepo akabva anzwa sokunge atadza 
kutaura — zvaibva zvanyanya kuita saaivanyengerera. 
Runyararo rwuya rwakabva rwadimburwa. Varume vaya 
vakatanga kupopota vachinongedzera imbwa iya: vamwewo 
ndivo vaingomwiza-mwiza maoko mudenga. Karanja 
akanga akatarisa Thompson namaziso airatidza rutendo 
rukuru. Thompson akabva aisa ruoko rwake pabendekete 
romudzimai uya achibva abvapo naye. 
Akamutungamidza vopinda nomukamukoto kaiva pakati 
pemba yemabhuku namahofisi asinganyatsozivi kuti aie- 
ndepi naye. Zvinhu zvose zvakanga zvoita sezvinhu zvaka- 
“nga zvaitika kare zvakanga zvamushanyira: Rira, nembwa 
iyi. Dr. Lynd aingobuputira kutaura asingazorori. . 
‘Havachisina tsika kana kuchada kuteerera nokuti vava 


kuzvitonga — kana vataisimboona savanhu kwavo mukati 
mavo vava tsukukuviri.’ 


Thompson aida kuti ataurire mukadzi uyu nezvembwa 
yake iyi asi aiwana zvichimuomera. Aiziva kuti iye ainge 
akafanira kunge akaita chimwe chinhu. Ko, dai Karanja 

-ainge arumwa? Somunyori mukuru wezvokufambiswa kwe- 
zvinhu ndiye aifanira kugadzirisa nyaya pakati pavashandi 
navakuru vakuru vavo. Izvozvi akanga atotambira nyaya 
dzakawanda dzichibva kumunyori weKenya Civil Servants 
Union yomuGithima achinyunyuta nezvembwa yaDr. Lynd 
iyi. Vakanga vapinda zvino muchidyariro chemiti mikuru 
yakanga yakakomberedzwa newaya. Vakagara paiva 
nouswa. Thompson aida kuudza mukadzi uyu chokwadi 
chaicho asi izvi zvaizorevawo kuti aitozoburitsawo nyaya © 
yokuti iye pachake akanga azviona zvichiitika asi pasina : 
chaakanga aita, kunze kwokungomira akatarisa akamirira ` 
kuteuka kweropa. | 

‘Kutaura chokwadi zvaitika zvacho chaizvo haisi mhosva ; 

ukomana uyu,’ T hompson akatangisa. ‘Ini ndaona 
bwa iyi ichiurukira kwaari,’ | 
Savamwe vaRunguwo vazhinji muKenya, Thompson aifa- 
zvipfuyo zvokuvaraidzana nazvo, zvikuru imbwa. 
ugore rakanga richangopfuura racho akanga atorana na- 
fargery kuenda kundoona mutambo wainzi Annie Get 
four Gun waiitirwa kuNational Theatre nechikwata cheCity 
jayers muNairobi. Akanga asati amboendako kunzvimbo 
nokuti kazhinji kacho hapana chainyanyonakidza chaii- 
wako. Aiwanzoenda kuDonovan Maule Theatre Club. Mu- 
wagwa waibva kuGithima uchienda kuNairobi waipfuura 
umaruwa. Kwaiva nerima. Ipapo magetsi emota akabva 
nga imbwa yakanga yoda kudimbura mugwagwa. 
hompson aikwanisa kunge akamisa mota, kufamba zvi- 
a kana kuridza bhera. Aiva achiri kure, paine nguva 
kuti aite zvose izvi. Asi ndipo paakaramba akangotsika 
otokari. Akanga asingadi kuuraya imbwa iyi asi ainyatso- 
ya kuti ndizvo zvaakanga ava kuzoita zvino. Akaita saa- 
anga aroverwa pasiti yemota, achitya zvaaiziva kuti zvaitoti 
jitike chete. Pakabva paridzwa mhere. Simba raThompson 
kadzoka. Akamisa mota ndokuvhura sasa obuda akabata 
tochi kake. Akafamba kwechinhambwe achidzokera 
| kwavakanga vabva. Kwakanga kusina imbwa. Akata- 
-kumativi ose omugwagwa asi haana kana kuiona, kana 
nuzvezve chaiko keropa haana kukaona. Asi aiva necho- 
idi kuti akanga anzwa kurova kwaakanga aiita noku- 
uta kwayanga yaita. Achipinda mumota, akawana 
Margery achichema chinyararire. Zvakamushamisa ndezvo- 
i kana naiyewo aibvunda zvokuti akatadza kumu- 


Pada iri pasi pemota,’ Margery akadaro. Akabudazve 
lokunyatsodongorera pasi pemota. Pakanga pasina 
inhu. Akamutsa mota voenda asi akanga asuwa zvikuru. 

zwa sokunge akanga aponda munhu. 

yaya yomusi uyu iyi ndiyo yakanga yabata. pfungwa 


dzake paakaona zimbwa raDr. Lynd richimhanyira Karanja. 

Ndiyo nyaya yakanga ichiri mupfungwa dzake paai- 
edza kutaurira Dr. Lynd zvakanga zvaitika. Chainyanya 
kumuomera apa chaiva chokupatsanura zvakange zvaitika 
nhasi izvi pauswa panze pehofisi yake — otaurira Dr. Lynd 
izvozvo chete chete — achisiya zvakanga zvatora nzvimbo 
mundangariro make. Nyaya mbiri idzi dzinenge dzaiita 
sedzasonanidzwa mupfungwa make. 

Akashamiswa kuona kuti Dr. Lynd akanga ava kuchema, 
zvakamunetsa, achibva atarisa rutivi. Imbwa iya yaizvifa- 
mbira zvayo mumiti; yakamira padyo nechitumbu chemiti 
yecamphor ichibva yasimudza gunne: rayo reshure yorasa 
mvura. 

‘Ndine urombo,’ Dr. Lynd akadaro achiedza kurega 
kupfikura akabatirira chimucheka chichena kumaziso ake. 
Mukadzi uyu akanga achena musoro, nyama dzamatama 
ake nedzapasi pamaziso dzarembera. Zuva nezuva aionekwa 
achipepereka mukomboni umu kubva kuzvidyariro, kuma- 
` laboratory nokumihomba yenhondo dzemiti — achingova 
ari ega ega segoritoto. 

‘Musazvinetse nazvo,’ Thompson akamunyaradza maziso 
ake ari pambwa iya. 

‘Ndamboedza kuti ndisamutaudze — asi — asi — ha- 
ndidi zvangu kuvaona. Ndingazvidiniwo? Ndikangovaona 
chete ndinobva ndafunga — ndinobva ndarangarira —’ 

Thompson akamboti tseketu tseketu pauswa paakanga 
agere apa achinzwa kusagadzikana nokugara kwaakanga 
akaita nechembere iyi. Akanga oda kuti dai asva aenda 
zvake nokuti akanga asisina shungu dzokutaura nezvembwa 
yake. Asi Dt. Lynd akanga ototi zvaita hazvo, akanga 
atowanawo wokutaurira nhuna dzake dzose — sezvinoita 
munhu wese paanonzwa saawana hama, nyangwe ari muto 
rwa. Nokudaro Dr. Lynd akataurira Thompson nezvenyay 
yaimudyudyunga muupenyu hwake, nyaya yaiita kuti anya 
dziswe nomuviri wake. Panguva iyi aigara oga kuMuguga 
Imba yake yaiva hombe, yava tsaru, yakakomberedzw 
nebundo raikarosvika kudenga rayo. Aizoda imba yake iy 

ru norunyararo rwayo ari ega zvake. Yaiva nguva 
vondo iyi. Kasingaverengeki, Mudzviti akanga amuya- 
pira kuti atame kubva panzvimbo iyi aende kuGithima 
kana kuti kuNairobi kwaiva navamwe, Zvaipinda nokune 
vokuruboshwe zvichibuda nokurudyi: kana dzaiva nyaya 
gavakadzi vaiwanikwa vakapondwa mudzimba dzavo 
aimapurazi — akanga asingazvityi izvo. Akanga auya 
Kenya kuzoita basa kwete kuzosweropedza nguva nezve- 
matongerwo enyika. Akafadzwa nenyika iyi nekamhepo 
kayo saka akanga afunga zvokugaramo zvachose. Ko, 
munhu aakanga atadzirawo ndiani? Hongu, aimbosipota 
“sake achitukirira mushandi wake womumba, asiwoka 
upawo zvipo, mbatya, uyezve akanga amuvakira kamba 
cake kadiki kezvidhina kuseri kweyake, zvakare akanga asi- 
ngamushandisi zvakaoma. Kaiva karume kadodo kechi- 
Kikuyu kaibva kuRung’ei kaiti iko kaisimbova kuki here 
uhondo huru yechipiri yapasi rose asi pakakazouya kuzo- 
ushandira kakanga kambopedza nguva huru kasina basa. 
kati pomurume uyu nembwa yaDr. Lynd pakanga 
pamera umwe ushamwari hwairwadza mwoyo kuhuona. 
‘akazoti umwe usiku, kwaiva nerima raityisa, murume uyu 
amusheedza kuti avhure musuo nokukasika. Paakango- 
vhura chete, varume vaviri vakabva vapinda ndokumuka- 
aradzira mumba yake yokutandarira, izvozvo mushandi 
fake aitevera ari mushure mavo. Dr. Lynd akadomutarisa 
chiti zvimwe achamubatsirawo asi ndipo mushandi wake 
yu aitonyemwerera zvake. Akanga zvino angomirira kuti 
achimuuraya zvake- nokuti, pakangopera kuvhunduka 
waakanga aita pavakapinda, akanga asisina shungu noku- 
ama. Zvino paakazoona zvavaida kuita naye, muviri 
jake wose wakabva wangopindwa nechando. Zvinonzi 
unjodzi dzakaita sedzidzi kazhinji vanhukadzi vanofenda 
ana kurwisa. Akanamata kuti dai afendawo zvake kana 
ufa chaiko hake ipapo. Asi apawo ndipo paakasekwa 
io Wedenga, ndipo paibva pamubvarura-bvarura paaizvira- 
garira, zvose zvavaimuita aizviona, akanga akanyatso- 
vinura kuti gwe . . ..Mushure mezvi varume vaviri 

vakabatwa vakasungirirwa asi mushandi wake uyu haana 
kubatwa. Akazotenga nokudzidzisa imwe imbwa sezvo 
yokutanga yakanga yapihwa chepfu nomushandi wake uyu 
usiku hwakaitika zvose izvi. Akanga atadza kukanganwa 
zigwema ravarume ava, kana maziso avo aingara-ngara 
saamapenzi akanga achiri kungoaona nazvino wese — kwete 
— kwete — haaizofi akazvikanganwa kusvikira pazuva 
raaizofa. 

Thompson akamutarisa otya izwi rake kana kugunzvana 
nomuviri wake — akanga asisatodi kuramba aripo. Vose 
vakabva muchidyariro umu voti uyu nenzira yake, uyu neya- 
kewo, votoita sezvinonzi yakanga vonyarana pamusana poku- 
zivana kwavakanga vaita uku. Thompson aingonzwa kakutya 
kakanga kava maari asi asingazivi kuti kaibva pai. Ava muho- 
fisi make, akaedza kudzvanyidzira masaisai okutya uku asi 
chaakagona kuita kwaiva kungofunga nezvembwa iya. 
Akabva angoyeukazve imwe imbwa iya iya paakaona maziso 
ayo adzimaidzwa namagetsi emota. Ko, yakaenda nepiko? 
Ko, dai imbwa yaDr. Lynd yasvetukira Karanja yamubvaru- 
ra-bvarura, chii chingadai chaitika? Akabva aona ruvengo 
rwakanga rwuchibaka mumaziso avarume vaya paakasvika 
pavakanga vakaungana. Kozotiwo runyararo rwacho: kubva 
vangoti zi-i, dzirikiti, kwaka. Ndizvo zvimwe zvimwezvo se-’ 
zvakanga zvaitika paRira. KuRira uku vasungwa vakaramba 
kutaura. Vakanga vagara pasi vachiramba kunwa kana 
kudya. Kubva vangooma zvavo kuti ngi ngi ngi vakati ziro 
kudaro sesimbi. Maziso avo chete, ndiwo aimutevera kwose 
kwose uko aienda. Kurwadza kwazvo — hope dzingauye 

zvakare? Achiedza kufunga zano rokuti apedze runyararo 
urwu. Kana nomurima mose, maziso avo aingoaona. Ndizvo 
zvaakanga aona muvarume vaya vakanga vakaungana 
paimba yemabhuku: akanga aona maziso aya kare, namata- 
risiro acho akanga aaziva : Rira. 

John Thompson akanga asevenza saMudzviti mumatunhu 
mazhinji eXenya. Aiva ngakufe-ini-kusare-basa pakushanda 
kwake. Ruzivo rwake pakukurumidza kugadziridza noku- 
podza yowe-yowe dzavatema rwakanga rwozivikanwa 


64 


wakawanda. Zvaiva pachena kuti aizobudirira zvisina 
ihadziko mubasa rake rokubatsira kutonga nokupingudza 
vika dzakanga dzapambwa novokwake. Munguva yehondo 
diye akasarudzwa kuona nezvamakamba evasungwa, basa 
rake riri rokutwasanudza nhinhi netsvuuramuromo dzeMau 
Mau kuti dzidzokere mugwara ramagariro ounhu savaranda 
aBritish. PaRira ndipo pakazoitika njodzi hombe ya- 
va yamonyorotsa upenyu hwake. Vasungwa vakaramba 
lya, lye ndokuti kuzvigadzirisa regai vambobatwa-batwa 
qvishoma vazvipfidze, vasungwa gumi nomumwe chete 
vachibva vafa. Rina manyanga hariputirwi, nyaya yaka- 
inza. Saiye aiva mukuru mukuru wapakamba iyi, zita ra- 
hompson rakaitwa hwenhodo muParamende yeBritain 
ymumapepanhau apasi rose. Asingambozvifungiri, 
Thompson akanga aita mbiri pasi rose. Zvakanzi ngakuitwe 
chikwata chavanhu vanongorora nyaya iyi. Thompson akab- 
ya abviswa paRira ondokandwa kuGithima, akanga ava 
iherera, abviswa munyaya dzokupingudza nokutonga nyika 
ichemerwa nomwoyo wake. Chironda ichi nazvino 
chaiva chisati chapora. Kungochibata, ainzwa chichirubura 
chichiunza kunyadziswa nokudukupiswa kwose Swaskanga 
aitwa panguva iyi. 
chitarisa mumaziso avarume ava iye zvino akaona mu- 
chimwe chokwadi chitsva chainge guva kutyisa: dai 
ikanga paine chakanga chaitika kuna Karanja, zvaireva 
re kuti aizobvunzurudzwazve — sezvaakanga aitwa pa- 
nguya yeRira — asi zvino otongeswa nehurumende yava- 


katadza kushanda asi masikati omusi uyu akamumha- 

ira zvikuru. Zvichida aizodzoka ramangwana racho ozo- 

dzisa basa rake. Akavhara hwindo romuhofisi make 
pfungwa dzezvakanga zvaitika dzichibva dzambomutizve 

omote achibva anhuhwirwa nokutya kwaakanga oita. 

mucheto kwomukoto akawana Karanja akamumirira. 

ideiko? Chii chaaida chaizvo? 

Ya” 

‘Ndaendesa tsamba iya.’ 


ri 


‘Zvino?’ 

‘Ndati ndizokutendai.’ 

Thompson akayeuka kunyepera kwaakanga aita mudzi- 
mai wake; akangodzvokora Karanja achibva apfuura. Aka- 
zoti fungei kechipiri achibva adaidza Karanja. . 

‘E-e nezvembwa iya iyi —’ 

‘Ishe?’ - 

‘Usazvinetse zvako, . nhaika? Ndichagadzirisa nyaya 
dzese.’ 

‘Mazviita, ishe.’ 

Thompson akabva angobvapo achifashaira neshungu mu- 
mwoyo. Chaainyengetedzera Karanja chaiva chiiko? Kuti 
zvechokwadi, chokwadi tisu here taisimbova ~—— 

Akanzwa misodzi yonyeredza kumhenderekedzo dzama- 
ziso ake. Sebofu, akamhanyira kumota yake. — l 


sin Thompson aida kutaurira Margery nezvaDr. Lynd. 

aviri, akanga avhura muromo wake asi achizongopedzisira 

aura nezvokupisa kwakanga kwaswera kuchiita. Akambo- 

za kuisa pfungwa dzake pane ramangwana: mutambo wo- 

\onekedzana waiveko mangwana acho; rwendo rwavo ku- 
sha raizotevera racho; upenyu hwavo utsva muBritain. 
ndipo pfungwa dzake dzaingoramba dzati nanga nanga 

ezvakapfuura, zvikuru, nezvinhu zvakanga zvisina maturo 
cho — senyaya iya yembwa mangwanani omusi uyu. ` 
Wanga waenda kunodiiko kuNairobi?’ mukadzi akamu- 
nza achinzwa kusagadzikana kwomurume wake nyange- 
iyewo akanga aine pfungwa dzakewo. 


Handina kuzokwanisa kusvikako,’ murume akapindura. 


Kuwandirwa nebasa kuhofisi uku,’ akagunun’una 

inonga pepanhau rePunch rakanga rapera kare kare oita 

jinonzi aida kuzvidzivirira kubva kumukadzi wake. 

Ndinodavira kuti zvose zvanaka hazvo — ndinoreva iko 

ofisi kwako?’ 

Ehe. Ndanga ndichimboongorora mamwe mafaira. Sare 

shomanene andichapedzisa mangwana namamwe 

samba mashoma anoda kukurumidza kupindurwa. 

apedza izvozvo —- zvosarirana naanotevera.’ 

Vati vamuwana here munhu wacho?? 

Ehe — kwete — handifungi.’ 

Pamwe zvichida munhu mutemaka? Handiti kwose 

ose kwangova navanhu vatema?’ 

Murume akagadzika pepa riya pamabvi ake. Muviri wake 

kambosungana sezvinonzi akanga adyungwa netsono 
Umagaro. Zviya zvaakambenge aona zvichizoitika masikati 


“Sa, 
$ 


omusi uyu zvakadzokazve sezvinonzi aitozviona zvichiitik 
mumaziso ake: makapu amagirazi aya namatest tube akang 
akapwanyika-pwanyika pauriri hwe/aboratory zvakang 
zvavhengana nehofisi yake yakanga yazara nemirwi yama 
tsamba asina kupindurwa, ipo pauriri huri humwe humwa 
rara-mwarara hwamapepa asisaonekwi rudzi rwaw 
neguruva. Akabayiwa negodo pamusana pehofisi yake 
pamusana pokuirongedza nokuironga kwaakanga alita 
akanzwa mwoyo wake uchivenga munhu wacho iyeye aizo 
tora chinzvimbo chake muhofisi umu, akangoti dai zvaibvir 
zvazvo aingokwanisa kudzivirira cheya yake kuti isasvi 
biswe. Thompson akanzwa kun’en’enwa mumwoyo — 
kunenge kurwadziwa munyama chaiko — kunonzwikw 
nomunhu paanoziva kuti zviya zvokuti, pakabva imi panogo 
sara ani, kunyepa; zvichingofanana nepachikoro chawasiy 
kana kuti yunivhesiti kana kirabhu chaiyo — vanotor 
vamwewo vatsva, nyange vari nyopora dzisina nebasa rese 
vanovatora vasina hanya newe savasingazivi kuti waimbo 
vawo mupenyu,. kana kumborangarira zvavo kuti pan 
chimwewo chinhu chawakasiya chiine rupau rwokuti cha 
mbova chako. Achifunga izvi, pasina nechikonzero chose 
Thompson akangonzwa hasha dzake idzi dzapindukira ku 
mukadzi wake: aida kumuvhunza mubvunzo — kumutapur. 
mukanwa chaiko — kuti anzwe kuti nalyewo mukadzi wak 
aiva kudivi remhandu dzake here. Chaaida kunyatsoziv 
ndechichi: hatitii dai akafa nezuro, kuRira kana musang 
reKinenie, dai aizofa nhasi uno chaiye — chaaida kunzw 
ndechekuti — iye mukadzi wake uyu aizotizira kuno mumw 
murume here? Akabva angokanda pepanhau riya pasi nd 
kupinda muno mumwe mupanda asina kupindura zva 
kanga avhunzwa naMargery. Kwapera chinguva akazodzok 
abata faira raiva riine tumabhuku twokunyorera namapepa _ 
ndokubva atanga kuzvibhedhenura. 


Margery akasimuka obvisa makapu nendiro. Akambo 
tumbi asvika pakapu yomurume wake, akamutarisa, akabva 


ngarira mazuva avo vasati vaenda mhiri nebasa rokupa- 
ura nyika dzakanga dzapambwa neBritain. 
vya ndiwo mazuva ayo John aisimuburitsira zvose zvaiva 
ii kwomwoyo wake zvokuti iye aibva anzwa saaka- 
irwa namasaisai ounhu nokururama kwepfungwa idzi. 
:ndiyo nguva apo John akanga adzokera kuOxford 
hibva kuAfrica kwaakanga andorwira muhondo yechipiri 
pasi rose. Ndangariro iyi yakanyautsa mwoyo waMargery 
kuti paakaona zvino chiso chomurume wake chaunyana 
nanda okurwadziwa, akambopindwa nakapfungwa 
okuda kubvisa mananda aya, zvinyoronyoro,. zvokuti 
aizofi akadzokazve. Asi pakarepo dzimwewo pfungwa 
ndangariro dzakabva dzauraya chido ichi: ndiriinhi wacho 
iye wavakatanga kuti uyu afamba neyake’ nzira uyu 
kewo? Akabva ati zvinhu zvakanga zvasara mbare 
e achibva aenda kukicheni. Kuda raiva basa rakanga 
tora murume wake. Nokutika, p#akangotangawo kuna- 
dzwa nebasa rake rokutonga nokupingudza nyika, iro ziso- 
ke rava panyaya dzokusimudzirwa mubasa, ndipowo: 
anga kubvuruvara pfungwa dzake dzakare dziya, 
kuti Margery akanga ava kuwana zvichimuomera zvi- 
kuti averenge zvaiva muchiso chake, dakara zvaka- 
ika pokuti zvakanga zvotomurwadza kuti awane 
imbu chaiko korudo mumwoyo make kokuti apewo 
‘ume wake. Pamazuva enjodzi yapaRira, Margery aka- 
nge aedza napose paaikwanisa kumutsigira nokumunya- 
dza. Asika rudo chairwo rwaaifanira kunge akanzwa — 
mukadzi wake — rwakanga rwuri kupi? Akanga atadza 
zwa kurwadziwa kwaiitwa murume wake. Munzvimbo 
vo akanga atonzwa zvake kumunyarira sezvinoita pwere 
4 munhu abve zera achitandanisana neshaveshave 
nda nomumigwagwa. 
Margery akanga asingabvumiri kuti pfungwa imwe chete 
utonge kwenguva refu. Arimo mukicheni maaisuka ndiro 
daro akaona orangarira zvakanga zvaitika pamangwanani 
'a iroro. Kakunyeredzwa kaya nakamoto kaya akazvi- 
azve mumuviri wake. Akada kuzviseka paakarangarira 


kose kanhu kakanga kaitika pachinguva chipfupi ichoche 
chaakanga asangana naKaranja. Kuda zvimwe pamusan; 
pokuti ndava kusiya Africa? Kana kuti kuchembera kwa 
ndava kuita? Zvinonzizve kupisa kwomuAfrica ndizvo zva 
kunoita kunesu vanhukadzi. Akamboseka zvake zvinyo 
ronyoro achibva amira pakarepo: kureva here kuti ak; 
ndiko kakanga kari kokupedzisira kushandisa kicheni in 
iyi? Kureva here kuti haaizofizve akaona Githima narini na 
rini? Ko, iwo maruva ake — aizoreveiwo kumunhu aizotor 
nzvimbo yake mumba muno? Kapandi kese zvako kemb 
iyi -- macheya, tafura, mibhedha — zvose kana namadzir 
_zgvaiva zvakanyorwa mundangariro make. Mukutama-tam 
kwake kwose mumatunhu ose eKenya hapanazve imw 
imba, pakanga pasinazve imwe nzvimbo yaaiziurura, ya 
kanga yamupinda munyama nomweya senzvimbo ino 
Hapanazve imwe nzvimbo yaiita kuti anzwe kusununguk 
'kufaranuka uye kutsiga seino. 

PaGithima ndipo paakanga asangana naDr. Van Dyk 
ndipo pakamutswa chimwe chinhu chaakanga asingazi 
kuti chaiva maari. Kwainge kuzvarwa patsva. Ainzwa kup 
rerwa nesimba, kupererwa nesimba kuya kunonyongode 
mwongo mumapfupa, amire pamberi pomurume uyu. A 
“ugoona kusemesa kwaaiita namanwiro ake, iko kuzh 
mbatata kwaaiita kana obwabwadza kuseka! Akazenge 
akazosiyana nokure naJohn uyo aigara akashambidzi 
pakupfeka kwake, aigara akazvibata asingazvibvum 
kunwa zvokudhakwa. Zvakadarozvo Margery ainzwa kuz 
dzwa nesimba idzva. Rudo rwavo rwaikuchidzirwa. nak 
moto koumbavha hwavo, kusatya kwavo uye rufaro rwuya 
rusina chipimo rwunobva mukutyora mutemo. Usiku hw 
kutanga ndihwo hwaaisazombokanganwi: akanga ak 
zadzwa nokutya, kushamisika. nokushamiswa asi mwoy¢ 
uchingodokwairira zvinhu izvi zvaiva uchi une vhu. Akazivi 
kuti paiva nechinhu chaizoitika musi uyu apo murume waki 
akabuda mumba maitambirwa umu. Paakazonzwa Van ot 
aida kumuperekedza kumba Margery akanga afara zvokuti_ 
ainge achagwinha ruoko rwaVan. Pavakazenge vamisa moti 


e rimwe ramasango mazhinji aiva nemiti yokudyarwa 
ima, Margery akavhara maziso ake miromo yaVan 
yagunzvana neyake. 

andei musiti yeshure,’ Van akafemera munzeve make. 

Kwete, Van, nhasi hazviiti,’ Margery akataura nezeve- 

ve apera simba. i 
hasi. Iye zvino,’ Van akadaro achiita saachabvarura 
ezi raMargery achienda musiti yeshure. 

Margery akamutevera pasina nharo, asisagoni kutaura. 
‘jį ngatingwarirei nhaika? Ndapota zvangu.’ Aka- 
ana izwi rake zvino paakanzwa Van atova pamusoro 

k 

“Ehe, ehe.’ 

Jsandi — ’ akayuwira asi mazwi ake akadimburirwa 
ra naVan. Margery akabatirira pana Van oona sokunge 
zvose nenyika yose zvakanga zvoda kunyongodeka. 

iyararo rwacho rwakazotevera vari murimamo pamwe 

éte nokuziririka kwezvipembenene zvakaita sezvaiwedzera 

ti asafe akakanganwa musi uyu. Zvapera, Margery aka- 
a achizvivhunza kuti aizokwanisa sei kutarisana 
rume wake. 

Ko, uri kuchemei?’ 

Murume wangu.’ 

Þbvapo! Van akadaro saakanga asina basa nazvo. 

üdo rwavo urwu haruna kuzombovapa mufaro. Mar- 
akaramba openzwa neshanje. Pamitambo aibva abayi- 

a negodo akangoona Van achitaura kana kuseka 

amwe vakadzi. Asika zvairamba kuti azvibvanganyure 
vanhu, kana kududza pachena kuti aiva chikomba 

ke. Nokudaro vaizopopotedzana nokurwa muchivande 

a vega, inovazve ndiyo nguva yavaingowana chete yokuti 
aidai vainyatsofadzana. Rimwe zuva John Thompson 
enda kumusangano kuUganda. Dr. Van Dyke akauya 

a kwaana Margery. Kokutanga murume uyu akamuta- 

a nezvebasa rake. Aitaura akadzikama, asina kudhakwa, 

ina zvokungotukidzira nokunyadzisira, achiratidza kuti 
ida nebasa rake. 


‘Vanhu havambozivi zvimhingamupinyi zvatakatarisang 
nazvo muno muKenya. Unoona, munyika yakaita seBritain, 
yakangoti sandara kana tichiifananidza neino — inyore kut 
munhu uzive, hatitii, nzvimbo dzinenge dziine mhepo ino. 
dziya munyika yose. Zvino sezvakaita muKenya muno mune 
makomo marefu anogona kushandura mafambiro emhepo 
usingazvifungidziri, zvakati omei kuti munhu unyatsoerek 
kuti kunze kunezenge kwakamira sei.’ 


‘Asika mubasa rako iri mune zvinokufadzawo?’ 


‘Zvikuru. Iko kuwanda kwezvinhu zvaunofanira ku 
ongorora — usati waziva kuti kunze kuchange kwakadin 
— ndizvo zvinoita kuti zvemeteorology zvifadze munyik 
dzakaita seKenya neSouth Africa . i 


Margery akapinda mune imwe nyika itsva umo akaon 
kuti zvose zvaakanga adzidziswa kuchikoro maererano ne 
zvokunze zvakanga zvaitwa musiyandima: zvikero zvoku 
pimisa mvura inonaya, windimiri dzinoratidza kuti mhep 
iri kubvepi uye iri kumhanya zvakadini, mitunhu inodziy 


kana kutonhora zvakafanana, nzvimbo dzine mhepo inopis 
— zvose izvi akaita saakanga ozvinzwa patsva uye onzwisis 
zvazvaireva. Akadzidzawo kuti Van Dyke akanga azvarirw 
nokudzidza muSouth Africa, ndokuzondosevenza mu 
Southern Rhodesia, asi munyika dzose dziri mbiri idz 
aingonzwa achinetswa nezvimwe zvinhu zvaakanga asi 
ngagoni kunzwisisa; akazoramba ongopepereka dakar 
akazosvika muGithima umo akawanawo zvakangodar 
sokwaakanga abva, zvokuti doro chete ndiro raitomuita ku 
aite saanombowirirana nezvaimunetsa mumwoyo — Mar 
gery akadaro mupfungwa dzake. Uyu ndiwo waiva mus 
wokutanga kuti ataure nezvebasa rake. 


Pava paya, nyaya yakazoteremuka yopinda mune zvou 
penyu hwavo, Margery achibva atanga kumutokonya ne 
zvorudo rwake navamwe vakadzi. ‘Aikazve! Handi 
murume wakoka waunochengera ini’, Van akamugwautir 
ndiye simu hoyo oenda napakati pousiku achisiya Marger 
arere pasofa ari ega nenhamo dzake. . 


72 


ndidi kumuona zvakare!’ akazviudza Margery. 
ngwana racho achibva anyorera Van katsamba 
adzokere kwaari nokukurumidza. 
Nguva zhinji Margery akanga ogara achingozvivhunza 
ngazvinzwiri tsitsi. Ainyatsoongorora aongororazve 
sana kwake nomurume wake. Zvakanga zvisinga- 
iki kuti akanga ari muchanza chaJohn, John chete 
e aiva wake. Kureva here kuti ndizvo chete zvairehwa 
kuwanana izvi? Panguva dzakadai idzi, achinzwa saai- 
à mumadhaka emhosva nokuzvizvonda, ndipo paai- 
yonzwawo kamwoyo kainge rudo kumurume wake. 
a angobatwa nechido chikuru chokuda kureurura, 
chenura mwoyo wake. Akanga asisadi kuona Dr. Van 
mumaziso ake, aimuvenga. Asika ipapa ndipo paai- 
nyatsoziva kuti haaizombokwanisi kukunda simba 
irume uyu rairamba richingomukakatira kwaari: aida 
viri wake, aichemera kukandwa murima risingazivika- 
kuumburudzwa zvake munhope yaiva upenyu hwaVan 
2 uyo aaitya nokuda panguva imwe cheteyo. Godo 
itya zvaiitwa naVan Dyke seri kwegotsi- rake 
imun’en’ena zvichimushayisa zororo norugare. 
ezvineiwo, pasina aimbozvifungira, ipapa ndipo chitima 
bva chamuhwapurira chikomba chake. Zvakamusha- 
ti haana kumbonzwa kusuwa kana kuti chii asi kuto- - 
aakatanga kunzwa kwaiva kunge akanga azowana zoro- 
a raakambenge abvutirwa. Asi izvi hazvina kutora ngu- 
uti mushure mechinguva akatanga kunzwa kusagadzi- 
uya kunoitwa nomunhu ari kushuva chimwe chinhu 
gazivi kuti chii chacho chaarasikirwa nacho. Ndipo 
tanga Margery kurima maruva nesimba rakanga rapa- 
izirwa. Akambenge akanganwa zvamaruva izvi panguva 
ngesana naVan Dyke. 

é izvi zvaipfuura nomundangariro dzake paaisuka 
iyo yake. Kusuwa kwake kwakasanduka onzwa kuneta 
ishatiriswa nomurume wake. Zvinhu zvakanga zvava 

handukira asi iye ndipo paairamba akati shutu 
di kutaura. Rusununguko rwavatema. rwakanga 


rwakanda upenyu hwavo parumananzombe asi iye ndipo pa. 
aingoita zvake sezvinonzi hapana chakanga chiri kuitika 
Kwete kuti Margery ainyatsoziva zvaaida kuti murume waki 
amuudze, asiwoka mukadzi nomurume ngavapotewo vachi. 
kurukurirana zvinovanetsa: upenyu hwavo hwakapfuurg 
mutambo wokuonekana waivako zuva raitevera racho, rwe 
ndo rwavo nendege vodzokera kwavo nomusi weChitatu 

Ndizvozvo chaizvo, aitoti amumanikidze chete dakar; 
ataura, iwo manheru ano aya, Margery akazviudza achiby; 
angoregedza kupukuta midziyo iya ofamba achidzoker 
kumba yokutandarira neshungu. John akanga achitaris; 
mumirwi yamabhuku namapepa zvaiva pamberi pake, dzi 
mwe nguva achimbonyora-nyora noruoko rwaiita sorwai 
dedera. Margery akakotama ari seri kwomurume wake ndo 
kuisa maoko ake muhuro make achibva agunzva nzey 
yomurume wake yokuruboshwe nemiromo yake. Izvi zvaka 
mushamisawo kana naiye nokuti akanga ava namakore asa 
azviita. Pakarepo shungu dzokuti amanikidze murume wak 
kuti vanyatsobudirana pachena dzakabva dzaserera. 

‘Ava mangwana,’ Margery akadaro. 

‘Ava mangwana,’ murume akapindura. 

-‘Usazononoke kuuya kuzorara,’ mukadzi akadaidzir 
opinda mubhavhu kundogeza asati andorara. 


Thompson akanga atanga kuuya kuHast Africa panguv 
yehondo yechipiri yapasi rose. Akanga ari mumwe wavak 
ru vakuru vamasoja ari mubato rainzi King’s African Rifle 
Akarwa muhondo dzakaitirwa muMadagascar mugore r 
1942. Asi nguva yake zhinji yakapera ari muKenya maali 
mabasa akasiyana-siyana omumakamba amasoja nokuf 
resa kana kudzidzisa masoja nezvokurwa. Hondo yaper 
akadzokera kuOxford kundosimudzira zvidzidzo zvak 
zvaakanga asiyira panzira. Aripo paOxford apa paaidzid 
history ndipo paakatanga kufadzwa nokutangisa kwakan 
kwaita British Empire. Pakutanga kw aingovawo zvako ku 
kuziva kwomunhu ane chidzidzo chake chaanofarira asi iye 

e asinei nezvaiitwa zvacho. Asi paakazoverenga nhe- 
` dzaRudyard Kipling akanzwa kuti vai, kamoto kachi- 
abatira mumwoyo make. Akazviona somunhu akanga 
yedzwa, munhu aizoita mabasa makuru mune rama- 

ana rake. Akaverenga mabasa aLord Lugard, akadzidza 
youpenyu hwake. Paakazosanganawo navadzidzi vaviri 
ma chido chake chakabva chanyatsojeka zvokuti aka- 
aona zvaaida kuzoita noupenyu hwake. Vaitaura ne- 
ndo, zvamabhuku pamwe nezvehistory.: vose vaiona 
in senyika yakanga yasarudzwa kuzoita basa guru roku- 
ra pasi rose. Varume-vaviri vechitema ava vairatidza 
jainzwisisa history nezvamabhuku: vose vaibva mudzi- 
‘dzoumambo munyika yakanga ichinzi Gold Coast 
zuva aya. Izvi zvakazadza Thompson nokushamisika 
uyemuro rukuru. Pfungwa dzake dzakatanga kusha- 
y aviri ava vakanga vasiri vanhu vatema here? Asi chii | 
akanga vakasiyana namaBritish kubvira pakupfeka 
O, kutaura kwavo kana kugona kushandisa pfungwa 
5? Ko, zvino kusafunga zvakati twasa, kusavimbisika 
ungodavira zverima kwaigaronzi kunoitwa navatema 
auA frica pamwe namarudzi okuMabvazuva zvaiva kupi- 
Zvose izvi zvakanga zvatorerwa nzvimbo nemitemo mi- 
ie hwaro hwepfungwa dzavachena vokuMadokero: 
no iyi yaiva kuFunga, kuRonga nokuEnzanisa. 
ae akapedza mazuva namasvondo achingofunga 
si achingodzokera pachinhu chimwe chete chaairamba 
ingoona: vatema vaviri ava vaiita savaitodada nenhaka 
tsika dzavo dzechiBritish. Thompson akanyeredzwa 
na saakanga ava kuzoziva chinhu chikurukuru: nhaka 
aiva yorudzii chaizvo? Umwe usiku akapepuka achiita 
ë buka iko kuri kufara. Akanga ashanyirwa neimwe 
gwa yaakaona kuti ndiyo chete yaiva mhodzi youpenyu 
e hwose hwaizotevera. 
idakanzwa mwoyo wangu uchizadzwa norufaro,’ 
yora achidaro munguva dzakatevera. ‘Zvakandijekera 
ena semheni kuti kukura kwoushe hweBritain uku 
iva kutanga kwokusikwa kwechinhu chikurusa 


chaidikanwa paunhu hwedu: zvinoreva kuti iz 
zvinozotungamirira kusikwa kworudzi rumwe che 
rwechiBritish, rudzi ruchasanganisa ndudzi dzose dzavan 
vapasi rose, vanodavira zvakasiyana-siyana — Zvose j 
zvichidudzira chirevo chiya chokuti vanhu vose vakasik 
vakaenzana. 

A ann izvi zvakaita somwenje wakanga watungidz 
murima.” 

Kushandura nyika dzose dzaitongwa neBritain kuita ry 
rumwe chete: izvi zvaitsanangura zvinhu zvizhinji zvakan 
zvichiitika zvakafanana nokuti; sei vatema vazhinji vakan 
vazvipira kundofa vachirwisa Hitler? 

Kubvira paakangobata chinyoreso chete kuti anyo 
pfungwa dzake pasi, musoro wenyaya iyi wakab 
wangouyawo mumusoro make: Prospero MuAfri 
Munyaya iyi, shoko rake guru raiva rokuti kuti munhu a 
muEnglish kwaiva kumira kwepfungwa dzake zviku 
maonero aaiita upenyu, maonero aaiita kugarisa 


kwavanhu vose. Zvaitadzika here kuti vanhu vadzidzis 
nokutendeutsirwa kuupenyu uhwu kana magariro avo 
tsika dzavo zvichinge zvashandurwa? Prospero MuA fr 
yaiva pfungwa yaakanga anyurura kubva mune zvaakang 
averenga mungano dzamagariro noupenyu hwamakng! 
uyewo mungano dzokupamba nokutonga dzimwe ny 
kubvira kunguva yorudzi rwechiRoma kusvikira pari nh 

Achinyora izvi, Thompson ainyanyofunga mutei 
wamaFrench wokuti munhu worumwe rudzi kana achin 
adzidza zvakakwana aingozotorwawo somuFrench. Asizve 
aizotsoropodza mutemo uyu sokutsoropodza mutemo 
waLugard wokuti iwo nyika dzainge dzakurirwa neBritäin 
dzizvionere zvomumba madzo asi iyo Britain yakatarisira 
zvayo ichitonga iri kure yakamirirwa navana vayo vainenge 
yasarudza kutonga nyika idzi. Thompson aiti mutemo uyi 
kwaiva kudzokera shure. 

‘Tinofanira kunzvenga mhosho yamaFrench yokungot 
vaya vashoma vanenge vadzidza chete. Nyamunhuwo zval 


se womuAsia nomuAfrica anofanira kushandurwa kuti 
e magariro ake akare. Muno muGreat Britain taisimbo- 
awo navana nyamunhu veduwo, nhasi tava navasevenzi, 
<i hazvirevi kuti vose ava havasi nhengo dzizere dzorudzi 
$ 
“pfungwa dzake idzi aiwanzodzitaurira Margery. Margery 
katanga kukwezverwa kuna Thompson pamusana 
okusuwisa kwaiita izwi rake rainge raitaura zvaibva kure 
ure kusi kwomwoyo wake. Aiyemura kupinza kwenjere 
zake. Udzamu hwezvaaitaura hwakaunza chiedza chitsva 
uupenyu hwaMargery. Rimwe zuva vainge vachifamba 
amba zvavo muLondon. Vakambomira kwakanguva must. 
ames’ Park, maziso avo akatarisa Westminister Abbey, 
mba yeParamende yeBritain, achipfuurira mberi. Margery 
katsamira pabendekete raJohn sezvinonzi aida kuti 
mutakure aende naye kunyika idzi dzaaigarotaura. Ndi- 
vo zvakaitika zvacho. Makore mashoma akatevera, Baba 
1aMai Thompson vakatora ngarava vakananga kuEast 
Africa uko vaizondogara pakati pomutambo wokupingu- 
iza nokutonga nyika itsva idzi. 

‘Ndinofara,’ Thompson akanga anyora achidaro 
aakasvika paMombasa, ‘kutsika ivhu reKenya zvakare. 
[daiva muno munguva yehondo, ndikafadzwa nakamhepo 

muno. Chete panguva idzodzo ndakanga ndisingazivi kuti 
Saiva nomumwe musi wandaizodzokazve kuno ndichifambi- 

wo dzimwe nyaya.’ | 

Mazwi aya akanga asingaakanganwi. Kana nanhasi uno, 

akanga osiya East Africa, kugunzviwa kwaakanga aitwa 

minwe yaMargery kwakanga kwamufungidzisa rudaviro 
aakanga anarwo pamazuva iwayo. Ruv'mbo rwake 
muushe hweBritain rwakambenge fwamuita kuti ataure 
okudaizvi: Kutonga rudzi rwavanhu, kutonga mweya 
yomunhu. Ipapo aitaura navamwe vakuru vakuru muNew 
tanley Hotel. Vapedza kudya, akanga anyora mazwi aya 
nukabhuku kake kaainyorera zviitiko zvezuva nezuva — 
wete, akanga asina kuzvinyora mukabhuku aka — asi kuti 
kanga angozviparapadza sezvimwewo zvinhu zvaa- 


ingoparapadza chero papi achizviunganidza nepfungwa ' 
yokuda kuzonyatsozvironga kuti zvinyatsojekesa pfungwa_ 
yaaida kuzoburitsa mubhuku rake: Prospero MuAfrica. 
Zvinyorwa izvi ndizvo zvakanga zviri pamberi paThomp- 
son pamusi uyu. Akazvipenengura, achimboverenga zvimwe 
zvacho. 


Nyeri inzvimbo izere namakomo, zvikomonyana 

-namapiripotyo akafukidzwa namasango asingapindiki. 
Mazihunde emiti yechingo irimo ndiwo akagara achingotyisa 
pfungwa dzavagari vomo. Rima racho nokusaziva zvinoreva 
masango aya ndizvo zyvincita kuti vanhu ava vade 
kuanamata nokuapa masimba aasina. 


Chinhu chinonzi Mau Mau ichi chiiko? 

Dr. Albert Schweitzer anoti, ‘Munhu mutema mwana, se- 
zvakangoitawo yana, hapana chingaitwe kana ukasavatu- 

ma.’ Kusvika pari nhasi ndakasevenza muNyeri, Githima, 

Kisumu, Ngong. Ndinobvumirana naye. 


Ndava muNyeri zvakare. Vanhu vari kuiswa mumisha yaka- 
vakirwa pamwe chete kuitira kuti varege kuyamura kana 
kuonana namagandanga. Patanga tichipisa dzimba kumisha 
iri kutamiwa yacho ndabva ndaona sokuti upenyu hwangu 
hwasvika pahusisina kwahuchaenda. Colonel Robson, mu- 
dzviti mukuru wokuRung’ei, mudunhu reKiambu, akapo 
ndwa zvisina tsitsi. Ndiri kunotora nzvimbo yake kuRung’ei. 
Ndinoona kuti shamhu chete ndiwo mushonga. Hapana hu- 
rumende inofarira uwada-watonga, hapana ruzivo Kana ru- 
gare rungavakwe kana paine umhondi noumb wa hwakadai. 
Mau Mau mweya wakaipa: ibato rokuti kana rikasapara- 
dzwa, zvose zvatinodavira, zvose zvinotiita kuti tinzi vanhu, 
zvose zvichaparara., 

chena wose akatarisana nokuparadzwa kwounhu hwa- 
e noruzivo rwake panguva yoga yoga yaari kukwikwi- 
dzana nomutema., Dr. Albert Schweitzer. 


Kana uchishanda nomunhu mutema nguya zhinji unowana 
uchimanikidzwa kuita zvawanga usingafungiri. 


Mumvwe murume akapinda muhofisi mangu nezuro. Aka- 
ndivhunza nezvomumwe mutungamiriri wamagandanga 
watakanga tiri kutsvaga nameso matsvuku. Kubvira paku- 
yamba ndaiva nechokwadi kuti murume uyu akanga achi- 
nyepa, kuda aida kunditeya kana kuti aida kuvanza zvaaiita 
iye mumusangano wavo iwoyo. Aiita seaindiseka. Munofa- 
nira kuyeuka kuti mutema zvokunyepedzera Kuvawo mu- 
mwe munhu aasiri akazvarwa nazvo saka inyore chaizvo kuti 

nyepe. Ndakabva ndapfira kumeso kwomurume uyu. 
‘Handizivi chandakazviitira asi ndakazvita. 


-Pfungwa dzaThompson dzakadzokera pane zvaaiita musi 
yu. Akanga akatarisa zvaakana anyora izvi asi pasina cha- 
jona. Tsaona yapaRira isati yaitika hapana chinhu chaalo- 
a sechaizomutadzisa kubudirira kusvika kumusorosoro 

mubasa rake, gwara racho rakanga rakanyatsochena. Zvino 
no ava paGithima kudaizvi akaona mazwi aya aakanga | 
nyora seaitomunyomba, izvi zvichibva zvanyanya kupa- 

“mhidzirwa kurwadza kwazvo nenyaya yokuti murume wa- 

mambokadzi weBritain ndiye aizova muenzi airemekedzwa 
vikuru pamabiko okuzvitonga aizoitwa aya. 

Pfungwa dzake dzakare dziya dzakaita sedzamutsidzirwa 
nokubatwa kwaakanga aitwa nomukadzi wake, zvino dzine- 
nge dzakanga dzomuseka: Ko, nyangwe dai akaita zvake 

“mukuru mukuru — District Commissioner, Provincial Co- 

mumissioner kana kuti gavhuna chaiye ndizvo zvaizodil? Zvo- 

se izvi zvaingozoendawo sokuenda kwakanga kwoita imba 


ino, hofisi yake, Githima kana iyo nyika iyi pachayo. Regai 
marema akaita saanaDr. Lynd vasare. Asi mhedzisiro yacho 
chete yaizova yokuti vaizongotandaniswa pasina yambiro 
kana kunyengererana. Ndiko saka Thompson akanga afano- 
buda basa, kuti asiye nyika iyi zuva rokupemberera kuzvi- 
tonga risati rasvika. Ko, chaibatsira munhu chii kumirira 
kuzvinyadzisa wava kuitwa zvokutandaniswa kubva pachi- 
garo chako nomunhu aisimbova mushandi womumba ma- 
ko? Akabva ayeuka Dr. Lynd nenyaya yake. Ndokuyeuka- 
wo manyepo ake kuna Karanja. Aida kutaura kuna Mar- 
gery. Dai zvaibvira, aitaura naye iwo manheru anhasi aya 
sezvo iye Margery aiva aratidza kuti akanga achine chivimbo 
nomurume wake. Izwi rake raiva rakanyorovera namaziso 
ake zvaizobatsira kunyaradza pfungwa dzake dzaimutambu- 
dza. Inga tachembera chokwadi. Thompson akazvisimbisa 
kuti andotarisana nomudzimai wake. Hana yake yakanga 
ichirova nokutya pamwe netarisiro apo akapinda mubhavhu 
ondogadzirira reururo hombe yaaida kuzoita. 

Akazarura musuo womubhedhuru ravo zvinyoronyoro 
ndokupinda. Haana kutungidza magetsi nokuti aiona sokuti 
nyaya dzakadai idzi dzaida kutaurirwa murima. Murume 
akazvarirwa kufa kakawanda achimuka zvakare. Maoko 
ake aidedera zvishomanene; akanzwa rima richiuya kwaari 
paakanga osvika padyo nomubhedha. Asi Margery akanga 
atokotsira kare. Thompson akazviona achibva anzwa kure- 
rukirwa nokutenda kukuru. Akapinda mumagumbeze asi 
hope dzakamboramba kuuya kwenguva refu. 

wari anobatsira avo vanozvibatsira, vanhu vanodaro 
minwe yavo ichinongedzera kumunhu uya anenge abudirira 
gmusana peziya nesimba rake asi ipapo vachikanganwawo 
ti ruzhinji runoshanda samadhongi nzara ichivaruma zuva 
nezuva asi pasina chavanowana. Zvisinei, tsumo iyi yaiva 
chokwadi pana Gikonyo. Vanhu vomuThabai vaigaroti: 
ypenyu hwomuhusungwa hwakamudzidzisa kuzvibata 
nokuzvitonga. 

Gikonyo ndiye aiva mumwe wavasungwa vokutanga ku- 
potedza makamba evasungwa ese vasati vabvumirwa kudzo- 
kera kumisha yavo. Paakadzoka shamwari dzake raiva saha 
dzaru nenyundo yake. Akanga aita rombo rakanaka nokuti 
akanga adzoka panguva yokukohwa kwomuna Nyama- 
yhuvhu naGunyana apo vavezi vanenge vachidikanwa 
zvikuru kuti vagadzire matura namatara okurongedzera 
chibage, bhinzi namatapiri. Vanhu vomuThabai vakanga 
yamuziva hondo isati yambotangisa. Zvino akanga osevenza 

kudarika zvaaisiita uye aipedza basa rake nenguva. Vanhu 
yazhinji vakanga vouya kwaari kuti avaitire basa ravo. Aiti 
kana iye aipedza basa ravaimupa sokubvumirana kwavo, 
nenguva yavainge vataurirana, ainge asingaoni chikonzero 
chokuti vaaitira basa vacho vatadzewo kumubhadhara soku- 
byumirana kwavainge vaita. Saka mari yaainge ashandira 
aitoti aiwane nenguva yavainge vataurirana, pamusi wava- 
inge vabvumirana. Zvokuti ndichazoti ndoti zviya akanga 
asingazvidi. Murombo kana mupfumi — aingovabata 
avakafanana. Mutsauko wacho waizova pakuti aigona kupa 
munhu nguva kana munhu wacho akumbira nguva yoku- 
mbotsvaga mari yacho yaidikanwa. Asi musi wacho wango- 
svika chete — hatitii kwapera mwedzi mumwe chete, miviri 
kana mitatu — musi wacho wangosvika chete, mari iyi yaito- 
fanira kubhadharwa. ‘Kugara muhubatwa kwakamudaro,’ 

vanhu vaidemba-temba. Kwaingova kudaro ZVavo 
vaifara nokuvimbika kwake. Akanga asina uvhevhe. Ait 
akati aizopedza basa rako musi wakati, akanga asingazoka 
niwo kuzviita. 
Munzvimbo yokuzvitengera iye nemhuri yake Mbasha 
Gikonyo akanga oita zvaaiona zvichiitwa navatengesi vechi 
Kura. Aitenga chibage nebhinzi panguva yokukohwa zvichą 
kachipa, ozviisa mumasaga ozvichengetera mumba mamaj 
vake. Umú ndimo maaigarawo iye nomukadzi wake, 
Mumbi. Shoko rake raiva rokuti: inga vakapedza makorę 
matanhatu vasina chokudya kana chokufuga wani — ZVing 
vangafe kana vakamirira kwetumwe tumwedzi tushoma. 
nana? Izvi aibvira mai vake nomukadzi wake. Kwait} 
mabasa aiwanzoitika panguva yokukohwa apera, Gikonyg 
aingopota achiti apa aita ichi, apo icho, akamirira kuti 
nguva isvike. MuThabai nomumisha yakanga yakatende- 
redza Rung'ei mwedzi weNdira ndiwo wainyanya mhuri. 
zhinji kutsvaira matura. Paibva patevera mwedzi wose kang 
miviri yenzara mvura isati yanaya muna Kurume. Nyangwe 
dai yainaya zvayo paiteverazve mimwe mwedzi mbesa dzisatj 
dzaibva. Iyi ndiyo nguva iyo Gikonyo aimbosiya basa roku- 4 
veza-veza riya opinda mubasa rokutengesa. Aimukira kumu- 
sika mangwanani-ngwanani, ondotenga saga kana masaga 
maviri echibage nomutengo wakaderera kubva kuvatengesi 
vokuRift Valley — vamwe vavo vaiva namatsamba okute- 
ngesa, vamwe vasina — Gikonyo akanga asingasarudzi. 
Pava paya mai vake nomukadzi wake vaibva vouyawo kuzo- 
mubatsira. Vaibva vabatana namamwewo madzimai apa- 
musika votengesa chibage chiya nomutengo wapamusika: 
ndiro iyi, mari yakati, chitende icho, mari yakati; gaba 
irowo, mari yakati. Nemari yavaibata iyi, Gikonyo aite- 
ngazve rimwe saga, madzimai Otengesazve nomutengo wavo 
wapamusika. Mari yavaiwana mukutengesa kwavo uku yai- 
pinzwazve mubhizimisi pazuva raitevera. Nedzimwe nguva 
Gikonyo aiti akatenga saga rechibage ongobva atoritengese- 
rawo kuno mumwe munhu pakare ipapo — nomutengo 
wakakwirira kudarika waanenge aritenga nawo. Gikonyo ’ 

akanga asina chinya navanhu vaaitengeserana navo. Aitaura 
$ akazvininipisa asi asingatyi kana kuvhunduka munhu. 
akanga asinganonoki kukumbira ruregerero kana akaona 
saainga anonokera kutengesera munhu ainga akamirira. Asi 
giva nomutemo wokusada kunonokera vanhu. Netsika 
dzake idzi, mari hainawo kurega kuuya muhomwe dza- 
Gikonyo. Madzimai ndiwo ainyanyoda kutengeserana naye. 
‘Kutaura kwake kwakatsiga nokupfava, uye haabiri vanhu,’ 
wainzwa vodaro. Nenzira iyi, mbiri yake yakapararira 
nomusika wose. Panguva yose iyi Gikonyo ainge akamirira 
kuti chibage chipere muvanhu. Chibage chaibva kumapurazi 
avaRungu vomuRift Valley chakanga chakapimwa zvokuti 
chaisangotengeswa-tengeswa. Aona kuti nguva yakwana, 
Gikonyo aibva angoodzvorera chibage chiya chaainge 
akapfimbika pamusika ochitengesa nomutengo wakakwirira 
qvikuru. 

Hwake hwakanga huri upenyu hwokutamburira. 
Pakutanga, vamwe vaisimuseka kuti aiita basa ravakadzi. 
Vaiti aiswerogumhana marokwe navakadzi. Asi zvinhu pa- 
zvakatanga kumufambira zvakanaka, vakatangawo 
kumuyemura nokumukudza. Vamwe vakatomboedzawo 
kutevedzera zvaaiita asi vaibudirira vaiva vashoma. 


Rungano rwokupfuma kwaGikonyo, nyangwe zvazvo 
zvaingova zvomumusha mavo chete, rwaisabva pamiromo 
yamadzimai pose pose pavairaya vana vavo. 


“Iye zvino mukadzi wake kana mai vake vadai 
kuchembera ava havachisina basa rokuswerokweshana 
navamwe vakadzi kumusika. Dai mwana wavo akatya 
kusvibisa maoko ake munoti zvingadai zvakaitika? Kana 
kuti dai airara kusvika pakati pamasikati somuRungu, mati 
-vangadai vari vanhu?’ 5 


Chaivawo chokwadi kuti Gikonyo aigaromuka runyanhi- 
riri. Akanga asingadi kuti nyaya dzorudo kana dzimwewo 
zvadzo nyaya dzimukanganise pabasa raainge akatarisana 
naro. Chifumi chomusi wavakandoona Mugo, akafumobata 
jongwe muromo achienda kuKiriita, kudarika matunhu 


> 

eUplands, uko akandotenga muriwo waaida kuzoendesa 
kuNairobi. Basa rokutengesa muriwo muNairobi iri raibha- 
dhara zvaifadza kwazvo. Gikonyo akanga aine maodha 
mazhinji muguta umu. Chainetsa chete mapurisa omumi- 
gwagwa neepamusika avo vaingogona kukusungisa kana uri 
munhu webhizimisi womutema. Asiwo kana homwe yako 
yainge yakafutunuka hazvainetsa nokuti vaibvuma chioko- 
muhomwe. Nyangwe zvazvo vatema vakanga vava kuzvi- 
tonga vaRungu namaKura vaingoramba vachibatwa savaiva 
pamusoro pomutema. Napamusana pokuti Gikonyo akanga 
asingagoni kudhiraivha, akanga achishandirwa navarume 
vaviri — dhiraivha nomubatsiri wake — vaimuitira basa 
romuriwo iri. Asi ziso raGikonyo raigara richiongorora 
mafambiro ezvinhu ese. Nguva zhinji aigara akada kuratidza 
mafambisirwo aaida kuti basa rega rega riitwe nawo. 
Panguva yokudya kwamasikati akaita musangano nedare 
raizogadziridza nokushongedza nhandare yaizoitirwa mita- 
mbo yokupemberera kuzvitonga. 

Masikati acho iwayo aida kundoonana nomumiririri 
womudunhu ravo muparamende. Mumwedzi wakanga 
uchangopfuura wacho, Gikonyo navamwe varume vashanu 
vakanga vafunga kuita kanzatu kanzatu kuti vatenge purazi 
yaBurton. Burton akanga ari mumwe wavachena vakatanga 
kugara muKenya vadaidzwa nehurumende yeBritain 
pakangopera kuvakwa njanji yaienda kuUganda, nokudaro 
purazi iyi akanga aita chifo chokuiwana pachena. Vana vake 
vakafga vazvarirwa muKenya, ndokupinda chikoro imomo 
— vakomana kuPrince of Wales, ava vasikana kuKenya 
High School (kana kuti Heifer Boma, sokudaidza kwavaiita 
chikoro ichi). Vapedza pazvikoro izvi, vakaenda kuEngland 
kundoita zvidzidzo zvapayunivhesiti ikoko. Vamwe vose 
vakarambira kuEngland kunze kwavana vaviri — 
mukomana nomusikana — vakadzokera kuKenya. 
Mwanakomana uyu aisevenzera imwe kambani hombe 
kwazvo yaiita zvamafuta muNairobi. Burton akanga 
akwegura, pasina mumwe musha waaiziva kunze kweKenya. 
Akanga asina kumbenge akafungidzira kuti aizosiya nyikay 

. — akanga asina kuzembenge akashanyirazve Britain ku- 
i za zvaakanga abvako. Zvino paakazonyatsoona kuti 
; edi nyika yakanga yava kuzotongwa nomutema, ndipo 
i akatiwo zvikoni zvikoni. Savamwe vaRungu vazhinji, 
4 syangwepo zvazvo mukuru wavo Sir Michael Blundell ai- 
bop ot achivayambira, Burton akanga asina kumbozonge 
kazvibvuma kuti Britain yaizobva pachigaro chokutonga 
kenya. Zvino Burton akanga oda kutengesa purazi riya 
gaisvodisisa, purazi rakanga ramuchembedza achirisha- 
nda, kuti adzokere kumusha kuBritain. Gikonyo akanga 
atotaurirana naBurton, vatoitirana zvirongwa zvokutanga. 
gezyo Burton aida iri mari chaiyo, uyezve varume vashanu 
ava yaingokwanisa kuwana chidimbu chemari iyi chete, 
gikonyo akanga aenda kundoona M.P. wavo achikumbira 
kuti dai aikwanisa kuvamiririra pamwe vaigonawo kupihwa 
chikwereti nehurumende. M.P. wavo ainge anyatsoteerera 
kuchichemo chavo, achinyora zvose zvavaimuudza 
nezvepurazi iyi pabepa. Apedza izvi akanga ataurira 
Gikonyo kuti azodzoka nhasi. “Uyu ndiwo mweya 
womushandirapamwe uyu. Ndiko kunonzi kuzviyamura 
uku,” M.P. uya akanga audza Gikonyo, achimugwinha 
i oko zvine simba. 

Kana paakabva pamusangano achimhanyira kubhazi 
rokuNairobi, Gikonyo akanga aine chivimbo chikuru 
chokuti zvinhu zvavo zvainovafambira zvakanaka. Bhazi 
acho rainzi MWANA MUSHANDI. Raiva romumwewo 
wavamwe vaya vomuRung’ei vakanga vawana upfumi 
iwavo munguva yehondo yokuzvitonga. Ava ndivo vanhu 
yaya vakanga vabatana nehurumende yavapambevhu 

goa vapihwa magwaro — kana mari chaiyo — kuti 

aite mabhizimisi avo. Nyange zvazvo Gikonyo aiva 
lechivimbo, zvaimukorongonya kuti ambosweroenda 
uNairobi kwese uko. Kwaiva namaM.P. mashoma chose 
iva namahofisi avo munzvimbo dzavo dzavaimiririra. Vaiti 
ana vangosarudzwa chete, votizira kuNairobi zvokuti 

Bi zomboonekwazve kunze kwokunge vodzoka navamwe 

Kuru vakuru vezvenyika kuzoita misangano. Vasati 

-Nhamba yavanhu vaibvumirwa mubhazi yakanga yakadg 


vasvika muNairobi, bhazi rakambomiswa namapurisa mayj, 
echitema. Mumwe wavo akapinda mubhazi overenga vanh 
vaivemo, mumwe wacho achivhunza rezenesi kuna dhirajy 


kidza navanhu vaviri. Dhiraivha aiitisana nharo nomupurig 
Ipapo kondakita webhazi riya akabva atora mapurisa ay 
obuda nawo panze ndokuninira ruoko kuna dhiraivha ky 
afambise bhazi rake. Dhiraivha akaziva zvazvaireva. Ak; 
fambisa bhazi kwechinhambo chakati kuti achibva arimigg 
Nechinguva chisipi, kondakita akazouyawo achimhany 
ndokusvikopinda mubhazi. “Vanga vachingoda tumasherg 
tushomanene twokutengesa tii,” akadaro kondakita, vanh 
vachibva vaseka. 


MWANA MUSHANDI rakaenderera mberi norweng 
rwaro rwokuguta. Mugwagwa wainzi Uhuru Highway (yy 
waisimbodaidzwa kuti Princess Elizabeth) wakanga wa ks 
shongedzwa kumativi ose namapango aiva nomureza mutsy 
weKenya waiva noruvara rutema, rwamashizha manyo 
norutsvuku, kwozouyawo mireza yedzimwe nyika dzony 
Africa. Gikonyo akatombokanganwa zvaakanga afambip 
muguta apo mwoyo wake wakanga wopeperekawo pamy 
chete nemireza iyi. Akaburuka mubhazi ndokufamba ach 
dzika naKenyatta Avenue achinzwa sokunge kuti kwech 
nguva ichi guta iri raiva rake. Chiumbwa chomufananid 
waLord Delamere chaimbenge chichitonga mumugwagy 
umu — iwo mugwagwa wacho uine zita rake zvakare 
chakanga chabviswa, panzvimbo pachaisimbova pakang 
pava nechidziva chakanga chakakombwa navanhu vaten 
— varume navakadzi — vachiita savachafashukira much 
vanze cheNew Stanley Hotel nokuwanda kwavo. Vose | 
kurukura vachinongedzera mvura yaipfachukira mudi 
dziva ichi. 'Ungati varume vazhinji vari kuita makwi 
kwi okurasa mvura,’ Gikonyo akanzwa mumwe mukad 
achidaro. Vaiva pedyo naye vakaseka. Gikonyo akao 

sokunge Nairobi yakanga yagadzirira zuva rokuzvitong 
Akazviudza kuti paaingodzokera kuThabai chete, alll 

jsvikopa vanhu shungu itsva dzokuti vashongedzewo 
ng’ el. 

. Akadarika Government Road oenda kuna Victoria Street. 
„munhu aigara akafunga zvebhizimisi, pfungwa dzake 
wakatanga kushanda zvakare. Akatanga kuzvivhunza — 
4 aaingogaroita nguva dzose dzaaidarika migwagwa miviri 
.— kuti sei pakati peNairobi pose paiva namabhizimisi 
4 akuru makuru — pakanga pasina kana nechitoro chimwe 
hete zvacho chomunhu mutema. Kutaura chokwadi 
paicho, Nairobi yakanga isiri guta romutema sezvakanga 
yakaita Kampala — sokunzwa kwaakanga aita kuna 
zariuki. Upenyu hwose — kusanganisa nyaya dzezvemari 
4 amagariro avanhu — hwaiva mumaoko amaKura 
avaRungu. Mutema aingouya kuzotsvaira mumigwagwa, 

cutyaira mabhazi kana kuzotenga zvaaida obva adzokera 
kumba kwake kumucheto kweguta kunze kusati kwasviba. 
Paiva nechitumbu chavanhu chakanga chakamirira panze 
sehofisi yaM.P. uya nokuti akanga asati avamo. Chete 
ungoti vanhu vakanga vajairira zvokunzi uyai muzondiona 
: si vachisvikoshaya munhu wacho. Dzimwe nguva va- 
ngoramba vachingouya, zuva nezuva, asi vasingaoni 
qumiririri wavo. 

“Zvazvangofanana nokuda ieee Mwarizve,’ vamwe mai 
akagunun’una. 

“Ko, muri kudawo chiiko kwaari?’ 

“Mwana wangu ari kuda bhezari rokuti anodzidza 

uAmerica. Ko imi?’ 

‘Mati nhamo dzomumba dzinopera here imi. No- 

ugovera wakapfuura vakauya ndokusunga murume 

angu nokuti haasati abhadhara mari yomutero. Asi 

igagotera seiko iye asina basa? Iye zvino vana vedu vaviri 

karega chikoro nokushaya mari...” 

Vamwe vakanga vafambira zveminda, vamwewo vachida 

uro nemichato yavo, navamwewo vakanga vatumwa 

ti Mvazokumbira rutsigirotwaM.P. wavo munyaya yavo 


kukumbira kuti mudunhu- mavo muvakwe chikoro 
a 

‘Vana vedu havana kwokuenda kana vapedza puraimay 
yavo,’ mumwe mukuru aitsanangura. 

Kwapera chinguva chaikarosvika awa yose, M.P. uy, 
akazouya. Akanga akapfeka sutu nhema akatakura kagwa 
maukomba keganda. Chikwepa chakanga chakarumwa 
pamuromo. Akakwazisa vanhu vese vaivapo Sezvinongoitg 
baba kana kuti mukuru wechikoro kana achikwazisa vang 
vake. Akapinda muhofisi make asina kana kumbokumbirg 
ruregerero rwokunonoka kwaakanga aita. Vanhu vaipinda 
mumwe nomumwe kundomuona. 

Mwoyo waGikonyo waitiguka nakarufaro ketarisiro. Daj 
vaingopiwa mari iyi chete! Akaona upenyu utsyg 
huchibhedhenuka pamberi pake. Vaida kuzoita mushand i 
rapamwe papurazi iyi — kuchengeta mombe dzomukaka, 
kurima pyrethrum, tii, chibage — chiiko chavaizosiya? 
Mushure menguva pada vaizotorazve vamwe vanhu 
mumushandirapamwe wavo uyu. Chijana chake chaka. 
zosvikawo. M.P. akaita saakanga ashamiswa kumuona, 

“Garai pasi, garai pasi, VaGikonyo,’ akadaro achi 
nongedzera kune imwe cheya noruoko rweruboshwe 
rworudyi rwakabatirira pachikwepa chaiva mukanwa make 
Akatora rimwe faira kubva mune rimwe dhirog 
ndokurivhura, ndokumbopedza chinguva achiita sezvino 7 
pane zvinhu zvaainyatsoongororesa. Gikonyo akang 
akangomirira. M.P. akazosimudza chiso chake kubya 
pafaira paya achibva azendama mucheya make. Akabvisi 
chikwepa chake pamuromo. t 

‘B-e, nenyaya dzezvikwereti idzi, munoona, handi nyor 
kuzviwana. Asi ndiri kumboedza pandinogona. Mushur 
mezvizuva zvakati pamwe ndingangokugadzirisirai nyaya 


dzikanaka —’ 
‘Ndozodzoka riini?? Gikonyo akavhunza zvichinya 


tsooneka kuti akanga agumbuka. 

‘A-a! Regai tione. Nhasi chingani zviya — > Aka 
penengura mukabhuku kake kaiva kakanyorwa mazuve 
nemwedzi ndokubva azotarisa kuna Gikonyo. 


‘Ngatidai izvi isusu: toti ini ndouya kuzokuonai, kan 

kukunyorerai tsamba pandinenge ndangova nemhinduro 
chete, pakadii apo? Gara zviya handiti mune chitoro 
paRung’ei?’ 

‘Hongu.’ 

‘Hamuchinzwazve. Imimi mochirega zvenyu kuzvinetsa, 
momirira kunzwa kwandiri chete. Pakadii apo?’ 

‘Kubva zvakanaka,’ Gikonyo akadaro osimuka kuti 
achienda. Ava pamusuo, Gikonyo akatendeuka. 

‘Sokuona kwenyu imi, munofunga chikwereti ichi 
tichachiwana here kana kuti tochingoitawo zvedu dzimwe 
mhindu dzokuti tiwane mari iyi?’ Gikonyo akaita saakaona 
murume uyu achivhunduka. 

‘Kwete, kwete, kwete,’ akadaro achibva asimuka. 
Akanyatsotsika pasi zvino mutsigo achiswedera paiva 
naGikonyo. ‘Hapana chinotyisa kana kunetsa apa. Mari iyi 
jripo. Chete chinongodiwa apa kuziva maitirwo- azvo 
. . . inga ndatizve imi siyai zviri kwandiri chete . . . handiti 
tiri kunzwanana?’ 

‘Zvakanaka!’ Gikonyo akadaro atofunga zvokundoona 
Burton ramangwana racho. Kana dai Burton aingozobvuma 
chete chidimbu chemari yavaiva nayo iyi, havaizokoniwa 
kumupa jeredzwa rake pavaizopiwa mari yechikwereti iyi; 
kana iyoyi yaizononoka kuuya, havaizotadzawo kuiwana 
nedzimwe nzira. Asati aenda kure, Gikonyo akanzwa vanhu 
vachimuridzira muridzo shure kwake. Akacheuka ndokuona 
vanhu vachimuninira. M.P. aida kuti adzoke. Nokudaro 
akakwirazve madanhiko aikwira muhofisi muya. 

‘Ndakudeedzerai maererano nezvamabiko okuzvitonga 
achaitirwa kuRung’ei aya. Ndiri kukumbira kuti muno- 
nditendera kubato redu navakuru vose nokundikoka kwava- 
ita. 

‘Chanetsa apa ndechokuti, pamusi wakareyozve vose 
Vamiririri vomuparamende vakakokwa kuzoita zvinhu 
zvakasiyana-siyana muno umu. Saka endai munondiku- 
mbirirawo kuvanhu kuti handisi kuzokwanisa kuuya. 
‘Uhuru!’ 
‘Uhuru!’ 

Mumazuva maviri aizotevera vanhu vose mumatunhu ese 
ari masere akatenderedza Thabai vaizenge vachitaura ne- 
zvaMugo: vaitaura — zvimwe vachipamhidzirawo — nezvo- 
kuronga kwaakanga aita vasungwa kuti varambe kudya 
paRira, izvi zvinova ndizvo zvakanga zvaita kuti Fenna 
Brokowi abvunze mibvunzo yaipisa muparamende yeBri- 
tain. Kungogara ari ega pese pese, uyewo maitiro ake akanga 
asinganyatsonzwisisiki ndizvo zvairatidza kuti murume uyu 
aiva munhu akasarudzwa mukati mavamwe varume. 
Mozoyeukazve kuti makore ose aakanga apedza ari 
muhusungwa aya akanga atoita sokuti wedzerei chimiro 
chake chaityisa panzvimbo yokumuonza kana kumuita 
ndonda. Aiva rume refu, aine maziso makuru matema; 
chimiro chechiso chake chakati twasu — pasina kamutsetse 
kana kai kaisava munzvimbo yako — kuita sokunonzi 
akanga ari chivezwa chedombo. Aiva mumwe wavanhu vaya 
vaikwanisa kuvimbiwa navo pamusana pokutarisika kwe- 
zviso zvavo chete. 

Asi pamusi weSvondo kana woMuvhuro wacho Mugo 
akanga asingambofungiri zvake kuti vanhu vaizomunamata. 
Chokwadi chaicho ndechokuti akatenge avhiringidzwa ne- 
zvaakanga akumbirwa kuti aite noMusangano. Akamuka 
chifumi chacho achingoti kuda zvakanga zvaitika usiku 
hwakanga hwapfuura kwaiva kurota. Asi paakaona zvigaro 
zvakanga zvakagarwa navaenzi vake kuda kuzvinyepera 
kwose uku kwakabva kwapera. Mazwi akanga ataurwa 
akapfuura nomumusoro make zvakare otyisa zvino. 
Chavaimudira kuti atungamirire pamabiko okuzvitonga aya 
chaiva chii? Ko, Gikonyo aizvitadza here? Kana kuti Warui, ` 
kana mumwe wavarwi vomusango ava? Sei vaida iye Mugo? © 
Sei chaizvo? . 

Akambofunga zvokuti aende kumunda. Kwete, haaimbo- 
nogona kusevenzZa. Zvakarezve akanga asingadi kupfuura 
nomumusha. Akanga asingadi kuonana naWarui, Wambui, 
Githua kana kuti muchembere uya. Pada dai aimbosvika 
kuRung’ei aizonzwa nani. Kwaipisa zvakare; jecha rwaiva 
rufuse pasi petsoka dzake; guruva rainamira muzvigunwe 

„yake zvakanga zvakatikitira. Kupisa kwaiita kunze kwajita 
eokwaiwedzera kupishana kwaiita pfungwa dzake nokute- 
„derera kwaiita musoro wake. Ehe . . . vanondida ini. . 
O - kuti nditaure . . . kurumbidza 
vihika `. . nhai Mwari iwe . . . handisati ndambotaura 
. amberi pe...ho-o...ndakambotaura.. . vakadaro 
waniivO.-- Ha! ha! ha! . . ndaivanyepera ... asi vakazvi- 
pyuma _, . Dai vasarudza zvavo mumwe munhu kwete ini 

oe ini .-.. . mie ndin ndadi. nen AKUGA 
kunditeya _. . Gikonyo — ndiye mukuwasha wakihika . 
General R... Lt Koinandu... A-a,...kutaura... 


p’ 


mashoko . . . mazwi chete . . . 

F Mugo akanga ambotaura kuvanhu kamwe chete muupenyu 
jwake hwese. Apa paiva pamusangano wakanga waitirwa 
pazvitoro zveKabui pedyo neThabai. Musangano ndiwo 
wakanga wakoka vanhu kuti vauye kuzoona vana vavo 

akanga vadzoka kubva muhusungwa. Mugo akanga ango- 
endawo kumusangano uyu nokuti pamazuva iwayo aifunga 
kuti aizogonawo kunyatsogarawo savamwe vanhu mumusha 
umu: dai aizoramba kuenda kumusangano uyu vanhu vaigo- 
zoti chii? Vamwe vanhu vazhinji vomuThabai vakanga vauya 
‘kumusangano uyu nokuti vanhu vakanga vachangobva 
mukubvumirwa kuti vaite misangano yezvamatongerwo 
enyika; vamwewo vakanga vauya vachifunga kuti vaizondo- 
nzwa ngano dzokurwa, kunzvenga nezvounyanzvi hwakanga 
hwaitwa navarwi vomusango. Panguva iyoyo nyaya dzaka- 
nga dzakamira sezvizvi muKenya: hondo yakanga yapera 
pamutemo gore rakanga rapfuura racho asi Jomo Kenyatta 
navamwe vake vakanga vatongerwa kuKapenguria vakanga 
yachiri mutirongo. Zvakare vanhu vakanga vachiri kudzi- 
mbikana namaronda avakanga vabva nawo muhondo. 

-Vakuru voMusangano vedunhu ndivo vakatanga kutaura. 
Vakati ivo Jomo Kenyatta aifanira kusunungurwa kuti 
atungamirire vanhu murusununguko rwokuzvitonga. 

Hapanazve mumwe munhu aidiwa navanhu kuti aite 

mukuru mukuru wavo. Vakakumbira vanhu kuti vavhotere 

i vanhu voMusangano pakusarudzwa kwaida kuzoitwa: vhot 

AM yoga yoga yailitirwa munhu woMusangano yaiva vhot 

11) yailtirwawo Kenyatta. Zvisinei, musangano uyu wakanga 

waitirwa zvikuru kuratidza kuvanhu varume vakanga vaitg 

iili kuti kuzvipira kwavo nechido chenyika yavo zviite kuti 

iil kusarudzwa uku kuzoitwa. 

Mi Matauriro aya ndiwo aingoitwa navasungwa vazhinjj 
i vakataura musi uyu. Vaitaura nezvokutambura kwavo varį 
| pasi pomuchena, vachipawo ngano dzairatidza udzamy 

| | hwerudo rwavo kunyika yavo yeKenya. Paiti kana munhy 

ega ega apedza kutaura vanhu vaiimba: Kenya inyikg 

Hii yavanhu vatema. Akazopa chikwengu kumashoko Ose aya 

mumwewo murume akambenge ari muusungwa akasimukg 

WM achiti: ‘Chii chinhu chingakure kupinda rudo kunyika yako? 

Rudo rwandinarwo kunyika yangu yeKenya ndirwo rwaka. 

11) ndichengeta ndiri mupenyu ndichishingirira kukurira mata. 

mn mbudziko ose. Nokudaro ndinoti ichokwadi kuti Kenyg 

| inyika yevanhu vatema.’ 

111) Ipapa apa ndipo vamwe vasungwa — avo vakanga va- 

Hii nzwa nezvenyaya yaMugo paRira — vakamusaidzira mberi 
i kwavanhu. Mukati mavanhu ava maiva naNyamu (uyo 

akazosarudzwa kuita munyori webato romumusha mavo). 

At i Nyamu akanga ari paRira musvondo rakarohwa vasungwa 
yi gumi nomumwe chete vaya vachibva vafa. Mugo akamira 

Jj) pamberi pavanhu. Izwi rake rakamuvhundutsa kana 

| naiyewo: raiita serisina rudzi, richiita serine ngura. Aitaura 

iN asingakwidzi kana kuderedza izwi rake, achiita saakaneta, 

achiita saaitaura nyaya dzaakanga asingadi kuyeuka. 
‘Vakatitora votiendesa kumigwagwa nokundochera jecha 

namatombo — tose nyangwe navanhu vakanga vasina 

I mhosva dzavakanga vapara. Vaititi nhubu, nhunzvatu- 

| AM nzva. Kwete nekuti pane chatakanga taba kana kuti paiva 

ah nomunhu watakanga tauraya. Mhosva yedu yaiva yokuti 

20) takanga takumbira chinhu chaiva chedu kubvira pasichigare. 

i Siku nesikati vaiticheresa. Taidonha nokurwara, kazhinji 

tairara tisina chatadya, uyewo mbasha dzedu aingova 

mamvemve namarengenya zvokuti mvura, mhepo nezuva 

jngobondera panyama chaipo. Chakatiraramisa 
4 azuva aya chakanga chisiri chokuti taisimbaradzwa ne- 
atairwira, bodo. Kana zviya zvokuti taida nyika yedu 
“Langa Zvisisinei nesu. Dai izvi zvaiva izvo zvoga 
,jzotipa simba, handifungi kuti kuno mumwe chete wedu 
dai akadzoka achiri mupenyu. 
“«Chatainyanya kufunga — kwaiva kumusha. 
«Takanga takatarisira zuva iro taizoonana zvakare 
avakadzi vedu tichivanzwa vachiseka; zuva iro taizoona 
ana vedu vachichema nokurwa. Pataingofunga kuti 
rimwe Zuva taizodzokera kumusha kundoona zviso 
i kunzwa mazwi avakadzi vedu, naamadzimai edu naavana 
“ju taibva tangosimba. Hongu, taibva tasimba nyangwe 
edzimwe nguva dziya dzataimboona sokunge zvinhu 
vairasitwa ropa zvacho zvakanga zvisina. . . zvisina...’ 
T Pakutanga, Mugo akanga achifadzwa nezwi rake raiita 
sraibva kure kure, asinei naro iye muridzi waro. Asi pava 
aya izwi riya rakatanga kumusemesa. Aida kudaidzira, 
yzhambatata chaiko kuti: zvose izvo akanga ataura aiva 
12 ayepo chete; kuti iye pachake akanga asisadi kudzoka 
umusha. Handina kumboitawo shungu dzokuda ku- 
onana namai vangu nomukadzi wangu kana kuti nomwa- 
4 wangu nokuti ndakanga ndisinavo. Chindiudzaiwo imi 
uti ndiani chaizvo andaitiwo ndingade? Mugo akadi- 
burira nyaya yake iyi pakati achibva abva pachikuva 
dokudzika achifamba akananga kumba kwake. 
Mushure momusangano uyu, Mugo akanga asisadi 
usangana-sangana navanhu. Vanhu vaiita basa ravo 
amazuva ose, vachigadzirisa zvainge zvapunzwa. Kusaru- 
zwa kwakaitwa. Vanhu vakavhotera Musangano uchibva 
akunda, ivo ndokudzokera kumabasa avo. Mugo akambo- 
inga kuti Thabai yakanga yamukanganwa. Asika ngano 
avanhu hadzitani kumera, nyangwe nomujecha mese. 
mhu vaiva mumusangano umu vakati Mugo akanga ata- 
a kutaura nokuti mwoyo wake wairwadziwa zvikuru. 
yuwo Warui aiti kana otaura nezvomusangano uyu wai- 
Wa oti: “Aya haasi mazwi okuti angataurwe nomunhuwo 
ake.’ 

Mugo aikanda nhambwe somunhu aida kundosyj 
kwaaienda nokukurumidza. Dzimwe nguva pfungwa dzaj 
dzaimboti bha-a, zvokuti aibva aona upenyu hwake hwg, 
hwakanga hwapfuura — sezvinoita mheni painopeny 
ichicheka usiku napakati. Upenyu hwake hwose hwaiby 
hwaita sohwakatutirwa mukupenya uku. Ipapa ndin 
paaisarudza zvaiva zvaitika chimwe nechimwe, achisiy 
zviya zvaaiona kuti zvaimurwadza. Akayeuka musangap 
uyu, pfungwa dzake dzichibva dzasvetukira kuungap, 
yousiku hwakanga huchangopfuura. ‘Achatonga varombg 
achaponesa vana vavanoshaya, uye achaparadza mudzyg 
nyiriri. Mazwi aya aitekenyedza Mugo; akambonzy 
kamwenje sakanoti vai mukati mehana yake. Akambomjy 
somunhu akadzimikirwa paamire. Pakarepo akaby 
ashanyirwa nedzimwewo pfungwa dzakabva dzafuridg 
nokudzima kamwenje kaya. Dai kwanga kuri kuti vakang 
vasingamufungiri, General R aidai akamuvhunza mivhy 
nzo yakaita seyaakanga amuvhunza iya here? Aindosanga t 
nomumwe munhu mushure mesvondo? Karanja? Hongy 
Zvaibvira here kuti vaimuti aite mbiri mumusha may 
nokuimba nziyo dzokurumbidza munhu aakanga atengeg 
zvisina tsitsi zvakadaro? 


Mugo akanga achakatsimbirirwa nepfungwa dzose idū 
dzokutya, dzetarisiro uye dzokuramba kubvuma zvimw 
zvinhu pakanzi naGikonyo ‘Go go goi’ pamusuo pak 
manheru omusi uyu. Gikonyo akabva apinda mumba 
Vakambomira vakatarisana kwechinguva vachiita sava 
inyarana. l 

‘Gara naapa,’ Mugo akapa muenzi wake chigaro chaiv 
padyo nomoto. 

‘Handifungi kuti wanga wakatarisira kuti uchandiona, 
Gikonyo akatangisa kutaura asina kunyatsogadzikana apo 
akanga agara pasi. 

‘Kana zvangu. Ndinodavira wauya kuti uzonzwa zva 
ndakazosara ndichifunga?’ 

y wete. Kwete, izvo handizvo zvandavinga manheru ano 
9,’ Akabva ataurira Mugo nezvorwendo rwake kuNairobi 
yusangana kwaakanga aita naM.P. wavo. 

; ugo, uyo akanga agere pamubhedha akatarisana 
Gikonyo, akamirira kuti aenderere mberi nenyaya yake. 
uchoto, pakati pamapfihwa matatu, moto waibvirira pasi 

asi, uri pakati pavo. 
"chete izvo hazvisi izvo: zvandafambira nhasi. Ndafa- 
bira wo dzimwewo nyaya, nyaya dzomumwoyo.’ Gikonyo 
| kanyemwerera achiedza kutaura somunhu akanga 
kasununguka. ‘Ndanga ndavinga kuti ndizokuvhunzawo 
umwe muvhunzo,’ Gikonyo akapedza kutaura achibva 
nyarara pakarepo. 

|, Mwoyo waMugo wakamboita sounonyura mumadhaka 
okutya asi panguva imwe cheteyo achida kunzwa zvakanga 
vafambirwa naGikonyo. 
 «Unoziva here kuti pane imwe nguva apo iwe neni taiva 

mukamba imwe chete tose patakanga tiri muusungwa?’ 

Gikonyo akavhunza, achinyatsotsvaga kuti otanga nyaya 

ake sel. 

“Ho-o nhai? Handichazviyeuki.’ Nyangwe aiita sooti 

fefeterwei zvake, Mugo akanga achiri kungonyumwa. 

Vanhu vakanga vakanyanya kuwandisa,’ akadaro noku- 

kurumidza. 

‘Paiva pakamba yapaMuhia. Taiziva kuti ndiko kwawai- 

ounzwa. Panguva iyoyi takanga tatonzwa nezvenyaya yako 

are maererano nokuramba kudya kwakanga kwaitwa 
avasungwa vapaRira. Vakuru vakuru vopo havana 
utitaurira. Zvaiva zvinhu zvaisafanira kuzivikanwa asi isu 
akazviziva.’ 

ugo aikwanisa kunyatsotondera zvaiva zvaitika paRira, 
yewo Thompson akanga amurova. ZvepaMuhiawo 
ingoyeuka waya yeminzwa chete nenyika yacho yaiva 
akati sandara ichinge gwenga. Asikazve kamba zhinji 

Zaiva munzvimbo dzakangodai kuoma. 

*Ko, uri kunditaurira zvose izvi kuti ndidii? Handichadi 
Iyeuchidzwa nezvakaitika.’ 

‘Unofunga ungazvikanganwe here?’ 

‘Ndiri kuedza. Hurumende iri kuti tinofanira kukang, 
nwa zvakapfuura.’ | 

“Handikwanisi . . . handizofi ndakazvikanganwa 
Gikonyo akadaro nokurwadziwa muizwi rake. 

‘Wakatambudzwa zvakanyanya here?’ Mugo akayhy 
nza achimunzwira tsitsi. 

‘Kwe-kwete, handina. . . e-e . . . Unoziva here kuti hg 
ndina kumborohwa ndiri muhusungwa? Kana kamwe zvak, 
chaiko. Zvinokushamisa here?’ 

‘Kwaiva navamwe vasina kumborohwa, ndinozvizivgi 

‘Ko, iwe — wakarohwawo here?’ 

‘Kasingaverengeki.’ 

‘Asi hauna kana kumboreurura. Waiva wakashingg 
Tainzwa tichiyemura kushinga kwako, taishaya pokunyur 

nokunyara.’ 

‘Pakanga pasina chokureurura.’ 

‘Asi isu takareurura. Hapana chandaizorega kuita kan, 
chaizoita kuti ndidzokere kumusha.’ 

‘Waiva nomukadzi naamai.’ 

‘Hongu. Inga unonzwisisa wani.’ 

‘Kwete. Handinzwisisi, hapana chandinonzwisisa apa, 
Mugo akataura nezwi rakakwirira. 

‘Ko, sei wakataura sezvawakaita zviya?’ 

‘Riini wacho?’ 

‘Pamusangano uya! Hauchazvizivi here? Vazhinji vedi 
takataura sokutaura kwatakaita kuya nokuti taida ku 
zvinyepera. Taida kuti tirege kunyanya kunyara. Taitaur 


_nezvokushandira Musangano wedu, nezvorudo rwataiva 


narwo kunyika yedu. Unoziva, yakambosvika imwe nguv 
yandakanga ndisisina hanya nokuzvitonga kwenyika yedu 
Chandakanga ndongoda chete kwaiva kuuya kumba 
Panguva iyi kana kutengesa,Kenya kumuchena chaiko 
ndaiita dai zvaizondipa rusununguko rwangu ini pachang 1 
Ndinotya navanhu vakaita sanaKihika. Vakashinga zvokul 
vanokwanisa kufira chokwadi. Handina simba rakadaro ini 
Ndiko saka pataiva muhusungwa tainzwa kudada newé 

yaisada kukuona, taikuzvonda — zvose panguva imwe chete. 

ynoona, vanhu vakaita sewe, vanhu vairamba kutengesa 

anhu hwavo, vaitinyadzisa nokutiratidza zvataifanirawo isu 

kuti tive kana kuti tiite asi takanga tisina mapfupa akasi- 
pa. Taiva mbwende.’ 

“Hwakanga husiri umbwende. Kana neni ndingadai 
ndakaitawo zvamalita.” Aa 

“Z7vino wakaregererei kuzviita?’ 

“Unoda kunyatsoziva chokwadi chaicho chaicho, handi- 
ti?’ Mugo akambodaro oita saazvikanganwa asi pakarepo 
muedzo uyu wakabva wapfuura. 

‘Ndakanga ndisina kumusha kwandaiti ndingadzo- 
ķerewo, akadaro zvinyoronyoro, achiita sapasina chaai- 
nzwa mumwoyo make. ‘Ndinoona kuti ndakanga ndisisadi 
kudzoka.’ 

‘Kwete, kwete, usadaro, handizvo,’ Gikonyo akadaro 
noruyemuro norukudzo rwaityisa. ‘Uno mwoyo usina 
yamwe. Vanhu vakaita sewe ndimi mungadai makatanga 
kurayira uchi hwokuzvitonga kwedu. Zvino chitarisa uone, 
ndivanaani vatinoona vari mumizvambarara yemotokari 
dzavanosweroita dzokuchinjanisa sehembe zuva nezuva? 
Ndivo vaya vasina chavakamboitawo panguva yehondo 
yedu, ndivozve vakatiza vondohwanda muzvikoro 
nomumayunivhesiti vachiitwa zvimbwasungata muchi- 
hurumende chomuchena. Pamisangano ndivo vaya 
yaunonzwa vachizhambatata: Uhuru, Uhuru takarwira ku- 
zvitonga. Kurwa? Kupi kwacho kwamakarwa? Pwere zva- 
dzo dzichine mukaka pamhino. Zvokutambura zvavanoziva 
ndiro izwi rokuti ‘kutambura’ chete. Vangadai vakateerera 
vakanyatsonzwisisa zvawakataura musi uya. Vose zvavo vai- 
fanira kuti vanyatsozvinzwa. Pawaitaura, ndainzwa sezva- 
inzi waiverenga zvaiva mumwoyo mangu...’ 
‘Zvokumirira kusunungurwa uku — zvakanga zvaka- 
Kuomera here?’ Mugo akataura achiita saaida kushandura 
nyaya. Gikonyo akanga oita somoto wadirwa mafuta. 
‘Hongu. Nokuti ndaifunga kuti ndakanga ndisingafi 
ndakadzoka zvakare. Unoona, nezvandakanga ndadzidza 

muhusungwa maererano nezvokuoma UPANGE ndaiziva 
kuti dai ndaingozobuda chete, handaimbotadziwo kuita 
chimwe chinhu chikuru muupenyu hwangu naMumbi.’ 

Gikonyo akanga achikurukura nezvenyika yaiva norufarg 
norudo. Ko, zvino chaimunetsa chaiva chiiko? Mugo aka. 
zvivhunza. Aiva nezvinhu zvose zvaidikanwa nomunhu kuti 
afare: upfumi, chinzvimbo chakakwirira uye hamg 
dzaimuda. 

‘Mukadzi wako unomuda chaizvo’, Mugo akadaro. 

‘Ndaimuda!’ Gikonyo akadaro achinonokera asi nezwj 
rakasimba. Imba yakamboti zi-i. Moto uya waingovaimag 
uri pakati pavo muchoto. Rambi riya raingobvirawo richiitg 
seromboda kudzima. 

‘Ndiye aiva upenyu hwangu, upenyu hwangu hwos 
zvahwo,’ Gikonyo akadudza akadzvokora parhow asinga- 
bwairi. ‘Unoziva here kuti pandakadzoka ini,’ Gikonyo 
akaenderera mberi nezwi rakaderera, ‘pandakadzoka zvinhy 
zvese ndakawana zvandishandukira; minda, misha zvose 
navanhu...’ 

‘Ko, Mumbi?’ 

‘Naiyewo akanga ashanduka,’ Gikonyo akadaro izwi rak 
renge zevezeve zvino. ‘Dondiudzawo veduwe-e kuti Mumbi 
andakasiya akaenda kupiko?’ 

pamazuva iwayo mutunhu weThabai wakanga wakangoita 
sezvawakaita nhasi uno. Waibva kumusoro kwakakwirira 
 uchidzika zvinyoronyoro nechokumavirira dakara wati 
timbwi mukapani maiva makavakirwa zvitoro zveRung’ei. 
Taundishipi iyi yaiva chitumbu chedzimba dzakanga 
dzakapfirirwa namazen’e dziri mumitsara miviri yakatari- 
sana yakati twasa. Pakati pemitsara iyi paiva pasina chinhu, 
pari ipo paishandiswa somusika wokutengeserana 
zvinhu. Ndipo paiungana vakadzi vaibva mumatunhu 
akasiyana-siyana vachitenga kana kutengesa zvokudya 
nokutaurirana makuhwa. Vashambadzi vechiKura vaigara 
muNairobi vakanga vava kuzivawo nezvemusika uyu. 
Vaipota vachiuya kuzotengapo. Vainetsana namadzimai 
nemitengo yezvinhu, pamwe vachitaura mazwi anonya- 
dzisira, bva, wanike madzimai hohwo upfi pfi pfi kuseka 
isina tsika. Vashambadzi ava vaikuva miriwo kana 
zvimwewo zvinhu kubva pamusika uyu vachindo- 
zvitengesera vagari vomuguta reNairobi nemitengo yaka- 
kwirira zvikuru. Mamwewo maKura ndiwo akanga. ogara 
munzvimbo iyi. Kungoti fambe fambei kubva ku- 
zvitoro zvavatema munhu waibva wangosvika kuzvitoro 
zvamaKura izvi. Dzimba dzacho dzaivawo dzakatarisana, 
‘dziri mumitsetse miviri asi -dzakapfirirwa namazen’e. 
MaKura aya aipotawo achitenga matapura, pizi, bhinzi 
“nechibage kubva pamusika weRung’ei panguva yokukohwa. 
Zyinhu izvi vaindozvichengetera kuseri kwezvitoro zvavo 
kuitira kuti vagozozvitengesa kana nguva yenzara yasvika. 

Nyangwe zvazvo zvitoro zvavatema zvaiva zvakapfuri- 
Iwa namazen’e emadhiramu aiva nengura, zvaiva zvaka- 
vakwa namatombo kana kuti zvidhinha. Vanhu vaiti 
“Rung’ei ndiyo taundishipi yokutanga kuva nedzimba 

dzakadai munyika yeGikuyu yose. Paivazve nezvimwe zvinhy 
zvaiita kuti vanhu. vomudunhu iri vadade netaundi. 
shipi yavo iyi. Nyoka yesimbi yakatanga kuzvonyongokg 
nomubani ravo iri isati yakwira makata yakananga kuKisy_ 
mu nokuKampala. Kwakamboita nguva refu vanhu vomy. 
Thabai vachiita sezvinonzi vakanga vasvika kudenga napa. 
musana penjanji yechitima yaingova mudunhu ravo chete. 
Kana vanhu vaiva mumitunhu yaiva iri kure sekunyika dzavą. 
Maasai vaikotonoka vachida chete kuzoona chitima apg 
chaikosora nokurutsa utsi chichigwendereka chiri panjanjj, 
Vanhu vomuThabai vaidada kwazvo netaundishipi yavo 
yeRung’ei iyi. Vainzwa sokuti taundishipi iyi yaiva 
yomudunhu ravo kana icho chitima ichi vaiona sechaiva 
noukama neThabai neimwewo nzira yavakanga vasinganya- 
tsogoni kutsanangura. Vakanga vasiri here ivo vokutanga 
kutambira chitima mukati menyika yavo? Kana zviri 
zvenyaya iya ichiri kungotaurwa nanhasi — zvoku- 
mbotiza kwakanga kwaita vakadzi navarume navana pava- 
katanga kuona chitima — iyi inyaya yavaisada kutaura-taura. 
Nyaya yokuuya kwenyoka yesimbi iyi yakanga yataurwa_ 
nomufemberi mukuru wechiGikuyu. Zvinonzi vanhu vakatiza 
vondopotera kune mimwe mitunhu yavakanga vakavakidzana 
nayo, ndokuzotanga kuita rumwe rumwe vodzoka pava- 
kazoudzwa navasori kuti nyoka iyi yakanga isingarumi. 
Vakati ivo kana ivo vaeni vatsvuku vaitoibata wani. 
Nokupindana kwenguva, pachiteshi chechitima apa ndipo 
pakazoita dandariro revechidiki pavaionanirana. Vaikuru- 
kurirana vari muzvitumbu zvitumbu mumisha mavo, 
vaifamba-famba mumasango, vamwe vaiendawo kuchechi 
asi Mwoyo yavo vose yaiva pakuti Svondo dai yachingosvika 
vaenda kuchiteshi chechitima. Nomusi weSvondo masikati 
chitima chaitakura vanhu kubva kuKampala chaisangana 
nechaibva kuaMombasa paRung’ei. Zvimwe zvinganzi vanhu 
vaienda kuchiteshi uku kuti vandotambira hama dzavo 
dzaibva kaMombasa, Kisumu kana kuti kubva kuKampala 

— zvakanga Zvisiri izvo. Vaingoendawo zvavo kundoonana, 
kundoita hurukuro namakuhwa vachiseka zvavo. 

Nyaya zhinji dzorudo ndipo padzaitangira ipapa, 
ndipowo zvakare pakatangira michato mizhinji — zvisinei 
kuti vadanani vacho vaizogara mumafaro kana kuti 
mumadaitakaziva. 

‘Uri kuenda kuchitima here nhasi?’ 

‘Kwazvo!’ 

‘Usazondisiyawozve, shamwari.’ 

‘Woitawozve zvokukurumidza. Kwete zvako zviya 
zvokuti unotora zuva rose uchipfeka chete.’ 

‘Idzo ndidzo nhema chaidzo zuva rakacheka nyika.’ 

Vasikana vaiwanzoenda kurwizi kundowacha mbatya 
dzavo noMugovera. Svondo mangwanani vodzichisa noku- 
gadziridza vhudzi ravo. Panguva dzamasikati votanga 
kufamba kana kumhanya vakananga kuchiteshi. Majaya 
akanga asinei nazvo zvose izvozvo. Hapana nguva 
yavakanga vasina kugadzirira, uyezve nguva zhinji vainge 
vari pataundishipi paRung’ei, zvokuti chiteshi chaingova 
mumadziro chaimo. . 

Nyaya yechitima iyi yakanga yoita sechirwere, kusachiona 
nhasi vazhinji vaipedza svondo rose mwoyo isina kuga- 
dzikana vachingoti dai Svondo inotevera yacho 
yachingokurumidza. Svondo ichizongosvikawo chete vai- 
bva vangosimukawo_ nguva dzichiripo, vachingobva va- 
nzwawo parere mwoyo. 

Vachibva pachiteshi apa vaiwanzoenda kundotamba 
rumyeyesano musango reKinenie iro rakanga rakatarisana 
neRift Valley. Varidzi vamagitare vaikudzwa zvikuru; 
zvisvotoramwoyo zvavasikana zvaigara zvakangozemberana 
navo zvichivateya noungari-ngari hwamaziso azvo. Varume 
vaibheja nemari kuti vatambe. Munhu aiti akabheja, 
_wegitare aimuridzira iye ega, achiimba rumbo rwairumbi- 
dza iye ega; mwana wamai vane mbiri. Murume anenge 
abheja uyu aitamba ega, pamwe aikoka shamwari dzake kuti 
dzimubatsire vamwe vakangoyeva. Hapana mumwe munhu 
aibvumirwa kungotambawo zvake kana padai. Mitemo 
yokubhejera kutamba iyi yainyatsozivikanwa. 

Nguva zhinji mitambo iyi yaizopera zvava zvibhakera. 
Izvizve zvainyatsozivikanwa zvokuti majaya mazhinji aiuyg 
akagadzirira, pamwe vachitozvikushidzira nokutukana kang 
kuimba nziyo dzokunyombana. Majaya airongana kuti vo. 
mutunhu wakati vanofambidzana, vomutunhu uyowo ndi- 
zvozvo. Thabai ndiyo yaiva nembiri nokuti majaya omo 
ndiwo aiwanzokurira vokune mamwe matunhu vachivato- 
rera vasikana vavo. Ivowo vasikana vacho vaiwanzoda ma- 
jaya omuThabai zvokuti kuvarwira nokuvatora zvakanga 
zvisinganetsi. 

Zvapachiteshi zvakanga zviri zvimwewo. Apa pakanga 
pasina munhu aimbofunga zvokumutsa dziwo. Waiti 
kuonana nomunhu akambokurova achikutorera musikana 
wako Svondo yakapera wototi ishamwari. Maitokurukura 
nokusekedzana zvenyu. Asi aigara akaziva kuti mukazo- 
ngoti musango muya petere waitoti umuwanikidze chete 
ugomutorerawo mhandara yake. 

‘Ndakanga ndisingawanzorovhi kuenda kuchitima,’ 
Gikonyo akarangarira zvino kwapera makore, dzenge 
ngano. ‘Ndaifarira kukwizana mapendekete namajaya 
nemhandara. 

“Asi zuva iro ndakakoniwa kuona chitima ndiro zuva ra- 
ndisingafi ndakakanganwa muupenyu hwangu, ha- 
ndichazombofi ndakafarazve zvakadaro,’ akaudza Mugo. 


Pamazuva iwayo Gikonyo aisevenza somuvezi muThabai. 
Nyangwe zvake vaiva vasokeri mumutunhu uyu, iye namai 
vake vakanga votoita savagari vomo. Akanga auya 
muThabai ari kumusana kwamai vake vachibva kuElburgon 
mudunhu reRift Valley uko baba vake, Waruhiu, vaisevenza 
mumapurazi avaRungu. Somunhu aishanda nesimba, 
zvakanga zvisina kutorera Waruhiu nguva huru kuti 
achochorwe nemhandara dzomumatunhu aya. Akanga 
ongoti musikana aada, atova mukadzi wake zvokuti aka- 
bva otanga kutsvinya achiti zvidya zvomukadzi. wake 

wokutanga zvakanga zvisisanyatsomudziyiri zvaaida. Ndipo 

gakanga ogara achimurova, achiti zvimwe angatize. 
Wangari akatiwo uraya zvako, pauri handibvi. Nokupi- 
ndana kwenguva, Waruhiu akazonyatsoudza mukadzi kuti 
atute twake aende zvake nomwana wake, chero 
: yakateterekera kupi pasi pedenga akanga asina hany’a na- 
zvo. Sezvineiwo, Wangari haana kutambura zvakanyanya: 
kuti aibva ashayawo pokuisa kadumba kake nomwana wake 
munyika yavaGikuyu? Waruhiu anofunga kuti ndichafa 
nokuti ndiri rombe risina chokudya, aitaura zvake ega rimwe 
zuva agere padombo pedyo nechiteshi chechitima chapa- 
Biburgon. ‘Asika zvinonzi hapana imba ine mwana womu- 
komana isingazodyiwo musoro wembudzi.’ Namashoko aya 
Wangari akafungata mwana wake achibva atora chitima 
chainanga kuThabai asina kana kucheuka zvakare saaiti 
kuna Waruhiu: ugonzwa kunzi ndafa nokuti iwe wandi- 
ramba. 

Wangari akatumira mwana wake kuchikoro. Asi Gikonyo 
haana kuenderera mberi nedzidzo nokuti mai vake vaka- 
bva vapererwa nemari yechikoro. Zvisinei, akanga adzi- 
dzira kuveza achiri pachikoro zvokuti akabva angoshingirira 
kuti izvi ndizvo zvaizomupawo upfu muupenyu hwake. 

Aifarira kuveza. 

Aiti abata „purena yokuvezesa, achinyatsopurudzira 
chitanda chaaida kuveza, aibva anzwa ropa rake 
richizhiririka nakamwe kakunyeredza kaimunakidza 
kachimutyisazve pakarepo. Pasina kumbopera nguva 
yakadii akanga oti akangonhuhwidza cħitanda aibva aziva 
kuti chaiva chomuti worudzii. Chete aisada kuratidza vanhu 
kuti izvi zvaiva nyore. Paiti kana paine vanhu, Gikonyo 
_ aimboita tudavado twainge twokuratidza kuti akanga agara 

nebasa. ; 
 Hatiti pasvika mudzimai akabata chitanda chaari kuda 
kuziva kuti ndechomuti worudzii. VaMuvezi vanochitora, 
vochitarisa savasina basa nacho, vobva vangochiti hwi- 
ningwini pano mumwe murwi wezvimwe zvitanda. Savasina 
shungu nacho, vanobva vaenderera zvavo mberi nebasa 

ravanga vachiita. Izvozvo mudzimai uya angoti tumbi, 
| otoyeverwa nokunakidzwa nokufamba kuri kuita tsinga 
iW nenyama dzamaoko aVaMuvezi. Kwambopera chinguva, 
Jj VaMuvezi vanotora chitanda chiya vochibata nechokune 
i rimwe divi rimwe riri patafura yavo yokuvezera. Vanotsi- 
| nzinya ziso ravo roruboshwe vachishopera chitanda chiya 
W nerorudyi rinenge rakatswinyiwa zvishomanene. Vozotsi- 
nzinya zvino rorudyi vachinyatsochitsoropodza nerorubo- 
N shwe. Pedzezvo, vogochichigugudza zvino nomunongedzo 
i wavo worudyi savanoridza ngoma sezvinonzi vari kubvu- 
i nza kuti shave romuti uyu nderorudzii. Zvapera izvozvo, 
| | kwava kuchizotora nyundo: go, teerere; go, teerere. Zvino 
| | i kwava kuchizofunidza chitanda chiya — apa vanenge vava 
kuita zvebasa chaizvo — vozobva vachitambidza kuna amai 
vaya, ivo vodzokera zvavo kubasa ravo ravanga vakangani- 
| swa kuita. 
| ‘Muti rudzii? Mupodo?’ mai vaya vanoedza kuda kuziva 
JI) vapedzwa mate mukanwa nezvidavado zvaVaMuvezi ava. 
[N ‘Podo? E-e. Tipei kuno tione.’ Chitanda chiya chava 
| kunhuhwidzwazve zvakare iwe, chichitenderedzwa- 
tenderedzwa zvishoma nezvishoma, ivo VaMuvezi vachigu- 
| tsurira musoro wavo sezvinonzi zvino vazonyatsoziva. 
i | Vanozombotora chinguva vachitsanangudzira mai vaya kuti 
= sej muti uyu usiri mupodo. 
JJ) “Ndechomucamphor. Munouziva? Unowanzowanikwa 
i) munzvimbo dzakakwirira — mumatunhu eAlberdares 
neeGomo reKenya. Unoita zvivezwa zvakasimba zvikuru. 
11 Ko, munoti imi chakaita kuti vachena vapambe nzvimbo 
A dzine miti yakadai iyi chii?’ VaMuvezi vanobva vabvunza 
Ni vachiratidza udzamu hworuzivo rwavo. 
1) Nzvimbo yaaiitira basa rake rokuveza iri kakanga kari 
| katafura kakanga kakazendamiswa negota rake iye 
Gikonyo. Raiti zuva rondovira Wangari aigarouya paisha- 
i ndira Gikonyo kuzovhurudza-vhurudza mumarara achi- 
| tsvaga zvitanda zvakanga zvisisina basa zvokundoisa mu- 


choto. 
‘Ko, ichi uchachida here ichi?” Wainzwa obvunza, 
achinyemwerera. 

‘Aiwa kani amai, siyai chakadaro. Kungoona chitanda 
| nakazvigarira zvacho mototi dai chatsva chete. Kana ku- 
mbozivawo zvenyu kuti zvinototengwa nemari izvo zvitanda 
vos zvamunoona izvi. Chete savanhu vavakadzi handi- 
fungi kuti mungambozviziva.’ 
‘Ko, ichiwo ichi?’ Wangari aisakurumidza kuora mwoyo. 
Aifarira kunzwa izwi romwanakomana wake richi- 
mupopotera. 

‘Chitorai ichocho asi musazodzoke zvakare.’ 

Ramangwana racho, nenguva imwe cheteyo, Wangari 
ainge avapo zvakare. Aisimudza saha kana kuti nyundo 
‘otanga kunyatsoongorora mudziyo uyu sezvinonzi chaiva 
chimwe chinhu chaakanga asati amboona muupenyu hwake 
pwose. Gikonyo aizopedzisira aseka. 

‘Mungadai makaita muvezi anotyisa, amai.’ 

‘Kutaura kutaura hako, vanhu ava vakangwara pacho- 
kwadi. Michina inocheka chero chinhu chipi zvacho iyi 
yakaifunga seiko?’ Aiti kana achitaura nezvavachena, 
Wangari aigarovadaidza kuti ‘vanhu ava.’ 

‘Chiendai mundobika. Hadzisi nyaya dzinganzwisiswa 
nevakadzi idzi.’ 

‘Ko, chitanda chiri pano ichi — uchachida here?’ 

‘7Zvamai kunetsawo!’ 

Gikonyo aingochemera kuti dai aiwanawo nzvimbo 
yakewo apo aizovakira mai vake imba yokugara. Zvino 
izvi zvaitoda mari. Chido chokuti dai apfumawo ichi 
chaikushidzirwa nguva yose yose yaaisangana kana kufunga 
nezvaMumbi. Chiso chaMumbi zvese nezwi rake zvairovesa 
hana yaGikonyo. Chete aiona sokunge mwoyo wake wa- 
ingorwadzirawo zvawo mashangurapata. Aiona sokuti 
zvakanga zvisingafi zvakaitika kuti chitsikanyoka chemha- 
ndara chakaita saMumbi chaizofawo chakaunza dende re- 
mvura inotonhorera chichisvikopfugamawo pamberi pake 
iye Gikonyo chichiti: inwa mvura yandakuunzira iyi. 

_Zyisinei Gikonyo akangomirirawo achiita hwokutsvanzva- 
dzira-tsvanzvadzira pokupinda napo. Aiona Mumbi achi- 

famba-famba zvake nomutumiswaswaira twomuruwa 
mavo, achidarika nomutupindu twamaruva epizi, nomumi- 
nda yakasvibira nembeu dzechibage nebhinzi. Aibva ambo. 
zvishingisa kuti asvitse nyaya yaimutambudza mumwoyo asi 
zvairamba. Aizongopedzisira nokumukwazisa chete vobvą 
vapfuudzana. 
Baba vaMumbi, Mbugua, vaiva gurukota raizivikanwa 
kwazvo mumutunhu uyu. Musha wake waiva nedzimba 
nhatu kwozouya tsapi mbiri umo aikotsa mbeu dzake apedza 
kukohwa. Musha uyu wakanga wakatenderedzwa 
noruzhowa rwezvikwenzi zvomusango — minzwa, hozhwa, 
zvambu nerukato — zvose zvaivava kana kubaya, 
Tingangoti dunhu reThabai yakare yose rakanga riine misha 
yakangodai yakanga yakangofararira nemutunhu wose, 
Kashoma kuwana munhu aichekerera ruzhowa rwomusha_ 
wake. Nguva zhinji mhuka dzomusango ndimo madzaiitirg | 
maguru adzo. Mbugua akanga awana mbiri mumusha umu 
pamusana pounyanzvi hwake pakurwa nokurima. Vaitaura 
vaiti ivo hapana mhandu yaisagwagwadza pakungonzwa 
kuti ‘Mbugua’ chete. Aya aiva mazuva ayo vachena vakanga 
vasati vamisa zvokurwisana pakati pamarudzi. Nyangwe 
panguva iyi zvokurwisana zvakanga zvapera hazvo, zita 
raMbugua rakasara richingoenda mbiri. Shoko rake 
pamatare edzimhosva raidzeyiwa kaviri nakatatu nama- 
jenandebvu ose. Mukadzi wake — uyu aingove mumwe 
chete, achinzi Wanjiku — aigaromunemera achiti kaga- 
mba kangu kaduku. Wanjiku aiva mukadzi mudodo, 
akasiyana chose negamba rake raiva zidasvanana rerume. 
Izwi raWanjiku raiva rakanyatsokwenenzverwa uye rizere 
nyasha nounyoro. Izwi rake iri ndiro rakanga rahatura | 
mwoyo waMbugua pamazuva ayo Wanjiku akanga acha- 
zvinzwa, achaimba pamitambo kana pose paiva neungano 
dzavanhu. Pavanakomana vavo vaiti Kihika naKariuki, 
Wanjiku ainyanyoda Kariuki nokuti aiva mudiki uyezve ari 
iye gotwe. Mbugua ainzwa mwoyo wake uchitorwa naKihika ` 
uyo aaiona seaizotodzana naye mukushinga uye muchimiro 
chaiva chakatsiga asi chiine kakuzvikakata mukati. 

yariuki aiyemurawo nokutarisira kuna Kihika. Chiko- 
ana ichi chaingodemba kuti dai chakurawo chaitawo jaya 
isina aizorirambidza kubata mazamu emhandara dzaiga- 
puya kumba kwavo usiku. Kariuki aipinda chikoro pa- 
Manguo, chinova ndicho chaiva chimwe chokutanga 
Mi vikoro zvavatema vechiGukuyu munyika umu. Aifarira 
mabhuku zvikuru. Manheru ose aiverenga achionesa 
nomwenje wehuni dzaibvira muchoto. Asika aigonzwisisa 
wvaaiverenga seiko nairo bongozozo raiitwa namajaya 
semhandara vezera romukoma wake avo vaitamba vachi- 
„ura ngano dzaisetsa nokungonyadzisira-nyadzisira? Aisa- 
fanirwa kuona kana-kunzwa zvavaiita. Aiti akangobatwa 
achiseka chete ainzwa mumwe wavakuru vake oti, ‘Tava 
| yzokudzingira panze zvino iwe Kariuki.’ Gikonyo aiwanzo- 
muvigira zviwitsi kana zvimwewo zvinhu, nokudaro Kariuki 
aifarira muvezi uyu. Gikonyo aitaura ngano dzaisetsa 
dzaifarirwa naKariuki zvikuru. Asi nokupindana kwe- 
mwedzi namakore, Gikonyo akanga ogara akanyarara, 
dzimwe nguva asingatomboti bufu zvake kana Mumbi aripo. 
‘Apa ndipo paidawo Karanja. Ndeipi nyaya yaitaurwa na- 
Karanja vasikana vasingatyoki mbabvu nokuseka? Karanja 
‘gitaura nyaya dzake nomutoo waiita kuti nyangwe akanga 
‘asingazvinongedzeri zvake iye pachake, hapana munhu aipo- 
kana kuti aiva nyanzvi. Pamusana peizvi, Kariuki akanga 
oyemura Karanja somunhu aiva noushingi, unyanzvi uye 
ungwaru. ; 
Misha yaiva navasikana vakanaka sowanaMumbi, yaigara 
yakati shutu namajaya nemhandara. Wanjiku aigara 
akagadzirira zvokudya. Musha uzere vana hausurukirwi, 
ndizvo zvaigarotaurwa naWanjiku. Aiti akaona majaya 
‘opinda iye overevedza zvake obuda. ‘Ipa vamwe zvokudya,’ 
wainzwa odaro kuna Mumbi. 

Mumbi aiwanzoendawo kuchiteshi pamisi yeSvondo. 
Ainzwa kufamba nokutinhira kwechitima kuchimunaki- 
dza. Nedzimwe nguva aitomboshuwa kuti dai aive iye 
chitima. Chetewo akanga asingaendi kumakonzati aiitirwa 
musango reKinenie aya. Aingoti zvokuona chitima zvapera 

chete, obva adzokera kumusha navamwe vasikana vavi 
kana vatatu kundobika kana kundorudunurana nokuruką , 
misoro yavo. Maziso ake aiva akasvibira achiita seaichemep, 
chimwe chinhu chaaisazofa akambowana mumusha may, 
umu. Aiti arere zvake pamushana kudai, ainzwa mwoyg 
wake uchinetsekana nokushushikana nokuda upenyu hwaiys 
huine rudo, unyanzvi muhondo, rufu namatambudziko uye 
kuzvipira kana kufira vamwe. Akanga achiri mudiki 
Aiwanzoteerera ngano dzaiwanzorondedzera mabasa 
evakadzi vechiGikuyu: vamwe vaiva vakashinga zvokuti 
vaimisidzana nezvikara zvomusango vachiyamura vamwę 
vanhu, kwouyawo zvitsikapatinhira zvemhandara zvaipihwa 
somuteuro kuvaridzi vemhepo mvura isati yanaya. Aizvion; 

saEsita uya womuTesitamende yaKare: achinyanya kufarira 


nongedzera kuna Hamani achiti: Mhandu yenyu nomuveng; 
ndiHamani uyu. ` 

Ainzwa mwoyo wake kunyumbwida apo aiona mazisq 
avarume akamuyeva. Aiti kana oseka okarida musoro wake 
kugotsi zvokuti vanhu vaiona mutsipa wake uchivaimg 
muchadzera chomoto. Pakadai apa Gikonyo aingobva anzi 
nerimwe zinhu pahuro apa kwi. Paiva nakarunyerekupe 
kokuti mwana waBaba Jackson, Richard, akambodawg 
kuedza mhanza yake panaMumbi. Jackson aiva mumwewo 
wavakuru vakuru vezvedzichechi mudunhu reKihingo, 
Zvainzi zvakare kana Richard aizopedza dzidzo yake 
paSiriana Secondary School paakanga angosarirwa negore 
rimwe chete bedzi, akanga achizoenda kuUganda kana 
kuEngland kundopedzisa dzidzo yake. Zvisinei, Mumbi 
akanyatsoramba’ mukomana uyu nenzira yaisarwadzisa 
zvokuti vakazongoramba vari shamwari dzaiwirirana 
zvikuru. Richard aitosimbonyeruka kubva kumusha kwake 
usiku achindoona Mumbi kuThabai. Apa ndipo Gikonyo 
aizvibayaka apa: zvino kana achiramba jaya rakaita 
saRichard uyu, kuzoti iniwo hangu? 

Mwoyo wasviba, muchinda aibva azvikanda mubasa rake. 
Aigadzirira vanhu vomuThabai macheya; aivagadzirira 

makabati avo aiva atyoka; aivaisira masasa namawindo 
matsva padzimba dzavo. Mukadzi aiunza cheya yaaida kuti 
jiswe gumbo idzva. Gikonyo ainyatsoongorora cheya iya 
achiridza chimbo chaiva nembiri mazuva iwayo nomuridzo. 

‘Mashereni matatu,’ aizodaro. 

‘Kubva waita mashereni matatu here chaiwo, mwa- 
pangu?’ 

‘Munongozivawozve kuti handingangokugadzirirai 
pachena zvanguka.’ 

‘Mwanangu, ndiri mai vako zvaunoona. Dai wachitika 
shereniwozve.’ 

‘Kubva zvakanaka hazvo,’ aidaro achiziva zvake kuti mai 
ava pamwe vakanga vasingazobhadhari zvachose, kana 
shereni zvaro. ` 

Uyuwo mukadzi uya aibva aendawo achiziva zvake kuti 
cheya yake yaizogadzirwa chete nyangwe zvazvo zvaizotora 
mwedzi miviri kana kudarika. Kana naiyewo aizo- 
ngobhadhara chikamu chemari yakanga yarehwa. Kana 
aizomubhadhara mari iyi, aizopotawo achiti mwedzi uno 
kaawanawo, mwedzi unotevera wacho pashoma paawa- 
nawo, zvichingodaro. | 

‘Kana vanhu vakaramba vachiita mubhadhariro -uyu 
pabasa ravo randinenge ndaita, ndichafa ndiri rombe,’ 
Gikonyo aiudza mai vake achinyunyuta. 

‘Hazvina basa,’ Wangari aigaromunyaradza. ‘Iwe uno- 
zviziva kuti dai mari yacho vaiva nayo havaimborega ku- 
kupa.’ 

T Rimvwe zuva achinzwa akaneta zvikuru, akaburitsa gitare 
Trake ndokutanga kuridza zvake. Akanga abvira ma- 
ngwanani iwayo kusvikira masikati ose achigadzira fenicha 
-yavamwe vanhu vakanga vachangoroorana. Murume wacho 
akanga avimbisa kuti aizomubhadhara pakupera kwo- 
mwedzi. Gikonyo aifarira gitare rake zvikuru. Rakanga rava 
_ dzaru zvaro asi akanga aritenga nemari zhinji kwazvo kubva 
kuno mumwewo mushambadzi wechiKura. 

Aizviridzira zvake zvinyoronyoro, achiedza chimwe chi- 

mbo chitsva. Ati ridze ridzei kwechinguva, akanga atorasika 

a 


zvake mukuimba kwake zvokuti akanzwa kurwadza 
kwenyama dzake kwava kunyevenuka. Zuva rakanga ro- 
ndodoka, mimvuri yemiti nedzimba yareba, yonyongodeke- 
ra pamwe chete. 

Ipapo akabva anzwa marara aya ezvivezwa kuti shwa 
shwa shwa. Gikonyo akaita sokuti vhundu ndokuzopedza 
oita soongonyara-nyara, iyo hana yongotita, paakaona 
Mumbi. Mumbi akanga aine chinhu chaairuka chakapfeke- 
rwa muhapwa make. 

- ‘Ko, wamirirei kuridza?? Mumbi akavhunza achi- 
nyemwerera. 

‘Hauoniwo kuti zvinonyadza kunzwa izwi romuvezi 
nokuona minwe yake zvichiondonga rwiyo zvose newaya 
dzegitare?’ 

‘Ndiko saka usingadi kutaura kana wauya kumba kwedu 
nhai?’ Ziso raMumbi rakavaima nakainge kakuda 
kusvotesa. 

‘Handitauri ini?’ 

“Iwe unozviziva . . . zvisinei, ndanga ndakangomira apo 


-nguva yose yawanga uchiimba nokuridza. Unozogona.’ 


‘Kuimba kana kuridza?’ 

‘Zvose!’ 

‘Ungazive sei kuti ndinogona kuridza kana kuti ha- 
ndigoni? Haumbouyiwo kumitambo yedu kusango uko 
pamisi yeSvondo.’ 

‘Ehe, ichokwadi kuti handiuyiko. Asi unoti vanhu vese 
vakaita sewe here usingadi kuridzira vamwe? Karanja 
anopota achizondiridzira kumusha kwangu. Ndinenge 
ndigere zvangu ndichiruka juzu rangu, iye achiridza. 
Anozogona kuridza.’ 

“Ehe, kuridza anogona,’ Gikonyo akabvumira zvehasha. 
Mumbi haana kuona Gikonyo achimedza chimwe chinhu. 
Panguva iyi Mumbi akanga asisaseki pane zvaaitaura. 

‘Kana newewo — ndanga ndisingambozivi kuti unoridza 
zvinonakidza kudai. Ndinofunga kuti zvazonyanya ku- 
ndinakidza nokuti wanga uchizviridzira zvako pachako, 

pasina zvokuti wanga uchida kurumbidzwa nanhingi.’ 
Mumbi akataura nezwi raiva nechokwadi chakafadza 
Gikonyo. 

‘Kana uchida ndingazongokuridzirawo mumwe musi.’ 

‘Tye zvino, ndiridzirewo iye zvino ndinzwe,’ Mumbi. 
akadaro. Gikonyo akati zvazoitika asi aingotya kuti 
zvichamukunda ashaya simba. 

‘Saka iwe woimba ini ndichiridza. Izwi rako rakazonaka,’ 
akadaro achibva asimudza gitare riya. 

Asi maoko ake akanga obvunda zvino. Akamboti waya 
tokonye-tokonyei achiedza kuzvisimbisa. Mumbi akanga 
amirira kuti aridze chimbo. Paakanzwa zvino hana yake 
yanyatsoti gadza gadza, Gikonyo akanzwa sokunge zvino 
Thabai yose ndiyo yaiva gitare raairidza. Izwi raMumbi ra- 
kamunyeredza kumusana, zenze ndiye tuku. Minwe yake 
zvose nomwoyo zvakanga zvoita mushandirapamwe paku- 
imba nokuridza chimbo ichi. Akanga oita zvino somunhu 
anotsvanzvadzira murima, zvishoma nezvishoma asi achi- 
ziva kuti ari kusvika — achamuwana chete — Mumbi. 
Airidza seanokumbira chimwe chinhu, aiziva kuti nokuzara 
kwakanga kwakaita mwoyo wake nesimba minwe yake ha- 
yaizoshayi gwara. Akanga onzwa saari kubhururuka. 

Iriwo izwi raMumbi raidedera norudo — nesimba 
rinotyisa apo airirukanisa newaya dzegitare. Akanzwa 
paivezerwa naGikonyo, musha weThabai, pasi rose zvose 
nedenga — akanzwa zvose zviri chinhu chimwe chete. Ipapo 
akabva anzwa mwoyo wake kuita sowabvutwa woita 
sowokwira kudenga. Akanga zvino atakurwa namasaisai 
aaisanzwisisa: akanga ava ega ega atarisana nemhepo 
yaityisa nemvura zhinji kwazvo; akanga ava ega achirwisana 
nenzara nenyota mugwenga; akanga angova ega ega achi- 
Twisana nemweya yakaipa musango, ari ega achivigira vanhu 
vokwake mashoko anonyaradza, anofadza. 

Rwiyo rwakapera. Gikonyo akanzwa sokuti aingokwanisa 
_ kubata runyararo rwakatevera apa noruoko rwake. 

‘Sei kunze kunyarara kuti zi-i kudai?” Mumbi akavhunza. 
‘Ndizvo zvakunoita nguva dzose kana kwoda kusviba.’ 

‘Unoziva, ndambonzwa sokunge ndini Ruth uya 
womuBhaibhiri ari kuunganidza zvitutu zvegorosi ari ega 
zvake mumunda.’ 

‘Ndinofunga kuti uchaenda kudenga chete. Unogarotaura 
zvomuBhaibhiri.’ 

‘Usandishorewozve,’ akaenderera mberi. ‘Unofunga kuti 
nyika yedu icharamba yakangodai?’ 

‘Handiziviwo, Mumbi,’ Gikonyo akapindura achinzwa 
kurema kwaiva muizwi romumwe wake. ‘Ko, rwiyo rwutsva 
urwu hausati warunzwa here?’ 

‘Rwokutii? Ndiimbire tinzwe.’ 

‘Kana newe unorwuziva. Ndinofunga kuti Kihika ndiye 
akauya narwo kuno. Ndichiri kungoyeuka mazwi ano- 
imbwa navanhu vose voti: 

“ Gikuyu naMumbi, 
Gikuyu naMumbi, 
Gikuyu naMumbi, 
Itai basa zvichapisa.’ 

Mumbi ndiye akazobvisa kurema kuya kwakanga 
kwavapo nokuseka kwaakaita. 

‘Uri kusekei?’ 

‘Nhai, VaMuvezi, VaMuvezi. Saka mava kuzivaka 
zvandavinga?’ 

‘Kana!’ Gikonyo akapindura nokushamisika. 

‘Asika uri kuimbira ini naGikuyu uchitiudza kuti basa 
rinoitwa zvinhu zvichapisa.’ 

Ipapa pakabva pasvikawo Wangari akanga aenda kurwizi 
kundochera mvura. Akafara achiona Mumbi. 

‘Mungadai makapiwa zvenyu mukadzi kwete nyipura 
yomurume iyi, Mumbi akanemera Wangari. 

“Ko, ndiyo nhamu yanguwozwe,’ Wangari akapindura 
achiseka. ‘Asi hazvinei. Isu chembere hatina zvakawanda 
zvatinoti dai tawana. Zvino kana ari somurume uyu, haa- 
ndinetsi nekuti haatambisi mvura nousimbe hwakehwo 
hunomutadzisa kugeza muviri wake kana mbasha dzake 
chaidzo.’ 

«Musandidarowozwe, amai! Hamuzivi kuti munoita kuti 
gsikana vose vagonditiza namazwi enyu aya?’ 
;Ndokuitira kapu yetiika?’ 

«Kwete,’ Mumbi akapindura nokukasira. ‘Ndinofanira 
ysvika kumba kusati kwasviba.’ 

Akatarisa mukabhasikiti kaaiva nako achibva atora badza 
ajvamo. 
“Unongozvionawo kuti badza iri rinoda mupinyl. 
waivapo wakatsva nomoto. Mai vangu vari kurida 
nokuchimbidza nokuti ndiro chete badza ravainaro.’ 
Gikonyo akatora badza riya onyatsoriongorora. 

“Zvino unoti marii?’ 

‘Wadirei kuzvidya mwoyo nenyaya yemari iyi? Hapana 
zviripo apa.’ 

‘Asika haungangoshandiri dhongi rakafa!’ 

‘Iwe, handisi muKura anokara mari ini!’ Gikonyo akapi- 
ndura nakainge kaukasha. 

Pakabva pangosvika vanaKihika, Karanja, Gitogo 
nomumwewo murume. Paishandira Gikonyo apa ndiyo 
yaiva imwe yenzvimbo dzaigona kusangana majaya 
achikurukurirana nokuzuwirana. Karanja akadaidzira kuna 
Wangari. 

“Mai vedu, tauya. Dotigadziriraiwo tii.’ 

‘Chimbomirai zvenyu,’ Wangari akapindurawo ari mu- 
mba. ‘Mvura yatova pamoto izvozvi.’ 

Uyuwo Mumbi akanga ari kutaura namaoko kuna Gitogo 
akabva aoneka oti akanga oenda kumba. Varume vaka- 
mboita mhere mhere vachimuti aimhanyirei asi iye haana 
kuvanzwa. 

‘Kubva chirega ndikuperekedze,” Karanja akadaro 
somunhu womurume. 


‘Ungaite zvako, mumwe wangu,’ Mumbi akataura 
saanoimba. Pakarepo Karanja naMumbi vakabva vame- 
Azwa nerima rakanga ravako. 


‘Ngatipindei mumba,’ Gikonyo akadaró kuvamwe vake, 
wi rake rakadzikira zvikuru. Godo raimubaya zvikuru 

paaiona Karanja achingoita zvaaida nyore nyore asingaty; 
kana kunyara kuti pane vasikana. Uyewo pfungwa yokutj 
Karanja aipota achiridzira Mumbi gitare yakamun’en’ eng 
zvikuru. i 

Pakadzoka Karanja munhu wose akaona kuti murumę 
uyu akanga aita sokuti nyararei uye sokunge aifungą 
zvakadzama. 

‘Ko, zvaita sei mumwe wangu?’ murume aiva padyo naye 
akavhunza saanosvotesa, ‘Asi wava kudana nomusikang 
uyu?’ À 

Vanhu vose vakaseka, kunze kwaGikonyo. Kana 
naKaranja akanyemwerera. 


Chifumi chamangwana acho Gikonyo akatangisa kugadzira 
mupinyi webadza riya. Ainzwa masaisai okufara noku- 
dziyirirwa paaisarudza muti waaida kuzoveza wacho. Aiti 
akabata muti chete aibva anzwa achida kugadzira chimwe 
chinhu. Pari zvino akatenge onzwa sokunonzi upenyu hwake 
hwose zvahwo hwaifanira kupirwa kugadzira mupinyi uyu. 
Ainzwa kusimba kwamaoko ake. Akanyatsobata purena 
yaakanga achangotenga mazuva iwayo, ndokuisaidzira _ 
napamusoro pomuti waaiveza. Zvimburungwa zvamarara 
omuti uya zvakapetana zvichidonhera pasi. Ainzwa kufa- 
mba kwose kwaiita purena iyi sezvinonzi aiva Mumbi 
aakanga akabata mumaoko ake. Izwi raMumbi raiva 
munzeve dzake paainyatsodhirowa chimiro chebadza iri 
pamupinyi uya. Mweya waifemwa naMumbi ndiwo J 
waimupa simba. i 

Simba iri ndiro raaipinza mumuti womupodo waaiveza 
uyu. Akachezenga nokukofora achirasa nzvimbo dzaaisada | 
dakara pasara zvitanda zviviri zvakaenzana. Akaroverera — 
dzimwezve pfungwa pakuboora mapuri aizobatanidza 
zvitanda izvi, pabadza riri napakati. Tumakonye twemiti | 
twaizvonyongoka tuchibuda mumakomba aya twakatevedza J 
zvikomba zvebhora twuchizvikanda patafura. Mapuri aya 
akanga apera zvino. Mushure mezvi akacheka zvipikiri 

gvitatu izvo akazoroverera nazvo badza riya pakati pezvi- 
tanda zviya..Apo airovera zvipikiri zviya kuti zviti pwasha, 
zvirege kuzobuda, akanzwazve rimwe simba idzva richiti 
nyau nyau nyau nomuviri wake wose. 

Ruoko. rwake rworudyi rwakanga rwawedzerwa rimwe 
simba. Akadzikisa nyundo, ndokuitizve mudenga, ndokui- 
dzikisa zvakare. Akanzwa kusununguka. Zvinhu zvose — 
Thabai — pasi rose zvaro kani — zvakanga zvava muruoko 
rwake. Pakarepo saisai resimba riya rakati puti Gikonyo 
ndokunzwa kufara kwainge kusvikirwa, kufara kuzere 
nokutenda mukati. Mwoyo wake wakazadzwa norunyararo, 
runyararo runoera, pamwe norudo kupasi rose nezvisikwa 
zvaro ZVOSE. 

Akafunga zvokuti aizoendesa badza iri kuvaridzi varo 
nomusi weSvondo mangwanani. Pakasvika zuva racho 
akabva atanga kunzwa kusagutsikana nebasa raakanga aita. 
` Mamiriro akanga akaita mupinyi uyu haasi iwo aakanga 
aona mupfungwa dzake: zvikuru pakukwenenzvereka 
kwawo nokurirovera kwaakanga aita. Hapana chaishamisira 
pamupinyi waakanga aveza uyu, chero muvezi upi haai- 
mbotadziwo kuveza matakanana akadai aya. Kana iwo muti 
wacho? Ndiani mukadzi airega kuita mhoni mumaoko asati 
amboushandisa zvakanyanya? Pakarepo pfungwa dzake 
dzakashanduka. Zvaiva nebasa rei kana Mumbi ainouda 
kana kusauda mupinyi wacho? Kana akanga asingaudi — 
ati hapana zviripo — ngaachizvigadziriraka wakewo iye 
kana kugadzirirwa naKaranja. Pamwe Mumbi wacho ai- 
ndosvikomuwana asiko kumba kwavo. Dai aingosvikowana 
-asiko kani. Asi paakanga opinda pagedhe roruzhowa 
rwapamba. panaMumbi, akatangazve kudemba kuti dai 
aingowana aripo: basa raakanga aita raida kutendwa 
naMumbi kuti azobvuma kuti akanga ariita nomazvo. 

Akamuwana agere pachituru chaiva namakumbo mana 
panze pemba yamai vake. Gikonyo akaita saakanga asina 
shungu naye. 

“Mai vako varimo here?’ akabvunza saasina hanya, iwo 


maoko ake achingovavira kuti dai aratidza Mumbi badza 
riya. 

‘Mai vangu unovadii? Hauzivi kuti vane murume wayo 
here?’ Maziso aMumbi aimuseka. Gikonyo haana kudzosera 
kunyemwerera kwaMumbi. Akabva aita somunhu akanga 
asingadi zvokutamba asi zvaimuomera. 

‘Chimbogara pasi, Mumbi akadaro achisimuka kuti 
amupe chigaro chake. Apa ndipo paakaona badza riya. 
Akabva aita zvokuribvuta kubva kuna Gikonyo. Mwana 
wavanhu akambopedza chinguva akangoyeva basa rakanga 
raitwa apa. Paiva pavezwa mupinyi wainzi mupinyj, 
Pakarepo Mumbi akabva asvetuka-svetuka omhanyira ku- 
mba kwavo achidaidzira, ‘Amai! Amai! Uyai.muone!’ 

Rufaro rwaitekenyedza mwoyo rwakazadza Gikonyo, 
Rwaitorwadza. Basa rake akanga ariita nomazvo. 


Namanyemwerererwo namatarisirwo aakanga aitwa 


naMumbi, Gikonyo aiona zvake sokuti aizongoramba — 
achigadzira macheya, matafura namakabati; aizongora- 
mba achipfurira matenga edzimba aidonha mvura_ 
nokumisazve dzimba dzinenge dzoda kupunzika: 
chokwadika aizongoramba achikonhera masasa namawi- 
ndo mudunhu reThabai rose pasina kana sendi zvaro 
raaizobhadharisa. Haaizombofi akaita mari, aizongogara 
ari murombo asika aizenge aina Mumbi! 

Akanga achakangomira, pfungwa dzake dzakaputirwa 
nezvaaida kuzoita izvi apo Mumbi akadzoka abata chimwe 
chigaro ndokumukumbirazve kuti agare pasi. 

‘Ndiri kungomhanya-mhanya izvozvi,’ akapindura 
Gikonyo asina chokwadi nezvaaitaura. 

‘Uri kuenda kumuchato here?’ 

‘Kwete, asi kutoti kana uri wako kani muchato wacho?’ 


_akaseka asi ipapo akabva ayeuka Karanja achibva angogara 


pasi pasina chimwe chaakazotaura. 

‘Chaunomhanyira chiiko? Wanzwa kuti tiri kuda 
kukudya here?’ Mumbi akadaro achiedza kuisa ukasha 
muizwi rake kuratidza kuti akanga agumbuka. Izvi 
zvakafadza Gikonyo. 

Akayeva Mumbi achigadziridza vhudzi rake: dai 

ngoribata zvake! Pfungwa iyi yakaita kuti minwe yake 
grarike neropa. Mumbi akanga akatega kagirazi 
a okuonesa kadikidiki pakati pamabvi ake. Maoko ake 
angana pakati pomusoro wake minwe yake ichitamba- 
, amba nevhudzi rake. Aipota achiti akati dzvoko kuna 
Gikonyo nechapasi pamaoko ake, otizve kanyemwerero 
kake Vai, wanike VaGikonyo venge vatodhakwa nezvose 
pyavainwa IZVI. 

pakarepo Kihika naKaranja vakabva vangoti napo vhe- 
ndu, wanike mwoyo waGikonyo hero banga raida 
juvacheka-cheka nokumukanganisa ‘utega-tega zvedu’ 
pwake naMumbi hwavakanga vaita. Chavakanga vavinga 
panguva yakadai iyi chaiva chiikowo? Ashaya zvokuzviita, 
Gikonyo akabva angopindirawo zvake munyaya dzaitaurwa 
navarume ava, nyaya dzacho idzi dzakazopedzisira dzava 
dzezvamatongerwo enyika nokuminama kwakanga kwaita 
inhu munyika mavo. 


~ 


Kihika akabvira achiri chikomana achifarira nyaya 
dzezvematongerwo enyika- apo aigaroteerera Warui 
achikurukura nezvokutorerwa kwakanga kwaitwa mutema 
nyika yake. Aya aiva mazuva ayo hondo yepiri yapasi rose 
jsati yarwiwa, panguva iyo Britain yakanga isati yabata 
yatema chibharo kuti vandorwisa Hitler muhondo yakanga 
jsinei nomutema. Warui aiti akangowana kana munhu 
mumwe chete anomuteerera, akanga asingazorori. 
Aidonongodza twose twakanga twaitwa naWaiyaki 
namamwewo magamba avo vakaurayiwa kuma-1900 apo 
yaiedza kudzinga muchena kubva munyika mavo; 
aikurukura nezvaYoung Harry netsaona yakanga yawira 
vanhu muUngano huru ya-1923; airondedzera ne- 
zvaMuthirigu uyo ainetsana navakuru vezvikoro 
zyvemamisheni avo vairambidza kuti vakomana navasikana 
vachekwe kuratidza kuti vabva zera — iri riri zano rokuda 
kuparadza midzi yose yetsika namagariro avanhu 
vechiGikuyu. Hapana kana nomumwe waavo vaaitamba 


117 


navo aizviziva asi kubvira panguva iyi mwoyo waKihiķ 
wakatanga kuomarara noruvengo kuvanhu ava nyangep 
zvake akanga asati amboona chiso chomuchena. Masoja 
akadzoka achibva kuhondo achitaurawo zvaakanga aona 
kuBurma, Egypt, Palestine nokuIndia. Ko, murume aiera 
uyu, Mahatma Gandhi, akanga asiri kutungamirira vanhų 
vake vechilndia here kurwisa kutonga kwomuBritish 
Hapana chaainzwa chakabuda kubva mumusoro maKihika 
Kana iye aizvifungirawo nokuzvionera zvaiitika, saka ky 
bvira achiri mudiki kwazvo Kihika akanga ozvionaw, 
somunhu aityisa, aiera, achitungamirira rudzi TWake 
rwechiGikuyu murusununguko nokuzvitonga. 

Kihika akatanga kudzidza paMahiga, chikoro chavanhy 
veChurch of Scotland chaiva padyo neThabai. Baba Jackson 
Kigondu ndivo vakati aendeswe pachikoro ichi. J ackson, 
sokudaidzwa kwaaiitwa navanhu, aiva shamwari ya. 
Mbugua. Aifarira kushanyira misha yavanhu mumanhery 
shungu iri yokuti pavanenge vachikurukura zvavo, iye 
aizongokandawo shoko raKirisitu mukatimo. Nokudaro, 
pose pose paaiuya kuThabai, akanga asingapotsi kushanyirg 
Mbugua achimuparidzira nezvechitendero chechiKirisity, 
‘Uyu watinoti Ngai, Mwari wechiGikuyu, ndiye Mwari 
mumwe chete akatuma Kirisitu, mwanakomana, kuti 
azotungamirira vanhu kubva mudima kuenda muchiedza,’ 
Jackson aidaro, achiedza kutaridza kuti chitendero chechi- 
Kirisitu chaizvarwa pamuti mumwe chetewo pakanga pazva- 
rwa zvaidavirwa namaGikuyu. Mbugua ainyatsoteererą 
zvake iwe, ozoenda kune rimwe divi remba ondounza chikari 
chedoro osvikopa Jackson. 

‘Kutaurisa kunoomesa mukanwa,’ wainzwa odaro, 
‘hatichimboonai tumvura twavakuru utwu timbonyautsa 
pahuro.’ 

Jackson aibva aona muedzo uyu, oseka hake achibuda 
achiti aizodzokazve vozoenderera mberi netsoro yavo 
yakanga isingaperi iyi. Aiva nomuviri mudikidiki, aka- 
onda, aine kachiso kaiva neganda rakaomarara notumaziso 
twaiva mumahobi. Izvi zvaimuita kuti ataridzike saakanga 

Jors 


ne makore namakore oungwaru. Aigara akapfeka kora 
ena youfundisi nenguwani yainge yakavhara unyiminyimi 
weguyo remhanza yake. Jackson aiva mukuru aikudzwa 
f „azvO mumatunhu akanga akatenderedza Rung'ei. 
„zhinji, dare ravakuru vomusha, iro raiona nezvamagariro 
yanhu mumusha, raipota richimukokawo kuti azobatsira 
na paiva nezvinhu zvavaida kubvunzana kana kuita 
_ymatunhu avo. 

‘Mufundisi vachativerengera shoko kubva mubhuku ravo 
agozotiudzawo kuti vanofungei nenyaya iyi,’ wainzwa 
mumwe mukuru odaro. Izvi zvakaitika kwamakore mazhinji 
chechi yoRumuko isati yauya muKenya nokupararira 
comoto mumatunhu ose. Chechi iyi yaiva yamaKirisitu aya 

anga aona chiedza. Vakanga vasina basa nokuti munhu 
gibva muchechi ipi. Nokureurura kwavaiita zvitadzo zvavo 
É ose pamberi pavanhu vose, vaiti ndivo chete 
yakaponeswa. Zvinonzi chechi iyi yakanga yavambwa 
nomumwe mufundisi wechichena munyika yeRuanda, 
‘chizobva yangopararira serimi romoto munyika dzeUganda 
meKenya. Kana nanhasi uno kuchine zvikwata zvikwata 
qvechechi iyi zvakasaririra mune mamwe matunhu. Mushure 
memwedzi mishoma-shoma hondo yapisa muKenya, 
Jackson akangozoonekwa apindukira kuchechi iyi. Akamira 
mberi kwechita chavanhu vapaMahiga, ndokugotanga 
kurova chipfuva chake achingobvunda somunhu asvikirwa, 
achiti: ‘Ndaizviti ndiri muKirisitu. Ndakanga ndazvipfeke- 
dza kora chena muhuro ndichifunga kuti izvi ndizvo zvaizo- 
ndiponesa kubva mumoto mukuru uri kuuya. Manyepo 
chete, anodaro muparidzi, manyepo nokuzvinyengedza. 
wose kwaiva kuzvinyengedza kusina maturo nokuti mu- 
mwoyO mangu maiva muine hasha, rudado, ruchiva, 
ukororo nepfungwa dzoupombwe. Ndaifamba nezvidhakwa 
nemhombwe. Ndaifamba murima ndichituhwina mumatope 

itadzo. Ndakanga ndisati ndaona Jesu. Ndakanga ndisati 
ndawana chiedza. Asi zvakazoitika hama dzangu! 
Zyakaitika usiku hwomusi wa-12 Ndira 1953. Hama 
izinodiwa ndakarohwa nemheni yechiedza chatenzi 

ndikadaidzira ndichiti: Tenzi, ndoiteiko kuti ndiponisywe 
Ndipo akatora maoko ake ndokuapinza mudivi rak 
ndichibva ndaona muchiso wezvipikiri mumaoko aly 
Ndakachema zvakare ndichiti: Tenzi, ndishambiq k 
muropa renyu. Iye akapindura achiti: ‘J ackson, nditeverg 
Akaenderera mberi achireurura kuti aisimbosevenzep 
Satani: nokudyidzana, kunwidzana uye kusekedzap, 
navatadzi; nokuregerera kwose kwaaiita makurukg, 
omumusha navose vairamba Kirisitu; uye nokuramba kui 
ropa raKirisitu ridiridze mhodzi kuti iite midzi. Akang 
zvino ava gamba raKirisitu, orwa hondo yaKirisity 
zvamatongerwo enyika zvaiva zvetsvina, upfumi hwapag 
pano chaiva chitadzo. i 
‘Musha wangu uri kudenga: pano pasi ndiri mushagi 
ehetes 
Hama neshamwari dzinodiwa muna Tenzi dzakati ha 
ndanu kusimuka dzoimba nokungouruka-uruka mucheghj 
yose. Vamwe vakaenda mberi vondombundikira Jackson 
nokumupa tsvodo inoera. Jackson akadambura kora yak 
nokubvarura nguwani yake — ichi chaiva chiratidzo choky 
zvininipisa kukuru nomwoyo unorwadziwa zvikuru pambe 
patenzi. Chechi yoRumuko iyi ndiyo chete yaibvumirwa 
muKenya nehurumende panguva yehondo. J ackson ndiye 
aiva mukuru wayo mudunhu reRung'ei. 
Ndiye akava muchikwata chamakKirisitu akatanga 
kuurayiwa muRung’ei. 
Muviri wake wakawanikwa rumwe rungwanani waka 
temwa-temwa namatemo kuita tupenga tupenga. Mushe 
wake zvose nezvinhu zvake zvakapiswa kusara zvangova 
matsito nedota. Mudzimai wake navana vake vadiki vakaitą 
rombo rakanaka nokuti vakawanikwa vasipo pamusha. Uyu 
Richard akanga ari kuEngland. Shoko rozvorufu rwa 
Jackson rakavhundutsa mwoyo yavanhu vomuT hall 
namatunhu akatenderedza. Vanhu vaizvibvunza kuti ndian 
zvakare aizopondwa neMau Mau, apa voyeuka Ticha Muni 
uyo aivawo wechechi yoRumuko iyi akanga achangobvaw 
mukupondwa nenzira imweyo mumazuva akanga achang@ 

pfuura acho. Vechechi vakarumbidza Mwari vachiti Jackson 
naMuniu vakanga vatevera nzira yaTenzi nokufa kwavo. 
Ko, muKirisitu aizoda mbiri noruremekedzo zvakadarika 
jpapa zvikadini? 

Hapana vanhu vazhinji vaimbofembera kuti zvinhu 
gvaizoita mapirinjanjanja akadai panguva iyo Kihika 
' gkatanga kupinda chikoro achidzidzira kunyora noku- 
yerenga. Mukomana akanzwa mwoyo wake uchipindwa 
nenyaya yaMoses navana valsrael iyo yaainge adzidziswa 
kuchikoro chomusi weSvondo chavaimanikidzirwa kupi- 
nda nomukuru wechikoro. Paakangokwanisa kuverenga 
chete, Kihika akabva atenga Bhaibhiri. Akaverenga rungano 
rwaMoses kasingaperi, achizopota achirurondedzera kuna 
Mumbi kana cherowo zvake munhu aida kurunzwa. 

Kihika akazosiya chikoro chapaMahiga nenzira yaiti 
nyadzisei. Zvakaitika ndezvizvi. MuKenya maiva netsika 
yokuti majaya nemhandara vanenge vava kusvika pazera 
rokuita dzimba vaichekwa kuratidza kuti vainge vayaruka. 
-Zvino mumwe musi weSvondo vachiita zvidzidzo zvavo 
zvomuBhaibhiri, Mudzidzisi Muniu akatsoropodza tsika 
yokuchekwa kwavasikana achiti yaiva tsika youhedheni. 

‘SamaKirisitu, hatitenderwi kutevera tsika dzakadaro.’ 

‘Pamusoroi, mudzidzisi!’ 

‘E-e, Kihika.’ 

Mukomana akasimuka achidedera nokutya. Kana ku- 
bvira mumazuva iwayo Kihika aifarira kuzvionesera 
| nokutaura kana kuita zvinhu zvaaiziva kuti vamwe vake 
vose vaitya kana kutadza kuzviita. Pamusi uyu, kuzvida 
kwake kwakanga kwakati darikei chipimo, ndiko kwakaita 
kuti asatye runyararo rwakanga rwavapo, achibva ati; 

“Hachisi chokwadi icho, mudzidzisi.’ — 

*Watii?’ 

Kana naivo Mudzidzisi Muniu vakaita savaitya runyararo 
twakaitika apa. Vamwe vakomana vakaviga zviso zvavo 
hana dzavo dzichingorova nokuda kuona zvaizoitika asi 
Vachityazve kuti kuda hasha dzomudzidzisi wavo 
dzaizobatanidzirawo naivo. 

‘Ayo mazwi chete avachena ayo. Hapana panombota. ` 
urwa nezvokuchekwa kwavakadzi muBhaibhiri.’ 
‘Gara pasi, Kihika.’ Kihika akazviti muchigaro chake 
mvorokosho. Akanga zvino abatirira padhesiki rake ongo- 
demba kuti chaakanga azviitira zvake zvokuregera muromo 
wake uchingoenderera. Mudzidzisi Muniu akatora Bhai- ` 
bhiri. Asina kana kumbofunga, akati vana vavhure pava- 
Korinde 1, Chitsauko 7, Vhesi 18 apo Pauro anotaura nezvo- 
kuchekwa. Muniu akachitanga kuverenga nezwi raiva raka- 
kwirira achida kuti munhu wose anzwe chokwadi chaiva 
pachena. Akazoti ati verenge-verenge mitsara yainge miviri, 
| achibva aona mhosho yaainge aita. Kwete kungoti chete 
pakanga pasina zvakanyorwapo pamusoro pavakadzi, asi ` 
kutotiwo pakanga pasina kutsoropodzwa kwokuchekwa 
kwakanga kuripo. Akavhara Bhaibhiri asi zvakanga zvicha- ~ 
gobatsirei? Kihika akanga atoziva kuti akanga adya mudzi- > 
dzisi wake apa. Akanga ongotarisa-tarisa kune vamwe vake 
achida kuona kuti vaimurumbidza here namaziso. avo. 
Vakomana vose vakaratidza kufara vachiona mudzidzisi — 
| achinyadziswa nomumwe wavo. Muniu akamboedza kutsa- 
nangura-tsanangura zvaireva mavhesi aya achibva audza ` 

yana vake kuti vachibuda sezvo chidzidzo chainge chapera. 
Kihika akanga asingabviril, vamwe vose vakanga vamu- 
komba zvino vachiitirana nharo nokuedza kufungidzira 
zvaizoitwa nomudzidzisi uyu. Musi woMuvhuro, Mudzidzisi 
Muniu hapana chaakataura. Nomusi weChipiri, mangwa- 
h nani, ndipo akaunganidza chikoro chose — vadzidzisi 
| navana — musvondo. Nezwi raibvunda nokugumbuka, 
akavayambira kuti vangwarire kutamba neshoko rinoera 
roWedenga. 
“Tisu vanaani tingasimudze miromo yedu tichitaura kuti ` 
shoko rakabva mumuromo maMwari chaimo manyepo?’ 

zizwi rake rakatinhira nemba yose. 

Zvisinei, mushure mokunge akurukura nyaya yomusi 


weSvondo iyi navakuru vakuru vesvondo, mudzidzisi 

akafunga zvokumboregerera mukomana uyu kuti mweya 
| wake ugoponeswa.. Nokudaro mudzidzisi akanga afunga | 

akuti arove mukomana uyu shamhu gumi asina chinhu 
if agaro ake pamberi pechita chose chechikoro. Izvi 
gitirwa Kununura mweya wake pamwe chete neyaavo vose 
jvapo- Mushure mokurohwa uku, Kihika aizosungirwa 
ati ati mazviita kumudzidzisi wake uyu nokutaura oga kuti 

gakanga ataura nomusi weSvondo zvaisava chokwadi, uye 

anga asisazofizve akazvitaura. Chechi yose yakanga yasiti 
4 Kukosora kwakaitwawo nomumwe kwaitoita 
skwaiwedzera runyararo urwu. Muniu akatendeukira kuno 

umwewo mudzidzisi ndokumuti aunze shamhu mbiri 
akanga dzichingonyatsoonekwa dzakayanikwa pachena 
amusoro peotari. 
“Kihika, simuka!’ Kusvikira panguva iyoyi iyi mudzidzisi 
ingotaura asingadudzi zita raKihika, achingoti mumwe 
wana wechikoro. Zvino pakazodudzwa zita apa vakomana 
azhinji — kunyange navaya vakambenge vazviita sha- 
wari dzaKihika nomusi uya weSvondo — vose ava 
akanga vomutarisa neziso roruzvondo, savaiti: imhosva 
ako wega, isu usatizodze unye. 

“Uya mberi kuno uku!’ 

Tsoka dzaKihika dzakanga dzanamatira paakanga amire. 
quura make makarira kuita somakanga musisina chirimo. 
sati atombotangisa zvake nokufamba kwese vamwe vake 
akanga vatomudziurira nzira. 

Ndati uya kuno.’ 

Akaita sooti fambei. Maziso ake akatarisa mudenga, 
dokutarisa mudzidzisi, ndokutarisa shamhu dziya, 
jokuona otari. Ipapo akabva ati padhesiki karamata, chiri, 
ane rimwe tika, vanhu kuzosara voti bwai bwai mukomana 
kanga atodhuuka napawindo raiva pedyo naye atoti seri 
yechechi jiti, ndiye rutsoka ndibereke. Haana kucheuka 
ma kumira kumhanya dakara asvika kumusha. 
Kasvikowira pasi achichema nokutya. 

‘Regai zvangu ndinosevenza mumunda,’ akataurira baba 
Ke avo vakanga vamuti aende kune chimwe chikoro. 

Kwenguva refu nyaya iyi yakaramba ichingotenderera 
ipfungwa dzake. Akanga overenga zvakanyanya. Akanga 

atozvifundisa kuverenga nokunyora Swahili nechiRyp, 
Nokupindana kwamakore, pakapera hondo yaHitler, ay. 
nda kundosevenza muNairobi. Ikoko akandosvikosang, 
nemisangano yezvamatongerwo enyika, achibva aziva op 
nzi Musangano. Akabva awana chinangwa chit 
muupenyu hwake. 
‘Unovhunza kuti toita sei,’ Kihika akanga otaura zyj, 
‘Rega ndikuudze. Vanhu vedu vakabvira kare nenyg 
dzokutaurirana idzi.’ $ 
‘Asika tingaitei chaizvo?’ akavhunza Karanja, maziso a 
achiti akabva pana Kihika, oenda pana Mumbi. ‘Vane pg 
uye mabhombu. Tarisai muone kukurira kwavakaita Hit, 
Russia ndiyo chete nyika ingatomboita kuti maBriti 
abvunde.’ t 
“Nyaya iripo apa ndeyokubatana,’ Kihika akatsanangur 
‘Inga mucherechedzo welndia uripo wani? Kwamaza; 
namazana amakore maBritish ari mulndia. Vakatsen, 
upfumi hweIndia. Vakanwa ropa reIndia. Vakatoisa Zvan 
zvimiti munzeve pavakanzwa varume vashomanene vech 
India vachikumbira kudzorerwa nyika yavo. Chakazoj ih 
chii? Kwakauya murume uyu anonzi Gandhi. Nzwisisai ap 
Gandhi anonyatsoziva tsika dzose dzomuchena. Anof 
mba achikokorodza vanhu vose vomulndia kuti pamy 
chete vaumbe chombo chinokunda bhombu. Nezwi rimy 
chete vose vanozhamba; tidzoserei rusununguko rwedi 
MaBritish akatoseka zvawo. Munongozivawoka kuti kan 
dzava nyaya dzokuseka vamwe, maBritish anotora nyemb 
Asika kuseka kuya kwakazoda kuvadzipa pavakaona ki 
zvinhu zvakanga zvava manyama amire, nerong 
Vakagozodiizve vapambevhu ava? Vakabata Gandi 
ndokumuti mutirongo njo — kwete kamwe chete 
kakawanda kwazvo vachimusunga nokumukanda mutim 
ngo. Asi tirongo yakamutadza nyange zvayo yaiva nezi 
dziro zvamabwe. Zviuru zvavanhu zvakakandwa muje 
zviuru nezviuru zvikaurayiwa. Vakadzi, varume navail 
vaizvikanda pamberi pezvitima zvaifamba vachisiyi 
vakuyiwa kuita upfu. Ropa rakaerera kuita semvu 

ya iyi. Kana iro bhombu haraikwanisa kuuraya ropa, 

a dzvuku chairo ravanhu vaichemera kuti vasununguke. 
J AA Mwari! Kusvikira riiniko nherera dzichingochema? 
Janzi chirikadzi dzoridza mhere yakadiiko mupambevhu 

asati anzwisisa?’ 

l Mashoko ake nezwi rake rakanga roita seroshoshoma 
wyakabaya mwoyo yavaivapo. Kubaya kwazvo kwaka- 
"zwikwa murunyararo rwakatevera. Mazwi ehanzvadzi yake 
aigaroita kuti Mumbi aone zviratidzo zvougamba zvaiitwa 
pasichigare kune dzimwewo nyika dzaiva kure naye. Izvi 
waiva zviratidzo zvavanhu vaizvipira, kufira zvinangwa 
vavo navamwe vavo. Mumbi aiita seaionera zviitiko zvose 
mvi muuma hwaiva hwakaputira makore aya nenyika 
qzakare idzi, zvokuti aibva aona saizvo zvoga zvaiva 
wechokwadi. Ndizvo zvaimufadza izvi. Hapana chaaiona 
chairatidza ugamba kana unyanzvi muvanhu vaizvikanda 
pamberi pezvitima vachitsikwa. Pfungwa dzezvinhu 
gvakadaro dzaitoda kumurutsisa. Kwaaiti kuzvipira 
kwougamba chaiko, kuzvipira kwaiburitsa mbiri yoku- 
; jpira pachena — kwainge kwakada kufanana nokuta- 
mbura kwaJesu Kirisitu mumunda weGethsemane. 

‘Handingambodi kuti chitima chitsike mai vangu kana 
baba vangu, kana hanzvadzi dzangu zvadzo. Nhai, nhai 
ndingagodii zvangu!’ akadaro achiita saanovhundutswa 
nepfungwa iyi. 

‘Vakadzi magwara,’ Karanja akadaro achiita sejee zvake. 

‘Iwe ungada kutsikwa nechitima here?’ Mumbi akamupi- 
ndura nehasha. Karanja akaona kuti munhu akanga ashati- 

a achibva anyarara. 

“Takurai muchinjikwa wangu, . izvi ndizvo Kirisitu 
akataurira vanhu vake,’ Kihika akaenderera mberi nezwi 
rakanga rati gadzikanei zvishoma. ‘Kana paine uyo anoda 
Kunditevera, ngaazvirambe iye pachake, atakure muchi- 
njikwa wake, agonditevera. Nokuti uyo anotsvaga kuche- 
ngetedza upenyu hwake, acharasikirwa nahwo; wyowo ano- 
Tasikirwa noupenyu hwake pamusana pangu, achaponeswa. 
Munoziva kuti chakaita kuti Gandhi abudirire chii? Nokuti 

akaita kuti vanhu vake vose vakanganwe madzimai Nam; 
dzibaba avo vachishandira Mai vavo mumwe chete > 
India. Ndizvo zvimwezvo nesuwo, Kenya ndivo mai vedų. 
Chakanyanya kupinda mumwoyo maGikonyo raiva izy 
raKihika nokupenya kwaiita ziso rake; zvenyaya yaaitaurs 
iyi, akanga asinganyatsonzwisisi mutsetse wayo. 
‘Handifungi kuti ndingamborega kufenda kana ndika. 
ngoona ropa chete, Mumbi akadaro. 
“Chatiri kuda muKenya varume navakadzi vakashings 
zvokuti havazotizi munondo wemhandu,’ Kihika akaudzą 
hanzvadzi yake. 
‘Ko, vanhu ava, tinozoita kuti vabatane pamwe chete sej? 
Gikonyo akadaro achingoitirawo kuti nyaya dzifambirę 
mberi. f 
Wanjiku akasvikomira pamusuo ndokuvaudza kuti tii! 
yakanga yaibva. Vakati vaida kunwira panze muzuya, 
Pakarepo pakabva pasvikawo vamwe vasikana vaviri vai- 
bva kuThabai. 
“Asi matova vaRungu kani, zvomonwira tii panze pane 
mhepo?’ Wambuku akavhunza. 
“Ya-a, ya-a, musaone’ ganda kusviba, tiri vaRung 
chaivo,’ Karanja akadaro achikakata izwi rake, kuedzeserg 
muRungu. Vanhu vose vakaseka. 
‘Inga unenge muRungu chaiye,’ Njeri akadaro. 
Wambuku naNjeri vaiva shamwari dzaMumbi. Vaigaro- 
munemera vachiiita savanomusvotesa napamusana paKa- 
ranja aimunetsa nokumuda. 
Paakangoona Wambuku chete, chiso chaKihika chakabva 
chajeka. Kihika aiwanzotamba naWambuku pamakonzati, 
uyewo aifarira hake kutaura naye. Vasikana vaviri ava 
vakabva vangosvikopindawo mukunwa tii navamwe. Maziso 
aKaranja akanga asingabvi pana Mumbi. Uyuwo Gikonyo 
akanga achidzvokora Mumbi kuti aone kuti aizonyemwere- 
rawo here kuna Karanja nakanyemwerero kaakambenge 
apihwa iye-kaya. | 
Njeri akakanda maziso ake kuna Kihika ndokuona 
achitoseka zvake naWambuku. Ashaya wokutaurawo naye, 

eri akazvivaraidza nokutarisa kukwikwidzana kwaGiko- 
9 naKaranja pana Mumbi. Muvezi akamboda kutaura 
aye asi zvaingoonekwa kuti mwoyo wake wakanga usiri 
mumazwi ake aya. Mumbi akanga apedza kugadzira vhu- 
azi rake zvino. Akasimuka ovasiya ombopinda mumba 
kundopfeka nhumbi dzake dzomusi weSvendo. Njeri 
akatsvedaira zvake obva pana vamwe ndokukwira chikomo 
chaiva padyo noruzhowa. Akabva atanga kubararadza 
wapo: ‘Chitima! Chitima chauya!’ 
Akadzika chikomo chiya achimhanya: “Tanonoka kuchi- 
tima!’ 
T Yamwe vose vakabva vanzwa kutinhira kwacho. Wa- 
mbuku akasimuka ndokubata ruoko rwaKihika rworudyi 
omukakata kuti asimuke. Akaregedza ruoko rwake ndoku- 
bva otanga kumhanya achidzika nenzira, hoyo, odarika 
ruzhowa akananga kuchiteshi. Kihika akazoti goda 
mumashure, omutevera. Aiva karume kadodo kaiva nechiso 
chakanoti suruvarei. “Mumbi! Mumbi! Chitima!’ Njeri 
gidaidzira achiita hwegondo ononga dhuku raakanga asiya 
paakanga agere otevera vanaWambuku. Karanja naGikonyo 
yakambozengurira sezvinonzi vaiitirana mukarirano wokuti 
aizotanga ndiani. Vose vakanga vasimuka pakangotanga 
Njeri kudaidzira nezvechitima, zvino vakanga voita 
masuvanzombe okutarisa kumba kwaiva naMumbi, vachi- 
zotarisazve kune vamwe vavo vakanga vava kutomhanyira 
kuchitima. Mumbi akabuda achinyatsosungira bhandi rake 
pakamudyahandikori kechiuno chake. Wanjiku akadaidzira - 
mushure make: Wasiya hengechepfu yako iyi. Mumbi aka- 
kwakuka odzokera mumba makare. Karanja naGikonyo 
vakanga vachakangomirira, vachinyepera kuti vakanga 
vachimhanya. 

‘Handei,” Mumbi akadaidzira atova mberi kwavo ne- 
qinhambwe zvaiverengeka. Gikonyo ndiye aimutevera, 
Karanja ari muswe. Chitima chaibva kuKisumu_ chai- 
Mzwikwa chichivapesvedzera: mhanya mhanya, mhanya 
Mhanya. Nzira yaibva kumusha kwanaMumbi yaipfuura 
nomukasango kana yava kundosvika pachiteshi. Njeri 

akanga ava kusvika kuchitondo ichi. Wanker naKihiką 
vakanga vatomedzwa nedondo vasisaonekwi. y 

Karanja, uyo akanga akandoti rebei zvishoma kudariką 
Gikonyo, akabva abata nokusiya Gikonyo. Muvezi akakoką 
simba rake rose omhanyira Mumbi. Karanja akabata My. 
mbi ndokubva atungamira iye, akanga otoona apfeka ngu- 
ndu yokukunda mumusoro make. Mwoyo waGikonyg 
wakati nho nho nho kutonhora nokunyara apo akabatawg _ 
nokusiya Mumbi. Akanga ongofemereka, achinyatsoziyg 
zvake kuti akanga asisazombobati Karanja uyo akanga ~ 
atomedzwa nechitondo chiya. 

Mumbi akabva arega kumhanya. Akadaidzira kung 
Gikonyo uyo akabva angodzorawo nhanho dzake 
omumirira. i 

‘Ndazoneta,’ Mumbi akadaro. 

‘Ko, wamirirei? Tinowana chitima chaenda.’ 

‘Chine basa reiko kwauri? Ndokubva wafa kang 
ukasachiona nhasi?’ 

Gikonyo akangokanhama: ko, paanga Ghar ae 
chaiva chiiko? 
‘Handisi kuda kuendako nhasi, Mumbi akadaro, izwj 
rake rati pfavirirei. 

Vakafamba zvavo vari padivi nepadivi. Gikonyo akanga 
achakashatirwa nokusiyiwa kwaakanga aitwa mumujahwo | 
wokumhanyira kuchiteshi. Asi pavakazosvika muchisango 
chiya shungu idzi dzakanyongodeka apo Gikonyo 
akazofunga kuti aingova ega naMumbi uyo anova ndiye aiva 
chikonzero chomujahwo wavo uyu. Akaedza kutsvaga ma- 
zwi okuti ataure, panguva imwe cheteyozve achingoti dai 
musikana uyu aingorega kunzwa kurira kwaiita hana yake. ` 
Mumbi akazendama nomuti, Gikonyo achibva aona kuti 
tsetswa dziya dzakanga dzadzokazve mumaziso ake. 
Chisango ichi chainyatsopa mumvuri wainyatsotonhorera. 
Uswa nezvimagwenzi zvidiki zvakanga zvizere nounyirinyiri 
hwamaruva zvakanga zvakura, ukuwo miti mikuru yati gude 
gude kupfeka mudenga umo, pasi apa yoti bvubvururu 
kunge ichatsvaira pasi. 

iNdinofunga zvakakutorera nguva refu chaizvo kuga- 

YA mupinyi uya. Unonyatsotsvedzerera uyezve hauremi, 

E. yangu vazofara nawo.’ 

“Hapana zviripo paya.’ 

Hapana zviripo?’ 

«pakanga pasina nezvebasa rese paya uye zvaitondinaki- 

ya zyangu kugadzira mupinyi wacho.’ 

Saka uchiti hapana zviripo nhai? Mumbi akaseka 
jnyoronyoro. Matama ake akanga akanyatsozara; izwi 
3 e raidyunga-dyunga munyama dzaGikonyo zvaimuseke- 
syed Za. 

| Musikana akaenderera mberi oti, “Ndinofunga basa 
okuveza rinozofadza, kutora zvitanda zvakatyoka woga- 

mira chimwe chinhu chine basa.’ 

Finga iwe unorukawo majuzu wani.’ 

“Hazvina kufanana. Ndakambokuyeva uchishanda paba- 
sa pako — ndaiona sewaitaura nemidziyo yawaishandisa.’ 
“Hatimbofamba-fambai nechitondo ichi,” Gikonyo 
akadaro nezwi rakanga rati korerei nezvaainzwa muditi 
make. Vakasvika pane imwe nzvimbo yakanga isina miti, 
p akati pesango. Uswa unyoro hwekigombe hwainzvenzvera 
mabvi avo. Gikonyo akamira akatarisana naMumbi 
ndokuzviregerera achitongwa nesimba raaiziva kuti ndiro 
takanga ravakwezvera pamwe chete. Akabata maoko 
aMumbi akanzwa minwe yake ichiita seichanzwa kana ne- 
qvaiitika mumwoyo wake. 

‘Mumbi —’ akaedza kutaura apo akanga amugumbatira 
paditi rake. Mumbi akanga aradzika musoro wake pachi- 
pfuva chaGikonyo, mwoyo yavo. yoroverana pamwe chete. 
Kwakanga kwati kwaka kunyarara. Mumbi aibvunda, 
kudedera uku kuchibva kwaitawo kuti muviri womukomana 
uzhandanuke nokwainge kutya kuchinge kufara kwakabva 
kwaita kuti ropa rake rose riti zhwararara. Zvishoma ne- 
ishoma, akamukakatira pasi, uswa huya huchibva 
hwavafukidzira. Mumbi akanga ofemera padenga, asisa- 
kwanisi kutaura, nyangwe dai aiedza sei, aiziva kuti 
haaizokwanisi kutaura. Gikonyo akatanga kukumura 


‘ 

mbatya dzomusikana, imwe neimwe, sokunonzi aipi 
mupiro muchitondo umu. Zvino muviri womwanasikap, 
wakanga wobwinya muzuva. Maziso akanga akanyoroyer 
achinge aiti ita zvako chose chaunoda kwandiri asiwo ndir 
dziva rausingazombofi wakasvika kumagumo kwaro, 
Gikonyo akapurudzira vhudzi rake namazamu ake Zvishoma 
nezvishoma achibvisa kuomarara kwose kwaiva mumuviri 
make dakara Mumbi angoti rapata mumaoko ake. Pakarepg 
Gikonyo akanzwa searembera pamusoro Pohwenje 
hwegomba rakanga risingaoneki udzamu hwaro, akanzwa 
sooda kuputika, mweya wake ndokunzi hatu ongosiendą 
mudziva riya, akachibva anzwawo Mumbi odairira nakg_ 
zwi kadikidiki, miromo yake yakavhurika, iwo maoko ake 
akamuti shishita kubata sokunonzi aitya kuti angangobhy. 
ruruka akamusiya ega ega. Vakanga vofema nomweya — 
mumwe chete. Pasi rose rakazunguzika pasi pomuviri wayo 
mumwe chete richibva rati mhore mhore tonho-o, ndiye zij 
norunyararo rwainge rufu. ~ 


Asvika pachiteshi, Karanja akawana vanhu vacho Zvose | 
nechitima zvisingambomunakidzi. Akanga aneta, mudu- 
mbu make musisina kana nakai zvako. Kanyemwe kaya | 
kaakambenge anzwa Mumbi achiripo kakanga kapupuru- 
tswa nemhepo. Maziso ake aingoti pano dzvoko, apo dzvo- 
ndo, achiti zvimwe angaone Mumbi mugurusvisvi ravanhu ~ 
vaivapo asi Mumbi akati wakandiisa riini. . 

-Samazuva ose, vakadzi vakanga vakapfekera matione- _ 
kwe, mbatya dzavo dzichiratidza kusiyana kwamatunhu 
avaibva. Avo vaibva kuNdeiya namamwe matunhu aiva 
kure neRung’ei vakanga vakapfeka micheka yekariko yaiva 
noruvara rwedenga, rwamashizha manyoro kana rwamara- 
muni. 

Micheka iyi yaiva yakanzi nechomuhapwa monerwe, mi- 
ndya yacho ichizobva yasunganidzwa muzvipfundo 
zvaitaridzika samaruva nechapamusoro pebendekete 
rorudyi. Zviuno zvavo zvaiva zvikobvu, zvakasungwa 

namabhandi matetetete eshinda kana kuti emvere dzehwai, 
akarembedzwa kuita zinyekenyeke. Vasikana ava vaiti kana 
yofamba vachizvidinga pamberi pavakomana, mabhandi 
avo aya osara achipupuruka mushure mavo semiswe. Vasi- 
kana vazhinji vomuThabai, Kihingo kana vokuNgeca vaiva 
yakapfeka madhirezi aiva namavara mavara akanga ava 
namakore maviri kana matatu asisafambirani netashoni 
yaiva muNairobi pamazuva iwaya aya. 

Zvamajaya zvaiva zvegawo. 

Vamwe vaigubudzika vari mumidhebhe namabhachi zvi- 
tsaru zvakanga zvatengwa kuzvitoro zvavatema kana 
zgyvamaKura muRung’ei. Mabvi aya aiita sotumisoro tutema 
achidongorera napamapuri emidhebheyo, wanike varidzi 
yawo kana kumboita hanya nazvo apo vairanyanguka, kuri 

kufamba, vachitsika pasi nomutsindo, kuratidza kuti vaiva 
mikono. 

Karanja akanga amire pake ega asiyana navamwe. Godo 
rakanga romun’en’ena. Izvi zvakamushamisa nokuti akanga 
asina kumbofungira kuti pana Gikonyo pangatoitawo 
munhu wokutya panyaya dzorudo. Zvaigobvira seiko kuti 
muveziwo zvake akanga asina njere kana utsvinda angato- 
shinga kukwikwidzana naye? Asi zvino akanga Oziva kuti 
Gikonyo naMumbi vaiva vose, vari voga, pane imwe nzvi- 
mbo. Izvi zvakamushatirisa. Seiko Mumbi akanga amure- 
gera achifemedzeka nokutikitira muzuva rakadai iri asi iye 

'achiziva zvake kuti aifondokera mashangurapata? 
Kumutora zvake sechipwere chaanoti fanomhanya ndiri 
kutevera iye achiziva zvake kuti aida kusara achiyemedzana 
nokunzvandaidzana naGikonyo? Akambofunga zvokuti 
adzokere shure, anomutsvaga Mumbi wacho, agonyatso- 
munyadzisa, kunyatsomupfugamisa muvhu pamberi pava- 
nhu vose vachiona dakara aburitsa misodzi achikumbira 
Turegerero. Pfungwa iyi yakamushungurudza zvokuti 
akanga atotanga kufamba kubva pachiteshe isati yanya- 
tsoumbana zvakanaka mumusoro make. Akazoti tumbi, 
kumira, ozvitongesa zvino kuti omhanya here kana kuti 
/ofamba — sokunonzi kumhanya ndiko kwaizoratidza 

kubudirira kwezvaainge afunga kundoita kuna Mumbi. Ko, 
dai aizondowana Mumbi wacho ari mumaoko aGikonyo? 
Akatevedza — mupfungwa dzake — mazioko omuvezi uyu 
achisereredza muviri waMumbi, kubvira kumusoro, pama- 
zamu, hezvo paguvhu rake, hezvo pa . . . kwete! Karanja 
akaramba. Zvakanga zvisiri zvinhu zvaibvira kufunga izvi; 
akatukidzira, idzo pfungwa dzake dzava chinzi-inzi-i ne- 
zvaaifungidzira kuti ndizvo zvakanga zvichiitika shure 
kwaakanga abva. Hazviiti kani! Kwete muveziwozve, 
akadedera achikumbira kuna Tenzi kuti vanzwewo kuti 
zvakanga zvisingaitiki! Denga ringawe zvaro, pasi 
rikandengendeka, vanhu vakapunzika vachityoka hudyu 
nokuridza mhere isina mugumo nokurwadziwa vachiwira 
mumazikomba okutambura norufu — hazvaimbofi zvaka- 
itika kani! 

Hasha dzepfungwa dzake idzi dzakamuvhundutsa zvokuti 
akamboedza kuda kuzvidzikamisa nokuzviudza kuti akanga 
asina kumboti kuna Mumbi ndinokuda. . . Zvichida, ne- 
nzira imweyowo, pangangodarowo pasina chakanga 
chaitika pakati paGikonyo naMumbi. Pfungwa iyi yaka- 
mbomunyaradza. Akaramba ati kwati kwati nayo pfungwa 
iyi, akaipamhidzira nokuitatamura achiisimbisa ne- 
zvikonzeroruswa zvakawanda. Akatomboedza kuseka 
achida kudzinga rima rokusatendeseka raipota richiti mve- 
e nechokumucheto kwehana yake yaaida kuti idzikame. 

Akafamba ondobatana nechikwata chamamwe majaya 
aiva zvinhambwe zvakati kuti kubva paaive. Akanga afunga 
zvokudya achifamba sebere, kundowadzurira Mumbi nyaya 
yose yaiva mumwoyo make nguva ichiripo. Majaya akanga 
akakomba Kihika achiteerera zvaaitaura. Zviso zvavo 
zvaipenya nezvavainzwa izvi. Nechezasi kwechiteshi vamwe 
varume navasikana vaifamba-famba zvavo kana kungomira 
vari muzvitumbu zvitumbu. Achiona varume navakadzi ava 
vachisekedzana vari pamwe chete zvakabva zvaita kuti 
Karanja anyanye kufunga Mumbi. 

Pakarepo pembe yakanjiriridza, chitima ndokuti guju 
chobva pachiteshi. Karanja, akanga akanyatsochitarisisa, 

akabva anzwa zvimwe zvinhu zvakanga zvisati zvamboitika 
waari muupenyu hwake hwose. Chokutanga, kunjiriridza 
kwepembe nokurira kwakaita matiroko chitima chofamba 
zvakaita sezvinonzi zvaiitikira munyama dzake. (Kurira uku 
ywakasara kuchingova munyama dzake icho chitima 
changuri chaenda.) Ipapo akabva ‘aona asara amire 

amucheto wechitubhu chechiteshi akatarisa murima jena 
rainge mhute hobvu maaisaona kana kai zvako, kana kuti 
 saigumirepi. Izvi akanga anyatsozviona namaziso ake 

chaiwo, Karanja akaudza vanhu vakazomubvunza zvose izvi 
zvatoitika. Akaona njanji, vanhu vaiva pachiteshi, zvitoro 
gvomuRung’el, zvose nenyika yose zvoita chamudzungururu 
zvichitenderera-tenderera. Kutenderera uku kwakaramba 
kuchingowedzera sevhiri rinowedzera kumhanya, zvichi- 
pva zvangoti pakarepo ndingwi, kumira. Vanhu vakamira 
kutaura. Hapana chaiti pfakanya kufamba kana kuita 
ruzha. Karanja akavhunduka nokutya. Zvinhu zvose zva- 
kanga zvaita sezvimidhuri zvakavezwa: pasina chaiti 
pfakanya, pasina kana kaiti tswiri. Akaringa-ringa kwose 
kwose achida kubata chokwadi chezvaaiona izvi. Ndipo 
akaona kuti hapana chakanga chamira. Vanhu vose ra- 
-jngova bongozozo, bararamhanya, uku nokoko, kuno 
nouko, vachimhanya sezvinonzi vaitya kuti pasi rakanga 
roda kutsemuka kuti rivamedze. Raiva besanwa, rurasa- 
demo: varume vaingotsokodzera napamusoro pavakadzi; 
ayawo madzimai kana kuzomboziva kuti vana vana; 
zvirema, mhetamakumbo, vatana navanorwara vaingosi- 
yiwa varipo pachiteshi. Munhu wose akanga angova oga 
oga, naMwari wake. Pakanga pasina zvokurota apa, zvinhu `° 
zvaitoitika mumaziso ake achiona akanyatsosvinura! Kara- 
nja akavhunduka zvokusvika pamidzi yehana yake. Jaya 
rakakunga simba raro rose, yakanga yava wafa wafa, 
wasara wasara. Karanja aisada kufa. Ngahubude zvahwo 
ura asi ndinototi ndihuzvuzvurudze chete ndichibva pano 
apa, akazviudza, asi haana kana kumboti gumbo tau kuti 
abve paakanga ari. ; 

Nyika yakanga yotenderera zvakare. Ndinofanira kutiza, 
akazviudza nechomumwoyo, hapana zvandingazviitewo ini, 
chandingatyire kutsika vana nezvirema naavo vasina si- 
mba chii ivo vamwe vose vari kungozviita? 

Mumwewo murume akanga amire padyo ndiye akazo- 
mbundikira Karanja namaoko ake ose omubata kuti arege 
kupunzika nokurovera pasamende yapachiteshi. 

‘Ko, zvaita sei? Wakadhakwa kani?’ 

‘Ha — Handizivi,’ Karanja akapindura achipukutg 
maziso ake somunhu ari kubva muhope. Zvinhu zvose 
zvaiva pachiteshi zvakanga zvaita sezvazvaingogara 
zvakaita. Chitima chakanga chichangobvapo chakanga 
chotopota nechokune rimwe divi. ‘Musoro wangu,’ Karanja 
akaedza kutsanangurira murume uya akanga amubatsira, 
“Wanga wava kungotenderera-tenderera.’ 

‘Izuva iri. Rinoitisa dzungu. Wadii kundogara mumu- 
mvuri wazorora?’ 

‘Ndinenge ndava kunzwa zviri nani zvangu,’ Karanja 
akanyepedzera kuseka-seka ndokubvapo oenda kwaiva 
navamwe vaya vakanga vakateerera kuna Kihika achitaura. 
Vanhu vashomashoma chete ndivo vakanga vaona zvakanga 
zvaitika. Karanja akawana Kihika achitsanangurira vanhu 
zvimwe zvinhu pamusoro pezvaKirisitu. 

‘Hapana kurwira rusununguko kungabudirira pasina 
munhu akaita salyeyu. Kana mukatarisazve panyaya yenyika 
yeIndia, munoona kuti Mahatma Gandhi akawanira vanhu 
vake rusununguko nokurutenga neropa rake.’ 

Karanja, uyo akanga achiri kungovhunduka nezvakanga 
zvaitika kwaari, akanzwa achinyangadzwa nezvaitaurwa 
naKihika. 

‘Unongoti pano wataura zvimwe, awa ikapera, wava pano 
tumwezve,’ akadaro kuna Kihika. ‘Nhasi mangwanani 
wambenge uchiti Jesu akakundikana, zvino iye zvino wava 
kuti tinoda munhu akaita saKirisitu. Asi wava kuda kuita 
muparidzi wechitendero chechechi yoRumuko?’ 

Kusvora, kusavimba nokunyomba kwaiva mumazwi no- 
kuseka kwaKaranja zvakarwadza Kihika. Akambomira 

` «utaura asisazivi kuti opindura shamwari yake sei pazere 


yanhu kudai. Vanhu vakabva vaswedera padyo vachigu- 
tsurira misoro yavo vachida kunyatsoona kuti Kihika 
akanga azowanawo shasha yaimukurira pakutaura here. 


Kihika akazvishingisa ndokuvanziridza hasha dzake 


q 


ndokuenderera mberi oti: 

‘Hongu — ndati akakonewa nokuti rufu rwake harii 
shanduko yarwakaunza, vanhu vake hapana chavakaona 
chaivabatsira mukufira pamuchinjikwa kwaakaita. Vose 
vanhu vakadzvanyirirwa vane muchinjikwa wavanofanira 
kutakura. MaJuta akaramba kutakura muchinjikwa uyu 


 achibva aparadzirwa pasi rose sehundi. Rufu rwaKirisitu 


rwairevei kuvana valsiraeri? Muno muKenya tinoda rufu 
runoshandura zvinhu, izvi ndichireva kuti tinoda mupiro 
wechokwadi. Asika chokutanga, tinofanira kuve takaga- 
dzirira kutakura muchinjikwa. Ini ndinozvipira kufira iwe, 
iwe uchizvipirawo kufira ini, zvichirevazve kuti ini ndini 
mupiro wako, iwewewo ndiwe mupiro wangu. Nokudaro 
ndingangoti iwewe, Karanja, uri Kirisitu. Ininiwo ndiri 


_Kirisitu. Munhu wose anotora mhiko yokubatana kuti 


tishandure zvinhu muKenya ndiKirisitu.’ 

Njeri, Wambuku navamwewo vasikana vashoma vaka- 
bva vasvikawo. Nyaya yezvamatongerwo enyika iyi yaka- 
bva yangopera, majaya mazhinji abayiwa mwoyo nama- 


` shoko aKihika. Kusungana kwakanga kwaita zviso zvavo 


neshungu kwakazonyongodeka vava kunyemwerera noku- 
seka zvavo navasikana. 

Karanja naKihika vakaramba vakanyarara vachiti uyu ane 
dzake pfungwa, uyuwo ane dzakewo. Hapana akanga azvi- 
ronga asi vakanga vasisadi kusanganidzana zviso. Kana 
pavaienda musango kundotamba magitare hapana aitau- 
dza mumwe. 

Musango reKinenie makanga makati di-i kunyarara 
muchitonhorera. Zvakare majaya nemhandara vakapinda 
muzvikwata zvikwata zvavo vachiseka nokuzawazirana, 
chisango chichibva chazara negunun’unu ravo. Mumwe 
munhu akatora gitare ndokuriti pakaidze mumaoko aKara- 


135 


nja. ‘Ridza,’ vasikana vakadaidzira. Karanja aisiti kang 
oridza gitare rake aibva anzwa waya dzaro dzichikurumj- 
dza kubvumirana neminwe yake. Musi uyu-akanga asing 
kuriunza asi akanzwa mwoyo wake uchifara apo aiedza kuti 
gitare raakanga apihwa iri riite zvaaida. Rufaro urwy 
rwakapinda muwaya ruchibva rwapfachukira kuvanhy 
vakanga vatotanga kumveesana. Pakutanga munhu woge 
aida aingotambawo pasina kubhadhara. 

Wambuku naKihika vaitamba vose. Mumhanzi wakapj- 
nda mutsinga dzomusikana achibva ati kwati kwati padyo 
naKihika, musoro uchinge uchadonhera shure, iwo maziso 
achiti vaku vaku kuvaima akanzi muchiso chomukomana 
dwenene. Mazamu ake aiti kwaba tikwaba achitevedzera 
ngoma kurira, iyo mwonzvora yawo ichibaya-baya chipfuva 
chomukomana zvokuti jaya rakambokanganwa zvakanga 
zvaitika kuchiteshi. Achiona ava vaviri vakanamatirang 
kudai, Karanja akabva afunga Mumbi. Akambenge amuri- 
dzira kamwe kana kuti kaviri here vari kumba kwake. Zvino 
akanga oda kumuridzirazve. Pfungwa yokuda kuridzira 
Mumbi iyi yakaita sezvinonzi yakatokonya tuwaya twaiva 
muropa rake mutinhimira wacho uchizobva wonzwikwa 
maungira awo obuda nomuminwe yake. 

Zvaiita sokunge waya dzegitare ndidzo dzakanga dzodu- 
dza zvaimunetsa mumwoyo make. Hazvaimbokona kuti 
chichemo chorudo chaiungudza chiri muhana yake ichi 
chitadze kunzwikwa seri kwedondo iri, kusvikira chasvika 
chete kumusha kwaiva naMumbi. 

Kuridza kwaKaranja kwaiva kwakasiyana nokwaGiko- 
nyo. Gikonyo aiita saanovhundutsira gitare nehasha 
dzaaisaziva kuti dzaibvepi. Nedzimwe nguva aiita seasviki- 
rwa zvokuti maridziro acho aibva atyisa sebhanan’ana re- 
mvura. Zvino Karanja ainyatsoziva zvaaida kuti gitare rake 
riite; aiziva kuti akadai, rinodai, sezvaingoitawo Gikonyo 
abata midziyo yake yokuvezesa. KwaKaranja kwaiva kuri- 
dza kwomunhu agara nebasa, kuridza kwenyanzvi. 

Mumwe mujaya akasvika pakanga pakamira Njeri. Njeri 
akangodzungudza musoro wake somunhu aiona zviri kure 

kure mupfungwa dzake. Akanga asingadi kutamba nomu- 

jaya uyu. Maziso ake akanga asingabvi panana Kihika 
naWambuku avo vaaiona vachimveesana vachiita 
pindepinde nomumiti, makumbo avo achingoti shwau ti 
shwau, shwau ti shwau mumashizha akanga akangoti pasi 
ware ware. Hunde dzemiti dzaitaridzika sokunge dzatitawo 
rumveesano rwadzo mukati mavanhu vaitamba. Izwi 
raKaranja raideketera zvaisuwisa, zvaidzimba mwoyo. 
Vanhu vose nesango rose zvakanga zvava mumaoko ake. 
Asi iye aingoda Mumbi chete kuti amunzwe. Aida kuti 
anzwe mafindifuwa aipishinuka mumwoyo make. Dai 
aimunzwa kuti airega kumhanyira kwaari? Chokwadi 
munoti airega kumutevera? Zvakanga zvisingaiti kani kuti 
angozvikanda zvake pamuvezi uya! Pfungwa idzi dzakaunza 
- kurwadza kuya mumwoyo maKaranja; izwi rake zvose 
negitare zvichibva zvangoti mumhepo pfaikire, ndiye 
dzirikiti kudzima, runyararo rwokupera kwengoma 
ichanakidza ruchibva rwangosunga mwoyo, shaya 
namakumbo avatambi. Pakarepozve runyararo rwuya 
ruchibva rwazomwaurwa-mwaurwa nokukanuka, kuuchira, 
mhururu nemheterwa dzamajaya nemhandara. 

Kihika naWambuku vakandogara zvavo pavo vega 
pakanga pasina miti, vari muzuva. Sango navaimveesana 
pamwe chete neziso raNjeri raiita serakasara panzara 
zvakanga zvava seri kune raro. Pavakanga vari apa paiva 
nemiti nezvigwenzi zvemiwotoro zvakanyatsosvibirira 
zvakati chechetere zvichidzika munhika yaiva zasi kwavo. 
Nhika iyi yaiva yakati sandara kwechinhambwe ichizobva 
yotanga kutukudza yave muzanda wotukomo tukomo. 
Nechemberi kwavo, nechokurudyi kwavo, Kihika aingoona 
kuti vai, ny’ari, vai, ny’ari — iyi ndiyo yaiva kamba 
yamapurisa yapaMahee, chiratidzo chesimba raitonga 
nokudederesa Kenya yese kusvikira pamusuo pedumba rose 
raigara weganda dema. 

‘Kungoti ichocho icho paradze, muchena wose kana 
kuzombomuona zvakare,’ Kihika akadaro nechomumwoyo. 
‘Anotonga upenyu hwomutema wose womuKenya negidi.’ 

Ziso raKihika rakamboita serinobaka moto, mwoyo wake 
ndokuti suna suna, simba rose raperera mupfungwa iyi 
zvokuti akatombokanganwa mhandara yakanga igere 
parutivi pake. Asi ainzwa kufema kwake zvokuti akaong 
sokuti musikana uyu akanga auya naye panzvimbo iyi kuti 
azomuratidza chinhu ichi. Akabata ruoko rwomusikana 
mune rwake, maziso ake akangoroverwa pakamba yeMahee 
neRift Valley. 

‘Nomugwagwa iwoyu uyu zvakare, ndiwo mugwagwa 
wakasvitsa muchena mukatikati momwoyo wenyika yedu,’ 
akadaro achitaura zvishoma nezvishoma, achifunga njanji 
yechitima iyo yaingoonekera zvishomashoma ichitevedza 


_ mutunhu womuzinda mukuru wakadongorera nhika yeRift 


Valley. 

‘Haumbokanganwiwo zvenyika here, nhai Kihika?’ Wa- 
mbuku akavhunza nokusvotwa, muvhunzo wacho uri pakati 
pehasha norudo. 

Wambuku akanga asinganzi akanaka pachiso; kunze 
kwokunge achiseka kana kuti chiso chake chapenyeswa ne- 
zvaainzwa mumwoyo make. Apa, maziso ake ongara-ngara, 
miromo yakaita seyononzi vhurwei sapane chaaitarisira, 
chiso chake chobwinya noutema hwacho, apa ndipo pawai- 
zoda kumuimbira nhasi ndinorara pano. Aiva mhandara 
yaiva nechipo chokufadzwa noupenyu, achiti ranhasi 
ngarirege kunyura ndisati ndabata mudzi waro nokuti 
ramangwana handizorioni. Aidisisa chaizvo kugara upenyu 
hwake naKihika, zvino mukomana wachowo ndipo paaiita 
seanongozeza-zezawo zvakare. Vaiti kana vari vega kudai- 
zvi, ainzwa hana yake ichitigida kurova akangomirira kuti 
zvimwe achanzwa zvonzi. . . asi Kihika ndipo paaingoramba 
ari mhiri kworwizi. Aiva murume ane pfungwa isingabvi 
pachinangwa chake. Wambuku aiona pfungwa iyi se- 
dzangaradzimu raimutorera munhu wake. Dai aingoinzwi- 
sisa hake pfungwa iyi, dai aingosangana zvake nedzanga- 
radzimu iri — aidai aizoonawo kuti orirwisa sei 
nesimba rake rose somunhu womukadzi. Handiti 
dzangaradzimu racho — kana kuti shave here — rakanga 

rotoitawo somukadzi anoshushira murume wake? Zvino 

aigorirwisa sei iro rakanga risingambozviratidzi kuti muka- 
dzi akaita sei? Aigokwanisa seiko kurwisana nezvinhu zva- 
kavigwa murima? 

‘Hazvisi zvamatongerwo enyika chete, Wambuku,’ Kihika 
gkapindura.*Upenyu hwedu uhwu. Munhu angagonzi 
murume pai kana achiregera mumwe achimutorera nyika 
yake norusununguko rwake? Nhapwa ino upenyu hwayowo 

here?” 

Akanga zvino otaura nezwi rairwadziwa, achiburitsa ma- 
zwi ake somunhu aitsvaga mhinduro kumivhunzo yaiva 
muchipfuva make. Wambuku akabva atakanura ruoko 
rwake kubva mune rwaKihika nokukasika somunhu akanga 
otya kubatanidzirwa mune zvaizoitika kumurume uyu. 

‘Inga nyika unayo wani, Kihika. Unoti nhaka yababa 
yako Mbugua ndeyaniko? Nyangwe zvakadaro hazvo, nyika 
yeRift Valley yakanga isiri yorudzi rwokwedu.’ 

‘Uri kureva here maeka gumi ababa vangu aya? Haana 
basa ayo. Kenya ndeyavanhu vatema. Hauzvioniwo here 
kuti Cain akakanganisa? Hongu, ndini muchengeti 
womukoma, munin’ina, hanzvadzi — ndini muchengeti 
wehama yangu. Hazvinei kuti nyika iyi yakabirwa 
maGikuyu, vaUbabi, kana kuti vaNandi, chikuru 
ndechokuti haisi nyika yomuchena. Nyangwe dai yanga iri 
yomuchena, ko, zvanga zvakaipei kuti tose tose tiigovane 
zvakaringana somunda wedu tose, munda weKenya. Ngati- 
torei muchena wako iyeyo, pose pose paagere. Ana mazana 
akazanirana amaeka enyika. Ko, mutema anei? Mutema, 
anova ndiye oitwa musokeri munyika iyi, anova ndiye 
anomushandira achidikitira kunge achaoma kuti gwa 
achiswerobinduka kurima kofi, tii, saisoro, koroni asi 
achipihwa chumi chete pamwedzi — ane chiiwo ipapa?’ 

Kihika aitaura achimwiza-mwiza maoko ake sezvinonzi 
paiva negungano ravanhu pamberi pake. Wambuku aka- 
bva angozviona kuti kana dai aizoda kurwisana neshave iri, 
aitofanira kutozviita nokukasika, panguva iyoyi yakare. 
Akatora ruoko rwaKihika ndokurudzvanya zvinyoronyoro 

zvokuti Kihika akabva amutarisa. Asi musikana akashayg 
mazwi okududza zvaitutuma mumwoyo make. 
‘Ngatichimborega kutaura nyaya iyi kwazvino chete; 
akadaro musikana, otoona kuti akanga atokundikana. 
Kihika akapindurawo nokudzvanya ruoko rwomusikana, 
achinzwa mwoyo wake uchitubwida norufaro rwuya runoj- 
twa nomunhu awana shamwari inomunyaradza mumata. 
mbudziko anozomuwira murwendo rwegwara rezvinangwa 
zvake. Akashaya kuti omutenda sei, kuti omuudza sei kutj 
iye, Wambuku, ndiye ega mukati mavanhu vose akanga aing 
rudaviro maari, ndiye ega akanga aona chinangwa chake 
akatendeseka. Nyangwe dai Wambuku akanga asina ku- 
mbozvitaura kare, nhasi akanga apedza zvose nomutaurg 
wainzwika mukupfava kwakanga kuino ruoko rwake paa- 
kamudzvanya. 
‘Hausi kuzobva pandiri. Hausi kuzondisiya ndega,’ Wa- 
mbuku akadembeterera otya. 
‘Kunyangwe zvotsvuka seropa!’ Kihika akadaidzira, hana 
ichinge ichatsemura chipfuva nokufara. Musi waizorira tsuri 
yokuti basa riitwe, iye ega ndiye aizenge achirwa nomukadzj 
aaida ari parutivi pake. 
Mazwi ake echitsidzo aya akabaya mwoyo waWambuku 
sebanga, akamupotsera mudenga raiva noupenyu 
hwamafaro asingagumi narini. Kureva here kuti zvino 
Kihika akanga osiyana neshave rake riya, ogadzirirawo 
zvokuitawo musha wake savamwe varume? 
Vakafamba vodzokera kwaiva navamwe vavo 
vaimveesana musango, vakabatana maoko, zviso zvavo 
zvichibwinya, vose vachifara, kwakanguva kadikidiki ikaka, 
vose vakaputirwa nekusaziva kwavo. 


Gikonyo haana kukanganwa zvakanga zvaitika musango 
pamusi uyu. Paaiva muhusungwa, mwoyo wake uchiche- 
mera zvinhu nenzvimbo dzaaiona kuti akanga asisazodzi- 
svikizve, pfungwa dzake dzairamba dzichingonanzva kose 
zvako kadimbu kezvakanga zvaitika musi uyu, rwakanga 

rwava rungano rwaaitofanira kuzviyeuchidza zuva nezuva, 
yungano rweimwewo nyika yakanga isisazivikanwi, yakwidi- 
pirwa nouma hwamakore akanga apindana. 

‘Kwainge kubarwa patsva,’ akarangarira apo aitaura 
naMugo, izwi rake rakadzikira, risingapapariki, achiita 
seaitsvaka iro chairo rainyatsodudza zvakanga zvaitika 
nomazvo. Moto wakanga wadzikira muchoto chakanga 
chakakombwa namapfihwa matatu, wongongaima chete, 
usisabviri; rambi raibvira richiita serinomboda kudzima, 
richiita serinotamba nerima raiva kumativi emba, asi chiedza 
charo chisinganyatsojekesi zviso zvanaMugo naGikonyo. 

‘Ndakanzwa ndava...ndi...ndava ndese, kuita mutsva 
pakare . . . Ndakambenge zvangu ndadanana navakadzi 
yakawanda, asi izviwo izvi ndakanga ndisati ndambo- 
qvinzwa.’ 

Akambonyarara kutaura, oita somunhu aishamiswa, 
somunhu arasika, iwo mazwi amunzvenga. Akasimudza 
ruoko rwake rworudyi zvishomashoma kubva pabvi rake, 
minwe yarwo yakatambanudzwa, achibvazve aruregedza 
rwowira pabvi pakare sorusina simba. 

‘Kare, hapana zvandakanga ndiri, asi zvino, ndakanga 
ndava murume. Pachinguva chidikidiki ichocho tiri tose 
somurume nomukadzi, Mumbi akaita kuti ndinzwe kuti 
ndizvo chete zvaikosha . . . ipapo ndakabva ndaona kuti 
.. - kwete, zvakaita sokunge ndakanga ndaita chibvumirano 
naMwari, chibvumirano chokufara. Ndozvireva seiko? 
Ndakatora mukadzi mumaoko angu — unoziva zvakaita 
muti womubhanana? Ndakatanga kufunhura ganda roku- 
tanga, rechipiri, rechitatu . . . ndokutambanudza ruoko 
rwangu, rwaidedera, ndokusvasvamhira ndonobata mwoyo 
woupenyu wakanga wakaurungana mukatikati.. . 

“Zuva roga roga ndaingowana mumwe Mumbi mutsva. 
Taipinda zvedu musango tichitetereka tose tirimo. Handina 
kumbotya kurasika murima...” 

Kana namai vake, Wangari, vakafarawo. Mumbi akanga 
oita somwana wavo wavaipazururana naye mafaro nenhamu 
dzechikadzi, zvinhu zvavaiziva ivo voga pachavo vari vaviri 

“kuti pureni. Vaiti vachinzwa izwi romuvezi richiimba pamwe 


nyangwe pasina ataura nomuromo. Kumunda vaienda voge 
3 


vaiita madzoro okundochera mvura kurwizi, pamoto vachi- 
bikira mutsambakodzi imwe chete. 
Mwoyo waamai waifadzwa nokuona mwana wayg 


achitubwida norufaro rwezvinhu zvavaiziva ivo zvaakangg © 
otangawo kuziva asi asingagoni kuzvitsanangura nokutj. 


zvairamba kuumbwa namazwi. Vose vaipota vachitarisg 
panze kwaiva nomurume achishanda, akabata saha kang 


chete nemidziyo yake, vaibva vazadzwa nomufaro wakanga 
usingatsananguriki. 
Hazvina hazvo kuzotora nguva kuti Wangari naMumbi, 


savamwe vakadzi vose vomuThabai, vaone kuti murume 


akanga oshanduka. Akanga zvino oimbira Zvesvoto, 
achinyomba asina hanya nokutukidzira vanhu vaigara kure 
neThabai, vachena, vaigara muNairobi nedzimwe dzose 
nzvimbo dzaisimbogara madzitateguru avaGikuyu. Kara- 
nja, Kihika navamwe vaiuya vachiimba pamwe chete 
naGikonyo. Nziyo dzavo dzaisuwisa, dzizere netarisiro 
yokuda kuti zvinhu zvishanduke. Vaitaurirana ngano 
nokuseka zvavo asi kuseka kwavo kwakanga kusisiri 
kwakare; uku kwakanga kwava kusvora kuno misodzi 
yokuchemera kugadzikana mukati. Vakanga vasisanyanyi 
kuenda kundoona chitima. Mitambo iya yomusango 
yakanga yashanduka yava misangano apo mazano ezuva 
rokurira kwetsuri aipakuriranwa. Vaisanganawo mudzimba, 
nomunzvimbo dzakavandika murima usiku vachizeveze- 
rana, izvi zvichizopedzisira kwava kuseka kwekutsvaka bope 
nenziyo dzehondo. Mwoyo yamadzimai yakanga yobvunda;, 
vainzwa kusuwa kwakanga kuri munziyo dzavana vavo ura 
hwokubereka huchibva hwadedera. 

Denga rakanga rasunama, rakwidibirwa nehore nhema, 
hobvu. 

Zvakabva zvangoitikawo umwe usiku. Jomo Kenyatta na- 
vamwe vatungamiriri vavanhu vakakumbwa vose; Mutongi 
wechichena, Baring, akadaidzira kuti nyika yeKenya ya- 
kanga yava padanho rehondo. 

Mwedzi mishoma izvi zvadaidzirwa, Mumbi akanga amire 

panze pemba yake achingunoyeva hake nyika. Gikonyo 
akanga asiri paaisivezera, uyuwo Wangari akanga aenda 
kurwizi. Zhowa dzose dzakanga dzakakomberedza musha 
woga woga dzakanga dzachiti dhuma dhuma dzichiita kuti 
dunhu rose ritaridzike sesango rakanga risina aigaramo. 
Tuutsi twaimonana tuchibva mudzimba nditwo chete 
twairatidza kuti mumusha maiva norunyararo. Zuva 
rakanga roda kudoka. Karuzhowa kakanga kakakombere- 
dza musha waMumbi mutsva kaiita samasaisai Omumvura 
kachipeperetswa nemhepo. Mumbi aifadzwa nezvaakanga 
akayeva. 

Akaona hanzvadzi yake diki, Kariuki, achifamba nomu- 
minda. Mumbi akanzwa kuzadzwa norufaro nokuti aiziva 
ķuti hanzvadzi yake yaiuya kuzomuona. Kariuki aimuda 
chaizvo, kana paakanga asati aroorwa ndiye aigaromuwa- 
chira mbatya dzake acħinyatsodzichisa. Mangwanani oga 
oga aipota achimuka omubikira tii asati aenda kuchikoro. 
Nyangwepo zvake aida Kihika, achimukudza nokutarisira 
kwaari somukuru, kana kuti somudziviriri, aisamunzwisisa. 
- Nokudaro, rudo rwake rwose rwehanzvadzi nėhanzva- 
dzi rwaiwanzopiwa kuna Kariuki. Aisipota achitorana 
naKariuki vachifamba-famba zvavo nomuzvitondo zvaiva 

mudunhu ravo. Ainakidzwa nokuteerera kuna Kariuki 
achitaura twose twose twaiuya mumusoro make, kubvira 
kunyaya dzechikoro kusvika kune dzavasikana. Aipota 
achimutsiura zvisina hasha mukati — apo aitaura zvaakanga 
asati onzwisisa pamusoro pavanhu vakuru kana kuti vakadzi. 
Ipapo Kariuki aibva atinyamisa kumeso kwake zvokuti tsetswa 
dzaMumbi dzaibva dzabuda pachena obwabwadza kuseka. 

Kariuki akanga akapfeka hembe dzake dzokuchikoro. 

Paakanga osvika padyo, Mumbi akavhunduka achiona 
kuuna nokusunama kwakanga kwakaita chiso chehanzvadzi 
yake. Kupenya kwaiva muziso rake kwakabva kwadzima, 
kufara kuya kwakanga kuri mumwoyo kuchibva kwasha- 
nduka kwava kutya. Akanga atogadzirira kuita zvaida kuti 
zviitwe kana pakanga paine chakanga chaminama. 

‘Chiko nhai Kariuki? Pane chaitika here kumusha?? 

‘Gikonyo arimo here?’ Kariuki akavhunza achinzvengg 
maziso aMumbi zvose nomuvhunzo wake. 

‘Aiwa, haamo. Asi chinombori chiiko? Chiso chakg 
chazondivhundutsa!’ ; 

“Hapana. Chete kungoti baba vandituma kuti ndizoudza 
Gikonyo kuti ndiende naye kumusha. Newewo zvakare.’ 

Mukomana akanga atarisa pasi zvino. Izwi rake rakanga 
rashanduka rava zevezeve nyange zvaionekwa kuti aiedza 
kuti rirambe rakasimba. Kariuki akazobva atarisa Mumbi, 
Pane chinhu chaivaima semisodzi mumaziso ake. 

“Ndimu — mukoma — Kihika . . . Mumbi, Mumbi, © 
Kihika atizira musango kundorwa kani!” akazodudza, achi- 
bva awira mumaoko aMumbi. Kwakapera kanguva hanzva- 
dzi nehanzvadzi zvakangombundikirana; Thabai yaka- 
mbotenderera-tenderera_pasi petsoka dzaMumbi. Pasi 
rakazomira kutenderera kuchibva kwaita kainge karunya- 
raro. 

‘Zvino toita sei?’ Mumbi akavhunza. 


Kunze kwakanga kwakasviba. Wambuku naNjeri vakabuda 
mumba maMbugua vonanga kumusha kwavo. Vaifamba 
vasingatauri, mumwe nomumwe wavo ari mubutiro re- 
pfungwa dzake. Wambuku akanga achifunga zvaakanga 
aona mumba mavakanga vabva. Izvi zvakanga zvamboita 
kuti iye akanganwe zvaimunetsa mumwoyo makewo. 
Mbugua akanga agere, musoro wakanzi tsiki tsiki, achi- 
teerera zvaitaurwa naWambuku asingambomugamhi. 
Paakanga azopedza ndipo Mbugua akazomutarisa. 

“Aiti iye musha wake uri musango?’ 

‘Hongu.’ 

“Ko, chamupinda chiiko mwana uyu? Anoti musha uno 
neminda yangu hazvikwani here kumuchengeta iye — zvose 
navana vavana vake — kwoupenyu hwavo hwose?’ 
Zvakanga zvava kuna Mumbi kuti anyatsojekesa mamiriro 
ezvinhu zvakanga zvakonzera njodzi yakanga yavawira iyi. 

«zvinhu zvose zvashandurwa nokusungwa kwaitwa Jomo 
Kenyatta, baba. Vatungamiriri venyika vose vakabatwawo. 
Nokwavakatorwa vakaendeswa, isu hatikuzivi. Zvino, 
somukuru woMusangano mudunhu rino, munofunga imi 
kuti Kihika anga aine manzvengero aanga achizoita ruoko 
rwomuchena? Anga achitofanira kusarudza kuenda kujeri 
kana kuti musango. Zvino asarudza kuenda musango.’ 

‘Kubva Mwari ngaaite kuda kwake naye,’ Mbugua 
akadaro. Wanjiku akagutsurira musoro wake achiku- 
mburana nomurume wake. 

Wambuku akanga azvishingisa napose paaigona napo 
kuti misodzi yake isaonekwe asi zvino izvi, ava murima, 
akachema asingadudzi mazwi. Kusuwa kwake kwaka- 
pfachuka ndokubuda ava mazwi. 

‘Ndiwo mamhepo aya chete.’ 

‘Uri kumutevera here?’ Njeri akavhunza. 

‘Kana!’ akazhamba nokurwadziwa murimamo. “Aka- 
ndisiya, akapoya kubva mumaoko angu. Njeri, ndaka- 
mukumbira kuti asaende, nemisodzi padama ndakamu- 
chemerera. Hongu. Takanga tichingova toga tiri vaviri, 
kunze kwomusha wangu. Akanga auya kuzondiudza kuti 
akanga ava kuenda. Akandivhunza kuti ndaizomumirira here. 
“Ndakamuyeuchidza chitsidzo chaakambenge aita kwa- 
ndiri musango reKinenie. Akanga atsidza kuti haaizondisiya 
asi ndipo paakaenda —’ 

‘Asi haumudi kanhi?’ Njeri akavhunza nezwi raiva 
nakakushora nokutsoropodza mukati. 

‘Ndinomu — ndaimuda — ndakazvichengeta ndichira- 
mba vamwe vakomana pamusana pake. Usiku hwoga 
hwoga ndaingofunga iye chete. Ndaimuda. Ndaigona 
kumuponesa. Aiva murume, Njeri, murume akasimba, 
anoziva zvaari kuita, asiwo akanga ari pwere mukatikati 
momwoyo wake.’ 

‘Wakanga usingamudi. Waingomuda chete kana arere 
newe.’ Njeri akataura nouturu hwaityisa zvokuti Wambuku 
zvakamushamisa. 

“Iwe hausiwe ungandidzidzise zviri mumwoyo mangu.’ 

‘Hauzivisu kuti vamwe vanhu havambozivi kuti zvirj 
mumwoyo yavo zvii?’ 

‘Ndazviona. Shanje ndidzo dziri kukunetsa.’ 

‘Kuitira shanje ani? Iwewe here iwe? Mashura angu!’ 

Vakaparadzana pasina kutaudzana zvakare. Nyange zva- 
zvo Njeri aiva mupfupi, kutetepa kwomuviri wake kwai- 
muita kuti ataridzike somurefu. Chete muutete hwake umy 
maiva neshavi rengwe. Aishora utera hwavakadzi, zvakaita 
semisodzi, zvokuti pose paimuka madziwo musango roku- 
Kinenie, aitoti arwe chete, kana navarume chaivo. Varume 
vaimudaidza kuti katsi nokuti vashoma vaikwanisa kumui- 
tisa zvavaida kana pava panyaya dzechitsimba. Pari zvino 
akanga onzwa kusakundwa kwake nesimba rake zvichi- 
fainba-famba neropa rake zvokuti akabva asemeswa na- 
Wambuku. Akamira murima, kunze kwomusha wake, ari 
ega, akatarisa nechokudivi resango rokuKinenie. 

‘Ndiko kwaari uko,’ akazevezera zvinyoronyoro achitaura 
ega. Akabva atanga kudetemberera Kihika achimuvimbisa 
kumutevera nomwoyo wose pasina kudzokera shure. ‘Iwe 
ndiwe gamba rangu.’ Akakwidza izwi rake, zvino oregedzera 
hasha dzaakanga ava nenguva akadzvanyirira dzopfachuka. 
‘Haakudi, Kihika, kana napadiki pose. Haana hanya kana 
shungu newe.’ Akambofamba kwechinhambwe ndokuzeya 
otendeuka, achikumbira masaisai erima raivako kuti atakure 
mashoko ake emhiko yokufa naye kuna Kihika. 

‘Ndiri kuuyako kwauri, gamba romwoyo wangu, nyarara 
zvako, ndiri munzira izvozvi,’ akachema achibva amhanyira 
mumba mamai vake achidedera namazwi emhiko yaakanga 
aita kuna Kihika iyi. Aiziva kuti hapana chaizotyora chi- 
tsidzo ichi. 

Gikonyo aigarodzokera kumba ava manheru. Kwaiva ne- 
zvimwe zvinhu zvaivako, zvinhu zvaingova zvake iye naMu- 
mbi chete, pasina wechitatu. Zvinhu izvi aizvichengetedza 
neziso dzvuku. Akaramba achiita zvake basa rake rokuveza. 
Karanja navamwe vavo vaiuya mumanheru kuzotuka noku- 
tsoropodza vachena pasina kana nokutya kwose, pamwe 
chete nokuongorora nokurumbidza upenyu nougamba 

pwavarume vavainge vanzwa kuti vateverawo Kihika 
nusango musi iwoyo kana kuti pamazuva iwayo. Wangari 
aMumbi vakaona kuti ruoko rwomuvezi wavo rwakanga 
ava nakanhetemwa mukati apo aikandidzira pureni 
k achiveZa miti yake. Izvi Wangari aizvinzwisisa uye aizvitya. 
Chaakanga asingagoni kutsanangura, kana kuti arondedzere 
kuti chaiva chii, kwaiva kupenya kwakanga kwoita maziso 
umwana wake, kukwirira kwezwi rake nokutaurisa 
aakanga oita — sokunonzi kudhuuka kwaiita pfuti 
jokurira kwehwamanda yaiudza vanhu kuti vachipfiga 
mikova yavo nokungorongodza zvihuri zvavo pamadoka- 
zuva 0ga oga — Zvose izvi kuita sokunonzi akanga asinga- 
qvinzwi? Kuti zvose izvi zvaizomusiya mauya? Mumbi chete 
ndiye aitombofunga kuti aikwanisa kuzvinzwisisa, aizvi- 
wzwisisa nokuti aiziva maoko omurume wake neminwe yake 
paaisereredza muviri wake; aiziva simba romurume wake 
nokuti airinzwa apo ainga amutsimbirira otadza ku- 
pfakanyika ari pasi. Ipapa apa wakewo muviri waibva 
wangomirirawo, mapapiro achirova mhepo achiga- 
dzirira. Idzi ndidzo nguva munhu ainzwa kutya kwaka- 
Azama pamwe chete norudo rusina tsanangudzo, ipapa 
ndipo paainzwa kumuda kwakaperevedza nokuti aiziva kuti 
raiva simba rake iye, somukadzi, raidzora murume wake 
kuvapenyu apo aimboita saafa, asisazivi kwaari; raiva simba 
rake iye, somukadzi raizomununura nokumupa upenyu utsva. 
Akanga asingadi kuti murume wake aende kwaienda 
yamwe asi pakarepozve ainzwa achizvishora nokuti aiona 
sokunge kuti airatidza umbwende hwake iye pachake. 
Vamwezve varume vakakokorodzwazve ndokuendeswa 
kukamba dzomudzvanyidzirwa — dzainzi kamba dzedhite- 
ndisheni kuitira kuti nyika dzaiva kunze kweKenya dzisazive 
chokwadi chaiitika mukamba dzorudzi urwu. Pachiteshi 
chechitima paya zvino pakanga pongogara pakati hwa-a. 
Vasikana vakanga vogara seri kwamasasa avo vari mucha- 
ndo, vachichemera kuti dai varume vavo vadzoka noku- 
kasika kubva musango kana mumakamba ousungwa. 
_Nerimwe zuva ruoko rurefu rwomuchena rwakatsva- 

nzvadzira pagonhi remba yaMumbi. Akanga ongogars 
akabatira ura mumaoko, akamiririra zuva iri, akatenge 
atogara akarigadzirira zuva rerovambira iri. Asi 
parakasvika, akaona asisina kana nakasimba zvako 
kokununura murume wake. Akakoka shungu dzake dZoşe 
nesimba rake rose ndokukunga mhere yakabvarura mwoyg 
yavose vaivapo: Dzoka kwandiri kani Gikonyo! Mhere iyi 
yainge mupande wemheni murima dzvuku. Chirwere cherį- 
ma rakanga rauya panyika iri ndicho chakazopararira 
neThabai yose usiku hwomusi iwoyo apo vanhu vakanzwa 
kuti Gitogo, chimumumu chaambuya vaya, akanga apfu. 
rwa naidzo nhumwa dzorunyararo rwomuchena idzj 7 
Akanga afa noumatsi hwake. A 

Kuda vanhu vakanga vasingazivi kuti ndizvo zya.. 
zvaifanira kuita kuti basa gobvu rakanga roda kushandwa 
apa raifanira kuvhurwa nokuteurwa kweropa muvhy 
reThabai. 

Gikonyo akafamba akananga mukamba yehusungwa 
nenhanho youbasa-mangwanani nakakusavhundukirg 
zvinhu kakanga kazvarwa kubva muruzivo rwake rwerudo. 
noupenyu. Kuti vachena vaisvikepiko nazvo izvi? Chi- 
singaperi chikagozoshura wani. Jomo aizovarasisa panyaya 
iyi: handiti aiva namagweta akanga abva kwavo ikoko 
mhiri, namamwe akanga abva kulIndia, nyika yomurume 
wembiri uya, Gandhi? Zuva rorusununguko rakanga ratova 
muchivanze. Gikonyo aizondodzoka osvikosimudzirana 
narwo rushinda rwoupenyu, asi iye zvino aizosvikorurudu- 
nurira munyika yembiri namandodyechipi. Izvi ndizvo zvaa- 
ida kunyeurira mai vake naMumbi apo masoja aimusaidzira 
vachienda naye kumota yavo yakanga yakamumirira. Regal” 
muchena amboyazuka saana magavhu achiita zvake zvaa- 
noda; asiwo zvakanga zvisingakoni kuti zuva rakatarwa 
risvike, izvozvi rakanga rotogogodza pamusuo, apo aizo- 
dzoka ozobatana neThabai yose pamwe chete naavo vaka- 
nga vaenda musango; pazuva iri ndipo pavaizondengenyetsa 
pasi nechimbo chitsva chokuzvarwa kworusununguko 
rwavo. 

— mamakore matanhatu kubva pazuva raakaba- 
ya iri, Mufananidzo wakashinda koupenyu aka ndiwo 
"aipota uchinyevenutsa pfungwa dzaGikonyo apo aingono- 
pa achitibura huruva odzokera kuThabai. Akakakatira 
wani yake kuti inyatsobata — akanga angoinongawo 
parti penzira — achiitira kuvharidzira tuvhudzi twakanga 
wotangawo kutumbuka-tumbuka tuchiita tunzunzwa 
r nzunzwa mumusoro wakanga wajaiirira muparavara, 
somunhu womusungwa. Izvi hazvina zvazvaibatsira nokuti 
nguwani yacho yakanga yakangorengenduka-rengendu- 
; wo. Jazi rake, raisimbova jena asi zvino ratindivara ra- 
yyyukuruka nengura yetsvina, raingorezukawo. rakapfai- 
kirwa pamapendekete ake akanga akombama souta. Chiso 
chake chaisimbobwinya noupenyu hwoujaya makore mata- 
nhatu akapfuura chakanga zvino chamera tumitsetse notu- 
mitsara twainge tutsotso tutetetete twehuni twaiitisa kuti 
kana akavhara muromo wake, aiita saakafinyama, zvokuti 
f ingomudenha chete, Gikonyo aibva angonganduma kuita 
rimi romoto usingadzimuriki. 
Aifamba nomugwagwa wakanga uri pamusana penyika 
yakanga yasakara, iine tukomba tukomba, ichitenukira 
kubva mumugwagwa kuenda kumativi ose ari maviri. 
Tumbesa twakanga tuchangobvawo mukuvhunura nhamu 
yokushayikwa kwemvura, yakanga yanjekurisa nyika iyi, 
twakanga twakangomwararikawo mutuminda twaiva kuma- 
tvi ose Omugwagwa uyu. Nhamu yemvura iyi ndiyozve 
imwe ngwechangwecha yakanga yaonesa nyika iyi ndondo 
mumazuva iwayo zvokuti yakasiya zviso zvaanamai zvatse- 
muka-tsemuka zvaoma kuti gwa. Asi Gikonyo akanga asi- 
ngaoni urwere hwakanga hwakamutenderedza uhwu paai- 
famba, mupfungwa make maingova nomufananidzo wa- 
Mumbi uya aakanga asiya shure, ndiwo waiita somwenje 
waimuvhenekera nzira yake. Mufananidzo uyu ndiwo wai- 
mukwezva uchimutsidzira kutubwida kwomwoyo kwaka- 
mbenge kwatindivadzwa namakore okuomerwa noupenyu, 
lye nhamu yokutarisira kuti zuva iri raizosvika here. 
ikanga zvino angova vanyamunhuwo zvavo, gwaumbu 


149 


_aizondopfekedzwa ngundu yokukurira. 


regavi, asvuurwa zvino asisina chiroto kana tarisiro imy 
chete zvayo yokuti rusununguko rwuri kuuya iye zvino 
zvino. Pfungwa yake yakanga zvino yangova imwe chete, | 
yaita hwechikwekwe kuti namata panaMumbi naWangar 
Ava ndivo chete vaaiona sokunge ndivo vaiva chokwagi 
choupenyu chaicho chakanga chisingafi chakashanduka 

Nhasi uno akanga ari kuzondosangana navo. Pfungwa 
iyi yakaita sokuti wedzerei simba mumakumbo ake akanga 
aneta — zvaingoonekwawo nokuedza kufambisa kwaa. 
kanga oita, tsoka dzake dzichisiya kamutsenenza korukorę 
rwehuruva kachipwititika mushure make. Ino iyi ndiyo yaiva 

nguva iyo Gikonyo aimbofunga kuti hayaizofi yakasvika 
apo aiona zuva ranhasi richibuda nokunyura, ramangwan 
ndizvozvozve, achingori muusungwa. Pamazuva okutangą 
ari muhusungwa zvakanga zvisinganyanyorwadza nokuti 
panguva iyi vose vasungwa vakanga vachiri vambishi, 
vachipota vachiimba zvokusvotesa siku nesikati, uye kusek 
nokunyomba vachena pameso pavo. Vamwe vasungwa 
vairohwa. Vose zvavo vaipota vachibvumburudzwa nemi- 
bvunzo nechikwata chezvimbwasungata zvehurumende 
chaiwana simba racho kubva muzita racho rakanga risinga- 
nyatsodudziri zvaraireva — Special Branch. Vasungwa vose 
vakanga vabvumirana kuti hapana munhu aizotaura mhiko 
yavo kana kutaura chii zvacho nezveMau Mau. Aiva munhu 
worudzii iyeye aizotengesa simba rakanga rakasunganidza 
maGikuyu ose muchichemo chavo chokurwira rusununguko 
rwavatema? Nokudaro, vose vakaramba vakashivirira 
mukutambudzwa kwose kwavaiitwa nomuchena, pfungwa 
yavo iri yokuti uyo airamba akashinga kusvikira pakuguma 


Gikonyo aiti ngundu iyi aizondoipfekedzwa naMumbi. 3 
Mupfungwa dzake ainyatsoona maoko aMumbi achidedera 
akabata ngundu iyi. Kubatanidzwazve kwake naMumby 
ndiko kwaizova kuzvarwa kweKenya itsva. 

Nyangwe zvazvo aishingiswa netarisiro iyi, kana kuti, 
pamusana pokunyanya kuvimba netarisiro iyi — chimhi- 
ngamupinyi chokutanga chakabvanganyura pfungwa dza- 
Gikonyo’ zvokuti akavhunura kuita somunhu akang 

ward kwamakore. Akaenda kukamba kake ondoedza kuti 
yatsoonesesa kuti zvakanga zvaitika izvi zvaizorevei. 
Aona kuti zvakanga zvamukunda ari ega, akaendawo pa- 
‘ya navamwe vasungwa kuti vandoita muonerapamwe nyaya 
yokunyengedzwa kwavakanga vaitwa uku. Nyaya yaJomo 
pakanga yatongwa muKapenguria. Akanga awanikwa aine 
mhosva. Muchena akanga anyaradza baba, zvino vana 
akanga vasara pamhene, vasisina muriritiri. 
Samaitiro atinongozivawo panyaya dzakadai idzi, hapana 
munhu akada kuzvibvuma pavakazvinzwa pakutanga. 
Muchengeti wekamba iyi — chaiva chirume chaitadza 
ķufamba nokukora, chiine ganda rainyiminyira muzuva 
serakazorwa ropa — uyu ndiye akanga avakokorodza ku- 
bva mutumba twavo nokuvaunganidza munhandare. Aka- 
yapa wairesi. Aka ndiko kaiva kokutanga kuti vanzwe 
qaiitika kunze. lye akabva andomira kwakadaro uko akaisa 
maoko ake muhomwe (aifarira kupfeka zvikabudura 
qvekaki), achinyemwerera norufaro paaiona kuvhunduka 
nokutya kwakanga kwava muzviso zvavasungwa ava. 
‘Regai ndikuudzei chimwe chinhu. Mungasazvibvuma 
qvenyu varume asi ini ndiri kuona kuti muchena ari kuda 
kuti tiore mwoyo nenhema dzake idzi,’ uyu ndiGatu 
akataura. Murume uyu aibva kuNyeri. Ndiye aipota 
achivasimbisa nokuvashingisa kana zvinhu zvoda kunoti 
omei. Gatu aiti kana otaura ngano kana kuita ny’ambo 
dzake, munhu wose aitoti ateerere. Nhivi dzemiromo yake 
dzaiva netumipendero twesetswa twaisekenyedza vasungwa 


mafambiro ake aaiwanzoita aisetsa nokuti nguva zhinji 
aigaroedzesera mafambiro notutsika twavakuru vavachena 
Mamagadhijeri apakamba apa. Nyambo dzake zvose 
engano dzacho dzaiva nechidzidzo mukati. Chiso chake 
chaibwinya nesetswa zvose namaziso ake zvaiva notumitsetse 
twairatidza ungwaru hwakadzama. Asi pamusi uyu izwi rake 
Takanga roita serozhezhera uyezve richiita serakanga risina 
chokwadi nezvaaitaura. Zvisinei, vasungwa vepaYala 
Vakabatirira pamazwi aGatu vachitsiva kusvoteswa 

yazhinji zvokuti kana vainge vakasuwa, vaibva vaseka. Kana . 


i kwavaiitwa nomuchena uyu nokunyepedzera kusabyy ' 
| zvavainge vanzwa. Asi kunyinura-nyinura nokungosekg 
seka kwavo: kwaiita sokwakazhangandira zvairatidza kut; 
vakanga vanyatsonzwisisa zvakanga zvataurwa MUWairegy 


Vakanga vagurwa kunorira. 
Vakakwesvaira vondorara pauriri mutumba twayg 


Kwaiti kwaedza vainzvenga kutaura nyaya yaJomo kana 
| kuedza zvavo kufungidzira zvaizoitika pamusana pokufą. 
i mba kwakanga kwaita nyaya kuKapenguria. Vakanga 
| vasisadi kutarisana kumeso vachitya kuti vaizooną 
i zvaifungwa nomumwe. Kare kare, Young Harry akambenge 
i asungwawo ndokutongerwa kundogara ega pachitsuywa 
il chaiva mugungwa rinonzi Indian Ocean kwamakore 
manomwe. Akazodzokako ava mombe nhore, atyorwg 
musana, apingudzwa zvokuti akasvikovimbisa kuzoba 
tsirana nomudzvanyiriri wake kwoupenyu hwake hwose, 
vakanga vamugadzira zvokuti akasvikoramba pachena kuti 
„akanga asisina ukama noMusangano uyo akanga abatsira 
kuronga iye pachake. Zvakanga zvaitika nezuro, zva- 
ingogonazve kuitika nhasi. Ndiwo waiva mugariro 
muupenyu nezvirongwa zvavanhu: zuro ndinhasi, dakara 


hamheno. 
Kuchizoti mumwe musi usiku, vose zvavo vasungwa, 


vakabvuma zvakanga zvataurwa, vose zvavo kana mumwę 
chete akambopikisa. Havana kutaurirana zvavainzwa mus 
mwoyo mavo asi kungoti chete vose vakaungana mumipa- 
nda yavo ndokutanga kuimba: 
Gi-i-kuyu na Mu-u-mbii 
Gi-i-kuyu na Mu-u-mbii 
Gi-i-kuyu na Mu-u-mbii 
Nikihiu ngwatiro. 
Zuva rorusununguko rakanga ranyangarikira mumhute 
yeramangwana raisazivikanwa. Muchengeti wekamba 
akauya nebhosvo rokudaidzira vose ndokukombwa 
| namagadhijeri aiva akadzipakata votinhirwa mutudzimba 
i twavo. Vakaparara pasina ati bufu kana kuseka kunze 
kwemitsinde yetsoka dzavo. . 

| yakanga vakarasirwa mugwenga mavaisanzwa kana 
„wi rimwe zvaro raibva kunze munyika mune vanhu. Izvi 
i akatyisa Gikonyo: ko, kana zvadai, ndiani aikwanisa 
1 uya kuzovanunura? Zuva raizovagocha vose vakapera 
kufa kuti rororo. Vaizovigwa murufuse rwejecha iri zvokuti 
makuva avo haaizombofi akaonekwa zvachose. Pfungwa 
; j yakadzungisa Gikonyo achiyeuka Mumbi naWangari. 
| dangariro yokuti zita rake, mutumbi wake zvose norufu 
uwake zvaizodzimwa zvokusazozivikanwa pamusoro penyi- 
ka ndiyo yaimubvubvisa pakati pousiku zvokuti muviri wake 
Mose waijuja dikita iko kunze kuchitonhora. Panguva 
dzakadai idzi, aingonzwa adzipwa namazwi aaiedza kuronga 
uti aburitse munamato. 

O Nyangwe zvakanga zvakadaro hazvo, vasungwa vepaYala 
akaramba vakambambashira mhiko dzavo mumwoyo. 
Vakaramba kududza kana kai zvako. Gatu ndiye akanga 
pita somudzimu wavo. Gatu uyu akanga apinda 
muMusangano achiri mudiki. Akanga ashanda zvikuru 
pamazuva echipatapata chokuvaka zvikoro zvavanhu 
muNyeri. Chechi yake waiva Musangano. Aiona kuti 
Musangano chete ndiwo waizokwanisa kuunza rusununguko 
nokudzosera nyika dzakanga dzapambwa kuvaridzi vadzo. 
Akanga ari mukuru mukuru wokutoresa mhiko muNyeri, 
achifambira musha nomusha netsoka. Gatu aiziva mapato 
ezvamatongerwo enyika uye mapato ezvavarwiri 
yorusununguko omune dzimwe nyika. Aiwanzovaraidza 
nokusetsa vamwe vake nengano dzokulIndia nezvokutongwa 
kwaNehru naGandhi. Aivakurukurirawo nezvehondo 
yokuzvitonga yokuAmerica nokuurayiwa kwakaitwa 
Abraham Lincoln namaBritish pamusana pokuti akanga 
atungamirira vatema vomuAmerica kuti vapandukire 
maBritish. Napoleon raiva gamba, aiva gamba ramamwe 
magamba makuru pasi pano. Izwi rake chete raingwendesa 
maBritish zvokuti waiwana mvura netsvina zvongoti 
porororo zvichierera namagadyambu netsapfu dzavo vaka- 
Zvipfigira mudzimba dzavo. Ngano dzaGatu idzi dzaivapa 

simba. Vaibva vanzwa sokunge Gandhi, Napoleon naLip 
coln vakanga vakatarisira vatema vomuKenya Pavairwaw, 
hondo yavo yokuti vasununguke. Kana magadhijeri avatema 
vainakidzwawo nengano dzaGatu idzi. Vaiteerera achitaurg 
kunakidzwa kuchidzidzana nokutya muhana dzavo, Pamwe 
vombonyepedzera kusanzwa zvaaitaura vomutuka Napa. 
musana pomukanwa make. Asi kutuka uku kwakanga ku- 
singabvi pasi pemwoyo yavo zvokuti vairega achitaura zyaka 
vasingamudzivisi. 

Varume ava vaipota vachikurukura nokuronga zvaizoda 
kuitwa vabuda muhusungwa. Vaikurukura nezvedzidzg, 
zvekurima uye zvehurumende. Gatu aiva nengano pamusorg 
pezvose zvavaironga izvi. Akavaudza rumwe rungang 
rwaishamisa kwazvo nezvakamboitika kuRussia uko 
nyamunhuwo zvake asingazivi kuverenga, kunyora kana 
kutaura chiRungu ndiye akanga achifambisa mabasa osẹ 
ehurumende nokutonga. Izvi ndizvo zvaiita kuti nhasi ung 
marudzi ose apasi pano atye Russia. Magadhijeri aidoroyg 
asi ivo ndivo vaineta Gatu asinganyarari. Aiti abva kus 
ndorohwa ikoko, adzoka kuna vamwe vake, osvikovaitira. 
zvaainge aona zvichiitika muhofisi, achiedzesera mataurir d 
avachena nokuteedzera zvainge zvakaita zviso zvavo, 
Pokupedzisira, vakazomupfigira mukamba kake ega ega. 
Akapedza mazuva ane chitsama asingabvumirwi kuona zuya 
kana kutaura nomumwe munhu. Aipiwa chokudya kamwe 3 
chete pazuva, achidyira murima. Vakazomuburitsa pava 
paya achibva aenda kwaiva navamwe vake. 

‘Ko, dotipiraka. Zvakafamba sei?’ vamwe vake 
vakamuvhunza vachinyatsoratidza kuti vakanga vamusuwa, 

‘Kanganwai zvenyu nezvavanhu ava. Misoro yayo 
yakaoma, kuoma chaiko sousiku utema. Regai ndikutaurirei 
zvangu nezvoupenyu hwangu hwose. Ndakazvarirwa 
munyika yakati sandara, iri pakati pamakomo. Uswa 
hwaiva munhika umu, hama dzangu, chitaurirwa — 
hwakanga hwakatsokana, hwakasvibira kuti ndo-o. Zuva 
raigaropenya mazuva ese. Mvura yainaya miti yemichero 
ichitibuka kumera kubva muvhu. Ndaisipota ndichirara 

gvangu pauswa muzuva, ndakabata muchero muruoko 
rwangu, ndichiteerera kupwipwinyika kwemvura yaierera 
murukova nokuchema kwaiita mhuka dzesango. Hapana 
munhu aiziva nezvenzvimbo yangu iyi uye hapana cha- 
‘ndaitya. Kuzoti rimwe zuva, ndakashamiswa ndotambira 
mueni andakanga ndisingambofungidziri. Muti ndiani 
mueni wacho? Kushamiswa kwangu hakungakuvhundutsei 
kana ndikakuudzai kuti ndakaona kuti mueni wangu aiva 
iye uya wembiri. Mambokadzi. Mambokadzi weBritain. 
Akati kwandiri (achiteedzera izwi rake): ‘Sei uchigara mu- 
nzvimbo ine rima kudai? Nzvimbo ino yakafanana neka- 
mba komujeri kanotonhora kaine rima.’ 

‘Ndakaramba zvangu ndirere pauswa paya. Ndakaona 
kuti akanga ashamiswa nokuti ndakanga ndisina hanya 
nemiromo yake yakanga yakatsvuka ropa. “Pandigere pano 
ndipo pandinoda,” ndakamuudza ndokuramba_ndirere 
qvangu. Akabva ati (achiedzesera izwi rake): ` ‘‘Uka- 
nditengesera nyika yako iyo ndinokubvumira kuti 
undi . . . kamwe chete.” Munoziva varume, vakadzi vaka- 
dzi chete. ‘‘Munyika mangu,” ndakamuudza, ‘“‘hatitengi 
chinhu ichocho kuvakadzi vedu. Tinongochipiwa pachena.”’ 
Asika, kutaura kutaura zvangu varume, ini ndakanga 
ndanzwa nenhomba. Ndakanga ndapedza makore mazhi- 
nji ndisati ndaona chinhu chinonzi mukadzi. Zvisinei, 
ndisati ndambotaurazve kana shoko rimwe zvaro, ndakato- 
zoona a, inga atodaidza masoja ake nhai, ndava kutosungwa 
mbira dzakondo paya, ahiwe zvondozvuzvurudzwa ndichi- 
Siyiswa nyika yanguzve, nhai veduwe-e. Ndiko kwandatobva 
ikoko iye zvino zvamunondiona kudai. Saka musashamisike 
enyu.” 

‘Vehama,’ akadaro vanhu vamboseka. ‘Ndiri kungo- 
zidemba kuti dai ndakangobvuma ndakambotapudza uturu 
hwangu huri kungodai kundinetsa kusvikira nhasi uno.’ 
Vanhu vakanga vachingoseka. ‘Tiratidze kuti aifamba 
ti,” mumwe murume akadaidzira. Gatu akasimuka ndoku- 
aratidza mafambiro acho ivo vanhu vachingoseka nokuta- 

ta pamusoro pezvavaiona. 

Nokupindana kwemwedzi, Gikonyo akaona kuti ngang 
dzaGatu dzakanga dzonhuhwa sango, dzandoti rerekeręj 
kuna mawere. Pakanga pava nechimwe chinhu mumaziso 
ake chaiita sezvinonzi paiva neaimuvhima. Dzimwe nguyą 
aisimudza maziso ake otarisa napamusoro pavanhu, kuita 
sezvinonzi ainge akatarisa kune imwe nyika yaiva kure kwa. 
zvo seri kwewaya yeminzwa yakanga yakakomba kamba iyi, 

Vaiendeswa kundotswanya nokutsemura matombo kune 
imwewo nzvimbo yaiva mamaira mashanu kubva paYala, 
Matombo aya aiva okuzovakisa dzimba dzavakuru vakurų 
vamwezve namamwezve magadhiieri. Kamba yepaYalg 
yakanga iri kukura. Vamwezve vasungwa vakauya, ndivo. 
chete vaigona kuvaudza zvaiitika kunze. Gikonyo navamwe 
vake vaifamba murufuse rwejecha, munyika yakanga yakati 
sandara, yakasaswa notugwenzi twemikonde nemidhorofiyg 
notumiti tweminzwa tudikidiki twakanga tusina kang 
neshizha rose. Gikonyo aisimudza nokudzikisa zinyundg 
rake dakara ongoita zvake somuchina: simudza, dzikisa, 
dhu; simudza, dzikisa, dhu. Zuva raitsemura musoro. Dikita” 
raiodzvoka richidzika, richisiya ranamatidza hembe 
yaakanga akapfeka nomuviri wake. Nyika yakanga 
yakangoti sandara isina chaigamha ziso rake kubvą 
pachikomo cheYala zvichienda kunyanza, ichizoguma 
yangonyongodekerawo muuma hwaingoti mini mpini n'ini, 
nokupisa kwezuva. Gikonyo akabva anzwa pfungwa dzake 
dzoramba dzongotenderera dziri pane imwewo nyaya 
yaitombopota ichitakura mwoyo wake yonoukanda kune 
imwewo nyika yakanga isinei nezvenyika yeYala kana 
zvokutsemura matombo. 

Achingobva mukuroora Mumbi akambenge ada kumupa 
chipo, chipo ichi chiri chinhu chaifanira kunge chakaga- 
dzirwa naiye Gikonyo, namaoko ake. Akafunga zvinhu 
zvizhinji zvaaikwanisa kumugadzirira, asi achitadza kusa= 
rudza icho chacho chaaida kuti amuitire. Ndokuzotiwo 
nerimwe zuva akanzwa Mumbi naWangari vachikurukura 
zvavo nezvezvigaro zvechiGikuyu zvechinyakare. ‘Mazuva 
ano hakuchisina mhizha dzinonyatsogona kutsenda midziyo 

emiti,’ Wangari ndiye aingunotaura. ‘Ndokusaka uchingo- 
wana macheya nezvigaro zvakabatanidzwa batanidzwa 
nezvipikiri.’ Pakarepo Gikonyo akabva anzwa maoko ake 
gchivavira kuti dai aveza chigaro. Aida kuveza chituru chai- 
genge Chakasiyana nezvimwe zvose. Kubvira pamusi uyu 
gore rose rakapera pfungwa iyi ichingomushanyira panguva 
dzakasiyana-siyana kana napayainge isingafaniri kumusvi- 
kira. Aibva abatwa neshungu dzokuda kuveza asi aishaya 
kuti oveza chigaro chakaita sei. Zvino paaitsemura matombo 
apa, pfungwa dzake dzaifunga nezvechigaro ichi asi akanga 
achiri kungonetsekana namamiriro achaizenge chakaita. Aka- 
nga achiri kungofunga izvi apo nguva yokuti vachimbozorora 
zvishomashoma yakasvika. Gikonyo akagara padyo naGatu. 
Chiso chaGatu chakanga chabvubvuvara, upenyu hwangosa- 
ra mumaziso ake aingoti doi doi notumvura. 
‘Chinombova chiiko, sahwira?’ Gikonyo akamuvhunza. 
‘Hapana.’ 
‘Unoita soune chiri kukunetsa mupfungwa,’ Gikonyo 
akaenderera mberi, pfungwa dzake dziri pamufananidzo 
wechigaro wakanga uchangomushanyira panguva iyoyo. 
‘Wati pachinei chandingafunge nhai?’ 
‘Rusununguko!’ Gikonyo akadaro nesimba. 
“Rusununguko! Chii chinonzi rusununguko?’ Gatu aka- 
bvunza achinonokera, nezwi rakanga rakadzikira asi 
tichinge kuzhamba kwakadzvanyidzirwa. Muvhunzo 
waGatu wakabva waparadza mufananidzo wechigaro uya 
waiva mumusoro maGikonyo. Rima rakabva ramboputira 
mwoyo wake. Pakarepo Gatu akatarisa Gikonyo namaziso 
ake akanga akajenga mvura. Gikonyo akanzwa okakati- 
rwa munyaya yaaitya zvikuru. Akamboedza kuzvishingisa 
asi pakupedzisira ndiye akazotanga kuzarurira Gatu bhuku 
romwoyo wake. Akamutaurira nezvokuThabai, ne- 
zvaW angari naMumbi. (Zvakanga zvisina kutaurwa hazvo 
nomuromo asi pakati pavasungwa vose paiva nechi- 
) bvumirano chokuti nyaya dzemhuri dzavo nezvokumusha 
kwavo zvaisafanira kutaurwa.) Asi zvino Gikonyo akanga 

otaurira Gatu nezvechido chake chimwe chete: kuong 
Mumbi kamwe chete zvako. 

‘Ufunge, handina kana kumbomuoneka pandakatorwa 
namasoja.’ 

Kwakanguva, Gikonyo akambonzwa kufefeterwa 
sokunonzi paiva nezidombo rakanga rabviswa Pamwoyg 
\wake. Asi pakarepo akanzwazve kunyara ofunga kuti 
akanga azviregerera achitaura zvinhu zvaaisafanirą 
kutaurira mumwe murume. Kunyarara kwakanga kwaita > 
Gatu paakapedza kuodzvoka akakunzwa sokutukwa. Gaty 
akazobvisa maziso ake kubva pana Gikonyo ndokutarisa 
kwaigumira nyika kuonekwa, kuya kwaingonyin’inyirą . 
uma. Akatanga kutaura nezwi rainyatsonzwikwa, risising 
upenyu uye risina kukwidzwa kudarika zevezeve. 

“Kwaivapo mumwe murume aingova iye ega mwanako. | 
mana wavabereki vake. Murume uyu aidanana nomumwe 
mukadzi. Mukadziwo aida kuti murume uyu amuroore 
vagoitawo vana vavo. Zvino chainetsa ndechokuti murume 
uyi aingoramba achiverengera kuti achati oroora kana ape- 
dza kuvaka imwe imba nokuti aida kuti vana vake vazozva- 
rirwa mumba itsva, kwete yaivapo yakare iyi. ‘‘Kubva tino- 
zovaka tese heduzve imba yacho,’’ mukadzi uya aigaro- 
muudza. Pokupedzisira mukadzi akazoneta nokumirira 
ihwo upenyu hwake huchioma maari. Akawanikwa nomu- 
mwewo murume. Murume wokutanga uya akaramba achi- 
ngoedza kuvaka imba yake iya. Imba iyi haina kuzopera 
kuvakwa. Vakuru vedu vanoti kuvaka imba kunotora upe- ` 
nyu hwese. Nokudaro murume uyu haana kuwana mukadzi © 
kana kuita vana vaizoramba vachifutidza moto womumhuri ` 
yake.” 

Paakapedza kutaura izvi; Gatu akasimuka ndokubva ` 
ofamba achibva paiva naGikonyo. ‘Mbwende, inga 
zvaanongovawo mbwende sesuwo tose,’ Gikonyo akadaro 
nechomumwoyo, azadzwa netsitsi. Kuti ndiye Gatu uya 
here? Gatu aiita saanonzi akatsika pfuti, aiita sezvinonzi 
pakanga pasina chinombomuti nyon’onyo mumwoyo, © 
murume aikwanisa kuzviseka iye pachake pamwe chete 

; gvamwe nokuseka vamwe. Pakarepo tsitsi dziya 
qzakashanduka kuita ruvengo rwakadzama zvokuti 
Gikonyo akatadza kuziva kuti rwakanga rwabva nepi. 
Muswere wose iwoyo vaviri ava vakanga vasisadi 
kusanganidzana sokunonzi vose vaiziva mhosva yavakanga 
yapara pauviri hwavo. : 

Gikonyo haana kuzoona Gatu zvakare. Ramangwana 
racho mukuru wokutoresa mhiko uya, mudzimu wekamba 

apaYala, akawanikwa akarembera namadziro mukamba 
kake. Zigore dema rakati zivha paYala. Hapanazve munhu 
akataura nezvake. Zita romurume uyu, akanga azviita 
musikavanhu nokuzvihaturira upenyu hwake, harina 
kuzombotaurwazve mukamba yeYala. Nyaya iyi yakazu- 

a Gikonyo kusvika pamidzi yomwoyo wake. ‘Dai 
qdakaziva . . . ndingadai-ndakaona kuti apa ndipo pa- 
; yakanga zvakananga chete,’ akadaro nechomumwoyo, 
gtyawo umbwende hwake. 

Usiku zvino hwakanga hwotevera zuva zvainge zvesvoto. 
Gikonyo akazongoona oitawo zvaisimboitwa nomushaka- 
bvu Gatu: kufamba achitenderera mupanda wavo manheru 
oga oga zuva rondovira. Kamba iyi yakanga iine mipanda 
mipanda. Madziro omupanda woga woga akanga akatsigi- 
Twa newaya yeminzwa. Chidziro chakanga chakatendere- 
dza kamba yose chakanga chakarukirirwa newaya yemi- - 
nzwa. Mangwanani oga oga vaibuda muwaya yeminzwa 
vachienda kundoshanda mumigwagwa nokumatombo; 
manheru oga oga vaidzokera kuwaya yeminzwa. Ko, apa? 

pakasungwa newaya yeminzwa. Ko, apo? Pakarukirirwa 
hewaya yeminzwa. Pese pese pane waya yeminzwa. Nhasi? 
waya yeminzwa. Mangwana? Ndiyo yakare, waya yemi- 
nzwa. Chainge chimbo, iyo. iri waya yeminzwa. Maziso 
iGikonyo aingoti kana asvika pawaya yeminzwa iyi chete 
dtobva aita saapofomadzwa. Seri kwayo kwakanga kusina 
hiriko. Pakanga pasisina izwi romunhu rainzwikwa. Kunze 
Iku kwakanga kusisina chiriko, zvose zvaiita sokunge 
Vakanga zvafa. Kuti chaiva chokwadi kuti munyika yose 
fakanga musisina vanhu? Aizvivhunza_tsoka dzake 

dzakananga kuruzhowa rwewaya yeminzwa iyi. Kana kuti 
nzeve dzake ndidzo dzakanga dzisisanzwi namaziso ake 
akanga apofomara? Akapedza mazuva asingadyi chinhu, 
achingonwa mvura chete, asi asingambonzwi nzara kana | 
kupera simba. Akambomira akatuzurira waya iyi manhery 
omumwe musi. Ipapo akabva anzwa sooda kuchema kang 
kuseka asi hapana chaakaita. Zvishoma nezvishoma — 
ainyatsoziva zvaaiita asi achizviona sezvalitwa nomumwewg 
munhu — akatambanudza ruoko rwake rworudyi ndokury. | 
pinza muwaya iya. Akaramba achirusaidzira dakarg 
onzwa kupinza kwakanga kwakaita minzwa yewaya iyi apo 
yaipinda munyama yake. Akangonzwa kubayiwa asi hapana 
kurwadziwa kwaainzwa. Akadzosa ruoko rwuya ndokuta- © 
risa ropa rake richidzutuka kubuda. Muviri wake wakatj 
zhararara onzwa kamwe kakunakidzwa kaakanga asatj > 
ambonzwa. 
-~ Mugadhijeri akanga akabata pfuti yake zvina masimba, 
akangomirira kuti Gikonyo aedze kutiza. Paakaona kutj 
haana, akabva amudaidza. Gikonyo akanzwa izwi iri richiita 
samaungira aibva kure kure, ndokubva ofamba achienda 
kwaraibva nako, mwoyo wake uchisekenyedzwa nezvakanga 
zvaitika kwaari izvi. Akabva amira pamberi pomugadhijerj 
uya, ndokunyatsomutarisa kumeso.saaida kumupfira, 
achibva asimudza ruoko rwake kuti gadhijeri aone ropa ra- 
_rwaiva naro. Kana aida kuti gadhijeri uyu anzwe godo here, 
hamheno, Gadhijeri uya — akanga ari mumwe wavashoma 
vaiva nomwoyo munyoro — akaona maziso aGikonyo ` 
achipenya seesvikiro richangobva mukuonekana naasekuru. 
‘Enda undozorora,’ akadaro achibva atendeuka pakarepo 
ndokufamba achibvapo. Alita saaida kumhanya, achinge | 
aida kutiza kuseka kwaGikonyo kwakanga kwoita 
sokwebenzi. Ava mukamba kake,. Gikonyo akaona kuti | 
zvinhu zvose — waya iya, kamba yeYala, Thabai — zvose 
zvakanga zvanyongodeka kwangosara uma hwaiva husina 
kana ruvara. Akaedza kurangarira chimiro chechiso 
chaMumbi asi akatadza. Aingoona mifananidzo chete yaiti 
uyu ukauya, wodzimwa nounotevera. Kuti akanga afa? 

kabata chipfuva chake ndokunzwa mwoyo wake uchita- 
gira achibva aziva kuti akanga achiri mupenyu. Ko, zvino 
spaimutadzisa kuti anyatsobata chiso chaMumbi mu- 

pfungwa dzake chaiva chiiko? Kana kuti naiyewo Mumbi . 
akanga anyongodekera muuma uhwu? Akaedza kudzoko- 
rora zvakanga zvaitika zuva riya musango, zvikamushamisa 
kuti hapana kana nechii zvacho chaakambonzwa: kupisa 

orudo rwuya, kudzipwa pahuro kuya, izwi raMumbi 
raiva kure kure richiita seraibva munguva dzepasichigare, 
xuputika kwaainge aita kuya achimwararika ava tumedu 
tumedu twainge twaituhwina mumhepo — zvose izvi hapana 
kana nechimwe chaakanzwa chichiyeuchidza muviri wake 
kuti zvakambenge zvaitika. Panguva yose iyoyi Gikonyo 
gizvitarisa ari kure kure, achiona zvose zvaaiita, kana noku- 
i amba kwaiita pfungwa dzake. Aiita saaiva mukati momu- 
yiri wake uyezve ari kunze kwawo panguva imwe cheteyo, 
kuita saakasvikirwa, achinyatsopima chinhu chose chose 
pasina zvokupaparika. Chaingomunetsa chete dzaiva 
pfungwa dzake dzaitadza kurangarira zvakanga zvaitika 
kare. Kana kuti ndaneta? Pfungwa iyi yakamushanyira. 
Kana ndikasimuka zvinhu zvose zvinoita kuti ini ndive 
gvandiri zvichatanga kushanda. Nepfungwa iyi akasimuka, 
gvechokwadiwo zvinhu zvese zvakamboita sezvotanga 
kushanda. Imba yakaita seinoita chamudzungururu. 
Akaedza kufamba achibva abatwa nokutya. Akadzenge- 
dzeka ndokuzendama namadziro. Akaburitsa rimwe izwi 
akanga risingatevi chinhu, izwi rainge kugomera 
omunhu ari kurwadziwa nokuneta zvisingatauriki, 
achibva ati namadziro svorororo ndiye pasi zhokoto, rima 
iba ndiye zii akadaro. 

Zvishoma nezvishoma nechokurekure, munzeve make 
makasvika ushwakata-shwakata hwetsoka dzaitsika pamu- 
0r0 pamashizha musango. Akapena nzeve dzake achida 

nhyatsonzwa, akazonzwa rava izwi raMumbi. Akasimudza 
musoro wake achibva aona nyemwerero yake yakanga izere 
lenyasha dzomutumwa waNyadenga. Mumaoko ake aka- 
iga akabata mwenje waibvira uchidzinga rima mberi kwake. 

Aida kumusimudza, mukadzi uyu aiita saasina kavara kang 
kanhongwa kechitadzo, achiita sokunge ndiye ega chokwadj - 
chakanga chisingafi chakaora kana kushanduka munyika 
yakanga izere mimvuri yaingoshanduka-shanduka. Kuru. — 
rama kwounhu hwake kwakamupunza musoro, kwakamy. — 
riga, kwakamushayisa mate mukanwa. Ndazoziva kuti 
mununuri wangu mupenyu, Gikonyo akachema kwaari achi- ~ 
pfugama pamberi pake, ipapo achibva anzwa simba idzyg 
richipinda maari nokumuzungunutsa sokuvhuvhuta kwe. — 
mhepo, mwoyo wake ndokunzwa uchichemera kuti dai afira 
zvake maari sezvaakambenge aita musi uya musango muya; 
nokuti kufa kwake ndiko kwaiva kurarama kwake. Cho- 
kwadi, aimugamuchira chete, Gikonyo akafunga kudaro 
achinyura muhope dzakadzama achakangofungatwa 
nemhepo yorufaro yakanga yamupinda iyi. 
Mangwanani aitevera acho akamuka achinzwa nzara 
zvikuru. Ruoko rwake rworudyi rwakanga rwakazvimba 
nechomuchiziso marwo rwuchivhuta nokurwadza. Akatadza 
kunyatsoyeuka zvakanga zvaitika manheru omusi wakanga 
wapfuura wacho. Chaakangoziva chete ndechokuti akanga 
apepuka kubva mudzikirira rehope umo akanga achingo- 
famba nokufamba kubvira musi uyo Gatu akazvisungirira. 
Chishuwo chokuda kuona Mumbi akanga achinacho. 
Pfungwa dzake dzakanga dzajeka zvino. Akanga oziva 
zvino, pasina zvokutya kana kuzvipa mhosva, zvaaida kuita. 
Shoko rakafamba. Vasungwa vomuYala vose vakatsvinyi- 
dzirana pamadziro emipanda yavo vachimudzvokora ne- 
zviso zvaipisa noruvengo. Gikonyo akarovera pfungwa 
dzake dzose pana Mumbi chete achiitira kuti arege kuti 
gwadagwa namabvi apererwa nesimba napamusana poku- 
dzvokorwa kwaakanga akaitwa navamwe vake. Akaramba 
achifamba. Kwakanga kusina kana nekaiti pfakanya, 
nokudaro akanzwa sokunge tsoka dzake dzaiita ruzha 
rukuru apo aifamba pasamende akananga kuhofisi uko 
vaibvunzurudzirwa nokudura zvose zvavaiziva. Sasa rakati 
mushure make gubha. Vamwe vake vaya vakadzokera ku- 

qzimba dzavo vondomirirazve rumwe rwendo kuenda 
U 
kumatombo Sek 


` 


‘Apo Gikonyo akasiya mugwagwa mukuru otora nzira 
omugurisirwa yaipinda nomuminda aiita saakanga achiri 
kungonzwa mutsindo wetsoka dzake pasamende makore 
mana akapfuura. Mutsindo uyu wakanga wamutevera 
mumakamba mose maakanga apfuura namo paakabva 
kuYala, nokuti, nyangwe zvazvo Gikonyo akanga adura 
mhiko yake, akanga asina kusunungurwa pakare ipapo. 
Muchivande, vakanga vamuvhunzurudza asi Gikonyo 
akaramba kudura kana zita zvaro ravamwe vaiona 
nezvekutorwa nokuchengetedzwa kwemhiko. Kuti mutsi- 
ndo wetsoka dzake uyu waizoramba uchingomutevera 
upenyu hwake hwose here? Gikonyo akazvivhunza otya kuti ~ 
aingodaro akasangana nomumwe wavanhu vaaisimboziva ' 
munguva dzakare. Akanga asinganzwi kuti akanga aku- 
nda, kana kuti aiva gamba. Akaona kuti zvengundu ye- 
mbiri iya zvakanga zvisina kugadzirirwa iye. Asiwozve kana 
naiye akanga asisaidi. Akanga ongoda kundoona Mumbi 
chete nokundosimudzira kurudunura kashinda kaya 
koupenyu hwake paakanga akasiyira. 


umigwagwa pwere dzaingunotamba zvadzo dzichikupi- 
Tana ivhu dzisina kana nakai zvako kakasimirwa, kana kuti 
dzichingova nehembe kana kabhurukwa chete. Rimwe 
guruva rakatosvora Gikonyo, rimwe richimukachidza. 
apukuta maziso ake neseri kworuoko rwake. Misodzi 
yakachururuka kubva mumaziso ake uku achikosora 
lapahuro pakanga pokarakata. Akamisa madzimai aiva 
lezviso zvaakanga asingazivi ndokuvavhunza kwaiva ne- 
mba yaWangari. Vamwe vakangomudzvokora namaziso 
ainyatsoratidza kusamufarira, vamwewo ndivo vakango- 
izungudza misoro yavo vasina shungu nezvaaivhunza. Izvi 
Wakamuitisa chinya nokumushatirisa, Pokupedzisira, 

kamwe kakomana kakazomuratidza nzira yainanga ku. 
mba kwacho. Paaifamba akananga kumba kwavo, Gikonyo 
aifunga kuti aizoita sei paaizomira atarisana naMumbj, 

Pfungwa yokufara neyokusatendeseka dzakamonang 
mumusoro make. Ko, dai aizowana Mumbi aenda kurwizi 
kana kuti kuzvitoro? Kuti aizogona kuzogaririra kweawg 
yese — kana maawa maviri ese — asati amuona? 

Chakaitika ndechokuti ndiye akazenge otoda kudhumirg 
maari pamusuo pemba yavo. Mumbi akamutarisg 
kwekanguva, ndokuita saanoridza mhere nezwi raiitg 
serakashoshoma, ndokuita mudududu kwenhambwe imwe 
chete kubva pamusuo saaida kumudziurira kuti apinde, iwọ 
muromo uchakangokanhama. Gikonyo, akaona mwana 
akanga akasungirirwa kumusana kwaMumbi. Maoko ake 
aakanga asimudza akamboita seaomeswa arimo mudenga, 
achizobva ati rengwende orembera panhivi dzake. Pahuro 
pake pakabva pati zibwe kwindi. 

‘Mukati ndiwe chaiye?’ Mumbi ndiye akatanga kutaura, 

‘Ko? Wanga wakatarisira aniko?’ Gikonyo akataura 
nezevezeve. Chiutsi chakabuda mumba umu chichirova 
kumeso kwaGikonyo zvokuti akadududza odzokera shure 
zvichiita kuti mukana waiva pakati pake naMumbi unyanye 
kufara. Mwana akabva atangawo kuchema. Mumbi? 
akamukandira ziso roumai — nyarara zvako mwanangu — | 
achibva atarisanazve nomurume wake. 

“Ndiwe chaiye?’ Mumbi akavhunzazve. ‘Ndanga ndichi- 
zviziva kuti uchadzoka chete asi ndanga ndisingafungiri kuti 
ungadzoke nokukurumidza kudai.’ ; 

‘Kukurumidza?’ Gikonyo akadzokorora mazwi omukadzi | 
wake, pfungwa dzake dzichitarisa rwendo rwamakore 
matanhatu. Aiita saairota. Haana kunzwisisa kuti Mumbi 
airevei. 

Paakanzwa mazwi kutaura, Wangari akabuda mumbai 
achimhanyira mwana wake. ‘ 

“Mwana wangu?” akaungudza, maoko ati nechiuno cho- 
mwana shishita iyo misodzi ichingomokoteka ichidzikay 
namatama akanga asakara. 

Gikonyo akanzwa achiomesa muviri wake paakambu- 

dikirwa namai vake. Pasina akanga amuudza, akaziva kuti 
wana aiva'akaberekwa naMumbi aiva mhodzi yomu- 
“,wewo murume. Mumbi akanga asara achirara navamwe 
arume iye asipo. Makore ose aya akamirira, tarisiro dzake 
gzoupenyu utsva, mutsindo wake pasamende, zvose izvi 
jyakapinda mumwoyo make zvichiita sezvaimuseka noku- 
musvotesa. Uraya zvose, mai nomwana . . . nhamu dzose 
dzipere, akambofunga. Akatombotakanura maoko 
aWangari. achida kuti azviite zvichapisa. Asi akaramba 
angoti ndingwi saakanga amera midzi. Wangari akatarisa 
nechokwaiva naMumbi uyo akanga apinda mumba umu izwi 
rake rainzwika paaiedza kunyararidza mwana aichema. 
f Ngatipindėi mumba,’ Wangari akadaro. Gikonyo 
akarega achitungamirirwa kupinda mumba maiva nechiu- 
tsi umu sezvinonzi pfungwa dzake dzakanga dzapfuhwirwa 
pasisina chaaigona kuzviitira ega. Akawana Mumbi abatira 
mwana mumaoko achimuyamwisa pazamu rake. Gikonyo 
akagara pacheya. Mumbi aipota achimutarisa-tarisa zvoku- 
bira. Ari kundisvotesa, Gikonyo akadaro mupfungwa 


dzake. ? 
Maziso ake akabva pana Wangari oenda pana Mumbi, 
achizobva apa otenderera nemba yose achiedza kutsvaka 
chimwe chinhu chaigona kutora pfungwa dzake. Kurwa- 
Wdziwa kwaakanga aitwa paakasvika kwakanga zvino 
kwatorerwa nzvimbo nohwainge ukotsikotsi. Upenyu 
hwakanga hwangoti hwa-a, husisina kavara kana kai sepepa 
jena risina chakanyorwapo. Pakanga pasisina makomo, 
mapani, nzizi kana miti. Ko, iye akambenge afunga kuti 
upenyu kashinda kaunorudunura uchiruka patani yako 
yaunoda ndianiko? Nechokure kure ainzwa kuti akanga 
aneta. Kure kure ikoko, mupfungwa dzake, akanzwa ma- 
wi achiumbana, muchivande. Miromo yaGikonyo yaka- 
zaruka yoga, mazwi ndokubuda; ainyatsonzikwa asi akanga 
asina mweya woupenyu, aingovawo zvawo mazwi omunhu 
aida kuzivawo zvake asi asinei nezvaaida kuziva zvacho. 


‘Mwana waani?’ 

Mumbi akangotarisa Gikonyo achibva atarisa kumadzirg © 


aiva mberi kwake. Wangari. akanzwa kurwadziwa kwo. 
mwanakomana, ndokuonazve nhamu yakanga yaya 


nomwanasikana. Akabva atsvanzvadzirawo MUMWoyg . 


make achitsvaga izwi raigona kurapa ronda iri. Akanga 
agara azviziva kuti chokwadi ichi chaizorwadza kuchitaura, 
zvino akanga okumbira mumwoyo kuti dai mwana wake 
aingonzwawo hake rudo rwaamai vake awana simba roky- 
zvitakura. 
‘NdowaKaranja!’ Wangari haana kuda zvokumbotj 
pamusasa, pamutondo. Akabva anyarara akamirira kutj 
zvainzi Zviitike, zviitike. Akanga akatarisira kuti achanzwa 
kudzvova kwomukono wabayiwa, kugomera kwomunhy 
adzimbiwa zvikuru, kana kuti kungoona Mumbi abatwa 
pahuro. Akanga asina kugadzirira zvakaitika: munhy 


kungoti shutu, kana kumboratidza chii kana chii zvacho 7 


kuita semhuka isina mwoyo wakaita sowomunhu. 

“Karanja, shamwari yangu?’ Gikonyo akavhunza nezwj 
riya rakanga risina shungu, raitoratidza kusanzwisisa mu- 
nzvimbo yokurwadziwa. 

‘Hongu. Ndizvo zvinoitika muvanhu,’ Wangari akapi- 
ndurazve, ndokumirirazve. 

Mwana zvino akanga arara pamakumbo aMumbi iye 


Mumbi akavhumbamira mberi, ruoko rwake rworuboshwe — 


rwakanyatsotsigirira musoro nomusana womwana. Gokora 
roruoko rwake rworudyi rakanga rakagara pabvi rake, cha- 
nza chiri pachirebvu, kasiyanwa kake kakabata muromo 
wapasi zvokuti mazino ake ainge mukaka kuchena, achi- 
onekera. 

Gikonyo haana kana kupfakanyika. Akanga agere 
akazendama pabango raiva seri kwake, maziso ake achiti 
akamboti dzvondo, asingabwairi, ozomboti ngara ngara asi 
pasina chaaiona. Kana pfungwa yokuti pamakore 
matanhatu ose aya asipo, Mumbi ainge achirara nomumwe 
murume pazuva roga roga, haina kana kumboita seyaimuti 
tokonyo. Somunhu akadhakwa, Gikonyo haana kana ku- 
mbonzwa kurwadza kwechironda ichi, akatoshayawo kuti 

chaiva chii chaikonzera kuneta kwaityisa kwakanga kwapi- 
“da maari uku. 

~ ‘Ndaneta, amai. Kwandabva kure chaizvo, ndava kuda 
kurara,” akadaro. Wangari haana kuzvinzwisisa. Apa ndipo 
akazobva Mumbi achema. 

f Hope dzakaramba kuuya. Gikonyo akanga arere akaita 
manhede, akadzvokora murima, achinzwa kufema kwose 
kwaiita vakadzi vaviri ava. Kwamakore matanhatu 
akamirira zuva iri; makore matanhatu ari muhusungwa 
'achinjandaidzwa, achiti akabva mune ino kamba, oendeswa 
june iyo — kamba nomwe dzese achingofunga zuva iri, 
achizvishingisa nepfungwa yokuti upenyu kwaari hwaireva 
zuva raaizodzokera kuna Mumbi. Hapanazve chimwe 
chinhu chakanga chichine basa kwaari: makamba 
ousungwa, makomo, mapani — zvose hazvo zvaigona ku- 
dzimwa kubva pamusoro penyika akatarisa asi pasina 
chaaizombonzwa kana kuvhunduka hake chero aiziva chete 
kuti pokupedzisira kwazvo zvose aizodzokera kumukadzi 
aakanga asiya shure. Haana kumbenge afungidzira, kana 
napadiki zvapo, kuti kudzoka kwake aizosvikotambirwa 
norunyararo rweguva. Kuti biripiti rorunyararo iri rakanga 
rava pakati pake nomukadzi uyu raizogona kuyambukiwa? 
Kana iko kuriyambuka kwacho kwakanga kuchabatsirei? 
Kuyambukira mukadzi akanga atadza kungomumirira 
kwakanguva kadikidiki chete — kungoti nyengu paseri 
pekona iye achibva asara otomhanyira kundorara nomumwe 
murume? Kwete, runyararo urwu rwaizogara rwuripo 
marini. Asati asungwa, Wangari aisimbouya paaivezera 
yachikurukurirana zvainetsa pasina anoburitsa kana izwi 

Zvaro: aingotarisa mumaziso amai vake chete obva aziva 

Zvaivatambudza nezvaivatyisa zvose nezvavaitarisira kwaari. 

Aiona mai-vake vachibata basa ravo mumba yavo yakare 
vakatsiga, vasingavhundukiri vaine chiremerera nounhu 

hwaaiyemura nokuvimba nahwo. Nguva dzose aiziva kuti 

kana vasipo vaenda kwakati: kurwizi, kuzvitoro kana kuti 

kumunda. Varere vose mugumbeze, musoro wake uri paditi 

Omurume wake, iye murume achinzwa kufema kwake ari 

padyo naye, Mumbi akanga adzidzisa Gikonyo kuti pakang; 
pasina chinhu chaikunda kugumbatirwa nomukadzi. 

Ko, kwaigozoita chii zvakare kunze kwokugumbatirw i 
uku, kunzwanana nokunzwisisana kusina mazwi uku? Į 7 
ndizvo zvaireva upenyu, pfungwa dzaGikonyo dzakangą 
dzajekeswa. Pakadai apa, upfumi kana mbiri yezita 
zvakanga zvisina zvazvinoreva kunze kwekuti zviwedzerę 
upfumi hwekunzwisisana uku kwaiva mavambo ezvinhy 
zvose zvinofema, kukumbanidzwa kwaiita kuti zvinhu ZVOse 
zvione zuva. Zvino runyararo rwakasvikomutambirg 
paakadzoka urwu rwakanga rwusina upenyu. Akazviong 
zvose izvi arere kudaro, pfungwa dzake dzichifashaira, 
Akanga angomirira kuti kuchene, zvimwe aizonyatsoong 
pokutsika napo. 

Zuva rakabuda zvaro asi harina kuunza zororo, 
Rungwanani-ngwanani mwana akaibongomora mbhere 
Mumbi achibva akuhwidza moto omuyamwisa zvakare 
Mwana akaramba achingon’eeredza, muviri waGikonyo 
wose ndokuita sowaivhivhingwa-vhivhingwa namapanga, 
Katore ukapwatitsire pasi, kazvuzvurudzire panze kafirepo, 
akafunga kudaro Gikonyo, asi haana kana kumboedza kuti 
amuke. Akanga asisadi kuona maziso aMumbi, kana mhung 
yake, kana muromo wake zvawo — asi ugoti here ndiye 
mukadzi uya ane chiso chakanga choda kumupengesa 
nokuchifunga achiri muusungwa uyu? Iye zvino akanga 
onzwa achizuzuma pakungofunga chete kuti muviri wake . 
wakambenge wagunzvana noruoko rwaMumbi. Mwana 
akabva anyarara kuchema oyamwa. Pamwe zvakanga 
zvisina kufanira kuuraya mwana wacho nokuti icho 
chakanga chaita kuti mwana wacho asikwe ndicho 
chaizongosara chichimun’en’ena mwoyo: Mumbi akanga 
apinda mugumbeze nomumwe murume. Akanga abvuma, 
akanga anyatsobatirira murume uyu pakati pamakumbo- 
ake, akanyatsogunzvana nenyama yake; akanga achemerera 
achigamuchira kuputika kwakanga kwaita mhodzi 
yomurume uyu muura make. Kwete kamwe chete bedzi, 
kana kuti usiku umwe chete, asi mazuva ose kwamakore 

nse matanhatu akanga apfuura aya. Akanga amutengesa, 
kanga atyora chitsidzo, akanga adimbura chinhu chikuru 
chakanga chavaita munhu mumwe chete. Kana kuti zvá- 
vo hapana kumbenge paine kunzwanana kana kubatana 
akati pavo? Hapazofi pakaita kubatana kana kunzwanana 
nakati pavapi kana vapi zvavo vanhu vaviri pasi pano? 
Munhu aingozvarwa ari ega, aigara ari ega, achizopindazve 
muguva achingova ega, saGatu. Gikonyo akaramba ongo- 
funganya, pfungwa idzi dzichiita sechironda chaivavirira 
kukwenyiwa, iwo maziso ake achitosvorwa nechokwadi 
chaakanga oona ichi: kuzvarwa uri woga nokufa uri woga, 
ndicho chaiva chokwadi chokupedzisira, chisina anopikisa. 
Akabuda mumba — wati kunhuhwa here kwamaiita 
“nechiutsi? — ndokubva ofamba-famba nomusha mutsva 
weThabai waiva nemigwagwa isina tara ichingoti uyu 
ynobuda mune uyo, uyo uchindodira mune uyu. Kakuruva 
kaisara kachimona kachitevera zvitsitsinho zvake. Kana iwo 
mweya wacho waaifema waimukachidza; Thabai yakanga 
yangovawo imwe kamba yousungwa: kuti aizofa akabu- 
damo? Asi aigobuda achienda kupi? Akatevera mugwagwa 
wetara waipinda muRung’ei. Zvitoro zvamaKura zvakanga 
zvava pane imwe nzvimbo itsva; dzimba dzacho dziri refu 
dzakavakwa namatombo; magetsi nemigwagwa yetara 
gvakanga zvirimo zvaiita kuti nzvimbo iyi itaridzike 
‘seyakanga yamedurwa kubva muguta guru ichibva 
yangosvikodzimikirwa muRung’ei. Gomba raikuturirwa 
mvura yetsvina yaibva muzvimbuzi rainhuhwa. Rakanga 
rapedza gore rose risina kumbosukwa. Akapfuurira 
ndokusvika kuzvitoro zvavatema. Zvose zvakanga zvaka- 
pfigwa. Uswa urefu nezvigwenzi zvakanga zvangorukana 
nezvidziro zvedzimba dzakanga dzatsvukuruka nengura, 
kana nzvimbo iya yaisimbova musika yakanga yangova 
chisango nebundo. Dzimba zhinji dzakanga dzadhirika zvi- 
dziro, dziine mazipuri mahombe, masasa adzo akanga 
apwanyiwa-pwanyiwa nokutyorwa-tyorwa aiita saaimu- 
dzvokora. Rwakanga rwangova rungano rwamatongo rwaiti 
pakambenge pakagarwawo navanhu. Pamusuo weimwe 

imba, Gikonyo akanonga puranga rakanga rakatyoka. 
mavara akanga akanyorwapo akanga ari makuru, asisanya_ 
tsoonekeri, asisina maoko kana makumbo, asi paakazonya_ 
tsotarisisa Gikonyo akaona kuti paisimbova nezwij raiti 
HOTEL. Mukati memba yacho maiva nomurwi wevhu. 
pamusoro pawo paine ugwenjeregwenjere hwezvimedu zva 7 
makapu evhu, ndiro namagirazi. Akagogodza nokujokonyą 
madziro emba iyi nepuranga riya, pakarepo samende nevhų 
zvakatanga kuodzvoka nomutinhiro waiva namaungira alita j 
sezvinonzi maiva muzibako. Ivhu riya rakaramba rongog. 
dzvoka zvokuti waiti zvimwe madziro aya achadhirikg 
achiondomokera pasi. Gikonyo akatiza achibuda otya zimba 
iri, Otya mweya yavashakabvu yaaiona seyakanga yakazarg 
muRung’ei yose. Haana kumira, akaramba achingomhanya 
kudakara asvika muminda. Akazoudzwa pava nechinguyg 
kuti zvitoro zvavatema zvakanga zvavhariswa nehurumende ~ 
sechirango kuvanhu vose vomumutunhu uyu. Gikonyo 
akatevera nzira dzaipinda nomuminda yaiva nezhowa 
dzakanga dzakanyatsochekererwa. Zhowa idzi dzairatj. © 
dzazve zvimwe zvinhu zvakanga zvafanoitika iye asipo; 
kuchekwa nokugovewa kweminda. Gikonyo akatsinzinyg 
maziso ake asisadi kuonazve zvimwe zvinhu zvakanga 
zvashanduka. Aingoti akagunzviwa nouswa kana nechi- 
gwenzi ovhunduka achidedera. Asvika pakanga pakatu- 
nhumara akamirazve otarisa musha mutsva uyu: dzimba, 
uswa zvose noupenyu hwavanhu zvakanga zvakangoita chi- 
tsokotsoko pachinzvimbo chimwe chete. Chiutsi chaipfu- ` 
mbuka kubva mune dzimwe dzimba chakanga chisinganya- ` 
tsoonekwi nokujeka kwakanga kwakaita zuva. Manheru 
akanga apfuura acho utsi uhwu hwaimonana huchibva pa- 
zvisuwi zvemba ndokuungana husingafambi, kuita sezigore 
rakanga rakafukidza musha wose. Nechokumucheto kwezi- 
gore iri kwaionekwa miseve yakanga yakatsvuka seropa 
ichipotserwa nezuva rakanga rava kunyura. Miseve iyi 
yaizoshanduka yotsvukuruka seropa radirwa mvura, 
ichizopedzisira yanyangadika yotora ruvara rupfumbu 
rwakasviburuka. Pakanga pasisina chinhu chaaiona — 

; aimufadza mumusha mutsva uyu iye zvino: zvakanga 
“asian namanheru akanga apfuura apo mwoyo wake 
aipururudza nokufara achiona dzimba idzi. Zvino 
f dokupiko kwaaigoenda? Asi kutoenda kune imwewo nyi- 
a kani? Asi zvaigobatsirei? Upenyu hwake aizongogara 
chinzwa mutsindo uya wetsoka dzake dzichifamba 
Aa samende, nzeve dzake dzaizongogara dzichinzwa mwana 
ati kuchema, uye mufananidzo wamai vari kuyamwisa 
mwana waizongogara uri mumusoro make. 

Ipapo Gikonyo akabva ayeuka kuti aifanirwa kundozivisa 
‘che womumusha make nezvokudzoka kwake. Hondo yaka- 
nga jsati yapera: muchena ndiye akanga achiri kukosora, 
mutema wose, kupi nokupi zvako, achingoti ngosi: nyango- 
pfirwa mate, kwaingova kutambira chete. Hazvina kumuto- 
sera nguva asati awana imba yashe. Yakanga iri mukomboni 
yamapurisa aichengetedza Thabai. Nechokune rimwe divi 
rekamba iyi, muzasi macho, ndiko kwaiva nomugwagwa 
mukuru wetara waibva kuNakuru uchienda kuguta guru 
reNairobi. 

Amire pamusuo pemba yashe, akanzwa pasi paakanga 
akatsika sapanonzi paida kutsemuka kuti pamumedze. 
( ikonyo akanga atarisana nechiso chashe. Chiso ichi chaka- 
i sa chisingaseki. Asi kuti pane chaaishurirwa? Kuti chingave 
chokwadi here ichi kana kuti — 

‘Pinda, pinda,’ Karanja akadaro. Gikonyo akadzipurwa 
mwoyo. Akatadza kuzvinzwisisa: Karanja, Ishe? Asi Kara- 
nja ndiye akanga atarisana naye. Akanga akanyatsogara 
akati twasa, ari seri kwetafura, zvino ava kudzikisa maziso 
ake, mananda akanga amera kumeso kwake oita kuti chi- 
nyanye kutyisa noutsinye hwachaiva nahwo. 

‘Ndati pinda!’ Karanja akadzokorora nezwi rakanga ra- 
ndoti kwirirei zvaisava nemwero. 

_ Gikonyo akapinda achiita saaifamba paminzwa, pfungwa 
dzichingoita makakatanwa mumusoro make. Akagara pa- 
cheya zvino aruma romo rake rapasi kuvharidzira misodzi 
yeshungu dzaimun’en’ena mumwoyo, idzo pfungwa dzichi- 
Ngozevezerana: Mwari haana tsitsi chokwadi! Kubva amu- 

-mberi achiisa kamuchiso pabepa riya nepenzura yake 


) 


unza kuno kuzomunyadzisa zvakadai here chokwadi? 4 3 
ona iye Karanja wacho, shamwari yake yakare, akanyats. 
mutarisisa, achiongorora zvose zvaaiita; akamunzwa, Kara 
nja, otaura kwaari nezwi rakatonhora, risina ukama, sez, 
nonzi akanga asingamuzivi, sezvinonzi Gikonyo aiva 
mbavha, mhondi kana kuti mapakatsine. 

‘E — um — rega tione,’ Karanja aitaura achitora he E 
rakanga rakadhindwa rakarembera pamadziro. “Ndiwe.¢. 
— Gikonyo, mwana wa — e-e — Waruhiu,’ akaenderem 


Gikonyo akangotarisa, musoro warembedzwa sowomutana 
iro zino richinge richaboora muromo wake wapazasi, 4 
“Zvino chiteereresa unzwe. Wadzoka kuzogara zvakanaka 
samazuva ese navamwe mumusha. Vanhu vari muno vanote. 
erera mutemo, wanzwa? Zvemisangano pakati pousiku Zviya 
izvi, kana zvengano dzaanaGandhi nezvokuti ngatibatangi 
tikunde zviya izvi wochikanda pasi imbwa inonge. Muchena 
hapana kwaari kuzoenda, akauya zvachose.’ ' 
Ipapo Gikonyo akabva angoti vhurumuku kusimuka asi; 
ngazivi kuti aiitei achibva akanda nhanho akananga kumu- 
suo. Karanja akamborega achienda, kuzoti Gikonyo atoyg 
pamusuo chaipo, achibva adaidzira: ‘Mira!’ Gikonyo aka- 
mira sezvinonzi izwi iri rakanga ramuvhuna hona, achizobya | 
atendeuka, omirira zvaitevera. 
“Uri kuendepi?’ 
‘Kwauri!’Gikonyo akashinyira ava chamhungwe akana- 
nga kutafura, maoko akazazanurwa shungu dzava paguro: 
kuro raKaranja. Achisvika patafura, akabva angoti tumbi 
ndokungogwauta sakambwanana kasabvurwa mumbabvu 
ndiye tuzuzu akadaro: Karanja akanga akanongedzera pa- 
mwoyo paGikonyo nakapfuti kadiki. 
‘Gara pasi, Gikonyo.’ F 
Gikonyo akagara pacheya, muviri wake wose uchidedera 
zvaitoonekwa. Zvino zvinhu zvose zvakanga zvoita sokunge 
airota asi akakwanisa kupfira pasi achiratidza kunyanga- 
dzwa kukuru kwaibva pasi pomwoyo wake. 
‘Pasi ungapfire zvako,’ Karanja akadaro sejongwe rino 

kukuridza pamusha paro, achinyatsotseyama mucheya yake 
nokugadzika pfuti patafura. ‘Asi rega ndikuudze zvako 
chimwe chinhu, shamwari yangu: ziva zvinokuponesa. Uri 
kuona zimba riri panze iro? Ndikangoti koso chete, pane 
gvawanga woda kuita izvi, zimba iroro iro ndiro richava gota 
rako kwesvondo yose — kana mbiri chaidzo.’ 

Zvinhu zvose zvakanga zvaitika nokuchimbidzika kwaka- 
shayisa Gikonyo kuti obata ipi, pfungwa dzongombiririka 
nomusoro wake. Chaakagona kuziva chete ndechokuti 
murume aakanga atora mhiko yokurwisa muchena naye uyu 
akanga zvino ava kutaura nezvesimba romuchena; murume 
aaisimboridza naye magitare uyu, murume aisimbomusha- 
nyira paaivezera vachidya nyaya vose, murume uyu ndiye 
zvino akanga ava kumunjekurisa. 

Achingotizve panze dhugu kubva mumba mashe, akabva 
angoyeukazve kuti Karanja ndiye akanga arara naMumbi, 
ndiye akanga atakurirwa mwana wake munhumbu momu- 
kadzi wake iye Gikonyo kwemwedzi mipfumbamwe yose. 
Zvakanga zvangoitikawo kuti kusvikira panguva iyi zita 
-raKaranja rakanga risina kunyatsopinda mubwititi repfu- 
ngwa dzaGikonyo dzaifashaira nouturu. Usiku hwezuva 
rakanga rapfuura hwose, nomusi uno uyu wose Gikonyo 
-aingofunga chete kuti Mumbi akanga arara navamwe va- 
rume. Hazvina kumbenge zvamupinda kana kamwe chete 
zvako — nyangwe zvaakanga ari muhofisi muya — kuti 
apinze Karanja munyaya yake naMumbi. Ainge aiona 
senyaya mbiri dzakasiyana. Asi iye zvino ndipo paakatanga 
kunzwa mwoyo wake kunyon’onywa achiona Mumbi ari 
musvo, asina zvake kana nakai, achitochemerera akatsimbi- 
rirwa nezimuviri raKaranja. Pfungwa dzake dzakanyatso- 
ona zvose zvakanga zvaitika, pasina kana katsvina kadzaka- 
slyirira: kuchwikidza kwaiita mubhedha; minwe yaKaranja 
ichibata-bata Mumbi pose pose zvapo; kufemereka kwavo 
kwakanga zvino kwoita sokwomunhu mumwe chete — ko, 
iro befu racho! Befu raMumbi kani! Ainyatsoriziva! Muviri 
waGikonyo wakazhararika kwenguva refu, ndokudzadza- 
rika ondobatirira pakamuti kaiva padivi pomugwagwa. Asi 

pfungwa dzake dzakaramba kumusiya ega. Karanja ari 
pamusoro paMumbi. Pfungwa dzake dzairamba kusiya kege 
kese zvako kakanga kaitika, akazvinetsa, akagozvidyunga. 
dyunga nokuzvivhunza: kuti Mumbi akanga a... Asati 
anyatsosvika kumagumo kwepfungwa iyi, Gikonyo akago. 
mera ndokubowa kamwe nezwi rakashoshoma. Akaregedza 
muti uya, ndokurova bara akadzika nomugwagwa akananga 
kumba kwamai vake. Mukadzi akanga afemedzeka achikwj- 
zirwa dikita nomuviri waKaranja haaifanirwa kurarama! 
Vaaisangana navo vaingomutarisa kamwe chete vobva vaky- 


‘rumidza kumupeurira nzira. Gikonyo akaramba achi- 


mhanya. Aitomuuraya chete. Aitoti amudzipe chete Mumbi 
wacho iyeye. Rwendo rwokumba kwamai vake rwakanga 
rwaita serwanyanya kureba. Pfungwa dzake dzakanga dza- 
tofanotungamira kare, dzatosvika, dzava kutoita basa: 
Mumbi akanga ogwiriridza achikumbira ruregerero, rute 
rwava rwizi ruchierera kubva mukanwa make, iwo maziso 
achiti zvino panze udyu. Asi akaita munyama. Imba yaka- 
nga yakakiyiwa. Zvichida vakanga vazvikiyira mukati! 
Gikonyo akazvipotsera pasasa achizhambatata: ‘Vhura mu- 
suo! Vhura musuo mhani iwe húre rinotengesa muviri waro 
pamusika!’ Sasa harina kuvhurika. Akakunga simba rake 
rose achizvipotsera pasasa riya, kaviri, katatu . . . Pakarepo 
sasa riya rakabva rati bwaga, ndiye gwenjere, Gikonyo achi- 
bva ati pfonzo mukati ndiye pauriri rimbindi, musoro uchi- 
tiwo pabwe repfihwa dhege, furo rikati rotutuma nokunhivi 
dzemiromo. Kwechinguva muvezi akamboyuwira achitaura 
twaisanzwika nomukati mefuro rakanga razara mukanwa. 
Akazopedzisira nokuchema kwaiita sokutura femo: ‘Nhai 
Mwari! Mwari kani! Mwari iwe-e!’ 

Gikonyo akanga asisakwanisi kuyeuka zvose zvakanga zvai- 
tika pamazuva ake okutanga adzoka kumusha. Zvose zvaka- 
nga zvongoita sezvakaputirwa neguti rokurota zvokuti 
akawana zvichimuomera kuti anyatsorondedzera Mugo zva- 
kanga zvaitika. Aingotsvanzvadzira-tsvanzvadzira achi- 
tsvaga mazwi, pamwe achimbokanda maoko ake mudenga 
zvamudema. 

‘Ndinoona kuti ndakatombopenga. Ndinofunga kuti ha- 
pana chinhu chinorwadza kudarika kuziva kuti shamwari 
yako, kana kuti munhu wawaisivimba naye, akakutengesa 
kana kukushinhira. Zvisinei, ndakazopepuka zvangu pava 
paya, ndokuona kuti ndakanga ndarara pamubhedha, nda- 
kafukidzwa gumbeze. Rambi — rakanga rakangofanana 
nerino iri — raibvirira kure kure, kuita serairwara — zvino- 
netsa kunyatsozvitsanangura asi ndinofunga waziva zvandiri 
kuda kureva. Kana kunhuhwa kwaiita zvinhu zvose zvaibva 
zvangoita somuhosipitari. Mai vangu vakanga vagere padivi 
pomubhedha. Mumbi akanga amire nechapakadaro apo. 
Handina kukwanisa kunyatsoona chiso chake zvakanaka asi 
ndakaona saakanga abva mukuchema. Kwakanguva, 
mwoyo wangu wakambozvinyepera, ndokutombotubwida. 
Mumbi wangu wandaiziva ini haaimboregi Karanja achipi- 
nda mugumbeze rimwe chete naye. Akanga achakangoita 
sezvandakanga ndamusiya akaita. Ndipo pandakabva nda- 
ona mwana. Ndakabva ndazonyatsozivisisa kuti zvandaka- 
mbenge ndafunga kuti hazvaizombofi zvakaitika ndizvo 
zvacho zvakazenge zvanyatsoitika. Mazino angu akatanga 
kuridza mbira, zvino ndobvunda sezvinonzi ndakanga nda- 
pindwa nechando, kuita sezvinonzi ndakanga ndabatwa 
nechirwere chemararia. Asi zvino apa ndakanga ndisisina 
kana neshungu zvayo yokuda kumuuraya. Ndipo pandaka- 

zvipa mhiko: handaizofi ndakataura nezvomwana uyu. 
Ndaizongogarawo zvangu sokunonzi pakanga pasina chaka- 
nga chaitika. Asi handaizofugiwo gumbeze rimwe chetero 
naMumbi. Zvinhu zvadai izvi, chandaigoraramira chii kunze 
kwokuzvipira, kuzvikanda, mubasa rangu?’ Gikonyo akata- 
risa chiso chaMugo. Hapana chaakaona machiri. Runyararo 
rwacho rwakamunetsa. Zvainge zvomusi uya waakanga 
avhendenyurira Gatu zvaiva muchipfuva make... 

“Ehe... ndakazvipira, mwoyo nomuvirl, kubasa rangu,’ 
akadaro zvakare. Zvakarezve, Mugo haana chaakataura, 
Gikonyo zvakamurwadza nechokure kure. Mutoro uya 
wakanga wabviswa pamwoyo pake. Asi pakanga pava 
nomumwezve waakaona wogadzikwazve muchipfuva make: 
kutya. Akanga avhundunyurira Mugo zvose zvaimunetsa: 
akanga azviyanika pachena pamberi pake, ndokusara 
angova musvuu zvake, asisina kusimira. Mugo akanga omu- 
ziurura, kusimuka nokugara. Gikonyo akaona sokunge 
Mugo akanga otomutongesa izvozvi. Akanzwa kusagadzi- 
kana somunhu akanga amire pamberi pomupirisiti weche- 
chi, apedza kureurura matadzo ake ose. Pakarepo akango- 
nzwa oda kuenda, oda kutiza Mugo kuti andochemera 
nyadzi dzake murima. 

‘Chirega ndiende,’ akadaro achisimuka. Akabuda opinda 
murima. Kurova kwaiita hana yake kwaimutyisa. Akanga 
otya kundoonana naMumbi, otya kundorara akangoti gwe-e 
kusvinura achingonzwa mutsindo wetsoka dzake dzichirira 
pasamende. Rima rainge raida kumumedza kubva kumativi 
ose apo aikakazhika kufamba akananga kumusha kwaingo- 
vawo zvako kumusha nezita chete. Utsvene hwaMugo, kusa- 
vimbika kwaMumbi — zvose zvaiita sezvinonzi zvakanga 
zvarangana kuti zvimufoonore unhu hwake, zvimubvise 
chimiro nokumushayisa chivimbo nezvaaiva ari mumwoyo 
make, izvi zvichiwedzera nyadzi dzoumbwende noutera 
hwake pakuva munhu wokutanga kudura mhiko yehondo 
pakamba yeYala. 

pakangobuda Gikonyo chete, Mugo akateverawo ondo- 
yhura musuo odaidzira: Dzoka. Akamira achiti achanzwa 
phinduro, aona kuti hapana akamudavira akadzokera 
mumba ndokundogara pasi ofunga. Pfungwa dzake dzai- 
ngoita hwakumukwaku: pane chino, pane icho. Akaona kuti 
Gikonyo ainge akatarisira kuti iye Mugo achamuudzawo 
chimwe chinhu. Kana naiyewo akanzwa kuti angadai akata- 
yrirawo Gikonyo chimwe chinhu. Kaviri kese akambenge 
anyn aya miromo yake namate nokubvisa gararwa pahuro 
ake achiti ataure. Asi akanga anzwa mukanwa make 
kuoma kuti gwa, pfungwa namazwi zvichiramba kuumba 
mashoko. Angadai akamutaurira kuti chiiko? Kuputika 
kwakanga kwaita shungu dzaGikonyo nehasha dzokukanga- 
pisirwa kwaakanga aitwa naKaranja naMumbi zvakanga 
qvaita kuti mwoyo waMugo upetane nokutya. Gikonyo aiti 
akataura nezvaMumbi naKaranja chete, Mugo aibva anzwa 
kubayiwa-bayiwa sezvinonzi paiva nechepfu yain’ura paro- 
nda raiva mudumbu make. Paakayeuka nyaya iyi akabva 
adedera: Akanga asisina kugadzikana. Akasimuka ofamba- 
famba nemba yake. Ko, dai ndamuudza.. . dai ndashinga 
1 damuwadzurira . . . Zvose zvingadai zvatopera .. . pasi- 
sina, zvapera ... ndangariro...mutoro wacho... kutya 
kwose . . . tarisiro dzose. . . Ndingadai ndamuudza .. . 
qvichida pamwe . . . pamwe. . . Kana kuti ndizvo zvaita 
kuti anditaurire rungano rwake urwu? Pfungwa iyi yakamu- 
misa pakarepo, achibva azendama nomubhedha wake. 
Hapana munhu angangovhazhanurira mutorwawo zvake 
zvinhu zviri kusi kwomwoyo wake kani... . Ndazozviona 
ino. . . zvose zvava pachena zvino . . . kuda kunyepedzera 
kuita saasina kunditarisa .. . iye anga achingoita zvokubira 
, kuda kuona kuti ndinovhunduka here . . . kuti ndino 
.. Asiwo . . . kwete. Akayeuka kurwadziwa kwaakanga 
aona muchiso chaGikonyo. Kana izwi rake raiita seaitaura 
thokwadi, richitaridza kuti aivimba naye. 
Mugo akabuda mumba. Kuda akambofurwa nemhepo 
jousiku yaitonhora iyi ainzwa zviri nani. Akaona kuti 
kambondoti kapu yetii dzvutu kumakefa kuda ainzwa zva- 

kanaka. Achifamba zvake kudai murima, zvinhu zvakanga 
zvaitika muupenyu hwake zvaingunombiririka zvichipfuura 
nomupfungwa dzake, zvimwe zvaimutyisa, zvimwe Zvichj- 
munakidza, zvimwe zvichimusemesa. Chakamushamisag 
ndechokuti zvose zvaingogumira muchirevo chiya chomy- 
Bhaibhiri chaakanga anzwa manheru akapfuura: achatongg 
varombo, achanunura vana vevanoshayiwa, achaparadza 
muvengi. Mazwi aya aimusekenyedza mumwoyo, aimutsj- 
dzira imwe ndangariro. 


Nyaya iyi yakanga yaitika mumwe musi muna Chivabyy 
1955. Kenya yakanga yava namakore maviri iri muhondo, 
Mugo akaenda kumunda kwake padyo nechiteshi chechitimg 
chapaRung’ei. Kaingovawo kamunda kezita. Pamazuva 
iwayo zvehondo yaivako kana zvemitemo yehurumende 
maererano nebishi iri aingozvinzwawo sorungano. Seri kwe- 
chiteshi kwaiva nomugwagwa wetara waipfuura nomuma- 
purazi avachena uchienda kuNairobi, uchipfuurira ku- 
Mombasa uchindoti mugungwa chubwi. Mugo akanga asatj 
ambofambawo rwendo kubva muRung’ei, kana kusvikawo 
kumapurazi avachena kana kuguta guru reNairobi. Kamwe 
chete — kana kuti kaviri here — achiri mukomana akambe- 
nge aona vanhu vachena vakaita chitumbu vachiputa zvavo 
fodya, vachikurukura nokuseka, vatema vachitakura 
masaga echibage neepyrethrum kubva murori dzaiva dzimire 
vachiaendesa kumatiroko echitima. Masaga ose apera kurai- 
chirwa, chitima chakagujura-gujura choenda. Mugo akanga 
akatarisa zvose izvi ari chinhambwe. Mumakore aizotevera 
aiti kana akafunga muchena (nyangwe Jchn Thompson cha- 
iye aaiziva) aiwanzoona mufananidzo womurume ari kuputa 
mudzanga wefodya pedyo nechitima chakamira chichirutsa 
chiutsi. Pamusi uyu akanga akoponora hembe yake kusvika 
muchiuno, ndokuisungiriramo zvokuti maoko ayo zvose 
nechipika zvakanga zvakarembera zvichigunzvana neseri 
kwezvidya zvake netsapfu dzake apo aisakura. Zuva rainya- 
tsodziyirira richirova pamuviri mutema uyu wakanga usina 
kusimidzwa chinhu. Dikita raipenya pamusana pake richita-: 
ridza ushava hwomuviri uyu. Mashizha embesa dzaiti chi- 

bage, matapiri, bhinzi nepizi akanga akanyatsovhurika achi- 
mwa mushana wezuva rakanga ririko iri. Mugo aitimba 
masora munzvimbo dzaiva pakati pemadzinde ezvirimwa 
nebadza, minwe yake ichizofuka mbesa dziya. Paaigumha 
madzinde embesa idzi, dova raiva pamashizha adzo raibva 
ramwararika richinyongodeka. Kamhepo kaivako kainya- 
tsotonhorera kachifefetera kasina kana nakatsvina kehu- 
ruva. Minda yose yakanga yakamutenderedza yakanga 
yakasvibira nezvirimwa zvaiva namashizha marefu, mapa- 
mhi, akanga akafukidzira ivhu, ichiyevedza kutarisa. Zvino 
zuva rakanga ronyanya kupisa; madonhwe emvura aiva 
pamashizha akagwamba; mashizha akasvava ndokurembera 
atarisa pasi zvokuti panguva dzamasikati makuru kusvibira 
kwawo kuya kwakanga kwaita sokwabvuruvara; achenu- 
ruka saakanga azorwa tudota nokuuna, minda yotaridzika 
kuneta. Mugo akandorara akaita manhede mumumvuri 
womuti womumwariki. Ainzwa kufara nokugutsikana kwo- 
munhu asweroshanda zvine simba kana ombozorodza 
nyama dzake achikoka rimwe simba idzva panguva dzamasi- 
kati. Ipapo akabva anzwa izwi — pamazuva iwayo aigaro- 
nzwa mazwi kana arere zvake akaita manhede achizorora 
— akanzwa izwi richiti: pane chinhu chichaitika kwauri. 
Akavhara maziso ake aiita seainzwa, kana kutobata chaiko, 
chinhu ichi chaakanga asinganyatsooni kuti chakamira sei 
asi achiziva kuti runako rwacho rwaimudederesa. Akarega 
izwi iri richimunyengera richienda naye kunyika dzakare 
kare dzaiva kure kure. Akabva ayeukawo kuti kana naMoses 
uya womuBhaibhiri aiva ari ega, achifudza makwai avate- 
zvara vake Jethro. Akatora makwai ake ondoafudzira kure 
mugwenga, pedyo negomo raMwari, gomo reHoreb. Ipapo 
mutumwa waTenzi akauya kwaari ari murimi romoto wai- 
bvira pakati pechigwenzi. Mwari ndokudaidzira kwaari 
nezwi raiva kure kure achiti: Moses, Moses. Mugo achibva 
adavira achiti: Ndiri pano, Tenzi. 

Aiti akangofunga zuva iri, Mugo aibva aona sokunge aya 
ndiwo akanga ari manhengenya oupenyu hwake. Nokuti 

musvondo rakatevera racho Mudzviti Robson akabva apfu- 
rwa, Kihika achibva apindawo muupenyu hwaMugo. 
Pfungwa dzaMugo dzaivhiririka-vhiririka paakapinda 
mukefa yaitengeserwa tii muKabui. Kefa iyi yaisimbodai- 
dzwa kuti Mambo Leo, asi pakazouya kuzvitonga munyika, 
muridzi wayo akanga aitumidza zita idzva rokuti: Uhuru 
Hotel, pasi pacho pakanyorwa kuti: Bar and Restaurant. 
Paiva nechitumbu chavarume vaingokarara vachiita ruzha 
nokuimba vari pakaunda. Vamwewo ndivo vakanga vagere 
vari muzvikwata zvikwata pamatafura ainzwikwa kurira saa- 
iva oda kutyoka nokuchembera. Mugo akaenda mune imwe 
kona achibva agara zvake pasi. Musoro wake wakanga 
uchiri kungotenderera-tenderera: akanga ari mubutiro 
repfungwa zvokuti pasi paaitsika, vanhu vaiva mubhawa 
umu, zvose zvaiita saaizvionera muhope. Aiona sezvaizo- 
ngonyongodeka mushure makanguva kadikidiki. Pakabva 
panzwika izwi richidaidzira pamusoro pebongozozo rezvi- 
dhakwa raivamo. Pakarepo imba yose yakamboti zi-i noru- 
nyararo rukobvu. Githua akabva azvomoka kubva 


- muchikwata chiya chaiva pakaunda ndokutsvabidika nama- 


dhananga ake akananga kwaiva naMugo. Akasvikomira 
pamberi paMugo, akati twasa somusoja, ndokurova sarupu, 
achibva abvisa nguwani yake achidaidzira achiti: 

‘Ishe! Ndinokukwazisai!’ Zimweya raikora, rokudhakwa, 
rakapoya nomumazino akanga ava nengura richibva muka- 
nwa maGithua. Pakarepo akabva azviunyanidza chimiro 
chake, oita senhapwa inoda kufadza tenzi wayo. 

‘Musatikanganwewo, Ishe. Musakanganwe varanda 
venyu. Muri kuona mamvemve aya here? Muri kuona inda 
dzakaita mukuze dzichinanaira pabendekete rangu apa here? 
Handina kuzvarwa ndakadai. Ndinopika namai vangu, kana 
navamuchembere vedu vaya. Vhunzai zvenyu vanhu vari 
muno vese ava munzwe.’ 

Akasimudza munwe wake mudenga achipika, ndokuvhe- 
yesa maziso ake achitarisa vanhu vose saaida kuti vapupu- 
rewo zvaaitaura. Pari zvino vanhu vakanga.vasiya zvigaro 
zvavo vaswedera padyo navarume vaviri ava. Mugo aiti 

kutyiswa akati kunakidzwa panguva imwe cheteyo nezva- 
kanga zvichiitika izvi. Chokwadi dzaiva hope zvadzo idzi! 

‘Ndaisimbova dhiraivha ane mbiri ini. Kubvira kuKisumu 
yusvikira kuMombasa — hapana munhu akanga asingandi- 
zivi ini pano ini.’ 

Akanga ashanduka zvakare, orova diti rake kuratidza kuti 
akanga asiri murume wokutamba naye, akanga oda kuone- 

a. ‘Hanzi mari — chii chainzi mari kwandiri ini pano ini? 
Ndakanga ndichitoda kutenga purazi kuKerarapon, pedyo 
nokuNgong. Ukuwo kuno kumusha ndakanga ndichipfuya 
huku — wati ihuku here idzodzo? Ko, iwo mazai aya zvawo? 
awaizoada futi. Hweta — hwahwa pano — unza hwahwa 
upe Ishe ava. Hondo isati yauya kana bhawa rino rose ndai- 
ritenga ini.” 
Nyangwe zvazvo vanhu vainge vajairirana nezvokuzvizu- 
widza kwaGithua, hapana akaseka. Vainyatsoteerera zvaai- 
taura, pamwe vachigutsurira kana kuzunza misoro yavo, 
yachiita savaimunzwira tsitsi vachinzwa misodzi yaiva mui- 
wi rake. Mugo akati hapana chaaida kunwa. Vanhu vaka- 
tanga kutaura nezveKenya, nyika yaiva izere makakatanwa 
nenhamu. ‘Hondo yakatisvuzvisa,’ vamwe vaidaro. 
‘Ko, ini? Pandakangoona chete kuti hondo yorusunu- 
nguko yauya, ndakabva ndaziva kuti ndaitofanira kundo- 
wa. Kana zvokumbosweroti pamunhondo pamusasa zviya 
zvi. General! General vari kupiko?’ 
Vanhu vose vakatarisa-tarisa vachida kuona kuti General 
R aiva kupi. Akanga achinwa zvake akazvinyararira ari 
akaunda, achiita saainakidzwa nezvaiitika izvi. Githua 
kanga achiri kutaura. Aitaura nezvaakanga aita munguva 
ehondo: kuti ndiye aitakura mabara achindopa Kihika 
avarwiri vorusununguko. Vanhu vaifarira kunzwa ngano 
Zainakidza. Kana nezvidhakwa zvakatombokanganwa 
Oro razvo zvayeverwa nengano Szoumyanz nougamba 
uhondo dzaitaurwa naGithua. 
Kuzoti rimwe zuva, muchena achibva andiwanikidza. 
Weeeee! Ibara iro richindirova nepano apa!’ 
anongedzera chidzitsi chegumbo rake rakanga rakadi- 

mburwa; Mugo akanzwa mwoyo wake uchitsinzinya, usi. : 
ngadi kuona chigusvani chegumbo chaingorembedzeka ichi, 
Asi, somunhu wose aivapo, akanzwa onzwire tsitsi murume — 
uyu aaiona sokunge ndiye aitofanira kurumbidzwa kunya. 
nya pamusana pezvaakanga aita kupinda iye Mugo. 

‘Hurumende yatikanganwa. Takarwira rusununguko. Agj 
nhasi — ’ 

Izwi rake raiva namaungira emisodzi zvakare asati asha- 
ndukazve oita somunhu ari kukumbira ruponeso. “Ndizvo. 

“zvo, Ishe: Musandikanganwewo. Musakanganwe varombo, 
Musakanganwewo Githua wenyu. Hweta — Hweta — Unza 
bhotoro reTusker pano. Ishe vachandibhadharira — Ishe 
havangambonyimi Githua doro — vanoziva kuti Githua 
haana chaainacho.’ 

Mugo akabata-bata muhomwe dzake ndokuburitsa 
mashereni maviri. Panguva yose iyi aizvinzwa kuti akanga 
akatariswa naGeneral R. Akabva asimuka pakarepo ndoku- ~ 
saidzirana navanhu vaya vakanga vaungana paaiva obuda 
panze. Ava panze akanzwa izwi raGithua richimutevera: 
‘Mazvita zvenyu, Ishe! Mazvii.. .’ ) 

Asati adimbura mugwagwa kuti apinde mumusha, Mugo ~ 
akanzwa mutsindo wetsoka dzaimhanya mushure make. 
Murume uyu akabva asvika ndokubva vofamba vakaere- © 
rana. Aiva General R. 

‘Anonakidza kwazvo, he?’ 

‘Ani?’ 

“Githua.” 

Mugo aidedera: pfungwa dzakaita mukuze wenyuchi . 
mumusoro make. 

‘Handisi kuenda newe kure bodo,’ General R akadaro. 
‘Ndichakuona mangwana.’ Akabva angonyangarika noku- 
kurumidza, sokusvika kwaakanga aita. Mugo akanga asara 
murima ega zvino. Ainzwa sokunge aikwanisa kutakura 
usiku hwose, kana kuti nyika yose zvayo, muchanza choru- 
oko rwake. Akaona saakanga ava kusvika padyo padyo | 
nechiratidzo: Gikonyo naGithua ndivo vakanga vamunonge- 
dzera izvi. Akayeuka mazwi aya: achanunura vana vevano- 

haya. Aitofanira kunge ari iye chete. Aiva iye, Mugo, 
akanga araramiswa kuti agonunura vanhu vakaita saana- 
Githua, muchembere uya naavo vose vaitambudzika. Ko, 
gvino chaaigoregerera kutakura mutoro uyu chaiva chii? 
Hongu. Aizondotaura pamabiko ebira rorusununguko. Aizo- 
tungamirira vanhu, zvivi zvake zvaizovigwa namatendo avo. 
Hapana munhu aizomboziva nezvaKihika. Kuna vashoma, 
avo vakanga vasarudzwa naMwari, zvakapfuura zvavo zvai- 
regererwa, zvacheneswa namabasa avo makuru ainge aponesa 
yazhinji. Zvakanga zvakadaro panguva yaJacob naEsau, 
kana panguva yaMoses, zvakanga zvakangodaro. 

Usiku hwomusi wakarewo, arara, akarota adzokera kuka- 
mba yeRira. Paiva nechitumbu chavasungwa chakanga 
chakaitiswa rundaza namadziro. Vose vakanga vasina 

kupfeka kusvika muchiuno. Gikonyo naGithua vaivapowo. 
Kubva nechokune rimwe divi, John Thompson akauya aka- 
bata pfuti yechigwagwagwa akainongedzera kuvasungwa 
yaiva pamadziro ava. Akati kana vainge vasina kumutaurira 
zvavaiziva nezvaKihika, aizovapfura vose. Pakarepo Githua 
-akabva adaidzira: Mugo tiponese. Chichemo ichi chakabva 
chatsinhirwa navamwe vake vose: Mugo tiponesewo. Mazwi 
avanhu vaitambura ava akanga zvino oita saaiimba nomuti- 
nhimira waidengenyetsa pasi: Mugo tiponese. Kana naJohn 
Thompsonwo akanga ava pakati pavarume vaida kuurayiwa 
ava, izwi rake riri iro rainzikwa pamusoro paose: Mugo tipo- 
nese. Aigoramba seiko, achinzwa kuchema kwokurwadziwa 
kwakadai? Ndiri pano, Tenzi. Ndiri kuuya, ndiri kuuya, 
ndiri kuuya ndakatakurwa negore remheni nebhanan’ana. 
Ipapo vanhu vose pe aie nezwi rimwe chete vachidai- 
dzira: Ameni. 

Ipapo Tenzi akati, zvechokwadi chokwa- 
di ndaona kutambura kwavanhu vangu 
muEgypt, ndanzwa kuchema kwavo no- 
kutambudzwa kwavo navakavadzvinyirira; 
ndinoziva kusuwa kuri mumwoyo mavo. 
Exodus 3:7 

(vhesi iyi yakanga yakatarwa nomutsara 
mutsvuku muBhaibhiri raKihika) 

Zvichida, vanagodobori naanamazvikokota voruzivo 
vachatibinyura nokunyatsoongorora nguva dzatakaona 
nhamu muKenya idzi, vachizotipawo chidzidzo chatinowana 
murungano urwu namazwi maviri kana matatu. Regai 
tivavhunzewo kuti sei nyaya yezvakaitika pakamba yeRira 
iyi yakaita mukurumbira wakapararira napasi rose 
zvakadai? Nokutika kwaivawo namamwe makamba, 
makurusa, akanga akangoparadzirwa neKenya yose kubva 
kuzvitsuwa zveManda mulIndian Ocean, kusvikira kuzvi- 
tsuwa zveMagata muLake Victoria. 

Zvaakasungwa, Mugo akaendeswa kukamba yamapurisa 
yokuTigoni, achizobviswa ikoko oendeswa kuhusungwa 
kukamba yeThika uko kwaiendeswawo varwi vomusango 
vainge vabatwa. Varwi vazhinji vaibva kuEmbu, Meru 
‘nekuMwariga. Mugo akachengetedzwa pakamba apa 
kwemwedzi mitanhatu, pane imwe nguva yaakatombofunga 
kuti iyi ndiyo yaizova nzvimbo yake yaaizozororera 
rwokupedzisira. Akazongoonawo nerimwe zuva mangwa- 
nani kuchitonhora vava kutinhwa vose vachipinzwa 
mumazirori akanga akavamirira, pasina nokumbo- 
ziviswa kwese, voendeswa muchiteshi chechitima. Mawi- 
ndo amatiroko echitima chaivaendesa kuManyani ichi 
akanga akarukirirwa newaya yeminzwa kuti pashaye 
anopoya achitiza. Vakawana masoja akavamirira paMa- 
, nyani. Pavakangoburuka kubva muchitima, vakabva vanzi 
vachochomare vari mumitsetse mirefu maoko avo ari pamu- 
soro pavo. Masoja aivarova nezvitsvimbo zvavo, achikusvu- 
dzirana achiti: rovesa, muchena ndiye avaunza kuno, kwete 
‘isu. PaManyani paiva nekamba huru nhatu: A, B naC. 
Komboni C, umo Mugo akasvikopinzwa, ndiyo yaiva 
yetsvuuramuromo nenhinhi. Komboni dziya nhatu dzainge 


185 


dzakakamurwa-kamurwazve mutukomboni tudiki. Kako- 
mboni kadiki kamwe kaiva nemipanda gumi. Mupanda 
mukuru mumwe chete waigona kunge uine vanhu mazana 
matanhatu. 

Maiva mushure mokunge vavhunzurudzwa rusingaperi, 
muchivande, apo Mugo navamwe vashomanene vaka- 
zosunganidzwa pamwe chete nengetani voendeswa kuRira. 

Kamba yeRira yaiva kusango-sango chaiko kweKenya, 
pedyo nokunyanza, kwakanga kusina zvako kana, 
nakadonhwe kemvura kaimbopotawo kachitonhodza nyika 
iyi yakanga isina kana chii zvacho chaimeramo kunze kwe- 
jecha, jecha nematombo. Vasungwa vaiendeswa kunzvi- 
mbo iyi vaisanganisira navaya vakanga vapika kuti havaizo- 
mbofi vakabatsira chihurumende chomupambivhu ichi kana 
Kenyatta ainge achiri muusungwa. Vairamba kupindura 
mivhunzo, nguva zhinji vasingadi kana kushanda. 

Panzvimbo iyi Mugo akasvikowana zvinhu zvakaoma 
kudarika zvazvainge zvakaita kuManyani. Zvokudya zvaiva 


zvishoma. : 
Nyama: maaunzi 8 pasvondo. 


Upfu: maaunzi 7 pazuva. 


Panzvimbo iyi ndipo Mugo aizosanganazve naJohn Thomp- 
son. 

Kuziva basa kwakanga kwaitwa naThompson paYala 
nenguva dikidiki yakadaro kwakanga kwafadza vakuru 
vakuru vake zvokuti akabva achinjirwa kuRira. Thompson 
akaunza mweya mutsva paRira. Kamwe kamutambo 
kaiwanzofarirwa navakuru vakuru vepaRira kaiva koku- 
cherera munhu, ari musvo, mujecha raidhogoma kupisa, 
pamwe vachimurega achirara akadaro. Thompson 
akasvikomisa mutoo wokuti vasungwa vadure mhiko nawo 
uyu. Munzvimbo yeizvi akatanga kuparidzira vasungwa, 
vari muzvikwata zvikwata, nezvokufadza kwokumusha; 
vaikwanisa kudzokera kumusha kuvakadzi vavo navana 
vavo kana vangodura mhiko yavo chete. Nzira iyi 
yakambenge yamunya kushinga kwavamwe vasungwa mune 
dzimwe kamba. Thompson aiiona sechishwaturo, achifunga 

kuti yaizoitazve mashura nezviratidzo paRira. Mumwedzi 
yake yokutanga kutonga, utano hwavasungwa vapaRira 
fwakambokukumuka. Asati avapo vasungwa vairwara 
namanyoka vaingoregwa vachifa. Iye zvino vakanga 
yokurumidzirwa kuendeswa kuhosipitari. 

Aona kuti vasungwa vakanga vanyatsozeya nokunzwisisa 
zvairehwa nemharidzo yake, Thompson akachitanga zvino 
kudaidza mumwe nomumwe wavo kuhofisi yake. Pfungwa 
yake huru, yakanga yanyatsoibva zvino yava kutenge 
rudaviro, mumakore ose aaitonga vatema, yaiva yokuti: ita 
gvavasingafungiri. Asi panzvimbo iyi akasvikosanganawo 
norumwe rudzi rwavarume; varume vaiita. sezvinonzi 
yakanga vasingazivi chinonzi kuvhura muromo, varume va- 
jngomudzvokora chete. Mushure mesvondo mbiri ushwete 
hwavarume ava hwakanga hwoda kumuendesa mugomo. 
Akaenda kumba kwake ondochema kuna Margery: Vanhu 
ava vanorwara chete. 

Akambofunga kuti kuda zvimwe svondo retatu raizo- 
siyana namaviri akanga apfuura aya. Akazendama mucheya 
yake akamirira kuti magadhijeri echitema aunze musungwa 
wokutanga muhofisi make. Pamativi aThompson paiva 
navamwe vakuru vakuru vaviri. 

‘Zita rako ndiani?’ 

‘Mugo.’ 

‘Unobvepi?’ 

‘Thabai.’ 

Thompson: akatombonzwa kufefeterwa achiti akanga 
awana munhu aitombobvuma zvake kupindura mivhunzo. 
Zvinhu zvinenge zvakanga zvichakaromufambira zvaka- 

naka. Dai aingowana mumwe chete aibvuma kudura mhiko 
bedzi, vazhinji vaizongopedzisira vadurawo. KuThabai aiku- 
ziva. Akambenge ashanda saMudzviti muRung’ei kaviri 
kose; kekupedzisira kacho iri nguva iyo akanga aenda 
kundotsiva nzvimbo yaRobson akanga apondwa. Nokudaro 
akambotora chinguva achinyepedzera kukurukura, zvousha- 
mwari zviya, pamusoro peThabai: kusvibira kwakanga kwa- 
kaita nzvimbo yacho, tsika dzavanhu vemo noushamwari 
hwavo. Achibva oenderera mberi nemivhunzo yake. 

‘Wakatora mhiko dzehondo ngani?’ 

‘Hapana.’ 

Thompson akauruka omira. Akafamba-famba nehofisi 
yose. Achibva atendeuka otarisana naMugo. Chiso chomu- 
rume uyu aiita seaichiziva. Asikazve zvakanga zvakaoma ~ 
kupatsanura zviso zvavatema: Zvose zvainge zvakangofa- 
nana, kuita sezvinonzi vose vainge vakapfeka zviso zvoku- 
nyepera, zvakavezwa, seri kwacho zviso zvavo chaizvo zvi- 
riko. 

‘Ndati wakatora mhiko ngani?’ 

‘Hapana.’ 

‘Kunyepa!’ akazhamba, ava Kudikitira. 

Kana ari Mugo akanga asisina shungu nezvaizoitika kwa- 
ari. Akanga asvika padanho rokutambura riya rinoita kuti 
munhu aone kuti kuswerozvinetsa kwese hakuna zvakuno- 
batsira. Kana watongerwa kufa, watongerwa kufa, unenge - 
wangotarisira kuti dai vachingokurumidza kukupfuudza 
zvapera. VAAR, i 

Mumwe wavakuru vaivamo akazevezera kuna Thompson. 
Akanyatsotarisisa chiso chomurume uyu. Akaona chiedza. 
Mugo ndokuudzwa kuti abude, ndokusara vachiongorora 
zvinyorwa zvemurume uyu. 

Kubva pazuva iri zvinhu zvakabva pakuvava zvopinda 
mukupisa kwaisvapura ganda. Vasungwa vazhinji vakanga 
vasingatombotauri kana shoko rimwe chete zvaro. Tingatoti 
iye Mugo chete ndiye aitombobvuma kupindura mivhunzo. 
Asi aingoshama muromo wake kudzokorora chete zvaaka- 
nga ambotaura mune mamwe makamba ese. Sechishambwe, 
Thompson akaramba angonamatirana naMugo. Aimuvhu- 
nza zuva nezuva, pada aifunga kuti Mugo ndiye aitaridzika 
saangangotanga kupfidza akadura. Aiti kana oda kuranga 
munhu, onongedzera kuna Mugo. Dzimwe nguva aimbou- 
dza magadhijeri kuti arove Mugo nemvuu vamwe vasungwa 
vose vachiona. Dzimwe nguva, atsva nehasha, Thompson 
pachake aibvuta mvuu iya kubva kumagadhijeri omurova 
iye pachake. Dai Mugo aimbochemawo zvake kana kuku- 

mbira ruregerero zvimwe Thompson angadai akazomusiya 

ega. Asi vino akanga otoona seaisekwa nokusvooredzwa nava- 
sungwa ava vose nokuti akanga atadza kuchemedza Mugo. 

Uku ndiko kuuya kwakaita mbiri yaMugo nokubudirira 
kwakaita zita rake mukati mavamwe vasungwa vose. Wape- 
rerwa nezano zvose neshungu kuti hwa, panenge pasisina 
chokuchachemera, pfungwa yokuti izvi ndizvo zvaifanira 
kuitwa yakatindivadza Mugo kuti asanzwe kurwadziwa. Asi 
yamwe vasungwa vose vakaona unhinhi hwaMugo uhwu ne- 
jmwewo nzira; zvakavapa simba nokumwe kushinga 
kukuru. Vakaungana vose ndokunyora tsamba pamwe chete 
yachinyunyuta nokupa zvichemo zvavo. Chimwe chezvi- 
chemo izvi chaiva chokuti vaida kubatwa savasungwa vezva- 
matongerwo enyika kwete sembavha, mhondi kana kuti 
mabhinya. Kudya kwaifanira kuwedzerwa. Kana izvi zvaisa- 
goitwa, vaizoramba kudya. Izvi zvakavawo saizvozvo: 
pazuva retatu, vasungwa vose zvavo, mumwe nomumwe, 
yakagara pasi voita sitiraiki. . 

Thompson akanga zvino asarirwa napadikidiki kuti achiti 
homu sebenzi. Tswanya tsikidzi dzose idzi, aizviudza achiku- 
yanisa mazino ake usiku. Akabva ati kuvabatsiri vake vechi- 
chena namagadhijeri avatema aya sa, rumai vanhu. Hongu 
— akanga azvipira kutswanya tsikidzi idzi. 

Asi chakazotungidza moto wakakonzera ndufu dzakazo- 

‘dai kukurumbira pasi rose yaivawo imwe nyaya yakanga 
yoda kupandutsa kamba yose pazuva retatu vasungwa vari 
pasitiraiki. Apo vamwe vachengeti vekamba vakanga vachi- 
unzira vasungwa zvokudya, vakapotserwa dombo ndokubva 
rasvikotema mumwe wavo mumusoro. Vakakanda chikafu 
chiya pasi votiza vachizhamba: Tofa! Hondo! Vasungwa 
vakaseka vachibva votonyanya kupotsera mamwe matombo. 

Zvakazotevera zvinozivikanwa naani wose. Vasungwa 
vakakokorodzwa vose ndokupfigirwa mudzimba dzavo. 

Kurohwa kuya kwakaita guhu pasi rose kwakaenderera 

mberi siku nesikati. Kwakafa varume gumi nomumwe chete. 


Izvi ndizvo zvakanga zviri mumusoro maMugo apo aienda 

' rema idzva. 


kumba kwaGikonyo ramangwana racho, mushure mokunge 
aona chiratidzo chiya. Aiona sokuti chishamiso chokupu- 
nyuka rufu kwaakanga aita chaireva kuti pane zvaakanga 
akarongerwa kuti aizoita asati asiya upenyu hwapasi rino, 
Aiona sokunge akanga araramiswa kuti agozonunura vanhy 
vakanga vakaita saanaGithua kubva muurombo nomumata- 
mbudziko. Iye, zai regondo ravabereki vake, akanga azva- 
rwa kuti agozoponesa vanhu. Zvaaiona zvichizoitika 
mubasa rake idzva iri zvakamunyandutsa zenze zvichimu- 
kwezvera mberi. Aida kundotaurira Gikonyo kuti akanga 
abvuma kuzotungamirira vanhu yvomuThabai pabira roku- 
pemberera rusununguko. Zvapera izvi, ava ishe, aizotunga- 
mirira vanhu vake ovayambutsa gwenga vopinda muJerusa- 


Rwuyo rwaibva nomuwairesi rwakapinda munzeve dza- 
Mugo. Asi muimbi womuwairesi uyu aiita saachanyudzwa 
nezwi rechikadzi, rakanga rakanyatsozara, raitevedzera 
rwiyo rwomuwairesi urwu. Rwuyo rwacho rwainonokera, 
ruchisuwisa, zvichibva zvangosiyana norungwanani rwezuva 
iri rwakanga rwakajeka, zvinhu zvose zvichiita sezvaipe- 
mbera noupenyu. Kwechinguva Mugo akambomira pedyo 
noruzhowa rwakanga rwakakomberedza imba iyi, rwaka- 
chekererwa zvakaisvonaka. Aiita seaizvivhunza kuti opinda 
here kana kuti kwete. Imba iyi yakanga iine chimiro chevara 
‘L’, denga rayo rakapfurirwa namarata matsva esimbi aiva- 
ima, madziro ayo okunze akavakwa namatanda omuti 
womucedar. Akaramba amirepo, achiteerera kuizwi raMu- 
mbi richivhiringa pfungwa dzake zvainyeredza zvokuti aka- 
nzwa achiramba kubvuma kuti kuseri kweruzhowa uku” 
zvinhu zvose zvakanga zvava manyama amire nerongo. 
Wangari akabuda mumba umu akabata poto muruoko, 
ndokufamba akananga kune imwe imba yaiva diki kune iyl, 
ichiratidza kuti yakanga ichangobva mukuvakwa, necho- 
kune rimwe divi rechivanze. Akaona kakomana kaimhanya 
kari mberi kwaWangari, Mugo achibva afungidzira kuti 
ndiye mwana akanga akonzera bopoto mumba uyu. Achi- 

ona izvi, Mugo akanzwa kurwadziwa asi haana kuziva kuti 
kwaikonzerwa nei. 

Mumbi akamutambira achinyemwerera, chiso chake 
chakajeka sezvinonzi akanga akamutarisira kuti achasvika. 
pfungwa dzaMugo dzakambodzokera shure kwamakore 
mazhinji achiona kasikana kaakanga asangana nako kachi- 
mubata maoko pakufa kwakanga kwaita vatete vake. lye 
zvino chiso chake chakanga chotaridzika kuneta nokuoma- 
rara. Kuda inhamu dzomumwoyo, Mugo akadaro nechomu- 
mwoyo. Akaona kunyatsoumbwa kwakanga kwakaitwa 
muviri wake; maziso ake matema akanga asingaonekwi 
ydzamu hwawo akamumedza, akamunetsa zvokuti akanzwa 
ava kumutya. 

‘Ndanga ndichingoda zvangu kuona Gikonyo,’ Mugo 
akadaro achiramba chigaro chaakapiwa naMumbi. ‘Arimo 
here?’ 

’“Anofumomukira kubasa.’ Izwi rake raiva rakadzikama, 
richinyatsonzikwa asi Mugo akaita saakanzwa rwizi rwemi- 
sodzi ruchierera nechapasi pamazwi ake. 


‘Ko, hauchagari pasi here?’ akaenderera-mberi Mumbi. 
‘Gara pasi ndikuitire kapu yetii: Haimbotori nguva.” Izwi 
rake rakanga rotaridza upenyu; Mugo akakurirwa achibva 
agara pasi. Achitarisa chiso chake, Mugo akashamiswa kuti 
sei akanga asingambowanzofunga kuti Mumbi naKihika 
' yaiva” hanzvadzi nehanzvadzi. Tsiye dzaMumbi dzapamu- 
soro dzakanga dzakakombwera sedzaKihika, kana nemhino 
dzavo dzaiva dzakafanana dzichizondosiyana chete pakuti 
yaMumbi yaiva iri diki. 

‘Ko, hanzvadzi yako yakadii — ndinoreva hanzvadzi yako 
diki, handiti une imwe hanzvadzi diki?’’ Akakodzonga tii 
yake achivanziridza kuvhiringika kwaakanga aita. 

‘Kariuki?’ Akagara pacheya akatarisana naMugo. 

‘Gara zviya ndiro zita rake, handiti?’ 

‘Ndanga ndichiti munozviziva kuti akapedza sekondari 
yake makore maviri akapfuura. Akamboti sevenze sevenze 
mubhengi muNairobi asati aenda kuMakerere College.’ 
‘KuUgandaka uko, munyika yaObote?’ 

‘Hongu, anoendako nechitima. Akandiudza kuti zvino- 
tora usiku hwose nezuva rose kusvikako. Ndinongoti daj 
ndirini zvangu . . . kufamba nechitima usiku hwese nomu- 
swere wose . . . Handisati ndambofambawo rwendo rwaka- 
reba zvakadaro nechitima.’ Akaseka zvinyoronyoro; maziso 
ake akavaima sezvinonzi akanga atungidzwa nepfungwa 
yokuda kufamba rwendo rurefu iye, muviri wake wose uchi- 
ratidza kufarira upenyu nyangwepo aitambudzika zvake. 
‘Asi haana kuuya kumusha pazororo ravo ririko lye zvino 
iri. Acharuza mabiko okupemberera rusununguko nomusj 
weChina.’ 

Mugo haana kuda kupinda munyaya yezvamabiko iyi, 
hurukuro yavo ichibva yangogasa, pakarepo. Akamboedza 
kutsvaga imwewo nyaya yokutaura, akaishaya achibva ati 
akanga ava kuenda. Akasimuka. 

‘Ndanga ndichida kukuona. Izvozvi ndanga ndichatouya | 
kumba kwako,’ Mumbi akadaro. Nyangwepo izwi raMumbi 
rakanga rakaderera zvokuita sezevezeve, Mugo akanzwa 
zvaakanga ataura zvichiita sezvaimuti aisafanira kuenda. 
Akabva agara pasi zvakare omirira. 

‘Unomborotawo here?’ Mumbi akavhunza, pamiromo 
yake paine kanyemwerero kainge kenhamu. Muvhunzo uyu 
wakambovhundutsa Mugo, ukambomutyisa kwechinguva, 
achizobva agadzikana zvake. 

‘Hongu, nedzimwe nguva; ko, pane munhu asingaroti 
here?’ 

‘Handisi kureva kurota kwamazuva ese kuya munhu aka- 
tara usiku. Ndinoreva uchiri mudiki zuva rakacheka nyika 
uchiti ukatarisa mberi kadaizvi unoona kuine zvinhu zvikuru 
zvichaitika. Ndipo paunonzwa mwoyo wako uchirova 
muditi mako nokuti unenge uchida kuti mazuva amhanye 
nokukurumidza. Panguva iyi nhamu dzoupenyu dzinenge 
dzisingagoni kana kukugunzva.’ 

Izwi rake rakawedzera kudedera kwaiva mumwoyo 
maMugo. Aiita saakanga odudzira hope dzake dziya, odzi- 
furidzira mweya woupenyu namazwi ake. 

‘Wakamborotawo zvakadaro?’ 

‘Pamwe, dzimwe nguva,’ akatanga kundandama asinga- 
pyatsozivi kuti oti chii asi Mumbi akabva angokurumidza 
kutsinhira mhinduro yake. 

‘Zvichibva zvangoitikawo saizvozvo, handiti? Ndiri kuzvi- — 
ona kuti wakamborotawo, ehe, ndanga ndichizviziva kuti 
kune vamwe zviroto zvavo zvinoitika muupenyu hwavo. 
Ndaisimborotawo — kakawanda chaizvo, ndichiona zvichi- 
nge zvaiva zvechokwadi,’ akadaro Mumbi, izwi rake nama- 
ziso ake zvichiita sezvaifukunyura muupenyu hwake hwa- 
kanga hwapfuura. s 

‘Zvino . . . zvinoitika ... ku . . . kuvanhu . . . kana 
vachiri . . . e-e . . . vadiki.’ Mugo akataura achizviita sezvi- 
nhu zvaingoitikawo kumunhu wose wose, asingadi, achitya 
kuzvipinza mukati menyaya iyi. 

‘Ndaizvinzwa mumwoyo mangu,’ Mumbi akaenderera 
mberi, ‘pandainzwa hanzvadzi yangu ichitaura. Ndainzwa 
mwoyo wangu uchibhururuka pamwe chete namazwi ake. 
Ndairota zvokuzvipira upenyu hwangu kuti ndinunure 
vanhu vazhinji. Nyangwe zvazvo ndaimbotya pane dzimwe 
nguva, ndaida kuti mazuva andaizoita izvi akurumidze 
kusvika. Kana pandakazoroorwa, chiroto changu ichi 
hachina kufa. Hongu, ndaida kuti murume wangu afare, 
asiwo ndakanga ndakagara ndakagadzirira kuti ndizomira 
padivi pake pamwe naye kana nguva iyi yasvika. Ndaida 
kuzomutakurira mukutu wake, achiti kana apotsera museve 
kumhandu, ini ndomutambidza mumwe. Kana paiva nenjo- 
dzi yaizomuwana, akapunzika, aizopunzikira mumaoko 
angu. Ini ndini ndaizomutakura ndomuunza kumusha 
kwandiri pasina chinomuwana.’ 

Mugo akaona mwenje pasi pasi pedziva raitamba-tamba 
mumaziso ake. Akanzwa simba rake gobvu richimukunda. 

“Asi pavakazomutora, hapana chandakaita; kana paaka- 
zodzoka, aneta, ndakanga ndisisagoni kumufadza.’ 

Akanga achiri mudiki, asingatani kurwadziswa, asi Mugo 
akatoona ari iye akanga achingopatarika-patarika namaoko 
namakumbo ari pasi pedziva, achidedera nokutya: Mutoro 

wacho wakanga wamunyanyira: akanga asingadi kunyura. 


193 


‘Ndinombozvivhunza,’ Mumbi akaenderera mberi 
mushure mekarunyararo, ‘kuti Wambuku aimborotawo 
here. Asi aka — aka — Uchamuziva here?’ 

‘Wambuku?’ 

‘Ehe.’ . 

‘Kwete, handifungi.’ 

‘Asika unofanirwa kutomuziva chete. Hauchayeuki 
mukadzi uya awakaedza kununura, mukadzi wokurohwa 
vanhu vachishanda mumugero uya?’ 

‘Ho-o... ya, ya.’ Akanga asisayeuki kuti chiso chake 
chakanga chakaita sei kunze kwerokwe rake rakanga rabva- 
rurwa-bvarurwa nemvuu, uye mufananidzo womunhu 
asvika padzinde rokurwadziwa wakanga wasiya rupau mu- 
ndangariro dzaMugo. 

‘Akafa.’ 

‘Akafa?’ 

‘Hongu. Pava paya. Vanhu vanoti akanga ava napamuviri 
pakanga patova nemwedzi mitatu kana mina. Akanga ari 
musikana waKihika iye Kihika asati atizira musango. Haana 
kuda kuregerera Kihika. Asi anenge aingofunga kuti acha- 
dzoka chete nokuti haana kuzombodanana nomumwe 
mukomana zvakare. Pakazosungwa Kihika achibva arembe- 
dzwa pamuti, panenge pane chimwe chinhu chakaitika 
kumusikana uyu. Akapedza zvimazuva zvakati kuti asinga- 
mbobvi zvake pamusha pake; paakazobvapo pava paya, 
akabva angoparara, ava wada watora — masoja, mapurisa 
emaruwa, chero upi zvake murume — akanga asisasarudzi. 
Kunze kwomunhu mumwe chete bedzi. Zvinonzi paiva 
nomupurisa akanga amubvirira kare achingomunyenga iye 
achiramba. Mupurisa uyu akazowana chanzi yokutsividza 
kurambwa kwaakanga aitwa pamazuva okuchera mugero ` 
aya. Wambuku haana kuzonaya zvakare kubva mukurohwa 
kwaakaitwa, akazofa mushure memwedzi mitatu, aine 
pamuviri.’ 3 

Mumbi akaburitsa mucheka opukuta chimwe chinhu ` 
kubva mumaziso ake. Ipapo mwana wake akabva apinda | 
mumba achimhanya. Akatarisa murume aivemo kweka- 
nguva kadikidiki achibva amhanyira pamabvi amai vake. 

‘Muri kuchemei?’ chikomana chakavhunza mai vacho, 
chichibva chatarisa kuna Mugo noruvengo rwaiva pachena- 
chena sezuva riri mudenga. Mumbi akagumbatira mwana 
wake sezvinonzi aida kumudzivirira kubva kune zvinoku- 
yadza zvose pamwe chete noruZzivo rwunoparadza. Akaedza 
kunyemwerera achimuzevezera munzeve make. 

‘Chimhanya udzokere kuna mbuya, kasika. Unoda kuva- 
siya vega vega nhai? Ko, vakabiwa nemadzangaradzimu 
ynozoita sei?’ 

Chikomana chakati dzvoko kuna Mugo, ndokutarisazve 
mai vacho, chichibva chabuda chichimhanya. 

‘Neimwe nzira, tingangoti akafira hanzvadzi yangu,’ 
Mumbi akarusimudzira sezvinonzi pakanga pasina chakanga 
chaitika, asi iye zvino izwi rake rakanga rati gadzikanei zvi- 
shoma, oita saakanga asisina chokwadi nezvaaitaura. ‘Aka- 
zvipira . . . Kwozoitawo Njeri.” 

“Njeri? Ndianiwo uyu?’ 

‘Aivawo shamwari, shamwari yangu. Tose Wambuku 
naNjeri neni taisiwanzoenda kuchitima tiri tose. Asi taigo- 
ziva seiko kuti mwoyo waNjeri wairwadzira hanzvadzi 
yangu? Aigaropopotedzana nokurwisana zvose navasikana 
navakomana. Asi hapana kana nomumwe wedu akambofu- 
ngira kuti kana naiyewo aiva nezviroto zvakewo muhana 
make. Takatozozviziva paakazotizira musango ondorwa ari 
parutivi paKihika. Akapfurwa achibva afa mune imwe 
hondo yakaitika Kihika achangofa.’ 

Chiso chaMugo chakanga chashanduka, chati svibei 
zvyishoma, muromo wake wapasi wakanga wadembera. 
Akanga asisadi kuyeuchidzwa zvinhu izvi. Akanga atorova 
nhanho ava pamusuo apo Mumbi akamudaidza nezwi rai- 
shamisika, rakaita kuti pfungwa dzaMugo dzidzokere paive 
ari. Akambomira pamusuo achiedza kuzvibata nokuzviu- 
nganidza pamwe chete. Paakazotendeuka zvishoma nezvi- 
shoma, ainzwa kunyara napamusana pokukundwa simba 
nepfungwa dzake dzaingomuitisa zvisina maturo asingagoni 
kudzidzora. Mumbi akanga asimukawo achiedza kuvanzi- 

ridza kushamiswa nokuvhiringika kwaakanga aita namasj- 
mukiro aMugo. 

‘Handisati ndambotaurira mumwe munhu zvinhu izvi, 
akadaro, achigara pasi zvakare. ‘Pane chimwe chinhu chiri 
mauri chinoita kuti ndinzwe ndichiwana simba rokutaura 
nokunyatsotarisana nezvinhu . . . a, asi zvazvinoita! Ndato- 
zviyeuka iko zvino ndichitaura kudai . . . Unoziva here kutj 
hanzvadzi yangu aisigaroti kana ashatiriswa neshamwarj 
dzake — wabva watondiyeuchidza — aisigaroti kana dai ai- 
zoita chimwe chinhu chaida tsindidzo yakaomarara, munhu 
aaikwanisa kuvimba naye chete, munhu aaizotaurira chinhu 
ichi aiva munhu akaita sewe?’ 

Mugo akamira akangomutarisa namaziso akanga asina 
chaairatidza. Ndisiye ndega, aida kutaurira Mumbi, asi aka- 
ngokwanisa kuzevezera nezwi rakanga roita serava kuda 
kuvhara. 

‘Zvinhu izvi . . . rwadza ... 

Mugo akabva agara pasi zvakare, apererwa nezano, simba 
rake rapedzwa namaziso nezwi raMumbi. Akateerera achi- 
nzwa iye Mumbiwo achinge aishaya kuti otanga kutaura ripi 
izwi. 

‘Ndanga ndichida kutaura newe nezvomurume wangu,’ 
akazotaura asisina basa nazvo, akatarisa mumaziso aMugo 
chaimo. Padiki napadiki chivindi chaiva mumaziso ake cha- 
katanga kupera, chonyongodeka chichipinda mukunyenge- 
tera kwakanga kusina mazwi. Miromo yake yakanga yavhu- 
rika zvishomanene, ichidedera. 

‘Ndinomuda nokuti, nokuti ndinomuda zvangu kupinda 
chimwe chinhu chose zvacho,’ akadaro. Kwambopera chi- 
nguva akanyarara, akazoita saagadzikana. ‘Handiti unoziva 
nezvomwana uyu?’ l 

: Ipapo Mugo akabva anzwa shungu dzokuda kumurwa-: 
dzisa chaizvoizvo, kunyatsomunyadzisa zvokumukambairisa 
namabvi namagokora achimunanzvisa ivhu: seiko aida 
kumuzvuzvurudzira munyaya dzoupenyu hwake, kumuka- 
katira munyaya dzoupenyu_hwavanhu vose vose? 

“Murume wako akandiudza.’ 

‘Akakuudza?’ 
“Ehe.” 

‘Riini wacho?’ 
‘Madeko.’ 
‘Akakuudza zvose?’ 

‘Zvose . . . mwana .. . Karanja.’ Aitaura senyundo ino- 
ngodhohonya, mumwoyo make achiseka nokurwadziwa 
paakamuona otsinzinyira achiyuwira anyerere saakanga 
abayiwa. Imba yose yakanga yachiti ziro-o. Maziso aMugo 
aiva azere ruvengo. Nyangwe dai Mumbi aizochema zvoku- 
dudza kuti maiwe-e, akanga asiri kuzoenda, akanga asiri 
kuzosimuka kana kudii zvako uye akanga asiri kuzomunya- 
radza kana kumuudza mashoko okumunyengetedza kuti 
azorodze pfungwa dzake. Asi pakarepo Mumbi akabva 
auyawo neimwe yakatumbura runyararo rwefungirano 
urwu. Aiita saakanga ayeuka chimwe chinhu chihombe chai- 
kosha zvikuru kwazvo. 

‘Akakuudza nezvemba, nezvedzimba dzedu mbiri? Aka- 


kuudza?’ 
‘Imba — imba ipi?’ Mugo akavhunza, arasiswa. 
‘Kwataigara vasati vamutora. . . a-a, ndiri kuona kuti 


. haana kukuudza,’ akaenderera mberi somunhu aifarira kuti 


pakanga pachine chimwe chaaiti chakewo nyangepo zvizhi- 
nji zvacho zvakanga zvava zvekomboni. ‘Aigoudzwa naniko 
kunze kwangu ini? Kungoti zvazvo chete haadi kuziva .. .’ 

Mugo akayeuka kuti vanhu vakanga vanonoka kutamira 
mumusha mutsva vakazoita zvokupotserwa panze voburi- 
tswa mudzimba dzavo dzakare; dzimba idzi dzichibva dzapi- 
swa. 

‘Kana nanhasi uno ndirere usiku,” Mumbi akatangisa, 
‘ndinongokaruka ndongoona mazirimi matsvuku omoto 
_wacho. Paiva nedzimba mbiri. Yokutanga yaiva yamai, 
imwe iri yangu. Vakatiti tiburitse magumbeze edu nembatya 
dzedu zvose nemidziyo yedu. Vakasasa peturu padenga 
remba yamai. Ndakanga ndichitofunga zvangu kuti uku 
kwaiva kutambisa peturu yavo sezvo uswa hwedenga racho 
hwakanga hwakaoma. Zvisinei, vakadhudhudzira peturu 

pauswa uhwu. Zuva raigocha, kuri kupisa. Mai vakanga 
vagere pachigaro padyo nemidziyo yedu yatakanga taburitsa 
mudzimba dzedu. Ini ndakanga ndimire parutivi pavo, 
Ndakanga ndakapfeka nguwani yezuva mumusoro. Mukuru 
wamapurisa akakwenya mbiswa yemachisi, ndokuipotsera 
padenga remba. Uswa hwakaramba kubatira moto, vamwe 
vake vakamuseka. Vaidaidzira vachimukuza. Mumwe wavo 
akabvuta machisi aya achida kunyatsomuratidza kuti zvaii- 
twa sei. Wakanga watova mutambo pakati pavo. Pavakazo- . 
kanda moto uya kechina, kana kuti kechishanu, ndipo 
pawakazobatira, denga remba richibva ratanga kutsva, 
Chiutsi chitema chakapwititika chichimona, marimi omoto 
achibva ati ngandu achikwira mudenga. Vakabvapo voenda 
kumba kwangu. Zvaindirwadza kuti ndione vachitamba 
nemba yangu sezvavakanga vaita neyamai, saka ndakavhara 
maziso angu. Ndaida kuridza mhere asi ndinofunga kuti izwi 
racho ndakanga ndisisina nokuti hapana chakabuda pahuro 
pangu. Ndakazoyeuka mai vangu vakanga vakamira paru- 
tivi pangu ndikabva ndanzwa kutsva nomwoyo wokuti dai 
ndavatora tabvapo, varega Zvavo kuona kuparara kwomu- 
sha wavo kwose kusvikira kwasara dota. Ndaiziva kurwadza | 
kwazvaivaita nokuti ndivo vakanga vazvivakira dzimba 
idzodzo mushure mokunge varambwa nomurume wavo 
Warihiu kuRift Valley. Ivo ndipo pavakasaidzira maoko 
angu kwakadaro uko vachidzungudza musoro wavo ndoku- 
ramba vakangotarisa marimi omoto uya achipuguka. Taka- 
nzwa matenga edzimba kurira ava kutyoka. Ndichiri kungo- 
yeuka kurwadziwa kwandakaitwa apo kurira uku kwaka- 
dzokororwa mumwoyo mangu. Pasati pambopera nguva 
ndefu matenga edzimba dzedu akati zhokoto zhu kuwira 
mukati achitevedzana. Ndakanzwa mai vachivhunduka 
pakatinhira denga rokutanga richipunzika. Asi havana kana 
kumbobvisa maziso avo pane zvaiitika izvi. .. Ndakanzwa 
chimwe chinhu mumwoyo mangu, kuita sapaiva nechakarira 
chichityoka, apo ndakaona musha wedu uchipunzikira pasi.’ 

Kuparadzwa kwomusha weThabai wakare kwakatevera 
kuparadzwa kwakanga kwaitwawo kamba yamapurisa yepa- 

Mahee naKihika navarwi vake vomusango. Kurohwa kwa- 
yakanga vaitwa paMahee kwakashatirisa hurumende yava- 
chena. Zvinonzi mumwe murume wechitema wokuNyeri, 
Mwangi Matemo, akanga afarisisa ndokurasa mukanwa 
paakanzwa muwairesi kuti Mahee yakanga yapunzwa, aka- 
sungirwa muromo wake iwoyo chete achibva andokandwa 
kuManyani iyo yaiva kamba yavasungwa huru kudarika 
dzimwe dzese munyika yose. Nyaya iyi yakanga yanzi yaisa- 
fanira kutaurwa kana papi zvapo. Kwaingovawo kudaro 
zvavo nokuti hapana munhu womunyika yeGikuyu akanga 
asina kuzvinzwa, kana naiyo wairesi yakanga yongodzoko- 
rora nyaya yakanga yatoora kare. Hurumende yakatsividza. 
Mataundishipi ose aiva nezvitoro zvavatema akanzi aizofa- 
nira kuvharwa ‘kuitira kuchengetedza runyararo noupenyu 
hwavanhu.’ Vanhu vakanzi vaizobva mumisha yavo yakare 
yakanga yakanyanya kutarangana, vachipinzwa mumisha 
mishoma yakanga yakaita chitsokotsoko panzvimbo imwe 
chete. Pakutanga, iri rakanga richingovavo guhwa zvaro; 
vanhu havana kuita hanya nazvo ndokuenderera mberi 
nokuchema vamwe vavo vakanga vaendeswa kuhusungwa 
neavo vakanga vatizira musango: kuti vaizodzoka? Thomas 
Robson, uyo akanga ari Mudzviti panguva iyi, akaita misa- 
ngano mumitunhu yose, achitaurira vanhu kuti vaipihwa 
mwedzi miviri chete yokuti vapunze misha yavo yakare 
nokundovaka mitsva. 

Mumbi akashaya kuti odini nokuti pamusha pakanga pa- 
sina munhu womurume. Pokupedzisira akazodzisungira 
dzikasimba oita basa rechirume. Vose naWangari vakago- 
bora miti nokuchenesa pavaizovakira musha wavo mutsva. 
Karanja akauya ndokuvaratidza mamiriro aizenge akaita 
imba yavo muvhu. Akanga akanyarara, pfungwa dzake 
dzichiita sedzaiva kure kure, asi Mumbi akanga akawa- 
ndirwa nebasa zvokuti haana kukwanisa kuona mutsauko 
wokungonyararawo zvako nokunyarara kwomunhu ari 
kupishana nepfungwa. Mushure mamazuva mashoma, nzvi- 
mbo yavaida kuzovakira imba yavo yakanga yachena. Zva- 
pera izvi, Mumbi akaenda kusango rababa vake ndokundo- 

tema mapango nenhungo dzemiti mitema yemipuranga. Aya 
ndiwo mazuva ayo pakanga pasina chiutsi chaionekwa 
pamusoro pedzimba dzomuThabai nokuti varume Zvose 
navakadzi vaitozouya kudzimba kwava kutosviba. Richi- 
ngotizve vhu-u kubuda vainge vava pabasa zvakare: pwere 
dzakayaruka kuita varume vakuru nousiku umwe chete, 
vakadzi vakapfeka mabhurukwa echirume; asi vana vaiva 
vakasungirirwa kumisana kwaanamai vavo vakaramba 
vachingochemera zvokudya nokurezviwa. Kariuki akanga 
opota achibva pachikoro zuva richiripo achimhanyira 
kumusha kundobatsira hanzvadzi yake nebasa rokuvaka iri. 

Varume vaiti kana vopfuura vachiona vakadzi vakaita 
saMumbi vari padenga remba, nyundo iri mumaoko, zvipi- 
kiri zvakarumwa mukanwa, vombomira zvavo vachivasvo- 
tesa vachiti: izvi zvose zvaiitika pakanga pari pamusana 
pomukadzi — Wangu Makeri mutsva — akanga agadzwa 
ushe kuEngland. Chiiwo chakanaka chakazombobudawo 
kubva mukutonga kwomukadzi? 

‘A-a, uko ndiko kunyepa chaiko,’ vakadzi vaimbopi- 
ndurawo dzimwe nguva, vachifarira kumbozorodzwa. ‘Ko, 
Governor Baring, ari kutonga Kenya iye zvino, mukadzi 
here zvaari kutivhiringidzira zvinhu kudai?’ 

‘Handiti ari kutotumwawo naiye mukadzi iyeyu? Imhosva 
yokutongwa nomukadzi chete. Chitarisai muone zvamuri 
kuita vakadzi: kutumira varume kumajeri kuti vandoorera 
variko, handiti pamusana pokuti varambirei kurara naEliza- 
beth, Mambokadzi weEngland?’ 

‘Kwazvo! Kana nokumasango tisu tiri kuvatumira zva- 
kare,’ vakadzi vaibva vadzoserawo voputika neshungu, jee 
rava kupinda munyama nhete. Ipapo varume vaibva vatiza 
vasisina romuromo, vomhanyira kumabasa avo kundoru- 
simudzira rwokuchemedza nyundo nechipikiri. 

Nyangwe zvazvo Karanja — pamwe chete naKariuki — 
vaipota vachimbobatsira, zvakanga zvisina kukwana: 
mwedzi miviri yavakanga vatarirwa iya yakapera imba 
yaMumbi isati yanamwa chidziro. Mumbi naWangari vaka- 
mboramba vari mudzimba dzavo dzakare vachigadzirira 

kundonama imba yavo itsva muzuva rimwe chete — kana 
kuti maviri aitevera. Asi pazuva repiri mapurisa akabva 
asvika. Mumbi akazarura musuo, ndokuona zviso zvavo 
gvaisekerera nokufarira basa ravakanga vavinga kuzoita, 
achibva amhanyira mumba makare ondoudza Wangari kuti 
chavo pakanga pasisina. 

‘Ndanga ndichizviziva kuti vari kuuya, mwanangu,’ Wa- 
ngari akadavira nezwi rakaneta, achibva atanga kuburitsa 
midziyo yavo kubva mumba. 

Vapedza basa ravakanga vafambira, mapurisa akabvapo 
akanyararisa sezvinonzi vaibva panzvimbo inoera pavaka- 
nga vapira midzimu yavo; maziso avo aivaima achitarisira 
kuti aone kuti chiso chaRobson chairatidza kuvafarira 
nezvavakanga vaita here. Robson akatora mota yake oenda: 
paiva nedzimba zhinji dzaida kupiswa, pakanga pasisina 
nguva, vakazvionera vasina kuudzwa. 

Romusi uyu risati ranyura, zvidziro zvokupedzisira zvo- 
musha mutsaru weThabai zvakanga zvadhirika: dhaka raka- 
oma, chin’ai nedota ndizvo chete zvairatidza kuti apa 
napapa paisimbova pakamira imba. 

‘Usiku hwomusi uyu mai neni takarara muimba yedu itsva 
isati yapera kudaro. Baba vangu vakatyora mutemo waiti 
vanhu vasafamba kwasviba vachiuya kuzotitora kuti tindo- 
rara kumba kwavo. Asi vamwene vangu vakaramba kuenda 
ini ndichibva ndangoonawo kuti handaikwanisa kuvasiya 
vari voga. Denga rakanga rapfurirwa nouswa asi chidziro 
chakanga chisati chanamwa nedhaka. Usiku hwose mhepo 
yaicheka kutonhora yairidza muridzo ichipinda nomuma- 
puri echidziro ichitingwandura. Ndakanga ndazvimoneredza - 
negumbeze rakanga rava dzaru nesaga asi ndaingongwenda 
kubvunda zvakadaro. Handifungi kuti ndakambotsinzinya 
ziso kana kamwe chete zvako. Ndaiziva kuti kana namai 
vakanga vasina kukotsira asi hatina kutaura. Ungazoti 
kureba kwousiku ikoko? Kunze kwakaramba kuedza musi 
uyu. 

‘Kubvira pazuva iri, Karanja akanga ogara achiuya 
kumba kwedu achizovhunza kuti taiva takadini, dzimwe 

nguva achitivigira zvokudya. Asi akanga akanyararisa, kuita 
sezvinonzi paiva nechaimunetsa. Pakutanga, izvi handina 
kuzviona; handinazve kuona kuti kushanya kwake kwaka- 
nga kwati wandei. Ndakanga ndakawandirwa nebasa roku- 
chengeta vamwene vangu: kubvira kutsva kwakanga kwaita 
musha wedu wakare, vakanga vongogara vachiti vakati 
mudumbu mangu, musoro wangu, mumabvi nemagokora. 
Mumwe musi Karanja akawana ndichitsemura huni. Aka- 
ngosvikomira sapakadaro apo pasina chaaitaura, akango- 
nditarisa chete. Handiwanzofariri kutariswa kana ndichiita 
basa nokuti ndinobva ndatadza kunyatsoshanda, maoko 
angu obvunda. Nokudaro ndakati kwaari: ‘‘Zvino haunyari 
kutarisa munhu womukadzi achitsemura huni iwe uripo?” 
Akanditorera demo riya ndokubva oita zvake basa riya. 
Kana nazvino wose pakanga pasina chaakanga ati ataura. 
“Ugouya mumba wozonwa tii,” ndakamuudza. Pandakati 
ndichikotama ndinonge zvikuni zviya akabva atambanudza 
ruoko rwake ndokubata musoro wangu achiti nezevezeve: 
Mumbi. Ndakasimudza musoro ndomutarisa, ndokuona 
sapaiva nechinhu chaaida kundiudza. Ndakanga ndava 
kutya. Unoona, Karanja akambenge andinyenga — panenge 
paiva nesvondo rimwe chete kana maviri — ndabva muku- 
danana naGikonyo, ndatotsidzirana naye kuti taizoroorana. 
Ndakanga ndamuseka ndichiti arase pfungwa iyoyo zvakare 
- ndichimuyeuchidza kuti Gikonyo akanga ari shamwari yake 
yapadyo padyo chaipo. Haana kuzondinyenga zvakare uye- 
zve haana kurega kuramba achiuya kuzoshanyira murume 
wangu. Ndinofunga kuti akaona kutya kwakanga kwava 
mumaziso angu nokuti akabva angoenda pakare ipapo pasi- 
nazve chimwe chinhu chaakazotaura. Haana kana kumbo- 
cheuka. Ndinofunga kuti dai akangocheuka chete, ndaimu- 
daidza kuti adzoke nokuti ipapo ndakanga ndava kutorwa- 
dziwa nokumunzwira tsitsi: kuda paiva nezvinhu zvikuru 
zvaimunetsa mumwoyo. Uyewo akanga andibatsira ini 
pamwe chete naamai, sezvinofanirawo kuita shamwari. 
“Haana kudzoka zvakare. Mushure meizvi, Kihika akaba- © 
twa pedyo nesango reKenenie achizosungirirwa pamuti. ” 

Unoziva here kuti baba vangu chaivo, vaisimbova gamba 
mumazuva avo, zita ravo richizivikanwa kubva kuNyeri 
kusvika kuKabete — unoziva here kuti vakazviitira mvura 
mumakumbo avo? Vakararirochema usiku hwose, sechindu- 

murwa, mai vangu, Wanjiku, vachivanyararidza. Kubva 
_ pazuva iroro, vabereki vangu vakabva vangoita ndonda cha- 
jdzo. Ndinofunga kuti dai pakanga pasina Kariuki wavaita- 
risira kuti ndiye ega murume akanga asara, vangadai vakafa. 
Kana neniwo ndakatomborwarawo zvokuti ndakapedza 
mazuva maviri ndichiti chandadya kana kunwa chongubuda 
chakadaro nokurutsa. Mushure meizvi, sokuziva kwauno- 
_ngoitawo, chirango chakabva chauya.-Thabai yose yakanzi 
yaizoripira zvinhu zvakanga zvaitwa nehanzvadzi yangu. 
Handingatauri nezvomugero, izvo unozviziva kuvamba 
kwazvakaita. Zvakasara zvoitika ndezvekuti iwe uchangosu- 
ngwa napamusana pokuda kuedza kubatsira Wambuku, 
ndipo pandakatanga kunzwa kuti Karanja akanga andopi- 
nda muchipurisa. Ndakamboramba kuzvibvuma. Akambe- 
nge ari shamwari yaKihika naGikonyo; vakanga vatora 
mhiko vose: ko, zvino aigozovatengesa nokuvapandukira 
seiko? 

‘Pfungwa idzi dzakadzimwa nebasa raifanira kuitwa. 
Mugero uyu wainzi waifanira kukomberedza musha wose. 
[we wasungwa zviya, kurohwa kwakanga kusisiri kuya kwo- 
kuti pano munhu arohwa, apo parohwa mumwe. Masoja 
“namapurisa vakanga vava kutoita zvokupindira vanhu 
mumugero vachirova wose aingosimudza musana wake 
chete kana kuti avaiona saainonotsa basa. Takanga toita 
qokutyairwa — nokuti paiva nenguva yakanga yatarwa kuti 
mugero uyu wainge wakafanira kunge wapera kucherwa. 
Vakadzi ndivo vaibvumidzwa kubuda kunze kwomusha 
kwamaawa maviri zuva risati ranyura vachindotsvaga zvo- 
kudya. Hapanazve mumwe munhu aibvumirwa kubuda 
kunze: kana vana vechikoro chaivo vainzi ngavarambe vari 
mumusha. Mushure mezvizuva zvishomashoma, awa mbiri 
dziya dzakanga dzadimburwa kwasara imwe chete. Nguva 
_yakanga yatarwa iyi yoda kusvika, awa yorusununguko iyi 

yakabva yabviswa. Takanga tava vasungwa mumusha 
medu: masoja akanga avaka dzimba dzawo akakomberedza 
musha wose kuti pasawane munhu aitiza. Takanga tisisina 
chokudya. Ura hwaimonana mudumbu umu uchinzwa 
kunjwiriridza kwaiita vana vachichema nenzara. Ugoona iye 
Mudzviti mutsva atakanga tapihwa — kana kumboita zvake 
hanya navo bodo. Ndipo paaitobvumidza zvake masoja 
kusarudza vakadzi vavaida vachienda navo kumatende avo. 
Ndinoti ndikazvirangarira, kana nanhasi handizivi kuti 
ndakapunyukawo zvangu sei mupfumvu yakadai iyi. Usiku 
hwoga ndainamata kuti dai zvaingoregawo hazvo kuitika 
kwandiri. Wambuku akafira mumugero. Vakatora chitunha 
chake ndokundochikandira mugomba rakanga racherwa 
zvinhambwe zvishomashoma kubva pamugero. 

‘Unoziva here kuti tose takambosvikirwa nomweya 
wokuti kuguma kwenyika yose kwakanga kwasvika? 

‘Kuzoti rimwe zuva, tose takabva tatanga kuimba. 
Mamwezve masoja namapurisa akaunzwa mumugero. Va- 
kauya netyava nezvimhonya asi izvi zvakatadza kunyara- 
ridza mazwi edu. Paiti mukadzi kana murume ari kune 
rimwe divi romugero akangorudenhura chete, vamwe vose 
taibva tangomutsinhira pamwe chete, tichipamhidzira mazwi 
matsva ataisaziva kuti aibva kupi: 


‘Vana velsirairi 

Pavaiva munyika yeMisri 

Vaiitiswa basa rakaoma 

Kudarika raiitwa nemombe namadhongi. 


‘Asi rwainyanya kutibaya mwoyo ndorwakaimbirwa 
Wambuku ari mugomba. - 


“Ndinoti ndikarangarira Wambuku 
Mhandara yorunako rwaishamisa 
Paakanga ataridza maziso ake kudenga 
Misodzi inodzutuka mumwoyo mangu. 
Namatai pachokwadi 
Murumbidzei zvechokwadi 
Nokuti ndiye ega Mwari asingashanduki 

Ndiani achakanganwa zuva neguruva ranhasi 

Nomugero wandakachera neropa! 

Pavakandisundidzira mumugero 

Misodzi yakadzutuka mumwoyo mangu.’ 
Mumbi akanga ambomira kurondedzera rungano rwake 
achimboimbira Mugo nziyo idzi, achiedza kutondera mazwi 
maviri aakanga akanganwa. Dzaiva nziyo dzaiimbwa dzichi- 
nonokerwa, dzizere neshungu dzokuramba kudzvanyirirwa 
asi dziine kamweya kokuchema vakafa, dzichinzwisa tsitsi 
zvokuti misodzi yainyatsoonekwa kuti yangarara kunhivi 
dzamaziso aMumbi. Chipfuva chake chaikwira nokudzika 
paaiimba zvokuti Mugo akaita saamera midzi muchigaro 
chake, achirwadziwa nezvakanga zvaitika kare kare, zvaaka- 
nga asina kuzoona sezvo panguva iyi akanga atova muhusu- 
ngwa. 

‘Vairwara, navatana, sababa vangu, pamwe chete navana 
vaisamanikidzwa kundochera mugero. Asi vainzi vagare 
vakaita rundaza nomugero vachiona vakadzi vavo, vanako- 
mana navanasikana vavo kana kuti madzimai avo, vachifo- 
ndoka nokunzwa tyava dzichirira. Zuva nezuva Mudzviti 
aiuya neraudhisipika yake achitiyeuchidza atiyeuchidzazve 
chikonzero chatairangirwa. Thabai yaiva yambiro kune 
mimwe misha yose kuti vasazofe vakapa zvokudya kana 
rubatsiro kuvanhu vairwa vari musango. 

‘Vamwezve vakadzi vaviri vakafa. Rimwe gomba 
rakacherwazve padivi pomugero. 

‘Panguva yose iyi ndakanga ndisati ndaona Karanja. 
Vanhu vaiti vakanga vamuona pano kana kuti apo asi haana 
kumbodimura nechokudivi randaishanda ndiri. Pari zvino 
_takanga tagumha pfimbi yedu yezvokudya. Hazvaibvira 
kuti ndinokumbira kune vatakanga takavakidzana navo 
nokuti vazhinji vacho takanga tiri mumukumbu mumwe. 
Pamazuva iwayo waiti ukashanyirwa nomunhu panguva 
yokudya, waimuvenga zvokunge uchamuuraya; apo nda- 
nyepa: takanga tisisashanyirani. Rakazosvika rimwe zuva 
randakambofunga kuti ndipo pakanga paperera sarungano, 
ndakafunga kuti ndakanga ndisizazooni ramangwana zva- 
kare: zvakanga zvandikunda. Ndipo pandakaona kuti 

vamwene vangu navabereki vangu vakanga vakasimba 
kudarika ini. Usiko ihwohwo Karanja akauya kumba 
kwedu. Akati aisakwanisa kupinda mumba saka ndini nda- 
kazobuda panze ndonomuona. Asingaonekwi, murima, 
akanga ativigira chingwa. Mukanwa mangu makati shaku, 
kuzara norute. (Wati wamboona romo rembwa ine nzara?) 
Asi pandakangoona gidi raakanga akabereka, simba zvose 
nenzara zvakabva zvambotiza zvokuti ndakatadza kugamu- 
chira chikafu chaainditambidza. Ndakadzokera mumba. 
(Panguva iyi runyerekupe rwokuti Karanja ndiye akanga 
atengesa hanzvadzi yangu rwakanga rwatotanga.) Handina 
kuudza Wangari zvakanga zvaitika, naiyewo haana kuvhu- 
nza mibvunzo, asi pandakaona kuperezeka kwakanga kwa- 
ita muviri wake, ndakazvishora nokuzvituka kuti chanda- 
kanga ndarambira chingwa chiya chii. Ndichifunga kuti 
yamwene vangu vaizofa, kuti tose taizofa ndakangosvimha 
chinyararire. Ndaizviziva kuti vabereki vangu Zvose naKari- 
uki vaitamburawo sezvataiita izvi. 

‘Varume vaviri vakafa. 

‘Kuimba kwedu kuya kwakabva kwangoti dzirikiti 
somwenje wadzimwa. Pakanga pasisina izwi romunhu rai- 
nzikwa, kana navana vanenge vakanga varegerawo kuche- 
mera chokudya. Asi kurira kwamapiki, foshoro, mapadza 
netyava kwakaenderera mberi. Rimwezve zuva: hapana 
kana nechii zvangu chandainzwa. Karanja achibva auyawo 
zvakare usiku ihwohwo. Ndakanga ndisinganyatsomuoni 
zvakanaka murima raivako asi ndakakwanisa kuunganidza 
| simba rangu rakanga rasara rose ndokufambisa miromo 
| yangu ndichisvipa izwi rimwe chete: ‘Judas!’ Paakataura, 
izwi rake raiita seraiva kure kure chose kubva pandakanga 
ndimire. “Tora upfu hwechibage uhwu nechingwa ichi, 
ungafe nenzara. Handina kutengesa Kihika, ndinopika, 
handina. Kana zviri zvokutakura pfuti yomuchena iyi, ndi- 
ngangoti zvangu ichasvika imwe nguva youchaziva kana 
newewo kuti munhu wese pasi pano anongova iye ega, ano- 
“i tozvirwira ega kuti ararame. >> Akabva aenda. Handizivi kuti 
> sei asi ndakatenda zvaakanga ataura pamusoro pehanzvadzi 

yangu. Asizve nyangwe dai ndakanga ndisina kuzvitenda, 
ndinoziva kuti ndaizongotambira chete chikafu chaakanga 
auya nacho ichi. Ndinoziva kuti handaizomboregi achidzo- 
kera nacho, zvino kungoti chete mazwi ake aya akazongo- 
ndibatsirawo kuti ndinyatsochitambira zvakanaka. Panda- 
kadzokera mumba ndakanzwa nyadzi dzandikunda — nya- 
ngwe zvangu ndakanga ndiine nzara — ndakabva ndatadza 
kuudza vamwene vangu kwandakanga ndawana chikafu 
ichi. Ivowo havana kundivhunza muvhunzo. Kana vabereki 
vangu nehanzvadzi yangu hapanawo chavakavhunza panda- 
kandovasvitsa chimwe chechikafu ichi ava mangwana acho. 
Ndakambopedza mazuva akati kuti ndichifamba ndakaisa 
musoro pasi nenyadzi. Nokuti panguva iyi vamwe vakadzi 
vakanga vopota vachienda kumasoja muchivande vachindo- 
zvipira voga kuti vangowanawo kana kamusuva zvako. 
Ndakanzwa sendakanga ndisina kumbosiyana navakadzi 
ava. Kusvikira nanhasi hapana munhu andati ndambotau- 
rira kwandaiwana chikafu chakatiponesa ichi, nokuti, kuta- 
ura idi rangu rese, ndichiri kungonyara nazvino. 

‘Pamwe chete, kwakafa makumi maviri avanhu nomu- 
mwe chete kunze, vakadzi navarume. Chishamiso ndecho- 
kuti hapana zvapo kana nomwana mumwe chete akafa 
panguva iyi. 

‘Zvomugero zvapfuura, ndakandoshanda mumapurazi. 
Avo vaishanda mumapurazi avachena kana kuti mudzimba 
dzavo, vaipihwa makadhi aiita kuti varege kuendeswa kuchi- 
bharo kwaiendeswa avo vakanga vasara mumamisha. 
Namakadhi aya, zvaivaitirazve nyore kuti vawane matsamba 
okufambisa. Tsamba yako yaifanira kudhindwa naMudzviti 
usati wabva muruzevha kuenda mumapurazi avachena, kana 
kubva mune imwe nzvimbo uchienda mune imwe. Ndinga- 
ngoti ndakaita mhanza yakanaka nokuti ndaitambiriswa 
mashereni mapfumbamwe pasvondo, vamwe vaiva mune 
mamwe mapurazi vachipihwa mashereni matanhatu kana 
kuti mana chaiwo pasvondo. Taishanda mumazidhandanda 
eminda yavo yavairima tii; pamwe tichisakura kubvisa uswa 
hweMuthangari hwaimera muminda iyi, pamwe tichitanha 

mashizha etii. Nemari yandaiwana ndaipota ndichitenga 
upfu uhwo hwaitiraramisa tose tiri vashanu. Shungu yangu 
yakanga yava yokusada kuramba ndichibatsirwa naKaranja 
uyo akanga abudirira zvino ava mutungamiriri wamapurisa. 
Kuchikoro, Kariuki akanga ari kuzogona — ndini ndakanga 
ndichimubhadharira mari yake. Tarisiro yedu yamangwana 
yakanga yava maari. Hapana chinhu chinokunda kudzidza. 

‘Panguva yose iyi, ndiri papi zvapo, handina kumbozo- 
rora kufunga murume wangu. Ndaiona sokuti dai akanga 
aripo, hapana chaimbonetsa. Mwedzi namakore zvakapi- 
ndana. Pakanga pasina shoko rataimbonzwa pamusoro 
paavo vainge vaendeswa kuhusungwa. Muwairesi tainzwa 
kuti vakanga vasisazombofi vakadzoka zvachose. Izvi taka- 
nga tisingazvidaviri asi pane vanhu taitaurirana kuti varume 
vedu takanga tisisazovaoni zvakare. Kana paiva nomunhu 
aipikisana nesu taibva tamudzvokora namaziso ane hasha, 
tichimuudza kuti avhare muromo wake: aizviziva sei? Asi 
mumwoyo medu mazwi ake aiva kudya kunokosha zvokuti 
taibva tada kuti dai munhu uyu aramba achingopikisa chete 
kuti vose vakanga vaendeswa kuhusungwa vaizodzoka 
mumwe musi. 

‘Panguva iyi pane zvimwe zvinhu zvakaitika kuna Ishe 
Muruithia zvakamboita kuti tibatire ura mumaoko tichiti 
zvomumugero zviya zvakanga zvadzokazve. Ishe Muruithia 
ndive aitonga dunhu rino iri. Hapana munhu akanga asinga- 
muzivi napamusana poutsinye hwake. Utsinye uhwu aiwa- 
nzohuitira kuvanhu vechiGikuyu vainge vabviswa mumapu- 
razi avaRungu muRift Valley, muUganda nomuTanganyika 
vachizogariswa muno. Mumwe musi takanzwa kuti akanga 
apfurwa masikati machena achienda kuNdeiya. Munhu aka- 
nga amupfura akanga akapfeka jazi rechisoja nenguwani 
yacho. Ainge atevera Ishe uyu navachengetedzi vake ari 
chinhambwe. Ishe aiti akamira, murume uyu omirawo achi- 
nyepedzera kusunga tambo dzeshangu dzake kana kuita 
saari kurasa mvura. Hanzi akazopinda musango, ndoku- 
mhanyira mberi achibva apfura Ishe uyu. Zvinonzi akanya- 
tsoseka zvakanzikwa navose avo vachengetedzi vaShe — 

mapurisaruzevha namapurisa chaiwo — vakaita rurasademo 
vachitsvaga chokuhwanda nacho. Asi vasati vambodzose- 
rawo pfuti, murume uya akabva anyangarikira musango. 
Ishe haana kufa. Akatorwa oendeswa kuTimoro kuhosipi- 
tari. Kwapera svondo, vamwe varume vaviri vakanga vaine 
bhasikiti raiva rizere zvokudya vakaenda kuhosipitari 
kundomaira Ishe airwara uyu. Matsamba avo akanga aka- 
naka, vachibva vabvumirwa kusvika pamubhedha palshe. 
Vasvikapo, vakabva vamupfura achibva afa ivo ndokusve- 
tuka napawindo vodzokera musango. 

‘Apa ndipo Karanja akaitwa Ishe. Pasina kumbopera 
nguva refu, Karanja akaratidza kuti aiva noutsinye hwaka- 
nga hwakadarika hwomushakabvu Muruithia. Aitungami- 
rira Mapurisa ake musango kundovhima varwi vorusunu- 
nguko. Paiva panguva iyoyi yaitonga Karanja apo varume 
vashomanene vaiva vachazvinzwa vakanga vasara mumami- 
sha, vakakumbwa vose vachikandwa muhusungwa. Akanga 
asina tsitsi navanhu vaityora mutemo wokusafamba pa- 
nguva dzainge dzatarwa, uyewo navaya vairamba kuenda 
kuchibharo. Ndakasangana naye rimwe zuva ndichibva 
kubasa. Akamira ndokundidaidza. Ndakaramba ndichi- 
famba. Mapurisa ake maviri akamhanya achiuya kwandiri 
achida kundirova. Asi Karanja akavaudza kuti vandisiye 
ndega, ndokuvati vafanotungamira, iye akanga ari kutevera. 

‘ “Ko, wadii kuregera zvako vandiuraya?”’ ’ ndakadaro. 

“ “Mumbi kani.” ’ 

“<“Usanditi Mumbi, Mumbi, handina ukama newe ini.” ’ 

““Ndakanga ndashatirwa ndisingadi kuti andiyeuchidze 
nezvechikafu chake chaaipota achindipa. Ndaingoti zvangu 
dai ndaiwana chimwe chinhu chaizopfundunyura bundu - 
renyadzi rakanga rakandibatanidza kwaari iri. 

“ “Mumbi, unondizvondereiko ukadai nhai?” ’ akaende- 
rera mberi zvino otaura mazwi okurwadza kwomwoyo. 
Akati aindida, hapana mumwe aaida kunze kwangu ini 
chete, ndokusaka akanga anzvenga kuendeswa kuhusungwa 
kana kuenda musango nokupinda basa raaiva naro iri: kwa- 
iva kuti azogara ari padyo neni. 

‘Vanhu tinonakidza chokwadi, haupaoniwo ipapo? 
Chinhu chose chatinoita unonzwa tichiti takachiitira zvakati 
zvikati, zvikonzero zvacho zvokunyepa chete. Zvisinei, nda- 
kanga ndisisina kushatirwa naye. Ndakanga ndatova kumu- 
sema. Ndakanga ndotoda kurutsa ndichimuona ari munyuu- 
fomu yake yamazikaki, zipfuti rakanzi kadzva pabendekete 
achingorotomoka nezvorudo pakati pomugwagwa. Ndaka- 
tomboseka zvangu zvishomashoma. Ndakaona sezvakamu- 
rwadza asi muromo wake hauna kurega kuramba uchingoo- 
dzvora mazwi asina maturo. Mazwi aaitaura aipinda nouku 
achibuda nouku. Ndaida kunyatsomurwadzisa, ndaida 
kutsividza zvaakanga aita kuna Kihika naGikonyo navanhu 
vose zvavo vaakanga atengesa. 

‘ «Ko, unodiiko kupfeka marokwe amai vako? Pakaenda 
vamwe kundorwa iwe wakasara uchinanzva tsoka dzava- 
rume vako vechichena.’’ Ndakanyatsomuudza achizvinzwa 
zvokuti ndakamboti achandirova. Mazwi angu akamubaya. 
Miromo yake yakadedera achiedza kuti ataure. Ushava hwe- 
chiso chake hwakashanduka kuita utema. Ndokubva otanga 
kutaura, aitaura achinonokera, mazwi ake achinyatsobuda. 

“ «Hapana chaunoziva, Mumbi. Waida here kuti tose ti- 
ndofira musango nomuhusungwa muchena agosara zvake 
ogara ega munyika muno? Muchena akasimba, usambofa 
wakazvikanganwa izvozvo. Ini ndinoziva nokuti ndakato- 
mbonanzvawo simba racho. Usambofa wakazvinyengedza 
zvako uchiti Jomo Kenyatta achaburitswa kubva kuLodwar. 
Sango rose richadhuuka richitibinyurwa-tibinyurwa nama- 
bhombu achakandwamo sezvakaitwa namaBritish kuJapan 
nokuMalaya. Vose vari muhusungwa havazofizve vakaona 
nyika ino, kana. Saka ndakaramba, Mumbi. Mbwende, 
imbwende zvayo asi yakazviraramisa ikazoona mai vayo; 
ko, iro gamba noushingi hwaro? Rakasiyiwa rakati rapata 
richichohonywa namagora parakanga rapunzikira. Zivazve 
kuti kuvhika chibhakira hausi umbwende.” 

«Mazwi ake akandityisa” 

“ “Ndisiye — unodiiko kungondisiya zvangu ndega!”’ 
ndakazhamba, ndonzwa kupererwa nesimba. Akabva 

aenda. Dumbu rangu rakanga rorema, mwoyo wangu 
wasviba. Ko, akanga adii zvake kundinzwirawo tsitsi aka- 
rega kunditaurira kuti Gikonyo akanga asisazodzokizve 
zvachose? 

‘Asizve gore iroro rakare roda kundopera ndini ndakazoe- 
nda ndonotsvaga Karanja kumba kwake mukamba yamapu- 
risa. Ndakanga ndiina Kariuki. Kariuki akanga apedza 
dzidzo yake yepuraimari, zvino ndiye ega mukomana womu- 
mitunhu ino akanga awana nzvimbo pasekondari yapaSiri- 
ana. Izvi zvakanga zvashatirisa vanhu vazhinji: seiko munhu 
aiva nomukoma aiva musango akanga abvumirwa kuenda 
' kuchikoro chehurumende asi vana vavanhu vaiteerera huru- » 
mende vasingaendi? Asi vakanga vasingagoni kumudzivisa 
kuenda kuchikoro ichi kunze kwokunge vagona kuratidza 
kuti Kariuki akanga atora mhiko yokurwisa vachena. Ndiko 
kusaka takaenda kumba kwaShe. Karanja haana kumbo- 
vhunza mibvunzo. Akatipa tsamba yaiti iyo Kariuki akanga 
anyatsoongororwa akaonekwa kuti akanga asina kumbotora 
mhiko. Ndakanyara ndoyeuka kutuka kwandakambenge 
ndaita Karanja. ; 

‘Pakaenda Kariuki kuSiriana ndipo pandakaona vabereki 
yangu kuitawo savati pengenu. Mbugua akatanga kutotau- 
rawo nezveramangwana uyuwo Wanjiku achichema noku- 
fara. Kana neniwo ndakanga ndofarawo asi zvairamba, 
kana kwakanguva kadikidiki zvako, kuti ndikanganwe 
mazwi aKaranja okuti vanhu vakanga vari muhusungwa 
yakanga vasisazodzoki zvakare. Zvichida pamwe izvozvi 
Gikonyo navamwe vake vose vakanga vakatopfurwa zvavo ` 
vakafa kare kare. Pfungwa iyi yairara ichindihutisa usiku 
hwose zvokuti ndaitadza kunamata kana kurara. Wangari 
akaona kutambudzika kwaiva pachiso changu, iye ndiye 
akanga ava donhodzo nomunyaradzi wangu pamazuva aya. 
Mumakore okumirira iwayo takabatanidzwa pamwe chete, 
kwete savamwene nomuroora, asi sechimwe chinhu, nomu- 
mwe mutoo wandisingagoni kutsanangura. 

‘Karanja akanga asina zororo rokundiudza kuti ndakanga 
ndakangogarira guyo sembwa. Akati mauto ehurumende 

akanga achirova varwi vorusununguko zvaipisa tsitsi. Paka- 
nga pasina tsamba kana shoko zvaro kubva kuvanhu vaiva 
muhusungwa. Wairesi yakanga isisatauri nezvavo. Nokupi- 
ndanawo kwamakore, Karanja akatangawo kunditsvinyira 
nokundidadira. Akanga asisapeti muswe sezvaaisimboita 
kana andiona. Akanga otondiseka achida kundirwadzisa 
chete, wanike ini mwoyo wangu wangoti shishita pana Giko- 
nyo chete. Ndaizongomumirira chete murume wangu, 
kunyange dai zvainzi taizondosangana muguva. Ndakanga 
ndisisina kana netarisiro yose yokuti ndaizomuonazve pasi 
pano, ndoraramiswa nendangariro dzamazuva aya orufaro 
hondo isati yatanga. 

‘Chirega ndirege kukunetesa nomurabaraba worungano 
rwangu rusingagumi urwu, asiwo haungambozivi kuti nda- 
zofefeterwa sei nokutaura newe kwandaita. Rimwe zuva 
Karanja akandidaidza kumba kwake. Ndichiri kuyeuka kuti 
waiva uri musi weChina. Ndakanga ndaneta noupenyu, 
ndongoti dai ndachingofa zvangu zvandibva. Ko, upenyu 
hungagoreveiko kunze kwokunge uine munhu aunoda, 
murume mupenyu anofema, murume waunoonawo noku- 
bata? Gikonyo akanga afa. Uye hondo yakanga isiri kuzo- 
pera. Zvisinei, ndakaenda kwandakanga ndadaidzwa, ndi- 
chipika mupfungwa mangu kuti kana Karanja aizondoedza 
kuita chimwe chinhu kwandiri, kana kungotaurawo zvake 
izwi raindirwadza, ndaizotora bonza ndichimudhegemura 
naro mumusoro kana mugotsi. Ndakawana ari ega. Ndaka- 
mbomira pamusuo kwechinguva. Haana kuda kunditarisa 
kumeso. Aiita saakanga ashanduka, kuita sapaiva nezvai- 
mun’un’una mumwoyo, uye kuita saakanga ati chemberei. 
Izvi zvakandishamisa, ndakambofunga kuti zvimwe 
airwara. Naizvozvo ndakapinda ndokumuvhunza kuti 
aindida wei. Akambopedza chinguva asati andipindura. 
Akazoti: 

« «Murume wako ari kudzoka.”’ 

Watu?” 

« «Murume wako ari kudzoka,’’ akadzokorora ndokue- 
dza kunyemwerera. i 

‘Ndakanzwa masaisai okurwadziwa mumuviri wangu 
ose, Sezvinonzi muviri wangu wakambenge uine chiveve, 
aoma, Zvino ‘ropa noupenyu zvakanga zvadzokazve. 

« “‘Ndapota zvangu Karanja, usatambe neniwo nhaika?”’ 
Ndakadaro ndichindandamira. Izwi rangu rakanga rosho- 
shoma. Mwoyo wangu wakanga wazara nokutya — netari- 
siro. Ndaizongoita chero chipi zvacho chinhu kuti ndizive 
chokwadi. 

‘Karanja akauya pandakanga ndimire ndokundiratidza 
zibepa refurefu rakanga rizere nezvidhindo zvehurumende. 
paiva namazita avanhu vakanga vari munzira kudzokera 
kumisha yavo. Zita raGikonyo raivapowo. 

‘Chiizve chimwe thandingakuudze? Ndokuudza here kuti 
ndakazadzwa nokufara nokutenda kwenhapwa yatupfu- 
qyurwa? Ndoti here ndakaseka — kuseka kwoupenzi, kwe- 
nzenza — zvokuti ndakatambira miromo yaKaranja yaito- 
nhora pachiso changu? Ndakanga ndisati ndambopinda 
munyika yakadai iyi. Inga munhu anogona kupenga wani 
— kana kufa chaiko — nokufara! Chimwezve chii chandi- 
ngakutaurire? 

‘Ndakangozoroka ndarara pasi naKaranja.’ 

Mumbi akambozorora kutaura. Maziso ake matema aiva- 
jma noungaringari hwaitsemura mwoyo. Akanga achiri 
mudiki. Akanga akanaka. Pahuro paMugo pakangoti zibwe 
kwindi. Akanzwa ura hwake hwokwira kumwoyo; akade- 
dera; zvino akanga ava pasi pedziva riya, asi pamusoro apo, 
nyika yaingochakanyika; upenyu — kutambura, nyangwe 
mukurwadziwa mukati meropa nourombo — upenyu hwa- 
kanga hwakanaka, hwaifadza — nyangwe kwaiva kwaka- 
nguva kadikidiki zvako; ko, zvino chaaizvinyengedzera 
nechiroto chake chaiva chiiko? Uhwu ndihwo hwaiva upe- 
nyu uhwu, kwete manyepo akanga azere mumusoro make 
aya. 

‘Pandakazopepuka ndichinzwisisa zvakanga zvaitika, 
ndakapindwa nechando mumuviri wangu wose. Karanja 
akamboedza kunditaurira tunhu twaifadza asi ndakanyatso- 
ona kuti aitondiseka saaiti: wanga uchifunga kuti uri chii? 

_chaGeneral chaipenya nomumwe mupenyero uyo Mugo aka. 


Ipapo ndakabva ndanonga imwe shangu yake ndokumy, | 
tema nayo ndokubudamo ndichimhanya. Ndakatadg, ” 
kuchema. Rufaro rwuya rwakanga rwandipofomadzg 3 
ruchindiita sendobhururuka, rwakanga rwandidhindidzirą 
pasi, rwovava zvino. Ndakaenda kuna Wangari, apa ndipo 
pandakazochema asi ndakatadza kunyatsomurondedzerą 
zvakanga zvaitika chaizvo. Asi akaita saakanzwisisa achibyg 
andifungatira achiedza kupodza kubvunda kwandaiita 
namazwi.’ 

Rungano rwaMumbi rwakanga rwasveta simba raMugo - 
rose. Zvino akanga otsvaga mashoko okutumburisa nawo 
runyararo rwakanga rwavapo. 

‘Unoda kuti ndiite sei?’ Mugo akaita soochema, simba 
rapera nokurwadziwa uye ava nenzara yechimwe chinhy 
chaaisaziva kuti chaiva chii. 

Mumbi akanga oda kutaura chimwe chinhu pavakanzwa 
pamusuo pachigogodzwa nezwi rakati: Go go go. Genera] 
R vakapinda, pachitsitsinho pavo paina Lt Koinandu. Chiso 


nga asina kuona nomusi weSvondo manheru kana usiky 
hwezuva rakanga rapfuura. Nokune rumwe rutivi, Koina- 


ndu airatidzika kuuna, kuita seharahwa. 

‘Hatisi kugarisa,’ General R akadaro achigara pasi. Aka- 
tendeukira kuna Mugo. Nhasi aiita saakafaranuka uye 
achitaurisa kupinda mamwe mazuva. | l 

‘Ndambosvika kumba kwako. Pandawana usipo ndangoti 
regai ndipfuure napano apa. Handiti ndakakuudza kuti 
ndaida kuzokuona? Madeko — uchayeuka? Waiita seuri 
kunetsekana nechimwe chinhu. Waiita sousingambooni 
kana munhu zvake. Ndakataura newe panze pebhawa asi 
waingopindura nezwi rainge rokukwereteswa. Muchinda u ya 
wakamuona, Githua? Handimunzwisisi. Wakanzwa zvaaka- 
taura nezvarmabara?’ E 

‘Ha — handichatonderi —’ 

‘Wazviona! Inga ndati wani pfungwa dzako hadzisi pano? 
Githua anogarotaurira vanhu nyaya yokuti aitivigira mabaré 


tiri musango. Unoziva here kuti haana kana kamwe chet 

yako kumbotivigira kana tsanga imwe chete zvayo 
q hibage? (Tichiri musango mabara taiadaidza kuti tsanga 
qzechibage).’ 

<Haana?' Mumbi akavhunza. 

“Kana kamwe chete zvako. Uyezve ndakanzwa kuti 
apana munhu akambomupfura.’ 

“Ko, zvino gumbo rake rakaitwa sei?’ Mumbi akavhunza. 
“Gumbo riya? Rori yaaidhiraivha yakabheuka kuNakuru, 
umbo rake roruboshwe richibva rakuyiwa kuita upfu.’ 
EKo, zvino —’ 

“Ndiko kuti upenyu hwake humunakidzewo. Anodawo 
kuti upenyu hwake hureve chimwe chinhu pasi pano, a- 
wiwo nhingi akadai kana kuti akamboita chakati. Saka 
kupota achinyepera nezvaasina kuita ndiko kuti aonekwewo 
munhu. Ndiani wedu asingazviiti? Tose ndizvo zvatinoita. 
qyino Githua anoona kuti kufa munhu uchirwira 
rusununguko kune mbiri kudarika kufa netsaona.’ 

Mugo akanzwa Githua saakanga amutengesa. Akanga 
asara angova ega ega zvakare, chiratidzo chiya, chiroto 
netarisiro yake zvakanga zvapunzwa-punzwa naMumbi 
gaGeneral R. Akavhizuka saadzimbirwa pachironda 
paakaona General R vakamutarisa kumeso. Ko, rufaro 
wuya rwakanga rwakamuputira manheru apfuura, 
jamangwanani anhasi asati apinda mumba maMumbi, 
wakanga rwaenda kupiko? 

“Zvisinei, ngatichimbosiyai yaGithua iyi. en kuzo- 
mona,’ General R vakadaro kuna Mugo. 

“Kuti ndimbobuda zvangu panzeka?’ Mumbi akavhunza 
fogadzirira kuti asimuke. 

‘Gara zvako kana uchida. Inyaya yehanzvadzi yako.’ 
“Kariuki? Asi pane chaitika kani?’ 
‘Kwete, Kihika.’ 

‘Ho-o nhai?’ 

“Sokutaura kwandakamboita kuya manheru eSvondo, 
nofunga kuti Kihika akaitwa zvokuteyiwa. Paiva nomunhu 
a namashoko aikosha muhondo yedu waaindosangana 
aye. Zvino, sokuona kwedu, pane vanhu vatatu chete 

vaaigona kunge aida kundoona. Mumwe wavo ndiWamby; 
Asi Kihika akanga atotuma Wambui kuNakuru namashokg 
kuvasori vedu kare. Mumwe wacho ndiwe!’ General R 
akadaro, achiita saaibayirira Mugo kumadziro neziso rake 
Dumbu raMugo rakasungana. 
‘Asi hapana kana nepwere isingazivi zvawakaitira Kihikg 
nezvawakaitwa nomuchena.’ 
‘Zyino munhu wacho ndiani?’ Mumbi akavhunza, onzwa 
kufefeterwa. 
‘Ishamwari yedu asi asirizve shamwari yedu. Kihika aisiti 
chii zviya? Chinokuruma ndiwe wakachitakura.’ E 
‘Chingotiudza kuti ndiani kani! Mumbi akangg 
anonokerwa. 
‘Munoona, Kihika akambenge andiudza kanenge kaviri 
kose, kuti aida kuonana naKaranja.’ 
“Mwari iwe!” Mumbi akakanuka achitarisa kuna Mugo,” 
“Uyezve Karanja akapinda muchipurisa mushure mama- 
zuva mashomanana Kihika asungwa. Kuzotiwo maitiro ake 
mazuvano kuGithima kwaari uku anoita kuti tibve tanyanya _ 
kunyumwa. Koinandu ari pano uyu aivako nezuro chaiye,’ 
Koinandu akavhunduka achibva atarisa kuna General, 
Chiso chake chaiva chasakara, maziso ake achiita saakanga 
aona vakafa kare. 
‘Zvibve zvaperera ipapo. Handisi kuzokudzokerako 
zvakare, kana, ngazvitsvuke hazvo seropa.’ Koinandu akaita 
saakanga abatwa nebuka. Mumbi naGeneral vakamutarisa, 
‘Ko, waitwa seiko?’ General vakavhunza. 
“Hapana. Hapana,’ Koinandu akapindura achiedza ku- 
zvibata kuti arege kudedera. ‘Taurai zvenyu. Handisi ku- 
nzwa zvakanaka chete.’ 
‘ndai mumbonorara,’ Mumbi akadaro nomwoyo 
woumai. ‘Ndimbokupai mapiritsi?’ . 
‘Musazvinetse zvenyu, unongova musorowo ZvawO chete. 
‘Wa — wa — wanga uchindida kuti ndidii?’ Mugo 
akatura mafemo zvishoma, pfungwa dzake dzadzoka kwa- 


dzakambenge dzaenda. 
‘Nyaya yacho ndeyamabiko omusi weChina aya. Rega 

nditange ndakuudzai kuti ini handisati ndambonamata kuna 
Mwari. Handina kumbofa ndakadavira maari. Mwari 
wangu ndiGikuyu naMumbi, midzimu yedu, uye vanhu 
yatema vose vari munyika yedu ino. Asi rimwe zuva 
ndakanamata. Rimwe zuva musango ndiri ndega, ndaka- 
pfugama ndikachema nomwoyo wangu. Ndakati: Mwari 
kana uriko kumusoro ikoko, ndiraramise ndiwane munhu 
akaurayisa Kihika. Zvino ndinoona kuti nguva yacho 
yakwana, kukohwa kwasvika, zvinhu zvaibva. Nomusi 
weChina, vanhu vachaungana pamusika weRung'ei 
vachiyeuka Kihika. KuGithima uko tatumira Mwaura kuti 
anoedza kunyengetedza Karanja kuti auye kumusangano 
uyu. Saka iwe, Mugo, uchaita sei? Kana wapedza kutaura, 
uchadaidzira kuvanhu kuti munhu akatengesa Kihika 
ngaauye pamberi, azotongwa noruzhinji rwavanhu. Nokuti, 
nokutengesa kwaakaita Kihika anes Karanja 
akatengesawo vanhu vatema vose pasi rose.’ 

Imba yose yakati kwaka kunyarara General R vapedza 
kutaura. Zvaiita sezvinonzi munhu wose aiva mumba umu 
akanga ofunga nezvoupenyu hwake: zvaaitya nezva- 
gitarisira. Mumba makamborema. Pakarepo Mugo akabva 
asimuka achidedera, paiita sapaiva nechinhu chikuru 
chaakanga afunga kuita. 

‘Hazviiti,’ akadaro. ‘Ndanga ndauya kuzoudza Gikonyo 
noMusangano kuti handikodzeri kuvatungamirira. Musa- 
ngano ngautsvage mumwe munhu achazotungamirira 
vanhu.’ 

Izwi rake raiita serakadzipwa. Akamboedza kuti aburitse 
rimwe izwi, ndokuzongopedzisira abuda mumba umu 
saaitiza. 


217 


10 


Chibvumirano chokunyengetedza Karanja — kana kumu- 
manikidza, dai aizoramba — kuti auye kumabiko orusunu- 
nguko kuRung’ei chakanga chaitwa usiku hwakanga hwa- 
pfuura hwacho Lt Koinandu adzoka kundoona Mwaura, 

Mashoko aMwaura akatsinhira zvinhu izvo General R 
akanga abvira kare achingofungira: Karanja ndiye munhu 
akanga atengesa Kihika. Karanja aifanira kufa pazuva roku- 
pemberera rusununguko: izvi, General R vakazviona soku- 
nge ndiwo waiva mutongo wechokwadi, mutongero wevhu 
navadzimu. Zvokuti aizombonyadziswa pamberi pemhomho 
yavanhu — kana achinge aizozvipira oga — kana kuti aizo- 
mbotanga atambudzwa, zvose izvi kwaizongova kugadzirira 
basa guru: kufa kwake. 

General R akanga ari murume wamashoko mashoma, 
kunze kwokunge paine chanyanyotokonya mwoyo wake. 
“Handigoni kushandisa rurimi rwangu,’ aisiwanzodaro 
nakakuzvirumbidza mukati, ‘asi maoko angu aya, ndiwo 
ane basa’. Kihika ainamata, agozvitambudza nepfungwa 
kana paiva nechainetsa: General R aingoita chete chaifanira 
kuitwa. Kihika aitaura nezvoudzvanyiriri, mudyandega 
| norusununguko: General R aiona vanhu vakadzvanyirirwa, 
| munhu ano utsinye kana munhu akanaka. Aiva masanga- | 
| niswa ouswerakuenda-shamwari-yezuva, nouchamuka- 
| inyama; mutemo wake uri: ndibvise ziso ndikubvisewo rako, 
| hurukuro hadzina muto. Hondo yorusununguko isati yata- 
| nga, aisimbogara muRung'ei achishanda somusoni wemba- 
i tya. Hapana munhu aiziva kwaaibva: vamwe vaiti akanga 

abva kuNyeri, vamwe vachiti musha wake waiva kuEmbu. 
Nyangepo akanga agara muRung’ei kwamakore mazhinji, 
* vanhu vomuThabai vaimuona somutorwa pakati pavo. “Ava 
vanobva nochokudivi reNyeri neEmbu ndevokutongwarira,’ < 

wainzwa vodaro, ‘hauzivi chavanouya vakatakura munzara 
dzeminwe yavo kana muhapwa dzavo.’ Vanhu vakanga vasi- 
ngatombozivi kana zita rake chairo: vaingomuti va-40, 
nekuti vakanga vambomunzwa — kanenge kaviri kese — 
afarisa (zvinhu zvaakanga asingawanzoiti), achiimba achi- 
zgvirumbidza achiti ‘Mandiona? Jaya zvaro roma-’40. 
Kuzvarwa, 1940; kuyaruka, 1940; kurwa hondo yaHitler, 
1940; kuroora, 1940 — ini pano ini, mungandiitei, mufana 


- wa-‘40?’ (Sokuziva kwavanhu, akanga asina mukadzi asi 


akanga arwira maBritish muhondo huru yapasi rose yechi- 


piri.) 


Nguva zhinji aigara akazvinyararira; aisataura nezvake 
kana zvaaifunga nezvamatongerwo enyika; uyezve zvainya- 
tsoonekwa kuti ainzvenga paifarisiswa zvokupindiridza kana 


_madziwo nokupopotedzana kwaiwanzoitika mudzimba dzo- 


kudyira nokunwira. Va-40 vakanga vaita mbiri yokusona. 
Vaiwanzosona mbatya dzavakadzi navana. Vanhu vaiti 


_yakanga vabudirira napamusana pe‘kari muhapwa’ — 


a 


vachireva mushonga. 

Asi murume aizvonda bopoto kana zvinhu zvaiva nedziwo 
mukati uyu — achiwanzogara ari ega zvake — ndiye akazo- 
ita mumwe wevainyanya kutyisa nokutyiwa pavarwi vose 
yakihika; aityisa mumamisha kana navamwe vaairwa navo. 
General R akanga asingakanganwi shamwari kana mhandu. 
R yaimirira Russia. 

Panguva iyo General R akanga ari kutaura nezvakamuta- 
mbo kavaida kuti vazoita pamusi wemabiko, Karanja, muri- 
dzi wenyaya, aingunonetsekanawo neimwe nyaya. Mwedzi 
mitatu yakanga yapfuura, nyaya iyi yainge dikidiki chai- 
zvo — pakanga pasina zvenyaya kani — asi iye zvino, kwa- 
ngosara mazuva maviri chete kuti mutambo werusununguko 
uitwe, nyaya yacho yakanga yotoda n’anga: VaThompson 
vakanga vari kuzoenda here chaizvo? Musi uno uyu Karanja 
akanga azvipira kuti azive chokwadi. Akambenge ambo- 
nzwa karunyerekupe kezvinhu izvi paakanga achiri Ishe, 
paya paakaudzwa kuti Gikonyo navamwe vasungwa vose 
Vaizenge vachidzokera kumamisha avo. Zvino aida kunya- 

tsoenda kuna Thompson wacho chaiye ondovhunza;: 
Mambo, mava kusiya Kenya zvechokwadi-chokwadi here? 
Muvhunzo waida kundovhunzwa naKaranja uyu wakanga 
usingarevi kuti ainzwanana naThompson somunhu nomu- 
mwe munhu, bodo; kana zvokuti airwadziwa sokurwadziwa 
kunoitwa mwana osiyana nomubereki zvakanga Zvisiri izvo, 
Chaivapo ndechokuti Karanja akanga avhundutswa nesimba 
romuchena, orinamata. Raiva simba raimutyisa, risingatsu- 
kunyuki sebwe, simba rakanga ragadzira bhombu nokusha- 
ndura nyika yaingova bundo namasango richisika maguta 
amazuvano ane migwagwa yetara, michina inofamba nama- 
kumbo maviri kana mana, migwagwa yesimbi, zvitima, 
ndege uye dzimba dzine zvisuvi zvinotsvaira denga — Zvose 
izvi zvakaitwa muchinguva chidikidiki: makumi matanhatu 
amakore chete! Aigotadza kutyiswa seiko iye akatembenge 
amboravirawo zvimutakunanzva zvesimba iri — simba rai- 
tonga mweya yavanhu — paakanga achiri Ishe, achiti aka- 
ngosimudza munwe chete, varume vakuru vaidedera noku- 
gwadama pamberi pake, vakadzi vachiridza mhere sevaba- 
twa nebuka? Sokuona kwaKaranja, ukama hwake 
naThompson hwaiva pakuti Thompson ndiye akanga aka- 
miririra simba iri. 

Nokudaro, Karanja akanga amirira kuti azive chokwadi > 
chaaitya ichi. Kakanga kava kechipiri zvino achidarika napa- 


hofisi paThompson nzeve dzake dzakangoteya kuti anzwe ` 


kana maiva nechinoti pfakanya muhofisi macho. Adzokera 
muhofisi make, Karanja akazoyeuka kuti aigona kuziva kuti 
Thompson aiva muhofisi make here kana kuti kwete nokuta- 
risa paimira mota kuona kuti ‘Imwe Morris’ yaThompson 
yaivapo here. Kusimuka kwaakaita kubva pacheya pake 
akaita somunhu abayiwa netsono kumagaro, asi, munzvi- 
mbo yokutarisa tsono iya, akazvomora mutsipa wake odo- 
ngorera panzvimbo yaisimiswa mota yaThompson panze. 
Pakanga pasina chiripo. Kuti asi akanga asiri kuuya kubasa 
nhasi? Karanja akawana zvamuomera kuramba achinyora 
mazita pamabhuku aiva patafura pake. Mhanza yake yaiva 
yokuti Mai Dickson vakanga vasipo musi uyu. Akabva 

aenda kwainamwa mabhuku kundotandara nevaishandako. 
Aiwanzoti kana aneta oendako achinyepedzera kuita saaiva 
nebasa raaifambira ikoko. Ruzhinji rwavanhu vainama 
mabhuku ava rwaibva kudunhu reCentral Nyanza, noku- 
daro Karanja ainzwa akasununguka pakati pavo. Akanga 
asinganzwi kuti vaida kuziurura nezvoupenyu hwake hwa- 
kare sezvaaiita kana aine maGikuyu. Chimwezve ndechokuti 
aivashora, achivaona savanhu vakasaririra shure, zvinova 
zvinhu zvaainyatsodudza pachena kana achikurukura 
naMwaura kana vamwewo vanhu vokurudzi kwake. ‘MaJa- 
luo aya!’ wainzwa odaro, ‘havadi kusiyana: ukangoita 
mumwe chete wavo foromani werimwe basa chete, pakango- 
muka nzvimbo yebasa, unotozoona pazara nehama dzake.’ 
Nechokune rimwe divi, ivowo vakanga vasingavimbi naye: 
‘MaKikuyu, havasi vokuvimba navo vaya. MuKikuyu anga- 
kukwazise seshamwari nhasi asi mangwana achikudzimikira 
banga kumusana.’ Asi kana aripo, vaiva shamwari nesha- 
mwari. 

Akawana vachikurukura nezvomushakabvu, Dr. Van 
Dyke. Munoti rufu rwake yaingova tsaonawo zvayo imi? 
Asi iko kamukadzi kaThompson kaya kaioneikowo 
muziBhunu redumbu riya? (Kakati ngakanake, vakomana! 
Garo racho chete, mwana, garo racho! Kuri kumbo- 
muwanikidza zvangu!) Mukati iye Thompson aiziva kuti 
ndiyo yaari kutambwa? Aifanira kuzviziva chete. Ndiko saka 
aingogara akaita saafirwa. Mati iye ndiye akanga asinga- 
mbopoti achiravirawo vamwe vakadzi? Sezvakaita vanaDr. 
Lynd vaya ava? Ha! Ha! Ha! Vakabva votaura nezvenyaya 
iya yembwa. Vakanga vashatirwa. Vainzwira Karanja uro- 

mbo. Paya wakanga waenda wena! Unototenda Thompson. 
Mati pane zvaanombokaita here kachembere kaya? Hapana. 
Pachavo paya. Karanja akanzwa kunhuhwa kwaiita 
mushonga wokunamisa mabhuku waikwata pamoto, 
nokutaura kwavarume ava zvose nokuseka-seka kwavo, 
zvichimusembura. Akabudamo ndokufamba napakati 
pelaboratory yaidzidzirwa nezvemamiriro evhu nemahofisi. 
Aifamba sezvinonzi pane kwaaimhanyira kunoita rimwe 


221 


basa, asi shungu dzake dziri pakuda kuona kuti John 
Thompson aiva muhofisi make here napawindo. Kuti 
akanga aenda? Karanja akazvivhunza. Angadai akamu- 
vhunza nezuro kani. Angadai akamuvhunza nezuro mushure 
menyaya yembwa iya. Karanja akayeuka kutya kwaakanga 
aita paakaona imbwa iya yomuvinga. Muviri wake 
wakazuzuma. Thompson akanga amununura: aidai 
akanyarira pai? Thompson. Zvino akanga ava kuenda. 
Akafamba zvishoma zvishoma odzokera kuhofisi kwake, < 
akaremerwa nepfungwa yokuti akanga oda kutengeswa kana 
kunyadziswa. . 

Izvi zvakambenge zvaitika kwaari imwe nguva. Waiva 
mumwe musi, hurumende ichangobva mukudaidzira kuti 
hondo yakanga yapera. Mudzviti aitonga mazuva iwayo 
akanga audza Karanja kuti basa rake saShe rakanga 
raperawo. Pamazuva iwayo, vatungamiriri vatsva voMusa- 
ngano, vakaita saanaOginga Odinga, vakanga vachi- 
shingairira kuzvitonga nokusunungurwa kwaJomo Kenya- 
tta. Karanja akasunga mumwe murume akanga asati atera 
mutero wake kwamakore maviri. Murume uyu akanga asati 
awana basa kubvira panguva yaakabuda muhusungwa. 
Akashatirwa zvokuti munzvimbo yokupindura mivhunzo, | 
akapfira pasi. Ishe akabva angoita zvaakanga ajaira: 
akatuma vachengetedzi vake kuti varove murume uyu, 
vapedzazvo, vomupfigira muchitokisi chapakamba pavo“ 
kusvikira rechimangwana racho. Nyaya iyi yakasimudzi- i 
rwa navanhu vaizivana naOdinga ichibva yasvitswa 
kumatare edzimhosva. Karanja akamanikidzirwa 
kubhadhara faindi, akanzizve aifanira kukumbira 
ruregerero vanhu vose vachinzwa. Izvi zvakanga zvamu-. 
rwadza kusvika pachipfundo chomwoyo wake. Ko, chaai- 
rangirwa chii iye akanga aita zvinhu zvaaisimborumbidzirwa 
paaizviita mwedzi wakanga wapfuura? Mushure meizvi 
akabva abviswa pachigaro chake choushe. Asi Mudzviti 
akamuitira tsiye nyoro ndokumupa tsamba yokutsvagisa 
nayo rimwe basa. Tsamba iyi yaiti iyo Karanja aiva munhu 
aivimbisika, asinganyepi uye akashinga. ‘Anoita chero chip! 

chose chaanenge anzi aite.” Netsamba iyi (yaiva nechidhindo 
chehurumende), Karanja akanga angoteterekawo dakara 
-asvika kuGithima uko akandosvikosanganazve naJohn 
Thompson. Karanja akanga adura mhiko yake nokuzopinda 
> muchipurisa chamaruwa pamazuva ayo Thompson akanga 
ari Mudzviti wedunhu ravo, (mushure mokufa kwaRobson). 
Kunyange zvazvo Thompson aiita saakanga asisayeuki 
mazuva aya, Karanja akafunga kuti tsamba ‘yehurumende’ 
jyi ndiyo yaizomubatsira. Akawana basa paGithima. Kusati 
kwambopera nguva refu, kuvimbisika kwake, kusanyepa 
kwake nokushinga kwake — zvose zvakabva zvangozvira- . 
tidza zvokuti akabva akurumidza kuita muranda anovimbi- 
sika wavachena vapaGithima. 

Kuti kuvhundutsirwa kwaakanga aitwa nembwa iyi 
kwaishuridzira njodzi yakanga yoda kuitika? Karanja aka- | 
zvivhunza. Achingofunga nezvenjodzi yaaiona seyakanga if 

yoda kuitika iyi, Karanja haana kuziva kuti ofara here kana 
' kushatirwa paakaona Mwaura ouya kuhofisi kwake pava 
paya. 

‘Ko, sahwira, ichokwadi here?’ Mwaura akazevezera ne- 
zwi rainge raiti: ndiwe unoziva zvose zvoupenyu hwava- 
notitonga ava, ndipowo tumivhuruvhuru tweruzivo rwako 
rukuru urwu. 

‘Watii?’ Karanja akavhunza, achinyepera kushaya hanya 
nokuremekedzwa kwaaipihwa uku. ! 

‘Hanzi changamire vedu vaya — e — e — VaThompson, 
vaenda?’ Mwaura aiti kana achida kunyeya munhu mukuru 
pabasa, aiisa ‘‘Va-’’ pamberi pezita rake. 

‘Akuudza izvozvo ndiani?’ Karanja akanga avhunduka 
asi akanyepedzera kutsiga. | 

‘Rinongovawo guhwa randanhonga muvanhu umu. Chete 

_ndangoti nechomumwoyo,; munhu angazive chete ndiKaranja. 

_ Anoziva zvose zvakavandika nezvinoera zvavanhu ava. 

Zvikuru kana zviri zvabhasa vedu ava. Unoziva, murume 

uya aizokuda wena, chero nguvai, papi zvapo, waingonzwa: 

ndidanire Karanja. Chokwadika, uye ndinoona sokunge 
aikutya. Ichokwadi here?’ 

Karanja aiziva zvake kuti akanga ari kukwenyedzerwa se- 
zvinoitwa mombe iri kuda kukamiwa asi aizvida: zvai- 
musekenyedza. 

‘Vanhu imimi hamudi kusiyana namakuhwa enyu nhai? 

, Iwe hauna here kuona kuti aiva pabasa nezuro?’ 

‘Hongu zvazvoka asi . . . Nezuro wacho raingogonaka 
kuva zuva rake rokupedzisira ari pano, handiti? Saka 
akakudaidza, handizvo here? Aida kuonekana newe, 
savanhu vaipindirana kudai. Ko, haana kusiya angokutiwo 
o, bata wakadai sahwira? Chomuhomweka, chomuhomwe, 
ha? He-e, musatidaro vakomana. Ugonzwa zvinoita vanhu, 
unoziva, ndinomboda zvangu kubvumirana newe kana 
uchiti vanhu vanorasa mukanwa.’ 

‘Vanhu vari kuti chii?’ Karanja akanga onyumwa, oda 
kuziva. } 

‘Hanzi — hanzi kuri kuuya munhu mutema, mutema 
chaiye ane ganda rakaita serako iro kana kuti rangu iri, ha- 
nzi ndiye ari kuzotsiva nzvimbo yake.’ 

! Kwete!’ Karanja akataura nesimba, achiramba 
zvaakanga asingadi kuti zviitike iye, kudarika zvaaiziva kuti 
ndizvo zvaizoitika. ‘Mungafunge zvenyu zvamunoda asi 
Thc npson hapana kwaari kuenda. Ndinezuro chaiye a- 

| ndaitaura nomukadzi wake kumba kwavo. Akatondipa 
| kofi.’ 

‘Ha-a, usandidaro?’ Mwaura akakanuka, achigutsurira 

| musoro wake kaviri. ‘Ndazozviona, ndazonzwisisa zvino. 
| Unoziva, handingamboshamiswi ndikanzwa zvichinzi muka- 
| dzi uya akatombokuraidza-raidza tumitakunanzva twake. 

Ndinoti ndikatarisa garo rake, kana iro zamu rake rinoita 

| seriri kuchemera kwauri: ndibate, ndibate — ndinobva nda- 
| ngoona rute rwangu rworwerwa. Ko, iro izwi rake zvaro, 
ungati ari kuimba kana achitaura, zvokuti unongonzwa 
wega wozvivhunza kuti kana izwi rake richitapira zvakadai, 
ko, kuzoti? Zvako wena. Ko, wakamutanga sei?’ 

i ‘Uri kumbotaura chiiko?’ Karanja akanga ava kunaki- 

dzwa nehurukuro iyi asi asina kugadzikana, asingagonl 
kuramba kana kutsinhira zvaifungidzirwa naMwaura. 

_ ‘Ko, nhetemwa ndedzeizve sahwira, he? Kana wakana- 
nzviswa, bvuma zvipere iwe.' Anododii?’ 

‘Asi imimiwo vanhu imi! Sei muchifunga kuti vaRungu 
yane zvinoshamisira? Vakangoitawo somunhu wose, iwe 
kana ini.’ 

‘Wazodura wani! Ndanga ndichingozviziva zvangu kuti 
wakatombopinda nemo chete. Ko, nhai, uri kufunga kuita 
zvipi nezuva guru riri kuuya iri — China?’ 

‘Handizivi. Hapana ...' Akanzwa kachando koda kumu- 
pinda mumwoyo. 

‘Hapana? Ko, hausi kuenda here kunyaya iyi?’ 

‘Nyaya yei?’ 

‘Mabiko ari kuitwa kuRung’eika aya. Asi hausi kuziva 
kuti vari kuronga mitambo — makundano, ngoma — kupe- 
mberera kuzvitonga?’ 

‘Handizivi,’ akadaro achiita saasina chokwadi. 

‘Asika haungangosari pano wega wega. Vanhu vose 
yomukomboni umo vari kuenda kunonzwa Mugo anezenge 
achitaura.’ 

‘Anonzi Mugo ndiani?’ akavhunza, izwi rake rotonyanya 
kuratidza kurasika. Mwaura akabva ati hekani waro. 

‘Hanzi navanhu murume iyeye anotaura naMwari uye 
achisvikirwa navashakabvu. Dai pasina zvokuti anosvikirwa 
haaimbopunyuka panyaya yakaitika kuRira iya — pakafa 
vamwe vake gumi vose iye achisara. Zvinobva zvatonyanya 
kuvhundutsa kana tikayeuka kuti iye ndiye aitova mukuru 
wavanhu ava.’ 

‘Kunyepa chete apa. Vanhu vanongotaura chero chapinda 
mumisoro yavo,’ Karanja akadaro asinganyatsovimbi 
nezvaaitaura pachake. Akanga asina kumbofunga kuti aizo- 
swera achiitei pazuva iri. Kuti aende kuThabai uko aiziva 
kuti aizondosangana navanhu vaizomuseKa nokumusvoore- 
dza? Ko, kuti ambondoonazve Mumbi kamwe chete zvako? 
_Ambondoedza — rwokupedzisira — kumubvuta kubva 
kuna Gikonyo? 

‘Ungangoti kunyepa kwavanhu zvako asi ini ndiri kuda 
kunozvionera pamhuno sefodya. Murume anonzi Mugo uyu 

anotyisa, kubva zvaakabuda muhusungwa haasati ambota- 
ura nomunhu, anongozvigarira ari ega. Nyangwe dai pasina 
zvaMugo, handifungi kuti ndingakone pakadai apa... 
vakadzi vanenge vasingazivani. Pakadai apa nyangwe vaka- 
roorwa unonzwa vachiti: kwanhasi chete hakupunzi mu- 
chato.’ ; 

“Saka uri kuendaka?’ Karanja akavhunza, mwoyo wava 
kufunga Mumbi. | 

‘Wati kukasaendwa neni kugoendwa naani?’ — 

‘Saka kana pakadaro wozondiudzawozve kana wava kue- 
nda,’ Karanja akadaro akatarisa napawindo. John Thomp- 
son akanga achimisa Morris yake munzvimbo yayo panze. 

‘Uyo Thompson wako awanga uchitaura-uyo,’ akaudza 
Mwaura nezwi rainga raiti: usatambe neni ini. Ipapo akabva 
asimuka, ndokugumha-gumha guruva kubva pahovhorosi 
yake yekaki, ndokuti vhudzi rake purudzire-purudzire achi- 
bva abuda, pfungwa dziri dzokuda kusangana naThompson 
mumukoto, asati apinda muhofisi make. Apa ndipo paaida 
kumuvhunza nezvenyaya iyi. Paakaona chiso chaThompson 


- chichiita sechomunhu ari kufunga zviri kure kure, pahuro 


paKaranja pakambodzipwa norute. Kuti ndomuvhunza here 
kana kuti ndorega? 

‘Pamusoroi, changamire!’ akadaidzira, oita sooda 
kuchema. John Thompson aitofamba zvake sezvinonzi aka- 
nga asina kuona Karanja. ‘Pamusoroi, ishe,’ Karanja aka, 
nga akwiridza izwi rake zvino, kutya kwake kwomupa 
simba. Thompson akatendeuka otarisana naKaranja. 

‘Unodei?’ Izwi racho rainyatsonzikwa, rakatonhora, 
risina ukama naye. 

‘Muri —’ Karanja akamboti rute gadya, ‘muri kuenda!’ 
Akanga achida kuvhunza ndokupedzisira oita saaitotaurira l 
Thompson zvaida kuzoitika. 

“Watii?’ 

‘Mu — Muri —’ akati gurwa zvakare asi akaramba azvi- 
shingisa: ‘Muri kudzokera — kunyika yenyu?’ 

‘Ehe, hongu,’ muchena akakurumidza kupindura achiita 
saakanga asinganzwisisi kuti muvhunzo uyu wairevei. Kara- 

nja akabva abatwa nokutya. Izvozvo akanga achingotamba- 
tamba neminwe yake seri kwomusana wake. Mwoyo wai- 
ngoti dai pasi ravhurika randimedza zvaro: akanga onzwa 
kupindwa nemhepo mumuviri. Thompson akamboita sooda 
kufamba, achibva amirazve pakarepo. 

‘Pane chawanga uchida kuti ndikuitire here?’ akavhunza 
nezwi ralita serakanga risingadi zvokunetswa. 

‘Ha-a — hapana zvapo, ishe. Ndinotenda nezvamakandii- 
tira.’ 

Thompson akabvapo achikurumidza. e 

Karanja akambomira mukoridho kwechinguva, akaburi- 
tsa chihengechepfu chitema-tema opukuta dikita raiva 
kumeso kwake. Akazobvapo zvino odzokera kuhofisi 
kwake, kufamba kwacho kusina kunyanyosiyana nokwe- 
mbwa yaganyurwa navatenzi vayo. Karanja akaita saakanga 
asingaoni Mwaura uyo akanga achiri muhofisi make. Aka- 
gara mucheya make, maoko ndokungonzi patafura gwibhi- 
dhi, otarisa panze napahwindo neziso rainge raiti rakanga 
risinganzwisisi zvaraiona. 

‘Saka — ari kuendaka?’ Mwaura akavhunza achida 
kunzwa. 

‘Handizivi,’ Karanja akapindura nakazwi katetetete kaiita 
sakasina upenyu. Pakarepo akabva aita saakanga achiona 
Mwaura kokutanga. | | 

‘Ko, chauri kuda muhofisi mangu chii?’ akagwautira 
- Mwaura uyo akabvawo angokasika kurova madududu aka- 
nanga musuo. Kwakanga kwangovawo kungohukura kwe- 
mbwa nhore: zino rokurumisa racho rakanga richiripi? Ku- 
popota kwaakaita uku kwakaita sokwamunetesa zvokuti 
akabva angoramba akati kozoma patafura paya sechifanani- ” 
dzo zvacho chisina nomweya wose. Mwaura akabva angoti 
nhasi zvaiwana ngwarati ndokutombokanganwa kuti akanga 
atumwa kuti azoshamwaridzana naKaranja agozomukwe- 
zvera kumabiko aya okupemberera kuzvitonga kuzere. 

‘Magumbukaka nashe vava kukusiyai ava, ha?’ akasvo- 
tesa amire kure, pedyo nomusuo wakanga wakashama. 
‘Kana kuzomboitawo zvavo hanya dzokuti vamwe chisarai, 

nhai? Ndizvo zvazvinoita. Ndakambosevenzera mumwewo 
muchena muNairobi umu. Paakatuta twake obva muKenya 
akasiya auraya mhuka dzaisimbomutandadza mumba make 
— katsi zvose nembwa. 7 vaimurwadza kuti adzisiye dzisina 
muchengeti.’ 

Karanja anenge asina kana kumbomunzwa. Haana zvake . 
kana kumboti bwai, kana kumboti tsukunyu patafura paa- 
kanga agere. 

Mutambo wokuonekedzana waiitirwa paGithima wakanga 
wanzi waizotangisa nenguva dza-8, manheru. John naMar- 
gery Thompson vakakurumidza kuenda asi vakawana 
vamwe vakanga vakokwa vatovapo. Dr. Brian O’Do- 
noghue, avo vaiva mutungamiriri wezvokurima nezvemiti 
paGithima, vakanga vasina kukwanisa kuvapo sezvo vaka- 
nga vaenda kuSalisbury uko nyika dzakasiyana-siyana dzai- 
va nomusangano wezvemiti nokuchengetedzwa kwamasa- 
ngo. Vaiva murume murefu, mutete, vachigara vakapfeka 
magirazi aiva nemitanda mikobvu; papi pawaisangana navo 
paGithima yose ukasaona vakapakatira bhuku muhapwa 
mavo? Zvisinei, vadzimai vavo ndivo vakazongokwanisa 
kumbouya kwechinguva chidikidiki. Chikwata chavakuru 
vakuru chakazotsigirwa nomutevedzeri waVaO’ Donoghue, 
mudzimai wavo navakuru vakuru vamapato apaGithima 
ose. Mushure meawa, imba yaiitirwa misangano kana mita- 
mbo paGithima yakanga yazara navarume navakadzi vaka- 
nga vakapfeka zvakasiyana-siyana, vachirovanisa nokuridza 
magirazi avainwira, vachiita tunyambo nokusekedzana. 
Pakutanga-tanga, Baba naMai Thompson vakanga vaka- 
sungwa navakuru vakuru, vasingambovati regedzeiwo kuti 
vakurukure navamwe vaivapowo. Wanike maziso amadzi- 
mai ose aivapo haachabvi pavakadzi vavakuru vakuru vapa- 
Githima: Mai O’Donoghue nomutevedzeri wavo. Seiko, 
vakadzi ava vaingoda kuonererwa pese pese, kubva vaita 
sezvinonzi ndivo vega panyika nhai! Vanoti asingadi kutau- 
rawo naVaThompson ndiani? (Anondinzwisa zvake tsitsi 
chokwadi — asi Johnka? Munhu asina utsinye kana chinya 
nomunhu; iko kushanda kwaanga achiita? Asi ndipo here 
hurumende yake inomudai — kumuita wokumarara?) Vaka- 
vheneka mwoyo yavo vakaona kuti zvechokwadi John vaka- 

nga vagara vachingomuyemura, uyuwo Margery akanga 
agara achingova shamwari yavo: kana paiva nechii zvacho 
chavaizonzi vaite kubatsira vanhu vaviri ava paupenyu 
hwavo utsva, vaizochiita nemwoyo wose! 

Nyaya yokuenda kwaThompson iyi, uye kupemberera 
kuzvitonga kwaizenge kuriko usiku hweramangwana racho, 
zvakabva zvayeuchidza vanhu nezvomurume uyu akanga 
atambudzwa nenyaya iya yepaRira. Vakanga vatambira 
Thompson paGithima somunhu akanga atadzirwa nehuru- 
mende yake, munhu akanga atambudzwa kuti ivo vararame; 
napakuendazve kwake musi uyu, osiya nyika iyi yaakanga 
ashandira zvakasimba kudai, vaingomuonazve somunhu — 
aitambudzirwa kuti vamwe vake vawane upenyu hwaka- ` 
naka. | 

Pakangooneka vakuru vakuru chete, mutambo wakabva 
washanduka kuita sowakanga uchangotanga. Vakadzi vaka- 
bva vangoti panaThompson momote: Ko, aida kuzondoitei 
muupenyu hwake? Akanga ati awana basa here? Ko, iyo 
hurumende yeBritain yakanga isinganzwi here kunyara 
nokurasa kwayaiita vanhu vayo vayainge yatumira kundo- 
ishandira kune dzimwe nyika? Zvese izvi zvakonzerwa noku- 
ngoregerera mabasa oumhondi aiitwa navatema uye kushaya 
hanya kwayo nezvechikomunisiti-chakanga chotekeshera 
pasi rose. Ko, zvaiitika muUganda nomuTanganyika vaka- 
nga vasingazvioni? MaChina namaRussia vakanga vatova 
nemizinda yavanhu vavo vaivamiririra munyika idzi. Mai 
Dickinson, mukadzi womuimba yemabhuku uya, ndiye 
aiwanzonyanyotaurisa panyaya dzezvamatongerwo enyika | 
idzi; akanga otofamba achitaura kuti paingouya rusunu- 2 
nguko chete, paisazova nechakanaka munyika yose. lye 
nechikomba chake, Roger Mason, vakanga vatotora matikiti 
endege yokuUganda uko vaizondogara kuitira kunzvenga 
ngwechangwecha iyo yakanga ichazowira vachena vose ~ 
muKenya. Iye zvino akanga achiti: ‘Regai ndikuudzei ini,. 
ndiri kunyatsozviona kuti hakumboperi makore gumi nyika 
dzomuno dzose idzi dzisati dzava pasi peRussia, kana kuto- 
tongwa neChina chaiyo —’ Mumwewo mukadzi akabva api- 

ndirawo:: ‘Handiti makatoregera basa? 
ipapo, kana neniwo —’ Vamwe vaida kuziv 


Zvino Pafungej 


a kuti Thompson 
akanga azviitirei izvozvo. Vamwewo ndivo vakangosudy- 


ruka vasisadi kuvhunza twakawanda, vonyarira John. (Aka- 
nga otonzwisa tsitsi chokwadi, vaidaro vachidzvokora 
Margery akanga akatokombwa zvake navarume. Mukafu- 
nga zvaaiita zvese zviya nechidhakwa chiya — Van Dyke 
— hamuoni here kuti ndiko saka John akanga oda kuenda? 
Kwaitova kutiza kunyadziswa kwaakanga aitwa munzvimbo 
iyi nomukadzi wake). 

Dr. Lynd akanga achikurukura nezvebasa rake kuna ' 
Roger Mason asi achingoti akati gare gare, Ziso ronzi vazvu 
kuna John Thompson. Akanga asingazorori kutaura zvokuti 
Roger. Mason, aiva murefu aine ndebvu tsvuku, akanga 
ongotiwo nhasi zvandiwana nyangwepo zvake akaramba 
akamira naye asingabvipo. 

‘MuGithima muno here? Muno muri nani chaizvo nokuti 
nyangwe zvazvo matapiri mazhinji achiurayiwa nechikuku- 
mbe tinogona kuararamisa nokuamwaya mushonga uya we- 
copper sulphate. Asi kana chiri chirwere chiya chinokonze- 
rwa noutachiona, apa hapana zvatingaite. Ichi ndicho chi- 
rwere chiri kukuvadza mbesa munzvimbo zhinji dzomuKe- 
nya, zvikuru munzvimbo dzinogara vatema. Hongu, tiri 
kuedza kutsvagurudza — Samazuva ano aya, pane rimwe 
jekiseni randiri kubaya mbesa idzi ndichiedza kuti ndione 
mafambiro echirwere ichi mudzinde roga roga. Asi — a-a, 
mungambondiregererewo ndi —’ 

Dr. Lynd akabva akwekwesheka omhanyira paiva pamire 
Thompson achibva angosvikoita hwechikwekwe naye. Pava 
paya akazokwanisa kumukakatira mukakona ndokumuma- 
nikidza kuti agare pasi. Achiona kunetsekana kwaiva 
muchiso chomukadzi uyu, Thompson akambofunga kuti 
aida kutaura nezvenyaya iya yembwa. 

‘Uchayeuka here nyaya iya yandakakuudza nezuro?? 
“Yembwa iya here?’ 

‘Kwete, kwete, iya iya — nyaya yangu iya.’ 

_ ‘Hongu.’ 

‘Uchayeuka ndichikutaurira nezvemukomana aishanda 
mumba mangu uya?’ 

‘Ehe.’ 

‘Haana kubatwa.’ 

‘Ndichiri kuyeuka kuti wakandiudza kudaro.’ 

‘7vava kundityisa. Izvozvi handisi kumboziva kuti ndoita 
sei.’ 

‘Ko, zvaita sei zvakare?’ 

‘Nda-nda-ndakamuona zvakare.’ 

‘Riini wacho?’ 

‘Nezuro chaiye.’ 

Nguva dzondosvika kuma-11 vanhu vakanga vava kudha- 
kwa zvino. Vamwe ndivo vakanga voita rumveyesano vari 
vaviri vaviri. Mahweta echitema akanga akangomirirawo 
parutivi semiti, vapfeka majamba machena, micheka 
mitsvuku yakamonerwa muzviuno, mumisoro muine Zvi- 
nguwani zvitsuku zvaiva nemichochororo. 

Margery akanga akakombwa navarume vaiita savachamu- 
kumura mbatya dzake namaziso avo. Kungozviti bamhama, 
vakadzi vavo vakati kwete, hazviiti, ndokuchitanga kuti uyu 
atakanura wake, uyuwo atakanura wake, voenda navo 
kundotamba rumveyesano daka a kwasara chirume chimwe 
chete chikobvu chaiva noumvirinyinyi hwendebvu chichita- 
ura naye. Chirume ichi chaitambisa-tambisa tsiye dzacho 
dzapamusoro zvaisava nomwero. Margery aidoedza kutarisa 
murume wake kuti auye azomununura asi John akanga asi- 
ngazvioni nokuti pari zvino akanga akombwa nechimwe 
chikwata chaikurukura nezvamatongerwo enyika, zuva 
rokuzvitonga kwavatema uye zvaizoitika kuvachena pavai- 
zenge vava pasi pomurau womutema. 

‘Handiti zviri pachenaka?’ chirume chendebvu chiya cha- 
kadaro apo chaikakata Margery kuti vaende kundotamba. 

‘Chiri pachena chil chacho?’ Margery akavhunza achi- 
shama nyai, achinyatsoratidza kuti zvababa ava zvakanga 
zvomufinha. Murume uyu aimuyeuchidza zvinhu zviya zvaa- © 
isema pachikomba chake chiya. 

‘Kuti tose tadhakwa, ha? Handizivi kuti nhasi ndamboita 

sei cho — ohiyo! — nokudaro zvichireva kuti — ohiyo! — 
jwe —’ 

Pakarepo Margery akabva anzwa ungwenjerere hwegirazi 
rakanga rapwanyikira pasi. Vanhu vose vakabva vambomira 
kutamba kana kutaura. Margery akatarisa kuvanhu vaya 
vakanga vachitaura nomurume wake. Ruoko rwomurume 
wake rwakanga rwakasimudzirwa mudenga, rusina chinhu 
asi ruchiita. sorwakabata girazi rehwahwa raaiita saaida 
kuisa pamuromo. Vanhu vose vakanga vati maziso avo paari 
ji zvino. Margery akabva akurumidza kuendapo ndokundo- 
kochekedzanisa ruoko rwake nerwomurume wake, ndoku- 
chitanga kunyemwerera asi pasina munhu aainyemwererera. 
Mumwewo hweta wechitema akamhanyirapo nomutsvairo 
nezengwete ramarara ndokutsvairira umwarara hwamagirazi 
huya mugwati. Runyararo rwuya rwakabva rwapera. Huru- 
kuro yakaenderera mberi sezvinonzi pakanga pasina chaka- 
nga chaitika. 


John naMargery vakadzokera kumba kwavo mota yavo 
ichifamba zvishoma nezvishoma murima. Pfungwa yokuti 
aka ndiko kaiva kekupedzisira kuona Githima yakaita kuti 
Margery anzwe mwoyo wake uchikakatirwa padyo nomu- 
rume wake. 

‘Mutambo uyu usati waitwa handina kumbenge ndanya- 
tsozviona kuti tiri kuenda zvechokwadi. Iye zvino zvese zva- 
ndiri kuona izvi zvava kutoita setakazvisiya kare kare.’ 

Murume akaramba achidhiraivha mota, achinyenyeredza 
imba yavo. Vasvika paitangira sango, akabva amisa mota 
ndokutungidza midzanga miviri yefodya. Ipapo Margery 
akabva ayeuka kuti panzvimbo yavakanga vamira iyi ndipo 
paakanga azivanirana naVan Dyke. Akabva atangisa kuputa 
fodya yake saasvikirwa, angomirira chete kuti murume wake 
achitangisa kumuvhunzurudza... 

‘Pamwe zvichida uku hakusi iko kuguma kwerwendo 
rwedu,’ murume akazodaro pava paya. 

‘Uchirevei?’ 

‘Handidaviri kuti tati takundwa,’ akazvisimbisa nezwj 
rakashoshomara. ‘Africa haimborarami, hapana chainga- 


mbogona kuita yoga, pasina Europe.’ 
Margery akangosimudza musoro wake omutarisa, asi 


hapana chaakataura. 

Apo Gikonyo akadzokera kumba manheru iwayo, Mumbi 
akaona kuti twagosha twakanga twakakwidza. Chokutanga, 
haana kutaura naye. Izvi zvakanga zvichigaroitika. Kozoti 
paakati achimupa chikafu, murume akangochitarisa kamwe 
chete achibva atarisa kumadziro. Zvakare, izvi zvaiva zvinhu 
zvaisiitika. Asi mafemero aaiita — somunhu ari kuda kuva- 
nza kugomera kwokurwadziwa kukuru — ndiwo akazoita 
kuti Mumbi anyumwe kuti paiva nechimwe chinhu chainge 
chaitika. Nyangwe zvazvo aimutya kana tuchinge twakamu- 
svikira, Mumbi akaona zvichimuomera kuti arege kuvhunza 
murume wake chaimunetsa. 

‘Ko, asi pane chaitika kani?’ akavhunza akapfavirira. 

‘Kubvira riini ndichikurukurirana nyaya dzangu newe?’ - 
murume akapindura. Mudzimai akaisa musoro pasi, onyara. 
Ko, murume wake akanga apindwa neiko iwo mazuva ano 
aya? Mumbi akanga asisazivi kuti chakanga chakanyanya 
kuipa chii: kusataura-taura kuya kwaaisimboita kana kuti 
kujinyura kwaakanga omuita mazuva ano uku. 

“Mugo anga ari pano nhasi,’ Mumbi akataura nezwi raka- 
tonhora, kwambopera chinguva. ‘Ati haakwanise kuuya 

“kumabiko.’ 

‘Wati chii?’ Gikonyo akagwauta sokunonzi Mumbi ndiye 
akanga afurira Mugo kuti arambe. Mumbi haana kupi- 
_ndura. | 
‘Hauna nzeve here? Ndiri kutaura kwauri. Ati chii?’ 

‘Hezvo, asi pane chauri kundifungira kani nhasi? Hauna 
kunzwa zvandarevasu? Ndati ati haasi kuzotungamirira 
vanhu pabira rokupemberera rusununguko.’ 

‘Uchishamawo muromo wako kana uchitaura, kwete zvo- 
kungonguruma wakaruma mazino. Wati mazino ako ano- 


235 


shamisira chiiko ausingadi kuti aonekwe?’ akataura Giko- 
nyo odzosera maziso ake pamadziro paya. 

Vangadai vakazonyatsotaurirana zvavo samazuva ese asi 
pakarepo muparinzvongo wacho — mwana uya — akabva 
angopindawo mumba achimhanya achibva kumba kwaWa- 
ngari, ambuya vake. Mamwe mazuva Gikonyo aibata 
mwana uyu zvakanaka — asingaratidzi chinya kana kumu- 
da, pfungwa yake iri yokuti mwana aiva mwana chete, haa- 
siwo iye aiva nemhosva yokuti akanga azvarirwel. Kana 
nemwana wachowo ainge akanga oziva kuti baba ava vaka- 
nga vasinei naye saka akanga ctambira kure navo. Asi pa- 
= zuva ranhasi iri akangosvikoti pakati pamabvi aGikonyo 
ngori ndokutangisa kutaura-taura, achida kuita ushamwari 
maye.” 

“Mbuya vanditaurira rumwe rungano rwunozonakidza — 
rwe-rwe . .. Munoziva here rungano rwedzimudzangara?’ 

Neshungu, Gikonyo akasabvurira mwana uya kwaka- 
daro. Mwana akati dzadzara dzadzara ndiye negotsi dhi, 
mhere bovo kuchema akatarisa kuna mai vake saaikumbira 
rondedzero yokuti izvi zvairevei. Mumbi akati kwanyanu, 
ndiye tote kumira, pahuro zvino pasungwa nebundu rehasha 
rakambomutadzisa kutaura kwechinguva. 

“Ndiko kuti kudii ikoko? Kutadza kutarisana neni somu- 
rume... kuswangira kumwana — ndiye akuita sei? Mbwe- 
nde yomunhu! Zimbwende zvaro rino .. .” Rwakanga rwava 
rwizi rwapunzira, dhamu raondomoka. Akanga ongoo- 
dzvoka zvake mukadzi mazwi angova mavhu namarara 
namakukurwa zvokuti muromo wake wakapupira nokuzari- 
rwa akatadza kuti obata ripi shoko. | 

‘Iwe mukadzi, nyarara apa!’ Gikonyo akadzvova, nai- 
yewo asimuka. : 

‘Unotondiona senherera, nhaika? Unondiona sokunonzi 
ndakasiya ndapisa musha wavabereki vangu, handiti? Uno- 
toona zvako sezvinouzi hapana kwandinoenda kana ndasiya 
guva romusha wako uno?’ 

‘Iwe! Ndinochinama chiromocho chakajaidzwa! Hure!’ 
Akazhamba murume achikwatidza mukadzi padama: kuru- 

boshwe, kurudyi: dzvootsvoo ramazwi riya richibva ragasa. 
Mukadzi akamudzvokora, misodzi inopisa yakasungwa kuti 
isapoye. Mwana akabva ati gumbo ndibereke akananga 
kwambuya iyo mhere ichipangurwa. . 

‘Ndizvo zvaungadai wakandiudza kare kare usati wandi- 
roora izvozvo,’ mukadzi akapindura zvinyoronyoro, acha- 
kangosunga misodzi yake. Wangari akabva angouyawo 
achiwasharika, chiso chake chiine mananda okurwadziwa, 
chikomana chichiteverawo chiri nechokure. Wangari akasvi- 
komira pakati paGikonyo naMumbi. 

‘Zvaita seiko nhai vanangu?’ Mai vakavhunza vakatari- 
sana nomwanakomana wavo. 

‘Zvanzi ndiri hure, mhai. Hanzi mumba muno ini ndiri 
hure rake riri kutobikawo zvaro mapoto,’ Mumbi akadaro, 
jzwi rakadzvanyirirwa pi Se achibva azotanga kupfi- 
kura-pfikura. 

‘Chiiko ichi nhai Gikonyo?? Wangari akavhunza mwana 
wake. 

“Hamuna kukokwa panyaya iyi, mhai. Hamunei nayo,’ 
mwana akapindura. 

“Handinei nayo? Wati handinei nayo?’ mai vakanga 
vakwidza izwi, vachizvirova pamakumbo avo ose namaoko 
avo. “Douyai mose muri pasi mundinzwirewo mashura andi- 
noitirwa nomwana, mwana wandakazvara! Handinei nazvo 
ini? Handinei nazvo ini nokuti handisini ndakakugomera 
kuti i-i kubva muura mangu umu nhai? Inga zuva ringabude 
rakaora musi wau — wati mazinyi? Chimbomugunzvazveka 
kana uchiti uri murume haubviri!’ Wangari akanga otutuma 
nadzo hasha, azvimbirwa zvake, asisazivi chokubata. Giko- 
nyo akamboda kuti ati taure, achibva azongoti tendeu ndiye 
panze dhugu kubuda. 

‘Chinyarara zvako, chipukuta misodzi yako muroora 
undiudzewo kuti zvambofamba seiko,’ Wangari akadaro 
nezwi rakapfava kuna Mumbi uyo akanga zvino agara pasi 
achingogomera nekupfikudza. 

Rwizi runoerera ruchitevedza nzvimbo isina makwidza. 
Shungu dzaGikonyo dzakanga dzisinei naMumbi, chete 
kungoti ndiye adzakawana ari pedyo. Uyewo chiso chake 
nezwi rake zvakanga zvaita sekuwanikidza Gikonyo asina 
kusimira, zvichibva zvamudzimbira pachironda chake chaa- 
ida kugara akavharidzira kuti vanhu vasachione. 


Zuro racho, abva kundoona mumiririri wedunhu ravo 
muparamende, Gikonyo akanga andoonazve varume vaya 
vashanu vaaida kuita mushandirapamwe navo. Vakanga 
vanyatsoongorora nyaya yavo, ndokubvumirana kuti 
vatsvakezve vamwe vanhu vokubatsirana navo, vagokwidza- 
zve mari yaizobviswa nomunhu mumwe chete, vachizokoka- 
zve vanhu vaida kuzotenga nzvimbo dzokuita mabasa avo ` 
mupurazi umu. Nenzira iyi, vaiona kuti vaizokwanisa kuwa- 
na mari yavaida yokuti vatenge purazi raBurton iri. Masikati 
omusi iwoyo vakaenda kundoona Burton, vachida kuti 
vanzwe kana aizobvuma kutambira chikamu chokutanga — 
chaiva chikuru pane jeredzwa raizosara — pakutenga purazi 
rake. Jeredzwa iri vaizoripedzisa pakupera kwomwedzi iwo- 
yo. Kana dai chikwereti chakanga chavimbiswa nomumiri- 
riri wavo chaizouya, vaizoshandisa mari yacho pakusimu- 
| dzira mabasa omupurazi umu. Chavakatanga kuona vachi- 
| ngopinda muGreen Hill Farm (sezvo iri raiva zita repurazi 
| raBurton iri,) chaiva chikwangwani chitsva. Paakaverenga 
| zita raiva pachikwangwani ichi, Gikonyo akamboramba 
| kubvuma kuti maziso ake akanga aona zvakanaka. Vaka- 
famba vachienda kumba kwacho pasina aitaura asi vose 
| vachifunga zvakafanana. VaBurton vakanga vasiya Kenya 
i vadzokera kwavo kuEngland. Muridzi mutsva wepurazi iri 

| akanga ava mumiririri wavo muparamende. 


————S”—— 


bh Gikonyo akaedza kuti asafunge nezvakanga zvaitika izvi, 
| kana nezvokupopotedzana kwake naMumbi, apo aienda 
JJ) kumba kwaWarui. Akaona basa rake guru riri rokutungami- 

dza Musangano pamberi. Zvakare, aida kuti bira rokupe- 
mberera kuzvitonga iri ribudirire, sezvo izvi zvaizoreva kuti 
kana nembiri yakewo iye yaizoenda kure. Akawana Warui 
ari ega zvake achiputa bute rake padyo nomoto mumba 
make. Achinzwa kufara kwakanga kwakaita Warui paaka- 
mutambira, Gikonyo. akagara pasi achizvivhunza: chiiko 
chaifadza muupenyu hwomurume,uyu akanga ava hweguri 
uye akafirwa nomukadzi? Paiva here pamusana pokuti aka- 
nga azadzisa chirevo chake somurume, sababa vemba, 
pasina chaaigunun’una kuti chakanga chamukona, kana 
kuti paiva pamusana pokuti akanga azvipira kuyamura 
yamwe vanhu upenyu hwake hwose? ‘Zvandaida mazuva 
okutanga ndakazviwana: mai vangu vava kugara mumba 
yakanaka. Ndine nzvimbo yanguwo uye mari yokutenga 
chokudya kana kuti chokunwa. Asi iye zvino mari iyi hai- 
chandigutsi, upfumi hwangu hwava kuita seindye mukanwa 
mangu asizve ndipo pandinongoramba ndichingoti dai nda- 
dai, dai ndawana chino, dai ndawana icho.’ 

Upenyu hwaWarui hwakanga husina kugadzikana soku- 
fungidzirwa kwaiitwa naGikonyo. Chaivapo ndechokuti 
Warui aiva munhu aifarira kushanda, munhu aida kugara 
achishangazhika, munhu airamba kudzvanyirirwa namata- 
mbudziko. Mudzimai wake akanga afa gore rakanga rapfu- 
ura racho. Mukami akanga ari mukadzi ailyemura murume 
wake, achimurumbidza pana vamwe vakadzi. Uyuwo Warui 
haaikwanisa kuuya kumba manheru oga oga asina chaaka- 
batira mukadzi wake muruoko. Aiva mukadzi aida nyaya 
zvokuti Warui ainzwa kufara apo aimukurukurira zvaainge 
asweroona kana kuita vava vega zvavo mumba mavo pama- 
nheru oga oga. Kana painge pasina chakanga chaitika musi 
iwoyo, Warui aimutaurira ngano dzakare: kuvamba kwo- 
Musangano, kusiyana kwakaita maGikuyu navanhu vedzi- 
svondo, uye nezverwendo rwaHarry navanhu vake. Wai- 
nzwa Mukami omunemera achiti ainyanya kuzvida asi iwo 
mwoyo wake uchitubwida nokufara paainzwa nezvokushi- 
nga uye kusatya kwomurume wake. 

Ronda guru raiva mumwoyo ma Warui rakanga rakonze- 

rwa navanakomana vake vatatu. Vose vakanga vabatwa 
chibharo .ndokumanikidzirwa kuti vandorwira Britain 
muhondo yechipiri yepasi rose. Dangwe rakanga rafa richi- 
rwa muhondo iyi; ava vamwe vaviri ndokudzoka vari vape- 
nyu. Chakanga chanyanyisa kuvaodza mwoyo muhondo 
umu kwakanga kusiri kudeuka kweropa kana kuti mata- 
mbudziko avakanga vaona bodo, asi kuti nyika dzokure dza- 
vakanga vasvika uye vakadzi vavakanga vasangana navo 
ikoko. Vose vakanga vapunyuka muhondo yorusunguko 
pasina kana nomumwe wavo ambonzi tsvarangu zvake. 
Vakakwanisa kunzvenga sango zvose namakamba ousu- 
ngwa maiperera vamwe napamusana pokuti vakanga vava 
vanamurerekera-kunoenda-mhepo: vachiti vakaona divi iri 
riri iro rinenge rakasimba, naivowo vavako; kana iro ririro 
rinenge richakunda, naivowo ndiro rava ravo. Pakapera 
hondo vakabva vadzokerawo kuRift Valley uko vakandosvi- 
kogara mumapurazi avachena vachishanda. Mukuru wacho, 
Kamau, akanga asingatombodi zvake kunzwa kuti kungaite 
rudzi rune simba rakakunda ramaBritish. 

‘Inzwai ini kani, ukaona muBritish, pfugama uombere,’ 
wainzwa Kamau odaro nezwi rairatidza kunge aiziva zvaka- 
wanda — nezvimwe zvaaisada zvake kutaura — pamusoro 
pavachena ava. ‘Ndakanyatsozvionera namaziso angu aya 
zvavakaita kuna Hitler. Kana iwo maJerimani akanga asiri 
okutamba nawo zvakare asi akadyiswa ivhu zvakadaro. 
Ndipo ponziwo zvapo naanaKihika notuvanhu twavo kwiru 
tikwiru notugidi twavo twomutsindirwa notupanga twavo 
twakaora, vachimininidza tupfumo twavo twakagomara, 
hanzi tovarwisa! Vanoti kudya mangai here?’ 

Warui aingoti chete Mwari worudzi rwavo, nowaaiti mu- 
dzimu wavatema, hazvaizombovarasi. Aitendera kuti vanhu 
vakaita saanaHarry naanaJomo waiva nesimba revemu- 
mhepo, vaiva vakagarwa; panguva dzakadai idzi aibva ota- 
ura nezverungano norwendo rwavanhu mugore ra-1923, 
achizopedzisira nokutaura mashoko akanga oita serwiyo 
pese pese paaingorangarira nyaya iyi: ‘Dai zvimwe taiva 
nemapfumo edu panguva iyi...” Rudaviro urwu ndirwozve 

rwaaiva narwo muna Mugo, achingoti daiwo vana vake 
vakanga vakaita saiye; ipapo aibva ataura mazwi aaigaro- 
taura makore ose paaiona munhu aizova gamba muzvi- 
chemo zvavatema, mazwi aiita kunge aiva mufemberi: tarisa 
mumaziso ake uone, aiwanzoudza mudzimai wake. Asi 
zvino Mukami akanga afa, avawo vana vake vakarer vamu- 
nyadzisa. 

Vamboti taurei taurei, Gikonyo akabva apinda mune 
dzaakanga afambira. 

‘Mugo haakwanisi kuzotungamirira vanhu mubasa 
redu riya.’ 

“Uri kunditaurireiko? Inga ndanga ndia nhasi 
masikati ano asi hapana chaambondiudza?’ 

“Ndizvozvo zvacho, hanzi handikwanisi; haanyatso- 
nzwisisiki munhu wacho.’ 

“Wabva wandiyeuchidza chimwe chinhu. Pandamuona 
ndambofunga kuti pane chinhu chiri kumunetsa.’ 

‘Saka ndati ndiuye tizopanana mazano. Ndanga ndafunga 
kuti tiendeko tose tindomuonazve. Kana zvakonesesa 
titsvage mumwe munhu pachine nguva.’ 

Vachienda kumba kwaMugo, Gikonyo akataurira Warul 
nokurwadziwa kwaakanga aitwa nenyaya yepurazi reGreen 
Hill riya. - 

‘Asi iye haana kukutaurira here kuti akanga atoritenga 
pawakanomuona nezuro?’ Warui akavhunza. 

‘Kana napadiki pose. Chete kungoti ndakaona saakanga 
asingadi kunyatsotarisana neni, kuita saaingonzvengesa- 
nzvengesa maziso ake.’ 

‘Ndivoka vamwari vanotitonga,’ Warui akadaro achi- 
nzwira Gikonyo tsitsi. Akamboda kuti amutaurire ne- 
zvorumwe rungano apo vanhu vakapandukira vatongi vavo 
vechikadzi vakanga voita basa rokungozvipfumisa ivo chete 
vachikanganwa vanhu vavo asi akazongopedzisira ati: 
‘Chavanongoita kungorwadzisa nokushungurudza mwoyo 
yavanhu vanoteura kwavari.’ 

Gikonyo hapana chaakapindura, hapanazve chava- 
kazotaura pamusoro penyaya iyi dakara votoda kusvika 
pamba paMugo. 

‘Inga mukare akareva chokwadi wani paakati: “Hapana 
inofurira ivete.” ’ 
Paakanga achiri mukomana, Mugo akamboenda kuRung’ei 


‘kundoona zvitima. Aifamba zvake pachiteshi apa 


achishamiswa nechitima chokutakura zvinhu nomurabaraba 
wamatiroko acho. Muna mamwe matiroko maiva 
namabhiza, kwaari aitaridzika samazibandupandu chaiwo 
amazipuka. Rimwe racho rakamudzvokora namaziziso aro 
richibva rayanyura romo raro roshama. Mugo-akadedera 
nokutya zvokuti akambotadza kufamba. Akanzwa mwoyo 
wake wotya kuti aizongodaro akatsokodzerwa namaziku- 
mbo amabhiza aya. . | 

Kutya kwaakanga aita musi uyu ndiko kwaiva kwakabata 
mwoyo waMugo apo akasiyana naMumbi naGeneral R. 
Ainzwa sapaiva nomunhu aimutandanisa, pasina kwaai- 
kwanisa kutizira. Akanga oda kudzokera kumba kwake, 
ndokutombokanda nhanho kuti akurumidze kusvika. Asi 
akanzwa pfungwa dzake dzichingokakatirwa kunyaya 
dzavanhu vomumusha make. Akamboedza kuti afungewo 
zvimwe zvinhu — upenyu hwake, vatete vake — asi akata- 
dza kubvisa pfungwa dzake pane zvoupenyu hwaGikonyo 
naMumbi. 

Zuva raibanda kupisa. Samazuva ose — senguva dzose 
— pwere dzaitamba zvadzo mumigwagwa. Nezuro racho, 
musi weSvondo, akanga aona dzimba dzose idzi se- 
zvimwewo zvinhu zvakanga zvisinei naye. Nezuro, nanhasi ` 
mangwanani, asati anzwa nyaya yaMumbi, ainge ango- 
pfuudzanawo zvake nedzimba dzose idzi pasina ngano dza- 
dzaimutaurira. Asi iye zvino dzakanga dzashanduka: 
dzakanga dzava dzimba dzeimwewo nguva, neguruva 
raivako panguva iyi mugero uya, Wambuku, Kihika, Kara- 
nja, chiso chomuchena, waya yeminzwa, rufu. Akaita saaiona 
makuva aya aiva parutivi pomugero. Akabvunda saakanga 
ashapaidzirwa mvura yaitonhora, akanzwa ugagadhi- 
gagadhi hwamatsimba amabhiza hwaiva muhana make 
hwoshanduka kwava kutya kumwewo, kutya zvinhu 
zvaakanga asingadi kuziva. Achiri muhusungwa, makore 

maviri akanga apfuura, akanga asina kumboita hanya 
dzokufunga kuti Wambuku akanga akarara norutivi rwupi 
muguva rake, kana kuti aifungei arere kudaro. Ko, zvino 
chaiva chiiko chakanga chaitisa kuti rungano rwaMumbi u- 
rwu rwutsemure dura rehana yake nokuvhundunyura 
zvaakanga avigamo? Kurema kwamazwi ake pamwe nechiso 
chaGeneral R zvakanyongodeka ndokushanduka kuita 
zvinhu zvakanga zvaitika kare; zvinhu zvaimurwadza. Pane 
dzimwe nguva aisimboda kufunga kuti zvinhu zvakanga 
zvaitika muupenyu hwake zvakanga zvisina ukama, zva- 
ingovawo zvinhu zvakanga zvaitika sokurongwa kwa- 
zvakanga zvaitwa kuti zvaizoitika. Zvakanga zvisinei naye, 
akanga asiri iye akanga ati ngazviitike: ko, kana kuzvarwa 
kwake, ndiye akanga ati ngakuitike here? Pfungwa idzi 
dzakanga dzaita kuti arege kuzvinetsa nokuedza kubatani- 
dza zvakanga zvaitika nezvaizoitika: akanga asiri mukati 
mazvo. Chake kwaingova kumhanya chete pasina zvoku- 
funga kuti mugwagwa uyu waitangira papi kana kuti waizo- 
gumira kupi. 

Pakarepo Mugo akabva ‘ati tumbi kumira atova pakati 
pomugwagwa mukuru womumusha umu. Zvakamushamisa 
kuti akanga asvika sei pakatikati pomusha. Pfungwa dze- 
zvakanga zvaitika kare dzakamutibikira ndokumboti towe-e 
akadaro. Akazozvizunza kuti akwanise kunyatsoona poku- 
pinda napo. Akanzwazve okakatirwa kumugero uya achibva 
anzwa achishaya simba rokuti asashanyire nzvi- 
mbo iyi zvakare. Zvidziro zvomugero uyu zvakanga zva- 
ondomoka-ondomoka zvino, ivhu rakanga rakoromoka 
ndokuwira mukati richiupfutsira. Pakanga pangosara 
kakoronga kakanga kakazara noubvururu hwamakanda 
amatapiri, mashizha emiguri yechibage aingoorerawopo, 
tupenga twamapepa, mapfupa netunhindi twenyama 
yakaora. 

Madzimai matatu akadarika goronga iri misana ichinge 
ichavhunika namasvinga ehuni avakanga vakatakura vachi- 
pinda mumusha. 

Mugo akafamba achitevedza mugero uya, pfungwa dzake 

dziri pakuti pamwe aingokaroona paakanga ambotimbawo 
iye. Zvakanga zvaitika pamugero uyu zvaimutyisa, aisadg 
kuzvirangarira, asizve mwoyo wake waida kuti apaone chete 
paakanga achera, nyangwe zvairwadza sei aida kunyatsopa- 
tarisisa namaziso ake, apaone zvakare asingatyl. 
Pakarepo pfungwa dzake dzakabva dzaita sedzadzokera- 
zve kumazuva akare iwayo. Zvakanga zvenge zvaitoitika 
ipapo achiona. Akanga achishanda ari chinhambwe kubva 
pamukadzi uya. Mupurisa akabva asvetukira mumugero 
achibva achetura mukadzi uya netyava yake. Mugo akanzwa 
chamboko ichi chichiita sechaicheka munyama yake chaimo, 
kana kuchema kwakaita mukadzi uyu kwakaita sokwadzi- 
purwa kubva mumwoyo make iye Mugo. Asi mukadzi uyu 
akanga asingamuzivi; kwamazuva matatu ose aya avakanga 
vashanda vari padyo napadyo vose nomukadzi uyu Mugo 
akanga asati amuziva, hapanazve mumwe munhu aakanga 
aedza kuti azive, aiona saakanga asina ukama navanhu vaai- 
tambura pamwe chete navo ava. Asi pamusi uyu akanga 
angoona mukadzi uyu chete, tyava iyi chete nomupurisa uyu ` 
chete. Voruzhinji vakaramba vachingotimba pasi, vachiita 
savakanga vasinganzwi kuchema kwomukadzi uyu, vachitya 
kuti zvingavapindukire ivo dai vari vaizoonekwa vakatarisa. 
Vamwewo ndivo vaibira kutarisa napasi pehapwa dzavo 
pavaisimudza mapiki namafoshoro avo. Achidedera noku- 
tya Mugo akamhanya ndokusvikobata chamboko chiya 
mupurisa uya asati achiridzira rweshanu pamusana pomuka- 
dzi uya. Mamwe mapurisa namasoja maviri — kana kuti 
matatu here — vakabva vangokoromoka vakananga panzvi- 
mbo iyi. Vamwe vanhu vakamborega zvokutimba votarisa ` 
kutataritsana kwaiitwa apa nezvamboko zvakanga zvonaya | 
pana Mugo. y É 
‘Anopenga chete, vamwe vavo vakazodaro apo Mugo 
akanga atakurwa aendwa naye ari mumota yamapurisa. 
Kuna Mugo, zvakanga zvaitika apa zvakaramba zvongoita 
sezigopekope rairamba kunyatsobatana richingomwashuka 
nokunyongodeka mupfungwa dzake apo akazenge ava 
kuvhunzurudzwa muchivande namapurisa. Chaaingoona 

chete chaiva chiso chomuchena akanga akagara seri kweta- 
fura, achimudzvokora namaziso asina kana nakatsitsi 
zvako, kubva kumusoro kusvikira kuzvigunwe. Pakazotaura 
muchena uyu, izwi rake raiita seraibva muchitunha asi rizere 
nouturu. 

‘Wakatora mhikoka iwe?’ 

‘Kwete, kwete changamire.’ 

‘Mudzoserei kukamba kake.’ 

Mapurisa maviri akamubatirana omuzvuvira panze kubva 
muhofisi yemivhunzo iyi; vakamupopomedza nemvura yai- 
tonhora ndokumukiyira mukamba kake. : 

Chishamiso chacho ndechokuti nguva zhinji Mugo aigaro- 
kanganwa zvipikiri zvenjombo zvainyudzwa munyama 
dzake asi asingakanganwi guvi remvura yakanga yakajenga 
pauriri hwesamende. 

Mugo akatarisa mhiri kwaiva navarume navakadzi vaisha- 
nda mutuminda twavo twakanga twakakomberedzwa nama- 
dembezeko ezvigwenzi zvaiita soruzhowa, kubvira pakako- 
ronga aka kaisimbova mugero uya. Aiita saaiona zvinhu 
zvose sezvakanga zviri zvitsva. Kuti ndizvo zvaigaroita 
vanhu here izvi, zuva nezuva, kunyengetedza it rakaoma 
iri kuti rivape chokudya? 

Pakarepo, shungu dziya dzakanga dzakakatira Mugo kuti 
adzokere kumugero uya dzakabva dzati mbo mbo mbo, 
zvino akanga oda kutiza mugero uyu nendangariro dzawo 
dzaitindingura mitumba yengoma mumusoro make. Akapi- 
nda mumusha. Imba yake chete ndiyo yaaiona sokunge 
ndiro raiva chete bako. Aida pokuhwanda kuti nyika imuka- 
nganwe sezviya zvaakanga akaita asati anzwa rungano rwa- 
Mumbi nokutarisa mumaziso ake. Kakuruva kakati mone 
mushure make okakashika akananga kumba kwake. 

Iyi ndiyo nguva yakanga yasangana Warui naMugo 
mumugwagwa. Warui akanga achibvawo pamba pomuche- 
mbere uya pakanga pakaungana chitumbu chavanhu. Pa- 
nguva iyi chiso chaWarui chakaita segoritoto raigaronetsa 
Mugo. Aingonzwa kakusemeswa naWarui asi asingazivi chi- 

konzero chacho. Chiso chaWarui chaiita sapaiva nezvaimnu- 

netsa mupfungwa asi Mugo haana kuzviona. 
‘Pasichigare, zvinhu izvi zvaigona kuitika,’ Warui aka. 

ngotangisa nokutaura sezvinonzi Mugo aiziva zvaiva mupfu- 


ngwa dzake. 
‘Zvinhu zve 
vakananga divi rimwe chete. 
‘Asi hausati wazvinzwa kani?’ 
“ «Kana paine chishamiso chaitika, 
nzwa.’ i 
‘Ichi chishamiso chaicho ichi. Hongu, zvechokwadi izvi 
zvaisimboitika, kwete nguva dzose hazvo, kamwe chete kana 
kaviri — asi zvaisimboitika. Paiti murume kana mwaną 
akafa, aindokandwa musango. Ndichiri mudiki maziso angu 
aya akaona munhu akanga abva kuvashakabvu.’ 
‘Chiiko chaitika?” Mugo akavhunza oita saava kunono- 


i? Vaifamba zvavo zvishoma nezvishoma 


hapana chandati nda- 


kerwa. 

‘Handiti muchembere 
| yaka kuti aiva nemwanakomana wa 
ngagoni kutaura kana kunzwa?’ 

Paakangonzwa nezvomuchembere uyu Mugo akabva ata- 
Kakusemeswa kaya kaakambenge anzwa | 
kakabva kapera. Zvino akanga otoona 
umunonokera kumutaurira nyaya 
Mugo akayeuka kuti waiva musi, 
angopfuura uyu waakanga ambofu- 
hembere uyu. Asi kuti aka- 


wedu uyu unomuzivaka? Unozvizi- 
ke akangozvarwa asi- 


nga kunetsekana. 
paakaona Warui 
Warui saakanga ava k 
yaakanga aparura iyi. 
weSvondo wakanga uch 
nga zvokupinda mumba momuc 
nga afa karfi? 

‘Zvino zvakadarozvo, chii 
Mwana uya ofa, aurayiwa. 
napano apa, pamwoyo, panguva iya yehondo. Kana newewo 
unongoona kuti zvakarwadza mbuya ava zvakadini. Kwa- 
makore ose aya vanga vakangozvipfigira mumba mavo, 
pasina kana nomunhu zvake wavanotaura naye. Asi zvino 
nhasi ndipo povotanga kutaura. Pasina kana nomunhu 
zvake ambovataudza, kungoshama zvavo muro ( 
vega vachitaura. Ko, chinotaurwa chacho hanzi kudili 

Mwana wavo adzoka; vanoti vakatomuona kanenge kaviri 
kese.’ 
‘Ichi ndicho chishamiso chaicho ichi,’ Mugo akatsinhira. 
‘Hanzi akapinda mumba kamwe chete. Akabudazve 
pasina kana chaakataura. Saka kubvira musi uyu vaingogara 
sasa rapamba pavo rakashama kuti Gitogo agosvikopinda. 

Zvino vanoti akadzokazve musi uno uyu, ndokungosviko- 

mira pamusuo, achibvazve angoenda pasina chaakataura. 
- Jzvozvi hapana munhu avasiri kutaurira nyaya iyi: masikati, 

usiku, kana kumbozorora bodo.’ 
‘Mashura chaiwo aya,’ Mugo akadaro zvakare, abatwa 
nokutya. : | 
‘Ndizvozvozve zvandiri kureva. Ishura mumusha medu 
kana zvinhu zvakaitika makore maviri, matatu — makore 
mazhinji akapfuura, zvodzoka zvichishayisa muchembere 
azvikwegurira zvake hope kana zororo. Kana neniwo zviri 
kuramba kubva mupfungwa mangu. Vakavigwa muvhu 
ngavarambe varimo muvhu kani. Zvanezuro ngazvisare 
nanezuro wazvo.’ 

Paakazosiyana naWarui, Mugo akaona kuti nyaya iyi 
yakanga yavhiringidza pfungwa dzake nomumwe mutoo 
waakanga asingagoni kutsanangura. Akadzungaira nemi- 
gwagwa pfungwa dzake dziri pachembere iyi. Ainzwa paine 
chimwe chinhu chaiita sechaimusunganidza pairi: ukama? 
Akamboedza kukanganwa nyaya yacho. Asi zvaakaramba 
ongotumhaira, aingonzwa ovhunduka pfungwa dzake dzoita 
sedzaona goritoto kana kuti dzangaradzimu. Upenyu pacha- 
hwo hwakanga hwoita saiko kudzungaira kwaaiita uku, 
kungotumhaira kusina zvakwaireva. Kubuda kwezuva kwa- 
kanga kusina ukama nokuvira kwaro, nhasi asinei nama- 
ngwana. Ko, zvino chaaizvinetsera nezvakanga zvapfuura, 
zvakanga zvafa, chaiva chiiko? Mugo akazvivhunza, achiye- 
uka chembere iya. Ipapo.akabva anzwa izwi raMumbi 
Mumwoyo make, ndokuitazve saakaona chiso chaGeneral 
Rehakamutarisa. Akambomira pane imwe nzvimbo yaka- 
nga isina chinhu, pakangoti hwe-e pakati pomusha. 
Muromo wake wapasi wakadembera, simba rose ndoku- 

mbomusiya. Asisakwanisi kumira, akazendama naka- 
mwewo kamuti, achibva ati pasi zhokoto pauswa hwaivapo, 
Akabata musoro wake namaoko ake ose. Handisini, akaze- 
vezera achida kuzvisimbisa. Handisini, nyangwe dai 
pakanga pasina ini . . . zvingadai zvakangoitika . . . ko, 
kupondwa kwevakadzi . . . navarume vaya . . . murmugero 
_ nyangwe dai . . . kana dai zvazvo . . . Akanga ava 
kuuura. Izwi raMumbi rakanga roita sebanga rakanga 
ratumbura nokuyanika mwoyo waMugo pachena kuti azvi- 
onere ega zvawakanga wakaita mukati mawo. Mugwagwa 
waibva kumba kwake wainanga kumugero nezvose Zva- 
kanga zvazoitika. Asika dai akanga asina kusikwa iye, kuti 
zvaizorega kuitika here? Kana iye Kirisitu akanga akangoro- 
ngerwa kuti aizongofira pamuchinjiko. Ko, zvino mhosvą 
yaigopomerwa Judas yaiva yei, dombowo zvaro rakanga 
rapotserwa noruoko rwaiva nesimba rakadarika ranya- 
munhuwo zvake? Kihika . . . akaroverwa. . - pfungwa iyi 
yakamupenyera semheni, achibva aona shura. Mugo aka- 
ona ropa richierera namadziro emba yake. Ko, sei akanga 
asina kuriona kare? Akazvivhunza, hana yake yakanyatso- 
gadzikana, pasina kana kakutya zvako. Asi akanga achibvu- 
nda paakazosimuka oenda kumba kwake, aida kundonya- 
tsoona kuti ropa iri raivako zvedi here. ; 
Hapana chaakaona pamadziro emba yake. Akagara 
pamubhedha wake ndokubatira musoro wake mumaoko ake 
zvakare. Asi kuti akanga ava kupenga kani? Pfungwa iyi 
yakamuvhundutsa achibva atarisazve pamadziro paya. 


Kwakanga kwati underere, manheru iwayo, apo Gikonyo 
naWarui vakagogodza pamba paMugo. 

‘Ndine urombo, musoro wangu . - - handisi kunyatsou- 
nzwa zvakanaka,’ akavaudza. ‘Handinga.. . handingagoni 
kutarisana nezviso zvavanhu vose ava.’ 

‘Wadii kumbotora Aspro? Ndinofunga musoro wako 
ungapore,’ Warui akadaro achishaya kuti chaiva chii chai- 

zvo chaaingonzwa chichiita sechairema mumba umu. ‘Gara 
zviya hanzi mota iya inoimba ichiti kudii? “Aspro ndiyo 
‘chete mushonga chaiwo!’’ ’ Akaseka ega zvake zvinyoro- 
nyoro, achibva angonyarara pakarepo ayeuka nyaya yaaka- 


nga ataurira Mugo nezvomuchembere uya. 
‘Chimbofunga zvakare,’ Gikonyo akaudza Mugo. Warui 


naGikonyo vakabva vaoneka. Gikonyo akanga avhiringi- 
dzwa pfungwa nokutya kwaakanga aona muchiso chaMugo. 
Warui akayeuka kuti akanga asati ataurira Gikonyo nezvo- 
muchembere uya. 


‘Ndezvemupfungwa_chete zviya izvo,’ Gikonyo akazota- 

ura asina shungu nenyaya yaakanga audzwa naWarui iyi. 

_ Akanga ava kutofunga zvake nezvaMumbi. Ipapo akabva 
abatwa neshungu dzokuda kundomurova, kunyatsomuzva- 
mbaradza chaiko kuti anyatsoziva kuti musoro wemba ndi- 
ani. Iye zvino akanga asisadi zvokunomutambisa kana 
kunzwa mai vake vachiti finyinyi finyinyi. 

Warui akatsaukira napamba paWambui achindomuudza 
zvakanga zvarehwa naMugo. Vakazobatana vose voenda 
kune dzimwewo dzimba shoma kundovazivisa nezveshoko 
iri. Nokudaro shoko rakazofambiswa kubva pamba napa- 
mba rotekeshera. Murume akanga atambura zvikuru uyu 
akanga aratidza zvakare udzamu hwemwoyo wake nokuzvi- 
ninipisa kwake. Kuramba ukuru hwaakanga apihwa nomu- 
sha wake kwakawedzera mbiri yougamba hwaMugo. 


- Zvino waungati wanguwo ndiani? Gikonyo aizvivhunza paa- 
imhanyira kumba kwake uko aida kundopedzera shungu 
dzake pana Mumbi. Akanga ashatiriswa navanhu vose: 
mumiririri wavo muparamende (seiko vanhu vakadai ava 
vaisarudzwa kana pfungwa dzavo dzaiva dzokungoda kuzvi- 
pfumisa ivo pachavo), zvinowo uyu Mugo (anoda kuzviita 
ani chaizvo?); kozotiwo Mumbi (ndaimbofunga kutj kana 
Ndaroora ndaizongogara ndichifara zvangu). Akanzwa achi- 
bvundirira paakasvika muchivanze chemba yake. Pakanga 

pasina munhu aizomubata nhasi. Aida kunyatsomuzvakatsa 
Mumbi wacho iyeye zvokuti aidudza kuti maihwe-e nomu- 
ridzo. 

Akasvikosaidzira sasa zvine chisimba ndiye maziso ake 
dhuma naamai vake. . 

‘Adzokera kuvabereki vake. Chiona zvino zvawaita, 
kuzvipunzira zvako musha wako. Kungoswerobishingana 
nomukadzi uchimutambudza, chaunomutambidzira cha- 
cho, shayu. Nhasi tochingoona chaunobura naiko kupapa- 
rika kwakoko nokungoswerozvishungurudza pfungwa 
nezvisina maturo. Ko, kutanga wavhunzawo uchinzwawo 
mazano avamwe wainzwa zvichikuvava here? Zvino chiona 
zvawaita noumbimbindoga hwako ihwohwo hunenge hwe- 
mwana asina kurayirwa! Wakaramba kunyatsonzwa zvaka- 
itika zvacho chaizvo, zvino chizviziva tione; kana kutombo- 
dawo zvako kuziva kuti Mumbi mukadzi akaita sei chaizvo, 
bodo!’ 

Nguva zhinji, Gikonyo aiziva kuti kana Wangari achita- 
ura nezwi rakadzikama rakanyatsotsiga, ainge ashatirwa 
kana kurwadziwa zvikuru. Asi zvino kana iyewo Gikonyo 
akanga ashatirwa zvokuti aitadza kana kuburitsa izwi zvaro 
rokududza pfungwa dzaivhiririka mumusoro make. 

‘Ngaachibva anogarako zvachose! Handidi kuona gumbo 
rake pano zvakare!’ Akapopota audyurira amai vake Ziso 
sokunonzi naivowo aivapomerawo mhosva yokukanganisika 
kwose kwakanga kwaita upenyu hwake. Wangari akabva 
ati kwanyanu kusimuka akamutondeka nomunongedzo 
wake worudyl. 


‘Iwe! Iwe! Dai wanga uchiri chanana chichiri kukambaira ~ 


mumadhaka umu chichidya mavhu neguruva ndaikutswinya 
mazidya akoyo wanzwa kwazvo! Izvozvi wakura zvawaka- 
dai! Zvibhedhenurire mwoyo wako unyatsoona paumire.’ 

Mai vakabva vati panze bwa ndokusiya Gikonyo-angoti 
ega chuchuruchu kumira ari muimba yake itsva. ) 

Ruzhinji rwedu isu vanhu vomuThabai takazoona murume 
uyu kokutanga pamusika mutsva weRung’ei musi uya waka- 
naya mvura zhinji: chaiva chiri Chitatu, mangwana acho 
ariwo ataizofuma tichipemberera kuzvitonga kwedu. Mvura 
yairakasha pasi ichitevera divi rayaitinhirwa nemhepo yai- 
vhuvhuta zvisina mukare akamboona. Madzimai vakango- 
siya zvinhu zvavo zvavaitengesa zvakangoita ungwanda- 
ngwanda pamhene votizira kuzvitoro uko vakandosviko- 
tsvikinyidzana mutuvhuranda vachihwanda mvura. Masaga 
nemicheka yavakanga vakazvidzivirira nayo mumisoro zva- 
kanga zvongochururuka, pasi apa pangozara notuguvi tugu- 
vi twemvura yakanga yajenga pasamende. Vanhu vaiti dzvo- 
otsvoo remvura iyi ndiro raiva donhodzo rokutambura kwa- 
takanga taita kuti tizowana rusununguko rwedu urwu. 
Samatenga akanga asiri rema, akanga asingarari, kubvira 
pasichigare achingotinyaradza nokutonhodza nyika yedu iyi 
nemisodzi yake. Kana nesuwo pwere taiimbawo wani tichiti: 


Mwari akapa mhuri yeGikuyu nyika yakanaka, 
Nyika isingashayi kudya, mvura kana mafuro. 
Ndizvo zvinoraramisa, 

Saka Gikuyu ngairumbidze Mwari nguva dzose, 
Nokuti ane nyasha dzisingaperi kwairi. 


Zuva iro Kenyatta akadzoka kumusha kubva kuEngland, 
kwakanga kwanaya: kukazenge kwanayazve musi waaka- 
dzokera kuGatundu kubva kuMaralal. 

Takamuona murume uyu achifamba mujakachaka 
remvurayo. Chibhasikiti chakanga chasakara, chakanuna 
hetsvina, chizere nomuriwo namatapiri, chakanga chakanzi 
kadzva kumusana. Raiva rume refu, riine chipfuva chipa- 
mhi, richifamba rakakotamira mberi sehandira yemombe 


251 


inoda kutunga chero chipi zvacho chiri munzira yayo. No- 
kuti ndiye munhu oga aionekwa achifamba mudzvotsvotsvo 
remvurayo, maziso avanhu vose vaiva mumavharanda ezvi- 
toro akabva angonzi kwaari ji-i. Vamwe vaitosaidzirana 
vachida kuti vanyatsomuona. 

‘Ko, anoti ari kuiteikowo kutamba mumvura yakadai iyi 
sechipwere?’ 5 

‘Haagoni kunzwa kana kutaura.’ 

‘Kupi! Kuda kuonererwa chete apa.’ 

‘Pamwe ari parwendo rurefu zvino ari kutya kuti angasvi- 
birwe asati asvika.’ 

‘Nyangwe zvakadaro zvazvo veduwe-e, dai ambovandaka 
mvura yamboti gaseiwo zvishoma. Zvino zvinogozobatsirei 
kana osvika kumusha kwake onzwa mabayo mumapfupa 
make?’ 

‘Toti zvimwe pane zviri kumutambudza mumwoyo?’ 

‘Zvino ndizvo zvaangazvit warise achizviregerera achido- 
potswa nemvura kudai? Zvatiri pano kudai ndiani wedu 
asina zvinomutambudza mumwoyo?’ 

Murume uya akanga otoda zvino kupota kona yezvitoro 
zvaiva kumucheto kwetaundishipi yeRung’éi. Madzimai 
akanga ava kukurukura nezvezvirwere zvinobatira pavanhu 
vanotamba nemvura. Murume uya akabva ati pote kona iya, 
ndiye nyangara. 

‘Ko, chinomutadzisa kuti ambovanda chiiko?’ 

‘ZvaMugo hazvinganzwisisiki,’ Wambui akadaro achifu- 
nga zvakadzama. 

Mugo akanga aenda kumusika kundotenga zvokudya. Paa- 
ingunosaidzirana navanhu achitsvaga pokupinda napo napa- 
kati pemitsetse yavakadzi vakanga vagere pasi vachitengesa 
zvinhu zvavo, akanzwa saakanga akatariswa zvokuti akabva 
afunga kuti dai asva arega kuuya zvake kumusika kwacho. 
Ipapo akabva aona sokunonzi zuva rakanga radzima nguva 
yaro isati yasvika, denga zvose nenyika ndokusvibirira. 
Kamhepo kaicheka kutonhora kakabva katanga kuvhuvhuta , 
kachitakura tupenga tuchena twamapepa, tumvemve twemi- 
cheka, uswa neminhenga yehuku neyeshiri kachizvipotsera 

mudenga. Makore akati zhandanu zhandanu achiungana 
muchadenga. Mheni yakati vai vai, ichibva yateverwa nama- 
bhanan’ana ainzikwa ari nechokure kure. Pakarepo mvura 
ichibva yati pasi zhu. Mugo akapindwazwe nokumwe kutya: 
ainzwa sokunge akanga achiona zvimwezve zvinhu zvakanga 
zvaitika kare kare. Akabva ayeuka mamhepo avakadzi vaa- 
kanga aona kuzvitoro zvamaKura kare kare, achibva atiza. 
Izwi rechikadzi raisazivikanwa kuti raibva nokupi rakabva 
rashaura rwiyo rwuya rwomumugero, rwuyo rwakamboita 
mbir- sokunge ndirwo rwaiva munamato womusha wose. 
Vamwe vakabva vatsinhirawo. 


` Akabva asvetukira mumugero, 
Shoko raakaudza musoja rakabaya mwoyo 
wangu sepfumo; 
Akataura achiti: usarove mukadzi uyu, 
Haungarovi mukadzi akazvitakura, akaudza 
musoja. 
Mugero wose wakambomira kufema 
Napasi rose rakatonhora kunyarara kuti zi-i, 
Pavakamutera voenda naye 
Misodzi, mitsvuku seropa, yakadonha nama- 
tama angu. 

Zita raMugo rakatambidzanwa kubva pamuromo kusvika 
panzeve yawose aivapo. Ngano dzamashiripiti ake dzakapa- 
rarira somoto wechirimo mumadzimai omusika uyu wose. 
Dai iri raivawo zvaro rimwe zuva mumusika uyu, izvi zvi- 
ngadai zvisina kuitika. Asika iri rakanga risiri rimwewo 
zuvawo zvaro. Risati rabuda ramangwana, usiku hwanhasi 
uhwu, Kenya yainge ichizozvitonga. Uyewo Mugo uyu, 
gamba romumusha medu chaimo chaimo, akanga asiri 
mumwewo murumewo zvake pana vamwe varume: akanga _ 
aita manana, mashura nezviratidzo: aityisa. 


Wambui aiona nyaya x yakamira kudaizvi: Kana 
vaizopemberera zuva r6kKuzvitonga iri Mugo asipo 
qvaigorevei? Hakwaizenge kuswerera mangai iyo nyama 

iripo? Kwete. Uyu Mugo uyu, ndiye Kihika adzoka, 
Nokudaro Wambui akapotedza musika wose neshungu 
yokuda kuti zvaaida zviitwe. Madzimai ose aifanira kuita 
chimwe chinhu. Vose vaitofanira kuti vaone kuti zvainzi 
zvacho hazviitike zvaitika. Mugo aitosungirwa kuvapo. ‘Ko, 
tingamutadze sei iye ari mwana wedu?’ akadaro Wambui 
pamusangano wakanga wangoitwa zvechimbichimbi 
pamusikapo pakangogasa mvura. Wambui akanga abudi- 
rwa neshavi rake rakare, shavi rekurwa. 

Wambui aibvuma kuti vakadzi vaiva nesimba rokufambisa 
zvinhu kuti zvibudirire, zvikuru kana varume voita 
sovoshaya pokubata, voita samazungairwa. Kunze 
kwavashomashoma chete, hapana_gmunhu akanga asina 
kunzwa nezvembiri yomuchembere uyu vachiri kuThabat 
yokumatongo mugore ra-1950 apo vashandi vose vakanga 
vachironga aezvokuramba kucnda kumabasa. Pfungwa 
yaiva apa yaiva yokuda kuremadza nyika zvokuti 
zvaizoomera muchena kuti anyatsotonga. Apa ndipo paka- 
nzikwa guhwa rokuti, chimwe chikwata chavamwe varume 
vaishanda mufekitari yaigadzirwa shangu pedyo neThabai, 
vaiti ivo vakanga vasingazotevedzeri zvairehwa navamwe 
vavo zvokurega kushanda izvi. Varume ava vaitsigirwa 
navamwewo vaishanda mumapurazi aiva padyo neThabai. 
Musangano wakabva wakoka vanhu kuti vaungane 

paRung’ei kuti vaone zvavangaite nenyaya iyi. Pakanga 
zvino hurukuro dzakwira makata, pokandidzanwa makobvu 
namasimuka-tienzane, Wambui akabva apfekenyedza 
nomukati memhomho yavanhu vaivapo nechikwata chake 
chamadzimai, ndokunoti mberi kwavanhu vose kwaiva 
navakuru vakuru voMusangano dzu. Akabva ati 

chiraudhisipika chiya hwezengu obvutira varume vaitaura. . 

Vanhu vakanga vonakidzwa. Wambui akati: Kana paiva 

nomurume aiti akaona muchena oita manyoka, aifanira 

kuuya pamberi pevanhu apa azopa midhebhe yake 
kunanamai vaivapo, iye opfeka zvake marokwe avo 

Varume vose vakanga vangoti undundu muzvigaro zvave 

vachingoseka-sekawo pamwe chete navanhu vose asi im 

mumwoyo shoko rabaya. Musi waitevera wacho hapana 
kana nomurume mumwe chete akaenda kubasa. 

Zvino pazuva iri madzimai akanga afunga zvokuti vatume 
Mumbi kuna Mugo. Mumbi, hanzvadzi yaKihika. Ko, kana 
jenachena romwana rakaita saMumbi raitadza kukwezva 
Mugo, aizozvigona ndiani? Mumbi akanga achiri mudiki, 
hapana murume chaiye aigona kuramba zvaizobuda 
mumuromo memhandara yakadai iyi. 

Nokudaro Wambui akabva aenda kumusha kunoudza 
Mumbi nezvenyaya iyi. Akandosvikoudzwa kuti Mumbi 
akanga asiyana nomurume wake asi Wambui akaramba 
kukanda mapfumo pasi. Akamutsvaga kudakara amywana. 

‘Iyi inyaya yedu tose muThabai muno,’ Wambui akako- 
mekedza Mumbi. ‘Chimbokanganwa nhamu dzomumba 
mako kana kuti dzomumwoyo mako. Enda undoona Mugo, 
umuudze kuti vanaamai pamwe chete navana vari kumuda.’ 


Mumbi akanga awana zvichimuomera kuti audze yabereki 
yake chikonzero chaakanga asiyira murume wake. Aka- 
mbenge asina kumbovanyeurirawo nezvamagariro enhamu 
aaiita nomurume wake aya: zvaibvira seiko kuti ufambe 
uchiudza vanhu kuti murume wako akanga asingadi kurara 
newe? Ko, kana vaizofunga kuti zvimwe haasi murume aka- 
kwana, handiti kwaiva kuzviunzira mhepo yakaipa mumba? 
Nokudaro, vabereki havana kufarira zvaakanga aita izvi 
nokuti akanga asina kunyatsovarondedzera rungano rwese. 
Hapana mubereki aifarira kuti mwana wake asateerera 
murume wake. Wanjiku akatotuka Mumbi nezvaakanga 
aita izvi. 

“Handizivi kuti vakadzi vamazuvano vakaita sei 
chokwadi. Kungonzi tsvarangu nomurume, kana 
nomunhenga wehuku chaiwo, kana kungovhundutsirwa 
chete, vanobva vati zvaitirwei. Pamazuva edu isu mukadzi 
aigona kuzvambaradzwa zuva nezuva asi asingambofungi 
zvokuti ndodzckera kuva#reki vangu.’ 

‘Kureva kuti handichisiri mwana wenyuka? Hamuchisina 

i nhai? Munoti ndingagare naye sei achindiita zvake 
oyo akaita seaandiudza?’ 
chitaura senzenza yomukadzi 


basa nen 
— achindiudza magaramw 
‘Tinyararire apa! Sei u 


kudaro?’ 
‘Aiwa, mhai, kana musisadi kundiona pano pamusha 


penyu, budai pachena, ndiende zvangu kuNairobi kana kune 
imwewo nzvimbo nomwana wangu. Kana zviri zvokudzo- 
kera kumusha kwake, kwete, ndaramba. Haisi mhosva kuita 
mukadzi, ko, kana iyo pfambi inotya zvakadii inototi idzo- 
rerewo wani kana zvinhu zvaiipira?’ 
Wanjiku akanzwira Mumbi tsitsi, asika, samai, aitofanirga 
kugadziridza nyaya kuu dzifambe zvakanaka. 
‘Rega tigonyatsogara pasi tione zvatingaite, mwanangu,” 


akadaro nezwi rakanga rati pfavei. 


Paivarve nechimwe chinhu chairwadza Mumbi. Nyangwe 
netsa iye pachake, aka- 


akanga aine nhamu dzake dzaimu 
tadza kukanganwa zvakanga zvataurwa naGeneral R. 
Karanja akanga ari kuzourayiwa napamusana pezvaakanga 
aita zvichizosakisa kuti Kihika afe. Nyangwe zvazvo Kihika 
akanga ari hanzvadzi yake, ko, Karanja aifanira kufira 
izvozvo here? Inga wani ropa rakanga radeuka rakawanda: 
kuti pasi rakanga risati raguta here zvavaidazve kuwedzera 
kudeuka kwerimwe ropa? Mumbi akamuka mangwanani 
omusi iwoyo asati awana mhinduro kumivhunzo iyi. Aka- 
zoita rombo rakanaka nokuti Chitatu ndiro raiva zuva iro 
vanhu vaienda kumusika kuRung’ei, nokudaro vanhu vose 
vomumitunhu yose iri misere yakanga yakakomberedza 
Thabai vaiungana pamusika. Mumbi akangosanganawo 
nomumwe murume aibva kuGithima achibva afunga rimwe 
zano. Somunhu akanga adzidziswa kunyora nokuverenga 


nehanzvadzi dzake, akabva anyora tsamba: Usauye kumusa- 


ngano mangwana. Akanyora zita raKaranja pamusoro payo 


achibva aipa kumurume 


mbonzwa kufefeterwa. 
Zvino Wambui namadzimai ose vakanga voda kuti avaba: 
uramba achiti akanga asingal 


tsire. Pakutanga akamboda k 
kupindira  munyaya dzaiva nomurume aakanga asi 

uya kuti andoisvitsa. Mumbi aka- 


mukati. Asi paakazonyatsonzwisisa zvaitaurwa naWambui 
akabva apindwa neimwe pfungwa yakamunyeredza: zvaidii 
kuratidza Gikonyo kuti akanga aine shamwariwo, kuti asa- 
funge kuti aitambura nokusurukirwa? Zvimwe iye aizobu- 
dirira kuita zvakanga zvatadzikwa naGikonyo. . . Pfungwa 
iyi yakamufadza zvikuru; aida kukaurisa murume wake. 

Kana paakazopinda munzira ondoona Mugo manheru 
omusi iwoyo, pfungwa iyi yakanga yotomurovesa nehana, 
kuri kufara. Musi uyu kwakanga kwaswera kwakakwidibira 
nemhute; usiku hwacho hwakanga hwakasviba kupinda 
mamwe mazuva ose; Mumbi akanzwa mwoyo wake uchi- 
tamba-tamba sezvinonzi akanga adzokerazve paumhandara, 
achifamba ega murima gobvu remvura yaiva nemhepo 
hobvu mukati, achienda kundoonana nomukomana wake. 
Dai zvaingoitika kuti Mugo aingoti — Mumbi akabva 
adzima pfungwa iyi. Pfungwa yokuti Gikonyo aizoti kudii 
dai aizomubata achitaura nomumwe murume yaimunetsa. 
Asika — achinei neni? Ndava kuzviitira matiro, Mumbi 
akaedza kuzvisimbisa, achidzinga kutya kwaiva muhana 
make. Kana akandiona ndiine mumwe murume ndezvake 
izvo, akadaro zvakare. Asi akamboda kudzokera shure 
paakasvika pamba paMugo, iwo mwoyo uchinge uchatse- 
muka nokurova. 

Ropa rake rakambomhanya-mhanya netsinga dzake 
paakaona Mugo amire pamusuo pemba yake, kutya kuya 
kwakanga kwasangana nekufara zvino. Asi kutya 
kwakazoita sokwoti nyanyei paakaona Mugo oramba amira 
pamusuo saaisada kumudziurira kuti apinde sezvinonzi aida 
kuziva kuti akanga avingei. 

‘Hezvo, asi hauti vaeni pindai mumba kani?’ akadaro 
achinyepedzera kufara. 

‘Ahi, kana kumbopna zvangu. Pi-pindaka mumba.’ 
Haana kugona kuona chiso chaMugo asi akanzwa kuti izwi 
rake raidedera. Vava muchiedza chomumba, akaona kuti 
Mugo akanga asina kugadzikana-, Kakushaya shungu na- 
vamwe kaya — kainge kakuzvida — kakanga kasisipo zvino, 
maziso ake asvibirira uye aine kakuneta kaya kanoonekwa 

muzviso zvavanhu vaya vasingagoni kugara vasina kuona 
mukombe wedoro. Mugo akagara pasi nechokure naMumbi 
sezvinonzi aimutya. Paiva nomurume akaumbwa asi akanga 
asina-mufaro mumwoyo make, Mumbi akazviona, achibva 
aruma muromo wake wapasi otya zvaakanga onzwa 
mumwoyo make. Maziso ake akambeya-mbeya nezvidziro 
zvemba; mwenje werambi raivamo wakanga usinganyatso- 
jeki. 

“Hapana chiri muno,’ Mugo akadaro achiita saakanga 
averenga zvaiva mundangariro dzaMumbi. 

‘Izvozvi zvakakwana wani kumunhu wechirume. Mati 
tsvimborume inganyanyoda zvakawanda zvikadii?” Mumbi 
akaseka-seka zvokumanikidzira. Akatadza kunyatsonzwi- 
sisa kuti sei Mugo akanga oita saakanga asisamufariri, oita 
saakanga omutya: zvakanga zvasiyana kure kure nezva- 
akanga akaita nezuro wacho. Zvisinei, Mumbi akanzwa 
pfungwa dzake dzofunga tusina maturo: kana akati ano- 
ndida. . . Kana akango— 

‘Ndinofunga unoziva zvandavinga,’ Mumbi akadaro, 
achiita saanovhunza, achitsvaga nzira yokuti amutange 
nayo: kunyarara kwake kwakanga kwomutyisa. 

‘Handifungi — handizi — asi kana wavinga — nyaya iya 
yawakandiudza nezuro — kungoti chete — handizivi kuti 
waida kuti ndiite sei —’ 

‘Ho-o, zviya zviya here? Ndaingoda hangu chete kuti dai 
wambotaurawo nomurume wangu. Ndinoona kuti iwe anga- 
nzwe zvaunotaura. Unoona, chiripo apa ndechokuti kubvira 
zvaakadzoka kubva kuhusungwa haasati ambopindawo 
mugumbeze rimwe chete neni. Uyezve hapana kana nezwi 
rimwe chete zvaro raakambotaura nezvomwana uyu. 
Ndakanga ndisingambozivi kuti aindifungireiwo mumwoyo 
make, kusvikira nezuro. Ndakawana zvichindiomera ... 
zvakaoma... Akanga atanga saaingotaura nyayawo zvayo 
asi akazopedzisira asisagoni kududza mazwi. Akayeuka 
musi uyo Gikonyo akadzoka kubva kuhusungwa. Aida 
kutaura naye, aida kuti anzwisise zvakanga zvaitika, akanga 
aedza napose paaigona asi hapana izwi rakabuda mukanwa 

make. Kuuya kwake kunenge kwakanga kwamuvhundutsa 
zvokuti pfungwa dzake dzakatadza kana kuumba izwi rimwe 
chete zvaro. Mwoyo wake waida chaizvo kumubata, kumu- 
gunzva, kumutsanangurira asi ndipo paakaramba ongota- 
risa kumadziro achishaya kuti Gikonyo aida kuzoita sei 
naye. Akadzima ndangariro iyi, ndokumbonyarara, chiso 
chake chichiratidza kusuwa, asati adzokera panyaya yaa- 
kanga afambira. ‘Zvisinei, izvo hazvichisina nebasa rose iye 
zvino. Takapopotedzana madeko, ndichibva ndadzokera 
kumusha kwangu.’ 

‘Usadaro!’ Mugo akakanuka ashamiswa, zvakanga zva- 
mubaya. 

‘Ichokwadi. Asi hazvisizvo zvandafambira manheru ano. 
Ndatumwa namadzimai omuThabai noomudunhu reRu- 
ng’ei. Vari kukumbira kuti uuye kumusangano mangwana.’ 

‘Handikwanisi kuuya,’ Mugo akanga atsika madziro. 

‘Hazvinzarwo kani,’ Mumbi akapindurawo, kana zvaiva 
zvenharo, ndizvo zvaakanga auya akagadzirira. 

‘Kwete, kwete.’ 

‘Aiwa kani — chimbofunga, vanhu vose ava vakamirira 
iwe chete. Iwe ndiwe wavari kuda.’ 

‘Asi — asika — hazviiti.’ 

‘Vari kuchemera iwe.’ 

‘Mumbi, Mumbi,’ Mugo akaita seaibayiwa mumwoyo 
make, 

‘Hauoni here kuti haungamboregi? Ha? Wadarireizve? 
Unototi uuye chete!’ | 

‘Ndati hazvibviri kani!” 

‘Kubva chingouyawo zvako kuti usandinyadzise ini ndiri 
kukumbira,’ Mumbi akadaro nechainge chisimba. Akanya- 
tsomudzvokora mumaziso chaimo sezvinonzi aida kuvhura 
mwoyo wake kuti aone kuti simba rake iri raibva pai chaipo. 


Akaona murume oita soonyongodeka. Mumbi akaziva kuti 


akanga apinda muhana make, akaziva kuti Mugo aizoita 
zvose zvaaida kuti aite; akaziva kuti mhuka yake akanga 
aibata, zvino akanga asisaiji kuti ipunyuke. 

‘Mukati unoziva zvauri kundikumbira kuti ndiite iwe?’ 

‘Ko, ndosaziva nei? Asi uchiri kunetseka nokutambura 


kwawakaita muusungwa?’ Mumbi akavhunza oita soonzwa 


tsitsi zvishoma. 
‘Kwete — izvozvo chete — 
‘Zvose hazvo?’ 
‘Ini — handisi kunyatsonzwa kwazvo.’ 
‘Tinozviziva kuti wakatamburat. Takazvinzwa zvavaka- 
kuita muusungwa — kukurova kwavaikuita. Usati hatizvi- 
ne e5 
zivi. 
‘Makazvinzwa?’ 
‘Hongu. Asi chimbon 


chaizvo.’ 
“Hapana, kunze kwokuti ndakaona varume vachigwesha 


nomuvhu sezvirema nokuti maoko avo Zvose namakumbo 
zvakanga zvakasungwa nengetani.’ Zvino akanga otaura 


nezwi rakanga raderera, raitya, somwana mudiki. ‘Imwe 


nguva ndakaona mabhotoro achirovererwa nenyundo 


kumashure kwavanhu. Wainzwa vanhu vachiuura semhuka 
dzakapfigirwa muzvizarira. Izvi zvakaitika kuRira.’ Aka- 
mbonyarara sezvinonzi aifunga zvinhu zvakanga zvaitika 
kare kare asi achiita seaizviona zvichitoitika ipapo paaitaura. 
Akabva akotamira pedyo naMumbi zvishoma sezvinonzi 
aida kuzevezera chimwe chinhu chaaisada kuti chinzwikwe 


navamwe, sechipwere. ‘Pandakaona muchena ndichiri 
mudiki, ndakanga ndisingazivi kuti aiva chii kana kuti aibva 
kupi. Asi iye zvino ndava kuziva kuti muRungu_ haasi 
munhu — usambofe wakazvikanganwa — haasi munhu, 
ndiSatani chaiye, mamhepo akazvigarira.’ Akambonyarara- 

dokuendererazve mberi. ‘Ndakaona 


zve achimbofema, n 
mumwe murume avakanga vatswanya zvinhu zvake nepi“ 


njisi. Akabuda muhofisi mavaitivhunzira achibva apunzikira 
pasi achichema: nhai nhai kureva here kuti handichazoni 
ndakagunzvana nomukadzi wangu zvakare? Nhai Mwari 
iwe, ndinogotarisana naye seiko ndafa zvangu kudai sezva- 
vandiita izvi? Kana ndiri seni ndakanga ndakatarisana 
nerima gobvu raingova ziendanakuenda mumwoyo mangu.” 

Misodzi yakadzutuka mumaziso aMumbi. Mwoyo wake 

zvose hazvo kani.’ 


diudzawo iwe kuti vakakuita sei 


wakapisa neshungu dzokuda kugadziridza zvakanga zvasha- 
tiswa, kurapa pakanga pakuvadzwa. 

“7vino kana zvakadaroka Mugo,’ akakumbira mukati 
memisodzimo, ‘unotofanira kutaura pamusangano 
mangwana. Handisi kuti utaure nezvehanzvadzi yangu 
bodo, uyo akatofa kare kare akavigwa. Basa rake pasi pano 
rakapera. Ndinoda kuti utaure kuvapenyu. Vataurire nezve- 
avo vose vakaremadzwa nehondo, vose vakasiyiwa vasina 
kusimira neavo vakasiyiwa vapiwa mavanga namadzvanga: 
nherera dzose nechirikadzi dzose. Taurira vanhu vedu zva- 
wakaona.’ 

‘Hapana chandakaona.’ 

‘Nyangwe pasina chawakaona, vataurirewo izvOzvo, 
chero wavataurira chete, Mugo,’ Mumbi akadaro aona kuti 
mhuka yake yakanga yoda kupunyuka. Akaedza kuramba 
akamubata kuti asatsvedze ndokuona kuti Mugo akanga 
odedera. 

‘Uri kuda kuti nditaure nezvangu here?’ 

‘Zvose hazvo. Vataurire zvose.’ 

‘Ndizvo here chaizvo uri kuda? Kuti ndifushunure zvose 
hazvo?’? Mugo akavhunza, izwi rake rati kwirirei. Kusha- 
nduka kwakaita izwi rake — semhuka iri kuda kuurayiwa 
— kwakavhundutsa Mumbi. 

‘Ehe,’ Mumbi akabvumira nechisimba. 

‘Ndaida zvangu kuzvigarira upenyu hwangu. Ndakanga 
ndisinei nezvinhu zvakanga zvisinei neni. Ndipo paakauya 
kwandiri, imo muno mumba matiri muno. Musi wacho 
kwakanga kwakasviba sezvakwakangoita nhasi uno uyu — 
achibva anditi ndiite zvaaida, achibva andikakaradzira mu- 
zvinhu zvandaisada. Saka ndakamuuraya.’ 

‘Saka wakadii? Ndianiko iyeye? Uri kumbotaura chiiko?’ 

‘Ha! Ha! Ha!’ kwakanga kusisiri kuseka kwake 
kwamazuva ose. ‘Ko, unoti akaponda hanzvadzi yako 
ndiani?’ 

‘Kihika here!’ 

‘Eheka.’ es ' 

‘Akaurayiwa navachenaka.’ 

‘Kana! Ndini — ndakamudzipa — ndakamudzipa —’ 

‘Hezvo! Zvambouya seiko nhai — Muka, Mugo — Kihika 
akasungirirwa pamuti — teerera unzwe, usarambe uchi- 
bvunda kani — ndakanyatsomuona ini namaziso angu aya 
— ndakamuona akarembera pamuti.’ 

‘Ndini! Ndini ndakamuuraya! Ha! ha! ha! Handiti ndi- 
zvo zvawanga uchida kuziva! Kana newewo ndiri kuzo- 
kuurayawo — nhasi chaiye — iwo manheru ano!’ 

Mumbi akaedza kuridza mhere asi izwi rakarambira 
pahuro. Mugo akanga omuvinga, achitaura zvaisanzikwa 
nokungoseka-seka sebenzi. Mumbi akakwakukira kumusuo 
asi akawana Mugo atomugaririra. 

‘Hapana kwauri kuzotizira. Gara — pasi — Ha! Nhasi 
— ndino — kugadzira —’ Akanga odedera zvaityisa, iwo 
mazwi ake achibuda sapaiva nechaiapfura kubva mumu- 
romo make. 

‘Pafunge, kuti upenyu hwako hwese usingawani kana 
hope zvayo — muviri wako wose — kuita souri kunanairwa 
neminwe yausingaoni — maziso anongogara akakutarisa — 
chero papi pese, murima — mumigwagwa — mumunda — 
kurara, kusvinura — pasina zororo — ha! Maziso rudzii 
— asingambopi — zororo — kana kwekanguva kadikidiki 
zvako — kana kumboti regaiwo munhu ambodya — kana | 
kunwa — kana kushanda — mese mese zvenyu — kana kuda 
kundisiyawo ndega -— mese — Kihika — Gikonyo — mu- 
chembere uya — General vaya — Ndiudze, ndiani akutuma 
kuno nhasi? Ndati ndiani? Aha-a! Hayo maziso aya zvakare 
— tinoda kuona kuti anokurirwa ndiani nhasi — iye nhasi 
— zvino uno —’ 

Mhere yakaramba kubuda zvakare. Mugo akanga 
atosvika, akanga atosvika, rumwe ruoko rwatovhara 
muromo wake, rumwe ruchitsvanzvadzira kuti rwobata huro 
yake nechapapi. Mumbi akafemereka achiuura zvaityisa. 
Akatarisa mumaziso aMugo. Zvaakaonamo haaizombofi 
akagona kuzvitsanangura. Pakarepo akabva angorega ku- 
rwisa kwose, omurega achiita zvaaida. 

‘Chiiko, nhai Mugo? Zvamboita seiko?’ akavhunza 
achipfikura. 
Kana paine mumwe wenyu akamboshanyira Thabai, kana 
kuti rimwe ramatunhu masere akatenderedza Rung’ei — 
kubvira kuKerarapon kusvikira kuKihingo — tinofunga kuti 
akatombonzwa chete zita rokuti Thomas Robson, kana kuti 
Tom Chikara, sokudaidzwa kwaakanga oitwa. Tingangoti 
zita romurume uyu zvose nechimiro chake ndizvo zvaiva 
mufananidzo wenhamu dzatakaona mumazuva iwayo 
aakaitwa Mudzviti womuRung’ei, mazuva aipisa hondo 
yorusurgunuko rwedu. Vanhu vazhinji vaiti aipenga. Zita 
rake chairo raityisa, vachimuti Tom chete kana kungoti 
‘munhu uya’ sezvinonzi kuridudza rose zvaizoita kuti angoti 
dzumbunuku kana napaakanga asingafungirwi. Izvi ndi- 
zvowo chaizvo zvaiwanzoitika: musina kana kumbo- 
zvifungira kuti angava pedyo, maitozongozorok a asvika ne- 
jipi yake, chigwagwagwa chakaradzikwa pamabvi ake, 
kavhorovhoro kakavharidzirwa nebhachi rake mumudhebhe 
wake wekaki, iko kumashure kwemota kuine musoja 
mumwe kana kuti masoja maviri. Makavarairwa zvenyu 
maitozopepuka mumwe munhu atobatwa. Vanhu vaaibata 
ava aivadaidza kuti Mau Mau. Aivapinza mujipi yake oe- 
nda navo musango umo aindovaudza kuti vachere makuva 
avo. Vapedza izvi, aivapfugamisa namabvi avo. Vasati va- 
mbopedza kunamata aibva avavhurira chigwagwagwa 
chake. Nguva zhinji aiwanzoshandisa chivhorovhoro. Asi 
nedzimwe nguva aigona kungoregerera munhu nyangwe 
anga atopfugama pamuromo peguva rake. Nokudaro 
munhu ainge abatwa aisaziva kuti otiza here abve ango- 
pfurwa ipapo kana kuti ombomira aone kuti Tom aizosha- 
ndura pfungwa dzake here. Vanhu vaiti Tom aiva kwese 
kwese. Runyerekupe rwake rwakapararira somoto. Vamwe 
vaiti vakanga vaona Tom kwakati, vamwe vachiti vakanga 
vamuona kwakati. Vamwevo ndivo vakanga vamuona 
muhope dzavo ndokumuka vachivhumuka nokuridza 
mhere. Aiva chikara ch@idya vanhu, achirarofamba usiku 
hwose nokuswerofamba zuva rose. Aiva rufu. Vanhu vaa- 


263 


a” 
inyanya kuitira utsinye ndavaya vaibviswa mumapurazi 
avachena omuRift Valley vachiendeswa kumaruzhevha ama- 
Gikuyu. 

Umu maiva mugore ra-1954. 

Mabasa ake aya akazosvika _kumagumo kwawo muna 
Chivabvu wa-1955. Mumwe musi zuva rovira akanga achi- 
bva zvake kuRung’ei achienda kumahofisi omumaruwa 
nemota yake. Akaona mumwe murume aizvifambira zvake 
oga mumugwagwa wetara waaifambawo nawo uyu. Murume 
uyu akatsaukira parutivi pomugwagwa apo mota yaTom 
yakanga yopfuura. Tom akamudaidza. Murume uya akabva 
afamba akananga kwaiva naTom, mabvi ake achiita seairo- 
vana nokutya. Asvika pamota paya mazino_omurume uyu 
aitonzikwa kurira kwaaiita nokugeda-geda zvokuti Tom aka- 
tomboseka zvake. ‘Musatye zvenyu sekuru,’ akadaro achiita 
seaifara, achida kuti murume uyu arege kutya. “Tom haasi 
kuda kukudya.’ Pakarepo sekuru vaya vakati muviri wavo 
twasanu, ndokuburitsa chimwe chinhu kubva muhomwe 
mavo nokukurumidza, mabara maviri achibva abvovora nzira 
yawo achipinda mumuviri waT om. Mapurisa aTom akanga 
avhundutswa zvokuti pavakazopepuka murume uya akanga 
atosvetuka ruzhowa rwaiva padivi pomugwagwa otonanga 
nechukuzvitoro zvamakura. Vakanongedzera pfuti dzavo 
mudenga ndokudziridza. Tom haana kufira ipapo. Zvinonzi 
akatyaira mota yake oenda kuhosipitari uko akazondofira 
mushure mamaawa matatu. Hanzi hapana kana nezwi rainya- 
tsonzikwa raakagona kutaura panguva yose iyi kunze kweku- 

1 ngoti, Mbwa dzavanhu. 

Hapana kuzoita nguva huru misha yose isati yazara 
namasoja; shoko rakanga rafamba, raizobudazve muma- 
pepanhau richiti iro: Mudzviti akanga apondwa neMau 
Mau. 

Pazuva iroro — kana nazvino vanhu vachiri kungo- 
zvitaura — Mugo akanga afumoenda, samazuva ose, 
kukamunda kake kaiva pedyo nechiteshi chechitima 
chomuRung’éi. Pfungwa dzake dzakanga dzichifashaira 
nezvinhu zvaaigarofunga, zvinhu zvaimbopota zvichimu- 

bvisa munhamu dzanhasi zvichimukanda murufaro 
rwamangwana. Zvinhu izvi zvakanga zvotoita sechiratidzo 
chezvimwe zvishamiso zvaizoda kuzoitika. Kenya yakanga 
yava namakore matatu iri muhondo asi iye akanga 
apunyuka asina kana nakadzvanga zvako: mukati pane 
zvazvakanga zvisingarevi? Vamwe vanhu vakanga 
yaendeswa kuhusungwa, vamwe vakanga vatizira musango: 
zvese izvi zvinenge zvaingoitika kune imwewo nyika yakanga 
isinei naye. Aizvigarira zvake ega akamirira zuva raainzwa 
kuti richauya, zuva iro tsuri nengoma zvaizoridzwa achipi- 
nda munyika itsva yakanga yakamumirira. Ainzwa nyaya 
dzaitaurwa navanhu apo vaivaka misha yavo muThabai 
itsva; asi mazwi avo akanga asinei nawo: yaiva mhosva yake 
here kuti vakadzi vakanga vari kuita mabasa echirume, kana 
kuti pwere dzakanga dzokurumidza kuita vanhu vabve zano 
nguva yadzo isati yasvika? Handiti kana naiyewo akanga 
abvira kuzviriritira achiri pwere? Mugo ndiye akava mumwe 
wavanhu vakapedza kuvaka dzimba dzavo nenguva yakanga 
yatarwa. Akanga azvivakira imba yake ega pasina mumwe 
munhu aimubatsira: kucherera mapango, kupfirira zvose 
nokuinama nedhaka achingova ega. Kuvaka imba iyi ndicho 
chakava chinhu chikuru chokutanga chaakanga ati aita 
muupenyu hwake. Paakatamira mumba yake itsva iyi, 
upenyu hwake hwakadzokera pamagariro ake amazuva ose: 
kuchengetedza mbesa dzake, ziso rake rakatarisira pane 
ramangwana. 

Pamusi uyu, aiva manheru eChishanu, akadzoka kubva 
kumunda kwake aneta zvikuru. Akasvikomisa badza rake 
nedemo rake nechidziro chemba yake asati azarura musuo. 
Akanzwa mwoyo wake kufara paakabata kiyi yapamusuo 
pake. Aiti kana okiyinura musuo wake omboita saakanga 
achitadza kunyatsonangisa kiyi yacho muchimai chayo, 
kuita saakanga asingadi’ kuvhura musuo wake. Izvi 
zyaimufadza: aiona imba yake iyi iri imwe nhanho 
mukubudirira kwoupenyu hwake. Apinda mumba, 
akasvikogara pamubhedha wake achiyeva chidziro chayo 
chakanga chichine dzimwe nzvimbo idzo dhaka rakanga 

risati raoma, ndokuzotarisa denga rayo raiva neumwe uswa 
hwakanga hwakarembera seminhenga yenungu. Pava paya, 
mumba makatanga kusviba. Akatungidza rambi rake 
ramafuta achiridza zvake muridzo. Akazokuhwidza moto 
ndokukanga mutakura wake wechibage nenyemba pama- 
pfihwa ake matatu. Uku ndiko chete kwaiva kudya kwake 
kwomuswere wose. Aiwanzobika mungai wechibage 
nenyemba wakawanda, ozopota achiukamura-kamura zuvą 
nezuva oukanga achiita mushoma mushoma waingokwana 
kuita chisvusvuro chezuva rimwe chete. Apedza kudya, 
akaenda kumusuo ondotarisa kuti akanga aisa chihuri here. 
Akambopedzazve chinguva achiyeva chihuri chesasa rake. 
Akanga ava namakumi maviri amakore ana makore 
mashanu. Akanga asati ava nechii zvacho chaaiti chakewo 
— kunze kwemba yake nomunda wake — asi aiona sokuti 
zvese aizozviwana namaoko ake aya. Akazvambarara 
pamubhedha wake: aifarira kuzvambarara pamubhedha 
wake nguva dzose dzaaibva kumunda aneta. Akakwiza 
dumbu rake, ndokudzvova: akanzwa sokunge pakanga 
pasinazve chimwe chinhu chaaida. Kunze kwemba yake 
kwaiva nemitemo yakanga yaiswa nehurumende, mitemo 
yairambidza vanhu kufamba nenguva dzakanga dzatarwa. 
Zvakare, mitemo iyi yakanga isinei naMugo nokuti kana 
kubvira isati yavapo muna-1952, akanga asinga- 
nyanyofambi-fambi. Akanga azvijaidza kuti kana achinge 
arara, pangava pamubhedha kana kuti mumunda make, 
pfungwa dzake dzaibva dzanyatsogarana dzonyatsozorora 
zvisina muchokoto. Panguva idzi ainzwa mwoyo wake 
uchiita hurukuro namazwi aaisaziva kuti aiva anaani. Mazwi 
aya aizopedzisira anyongodeka ose kwasara rimwe chete 
bedzi: izwi raMwari richidaidzira, Moses, Moses! Ipapo 
Mugo aibva angopindurawo: Ndiri pano, Tenzi. 
Ndipo paakanga asvika muchiroto chake chamazuva OS 


ichi paakazonzwa miridzo, mheremhere nomutsindo we- 


tsoka dzaimhanya pamusi uyu. Miridzo iyi yakaita seinotse- 
hete nepfungwa dzaMugo. 


mura rima raivako pamwe ¢ 
Miridzo yakadai iyi yaiwanzonzwikwa apo varwi vomusango 

vainge vaine nzvimbo yavairwisa kana kuti vachinge vauraya 
muvengi ainyanyozivikanwa. Asi pakanga pava nenguva 
yakati kuti mheremhere yakadai iyi isati yanzikwa mu- 
Thabai; yakanga yapedzisira kuitika musvondo rakanga 
raurayiwa Mufundisi Jackson Kigondu naTicha Muniu. 
Miridzo iyi yaiti pamwe yomboita seirrmumadziro, pamwe 
yonzwikwa ichiita seiri kure kure — sokunonzi kwaiva 
nemhepo yaiti ikambovhuvhuta, yombomira; yovhuvhu- 
tazve, yomirazve. Mheremhere iya yakabva yanyarara. 
Musha wose wakamboti zi-i, pasina kana nakai zvako 
kaipfakanyika. Pakarepo, runyararo urwu rwakabva 
rwabvarurwa-bvarurwa nokurira kwepfuti. Kwakanzwikwa 
mazwi aidaidzira, Mugo achibva anzwa mazwi echikadzi 
achiridza mhere nechokure. Pfuti dziya zvino dzakanga 
dzorira sedzaiswedera pamba paMugo, iyo miridzo yoita 
zvino sebopopo remvura, bopopo raiva nengozi yeropa 
mukati. Pane munhu akadaidzira: Robson. Mugo akaramba 
akati favava pamubhedha pake negokora rake rorudyi, iyo 
hana yake ichipangura ngoma pamusana pepfuti dzakanga 
dzoita sedzakanga dzava muchivanze chake. Kana mhere- 
mhere yacho yakanga yati nyanyisei zvakare. Mheremhere 
zhinji yakati mbo mbo mbo zvakare. Mugo akanzwa 
murume aiuura achigunun’una: Ndanga ndichienda zvangu 
kumba kwangu. Chokwadi ndanga ndichienda kumba. 
Pakazopera bongozozo iri, Mugo akarara pakare asi ari 
pakati pokusvinura nokukotsira. Mugo ndiye aiva mumwe 
wavanhu vashoma vakanga vaita mhanza yokusanetswa 
namapurisa aisecha dzimba dzavanhu usiku. 

Haana kuziva kuti akanga atora nguva yakadii akarara 
kudai asi akaziva kuti paakapepuka akanga anzwa pamusuo 
pemba yake pagogodzwa. Akavhura maziso ake, avhu- 
nduka, ndokumuka ogara. Kuti angava ani? Sasa raka- 
gogodzwazve. Mugo akati fambe-fambei, ndokumira, 
ndokuti fambe-fambei zvakare, ndokumirazve. Akagumha 
rambi rake, richibva radzima. Rima rakazara mumba umu 
rakabva ramutyisa kudari A kugogodzwa kwaiitwa pamu- 
suo pake. Akabata-bata pamapfihwa otsvaga machisi. Ipapa 

pfungwa dzake dzaingopishana: ovhura musuo here kana 
kuti orega? Pakazogogodzwa gonhi rwetatu, kugogo- 
dza kwacho kusisina muganhu, ndipo paakazosvetukira 
kumusuo ondovhura. Akapeukira padivi kuti mapurisa 
apinde panguva imwe cheteyo achienderera mberi noku- 
tsvaga machisi iya. 

“Regai ndibatidze mwenje,’ akadaro nezwi raisanzwikwa a- 
chikanda ziso kumumvuri womunhu akanga amire pamusuo. 

‘Chimborega zvemwenje izvo,’ murume uya akadaro ne- 
zwi raiva rakaderera. ‘Chiedza chamavhunze ari muchoto 
aya chakakwana.’ 

‘Ndiwe ani?’ 

‘Ssh! Taurira pasi . . . Usatye zvako.’ 

“Asi ndiwe ani?” Mugo akavhunzazve hana yake 
ichipapadza kurova, asi achiita saakanga aziva izwi 
romunhu wacho. Murume uya akaseka zvishomanene, 
Mugo achibva anzwa imba yose ichipinda chando. Ipapo 
akabva agumha chikoko chemachisi. Paakanga oti 
achiibatidza murume uya akabva azevezera. 

‘Usadaro — musha wese uzere mapurisa — Afa! 

“Ani wacho?’ 

‘Mudzviti.’ 

‘Robson?’ 

“Ehe. Ndamupfura. Ndanga ndakangomirira chanzi 
yokumupedzisa chete — kwemwedzi mizhinji kwazvo.’ 


Mugo akanzwa izwi romurume uyu richiita seraiva 
nemisodzi, nyangwe zvazvo aitaura nezevezeve. Chikoko 
chemachisi chiya chakadonha kubva mumaoko aMugo. 
Akakotama kuti achinonge asi pfungwa dzake dzakanga 
dzisiri mune zvaaiita. Akanga anzwa mudumbu make kurira 
kuti chohwe-e paakanzwa zvakanga zvataurwa nomurume 
uyu. Muviri wake wose wakaita sowaidyungwa-dyungwa 
neminzwa zana. 


‘Rega nditungidze rambi,’ akataura nezwi rakanga risisiri 
rake. 


‘Tungidza zvako kana uchida — pamwe ndiko kuti 

vagorega kunyumwa — asi chete kungoti ini zverima ndi- 
zvo zvandakajaira — unofunga kuti vachasecha dzimba 
dzese usiku huno here?’ 

Mugo akazotungidza mwenje. Akatarisa muenzi wake. 

‘Kihika!” akakanuka. 

Kihika akanga akapfeka zijazi rakanga ranzwa netsvina, 
rangova marengenya, yiri rorudzi rweaisimbopfekwa 
namasoja muhondo huru yokupedzisira yapasi rose 
(panguva idzi majazi aya akanga owanzopfekwa neha- 
rahwa). Mumakumbo make aiva namatenesi machena 
akanga atindivara nedhaka. Vhudzi rake raiva pfupi rakati 
nyangarara nokusakamwa zvokuti chiso chake chaibva 
chatvisa. Mugo akaita madududu ndokusvikozembera 
pabango raiva pedyo nomubhedha wake. 

‘Nda — ndanga — ndisingazivi kuti ndiwe.’ 

*“Ruregerero,’ Kihika akadaro achitarisa-tarisa nemba 
yose. ‘Ndanga ndisingadi kuti vanditevere musango. Uyezve 
ndanga ndichida kukuona — ‘ndakagara ndiine shungu 
dzokuda kumbotaura newe.’ 

‘Ga-gara zvako pacheya iyo.’ 

‘Haina basa. Ndajaira kugara ndimire. Tinogona kupedza 
mazuva namazuva — siku nesikati — timire chete. Kana 
kuchonjomara.’ 

‘Nemhaka yei?’ 

‘Kungokotsira chete kutsvaga rufu.’ 

‘Ko, zvino u-unoda kundiuraya here? Hapana cha- 
ndakaita ini,” Mugo akademba-demba. 

Asi Kihika asati apindura bongozozo remiridzo riya 
rakatsemurwa zvakare panze. Kihika akahwipura chivho- 
fovhoro ndokuti hwatata ogwesha achipinda pasi 
pomubhedha. Mugo akangoti mvorokosho pachigaro oda 
kuchema. Vaitomubata chete, hazvaimbokona: kuto- 
chengetedza zvake gandanga! Akabva ayeuka mwenje 
achibva adzima rambi. Imba yakabva yanzi murima tiba 
qvakare. Miridzo iya yakanyarara. Kihika akazvonyongoka 
Obuda maakanga azvipfoke a ndokumira padyo nechoto. 
Mugo akaita zvokuonera ma@zengerere: mumvuri waKihika 

‘Hatingourayi chero munhu,’ akatanga kutaura sezvino- 
nzi hapana chakanga chaitika. ‘Hatisi mhondi. Hatiguri 
vanhu misoro saRobson anongouraya varume navakadzi 
pasina chikonzero kana chinangwa.’.Aitaura achikurumi- 
dza, saaibvunda, achitenderera-tenderera nechoto. Kuti 
ndiye murume akanga apisa kamba yeMahee uyu? Kuti 
ndiye murume uya akanga aita kuti vakadzi vadzure vhudzi 
ravo nokubvarura mbatya dzavo- namashoko ake pamusa- 
ngano uya uyu? 

‘Chedu kudzosera chete, kutsiva zvatakaitirwa. Warohwa 
dama rokurudyi, wopira rokuruboshwe. Gore rimwe, 
makore maviri, matatu — makumi matanhatu amakore 
uchingorohwa chete. Wozoti rimwe zuva, kwete, handichadi 
zvokuvaregerera, zvanyanya izvi. Ndipo paunoisa musana 
wako kumadziro senjiri, wotangawo kudzosera, kutsivi- 
dza. Izvozvo unenge usina chauinacho, uchingovimba kuti 
kushinga kwako kuchaita kuti ukunde. Unofunga 

tinonakidzwa nokurwira chikafu netsoko namapere 
musango matiri umu? Kutapira kunoita kudziya moto 
nokuzipa kwokugumbatirwa nomukadzi murere zvenyu 
pedyo nechoto ndakambokunzwawo, ndinokudawo. Wa- 
zviona? Saka tichiuraya. Muvengi asingadi kuona rusu- 
nunguko rwomutema ngaafe. Vanoti tiri mbwende. Vanoti 

hatingambokuriri bhombu ravo. Izvo ndizvozvowo chaizvo, 

kana tikasashinga hatimbovakundi. Pasi nembwende. 

Mbwende ngadzitsokodzerwe dzife. Pasi nougwara hwama- 

dzibaba edu. Chii chavakaitawo chandingayemure? Ndizvo- 

zvozve nanhasi uno, namangwana zvichangovazve izvozvo: 
mbwende dzose navose vane mwoyo yamakunguo vachapa- 
radzwa zvokuti havazombofi vakazivikanwazve pane rino 
pasi. Vakashinga chete, vakasimba, ndivo vachatonga. 

Hapana chaitadzisa madziteteguru edu kuti ashingewo. 

Ndiani akasikirwa kuti kana asina simba afe ari mbwende? 

Hapana. Sei ndichiti hapana? Nokuti kana vanhu vakaba- 

tana muchinangwa chavo nomwoyo mumwe chete vano; 

kunda, vakasimba kudarika bhombu chairo. Havazogwe 

- gwadzi kana kutiza pfumo romuvengi. Mhandu yavo ndiyo- 
ichatovatiza. Usati zvandiri kutaura izvi kupenga. Dai 

kwaingova kutaura chete, kana kuti dai zvaingova zvisha- 
miso chete, unofunga kuti Pharaoh aizoregedza vana 

velsrael vachienda iwe? Asj akavaregedza nokuti pakati 

pousiku Tenzi akauraya matangwe ose munyika yeEgypt: 

kubvira padangwe raPharaoh raitonga kusvikira padangwe 

romusungwa wose aiva mutirongo. Kana namatangwe 

emombe dzavo akaararanhisa. Kuzoti aona izvi, pazuva 
raitevera racho, Pharaoh akarega vana velsrael vachienda. 

Akanga arohwa panyama nhete. Ichi ndichowo chinangwa 

chedu. Mhandu ngairohwe zvakasimbarara, ngaikwenyerwe 

mheni muhana mayo. Ngaisambopihwa zororo rokudzipfo- 

dora mumubhedha mayo siku nesikati. Ichabvuma chete, 

ichanzwa uturu hwemiseve yedu yakazodzwa_ chepfu. 

Richava bvoripfori sembeva dzadirirwa guchichi mumwena 

nedembo, vasisazivi kuti museve uri kubva napapi. Mudzva- 

nyiriri ngaaridzirwe bhanan’ana mudundundu make.’ 

Aitaura asina kana kukwidza izwi rake, achiita saakanga 
asingaoni kuti Mugo aivapo, kana kumborangarira zvake 
kuti aiva pakati pengozi, kuita somunhu akasvikirwa. 
Ukasha hwake nouturu hwokudzvanyirirwa zvainzikwa 
mukufashuka kwamazwi ake aidzutuka sezvinonzi muromo 
wake wakanga waita mudiki. Izwi roga roga raibuda 
mumuromo make raibva-‘rasimbisa pfungwa yaMugo yokuti 
murume uyu alpenga chete. 

‘Unofunga kuti hatityi kufa nhai? Yakakunyepera n’anga 
yakakuudza izvozvo. Pandadaidzwa naRobson mumu- 
gwagwa umo ndambofunga kuti makumbo angu amera 
midzi. Izvozvo ndanga ndangomirira kunzwa bara richipfe- 
kera muditi rangu. Ndakaona varume vachizviitira mvura 
havamwe vaiseka vava kupenga pavaingonzwa nyaya yokuti 
taizondorwisa kwakati. Kudzinda nokugomera kunoita 
murume ava kufa — kuita zvake semhuka — hakusi 
kwokuti ungazombofa wakéda kukunzwa zvakare. Asika 
kunototi kufe vamwe kuti voruzhinji vararame. Ndizvo 
zvinoreva muchinjiko pazuva ranhasi. Tikasadaro tinofa tiri 

nhapwa, mbwa dzakasikirwa kutakurira muchena mvura 
nokumutsemurira huni narini narini. Rusununguko kana 
unhapwa — wokwamurume ndounobvuta rusununguko 
achizvipira kufa achirurwira semvumba. Tinoda —’ 

Akabva amira kutaura kana kufamba-famba kwaaiita. 
Ndipo paakazoita saakanga ayeuka kuti mumba umu maiva 
naMugo. Mugo akanga oita saakaroverwa muchigaro chake, 
asingapfakanyiki, akangotsikitsira pasi, pfungwa yake huru 
iri yokuti nhasi mapurisa vaiiomubata chete. Pakanga 
pasisina zvokukahadzika kuti Kihika aipenga, kupenga 
chaiko. Pfungwa iyi yakawedzerd kutya kwake. 

‘Uri kudei chaizvo?’ Mugo akavhunza, pfungwa yava 
yokuda kuti Kihika arambe achitaura. Aiziva kuti benzi 
kana kuti mupengo wakanga usinganyany} kutyisa kana 
ukange uchitaura. 

‘Tinoda sungano yakasimba, vanhu ngavabatane pamwe. 
Muchena anozviziva izvi saka achizvitya. Unoti chaari 
kuitira kuti vanhu vedu vagare muzvimisha zvakatsikinyi- 
dzana pamwe chete kudai chii? Ari kuda kuti titadze 
kuonana navanhu vedu nokuti anoziva kuti simba redu 
rinobva muvanhu. Asi haazofi akabudirira. Tinofanira ku- 
bvisa minzwa yose nezvimhingamupinyi Zvose zvinotitadzisa 
kusvika muvanhu. Ndaisimbokuona zvangu vanhu vachiri 
muThabai yakare. Uri murume anozviitira zvinhu zvake ega. 
Uri murume anoziva, murume akaona nhamu. Murumg 
akaita sewe ndiye atiri kuda kuti atungamirire bato-rinosha- 

nda muchivande mumusha mutsva uno.’ 

Izwi roga roga raibuda mumuromo maKihika raiitą 

_seraidzimbira Mugo pachironda chaisaonekwa. 

‘Ha-handina — handisati ndambotora mhiko,’ akaedza 
kuramba. 

‘Ndinozviziva,’ Kihika akadaro. ‘Asi chiiko chinonzi 
mhiko? Kune vamwe vanhu vaunotoresa mhiko kuti vagare 
mumusangano. Ndivo vaya vasingagoni kuchengeta tsindi- 
dzo kunze kwekunge watovamanikidza kuti vatore mhiko. 
Ndinovaziva. Ndava kuziva zvinofunga munhu noku- 
ngotarisa chiso chake chete. Kana iko zvino izvi, vangani 

vakatora mhiko vasiri kusweronanzva zvigunwe 
zvomuchena nhasi? Kwete, Mugo. Mhiko haisi iyo inoitisa 
kuti munhu anzi akashinga. Munhu anotanga aratidza 
paamire ozotora zvake mhiko kuri kungosimbisa chete kuti 
haazodzokeri shure mune zvaanenge asarudza kuzoita. 
Kusarudza kuzvipira kana kusazvipira kufira ruzhinji 
_rwavanhu zvinoitwa nomwoyo womunhu, kwete nemhiko 
yomuromo wake. Tingangoti mhiko ndiyo mvura iya i- 
nosaswa pamusoro pomunhu kana achibhabhatidzwa, 
chioniso chokunze chete, asi mwoyo wake unenge watosha- 
nduka kare.’ " £ 

Mugo akambofunga twakawanda. Akayeuka kuti chihuri 
chakanga chisina kukorekerwa. Akasimuka ndokufamba 
napamberi paKihika ndokundosvikoisa nzeve yake paburi 
rekiyi oteerera zvaiva panze. Akambofunga zvokuti atize 
kana kudaidzira kumapurisa ndokuyeuka kuti Kihika aiva 
nepfuti. Uye pfuti iyi yakanga ichangobva mukuuraya 
munhu. Akaisa chihuri ndokudzokera ondogara panzvi- 
mbo yake. Aiita saairota. Chinenge chakanga chisiri 
chokwadi kuti murume akanga apisa kamba yeMahee, 
murume akanga achangobva mukuuraya Robson, akanga 
achitori mumba make panguva iyi zvechokwadi. Akambo- 
funga kuti ataure asi ndokushaya chokutaura kana chokuita. 
Pari zvino musha wose wakanga wachiti zi-i: miridzo iya 
noruzha rwepfuti zvonge zvinhu zvakanga zvaitika makore 
akapfuura. Asi Kihika akanga achirimo, asisafemereki kana 
kufamba-famba nemba yese. Akanga oita saatogadzikana 
zvake. Aiva iye chaiye Kihika pauzima, iye pachake 
munyama, kwete muhope’ bodo. 

‘Ndichada kukuona svondo rinouya,’ Kihika akadaro 
somunhu akanga abudirira mune chimwe chezvinangwa 
zvake. Mugo akangogutsurira musoro wake chete. Kihika 
akabva anyatsoronga nzvimbo yavaizosangana yacho 
musango reKinenie. 

Kihika asati ambonyatsopedza kutaura, runyararo rwuya 
rwakamwaurwazve rwetatu nemheremhere yaiva kure 
nokurira kwepfuti. Kurira kwepfuti uku nemhere iyi 

zvakaramba zvoti zvikadzikira zvokwirira asi kwazvino ha- 
zvina kuzonyarara. (Ramangwana racho Mugo akanzwa 
kuti paiva nechitsama chavarume vakanga vatorwa mudzi- 
mba dzavo zvichitevera rufu rwaRobson. Varume ava vaifu- 
ngirwa. kuti vaiva veMau Mau. Vamwe vaviri vakanga 
vapfurwa mumusha umu usiku uhwu vakazoburitswa 
mumapepanhau vachinzi vainge vari vamwe vechikwata 
chamagandanga akanga ahwandira nokuponda Mudzviti 
uyu akanga asina kana nechombo zvacho chokuzvidzivirira. 
Mapepanhau aya akati zvakare mabasa akanga aitwa na- 
Mudzviti uyu mukubatsira dunhu iri aizivikanwa zvikuru.) 
Kihika akaenda kumusuo ndokuteerera. Zvakare, Mugo 
akambofunga zvokutataritsana naKihika nokudaidzira kuti 
azonunurwa. 

‘Chirega ndiende mumwe wangu — vangangodaro vaka- 
zofunga zvokutsvaga mudzimba,’ Kihika akadaro nezeve- 
zeve. Kutya kwake kuya kwakanga kwadzokazve; akanga 
ava munhu aiziva kuti aivhimiwa zvakare. Akavhura musuo 
ndokuupfiga zvinyoronyoro pakare. 

‘Usazokanganwe musangano wedu, akadaro asati asvova 
achipinda murima ndokunyangarika nokukasika, chinyara- 
rire, sokuuya kwaakanga amboita. 

Mugo akamboti tumbi kumira pakati pemba yake itsva 
kwechinguva. Akanzwa pasi paakanga akatsika pasina 
kusimba. Akabva amhanyira kumusuo zvakare ndokusviko- 
uti bherengende, achiti zvimwe angangodaidzira kuti vanhu 
vauye kuzomubatsira. Akadongorera murima. Kechitatu, 
akakorekedza chihuri chesasa rake. Asi zvakanga zvichaba- 
tsirei kuisa chihuri? Tvaitova nani zvazvo kugara mumba 
isina sasa pane kuita sasa risingagoni kudzivirira chando 
nenjodzi kuti zvirege kupinda. Akabvisa chihuri chiya ndo- 
kudzokera ondogara pamubhedha wake akabata shaya 
namaoko ake. Akaburitsa chimucheka chitematema oti apu- 
kute dikita raiva kumeso kwake nomuhuro make, asi asati 
ambopedza kuita izvi akabva aregedza chimucheka chiya 
chichidonhera pamabvi ake atokanganwa nezvedikita riya 
raimutonhora. Kare kare, akambenge anzwa mazwi aitaura 

ari mumhepo asi hapana kana rimwe chete rawo raakanga 
abata kuti rairevei; mazwi aya akanga ava mumusoro make 
zvino. 

Chinguva chidukuduku chakanga chapfuura arere pamu- 
bhedha wake iwoyu, mumba makare imomu, akanga aona 
upenyu hwake hwamangwana huchifadza. Zvinhu zvose 
zvaiva mumba umu zvakanga zvichiri munzvimbo yazva- 
kanga zviri paaifunga izvi asi iye zvino upenyu hwake hwa- 
mangwana pakanga pasisina. Aitarisira kuti mapurisa kana 
kuti mapurisaruzevha aizouya kuzomusunga kana kumu- 
pfura chaiko achibva angofira ipapo. Akanga ongoona tiro- 
ngo norufu chete. Kihika aiva munhu aivhimwa nehurume- 
nde zvakaipisisa zvikuru mushure mokupiswa kwakanga 
kwaitwa kamba yeMahee. Chirango chokubatwa wakache- 
ngeta gandanga chaiva rufu. Chinangwa chaKihika ndechei 
chaizvo — kundizvuvira mumatambudziko nenhamu isinei 
neni? Ari kudei kwandiri chaizvo? Heya izvi zvokuponda 
yarume navakadzi navana zvaari kuita izvi hazvisi kumu- 
gutsa nhai? Shungu dzake dziri pakuda kuti neniwo ndito- 
dhigidhawo muropa nhai? Handisi hama yake ini. Handisi 
hanzvadzi yake ini. Hapana kana nemunhu zvake wandaka- 
kanganisira ini. Heya ndakatadza nhai kusakura munda 
wangu nokurima mbesa dzangu? Zvino ndonzi ndifire 
“mujeri napamusana pomunhu mumwe chete uyu! 

Mugo akamuka ramangwana racho achishamisika noku- 
ona kuti akanga asati ava mujeri. Akaedza kudzinga pfu- 
ngwa dzomuenzi wake akanga amushanyira usiku ihwohwo. 
Kwaingova kurota chete. Inga ndinosimboita hope dzakafa- 
nana naidzodzi wani. Usiku hunopamhidzira zvinhu zvose 

— kutya, nhamu — zvose hazvo kani! Zvigwenzi nemiti 
“winoshanduka kuita vanhu. Ha! Ha! Ha! Ha! Asi kudo- 
edza kuzvinyaradza sei, zvakaramba.kushanda; chiso cha- 
Kihika chakanga chadhindwa mupfungwa dzake zvokusazo- 
dzimika zvakare: mazivhudzi ake aya, ziso rake rakanga risi- 
ngagari munzvimbo imwe chete — zvose izvi zvakadzinga 
kuzvinyaradza kwokuzvinyepera uku kwaida kuita Mugo 
Wokuti akanzwa muviri wake uchipinda chando nyangwepo 

zuva rakanga rakacheka nyika. Imbofungai munhu anga 
achizvifambira zvake munguva yoruvhunzavaeni, pfungwa 
dzake dzakanyatsodekara, pasina munhu anomuti nhaiwe 
chakazoti chikati. Pakarepo, asingambozvifungiri, rima 
robva rangoti tiba, obva aona kuti angangogona kutyoka 
gumbo nokuti mugwagwa waari kutevera uyu unogumira 
mugomba rakadzama, asi pane gomba racho haapazivi. 
Kwamazuva mashoma akatevera, Mugo aingoitawo zifa- 
mbiramo achiti akabva kumba, oenda kumunda, akabva 
kumunda, odzokera kumba kwake, nguva yoga yoga zvayo 
akangotarisira kuti achanzwa abatwa pabendekete nomupu- 
risa kana kuti mupurisaruzevha. Aiti akangoona musoja 
kana kuti mupurisaruzevha chete aibva anzwa dikita kuti 
teu teu kumeso kwake, iwo makumbo ake enge derere noku- 
shaya simba. Umuwo mupfungwa make aingoona mumvuri 
waKihika uchimutevera, wakamirira mhinduro yake. Ndoita 
sei chaizvo, akazvivhunza. Ndikasaita zvinodikanwa na- 
Kihika, ari kuzondiuraya. Vakauraya Mufundisi Jackson 
naTicha Muniu. Kana ndikaitazve zvaanoda, hurumende iri 
kuzondibata. Hapana pasingasviki ruoko rwomuchena. 
Vangondibata chete, havamboregi kundirembedza pamuti. 
Nhai Mwari iwe, handidi zvangu kufa kani! Inga zvandanga 
ndisati ndaonawo nyika? Mugo akarwadziwa zvikuru, pfu- 
ngwa dzake dzakanga dzavhiringika asisazivi chokufunga 
nokuti upenyu hwake hwose ainzvenga nyaya dzaiva namą 
kakatanwa mukati: kumusha kana kuchikoro aisada kufa- 
mbidzana navamwe vakomana nokuti aitya kuzokwezverwa 
mumadziwo aizokanganisa upenyu hwake. Pfungwa dzake 
dzaifamba sokudaizvi: kana usingaiti mabasa akaipa, 
mabasa akaipa ngaasakugunzvewo, kana usinei navanhu, 
naivowo ngavasiyane newe. Ndiko kusaka zvino, pausiku 
hwoga hwoga, akanga ongodemba-temba ashaya kuti oita 
sei, achingonetsekana nemivhunzo: Ko, andakabira chinhu 
chake ndianiko? Hapana. Ko, ndakauraya munhu here? 
Kwete! Ko zvino Kihika ari kuitireiko zvinhu izvi kwanditl 
kana pasina chandakamukanganisira? 
Godo! Igodo chete, akafunga kudaro ashaya mhindur 

kumivhunzo yake. Pfungwa iyi yakamutsidzira ruvengo 
rwake kuna Kihika rwaaisimbova narwo kare kare. Ruvengo 
urwu rwakaita soruchamudzipa. Kihika, uyo aiva namai 
nababa, munin’ina nehanzvadzi, aigona zvake kutamba 
narufu. Aiva nehama dzaizodaidza zita rake pavana vadzo; 
zita raKihika haraizorovi pamiromo yavanhu. Kihika aiva 
nezvose, Mugo akanga asina kana nechii zvacho. 
Pfungwa iyi yakamutsenga akaota; yakamushatirisa ika- 
zadza mwoyo wake zvokuti yakabva yadzinga zvimwe zvi- 
nhu zvose mumusoro make zvokuti kana nehope dzaka- 
ramba kuuya. Nokudaro, zuva riya reChishanu rakasvika 
asati afunga kuti oita zvipi. Samazuva ose, akatora badza 
rake nedemo oenda nenzira yokumunda kwake. Kuti arege 
kusangana navanhu, Mugo akatora nzira, yakanga isingawa- 
nzoshandiswi yaidimurira nomumakura yakananga necho- 
kuRung’ei. Akanga achiri mangwanani, muminda musati 
mava navanhu. Pese pese paaitarisa aingoona makura ose 
akazadzwa nezvidziro zvedzimba dzakanga dzisati dzapedza 
svondo dzatova matongo omuThabai yakare. Maziso 
aMugo haana chaaiona. Kana mumusoro make makanga 
musina chirimo, muchiita soruware ruchena rwaitosvora 
maziso panguva dzamasikati. Akanga ava pachinhanho 
chiya chokuneta kwomunhu apedza mazuva asingawani 
hope, pfungwa dzichingofashaira nokubirishana asi pasina 
chadzinobura — chinhanho chiya chisingatani munhu 
kushatirwa nyangwe nakanhu kadikidiki asi iye asingazvioni 
kuti atova munjodzi. Tsoka dzake dzaiguma zvigwenzi 
zvaiva nedova zvokuti tumitsenenza twemvura twakanga 
twoerera netsoka dzake. Muromo wake wapasi wakanga 
wadembera; aiti kana aine zvaimunetsa, muromo waMugo 
waidembera. Izvozvi aingodedera sorutsanga rwuri 
mumvura. Kudedera uku nokusuruwara kwake zvaingowe- 
dzerwawo nokureba kwerwendo rwake. Paakazosvika ku- 
zvitoro zvamaKura, akanga aneta zvokuti akanga asisagoni 
kufamba. Akakanda bagiza rake nedemo rake padyo nechi- 
mwe chitutu chamarara chaiva kuseri kwechimwe chitoro, 
achibva agara pasi achikoka simba. Seri kwechitoro chega 


277 


chega kwaiva nomurwi wamarara wakaita saiwoyu. Zvitutu 
izvi zvaipfungaira nomweya wamarara akaora, wainhuhwa 
kuti pfichi. Dzimwe nguva vana vamaKura — kana varume 
vakuru chaivo — vaiitira tsvina yavo pazvitutu izvi. Vana 
vavatema vaipota vachivhundunyura zvitutu izvi namaku- 
mbo avo, vachitsvaga chingwa kana mari mumarara ainge 
achangoraswa. Pamwe tsoka dzavo dzaibva dzatimbinyura 
‘mikonde’ iya. Wainzwa zvikomana zvopopota nekutuki- 
dzira zvichipotsera matombo kumaKura aya zvotsividzawo. 
Rimwe zuva vakomana vatatu vechitema vakambobatwa 
vakatsimbirira musikana wechiKura pasi seri kwechitutu 
ichochi, pedyo napakanga pakagara Mugo achizorora. 
Vakapomerwa mhosva yokubhinya musikana uyu. Nokuti 
vakanga vachiri vezera diki, mutongigava akati vaendeswe 
kuchikoro kwairangwa vana vadiki, kuWamumu. Mugo 
akanga asiri kufunga zvenyaya dzakanga dzaitika pachitoro 
‘chi idzi. Akanga akabata musoro wake achingozvivhunza 
azvivhunzazve: ko, seiko andidarowo nhai? 

Pakabva pauya chamupupuri chichibva chapupurutsa 
guruva namarara zvichikwira mudenga. Mugo akavhara 
kumeso kwake namaoko ake-otya kutosvorwa nejecha. 
Tupepa twakakwidzwa kudenga nemhepo iya tuchitendere- 
ra-tenderera. Chamupupuri chaivhuvhuta chichikwidza 
guruva namarara mudenga nomutoo uyu chainzi chaiva 
namamhepo avakadzi. Nguva zhinji chaivhuvhuta chichipo- 
tsera zvinhu mudenga nesimba raityisa. Chakazopera hacho. 
Mugo akatarisa jecha namarara zvichimhara pasi. Izvi zvine- 
nge zvakamboita kuti kudedera kwake kuite kushoma. Aka- 
tora badza rake nedemo rake osimudzira rwendo rwekumu- 
nda kwake. Akanga ati gadzikanei zvishoma. 

Asi kugadzikana uku hakuna kutora nguva refu. 

Angoti fambe-fambei kwezvinhambwe zvinoverengeka 
kubva paakanga agere, Mugo akaona chimwe chinhu chaka- 
muvhundutsa. Akatarisa chidziro chamarata chaiva pamberi 
pake. Vhudzi rake rakanyanduka sezvinonzi raida kudzu- 
rika. Nyoka dzake dzakarira nokufara kwaityisa. Akanga 
akatarisana nechiso chaKihika chakanga chakanamirwa 

pachidziro ichi. Paakaramba akachitarisa chaiita sechaiku- 
rawo chichiita sechoda kumwararika. Chiso ichi chainyatso- 
onekera nokuti chakanga chakadhindwa pabepa jena. Achi- 
chiona kudai, akanzwa hana yake ichirova sezvayakanga 
yaita musi uya waakanga achida kuuraya vatete vake, achiri 
mukomana. Paiva nomubayiro waizopiwa munhu ainge 
abata Kihika. Mubayiro — wokubatisa — Kihika. 

Mugo akafamba akananga kwaMudzviti, asisaoni noku- 
fara kwainge kutya kwaakanga oita. Mwari akatuma Abra- 
ham kuti apise mwana wake mumwe chete Isaac somupiro 
pagomo munyika yeMoriah. Nokudaro, Abraham akavaka 
otari pagomo iri, ndokuunganidza huni paotari ipapo; 
akabva asunga Isaac mwana wake ndokumuradzika pamu- 
soro pehuni dziya. Ipapo Abraham akabva atambanudza 
ruoko rwake ndokuzvuva munondo wake kuti auraye 
mwana wake. Uyuwo Isaac haana kupfakanyika paakanga 
arere akamirira kuti musoro wake udimburwe kubva pamu- 
viri wake. Aiziva kuti zvechokwadi munondo uyu waizo- 
dzika pamutsipa wake; kwechinguva, akanyatsoona kuti 
akanga ava kutofa. Asi ipapo ndipo Isaac akanzwa izwi 
raTenzi. Akachema. Akanga anunurwa. Akanga anunurwa 
kubva murufu; Mugo akadzokorora mazwi aya. Akafamba 
akaputirwa nepfungwa iyi. Pfungwa dzakapishana mumu- 
soro make ndokutanga kuumbana dzichinyatsomujekesera 
zvinhu zvaaiona sokurota. Chokwadi chakanga chava 
pachena, chokwadi chaivhundutsa nokusavandika kwacho: 
akabva aona kumira kwakanga kwakaita zvinhu zvose zvaai- 
simbotadza kududzira kuti zvairevei muupenyu hwake. 
Ndiri munhu ane basa raakarongerwa, munhu anokosha. 
Handifaniri kufa. Ndinofanira kuzviraramisa, ndinofanira 
kugara ndakasimba, ndiri mutano, ndakamirira basa hombe 
randichazoita iri, basa richaponesa ini zvose navamwe vanhu 
munguva yakatotarwa kare iri kutevera. Dai Moses akanga 
afira mutsanga dzomurwizi muya ndiani aizoziva kuti 
akanga achazova munhu ane mbiri? 

Pfungwa dzoukuru hwake idzi dzakanga zvino dzavhe- 
ngana nepfungwa dzemdi yomubayiro iyi zvokuti akanga 

atova kufunga zvaaizoda kuita paaizongoipihwa chete. Aida 
kuzotenga purazi. Aida kuzovaka imba yaityisa. Apedza izvi 
aizotsvaga mukadzi wokuroora oita vana. Akaona zano iri 
serakanga ratobudirira zvokuti akaita seachabhururuka. 
Kusvikira pazera iri akanga asati ambozvifunga somuru- 
mewo angangoda mukadzi. Aida kuti dzangaradzimu rava- 
tete vake rizoona mbiri yaaizenge ava nayo. Vanhu vomu- 
musha make vaizomutyawo nokumuyemura. Izvi zvaizoreva 
kuti aizenge atotanga rwendo rwake rwokuva munhu ane 
simba kudarika vamwe vese. Ko, handiti kuita mbiri zvino- 
reva kuva nesimba? Ko, simba chii? Mutongi aiva nesimba: 
anokwanisa kutongera munhu rufu pasina munhu anomupi- 
kisa kana kumukuvadza. Hongu, kuva munhu mukuru zvai- 
reva kuti waifanira kunge uri munhu uya anokwanisa 
kurwadzisa vamwe kana kuvatongera rufu pasina kana 
nomumwe wavo anovhunza mivhunzo: somukuru wechi- 
koro, kana kuti-somutongi womudare remhosva, kana kuti 
somutongi wenyika. 

Akasvika pamahofisi apa-Mudzviti asingambozivi. Maho- 
fisi aya akanga achangovakwa kuitira kuti misha yaiva yaka- 
tenderedza nzvimbo iyi ikurumidze kusvikika. Pagedhe 
paiva namapurisa maviri akanga akapfeka majuzi aiva nemi- 
tsipa mirefu, akabata pfuti. Nepfungwą dzaaiva nadzo 
panguva iyi, Mugo akaona seainonotswa notuvanhu twaka- 
nga tusina maturo utwu. 

‘Mudzviti ndingamuone here?’ akadaro achida kupfuurira 
mberi somunhu aiona kuti aiva nezvaikosha zvaakanga aka- 
takura. 

‘Unoda chii?’ Mumwe wamapurisa aya akamubata pabe- 
ndekete omukakatira shure. 

‘Ndino-ndinoda kumuona iye pachake, Mugo akapi- 
ndura ashamiswa. 

‘Wakabata badza nedemo iro? Ha! ha! ha!’ 

‘Tati uri kudei pano?’ 

“Handi-handi-goni kuzvitaura kwamuri.’ 

Mapurisa aya akatoseka zvawo achisvotesa Mugo. Vaka- 
bvutira Mugo badza rake nedemo rake ndokuzvikanda pasi. 

‘Bwandi — bwandi — Uri kundinzwirawo zviri kutaurwa 
navakuru ava? Vamurimi, tati muri kudeiko pano apa?’ 

‘Nda-ndi-ndine shoko rinokosha naye.’ Mugo akanga 
otanga kutya zvino. Vakamubata-bata pese pese vachimusu- 
ndidzira uku nokuku, vachitsvaga zvavaida. 

‘Asi kuti timbomubvisisa mbatya dzake?’ 

‘Iko kureba kwaakaita kani! Kana dhongi chairo rikamu- 
ona asina nhere ringaite munhikwi rikafa!’ 

‘Ko, zvino kana woda vakadzi unoita seiko nhai?’ 

‘Vakadzi zvakare? Uri kutamba iwe. Kana iro hure rinoti 
handibviri wati ndiro ringapamire ramuona?’ 

‘Pamwe-anozongopedzerawo shungu pahwai — kana 
pamombe. Kune vamwe vanozviitaka, usiku vasingaonekwi. 
Ha! ha! ha!’ 

‘Ha! ha! ha! Kana kuti pachembere — anongovatengawo, 
kana kuita vokubata chibharo. Ha! ha! ha!’ 

‘Ha! ha! ha!’ 

Mudzviti, John Thompson, ndiye akatozobuda muhofisi 
make ndokudaidzira kuti vanyarare mheremhere yokuseka 
kwavaiita. Vakamutaurira nezvaMugo achibva avaudza kuti 
yamuregere achipinda. Mugo akanga asisagoni kufema paa- 
kamhanyira muhofisi muya achingotenda muchena uyu aka- 
nga amununura kubva mukunyadziswa nokusekwa kwaaii- 
twa uku. Zvino paakanga ava muhofisi muya akabva ashaya 
kuti otanga nyaya yake sei. Ndiko kaiva kekutanga kutari- 
sana nomuchena ari padyo naye zvakadai muupenyu hwake 
hwose. Akabva arovera maziso ake kumadziro aiva mberi 
kwake achingoti dai zvaibvira zvazvo arega kumanikidzirwa 
kuti asanganidzane chiso chake nechomuchena uyu. 

‘Uri kudei?’ Izwi iri rakavhundutsa Mugo. 

‘Kihika — ndauya kuzokuonai nezvake.’ 

Paakangonzwa zita iri chete, Thompson akabva ati twa- 
sanu mucheya make. Akabva asimuka, maoko ake akabata 
kumucheto kwetafura saaida,kuzvisimbisa. Akanyatsotari- 
sisa Mugo. Vese vakanga vakangoreba zvakafanana. Mugo 
akabva arambisisa kutarisana naThompson. Muchena uya 
akabva agara pasi zvakare*® 

‘Taura tinzwe.’ 

‘Ndinoziva — ’ akamedza rute. Kutya kwakamubata. 
Akambofunga kuti izwi rake richakaroramba kubuda. 

‘Ndinoziva,’ akazodaro zvinyoronyQro, ‘ndinoziva kwa- 
mungawane Kihika nhasi usiku.’ 

Ipapo ruvengo rwake rwuya kuna Kihika rwakabva rwa- 
zara mumwoyo make. Aibvunda neshungu dzokufara paai- 
fushunura nyaya yose yakanga yamushayisa hope kwesvo- 
ndo rose iroro. Kwechinguva chidikidiki akambonzwa 
kufara kwakanyatsozara nezvaakanga aita izvi, akatombo- 
ona saakanga aine zvivindi zvakanga zvisingabviri: zvaaka- 
nga aita izvi ndizvo chaizvo zvaifanira kuitwa nomunhu 
wose akashinga, anoda kuchengetedza mutemo. Zenze rake 
rakatombonyanduka ipapo: pakanga pasina chinhu chaizo- 
itika kwaari, ruzivo rwake rwaimudzivirira nokumupa 
simba, akanga otyisa: handiti izvozvi aigona kuti munhu 
ararame kana kufa? Upenyu hwaKihika hwakanga hwava 
mumaoko ake. Mwoyo wake wainge uchaputika nokufara: 
ndiro rainzi simba iri. Maziso ake akanga ava nezvinyanga- 
dovi zvokufefeterwa. Akanga apedza svondo rose achirwi- 
sana nemweya yedima ari ega, svondo rose akangotsikirirwa 
nezidzimbirira raaisaona kwaraigumira. Reururo yake iyi 
ndiko kaiva kekutanga kuti ataudzane nekunzwananawo 
nomumwe munhu. Akanzwa mwoyo wake uchitenda 
muchena uyu zvakadzama: akanga ateerera kunyaya yake 
asina chinya kana ukasha, akanga abvisa mutoro wairema 
uyu pamwoyo paMugo, akanga amudzikinura kubva 
mumatope edzimbirira rakanga ramuonesa nhamo yese iyi. 
Mugo akatomboedza kutarisa mumaziso eshamwari yake 
itsva yomuchena iyi. Mugo akanzwa miromo yake ichitse- 
mukira nokunyemwerera kwainge kuchazadza chiso chake 
chose. Asi kunyemwerera uku kwakazongoomarara kwoita 
sokunyenama, kuchizopedzisira kwenge kusekera-kusema 
kana kufinyama, apo akaona chiso chomuchena uya chisi- 

ngaseki kana kuratidza chii zvacho, maziso ake achiita sea- 
chamuboora nokumutarisa kwaainge akaita. 
Mudzviti akasimuka zvakare. Akatenderera tafura oenda 

paiva naMugo. Akabata chirebvu chaMugo ndokuchisimu- 
dzira mudenga: achibva ati mate nzati kumeso kwaMugo. 
Mugo akadududza nhanho imwe chete, ndokusimudza 
ruoko rwake rworuboshwe achiti apukute rute rwuya. Asi 
ruoko rwomuchena uya ndirwo rwakatanga kusvika pachiso 
chaMugo: akamukwatidza mbama yaiva namaungira, 
kamwe chete. 

“Kune vanhu vazhinji kwazvo vari kuuya vachitinyepera 
nezvegandanga iri, wanzwa? Nokuti vari kuda mubayiro 
chete. Zvino tiri kuzokuchengeta pano, tikangoona chete 
kuti uri kutinyepera tinobva takurembedza panze apo. Uri 
kuzvinzwa here?’ 

Mugo akanga akandwa zvakare mudzimbirira rake riya. 
Tafura, chiso chiya chichena, denga remba zvose namadziro 
zvakatanga kutenderera. Zvichibvazve zvamira pakarepo. 
Akaedza kuzvisimbisa. Pakarepo pauriri paakanga amire 
pakatanga kuvhurika. Akanga ava kuwira mugomba. Aka- 
kanda maoko ake mudenga. Gomba iri rakanga rakadzika 
zvokuti aingoona rima chete. Asi aiziva kuti pasi paro paiva 
namatombo akapinza akanga akadzimikirwapo. Pake paka- 
nga papera. Misodzi yakanga isisabatsiri. Akachema saa- 
kanga akadzipwa pahuro achibva asvikorovera pamatombo 
aya, padyo netsoka dzomuchena uya. Kushamiswa kwaaka- 
ita kuona kuti pakanga pasina gomba kana kuti mabwe 
aivapo kwakambomuitisa chiveve mupfungwa. Haana 
kunzwa kurwadziwa, kana kuona ropa. 

“Wazvinzwa here?’ 

‘Hongu.’ 

‘Iti hongu Mambo.’ 

“Hongu —’ 

Izwi rokuti ‘Mambo’ rakavhara pahuro pake. Akanga 
angoshama muromo, zvaaitaura zvisinganzwikwi. Furo 
rakanga rotutuma munhivi dzomuromo wake. Akatarisa 
muchena uya namaziso akanga azara mvura asi asinga- 
muoni. Tafura iya, cheya iya, Mudzviti, madziro ehofisi 
machena — pasi rose — zygse zvakatangazve kutenderera 
zvichikurumidza. Akabatirira patafura kuti arege kupunzika 

kana kuzeya sezvakanga zvoita zvinhu zvose. Akanga asisina 
shungu nemari iya. Akanga asisadi kuziva zvaakanga aita. 

Chokwadi chokwadi ndinoti kwamuri, 
Kana tsanga yembeu ikasawira muvhu ikafa, 
inogara iri yoga: asi kana ikafa, 
inounza zvibereko zvizhinji. 
Johane 12:24 
(Ndima iyi yainge yakatarwa neingi nhema muBhai- 
bhiri raKihika) 


Ipapo ndakaona denga idzva nepasi idzva: 
nokuti denga rokutanga nepasi rokutanga 
Zvakanga zvapfuura. 

Zvakazarurwa 21:1 


S 

Kenya yakazowanazve rusununguko rwokuzvitonga kubva 
kumaBritish musi wa-12 Zvita 1963. Kwasara miniti imwe 
chete kuti 12 dzapakati pousiku dzisvike, magetsi ose aiva 
munhandare yebhora yeNairobi akadzimwa zvokuti vanhu 
vose vakanga vaunganamo kubva muKenya yose napasi rose 
kuzopemberera rusununguko urwu, vakambomedzwa 
nerima. Murimamo, mureza weBritain, Union Jack, waka- 
dzikiswa pasi. Pakazobatidzwa magetsi zvakare, mureza 
mutsva weKenya ndiwo wakanga wobhururuka uchipepe- 
reka nokupepera mumhepo. Bhendi ramapurisa rakaridza 
rwuyo rwechitsidzo chitsva chenyika yeKenya. Vanhu vaka- 
pururudza nokupembera pavakaona kuti mureza wakanga 
wopembera mumhepo waiva woruvara rutema, rutsvuku 
norwamashizha kana kuti uswa unyoro. Mhururu iyi yaiti- 
nhira sokutyoka kwemiti mizhinji panguva imwe chete, ichi- 
wira mumadhaka omunhandare. 

Mumusha medu varume navakadzi zvose navana vose 
zvavo vakatibukira mumigwagwa vachiimba nokutamba 
mumadhaka. Vaiita sezvinonzi vakanga vasina basa noku- 
naya kwakwaiita. Vakaisa zvibani namarambi pamisuo 
yedzimba dzavo kuti migwagwa ichene nokuti kwaiva 
nerima. Samaitiro avo pamisi yakadai izvi, vamwe varume 
vezera rechidiki vaifamba vari muzvikwata zvikwata vakata- 
kura tochi. Vaingomirizika nokuungana-ungana mutukona 
nomunzvimbo dzine rima vachitsvaka dzvetsva mumhomho 
yavanhu vaitamba mumigwagwa. Madzimai akayambira 
vanasikana vavo kuti vangwarire kubatwa chibharo muri- 
mamo. Ivo vasikana vachowo ndipo pavaitamba vari pakati 
pavanhu vachimisa zviuno mudenga vachiita savainyemudza 
maziso avaiziva kuti akanga akavadzvokora ari murima. 
Vanhu vose vakanga vakamirira kuti chimwe chinhu chii- 

tike. Hapana munhu aiziva kuti chaida kuitika chacho cha- 
iva chif'asi vose vaingozvinzwa muropa ravo, zvainzwikwa- 
zve mukuseka nomumheremhere yavaiita: kuita somudzimai 
asingazivi kuti mimba yake zvayarwadza kudai ichazvarwa 
here kana kuti ichamutora. Vanhu vaingoita masaisai nemi- 
gwagwa yose vachiimba. Vairumbidza Jomo, Kaggia naOgi- 
nga. Vaiyeukawo Waiyaki uyo akanga amisidzana nava- 
chena vakanga vatevera Lugard kuDagoreti kuma 1900. 
Kana namagamba omumusha medu vakaayeukawo. Vaka- 
imba nziyo itsva vachirumbidza mabasa akanga aitwa naKi- 
hika musango, ukuru hwamabasa aya hwakanga hwakae- 
nzana chete-nezvakanga zvaitwa naMugo mumugero nomu- 
makamba avasungwa. Vaisanganisa nziyo dzapaKirisimasi 
nedziya dzaingoimbwa chete panguva idzo mhandara nama- 
jaya vaipembererwa kuti vakanga vava vakadzi navarume 
vabve zano. Pasi pasi panziyo dzose idzi paiva nechimwe 
chinhu chaitisunganidza pamwe chete. Mumwe mudzimai 
akati tiende kumba kwaMugo tinomuimbira. Mazwi ake aya 
akabva atsinhirwawo noruzhinji rwavanhu zvokuti vakanga 
vava kutomhanya murima remvurayo vakananga kumba 
kwaMugo iye asati atombopedza kutaura. Kweawa yose 
imba yaMugo yakanga yakakomberedzwa somusungwa. 
Zita rake raiva pamuromo womunhu wose. Takarukirira 
ngano itsva dzataifungidzira muzita rake. Taifunga kuti 
kuda Mugo achabuda ozobatana nesu asi akaramba kuza- 
rura musuo wemba yake pataigogodza. Pakazosvika pakati 
pousiku vanhu vose vachibva vaikwetsura ino manjiriridze 
madziviranzeve, mhururu yawaifunga kuti izwi romunhu 
mumwe chete. Vakadzi vakadetemba matendo anoitwa 
navanhu vedu kana pazvarwa mwana womukomana, kan 
kuti panguva yaanonzi ava murume. Nhetembo idzi vaidzii- 
mbira Kihika naMugo, magamba maviri orusununguko 
omumusha medu. Izvi zvapera, takaparara todzokera kudzi- 
mba dzedu tondomirira ramangwana apo mabiko okuzvi- 
tonga aizotangisa. 

Pava paya, usiku hwakdte ihwohwo, mvura iya yakasha- 
nduka kuita dzvootsvoo chairo. Mheni yaipenya nomutu- 

mitswi twemadziro edzimba dzedu yaibva yaita sokunonzi 
mudzimba maiva nemwenje. Ugonzwa zvaiita bhanan’ana 
rotevera! Mhepo ichibva yatiwo handingasaririri shure. 
Usiku hwose mhepo yaiita seyaichema payaizunguza noku- 
tyoranisa miti ichiiwisira pasi nomutinhimira waityisa waka- 
nga wakasangana nokurohwa kwaiitwa mashizha nemvura. 
Dzimwe dzimba dzakanga dziine matenga akaora dzakanga 
dzovhinza zvokuti mvura yakaita maguvi maguvi pauriri. 
Vanhu vaidoti pano waridze, vonzwa pava kudonha, wara- 
nyu zvakare apo waridze, vonzwazve ngoma ndiyo ndiyo. 

Mhepo iyi yakanga yakasimba zvokuti mimwe miti yaka- 
dzipurwa nemidzi yayo pamwe chete, mimwe ichityorwa 
napakati, mimwewo ichitorerwa mapazi ayo. 

Izvi zvose takazozviona ava mangwana acho tichienda 
munhandare yaiva pedyo neRung’ei umo maizoitirwa mita- 
mbo namakundano okupemberera rusununguko. Mbesa 
dzaiva pamutenu dzakanga dzakuvadzwa zvakaipisisa. 
Minda yaiva pakatenukira iyi yakanga yacherwa-cherwa 
yazara notukorodzi notumakoronga. Madzinde ematapura 
neebhinzi akanga adzurwa-dzurwa angoti midzi minini 
minini mudenga akaraswa-raswa. Mashizha emadzinde echi- 
bage chakanga chasara chichimire akanga abvarurwa-bva- 
rurwa angova urengendu-rengendu hwamarengenya. 

Iko kunze kwacho mangwanani omusi uyu kwakanga 
kwakafundumwara kwakati kwidiba zvokuti takambofunga 
kuti zvaizoda kuitwa musi uyu zvichakarofuva. Asi mvura 
yakanga yagasa zvayo. Kwakanga kwava nakamwando kai- 
nyatsofefetera, umuwo muvhu rakanga rakanyatsokorera 
muchibvawo kamwe kakudziya kainyevenutsa mwoyo yedu. 


Nhandare yaizoitirwa mitambo iyi yakanga yasarudzwa 
nedare roMusangano rakanga ramisirwa kuronga nezveku- 
pemberera rusununguko. Komiti iyi yakanga yasarudza 
nhandare iyi nokuti yaiva pakati napakati pamatunhu ese 
akanga akatenderedza. Nhandare yacho yakanga yakatenu- 
kira zvakaipisisa nechokudivi rokuzvitoro zveRunge’i. 

Mitsara yaizoteverwa nevaizokwikwidzana pakumhanya 
yakanga yakatarwa nependi chena, ichingoonekwa kuti apo 
tunhu pachimukwidza, apo yati nya isisaonekwi yawira 
mugomba kana mukakoronga. 

Kwakatanga kuitwa mitambo nemijahwo yavana vechi- 

koro. Vana vakanga vauya vakachena vari munyuufomu 
dzavo dzaiti dzimwe dzoruvara rwamashizha manyoro, 
dzimwe dzoruvara rwedenga, dzimwe dziri dzoruvara rwa- 
mashizha akaoma. Chikoro chega chega chaiva nechikwata 
chavanhu vacho vaichikuza nokuchipururudzira zvokuti 
pakanga-pasisadanwi anonzwa nebongozozo rokudaidzira, 
mhururu nemheterwa apo vana vainge vachatyorana noku- 
mhanya, kupunzika, kumuka, nokuenderera mberi nomuja- 
hwo. Paiva nezvikwata zvebhendi zviviri zvevechidiki vai- 
pota vachivaraidza vanhu nokuridza mabhosvo nengoma 
pakati pemijahwo. Vairidza nziyo dzokukurira nedzechi- 
soja. Mabhendi aya aiva ebato revechidiki voMusangano. 
Mitambo nemijahwo yavana vechikoro yakateverwa 
nengoma dzechinyakare. Zvikomana nezvisikana zvakanga 
zvisati zvasvika pazera rokunzi majaya nemhandara zvaka- 
fadza vanhu zvichitigida pasi zvichitamba ngoma yeMuthuo; 
vakanga vakazora-zora zviso zvavo nechoko nemhukutu, 
mumabvi umu magavhu akasungiranwa. Ngoma yeMucu- 
ng’wa yaiva yamajaya nemhandara; avawo vanaamai vari 
mumbikiza nezvichakati, zvuma zviri uwarakata warakata, 
vachiti handei tione vanogona ngoma yeNdumo. Mangwa- 
nani ose iwayo Gikonyo haana kugara pasi, achiti-akabva 
pane chino chikwata, oenda pane checho, achiona kuti 
zvinhu zvaifamba nomugwara razvo here. Iri rakanga riri 
zuva rake, shavi rake rakabva rabuda, aida kuti vanhu vasa- 
zombofa vakakanganwa zuva iri. 

Chete kungoti vanhu vakanga vauya kuzoona mitambo 
iyi vakanga vasina kuwanda sezvaakanga akatarisira. Uye- 
zve pakanga paita sapaiva nakakore kakanga kakatibikira 
zvinhu rungwanani rwose patitwa mitambo nemijahwo yava- 
diki: izvi zvaiva zvinhu zvaifiva asina kutarisira kuti zvingai- 
tike pazuva guru rakadai iri rokupemberera kuzvitonga. 


289 
ey 


Asi sezvineiwo, zvinhu zvakazomboti zhandanu zhandanu 
mitambo yamangwanani yoda kundopera: zvinhu zvakatari- 
dzika sezvaizongonakidza. Pakadaidzirwa mujahwo wema- 
maira matatu, kana kuti kutenderera nhandare iyi rugumi 
nakaviri. Zvakanzi hweguri nezvindumurwa, vakadzi 
navana — vose vaida — vaigona kupinda munhandare. 
Mujahwo uyu wakanga usina kumbenge wakarongwa kuti 
waizoitwa asi, sengoma inonzi anozvigona wose ngaatambe, 
ndiwo wakazoita kuti mhomho yose yavanhu irase nhembe 
_namadhumbu. Pese pese waingonzwa vanhu vachiitirana 
nharo nokukushidzirana kuti iwe pinda, ha, ini handinga- 
mbosiyiwi nanhingi. Paiti mukadzi akangopinda munha- 
ndare chete, vanhu venge vachabvaruka nokuseka nokuu- 
chira maoko vachikuzirira. Akazonyanya kuuchirirwa ndi- 
Sekuru Warui pavakagubidika vakamonera gumbeze ravo 
vachipindawo mumakwikwi aya. Mumbi, uyo akanga agere 
pedyo naWambui, akachema nokuseka paakaona Warui 
oridza ndarira dzake akananga kwaitangira mujahwo. 
Pwere dzaingozvitutumadzawo dzamisidzana navakuru 
pamutsetse. 

‘Ngatipindewoka,’ Mwaura akadaro kuna Karanja. 

‘Hona dzangu handisi kunyatsodzinzwa padzo,’ Karanja 
akaramba, maziso ake achibva pana Mumbi otarisa kuva- . 
nhu vakanga vaungana munhandare. 

‘Waita seizve sahwira, he? Inga zvemijahwo yerwendo iyi 
ndizvo zvawaisirwarira wani. Wakanganwa here mazuva aya 
tichiri paManguo?’ 

‘Ko, iwe uri kupinda here?’ 

‘Kwazvo — asi ndiri kuda kuona kana iwe uchinazvo,’ 
Mwaura akadaro achikakata ruoko rwaKaranja. 

Paakaona Karanja achisvika pamutsetse Gikonyo aka- 
mbovhunduka. Kuti arege kusanganidzana meso naye, 
Gikonyo akabva aenda paiva naWarui ndokutanga kukuru- 
kura naye. Karanja akambodawo kuzeza; akanga asina 
kumbozvifunga kuti Gikonyo aizodawo kumhanya mumu- 
jahwo uyu. Asi pakarepo pfungwa dzake dzakabva dzazara 
nokushora muvezi uyu; akanga asiri kuzorega kumhanya 

mumujahwo uyu, akazviudza nechomumwoyo, oyeuka 
mujahwo wavakambenge vaita kare kare vachimhanyira 
kuchitima. Zvino nhasi mujahwo wakanga usina kuzope- 
dziswa iwoyo waizoitirwa pano, pamberi paMumbi, zvinha- 
mbwe zvishomashoma kubva pachiteshi chechitima chakare 
ichocho. Zvichida nhasi aizohwinha mujahwo wacho pamwe 
chete naMumbi. Kana zvakanga zvisirizvo, chii chaakanga 
anyorera katsamba kaya? Karanja akadaro achikotama kuti 
asunungure tambo dzeshangu dzake; zvaaichemera zvaika- 
renge zvichakaroitika. Mwaura akanga ari kutaura naGene- 
ral R na.Lt Koinandu achiita sezvinonzi paiva neshoko raaida 
kunyatsosimbisisa nomunengedzo wake worudyi. Chitumbu 
chevanhu vaizokwikwidzana — vakadzi navarume nevana 
vechikoro — chakanzi chichigadzirira kutangisa rwendo. 
Nhandare yose yakabva yamboti zi-i kunyarara, pembe isati 
yaridzwa. Pakarepo mhere ichibva yabararadzwa navaiva 
kunze apo vaikwikwidzana vakatanga biringishanwa ravo 
vachibva pamutsetse. Pakatsikanwa. Kamwewo kakomana 
kakapunzika, midzimu yako ndokuramba kuti katsoko- 
dzerwe nedhidhidhi ramakumbo aicharika napamusoro 
pako. 

Warui haana kuenda kure, akabuda pakarepo achibva 
adzokera kunze ondogara paiva naWambui naMumbi. 

“Ko, zvadinizve? Handichafi ndakabvumazve makuhwa 
ako nezvesimba rako,’ Mumbi akaita jee naye. ‘Zvino togo- 
wanikwawo toti tine murume pai? Inga nhasi watinyadzisa 
kwazvo isu vakadzi vako.’ 

‘Chiregai pwere dzitambe mukweguru,’ Warui akadaro 
achidzungudza musoro wake. ‘Mumazuva edu isu taimha- 
nya mitunhu nemitunhu tichitevera mombe dzedu dzaiva 
dzatorwa navaMaasai. Pakanga pasina zvokutamba ipapo, 
ndikuudze.’ 

Vanhu vasati vambotenderera’ nhandare kamwe chete, 
vazhinji vavo vakanga vatevera Warui, vabuda. Mukadzi 

>. mumwe chete chete ndiye akaitenderera rutatu. Pavakanga 
voti vachindopedzisa kutefierera nhandare rwechina, vanhu 
vazhinji vatobuda mumujahwo uyu, ndipo Mumbi akazo- 

ona Karanja. Kuuchira kwaaiita kwakabva kwati gwa; 
rufaro rwose rwuya ruchibva rwashanduka rwava ndanga- 
riro dzezvakanga zvaitika kare. Kuona Karanja naGikonyo 
vachidikitirisana vari mumujahwo mumwe chete zvakamu- 
nyadzisa zvokuti akafunga kuti dai akanga asva agara zvake 
kumusha navabereki vake. Ko, iye Karanja akanga avingei- 
kowo iye akanga amunyorera tsamba yokuti asauye? Kana 
kuti akanga asina zvake kutambira tsamba yacho? Achiona 
General R ari mumujahwo, Mumbi akabva ayeuka zvaka- 
nga zvataurwa naGeneral R mazuva maviri mutambo uyu 
usati waitwa. Kusiyana kwakanga kwakaita zvakanga zvata- 
urwa naGeneral R nechokwadi chaicho zvakabaya mwoyo 
waMumbi. Zvinhu zvakanga zvashanduka kubvira paaka- 
nga anyora tsamba iya. Panguva iyoyo akanga asati Oziva 
kuti munhu akanga atengesa Kihika ndiye akanga ava zvino 
gamba romumusha mavo. Aizozvitaura sei zvinhu izvi, kuna 
ani wacho? Zvaibvira here kuti arambe achirwadzisa Mugo 
uyo.akanga ava namaziso nechiso zvakanga zvatoshandurwa 
nenhamu dzake. Akayeuka minwe yaMugo yakabata 
muromo wake, mimwe yacho ichitsvanzvadzira pahuro pake 
seyebofu. Kozoti rima riya raakanga aona mumaziso ake! 
Paakazomuvhunza, Mugo akanga abvisa maoko ake kubva 
pamuviri wake. Akabva apfugama pamberi paMumbi somu- 
tadzi mukuru asisina kwokuenda, kana chokuita. 

‘Mumbi!’ Akanga amedza rute. Akatambanudza maoko 
ake aiita saakanga asisina upenyu, achizobva aviga chiso 
chake maari. Zvose izvi zvakanga zvashayisa Mumbi choku- 
reva. Nyangwe zvake aitya, akakwanisa kubata mapende- 
kete aMugo noruoko rwaidedera. 

‘Teerera kwandiri, Mugo! Ndakaona hanzvadzi yangu 
ichifa. Mudzviti aivapo namapurisa ake.’ 

‘Inga une maziso nenzeve wani? Hauzivi here munhu aka- 
tengesa hanzvadzi yako?’ 

‘Karanja! Kana newe waivapowo wani General R paaizvi- 
taura.’ 

‘Kwete!’ 

Mumbi akabva asuduruka kubva paari. Ipapo, achinzwa 

kuchema kwaiva muizwi raMugo, achiona rima raiva muziso 
rake, semhuka yadzivirirwa mumwena, Mumbi akabva aziva 
chokwadi chizere chenyaya yose iyi. 

‘Iwe?’ 

“Ini — hongu — ini.’ 

Mugo akanga ataura izvi asina kumutarisa. Izwi rake 
rakanga ramubaya mwoyo, izwi romunhu anokumbira rure- 
gerero. Asi Mumbi akatadza kuzvibata kuti arege kumu- 
zvonda, kumusema; akatadza kuzvibata kuti arege kubvu- 
nda. Akafamba oenda kumusuo, achibva pachimufananidzo 
chegamba romumusha mavo. Mazwi akanga agwamba 
mukanwa make; akanga asina zvaainzwa mumwoyo make. 
Hapana chakanga chichiripo chaaigona kuti ichi. Akanga 
azarura musuo nokukurumidza asi asingazivi kuti aiitei. 
Hwaiva usiku utema. Kwakanga kusina dzengerere kana 
mumvuri wokuratidza paiva nemba, kana muti kana chii 
zvacho. Kwaipfunha. Mazwi avakadzi nevarume valimba 
nziyo dzorusununguko aianzwa saaibvawo kune mumwe 
musha waiva kure kure, akasangana nokupfunha kwaiita 
mvura. 

Mangwanani acho akaudza Wambui: “Mugo haasi kuda 
kutungamirira vanhu mumitambo iyi. Tadii zvedu kumusiya 
ega?' Zvaakanga oziva zvakanga zvamukanda parumana- 
nzombe: Karanja kana kuti Mugo? Asi akanga asingadi kuti 
pawane munhu aizofa kana kukuvadzwa napamusana peha- 
nzvadzi yake. Akademba kuti dai paiva nenzira yaaigona 
kutaura naGikonyo nayo, pamwe aigona kuwana maitiro 
aalita. Ko, seiko Karanja akanga asina kuteerera zvaakanga 
amuudza mutsamba yake? Akazvivhunza zvakare. Ipapo 
akabva anzwa kushatirwa nenyaya yokuti hapana chaaizvi- 
netsera: aiva nebasa rei naKaranja, munhu akanga apunza 
upenyu hwake? 

‘Ko, zvaita sei?? Wambui akavhunza. 

‘Hapana,’ Mumbi akakurumidza kupindura achibva 
atanga kuuchira sebenzi. 

Paaimhanya, Gikonyo dhdza kufunga zvimwewo zvinhu 
zvaisava nei nokumhanya kwaaiita: zviso zvaakanga asisa- 

nyatsoyeuki zvevanhu vaive kunze kwenhandare; zvitoro 
zvitsva zvomuRung’ei zvaiva pazasi penhandare apo; mapu- 
razi avachena aiva nechemhiri kwacho. Zvaireva here kuti 
nzvimbo idzi dzaizotorwa navatema kana vozvitonga? Izvi 
zvaizobatsirei kuna nyamunhuwo zvake aiva asina choku- 
bata mumusha mavo? Akanzwa chitima chichitinhira pachi- 
teshi chapaRung’ei. Akafunga nezvababa vake vaiva kuRift 
Valley. Akapasura gura roupenyu hwake hwose kubva pau- 
pwere hwake, ujaya hwake, kudanana kwake naMumbi, 
Kihika, hondo, makamba ousungwa, matombo aiva pasa- 
mende iya, kudzoka kwake kumusha nenhamu yaakasviko- 
sangana nayo. Zvose izvi zvakamhanya nomumusoro make. 
Akaona kutongwa kwakanga kwaitwa upenyu hwake naMu- 
mbi. Chishuwo chokumushayiwa chakanga chada.kumuku- 
vadzisa ruoko rwake achizopedzisira areurura. Akasimudza 
musoro wake nehasha oisa pfungwa dzake parwendo rwaa- 
iva narwo urwu. Nhasi zvakare aikwikwidzana naKaranja. 
Asi chavaikwikwidzirana chacho chaiva chii? Ndiani wava- 
kanga vari kuitirana mapitse aya? Karanja ari kungoda 
zvake kundisvotesa, akadaro mupfungwa dzake. Mwoyo 
wake wakanga uchifashaira noruvengo paaifemereka achi- 
kupura dikita kubva pamhanza yake. Akaramba achimha- 
nya, shungu dzokuda kukunda dzichibvira muchipfuva 
make. Akaramba ari munzvimbo yake, akasonana nezvitsi- 
tsinho zvaKaranja. Chinangwa chake chaiva chokuramba 
aine nhanho yaaiva nayo iyi achichengeta simba rake kuitira 
pavaizotenderera rwokupedzisira: ndipo paaizomuka 
museve odarika vanhu vose kana dai nyama dzake dzaizote- 
nderana nepfungwa dzake. 

Mwaura ndiye aiva pamberi pavakanga votenderera rwe- 
chinomwe. Nhambwe shomanene mushure make maiva 
naKaranja, kuchiteVera General R, Gikonyo, Lt Koinandu 
navamwe varume vatatu vakaita mudungwe vakadaro. 
Vamwe vose vakanga vabuda. Vanhu vaiva kunze vakanga 
vakakomberedza nhandare vachiti zvino vakuza uyo, zvino 
vakuza uyu. Ramba wakadaro, ramba wakadaro, vaidai- 
dzira. Vanhu vomuThabai vakagara vakangofarira zvemi- 

jahwo mirefu iyi. Vaishora mijahwo mipfupi, vachiiona 
seyepwere. Nyangwe vaya vakanga vaine chigumbu naKara- 
nja — Ishe muhurumende yavachena, mukuru wamapu- 
risa — kana naivowo vakambokanganwa bundu ravo vona- 
kidzwa nomujahwo uyu. Vaimukuzawo. 

lyewo Karanja wacho akanga ari kuyeuka zvakanga zvai- 
tika kare kare, pachiteshi chechitima, apo akanga amirepo 
ega achirwisana nepfungwa dzake dzaimuudza kuti Gikonyo 
naMumbi vakanga vasara shure vose, vari vega. Mati kuda 
kwaaiita Mumbi ikoko! Ko, kuchemedza kwaaiita gitare 
rake achiridzira Mumbi? Dai akanga asina kuzongoitawo 
nhetemwa kani, dai akanga asina kuti tichazviona mangwa- 
na, pamwe angadai akamuhwinha. Paakazomuudza nyaya 
yake, mwana wavanhu akamuramba pachena — achinye- 
mwerera. Kurambwa ikoko kwakabva kwangomuita kuti 
aite chikwekwe naMumbi. Akanga akamiriria kuti ango- 
wana kamukana chete. Pakazosungwa Gikonyo oendeswa 
kuhusungwa, Karanja akabva aziva kuti haaizomboregi 
achibviswa padyo naMumbi. Akatengesa tsindidzo dzose 
dzoMusangano pamwe chete nemhiko yacho kuti arambe 
achiona Mumbi chete. Mushure mezvi, kufamba kwezvinhu 
kwakamusaidzira kuti arambe ongozemberana navachena. 
Kuzemberana navachena uku kwakamupa rimwe simba raa- 
kanga asati amboravira — simba rokuponesa, kusunga 
munhu-achimukanda mujeri, simba rokuuraya. Varume 
vaibvunda kana vamuona; iye aivashora pamwe chete noku- 
vatyawo. Vakadzi vaiuya voga kwaari kuzomupa miviri 
yavo; kana ivo vaya vairemekedzeka sei, vaiuya kwaari 
usiku. Asi Mumbi, Mumbi aaichemera namaziso matsvuku, 
akaramba, kana naiyewo ainzwa asingakwanisi kumumani- 
kidza. Chaishamisa, chichiita sechaisiririsa, ndechokuti 
Mumbi akazouya kwaari iye Karanja atova shumba isisina 
meno, simba rake riya rava kuparara: akundwa. Ipapo, 
achangopedza basa rake naMumbi, akambenge anzwa 
kamwoyo kokukunda kuti tubwi tubwi asi pakarepo izvi 
zvakazenge zvanyongodek# sare oona kuti aingova ega ega 
uye zvaakanga aita zvainyadzisa. Akanga amuwana nomu- 

kundo, akanga amuwanikidza asina simba rokuzvidzivirira, 
nokudaro, Karanja akazvitongesa, Mumbi akanga asisazofi 
akamuona semunhu zvakare. Haana kuzogona kuti angata- 
risane naye zvakare, zvakanga zvisisabviri mushure mesha- 
ngu iya yakanga yamutema kumeso ichimuburitsisa misodzi 
yakambomudzimaidza. Ainge angogara achida kuti Mumbi 
azviuyire kwaari ega pachake nokuda kwake; izvi zvaizora- 
tidza kuti iye Karanja aikosha kwaari, zvaizoreva kuti iye 
Mumbi aiona upenyu hwake sehusiri chinhu asina Karanja. 
Izvi ndizvo zvakanga zvamboita sezvakona pakutanga. Asi 
iye zvino Karanja akanga ava kumhanya mujahwo uyu 
pamusana pake zvakare. Ko, handiti ndiye ega Mumbi 
akanga amutuma kuti amboedza zvakare? Tsamba yake iya 
yakanga yamuchachanura kubva mumatope okunetsekana. 
VanaThompson vakanga vaenda; hongu, muchena akanga 
ari kuzoenda. VanaThompson vachiripo, Karanja akanga 
asingambobvumi kuti simba romuchena raizobvuruvara. 
Kuti pamwe zvainzariswo nokuti Thompson ndiye aiva 
muchena wokutanga uyo Karanja akanga aona nokutaura 
naye? Nokuti, hondo isati yatanga, Thompson, Mudzviti - 
womuThabai, aitaridzika kuvanhu vatema saiwo muchere- : 
chedzo wesimba nokukurira kwomuchena. Simba romu- 
chena iri rakanga raita kuti Karanja aone saakanga agara 
zvakanaka, sapasina chaizoitika kwaari zvakare, asi zvino 
simba riya rakanga raondomoka. Akanga ofamba mumi- 
koto yakanga izere rima. Zuva rakanga risisaonekwi. Ndipo 
paakabva atambira tsamba iya. Yaimuyambira kuti asauye 
kumitambo iriko nhasi iyi. Zvairevei? Mwaura akatembenge 
amukumbirawo asi ainge aramba pamusana pezvaimunetsa 
mumwoyo make. Tsamba yaMumbi yakanga yaita kuti 
afunge zvakare, usiku hwese. Paakaramba ongofunga 
nezvetsamba iyi akanzwa havi yake yokuda kuona Mumbi 
zvakare yongoramba ichiwedzerwa. Thabai waiva musha 
wake; zvino ndiani iyeye aiti Karanja aisafanira kuenda 
kumusha kwake? Pasi pasi pomwoyo wake, Karanja ainzwa 
achivimba nezvakanga zvaitika zviya izvi: handiti mwana 
akanga azvarwa naMumbi aiva wake iye, Karanja? Noku- 

daro yambiro yake iyi yakanga isina basa. Ndiwo aiva mai- 
tiro avakadzi iwayo: kuti kwete vachireva kuti hongu. Pfu- 
ngwa yake iyi yakazenge yasimbiswa apo iye naMwaura 
vakasvika muRung’ei vachibva vanzwa kuti Mumbi akanga 
asiyana nomurume wake. Akabva azonzwisisa zvairehwa 
netsamba yaMumbi. Upenyu hwangu hwese ndichingomha- 
nya, kumhanyira iye chete, akafunga nohwainge ukasha. 
Asi akabva akurumidza kudzinga pfungwa iyi. Akanga asi- 
ngafanirwi kurega pfungwa dzakadai idzi dzichimutadzisa 
zvaaiita izvi: aitoti akunde chete musi uyu. Uyu ndiwo wai- 
zova mujahwo wake wokupedzisira. Kana aizowana 
Mumbi, upenyu hwake hwaibva hwanaka: chiizve chimwe 
chaaizoda? Zvokutandaniswa kwavachena nokuzvitonga 
kwavatema izvi hazvaizombomugunzvi, kana; hapanazve 
chimwe chinhu chaizomukanganisa. Nepfungwa iyi akabva 
atatamura nhanho yake. Aifanira kubata Mwaura pavainge 
votenderera rwegumi. Aifanira kukuhumura Gikonyo uyu 
akanga angoita hwechishambwe pazvitsitsinho.zvake. 

Nokuti pari zvino Gikonyo akanga asiya General R ava 
iye wechitatu kubva pana Mwaura. Akasunga mazino ake 
neshungu. Aiziva kuti Mumbi akanga akatarisa, zvino zvo- 
kuti Gikonyo agonyadziswawo nechikomba chaMumbi 
pamberi paMumbi wacho — murume ainzwa zvichiramba. 
Akanga auya kuzomusvooredza, Gikonyo akafunga kudaro. 
Akanga auya kuzomuratidza kuti akanga ozvitonga, oita 
madiro noupenyu hwake. Kaviri kese Gikonyo akanga aenda 
paakanga agere kundotaura naWambui asi asingambokandi 
kana ziso zvaro kuna Mumbi. Izvi zvakanga zvaita kuti azvi- 
onezve somunhu alita zvoupwere, zvichibva zvatowedzera 
kushatirwa kwake. Akaona Karanja okanda nhanho dzake 
achibva atevedzerawo. Kusvika pari zvino, hapana mumwe 
wavo akanga ati ashandura kurongana kwavakanga vaita 
parwendo rwavo rwechisere, asi vanhu vaiva kunze vakanga 
vonzwa kuti mutambo wakanga usisiri wokuseka nawo: 
varume vakanga vourayana. 

Kana naMumbiwo akénbokanganwa mutoro waaiva 
nawo mumwoyo make onakidzwa nezvaiitika munhandare. 

Aida kuti Gikonyo akunde asi panguva imwe cheteyozve 
achiti dai angokundwa. Aitsoropodza kumhanya kwake 
kwainge kungopaparika kwomunhu ane shungu chete asizve 
achinyatsotarisisa kuti zvino akanga ava papi. Akakuza 
General R naLt Koinandu vaiva mushure maGikonyo. Ra- 
mbai makadaro, musanete, hana yake yakanga ichirova 
achivheyesa kamucheka kachena. Nguva yose apo Karanja 
aipfuura nepadyo naye ainzwa kunyara. Izvi zvakaramba 
kubva mumwoyo make. 

General R aimhanya somunhu akanga asingazivi kuti 
chinonzi kuneta chii: nyore nyore, zvisina kufemedzeka kana 
kupaparika mukati. Hondo isati yatanga, aisimbomhanya 
mumijahwo mikuru “yose. Nezvemijahwo iyi aiwanzoti: 
‘Ndeyokuona kuti munhu wakashinga sei. Saka kana 
womhanya unenge uchiti: handisi kuzogumira panzira, ndiri 
kuzosvika kwazvinoperera chete.’ Muviri wake wainyatso- 
mhanya wakasununguka, nhengo dzawo dzose dzichiwiri- 
rana. Paaimhanya apa, pfungwa dzake dzakanga dziri kuo- 
ngorora nokugadzirisa zvaaizoda kuzoita munyaya yavo 
yavaida kuzotamba masikati iwayo. Ndiye akanga aku- 
mbirwa kuti azotaura munzvimbo yaMugo. Shungu dzake 
dzaiva pakuti aisada kuzonyadzisa Kihika; mweya wake 
ndiwo waizotonga pamusangano uyu. 

Pfungwa dzake dzakabva dzabva panyaya-iyi. Zvino dza- 
kanga dzadzokera kuNyeri. Ndiko kwaakanga azvarirwa. 
Chikoro nokudzidza ndizvo zvinhu zvaairwarira achiri 
mudiki, ndizvo zvaaigarotarisira. Akarangarira mabasa aai- 
siitira vamwe vanhu kuti awane mari — maricho okusakura 
kana chero basawo zvaro. Baba vake vaiva musiyadzasukwa 
vasingadi kusiyana nomukombe. Vaiti vakangouya vaka- 
guta chete, mai vake vaisvikonzwiswa nezvibhakera. Wai- 
nzwa vouura nokuchema semhuka yakapfigirwa muchiza- 
rira; wanike iye Muhoya — sezvo riri iro raiva zita raGeneral 
R — ongogwagwadza, dzimwe nguva aibva atizira panze. 
Mhumhu wake waimusvota zvokuti aibva azviona saaiva 
mbwende. Asi akanga asingachemi, nyangwe paairohwa 
nababa vake. Rimwe zuva ndichamuwanikidza chete, aipota 

achidaro mumwoyo wake. Hapana munhu aaitaurira zano 
rake iri, kana mai vake chaivo. Rimwe zuva aizovauraya 
chete, mai vake vaizochema nokufara vachimutenda nya- 
ngwepo zvavo vakanga vasingambonyunyuti nokugara kwa- 
valita uye zvibhakera zvaigarovabika. Paaikura, shungu 
dzokuda kutsividza idzi dzakanga dzoita sedzaderera. Aka- 
nga ongoti tichazviona neimwe nguva, tichazviona neimwe 
nguva. Asi zuva iri rakazongosvikawo asingambozvitarisiri. 
Muhoya ipapo akanga achangosvika zera rokunzi murume. 
Akasvika kumba mumwe musi ndokuwana baba vake Vari 
pabasa, ravo ravakanga vajaira. Ipapo Muhoya akabva 
angoziva kuti ndiro zuva raakanga akamirira. ‘Kana 
muchada zvokurarama vakuru, chiregai zvose zvamuri kuita 
izvozvo!’ Muhoya akazhamba. Baba vake vakashamiswa 
zvokuti ruoko rwavakanga vasimudza rwakamboramba 
rwuri mudenga.Kuti vakanga vanzwa zvakanaka? Ipapo 
vakabva van’ara seshumba. Muhoya akambotya. Akazoona 
kuti mumaziso meshumba iya maiva nakakutya. Pfungwa 
dzaMuhoya dzakabva dzadambuka. Akabva ati ruoko 
rwababa vake changinja ndokuvati icho, chinzwe. Ruvengo 
rwamakore ose aya nokutya kuya kwose zvakamuita kuti 
aite saasvikirwa. Baba nomwana zvakahga zvotsukutsana 
zvokuti mumwe wavo aitofa chete. Chisina kuzivikanwa na- 
Muhoya ndechokuti, nyangwe achitambura sei, muranda 
anorwira ishe wake panguva yenjodzi. Mai vake vakabva 
vati chitanda nonge, havo vobatsirana nomurume kuzvindi- 
kita mwana wavo. Muhoya akashamiswa zvokuti akambo- 
kanganwa kuti aiitei. ‘Ndibaba vako ava, murume wangu,’ 
ndimai vakanga vozhambatata ava vachimubinha pabende- 
kete. Muhoya akatiza obuda mumba. Kokutanga muupenyu 
hwake, akachema. Handizvinzwisisi izvi, kwete, kwete, 
handimbozvinzwisisi, kana. Usiku hwakarehwo, guhwa 
rakanga ratopararira. Mwana akanga asimudza ruoko 
rwokurova baba vake. Muhoya akadzingwa kubva mu- 
musha. Akatonzwa kufara apo maBritish akamuendesa ku- 
chibharo chokundorwa nfihondo yavo. Asi haana kugona 
kukanganwa zvaakanga aitirwa navabereki vake izvi. 

Ipapo akabva anzwa Mumbi achimukuza“Pfungwa dzake 
dzakabva dzadzokera pane zvaaiita. Akaratidza Mumbi 
kutenda kwake nokuwedzera nhanho dzake. Nechinguva 
chisipi akanga asiya Lt Koinandu nechokure kure. Kumha- 
nya kwake kwakanga kwava neshungu mukati. Akanga asi- 
sadi kufunga zvakanga zvaitika kare kare. Haaizombofi 
akadazve kuita upenyu hwakadaro dai zvainzi upwere hwai- 
dzokerwa. 

Mutambo wakanga woda kutsvuka ropa zvino. Koinandu 
aiedza kuti abate Genéral R. Asi paiita sapaiva nechimwe 
chinhu chaimutadzisa kunyatsoisa pfungwa dzake dzose 
mumujahwo uyu. Akanga apererwa nesimba. Ainzwa saa- 
kanga atova chitunha. Akanga ava nemazuva maviri zvino 
asinganzwi zvakanaka. Haana kuziva kuti chii chaimuda- 
riso. Akanga aona zvakakunda izvi muhondo yavachena 
yechipiri uyewo musango maainge ari. Aifarira basa rake 
rokubikira vachena muhondo yavo iyi. Kana payakazopera, 
adzoka, aitombopota achizvizuwidza nebasa raaiita iri, aka- 
zozvirega asvinudzwa nokuramba ongoshaya basa. Koina- 
ndu aiva mumwe wavanhu vaya vaingogara vakamutsana 
navavaishandira nokuti aingogara achingonyunyuta. Aiti 
basa raakanga aitira muchena muhondo rakanga riri guru 
zvokuti vaifanira kumubatawo zvakanaka. Mune imwe feki- 
tari yaigadzirwa shangu pedyo nomusha wake akanga amu- 
tsana nabhasa wake pamberi pavamwe vasevenzi: ‘Ndinoda 
kuwedzerwa mari. Ndinodawo mota yakaita seyako iyi.’ 
Akabva adzingwa basa. Izvi zvakambomutonhodza zvi- 
shoma. Pashure peizvi ndipo paakazondoshandira mukadzi 
uya. Chakanga chomunetsa zvino chaiva chokuti: achiri 
musango, akanga arwa nokuuraya pasina zvokunzwira tsi- 
tsi. Asi hapana kana neropa rose raakanga adeura rakambo- 
mushanyira kuhope kana kumukanganisa kurara. Aitonzwa 
kuti kurwira rusununguko kwakanga kwamuita munhu ane 
chinangwa muupenyu hwake. Akanga ava mugume pane 
vamwe. Ko, zvino chakanga chomutyisa pakuona mukadzi 
uyu chaiva chiiko? Kwakanga kwatopera makore mazhinji 
kwazvo arega basa mumba make... aida imbwa yake, izvi 

zvinenge zvaifadza mukadzi uyu zvokuti akanga opota 
achipa Koinandu zvipo paKirisimasi yega yega. Zvakazoiti- 
kawo hazvo kuti pfungwa dzaKoinandu dzakatangazve ku- 
shanda: mukadzi uyu akanga asina murume asi ndipo paaiva 
nezimba hombe; sei? Chii chaisakisa kuti iye, murume, 
agare mukatumba kaiva nomupanda mumwe chete? Izvi 
zvakamunetsa achibva audzawo vamwe vake zvaiva 
mupfungwa dzake: mukadzi uyu aiva ega; zvakanga zvisi- 
ngakodzeri, zvisina kunaka, kuti munhu womukadzi agare 
oga. Ndava kumupindira chete. Ndinoda kutombo- 
munzwawo chete. Vamwe vake vakaseka vachinakidzwa 
nenyambo dzaKoinandu. Zvakanga zvatanga sokuseka zva- 
kanga zvino zvisisadi kubuda mupfungwa dzake. Zvakazoi- 
tika rimwe zuva munguva dzehondo. Koinandu navamwe 
varume vaviri vakabata mukadzi uyu ndokumuradzika pasi. 
Izvozvo aidedera nokutya pamwe noruvengo rwaitomuvhu- 
ndutsawo. Akanga asingadi zvake kana kumboona munhu 
muchena, kana mumwe chete zvake. Zvino akanga ava ku- 
tsividzawo. Ainzwa kuchema kwomukadzi uyu kuchiita 
sokuchema kwavachena vose. Pasi nomuchena. Pasi nomu- 
chena. Ndiri kuita zvamakatiitawo isu — zvamakaita vanhu 
vatema vose. Pasi nomuchena! Koinandu navarume vaya 
vakabva vatizira musango. Mumakore akatevera akanga 
atokanganwa nezvaakanga aita izvi, Kusvikira musi waaka- 
enda kuGithima kundoona Mwaura. Ndipo paakangozo- 
roka ati dhuma dhuma naDr Lynd. Kana nazvino, paai- 
mhanya kudai, pfungwa yokuonana zvakare naDr Lynd asi- 
sazvifungiri, yaimuvhundutsa. Raiva dzangaradzimu, 
chipoko, chakanga chauya kuzomupedzisa; mvura inoto- 
nhorera yorusununguko yakanga isisanaki, yashapa, yonya- 
ngadza mukanwa make. General R akanga zvino atova kure 
kure mberi kwaKoinandu. Koinandu akamboedza kuzvizu- 
nza asi zvichiramba. Akanzwa mutinhimira woruzha rwaka- 
itwa navanhu vaiva kunze achibva anzwa simba idzva richisi- 
nira mumakumbo ake. Kuramba uchirwisa chete, kuramba 
uchirwisa chete, Koinandu aidaro achifemereka. 

Pavakatangisa kutenderera rwegumi nakamwe, Gikonyo 
akabva azvomoka ndokupindira Karanja. Maungira matsva 
emhururu nemheremhere akaratidza kuti ngoma yakanga 
yashandura muririro. Bongozozo iri rakapa Karanja simba 
idzva apo aiedza kuti apindirezve Gikonyo. Nechinguva chi- 
sipi Gikonyo akanga ogumhana mapendekete naMwaura. 
Mwaura akadosadharara, Gikonyo akati unonyepa, 
chimbokachidzwawo neguruva rezvitsitsinho zvangu. Kara- 
nja akasvikawo pana Mwaura, ndokudarika. Mwaura 
akabva aora mwoyo, ndokuchitanga kuitwa bindirawapi- 
ndira achibva asiyiwa nomunhu wose. Hondo yakanga yava 
pakati paGikonyo naKaranja zvino. Vashoma vaiziva kuti 
hondo iyi yakanga isina kutangira munhandare umu pamusi 
uyu; vaisaziva kuti yaiva hondo ine midzi yakatsvuka ropa 
setsinga dzemwoyo yavaviri vairwidzana ava, asi vose vaka- 
nzwa kuti marwirwo ayakanga yoitwa aya, panenge paiva 
nekaripo . . . Votenderera rwokupedzisira, vaviri ava vaka- 
nga vomhanya vakagumhana mapendekete. Imwe nguva 
zvakambotaridzika sokunge Karanja akanga oda kusiya 
Gikonyo. Asi Gikonyo aiita seasvikirwa navakaenda. Kuti 
kumhanya kwaiita varume ava kwakanga kuchiri kwokuda 
kurarama? Vanhu vose vakanga vasusumhira nezvigunwe 
zvino. 

Apa ndipo pakazoitika chimwe chakanga chisina ani 
zvake aifungira kuti chingaitike. Apo Gikonyo akanga ote- 
nuka nomudzikisirwa wechikomo, gumbo rake rakabva 
rahakichwa nechinzunzwa chouswa ndiye pasi ruuu akachi- 
njika gwara raKaranja, zvichibva zvati zvose umburu mugu- 
ruva. Nhandare yose yakati tonho. General R akauya navai- 
mutevera ndokudarika vachindogwaza. Zvino nhandare 
yose akanga angova manyama amire nerongo. Vanhu vaka- 
mhanyira pakanga papunzikira varume vaviri ava. Pakapu- 
nzika Gikonyo, Mumbi akanga adonhedza mucheka waai- 
vheyeretsa mumhepo. Akati: ‘Mwari wangu!’ achibva api- 
nda munhandare omhanyirako. Akasvikopfugama ndoku- 
nyatsoongorora musoro waGikonyo, uyuwo Gikonyo 
akanga aneta uye ashatirwa zvokuti hiana kuziva kuti chii 

chaiitika. Karanja ndiye akatanga kupepuka, ndokumuka 
achizvisimbisa negokora rake roruboshwe. Paakaona 
musoro waGikonyo uri mumaoko aMumbi — maoko acho 
alita saasina zvawo kana kapfupa, sokuona kwake — maziso 
aKaranja akabva atsveterwa nekarutara-rufu achibva anyura 
pasi pakare. Vanhu vakanga vava nyuchi zvino. Paakaona 
kuti Gikonyo akanga asina kukuvara, Mumbi ndipo paaka- 
- zoyeuka kuti vakanga vasiyana. Akasimuka ongonyara- 
nyara ndokupfekenyedza nomukati mevanhu obuda oenda 
kumusha pasati paita munhu akanga ati ataura naye. Vanhu 
vakazopararawo vachiitirana nharo nokuedza kufembera: 
unofunga kuti ndiani wavo vari vaviri anga achizohwinha? 
Vamwe vakati Karanja, vamwe ndokuenda kudivi raGiko- 
nyo. Pavakanga vava kuenda, vashoma vavo vakaona kuti 
Gikonyo akanga asati amuka. Aijuja dikita, chiso chake 
chamera mananda nemihomba nokurwadziwa. Akaedza 
kuti asimuke, ndokugomera, achibva ati pasi pakare mbwe- 
rekeshe. Paakazenge aendeswa kuhosipitari ndipo vanhu 
vakazoziva kuti Gikonyo akanga atyoka ruoko rwake rwoku- 
ruboshwe. 

Chikamu chamangwanani chemitambo iyi chakabva cha- 
perera ipapa. 


Panguva dzamasikati zuva rakabuda kuti bha-a, denga ri- 
chibva rachena kuti weke. Kamhute kaya kakambenge kariko 
mangwanani acho kakabva kanyangarika. Ivhu raipfu- 
mbuka chiutsi sendove yemombe ichangobva mudumbu. 
Chiutsi chaidziyirira ichi chakapararira ndokunyangarikira 
mudenga rakanga risina kana nekadzvanga zvako kerukore. 
Bira guru rokuyeuka vana vedu vakatisiya nokukomborera 
hwaro hwoupenyu utsva rakanga richizoitwa masikati 
iwayo. Zvaitaridzika sokuti vanhu vese vakanga vakamirira 
vachigadzirira nguva iyi. Kunze kwechembere navamwe 
vanhu vashoma vairwaga kana kuti vakaremara, ruzhinji- 
rwavanhu vomumusha medu rwakauya kumusangano uyu. 
Iri raiva zuva raKihika, raiva zuva raMugo, raiva zuva redu. 

Vamwe vanhu vazhinji vakakotonoka vari mumarori 
namabhazi kubva kuNdeiya, Lari, Limuru, Ngeca, Kabete 
nokuKerarapon vachisvikotutunukira nokufashanukira 
mumusika weRung’ei. Paiva navana vechikoro vari munyu- 
ufomu dzavo dzendudzi nendudzi: dzoruvara rwemashizha, 
tsvuku, dzoruvara rwendimu — ose zvawo mavara anowa- 
nikwa pamurarabungu wemvura aivapo; kwouyawo vana 
vomumusha vachimvemvenyeka vari mumarengenya avo, 
idzo nhunzi dzakaita mukuze pamaranga amaziso avo napa- 
zvironda zvaiva pamiromo yavo; kwozoti madzimai: vamwe 
vakanga vakamonera micheka yevatema yechinyakare yeMi- 
engu neMithuru, izvo zvuma zviri jakawaya muhuro; vamwe 
vakamonera micheka yekariko yaiva namaruva-maruva ichi- 
siya bendekete roruboshwe riri pachena; vamwewo ndivo 
vakanga vakapfeka kositomu dzamazuvano. Waiva musi 
wamadzimai vachiimba nziyo dzechechi dzakavhengana 
nedzechinyakare pamwe nedzerusununguko.-Varume vainge 
vamire muzvitumbu zvitumbu vachikurukura nezvaizoitika 
nokuuya kwokuzvitonga uku. Kwaiva navanhu vakanga 
vasina mabasa, vaya vaipfeka majasi akanga asingazivi 
mvura kana sipo; ko, hurumende yaizorerutsirawo here vaya 
vakanga vasingawani mari yomutero? Mabasa aizowanda 
here? Vanhu vaizowana nzvimbo dzokuvaka nokurima dza- 
kakura here? Avawo vezvitoro, nares navanasapu- 
razi vaikurukurirana nedzokuti zvamabhizimisi zvaizomira 
sei iye zvino zvatava kuzvitonga kudai: hurumende yaizoita 
sei namaKura? 

Takagara pasi. Githua, uyo tainemera tichimudaidza kuti 
‘gamba redu regumbo rimwe’, akanga achichema zvaiva 
pachena pamusana pokufara. 

Paiva nokunzwanana nokuwirirana kwaigwambisa mate 
mukanwa: nyangwe zvazvo vanhu vakanga vakagara vaka- 
ngoita bvonyongera, pakanga pasina bvonyongera ravaiita. 

Panzvimbo paya pakambenge pasungirirwa Kihika, paka- 
nga zvino pasimwa muti mutsva. Padyo nomuti uyu paiva 
nehondohwe mbiri dzehwai dzakasviba kuti nziki, dzisina 
kana nakadodzi zvako korumwe ruvara, dzakasungirirwa 

padombo. Ndidzo dzaiva dzokupirisa mubasa raida kuitwa 
iri. Warui nedzimwe hweguri mbiri dzaibva mumusha weKi- 
hingo, ndivo vakanga vasarudzwa kuti vazotungamirira 
vanhu pakupira kwavo, mushure mokunge matendo kuna 
vose vakanga vafira muhondo yorusununguko apera. Mbu- 
gua naWanjiku vakanga vapihwa zvigaro zvairemedzeka 
nechemberi kwavanhu padyo nechikuva chaizogara vakuru 
vakuru vomusangano uyu. Zvigaro zvaivo vakuru vakuru 
ava Navaya vaizotaura zvakanga zvakarongwa pachikuva 
apa zvakatenderedza raudhisipika. Mumbi, uyo akazenge 
audzwa nezvokukuvara kwaGikonyo mumusha, akanga 
aenda kuhosipitari. 

Isu takanga tamirirawo kuti zvaizoitika zvichiitika. 

Zvakare, paiva nekamweya kaya ketarisiro kakanga 
kabvira usiku hwakanga hwapfuura hwacho kakangofuki- 
dza musha wedu. Paiita sapakange pachine vamwe vanhu 
vazhinji vaitarisira kuti Mugo ndiye aizotaura. Vaida kumu- 
ona panyama nokunzwa izwi rake nenzeve dzavo. Ngano 
dzesimba raMugo namashiripiti ake dzakanga dzapararira 
somoto, saka vanhu vakanga vauya vakawanda kudai. Zvai- 
sagoneka kubvuma kuti ngano dzose dzaitaurwa nezvaMugo 
dzaiva dzechokwadi. Zhinji dzacho dzaipesana asi vanhu 
vaiita savasina basa nazvo: vaida kudzinzwa chete. Kungoti 
chete hapana munhu, zvikuru womumusha medu, aipikisa 
kuti zvaitaurwa zvese chaiva chokwadi. Vamwe vaiti paaka- 
nga ari muhusungwa, Mugo akanga apfurwa kakawanda 
asi hapana bara rakanga ragona kupinda munyama yake. 
Pamusana pamashiripiti ake aya, Mugo akanga aita kuti 
vanhu vazhinji vabude kubva mumajeri vachienda musango 
kundorwa. Ko, idzo tsamba dziya' dzaiburitswa mumaka- 
mba avasungwa dzichiendeswa kuvakuru vakuru vepara- 
mende yeBritain — munoti aigona kuita zvakadai izvi aiva 
ani kana akanga asiri iye Mugo? Kune vamwewo vaiti paho- 
ndo yeMahee Mugo aivapo achirwa ari parutivi paKihika. 
Ngano dzose idzi dzakanga zvino dzoitwa mugamidzanwa 
Pamusangano apa. Huro dzakatsvetera tichiimba nziyo 
dzokurumbidza Kihika naMugo. Mwoyo yedu yakanga 

yasunganidzwa nomweya unoera. Pamwe chete navanhu 
vakanga vabva kure kure kuti vazoona Mugo achiita mashi- 
ripiti nezviratidzo, kana kutaura naMwari chaiko, nesuwo 
takanga takatarisirawo tichinzwa sokunge paiva nechisha- 
miso, chisingaoneki, chaida kuzoitika. Hatingati tainzwa 
kufara: kamweya kacho kainge kakarerekera kudivi roku- 
suwa kukuru. 


Munyori woMusangano ndiye akamira munzvimbo ya- 
Gikonyo. Nyamu chaiva chirume chipfupi, chikobvu; mu- 
nguva yehondo akanga anyatsobatwa pachena akatakura 
mabara muhomwe dzake. Zvinonzi madzisekuru ake, avo 
vaitevera hurumende yavachena, vakatenga mapurisa. Izvi, 
pamwe chete nezera rake, (aiva negumi ramakore rine 
makore manomwe) ndizvo zvakaita kuti arege kutongerwa 
rufu sezvaiitwa vose vaibatwa vaine zvombo zvehondo kana 
mabara. Akazotongerwa kugara mujeri kwamakore mano- 
mwe. Asimuka, Nyamu akakumbira Mufundisi Morris Ki- 
ngori kuti vazarure musangano nomunamato. Gore ra-1952 
risati rasvika, Kingori aiva muparidzi aizivikanwa zvikuru 
musvondo yainzi Kikuyu Greek Orthodox Church, yaiva 
imwe yesvondo zhinji dzavatema dzakanga dzatsauka kubva 
mune dzavachena. Pakazorambidzwa chechi idzi nehurume- 
nde, Kingori akambogara kwenguva refu asina basa. Akazo- 
ita mudhumeni mubato rehurumende rezvokurima muma- 
zuva ekugoviwa kweminda muCentral Province. Basa iri 
ndiro raachinaro nanhasi. Kingori aiva muparidzi wama- 
koko mumazuva ake. Aiti kana onamata oimba, achiti aka- 
kwidza izwi rake namaziso ake kudenga, ozvidzikisa paka- 
repo. Pamwe waiona orova dundundu rake achiita saacha- 
dzura vhudzi_rake kana kubvarura mbasha dzake. Aiti 
akapopota akapopota wonzwa odeketera, ava kukumbira 
zvino; akamboita saanozvirereka kana kuzvininipisa, WOZO 
nzwazve izwi rake razara uturu hwokurwadziwa; akamboita 

saanotyisidzira vanhu nokuvatukirira, wozonzwa izwi rake 
raderera, ovanyengetedza achivatsidzira upenyu husinga- 
gumi. Zvine akanga amira pachikuva chiya, Bhaibhiri raka- 
batwa muruoko. 

Kingori: Ngatinamatei. Tenzi zarurai mwoyo yedu. 

Vanhu: Miromo yedu irumbidze zita rako. 

Kingori: Mwari walsaac naJacob naAbraham; unova 
ndiwezve wakasika Gikuyu naMumbi, ukagotipa isu vana 
vako nyika ino yeKenya, pamusi wanhasi uno, musi uchazo- 
yeukwa nenyika dzapasi rose saiwo musi wawakasunungura 
vana vako kubva munyika yeMisri, isu tinokukumbira kuti 
urege misodzi yako ichidururukira patiri, nokuti misodzi 
yako, Tenzi, inyasha namakomborero asingagumi. Kune 
ropa zhinji rakarasika kuti zuva ranhasi iri rizovapo. Bango 
roga roga riri padzimba dzedu rakazorwa, kwete neropa 
rehwayana, asi kuti neropa rakabva mutsinga dzenyama 
yavanakomana navanasikana vedu avo vakafa kuti isu tira- 
rame. Kana nanhasi pese pese patinofamba mumisha yedu, 
mumisika, muminda kana nomudenga, tinonzwa kuungu- 
dza nokuchema kwechirikadzi nenherera asi tinopfuura 
tichiita ruzha kuti tisanzwe kutambura kwavo kunorwadza, 
nokuti hapana chatinogona kuita, Tenzi, hapana chatino- 
kwanisa kuita. Asi kuchema kwemurandakadzi wako Rachel 
pakati pedu hakunganyaradzwi, Tenzi, hakunganyaradzwi. 
Baba Mwari walsaac naAbraham, rwendo rwomugwenga 
rurefu. Hatina chokunwa, hatina chokudya, mhandu dzedu 
dziri kutevera mushure medu dzakakwira mungoro nokuta- 
sva mabhiza kuti vatibate vatidzosere kuna Pharaoh. 
Nokuti, Mwari, Baba une ngoni, havasi kuda kuregera kuti 
vanhu vako vaende, vari kushatirwa zvikuru mumwoyo 
nokusada kusunungura vanhu vako kuti vaende. Asi nenya- 
sha dzako nerubatsiro rwako, Tenzi Mwari, tinoziva kuti 
uchatitungamirira dakara tsoka dzedu dzatsika pavhu 
renyika yechipikirwa, nyika yeCanaan. Iwe wakati apo 
vaviri kana vatatu vanoungana muzita rako uchavaitira 
zvikumbirg zvavo, tinokaymbira zvino nezwi nomwoyo 
mumwe chete, kuti ukomborere basa ramaoko edu apo tino- 

rima muminda yedu nokudzivirira rusununguko rwedu. 
Sezvo zvakanyorwa kuti: kumbira unopihwa; gugudza, uno- 
zarurirwa; tsvaka, unowana. Zvose izvi tinozvikumbira 
muzita raJesu Kristo Tenzi wedu, Ameni. 

Vanhu: Ameni. 

Vanhu vakatangisa kuimba vachitungamirirwa nebhendi 
revechidiki vairidza ngoma, magitare, zvigufe namagaba. 
Zvakare vakaimba nezvorungano rwekutambura kwavo, 
vachirwupa upenyu namashoko avo namazwi avo: kuto- 
rerwa nyika, Waiyaki, Harry Thuku, kutereswa, kuitiswa 
chibharo mumapurazi avachena, kusiyana kwavo nevedzi- 
svondo, ko, iyo hayo nyota nenzara yokuda kudzidza? 
Vakaimba nezvaJomo (akauya sepfumo raibvira moto 
pakati pedu), kugara kwake kuEngland (Moses akamboga- 
rawo munyika yaPharaoh), nokudzoka kwake (akauya aka- 
takurwa negore romoto noutsi) kuzonunura vanhu vake. 
Akasungwa, akaendeswa kuLodwar, pazuva retatu akadzo- 
kazve kumusha kubva kuMaralal. Akauya kumusha aka- 
kwira mungoro. Magedhe egehena akatadza kumuchengeta. 
Zvino kana nengirozi dzose dzakanga dzodedera pamberi 
pake. 

Nyamu akaverenga magwaro okukumbira ruregerero 
kubva kumumiririri wedunhu ravo muparamende, nenhengo 
dzavamiriri vedunhu, vose ava vakanga vaenda kuNairobi 
kundomisirira dunhu reRung’ei mukupemberera rusunu- 
nguko rwenyika yese. Haana kutaura nezvekusavapo kwa- 
Mugo. 

Mushure mezvi, kwakauya vatauri. Vazhinji vavo vairo- 
ndedzera nezvokutambura munguva yehondo kana kuti 
nezvokukura kwoMusangano. Vose vaidada naKihika, 
mwana womumusha mavo: hapana munhu aizokanganwa 
kurwira rusununguko kwaakanga aita. Vakadonongodza 
zvose zvougamba hwake, kuzvininipisa kwake uye rudo 
rwake nenyika yake. Rufu rwake waiva mupiro wevanhu 
vose. 

Paiti munhu akanga apedza kutaura vanhu vose vopuru- 
rudza kana kuimba nyangwepo zvazvo vamwe vavatauri ava 

vainge vadzokorora zvainge zvataurwa kare navamwe vavo. 
Izwi raGithua raibva radzivira nzeve dzavaiva padyo naye 
paaizhambatata, kupururudza kana kudaidzira. Panguva 
yose iyi vanhu vakanga vakangotarisira kuti Mugo acha- 
taura. Paiti mutauri akapedza chijana chake, vaibva vafunga 
kuti aitevera wacho aiva Mugo chete. Asi vakaramba vaka- 
mirira zvavo vakazvibata nokuti vaiziva kuti hari yemhara- 
dzano ndiyo yaiva nohwahwa hwainaka. 

Pokupedzisira Nyamu akazodaidzira kuti General R, 
murume akanga arwa ari padivi napadivi naKihika, ndiye 
akanga ava kuzotaura, munzvimbo yaMugo. Paiva ne- 
zvimhingamupinyi zvaiva zvisina anogona kutwasanudza, 
zvaiva zvatadzisa Mugo kuti auye kumusangano. Shoko iri 
rakatambirwa norunyararo rukobvu. Nechokune rimwe 
divi, mumwe murume achibva adaidzira kuti vaida Mugo. 
Shoko romurume uyu rakatsinhirwa namazwi mazhinji ku- 
bva munzvimbo dzakasiyana-siyana dzenhandare iyi, kusvi- 
kira musangano wose wati zhandanu pamwe chete wotinhira 
zvaityisa nezita raMugo. Mutinhimira uyu wakabva waga- 
nhuka zvino vanhu voita wada wataura: adaidzira napapa, 
uyo asimuka napapo. Vanhu vakanga vachiti nyangarara 
kumira zvino, voita zvitumbu nezvikwata: runoita nharo, 
runomwiza maoko, runonyunyuta — vose vaitaura nokuita 
sezvinonzi vakanga vanyengedzwa kuti vauye kumusangano. 
Nyamu akavhunzawo kuvakuru vomusha. Vakabvumirana 
kuti vaedze rwokfipedzisira kundoona Mugo. Zvakatorera 
Nyamu nehweguri dzomumusha nguva kuti vanyaradze 
mhomho yavanhu iyi. Vakavavimbisa kuti kwakanga kuri 
kuzotumwa nhume mbiri, dzakakomekedzeswa kuti dzinoita 
wokuzvuzvurudza kana dai aizoda kuramba. Asi vakamirira 
kudzoka kwenhume idzi, vanhu havaimbogara pasi here va- 
nzwa shoko raGenera! R? Vanhu vakagarazve pasi vachii- 
mba rwuyo rwomumugero. 


Akabva asvetukiragmumugero, 
Shoko raakaudza musoja rakabaya mwoyo wangu 

sepfumo; 
Akataura achiti: usarove mukadzi uyu, 
Haungarovi mukadzi akazvitakura, akaudza muso- 
ja. 
Pasi pasi pamazwi aya pakaita kamwe kanhu kakarira 
sewaya yadambuka. Ipapo vanhu vakabva vangonyarara 
sapakanga pafiwa. 

General R akanga amira paraudhisipika, maziso ake 
matsvuku achiedza kupinda mumwoyo yemhomho yavanhu 
yaiita seisina chiso iyi. Akabvisa gararwa pahuro pake, 
kaviri. Aiziva zvaaida kutaura. Akanga agadzirira muta- 
mbo uyu, izwi neizwi, rusingaperi. Asi iye zvino akanga oita 
saakamira pamawere marefu, zvava kumuomera kuti 
asvetuke kana kutarisa zvaiva pasi pake. Upenyu hwake 
hwomusango hwose hwakauya mupfungwa dzake somufa- 
nanidzo mumwe chete. Akaona mapako matema 
omuKinenie, kutiza mabhambu kwavaigaroita musango re- 
Nyandarwa, nyota, nzara, nyama mbishi nokuzokurira 
kwavo paMahee. Vataurire zvose izvi, kamwe kazwi kaiva 
maari kakadaro. Vataurire kuronga kwamakaita hondo iyi, 
iwewe naKihika. Mufananidzo uyu nezwi rawo zvakabva 
zvanyangarika. Zvino chakanga chava chiso chaMufundisi 
Jackson Kigondu chakanga chamira pamberi pake, 
chichimuseka, chichimupomera mhosva. “Nda- 
mbomufananidza nababa vangu.” General R akanga ambou- 
dza Lt Koinandu pane imwe nguva, zvamugombera, 
vachangopedza kuuraya munhu waMwari uyu. Jackson 
aigaroparidza nezvokuipa kweMau Mau mudzisvondo 


napamisangano yaikokerwa naTom Robson. Aikumbira — 


makKirisitu ose kuti varwe vari pamwe chete nomuchena, 
hama yavo muna Kirisitu, kuti vaunze runyararo nokutonga 
kwomweya mutsvene munyika. Zvino, kanhu kese kakanga 
kaitika pavakanga vakomba imba yomuparidzi uyu, 
vachimutema-tema kuita zvidimbu zvidimbu, kakabva ka- 
jeka pameso paGeneral R. Jackson haana kumboratidza 
kana kutya zvake. Akanga apfugama ndokutanga kuna- 


matira vavengi vake, iwo mabakatwa achimujajada 

kusvikira afa. Izvi zvakanga zvamboda kuvhundutsa 
General R. Akaudza vanhu vake vose kuti vanyike mabaka- 
twa avo vose mumuviri womurume uyu kuti pashaye 
anosara asina mhosva yokumuponda. Zvino chiso 
chomurume uyu chakanga chodeizve kwaari? Waifanira 
kufa, akaudza chiso ichi, asi mazwi akarambira pahuro 
pake. Akabatirira paraudhisipika kuti azvisimbise. Akabva 
aona kuti vanhu vakanga varega kuimba, vamutarisa zvino. 
Izvi zvakavhundutsa General R Mazwi akaodzvoka kubva 
mukanwa make asi akanga otaura sezvinonzi aiva mudare 
redzimhosva, achiudza vanhu kuti akanga asina mhosva, 
kuti vamuregerere. Jackson, uyo aimupomera mhosva, 
akanga amire pamberi pake, chiso chake chakazara neropa. 
Kuti vanhu ava vose vaionawo here chiso ichi kana kuti zvai- 
ngova mupfungwa dzake chete? General R akazvivhunza 
oshaya kuti obata chipi. Akasimudza musoro wake ndokuta- 
risa mberi ndokutanga kutaura kuchiso chiya chaimuseka. 

‘Munovhunza kuti tairwirei, kuti taigarirei musango ne- 
zvikara. Munovhunza chataiurayira vanhu nokudeura ropa. 

‘Muchena aifamba nemotokari. Aigara muimba huru. 
Vana vake vaienda kuchikoro. Asi ndiani aisakura minda 
yekofi, yetii, yepyrethrum neyesaisoro? Ndiani aigadzira 
migwagwa nokubvisa mutero? Muchena aigara munyika 
yedu. Aidya zvatairima nokubika isu. Kana mivhuruvhuru 
yaisara patafura pake aikandira imbwa dzake. Ndiko saka 
takaenda musango. Wese akanga asingatitsigiri taiti ano- 
rwisana nesu. Ndiko saka takauraya hama dzedu 
dzechitema. Nokuti, mukati memwoyo yavo, vaiva vachena. 
Kana iye zvino pano ndinoziva kuti hondo iyi haisati yapera. 
Nhasi tawana rusununguko nokuzvitonga. Asi mangwana 
muchanzwa tovhunza: ko, nyika iripi? Chokudya chiripi? 
Ko, zvikoro zviri kupi? Saka zviri nani kuti zvinhu izvi 
zviitwe zvipere tichiri pano ngkuti hatisi kudazve imwe ho- 
ndo... handidi rimwe ropa pamaoko angu... kana kuti 
edu tese.’ 

General R akaona zvichiffiuomera kuti arambe achie- 
nderera. Achiona vanhu vose ava, kutya kwake kuya 

kwakanyangarika, akaziva kuti vaive vakamutsigira, akaziva 
kuti paaiti aida kuti zvinhu zvishanduke aitaura zvaiva 
mumwoyo yavo vose. Chiso chiya chaimuseka, chiso 
chaMufundisi Jackson, chakabva chanyangarika. General 
R akaenderera mberi nenyaya yake, izwi rake ragadzikana, 
lye atsigawo. 

‘Makore mashomashoma akapfuura, zuva racho riri 
sanhasi, Kihika akadzipwa negasho ndokurembedzwa 
pamuti waiva pano apa. Nhasi taungana pano tichimuyeuka, 
murume akafira chokwadi neyananiso uyu. Zvino isu, sha- 
mwari dzake, tiri kuda kunyatsokuburitsirai chokwadij 
chorufu rwake pachena, kuti mugozvitongera mega. 
Ndinofunga kuti mose munoziva rungano rwokuti Kihika 


akabatwa namauto okuchengetedza runyararo. Asi maka- ` 


mbonyatsogara pasi here mukazvivhunzawo mivhunzo 
mishomashoma? Paakabatwa apa, vairwa hondo here? Aiva 
ega here? Akanga asina zvombo here zvokuti arwisewo? 
Munoda kuti ndikuudzei? Usiku hwemusi iwoyo Kihika aida 
kundosangana nomunhu akamutengesa.’ 

Akambomira kuti mazwi ake anyatsonyura muhana 
dzavanhu. Vanhu vakatarisana, ndokutanga kuita 
gunun’unu. Nyaya iyi yainakidza kupinda zvavaifungira. 

‘Enda narwo!’ izwi rakadaidzira. 

‘Tiri kukunzwa,’ vamwe vazhinji vakatsinhirawo. 

General R akaenderera narwo. 

‘Zvimwe, zvichida, munhu akatengesa Kihika uyu ari 
pano, mukati menyu imomu, zvandiri kutaura kudai. Kana 
ari pano, tinomukumbira kuti auye mberi kuno uku 
azoreurura nokukumbira ruregerero tose tichinzwa.’ 

Vanhu vakatarisa uku nokoko vachiti zvimwe vangaone 
munhu wacho osimuka. General R akamirira hana ichirova: 
zvinhu zvakanga zvofamba samaonero aakanga azviita, 
mafambiro aaida kuti zviite. Nyangwepo akanga asinga- 
muoni, aiziva pakanga pagere Karanja. Akanga audza 
Mwaura naLt Koinandu kuti vamufudze namaziso avo. 

‘Asafunge zvake kuti angahwande,’ General R akae- 
nderera mberi. ‘Nokuti tinomuziva. Aiva shamwari 

yaKihika. Vaidyidzana nokunwidzana vose.’ 

‘Taura zita rake,’ Githua akasimuka achidaidzira. 

‘Zita rake! Zita rake!’ vazhinji vakatsinhirawo vachiita 
savakanga vatova nenyota yokuda kutsividza. 

‘Ndava kutaura kekupedzisira zvino. Ngaauye pano 
pamberi atiratidze kuti apfidza matadzo ake.’ 

Ipapo vanhu vakabva vanyarara kuita mahonyera nemhe- 
remhere. Vakagara, hana dzabatirwa mumaoko, maziso 
akatarisa divi rimwe chete, vachiona munhu wacho akanga 
achisimuka. Aiva murume murefu, aine chimiro chairatidza 
kuti pane munhu, asi avo vaiva padyo naye vakaona kuti 
chiso chake chaitambudzika. Hapana munhu akanga aona 
Mugo achisvika pamusangano apa. Akanga akapfeka jazi 
raiva netsvina namanyatera. NdiMugo, mumwe munhu 
akazevezera. Zevezeve iri rakapararira dakara yave mhere- 
mhere. Vanhu vakauchira. Vakapururudza. Mugarandoga 
uya akanga azouya zvino kuzotaura. Imwe nyaya iya 
yakabva yakanganikwa ipapo. Madzimai akaimba detembo 
ravo rokukorokotedza gamba rakakurira. General R akanga 
ashatirwa naMugo nokuti akanga apisira, avhiringidza imwe 
nyaya iya. Kuti Karanja aizosvova otiza? Asi haana kuta- 
ridza kushatirwa kwake, akatobva abva paraudhisipika 
paya, opa nzvimbo kuna Mugo. Vanhu vakati zi-i, vamirira 
kunzwa Mugo achitaura. i 

‘Handiti mati munoda kuona Judhasi, mutengesi?’ akata- 
ngisa. ‘Makumbira kuona munhu akatungamirira Kihika 
kumuti uya waiva pano apa. Munhu wacho iyeye amire 
pamberi penyu izvozvi. Kihika akauya kwandiri usiku. Aka- 
komekedza upenyu hwake mumaoko angu, ini ndichibva 
ndamutengesa kuvachena. Nyaya iyi yanga ichingon’en’ena 
mwoyo wangu kwamakore ese aya.’ 

Akataura zvose izvi nezwi rainyatsonzwikwa, achimira pa- 
aifanira kumira ombotura mafemo. Paakazenge osvika 
kumagumo ndipo pakashoshoma izwi rake ndokuzopedzi- 
sira rava zevezeve. ‘Saka zvamanga muchida mazviziva.’ 

Zvakare, hapana kana mug#u akati bufu. Kana paakabu- 
ruka pachikuva oenda, hapana akataura. Pasina airatidza 

kuti atsukunyuka kubva paanga ari, vanhu vakangomudzi- 
urira nzira achipfuura. Vakatsikitsira pasi vasingadi kutari- 
sana naye. Wanjiku akachema. (‘Chiso chake chete kani, 
ndicho chandichemedza, kwete zvaakaita kumwana wangu,’ 
akazòtaura mazwi aya kuna Mumbi yava imwe nguva.) 
Pakarepo Githua akabva asimuķa kubva panzvimbo yake 
otevera Mugo. Akaseka ndokusimudza rimwe dhananga 
rake ndokunongedzera kuna Mugo achidaidzira: “Munyepi 
mukuru — bere rakapfeka dehwe rehwai.’ Akatsoropodza 
Mugo somunyepi mukuru aizvipa chinzvimbo chakanga 
chisiri chake, akatizve kuna Mugo aigona, aida, kumirisana 
naye varwe. ‘Honai kani! Honai zvarinoita! Ndiye munhu 
aifunga kuti angaite Ishe wedu iyeyu? Ha! hat ha!’ Izwi ra- 
Githua nokuseka kwake zvakatowedzera runyararo rwaiva 
munhandare umu. Vanhu vakambopedza chinguva vagere 
vakatsikitsira misoro pasi Mugo naGithua vaenda. Ndipo 
pavakachizosimuka votanga kutaura zvino voti waziva 
kwake, waziva kwake, sezvinonzi musangano wakanga 
wapera nokureurura kwakanga kwaita Mugo. 

Zuva rakanga ranyangarika, makore ozhandanuka achi- 
ungana muchadenga. Nyamu, Warui, General R navamwe 
vakuru vomusha vakasara vachipedzisa basa rokupira iri 
mvura nemhepo hobvu zvisati zvatanga. 


KARANJA 


Asi payakazonaya, mvura yacho yakanga isina bopoto kana 
hondo mukati. Yaingopfunha zvisina muganhu isingawandi 
kana kunyanyisa. Zvaitaridzika sokuti nyika yakanga iri 
kuzopinda mumubvumbi uya waitonhora,uchiita sousinga- 
zofi wakaguma. Pamazuva akadai, zuva waitoita rokufungi- 
dzira kuti zvino rabuda, zvino ravira. Usina wachi, hawai- 
mboziva kuti dzava nguvai. 

Kumba kwamai vake muThabai, Karanja akatsokera 
tumbasha tushomashoma mubhegi rake. 

‘Hauchambomiri ndikakuitira kapu yetii?’ mai vake 
vakavhunza zvakare. Vakanga vagere pedyo nechoto, ibvi 

ravo rorudyi rakazendama nepfihwa. Vakanga vakomba, 
musana wava dhibhura, izvozvo chirebvu chavo chakazo- 
rodzwa pamusoro pamaoko avo akanga akagadzikwa pabvi 
riya. Wairimu akanga apera, maziso ake anyura mumahobi, 
idzo shaya dzaputana. Maziso ake chete ndiwo akanga aka- 
tarisa zvaiitwa nomwana wake padyo nomusuo. 

“Kwete,' Karanja akadaro mushure mekarunyararo 
achiita sezvinonzi kutaura kwaimurwadza. 

‘Kunze kuri kunaya uku. Zvawati zvako hausi kurara 
pano nhasi, kubva chimbonwazve tii upise mapapu.’ 

‘Inga ndakuudzai wani kare kare kuti handisi kuda tii — 
kana chii zvacho,’ akadaro nezwi rakakwirira zvairatidza 
kuti aiona seainetswa. Akanga asina kushatirirwa Wairimu 
chete, asi kuti zvinhu zvose hazvo: bhegi raakanga akabata, 
imba yakanga izere chiutsi iyi, mubvumbi waivako zvose 
noupenyu hwake. 

“Hi-i, mwanangu, kwanga kuri kungotaurawo,’ Wairimu 
akadaro nezwi rakanga roita madududu. 

Zvainetsa kuti munhu anzwisise magariro aKaranja namai 
vake. Wairimu aiva mukadzi wetatu pavakadzi vana vababa 
vake avo vakanga vabhadhara mbudzi nemombe zhinji 
vachivaroora, Vairoorwa havo, hongu, asi vaiti varoorwa 
kudaro, vongosiyiwa vakadaro vachizvionerawo vega. Iye 
murume wacho akazvivakira imba yake chinhambwe chakati 
kuti kubva padzimba dzavo, kuratidza kuti kuvada kwaai- 
vaita vose, pamwe chete norubatsiro rwavaimupa navana 
vavo, ngazvifanane. Aipota achiita majanha okushanyira 
mukadzi mumwe nomumwe, osvikomupa mwana; obva 
adzokera zvake kumba kwake. Vana vaWairimu vose 
vaipera kufa pavaizvarwa; Karanja ndiye chete akararama 
sechioniso kunyika kuti Wairimu aiva nomurume aipota 
achitombouyawo kumba kwake. Wairimu ainge akaisa ziso 
rake noupenyu hwake pamwana wake. Aitiwo ndiye 
murume aizomuchengeta paaizenge akwegura. Asi kubvira 
achiri pwere, Karanja akanga ataridza tsika dzakanga dzisi- 
ngawanzoonekwi mumwan@anofarira basa kana kubudi- 

rira. Basa raiva rokuimba, kuridza gitare nokuswerotanda- 
nisana navasikana. 

‘Handidi kukuona uchiridza chinhu icho,” Wairimu ainge 
amutsiura. “Munhu ndeanoitawo basa rine chimuko,’ 
aiwanzodaro achitaridza kuti aida kupisa kana kutyora- 
tyora chigitare ichocho. Vaigara vakangopopotedzana chete. 
Paizotiwo dzimwe nguva twakaenda kure, vagere zvavo 
vose, mai ndipo pavaitaurira mwana wavo rungano rwaira- 
tidza mubayiro womunhu ane unyope. Rungano urwu 
ndirwo rwaimboitawo kuti Karanja ayeuke mai vake zvokuti 
aiti kana paine chamurwadza, ainzwa ovafunga kuti dai 
varipo. 

‘Kare kare kwazvo pasichigure,’ mai vake vaiwanzotanga 
rungano rwavo sokudaizvi, ‘kwaivapo nomumwe mukadzi 
murombo aiva nomwanakomana wake mumwe chete. Zita 
romukadzi uyu rainzi Njoki. Njoki aidisisa chaizvo kuti 
mwana wake azive kuti vaiva varombo, nokudaro, kuti 
vawane zvokudya zvakakwana, vaitofanira kushanda zvine 
simba. Mangwanani oga oga, mwana wake aiti kana amuka 
okwiza shangu dzake nokutwasanudza mbatya dzake, 
apedza izvi obva ananga zvake kutaundishipi uko aindo- 
swerotamba neshamwari dzake mumigwagwa. Aizodzokako 
ava manheru aine shamwari dzake dzavakomana navasi- 
kana, osvikoti mai vake vavape zvokudya. Njoki aiva 
munhu akasununguka kwazvo, uyezve aifarira kuona vana 
vadiki mumba make. Aivapa zvokudya, vadya vaguta, 
ovataurira ngano. Asi zuva nezuva Njoki aingoondoroka 
nokusuwa nokuti mwana wake akanga asingadi kubatawo 
badza kana demo zvaro achiendawo kumunda. Somunhu 
akanga asingadi kunyadzisa mwana wake, Njoki aivanza 
kusuwa kwake achinyepedzera kufara kana mumba make 
muine vanhu. Njoki aiva munhu ane mwoyo wakanaka 
zvokuti vanhu vese vairumbidza kusununguka kwake 
nokushanda kwake. Izviwo zvaifadza mwana wake nokuti 
mai vake aivada chaizvo uyezve vanhu vaimudaidza kuti 
mwana waNjoki. 

‘Rimwe zuva mwana uyu akauya neshamwari dzake nhatu 

dzapamwoyo. Shamwari idzi dzaigara kuno mumwewo 
musha waiva kure kure. lye aisimbovashanyirawo achinosvi- 
kofundwa nezvokudya nezvokunwa zvakawanda. Aivatauri- 
rawo nezvomusha wake achiti aizondovaitirawo zvavaimu- 
itira kana dai vaizenge vamushanyira. Ndiko saka zvino 
akanga okumbira mai vake kuti vaitire shamwari dzake 
idzi mabiko okuti havaizombofi vakakanganwa. Njoki aka- 
kuhwidza moto. Akawaridza mucheka wakachena patafura. 
Akaunza ndiro nezvipunu ndokuzvipukuta zvikasara 
zvon’anikira. Akabva adzokera kukicheni kwakare. Mwana 
akanga akafara zvikuru achitaurira shamwari dzake nezvo- 
kuziva kubika kwaiita mai vake. Njoki akadzoka kubva 
kukicheni akatakura ndiro nhatu. Mundiro yega yega 
makanga muine shangu dzakanga dzanyatsopukutwa 
zvokuti dzainge dzichakutosvora maziso nokutaimira 
kwadzo. Njoki akagadzika ndiro dzaiva neshangu dziya 
patafura. 

‘Akabva ati: “Ndine urombo nokuti handina kugona 
kuenda kumunda nhasi nokuti ndaswera ndichipukuta 
shangu idzi, saka ndicho chokudya chete chiri mumba 
muno.” ’ 

‘Mwana wake akashaya pokunyura nokunyara. 
Mangwana acho akafumotora badza onanga kumunda. 
Akaswerobinduka zuva rose akatozodzoka kumusha zuva 
radoka.’ 

‘A-a-a, muri kureva ini,’ wainzwa Karanja odaro. ‘Kubva 
mangwana tinoenda tose kumunda.’ 

Munguva yehondo, Wairimu haana kufarira kuti mwana 
wake aite mupurisa kana kuti Ishe muhurumende yava- 
chena. Akaudza Karanja izvi. 

“Usaite zvisingadikanwi navanhu. Munhu asingateereri 
zvinotaurwa navamwe vake anopedzisira ava muna taisi- 
reva.’ 

Nyangwepo ainyara namabasa omwana wake aya, 
Wairimu akaramba akamira naKaranja, nokuti, sokutaura 
kwake iye, ane benzi ndoun® rake, kudzana unopururudza: 
mwana abva muura mako haaraswi. 

Karanja akapedza kurongedza mbatya dzake mubhegi 
rake. Akazobva atendeukira kuna mai vake saakanga aka- 
nganwa chimwe chinhu. - 

‘Ko, gitare rangu richiri pano?’ 

‘Tarisa pamurwi wezvinhu zviri mukona umo.” 

Karanja akanga ambokanganwa gitare rake kusvikira 
musi uyu. Munguva yehondo akatembenge arikanganwa 
zvachose. Akavhundunyura muugwendere-gwendere hwa- 
matende namapoto akafa, ndokuzvuva gitare riya rakanga 
riri pasi pasi pezvinhu izvi. Deze raro — raiva romuti — 
rakanga ratsemuka-tsemuka, rakazara neguruva nechin’ai, 
richinhuhwa chiutsi. Waya dzaro dzakanga dzadembera, 
mbiri dzakadambuka. Akamboedza kugumha guruva riya 
nechin’ai chiya, achizobva angoregawo zvakadaro. 
Akambosunga-sunga waya imwe kana kuti mbiri, ndokubva 
adziti ngindi kuridza achida kunzwa. Gitare riya rakangoita 
ainge magurudhudhu echinhu chiri kunyura mumvura apo 
guruva raikoromokera mudeze raro. Akafamba oenda 
kumusuo. Kunze kwakanga kuchiri kunaya. 

‘Ko, kwaunoenda ndepiko mumvura yakadai iyi?’ Wairi- 
mu akabvunza. Karanja akamira pamusuo sezvinonzi akanga 
asingambofungiri kuti mai vake ndivo vangavhunze muvhu- 
nzo wakadaro. Akatendeuka zvishoma nezvishoma; rnaziso 
ake akamboita saanobvira kamoto, chipfuva chake ndokufu- 
tunuka. Paakanga oti achitaura akabva apindwa nechiutsi 
mumaziso, akambokosora ndokusudurukira parutivi. Maziso 
ake aingara-ngara nemisodzi. Zvaakanga oda kuudza mai 
vake zvakanga zvisisabviri kutaura. 

‘Handizivi,’ akadaro. ‘Ndiri kuenda kuGithima,’ akazo- 
enderera mberi saakanga azoziva zvaaida kuita. Akabuda 
oenda, bhegi negitare rake gvakaberekwa kumusana. Wai- 
rimu haana kana kumboti pfakanya zvake paakanga aka- 
duka pedyo nechoto. 

Mvura yaigogodza nokuridza gitare riya pamwe chete 
nebhegi. Nechinguva chisipi, guruva nechin’ai zvakanyorova 
ndokutanga kuerera zvichidonhera pasi sendove nyoro. 
Akatimba nomumhuteyo yakanga yosvibirira akananga 

kuchiteshi chemabhazi kutaundishipi yokuThabai, asingata- 
risi kurudyi kana kuruboshwe. Pakasvikawo rimwe bhazi, 
ndokumira richiburutsa vanhu, richibva raenda. Karanja 
aifamba zvake somunhu uya akanga asina shungu yokusvika 
kwaaienda. Akaona Mumbi (anenge akanga aburuka 
mubhazi rakanga rapfuura riya) achidarika mugwagwa opi- 
nda mumusha akadzivirira musoro wake neamburera. 
Mwoyo wake wakambenge woita sounonzi ndowomunhu 
oda kufa wakabva watibuka paakaona Mumbi. Achimuo- 
nera mumhute yomubvumbi waivako uyu, akaona sezvino- 
nzi runako rwake rwakanga rwawedzerwa. 

Asi zvaibvira here kuti akanganwe kurwadziwa kwaaka- 
nga aona muchiso chaMumbi paya paanga akakotamira 
Gikonyo, zvavapunzika munhandare zviya? Achiona izvi, 
Karanja akabva angopotserwa zvakare mumatope aya oku- 
rwadziwa kusina magumo. Dai Mumbi angomutarisawo 
zvake, kana kwakanguva kadikidiki zvako, angadai ati zvi- 
mwe. Asi abva angoita zvake sezvinonzi hakuna munhu ano- 
nzi Karanja. 

Zvisinei, hana yaKaranja yakaramba ichirova. Mumbi ha- 
ana kumuona dakara atova pedyo pedyo naye. Mumbi aka- 
ridza kanenge kamhere kokushamisika. 

‘Gikonyo akadii?’ Karanja akavhunza asina kumbofunga 
zvaireva muvhunzo wake. Akangofungira kuti Mumbi aiva 
aifanira kunge aenda kuhosipitari nokuti haana kunge amu- 
ona pamusangano. 

‘Aripo zvake. Manesi andiudza kuti angangoburitswa 
nokukurumidza.’ 

‘Ndanga ndichikutsvaga kumusangano. Ndanga ndichida 
kukuona. Ndanga ndichida kukutenda netsamba yawaka- 
ndinyorera.’ 

‘Uchitendei? Yakanga isina basa. Nyangwe dai yaiva 
nebasa, hauna kuteerera zvayaireva.’ 

‘Panguva idzodzo ndakanga ndisingazivi kuti yambiro 
yawaindipa yaiva yei. Ndakafunga kuti waida kundiona.’ 

‘Ndichida kukuonera Wei zvangu?’ 

‘Saka hauchadi kundiona?’ 

‘7vachose.’ Vaitaura vachikurumidza nokunaya kwakwa-.- 
jita. 

‘7visinel zvazyo, wakaita zvako,’ Karanja akadaro 
vambonyarara. ‘Vaida kundiuraya nhai?’ 

‘Handiziviwo.’ 

‘Ndinozviziva. Mwaura andiudza.’ 

‘Anonzi Mwaura ndiani?’ 

‘Mumwewo murume andinosevenza naye. Pauya Mugo 
pamusangano — ki 

“Mugo — pamusangano?’ 

“Ehe. Auya akareurura.’ 

‘Areurura?’ 

‘Asi hausati wazvinzwa kani? Mugo auya pamusangano 
ndokubva afushunura zvose pamberi pedu tose. Anenge 
murume akashinga.’ 

‘Fe-he!’ Mumbi akabvumira, odzidziuka kubva muku- 
vhunduka kwaakanga aita. Akatanga kufamba achinyenye- 
redza Karanja. ‘Kuri kunaya. Ndichamboenda kumba,’ aka- 
daro. 

‘Ko, handi . . . ndingaonewo here mwana . . . kekupedzi- 
sira?’ 

‘Haugoniwo kuzvibata somurume ukandisiya ndega 
nenhamu dzangu here nhai Karanja?” Mumbi akataura 
nekauturu muizwi rake achibva atendeuka oenda. Karanja 
akaramba akangomutarisa achienda dakara anyangarikira 
mumbhute seri kwedzimba dzomumusha. 

‘Fe-he. Murume akashinga,’ akadzokorora akatarisa 
kwakanga kwaenda naMumbi. ‘Neniwo araramisa upenyu 
hwangu: asi chaagohuraramisira chiikowo hacho?’ 

Karanja akasimudzira rvendo rwake. Musoro wake zvose 
nembatya zvakanga zvati nyakata nemvura. Pakasvika 
mabhazi maviri, achiteverana. Rainzi BURI RETSONO 
ndiro raiva pamberi, besu raro rakarumwa nerainzi MHA- 
NZA MAMBURE. 

“Nairobi?” mukomana wembatya akavhunza atobata 
mutundu waKaranja. 

‘Githima!’ Karanja akapindura nechainge chinya, achiba- 
tirira pamutoro wake. 

‘Kubva pinda nazvo mukati, kasika.’ Karanja asati ato- 
mbowana nzvimbo yokugara mukomana uya akaridza mhe- 
terwa BURI RETSONO richibva rarusimudzira. Iriwo 
MHANZA MAMBURE raiva mushure rakabva rasvika riri 
museve ndokusvikodarika rokutanga. Mabhazi aya zvino 
akanga oitirana mujahwo wokumhanyira vanhu pachiteshi 
chapamberi. 

‘Tsika mafuta ayo atsve haasi ako!’ mukomana wembatya 
uya akakuza dhiraivha. Mabhazi aya aiitirana nhangemuta- 
nge yokusvika muNairobi nokuti kwaiva navanhu vazhinji 
vaida kudzokera kumisha yavo vachibva kumabiko muguta. 

Pasina nenguva yose, bhazi riya rakanga rasvika pachi- 
teshi chepaGithima. Karanja akadzika bhazi richibva ratu- 
tana nawo mugwagwa sezvo rakanga ratosiyiwa nerimwe 
raro kwechinhambwe chingaite chidimbu chemaira. Karanja 
akapinda muimba yokudyira yaiva parutivi pomugwagwa. 
Imba yacho yakanga yakazara navanhu vaihwanda mvura. 
Akasvikozendamisa gitare nebhegi rake namadziro, ndoku- 
gara patafura pakanga pasina munhu. Pakauya hweta, 
Karanja akadeedzera tii nechipondamwoyo nenyama. Aka- 
bayirira magokora ake patafura ndokupaikira musoro wake 
mumaoko ndiye tuzu akadaro pasina chaakatarisa. Nhunzi 
dzakanga dzakamomotera patumitswe twetafura iyi twaka- 
nga twakatsindirwa nemondo yeshuga yakanga yasvibirira, 
mafuta uye tutsengwarengwa twenyama namatapiri zvaka- 
nga zvaoreramo. Chikafu chake chakauya. Kunhuhwa kwai- 
ita nyama yacho yaipfungaira kwakamboda kumurutsisa. 
Akabva aisaidzira padivi. Akadzvuta tii yake, ndokutarisa- 
zve patafura paya asingaoni nhunzi dzaivapo kana tsvina 
yakanga iri mutumitswe twetafura iyi. Pamusuo paiva nava- 
nhu vaitaura nezvekuzvitonga, Jomo, nemvura. Mupfungwa 
make, Karanja aingoshandurudza uvhiririvhiriri hwezvinhu 
zvakanga zvasweroitika musi iwoyo, achiti akabata icho, 
obata chino, achiedza kuti anyatsozvironga kuti aone kuti 
zvairevel. 

Nechokure kure akayg@ika kutambura kwaakanga aita 
pamusangano apo General R akadaidzira kuti mutengesi 

waKihika aende kuchikuva, mberi kwavanhu. Mwaura aka- 
nga agere pedyo naKaranja. Lt Koinandu akanga agere 
nechokure asi ari pedyo. Vaviri ava vakakandirana ziso rine 
zvaraireva, ndokuzobva vose vatarisa kuna Karanja. Ipapa 
ndipo paakabva aziva kuti mazwi aGeneral R akanga akana- 
ngana naye, achibva angoabatanidza netsamba yaMumbi. 
Kana dai aizosimuka kuenda kuchikuva, vanhu vaizomuita 
kanyama kanyama dakara afa. Mupfungwa dzake maka- 
mbouya mufananidzo wevanhu vose vaivapo vachimubva- 
mbazururana. Handiti izvi ndizvo zvaaitya kuti zvaizoitika 
kana vanaThompson vaenda? Aitya simba romutema: aitya 
varume ava vakanga vakwanisa kudzinga vanaThompson. 
Aiona sokuti zvino vakanga vatarisana naye. Akambofunga 
zvokuti asimuke audze vanhu vose pachena kuti hapana 
zvaaiziva nezvokubatwa kwaKihika. Asi akanga oita saaka- 
nga aroverwa paakanga agere nokutya. Ndipo pakabva pasi- 
muka murume uya, Mugo, achireurura zvose zvokuti Kara- 
nja akabva anzwa kufefeterwa. Mwaura akabva atendeukira 
kuna Karanja neziso raibvira ruvengo. ‘Tenda midzimu 
yako, akuraramisa,’ Mwaura akadaro achibva abvapo no- 
kukasika. 

Achifunga izvi, Karanja akanzwa ongobvunda ofunga 
zvingadai zvakaitika kwaari dai Mugo akanga angoti nono- 
kei. Mumwe musi achiri mukomana, Karanja akanga aona 
imbwa dzichibvambura-bvambura tsuro. Dzakamwaura- 
mwaura mitezo yayo ndokuti iyi yatizira uku, iyi uko, dza- 
karuma zvipenga zvetsuro iya zvichingojuja ropa. Karanja 
akanga ozviona zvino setsuro iyoyo. Asi chandinogotyira 
kufa chii? Akazvivhunza oyeuka vanhu vese avo iye nama- 
mwe mapurisa -ake vakauraya vatumwa navakuru vavo 
vavachena. Chete kungoti panguva iyoyo akanga asinga- 
mbonzwi kuti aikanganisa. Paaivapfura, aiona sokunge 
vakanga vasiri vanhu, vachinge mhuka. Pamazuva okuta- 
nga, Karanja aitonakidzwa nazvo, achiona sokunge akanga 
ava munhu mutsva, mumwe weavo vaiva nesimba seromu- 
chena. Pamazuva akazotevera, pfungwa iyi yakanga yotoita 
sechirwere: kungokakata rukungiso rwepfuti chete, munhu 

atofa? Iri ndiro rainzi simba raaifanira kugara naro iri! Asi 
zvino simba riya rakanga raenda. Uyuwo Mumbi akanga 
azonyatsomubudira pachena kuti akanga asingamudi zva- 
chose. Ko, zvino Mugo chaakanga apedzera nguva yake 
nokuraramisa Karanja chaiva chii? Karanja akadzvutazve 
tii yake. Yakanga yatonhora, akaisaidzira padivi. Upenyu 
hwakanga husina chahwuinahwo serima nemhute zvakanga 
zvakafukidzira nyika panguva iyoyo. Akabhadharira zvinhu 
zviya zvaakanga asina kuzodya, ndokuti mukwende wake 
takure, achibva ofamba akananga kumusuo. 

‘Ee-e, sahwira,’ hweta akamudaidza, ‘asi chenji yako hau- 
chaidi?’ 

Karanja akatendeuka, ndokutambira mari iya achibva 
abuda asina kana nokumboiverenga. Zvino ndipo paari kuti 
kana nomwana wangu handifaniri kumuona, Karanja 
akagunun’una otora mugwagwa wainanga kuGithima. Ko, 
icho chazoita kuti ndide kuona mwana uyu nhasi chii? 
Akanga asati ambozviita izvi kare. Imwewo motokari 
yakauya iri mhepo ichibva yapfuura ichimusiya napa- 
dikidiki. Akatsaukira kudivi kwomugwagwa, pedyo 
nokumucheto kwawo, achiita seachanzvenzvera ruzhowa 
rwaivako asi zvose izvi akanga asingazvioni kuti ndizvo 
zvaaiita. Thompson aenda, uyuwo Mumbi ndamuruza. 
Pfungwa dzake dzakaita hwakumukwaku dzisina gwara ra- 
dzaitevera. Zvakanga zvaitika muupenyu hwake zvaimboti 
pachena je-e, zvotizve nyangara. Hatitii, zvimwe Kihika 
mupenyu, ongozoroka ati pakadaro apo tatarara pamberi 
paKaranja? Karanja akavhunduka otya zvigwenzi zviya zva- 
inge ruzhowa kunhivi dzomugwagwa nerima raivako. Mvura 
iya yakanga yava shoma zvino, kwangosara tumupfunha- 
mbuya twaipeperetswa nemhepo. Mbatya dzaKaranja 
dzakanga dzorema, dzanamatira pamuviri wake. Naiyewo 
ainge aendawo kundoona Kihika achirembera pamuti. 
Akanga atsvagurudza mumwoyo make achiti pamwe 
angawane pane tsitsi kana misodzi yokuchema shamwari 
yake yakanga yamusiya iyM#Chaakangowana chete kwaiva 
kusemeswa; chitunha chacho chairutsisa kutarisa, miromo 

yacho yakanga yaoma kuti papata, nhunzi dzototi tawana 
pokutambira. Chii chinonzi rusununguko? Karanja ainge 
azvivhunza.- Kufa kworudzi irworwo ndiko kwainzi 
rusununguko? Kusungwa uchiendeswa muhubatwa: ndirwo 
rusununguko? Kutsauraniswa naMumbi munhu woti 
ndawana rusununguko? Mushure mokuona zvose izvi 
Karanja akaenda ndokundoreurura mhiko iya, achibva 
apinda muchipurisa kuti araramise upenyu hwake. Basa 
raakasvikotanga kuita raiva romumasaga. Muviri wake wose 
waifukidzwa saga jena kungosiya mapwri maviri emaziso 
chete. Panguva dzokuongororwa vanhu vaipfuura vakaita 
mudungwe napamberi pomunhu aiva musaga uyu. Munhu 
womusaga aiti akangogutsurira musoro wake chete, zvaireva 
kuti munhu aipfuura napamberi pake nguva iyoyo aiva 
mumwe waavo vaishanda neMau Mau. 

Umasaga hwake uhwu ndihwo Karanja akanga ava 
kunyatsoona zvino murima. Aitoona sokuti aigona kubata 
tupuri twamaziso twuya utwo murume aiva musaga aiona 
nyika natwo. Ndezvepfungwa chete izvo, akazvisimbisa. 
Akanga zvino ava pedyo napaichinjikana njanji yechitima 
nomugwagwa waaifamba nawo. Akanzwa_ kutinhira 
kwechitima nechokure. Akabva ayeuka mujahwo uya 
wokuenda kuchitima. Kutinhira kuya kwakanga kwonyatso- 
nzwikwa, kwava pedyo. Rimwe zuva vanhu vakakokorodzwa 
kubva mumamisha ndokuunganidzwa pachiteshi chechitima 
cheRung’ei kuti vazoongororwa. Mumvwe nomumwe, vanhu 
vakapfuura napamberi pake; ari musaga, Karanja akanzwa 
kufara kuti hapana kana nomumwe wavo aimuona. Pfu- 
ngwa iyi yakabva yanyangarika yobuda yava pane zvakanga 
zvaitika masikati iwayo. ‘Anenge murume akashinga,’ aka- 
daro mumwoyo make. Mumbi ainge abvumiranawo nazvo. 
Mufananidzo waMugo amire pachikuva mberi kwevanhu 
wakanga wamira pamberi paKaranja sedzangaradzimu 
zvino, uchibva wanyangarika uchinge wabatana kuita 
mumwe chete nowomurume woinusaga. Karanja akamira 
paidarikana mugwagwa nenjanji, achifunga nezvokuwanda 
kwamaziso avanhu vainge vakatarisa Mugo pamusangano. 

Chitima zvino chakanga chava padyo zvokuti aitonzwa 
kuchecherera kwaiita mavhiri acho panjanji. Somusi uyazve 
pachiteshi paRung’ei, akanzwa kurira kwaiita mavhiri aya 
sokwaiva munyama dzake chaimo. Aionawo zvakare maziso 
mazhinji akanga akashatirwa achimudzvokora ari murima. 
Chitima zvino chakanga chasarirwa nenhambwe shoma- 
shoma kuti chisvike paidarika mugwagwa apa. Karanja aka- 
simudza gumbo ndokufamba nhanho imwe chete. Icho 
ndipo pachakabvawo chamufuridza — magetsi, chimusoro 
chacho zvose namatiroko:— chichipfuura napadyo naye 
zvokuti mhepo yachakasiya mushure yakada kumupotsera 
pasi negotsi. Pasi paakanga amire pakandengendeka. 
Chitima chapfuura, runyararo rwaiva rwamukomba rwaka- 
ita sorwadzamisisa, usiku ndokuita sohwanyanyisa kusviba. 


MUGO 


Mumbi akashuva kumhanya, kufamba nokurega zvake 
muviri wake uchitotorodzwa nemvura. Aizvida zvose izvo- 
zvo panguva imwe cheteyo. Akanzunzutira achifemereka 
nokuremerwa nomutoro waakanga asingagoni kutsveta pasi. 
Shoko rokuti Mugo ainge areurura rakawedzera kurema 
kwezvaainge aswera akatakura masikati omusi iwoyo wose. 
Uku kuhosipitari yokuTimoro, Gikonyo ainge asina kumbo- 
taura kana izwi rimwe zvaro, kana kumboita zvake saai- 
vapo. ‘Anofunga kuti ndiri kumunyengerera kuti anditi 
dzoka,’ Mumbi akadaro ari ega achirwadziwa paakaona 
Gikonyo ovhara maziso ake nokutarisa divi achinyepedzera 
kukotsira pakasvika Mumbi. ‘Asi handisi kuzodzokera 
kumusha kwake, nyangwe akandipfugamira zvake namabvi 
ake,’ Mumbi akanga azvishingisa. Achisvika kumba, atota, 
Mumbi akawana Mbugua naWanjiku vachitsumwaira vaka- 
komba choto, vasingatauri; mwana akanga arere pauriri. 
Kudziya kwaiita mumba kwakamufadza kupinda madhaka, 
mhute nemvura zvaiva panze. Mumbi akapfeka mbatya 
dzakaoma asati ataura chinhu. Mitezo yake yaiita seyaingo- 
itawo zvayaiziva pasina kuti ndiye aiituma. 

‘Akadii?’? Wanjiku akaita zvokubvira nechokure, saano- 
nyanga nyoka, apo Mumbi akanga agara pasi. 
‘Handisi kuzonomuona zvakare,’ Mumbi akaputika, izwi 
rake richinge raipinza mai yake nababa vake muzvinhu izvi 
zvaimutadzisa kugara zvakanaka. ‘Nyangwe ndikanzwa kuti 
ari kufa.’ 
‘Usapinde nemuminzwa,’ Wanjiku akapindura achiita 
saanoda kusvotesa. ‘Hatidi zvedu kunzwa ‘mazwi orudzi 
irworwo mumba muno. Ziva kuti achagara ari murume 
wako dakara azotaura iye kuti timudzosere pfuma yake.’ 
‘Murume wangu? Muri kutamba neni zvenyu kani.’ 

‘Shiiii!’ 

Padiki napadiki, Wanjiku akazopodza shungu dzomwana 
wake, Mumbi ndokuzobvuma hake kupota achindoona 
Gikonyo kusvikira abuda muhosipitari. 

‘Munhu anorwara haarambirwi muhosipitari. Mhandu 
chaiyo ikazonunurwa wani kana yawira munjodzi? Uyezve 
hatisi kuti unoenda kuTimoro uri wega. Wangari aripo, 
hapana mukadzi angaenzaniswe naye pakushanda nounyoro 
hwomwoyo wake.’ 

Mumbi akazonzwazve kuti akanga aine vanhu vaimuda, 
akanga asiri ega mumatambudziko ake. Akateerera kuna 
Wanjiku achimurondedzera zvese zvakanga zvaitika 
kumusangano nezvaMugo. Mbugua akaramba achitsumwa- 
ira zvake agere pamoto: takanga takura vashemi, zvoku- 
taura mazuvano zvava zvishoma, kunze kwokunge Kariuki 
auya kumusha pavainge vavhara zvikoro. Paakanzwa zvaka- 
nga zvaitika, Mumbi akafunga kuti aifanira kuita chimwe 
chinhu. Asi chandingaite chii? Akazvipindura nomuvhunzo 
waaiziva kuti hapana munhu aizogona kumupindurira. 
Kudziyirwa kwaakanga oitwa kwakanga kwava kumukotsi- 
risa. Akanga aneta: maoko namakumbo, mapendekete, 
musoro nomwoyo — dzose hadzo nhengo dzomuviri wake 
dzakanga dzisisadi. Ainzwa sokuti dai arara zvake pa- 
makumbo amai vake sekasvava vamunyaradze. Chandi- 
ngaite chii? Akazvivhunza zvakare. Akateerera kuusaka- 
saka hwemvura yairova padenga remba yavo ndokurega 

kuneta nokurukutika kuya kuchinyatsomufungata zvokuti 
akabva angoonawo kuti kwenguva iyoyo hapana chaaigona 
kuita. Mumbi akaramba agere, muviri wake zvose nomweya 
zvisina zvazvaigona kuita nenjodzi yaainyatsoona namaziso 
ake yakamutarisa. ‘Ndinoda kunoona Mugo mangwana. 
Akanga aripo saka anofanira kuziva,’ Mumbi akazvisimbisa 
arara parutivi pomwana wake pauriri. 

“Kunze kwasviba uye kuri kunaya.’ 

Mumbi naWangari vakafumomukira kuenda kuhosipitari 
vari vaviri. Gikonyo akanga agere mumubhedha wake. 
Ruoko rwake rwakanga rwaiswa samende. 

Vakamutaurira nezvomusangano nokureurura kwakanga 
kwaita Mugo. Akateerera kurungano rwavo akatsikitsira 
musoro wake. 

Wangari naMumbi vakaona Gikonyo achibvunda venn 
magumbeze aakanga akafuga aibvundawo. 

‘Ko, zvaita sei?’ mai vake vakavhunza, vofunga kuti 
kurwadza kwaiita ruoko rwake. Gikonyo akaita saakanga 
asina kuzvinzwa. Akatarisa kwavari. Anenge akanga atsiga 
zvino. Chiso chake chainge chakaoma chakanga chaita 
sechanyevenuka. Kufinyama kuya kwakanga kusisipo. 
Paakazotaura, izwi rake rinenge rakanga rava dikidiki, roita 
seromunhu aona chishamiso chisingabviri kutaura, kunge 
akanga ava kunyara. ‘Murume uya aiva akashinga 
mumwoyo,’ akadaro. ‘Vanhu vaimukudza nokumurumbi- 
dza. Angadai akaita Ishe. Ndiudzei munhu aigona kuita 
zvaakaita, kuwadzanura mwoyo wake pachena kuuti waya 
zvake kuti maziso enyika yose auchohonye?’ Akambonya- 
rara ndokurega maziso ake achimbozororera panaMumbi. 
Akazotarisa divi ndokuti, ‘Zivaizve kuti hapana vanhu 
vangani vaiva pamusangano ipapo vangakwanise kusimudza 
dombo vachitema murume uyu nezvaakaita. Kunze kweku- 
tenge nda — tose tabhedhenura mwoyo yedu kuti nyika yose 
ione zviri mairi.’ 

Achinzwa Gikonyo achitaura kudai, mwoyo waMumbi 
wakamboita sowasimudæya kusvika kumakore chaiko asi 
pakarepo wakabva wabhamhadzirwa pasi, apindwa 

nokumwe kutya kukuru. ‘Ndingadai ndatanga ndanomuona 
ndisati ndauya kuno,’ akafunga kudaro. 

Paakangosvika kuThabai chete, Mumbi akabva 
amhanyira kumba kwaMugo ndokusvikovhura gonhi. 
Zvinhu zvose zvainge zyakangoita sezvaakasiya zvakaita 
musi uya. Muchoto mairatidza kuti makanga mava nezuva 
— kana maviri ese — musati makuhwidzirwa moto. 
Mubhedha wakanga usina kugadzirwa. Kadzoto kegumbeze 
kaiva noukushe hwakanga hwakati mvirinyinyi seminhenga 
yenungu kakanga kakarembera kubva pamubhedha 
kachinzvenzvera pasi. Mumbi akapfiga musuo ndo- 
kumhanya ondotsvaga General R kumba kwake. Akawana 
musuo wakakiyiwa. ‘Kubva ndozouya manheru.’ 

Akadzokerazve manheru acho akawana mumba maMugo 
musina mwenje. Akabata-bata murimamo, ndokudaidzira, 
otya: “Mugo.' Hapana akadaira. ‘Ko, zvino agoenda 
kupiko? Vanhu vose vaenda kupiko?’ Akatarisa-tarisa 
achidzokera kumusuo. Aida kuti dai paivawo nomumwe 
munhu, chero munhuwo zvake, aigona kumuudza kuti zvose 
zvaaizvivhunza, zvose zvaaitya murimamo, zvakanga zvisiri 
izvo. Akazarura musuo onyanyisa kutya ndokudzokera 
kumba kwavabereki vake achimhanya mumhuteyo, 
achingotsvedza nzira yose. 

Nyangwe asina kuzvifunga zvake asi Mumbi akanga 
adzokorora mafambiro aakanga aita musi uya achitiza 
Mugo. Mutsauko wacho waiva wokuti musi iwoyo mumba 
maMugo maiva nomwenje uyezve Mugo akanga aona chiso 
chake chichiratidza zvaakafungidzira kuti kwaiva 
kusemeswa, kutya nokushora. Mugo akanga asara amire 
akangotarisa pakanga pabva Mumbi. Akazopfiga musuo 
wake pava paya, ndokudzima mwenje orara. Akazvamba- 
rara pamubhedha paya, pfungwa dzake dzichimuudza kuti 
akanga arasikirwa nechimwe chinhu. Ruvengo rwaakanga 
aona pachiso chaMumbi rwaiita sorwaivaima murima, kaka- 
wanda, rwuchiita kuti adedere zvokuti aitadza kuzvibata. 
Zvakanga zvichinei kuti Mumbi aimufungirei iye zvino? 
Akanga amboita saakanga ari pedyo pedyo naye. Mugo 

akanga aona chiso chake nokunzwa mweya unodziya waai- 
fema. Akanga agara apo achitaura kuna Mugo zvokuti 
Mugo akamboita saakanga aona pasi idzva richivhurika. 
Mumbi akanga avimba naye, achibva ataurira Mugo zvaiva 
muhana make. Ruvimbo rwaakanga aratidza urwu, 
rwakanga rwamanikidzawo Mugo kuti ataure chokwadi. Asi 
chokwadi ichi chakanga chaita kuti Mumbi asuduruke 
kubva padyo naye. Mugo akanga arasikirwa nechivimbo 
chaMumbi zvachose. Iye zvino, Mugo akafunga, akaona 
nokunzwa kuti akanga ava mhandu, munhu ainhuhwa 
muchiso, chaMumbi. 

Ndipo paakazenge anzwa vanhu vomumusha vachiimba 
iziyo dzorusununguko vakakomba imba yake. Shoko roga 
roga ravaimurumbidza naro raibva ramubaya nechokwadi 
chairwadza chaainyatsoziva iye. Chii chaakanga aitira 
musha wake? Chii zvacho chaakanga aiitirawo mumwe 
munhu? Asi zvino akanga oona chivimbo chaiva navanhu 
maari ichi, chivimbo chaaisafanira kupihwa, akanga 
ochionawo nomumwe mutoo, saicho chinhu chikurusa pasi 
pose. Mumbi ari kuzonovaudza, akadaro Mugo. Akaona 
kutya noruvengo rwuya zvisisiri pachiso chaMumbi chete, 
asi pachiso chomunhu wose womumusha umu. Pfungwa iyi 
yakavhundutsa Mugo. 

Usiku ihwohwo hwose haana kana kugona kutsinzinya 
maziso ake. Aingoona mufananidzo waMumbi, musha wose 
namakamba ehusungwa aya zvakangobatana kuita sechinhu 
chimwe chete. Mupfungwa dzake aiti akatarisa Mumbi, 
oona ashanduka ava vatete vake kana kuti muchembere uya. 

Paakamuka mangwanani omusi waitevera wacho, akasha- 
miswa kunzwa akanyatsogadzikana. Mangwanani ose iwayo 
hapana chaakambonzwa chichimuti nyon’onyo kana. Mifa- 
nanidzo iya yakanga yararomubindutsa usiku hwose yaka- 
nga yanyangarika. Izvi zvakamukatyamadza: seiko ainzwa 
kugadzikana nokufaranuka kwakadai iye ainyatsoziva zvake 
zvaakanga aronga kuzoita? 

Nyangwe zvazvo aiziv zvaaida kuzoita, pakazosvika 
nguva yacho, achiona mhomho yose yavanhu vaivapo, 

Mugo akambopindwa nokuzeza kwakamudederesa: akanga 
otya. Akawana General R achitaura achibva ayeuka Kara- 
nja. Ko, ndikangorega zvangu Karanja achitakura mutoro 
wacho zvingadii? Akadzinga pfungwa iyi achibva asimuka. 
Dai aizorega Karanja achipomerwa mhosva iyi, ko, iye aizo- 
tarisana sei naMumbi? Mwoyo wake waiita souchabuda 
nomukanwa make, maoko ake akanga azara dikita, apo 
aifamba nomukati memhomho yavanhu. Maoko ake aide- 
dera, makumbo onge derere. Mupfungwa dzake, zvinhu 
zvose zvakanga zvanyatsojeka, pasisina kudzokera shure. 
Aizomira pamberi pavanhu vose, onyatsovaudza kuti ndiye 
akanga azviita. Akaramba anamatira papfungwa iyi. Paka- 
nga pasisina kana chinhu chimwe zvacho chakanga chicha- 
gona kumudzora pane zvaakanga aronga kuita izvi: kudai- 
dzira kwose kwaiita vanhu, nziyo dzose dzavaimuimbira, 
kumurumbidza kwose kwavaiita — zvose izvi zvakanga zvi- 
sisina zvazvaireva kwaari. Kusimba nokujeka kwepfungwa 
iyi ndiko kwakamupa simba kuchimushingisa kuti amire 
pachikuva akatarisana norunyararo rwaityisa rwaiva 
pamberi pake. Paakangoburitsa mazwi okutanga chete, 
Mugo akabva anzwa kufefeterwa. Mutoro wamakore nama- 
kore wakanga wabviswa pamapendekete ake. Akanga asu- 
nunguka, oziva paamire, atsiga. 

Rwaiva rusununguko rwekanguva ikako chete. 

Paakangoburitsa izwi rokupedzisira chete, runyararo rwa- 
kanga rwakamukomba rwuya Zvose nokufefeterwa kuya 
zvakabva zvaitazve sezibwe rakanga ranzi pamusoro pake 
mbi. Pfungwa yakambenge yamusimbisa iya yakatanga 
kumweshuka nokumwaukira. Paakaburuka kubva pachi- 
kuva paya ofamba achipinda nomuvanhu vakanga vachiti 
mwi-i zvino, akanga oita saabatwa nechipapadzungu. 

Ainyatsonzwa zvose zvaakanga ari, paaitsika pose, kapfu- 
ngwa kese kese kaivhiririka mumusoro make — zvose izvi 
zvichimuudza chinhu chimwe chete: ndiye aiva muridzi 
wezvose zvaakanga aita muupenyu hwake hwakapfuura, 
ndiyezve aizova muridzi wezvose zvaaizoita mangwana: 
aizotongwa namabasa ake anezuro, nhasi namangwana. 

Ruzivo urwu rwakamutyisa. Nyangwe zvodii zvazvo, ha- 
pana simba raizomuita kuti adzokerezve, iye zvino, panzvi- 
mbo yaakanga abva iyi. Ko, dai zvainzi vanhu vose ava va- 
kanga vasimuka vachimwaura-mwaura nokubvarura-bva- 
rura muviri wake? 

Akaona pfungwa iyi ichigona kutoitika pachokwadi. No- 
kudaro, haana kuda kupinda mumba make. Akanzwa kuse- 
ka kwaGithua akafunga kuti akanga ava kuteverwa. Akanga 
asingadi kufa, aida kurarama. Ko, handiti Mumbi akanga 
amuratidza kuti kwaiva nokumwe kurasikirwa kungangogo- 
nawo kuva kuwana? Akamira-mira pamba pake ndokuta- 
risa-tarisa nomusha wose, kuzvitoro zveKabui, nokumugwa- 
gwa waiva seri kwacho. Kuti vanhu vaizodzvamuka vomute- 
vera? Akaona makore achikokorodzana mudenga. Dai 
zvimwe akurumidza kutiza kubva mumusha umu mvura 
isati yanaya? Akatanga kufamba akananga kumugwagwa. 
Akanga afamba kwechinhambwe chakati kuti paakazofunga 
kuti aingogona kusangana navanhu vaibva kuRung’ei. Regai 
ndidai nokuku, nomumusha, ndonopinda mune mumwe 
mugwagwa uya unoenda kuNairobi. Avako, aizondotanga 
upenyu utsva. 7 

Nepfungwa iyi, akabva ofambisa achitevedza mugwagwa 
mukuru womumusha, unova ndiwo mugwagwa waaisiwa- 
nzotora achienda kumunda kwake. Asi vanhu vaibva kumu- 
- Sangano vakanga vatotanga kupinda mumusha. Gare gare 
migwagwa yose nedzimba dzose dzaizenge dzazara navanhu 
zvokuti haaizokwanisi kubuda. Akakanda nhanho. Zvino 
akanga atarisana nemba yomuchembere uya. Vhudzi rake 
rakati nyau nyau. 

Akanzwa mwoyo wake uchipisira kuti dai ambopinda 
umu, aona muchembere uyu, kamwe zvako kekupedzisira. 
Asi akazofunga kuti afambe mvura nerima zvisati zvadonha. 

Asi madonhwe emvura ¢kutanga akamubata asati ambo- 
dii nokudii kwese. Regai ndimbohwanda mvura, akafunga. 
Kana muchembere uya aivamo, hazvaingobvira hazvo here 
kuti aigona kumuviga ku@vikira kwasviba apo aizonyeruka 
overera zvake pasina aimuona? Akadzokera shure, ndoku- 

darika mugwagwa, ndokusvikopinda mumba muya iZVOZVO 
achiedza kudzvanyirira izwi raizhamba muhana make richi- 
muudza kuti aifanira kutiza pachine nguva. Muchembere 
uya akanga agere padyo nechoto chakanga chakati nho-o 
kudzima, tsoka dzake dzakanyudzwa mudota. Pakapinda 
Mugo, muchembere akasimudza musoro wake zvishoma 
nezvishoma. Maziso ake aiva nomumwewo mutaimiro waai- 
ita murima raiva mumbamo. 

‘Ha-a — ndiwe — wadzoka!’ muchembere akadaro, chiso 
chake chaunyanidzwa nokumwe kunyemwerera kwakanga 
kusisiri kwenyika dzino. 

‘Hongu,’ Mugo akadaro, muviri wake wopisa neshungu 
dzokuti dai atiza asi akadzidzvanyirira zvakare. 

‘Ndanga ndichiziva kuti uchadzoka, ndanga ndichizviziva 
kuti uchauya wozonditora toenda kumusha,’ kufara kwake 
kwaitovhundutsa. Muchembere akamboedza kusimuka ndo- 
kutatarika achidonhera pasi zvakare. Zvishoma nezvishoma, 
akasimuka zvakare. 

‘Ndanga ndakangokumirira kwamakxore ose aya — ndai- 
ziva zvangu kuti havana kukuuraya . . - Vanhu ava, unoziva 
here kuti vakanga vasingabvumi pandaivaudza, havabvumi 
pandinovaudza kuti ndakakuona?’ 

Muchembere akafamba onanga kuna Mugo. Asi Mugo 
akanga asina kuteerera kune zvaaingorotomoka. Nokuti 
ipapo akaona chiso chashanduka. Mugo akanga atarisa 
mumaziso avatete vake. Akazadzwa nedzimwe hasha itsva. 
Upenyu hwaingogarodzokorora zvakaitika nezuro namari- 
mwezuro. Asi iye nhasi pakanga pasisina pavaipunyuka 
napo vatete ava. Kunyemwerera kwese uko, nokungaima 
kwamaziso avo uko — nhasi aizozvidzima zvose. Asi asati 
amboita kana chii zvacho, muchembere uya akadzengedzeka 
achibva atizve pasi mvorokosho. Akaramba achingonye- 
mwerera. Haana kana kumboti pfakanya zvake. Ipapo 
Mugo akabva aziva: munhu uya mumwe chete akatembenge 
amutiwo hama, akanga afa. Mugo akaviga chiso chake 
mumaoko ake ndokumbomira akadaro kwekanguva. 

Pava paya, akazopfiga musuo wemba iyi ndokupinda 

mumvura yainaya. Haana kuzoenderera mberi nezano rake 
riya. Akabva adzokera kumba kwake. Apinda mumba 
make, akatungidza rambi achibva agara pamubhedha. 
Haana kubvisa mbatya dzake dzakanga dzatota. Akatarisa 
kumadziro aiva mberi kwake. Pakanga pasina chaivapo 
pamadziro: pakanga pasina ropa, pakanga pasina mutsindo 
wetsoka dzaidhidhidza pasi dzichimutevera, pakanga pasina 
makamba evasungwa, uyuwo Mumbi akanga avawo chimwe 
chinhu chaakanga aona mumhute kare kare. Pamwe aimbo- 
ridza mubhedha wake saakamirira chimwe chinhu chakanga 
chamunonokera. Mvura yaierera ichibva muvhudzi rake, 
heyo yodzika nokumeso kwake nomuhuro ichinge tumitswe 
twehari yapunzika; mvura yaidonha kubva mujasi rake, 
heyo yoita tumitswi tumitswi ichidzika namakumbo ake ichi- 
svika pasi. Donhwe remvura rakagamhwa netsiye dzeziso 
rake rokurudyi richibva raita kuti mwenje waibva parambi 
utsemuke-tsemuke kuita tumiseve tutetetete. Donhwe riya 
rakabva rapinda muziso rake, ndokunyangadika ririmo, 
ndokutanga kudzika nedama rake semisodzi. 

Haana kupukuta ziso rake, kana kuita chimwe chinhu. 

Pamusuo pakagogodzwa. Mugo haana kudaira kana 
kuzarura musuo. 

Sasa rakavhurika, General R achibva apinda achiteererwa 
naLt Koinandu. 

‘Ndagadzirira,’ Mugo akadaro ndokusimuka asina kuta- 
risa vaenzi vake. 

‘Dare rako ririko nhasi manheru,’ General R akataura 
nezwi rakarema. ‘Wambui ndiye achava mutongi. Koinandu 
neni tisu chete vakuru vanenge varipo pauchatongwa.’ 

Mugo hapana chaakataura. 

“Zviito zvako zvoga ndizvo zvichakutonga,’ General R 
akaenderera mberi asina kushatirwa kana kuratidza kuzvo- 
nda. ‘Iwe — hapana munhu anofa akatiza mabasa ake aaka- 
ita.’ 

General R naLt Koinandu vakatungamidza Mugo 
pamberi vobuda naye mufhba. 

WARUI, WAMBUI 


Warui akanga akatarisa panze achinzvenga kutarisana 
namaziso aWambui aiita saakafa, pasina chaaiona. 

«Kuita here mazuva maviri ichingonaya pasina kana ku- 
mbozorora,” Warui akadaro onzwa kuremerwa norunya- 
raro rwaiva mumba maWambui. Akanga akadukumara 
padyo nomusuo, maoko netsoka dzake zvakavigwa mugu- 
mbeze raaiva akafuga; mutsipa wake wakanga waya nama- 
denderedzi emananda, nomusoro wake wakanga wachena, 
ndizvo chete zvaionekwa kunze. Wambui akanga akacho- 
njomarawo nechaapo, vakatarisana, maziso ake achiti 
akabva pana Warui omboteterekera mumhute nemvura 
yaiva panze. 

‘“Wakanganwasu kuti mubvumbi wakadai uyu unogona 
kupedza mazuva uchingodai,’? Wambui akapindura nezwi 
risina upenyu. Vakabva vanyarara. Vaitaridzika savana 
vakafirwa navabereki, nherera dziri kuona kuti upenyu 
hahwuchadziyi, hahuchina ruvara kana zvinhu zvinona- - 
kidza. Pachoto pakanga pakadzima. Makanda ematapiri, 
mafururwa echibage nouswa zvakanga zvakangoti mwarara - 
pauriri sezvinonzi imba yacho yakanga yapedza mazuva 
maviri isina aigaramo. Dai dzakanga dziri dzimwe nguva, 
izvi zvingadai zvakashamisa Warui kana mumwewo muenzi 
zvake nokuti Wambui aiva mbuya murambatsvina chaiye, 
imba yake iri iyo yedzimwe dzaiverengwa nokuchena 
kwadzo mumusha wose. Aitsvaira imba yake kaviri pazuva, 
midziyo yose yaisukwa ichangobva mukushandiswa. 
Madziro ayo akanga akadzururwa nevhu jena raaitenga ku- 
Weru, uyezve aiti akangoona kamutswe chete obva akanama 
pakarepo, pese pese paaiona soporatidza kusakara, paibva 
pagadziridzwa pakarepo. “Munhu haana paangati apa 
ndopangu kunze kwepaanoradzika musoro wake,” ndiwo 
aiva mapinduriro aWambui paairumbidzwa navanhu nezvo- 
utsanana hwake. Warui akanga asina kumuona kubvira 
zuva guru rebira riya. Kwamazuva maviri ainge apfuura aya, 
vanhu vose vomuThabai vatita sezvinonzi vakanga vabvu- 

mirana kuti vasataure nezvakanga zvaitika pamusi webira. 
Paiva nezvinhu zvainetsa Warui, mumwoyo make maiva 
nemivhunzo yaaishayirwa mhinduro. Aona kuti zvamu- 
kunda, akanga auya kuzovhunza Wambui. Asi zvino ndipo 
pavakanga vari kukurukura sezvinonzi vakanga vasingazivi 
kuti mumwe wavo ari kurevei, sezvinonzi paiva nedzimwe 
nyaya dzaivanyadzisa kudzitaura mumwe aripo. 

“Kuda ndicho chando chomubvumbi uyu chakamu- 
uraya,” Warui akaedza zvakare. 

“Ani wacho?’’ 

*“Muchembere wedu uyu.” 

“Zvii-mwe,” Wambui akadaro, ndokutura befu. ‘‘Tose 
hatina kuzombomurangarira iwo musi uya. Tingadai tisina 
kumusiya ega. Akanga akura. Akafa nokushaya anomuva- 
raidzawo.’’ 

“Asi ndinongonzwa ndichizvivhunza kuti sei akafa musi 
iwoyo. Handiti nguva yose iyi aisingogara ega?” 

‘‘Tingangoti aiti akanzwa pwere dzichitamba panze noku- 
nhuhwirwa noutsi hwaibva mune dzimwe dzimba, aibva - 
aziva kuti upenyu huchiripo panyika. Zvino musi uya tose 
takanga taenda kumusangano. Tose zvedu. Pakanga pasina 
chiutsi chaionekwa kupwititika, pakanga pasina vana va- 
ichema kana kuseka mumigwagwa. Musha wose wakanga 
wava dongo.” Wambui aitaura saari kuronga nyaya padare. 

“Zvingadaro hazvo, asi sei akasarudza kufa musi 
iwoyo?’’ Warui akanga asina kugutsikana. Kana naiyewo 
alita saane dare rakewo, mumwoyo make. 

“Inga ndati wani akanga akasurukirwa asina aimuvara- 
idza. Mwana wake achibva auya kuzomutora. Gitogo 
akauya kuzomutora kuti vaende kumusha pamusi iwoyo,”’ 
Wambui akapedzisa kutaura oita saava nehasha nokutadza 
kunzwisisa zvinhu kwaWarui. 

“Hongu. Zvinhu zvakatanga kushanduka mumusha 
medu kubvira pamusi watanga muchembere uyu kuona 
madzangaradzimu avakafa.”’ 

Wambui akamutaris4,, Iye. zvino hapana chaakataura. 

“Kozoti iwo musi wacho,’’ Warui akaenderera mberi, 

‘musi wacho! Kutanga, Gikonyo anotyoka ruoko.’ Warui 
akabva angomirira ipapo ndokutarisa kuna Wambui. 
Wambui akanga akatarisa mubvumbi waiva panze, asina 
shungu namazwi aWarui, asinei nemivhunzo yaiva muhana 
make. Warui akatarisawo panze achibva aona Mumbi achi- 
buda kubva mumhute, atova padyo nomusuo. Mumbi aka- 
pinda mumba, tsoka dzake dzaiva nyoro, dzakazara nama- 
dhaka. Mvura yaichururuka ichidonha kubva musaga raka- 
nga rakafukidza musoro zvose nomusana wake. Akabvisa 
saga riya ndokumborizunza zvishoma asati ariturika kuma- 
dziro. Wambui akamupa chigaro ndokubva agara padyo 
nomusuo. 

‘Mati kutonhora here ikoko!” Mumbi akadaro achizvigu- 
mbatira nokushinyidza mhepo ichipinda nomumazino ake 
akanga akarumanidzwa. ‘Inga nhasi ndine munyama. 
Kumba kwedu mai vachiri kukuhwidza moto, zvino ndipo 
pondoti regai zvangu ndimhanyire kuya kuya kwaunogara 
uchingobvira. Ndipo pandinosvikowana vanhu vachidziya 
dota.’ 

‘Wamboenda kuhosipitari here nhasi?” Wambui aka- 
vhunza. 

‘Hongu, tanga tiriko navamwene vangu. Hapana zuva 
randisingaendiko.’ 


‘Ruoko rwake rwakadii?’ 

“Haruna harwo kuzotyoka, rwakangotsemuka chete. 
Tinomutarisira kubuda chero nguva.’ 

‘Pane shura riripo chete . . .’ Warui akatangisa zvakare, 
achiteedza pfungwa dzake. ‘Kana nomunhu akanga achi- 
ripo. Asi kanguva kadikidiki kakanga kapfuura, nhandare 
yose yakanga isingagoni kufema nevanhu, kuita sapamazuva 
aHarry aya, mazuva aya vanhu vakaungana kuti vanoona 
vachena. Asi kungozongoti bwai wanike hapachisina kana 
nomunhu wose, vose vaenda. Nhandare kusara yangoti 
hwa-a. Takasara tangova vana (kana kuti vashanu?) chete. 
Takauraya hondohwe dziya — ndokuteurira musha wedu. 
Asi zvese zvakanga zvongoita sokupa munhu ane nyota 

mvura inodziya. Hazvisi izvo zvandainge ndakatarisira, nda- 
kamirira, kwamakore ese aya.’ 

“Wati ndiwe wega here? Kana neniwo — nomunhu wese. 
Handina zvangu kumbenge ndafungira kuti aka... kuti 
Mugo ndiye akanga azviita.’” Wambui akazenge azvisimbisa 
kuti ataure zita iro iye naWarui vakambenge vachingonye- 
nyeredza. Mumbi hapana chaakataura kwechinguva. 

‘Haasati awanikwa nazvino,’ Mumbi akazodaro nezwi 
rakanga rashanduka. 

“Hapana munhu ati amuona kubvira iwo musi uya,’ 
Warui.akadaro sezvinonzi Mumbi akanga avhunza muvhu- 
nzo. 

“Pamwe akazvikiyira mumba make,’ Wambui akadaro. 

“Ndakaendako madeko. Musuo wakanga usina kukiyiwa, 
kana kuiswa chihuri nechomukati. Makanga musina 
munhu.’ 

‘Kuda akatiza zvake kubva mumusha,’ Warui akadaro. 

‘Kana kuti aiva muchimbuzi pawakaendako madeko.’ 

“Asika ndaendazve kumba kwake nhasi mangwanani ndi- 
sati ndaenda kuhosipitari.’ 

Kamhepo kakafuridzira tumvura muzviso zvavo. Wambui 
akapukuta kumeso kwake neseri kworuoko rwake. Warui 
akakotamisa musoro ndokutsokotera chiso chake pagu- 
mbeze rake. Mumbi akagagamira shure saaida kusudurudza 
chigaro chake asi hapana chaakaita. Vakaramba vagere 
munzvimbo dzavo pedyo nomusuo. 

‘Pamwe ndingadai ndakamuraramisa. Pamwe ndingadai 
ndakamuraramisa dai ndakaenda kumba kwake musi 
iwoyo,’ Mumbi akagungudzika. 

“Wauri kumboreva ndianiko?’ Wambui akavhunza noku- 
kurumidza achibva abvisa maziso ake pana Mumbi. 

‘Mugo.’ 

‘Hapana chawaimboraramisa,’ Wambui akadaro achita- 
ura zvishoma nezvishoma. ‘Uri kundinzwa? Hapana munhu 
aigona kuzomuraramisa . . . nokuti. . . pakanga pasina cho- 
kuraramisa.’ j 

‘Kungoti hauna kuona zvakanga zvakaita chiso chake, 

Wambui, hauna kuchiona,”’ Mumbi akadaro nezwi raipisa. 
Akazoridzikisa oenderera mberi. “Ndiri kureva usiku hwo- 
musi wakwazofuma kuchiitwa musangano. Pamakandituma 
kuti ndinomuona — chiso chake chakanga chashanduka ku- 
ita saaibayiwa mumwoyo — ndiri kureva kuti chiso chake 
chakanga chichisiri icho paakandiudza ne —” 

“Watii?” Wambui naWarui vakavhunza pamwe chete. 
Nyaya yaMumbi inokarenge yakanga yavatapa mwoyo. 

“NezvaKihika, hanzvadzi yangu.” 

“Saka waizviziva zvako?” 

““Hongu. Mugo akanditaurira.” 

“Dai wakatitauriraka musangano usati waitwa,” Wambui 
akadaro seaimupomera mhosva, achibva aita saakanga asi- 
sina hanya nenyaya yacho. 

“Ndakanga ndisingadi kuti pawane chinoitika kwaari. 
Handina kunge ndaziva kuti aizouya kumusangano.” 

““Icho ichokwadi,” Warui akabvumira achibva oenderera 
nepfungwa dzake nezwi rajita serainetsekana, sokunonzi pai- 
ya nechimwe chinhu chaainge atadzirwa. 

“Kana neniwo ndakanyengedzwa namaziso ake. Asi chi- 
nondinetsa ndechokuti: Ko, zvose zvaakaita mumugero no- 
muhusungwa zviya, akażviitirei?” 

Mumbi ndiye akatanga kupepuka kubva mupfungwa dzaii- 
ta sedzakanga dzavaputira vose idzi. 

“Chiregai ndiende. Ndinofunga moto wabatira zvino ku- 
mba kwedu. Pamwe zviri nani kuti tirege kuramba tongo- 
zvinetsa nezvemusangano .. . kana... nezvaMugo. Tinosu- 
ngirwa kurarama.”’ 

“Apo wataura, musha wedu unoda kuvakwa,”’ Warui aka- 
bvumira. 

“Uye mangwana“kune musika, kozotiwo minda inoda kuu- 
ndukurwa nokugadziridzwa kuitira mwaka unouya,” 
Wambui akatsinhirawo, maziso ake achiedza kuona zvaiya 
kuseri kwemubvumbi uyu nemhute yaivako iyi. 

“Navana vanoda kurerwa,” Mumbi akapedzisa achisimuka 
nokutora saga rake ogadzirira kuenda. Ipapo akabva atendeuka 

otarisa hweguri mbiri idzi achiita saaikumbira kuti vamume- 
durirewo chidimbu choruzivo rwavo ivo vainge vaona zvaka- 
wanda pamusoro pezvoupenyu norugare. 

“Mukati pane mumwe wenyu akamboona General R. pama- 
nheru omusi womusangano?”’ 

Wambui akatarisa Mumbi namaziso akanga oita seavhundu- 
tswa nokutya. Warui ndiye akatanga kupindura asina kubvisa 
maziso ake pamvura yainaya panze. 

_“Handisati ndamuona kubvira paakapedza kutaura pamusa- 
ngano.”’ 

“Kana neniwo,” Wambui akadarowo nezwi rairamba mho- 
sva dzose kana dai mapurisa aizoda kuzovhunzurudza noku- 
tsvakurudza. 

Mumbi akabva abuda. Gare gare Warui akazoteverawo 
achingoita gunun’unu ari ega: ‘‘Pane zvakakanganisika 
chete. Ndakanyengedzwa namaziso ake, iwo maziso ake aya. 
Kuda kwava kuchembera. Handichanyatsooni zvakanaka.”’ 

Wambui akamboramba agere panzvimbo pake kwechinguva 
achiyeva mubvumbi uya nemhute zvaiva kunze. Mumba maka- 
nga mava kuita rima. Wambui akanga arasikira mupfungwa 
dzake, achinyatsoona kuti zvinhu zvakanga zvazomonyoroka 
iye atosvika pamagumo ebasa rake rokurwira rusununguko. 
Zvimwe tingadai takangomuregererawo, akataurira pasi pasi. 
Akabva azunza musoro wake odzosera pfungwa dzake pedyo. 
Chiregai ndikuhwidze moto. Asi regai nditange ndatsvaira 
mumba. Inga tsvina haitani kuungana mumba yakachena nhai! 
Asi haana kusimuka kana kuita zvake chinhu. 


Mushandirapamwe 


Gikonyo akazoburitswa muhusungwa ava mukamba_ ye- 
Wamumu. Akagara mukamba iyi kwegore rose. Vasungwa 
vomukamba iyi vaishanda mumapani ainzi Mweya mudunhu 
reEmbu vachigadzira rugisheni rutsva rwaida kuzoitwa 
munzvimbo iyi. Vaishandura mapani akanga asingawani 
mvura aya kuti agoita minda yaizorimwa mupunga. Pavai- 
chera migero yaizofamiba nemvura, Gikonyo aisipota 

achiyeverwa zvake nokutarisa mhiri kwamapani aya, kwaa- 
iona makomo eMbere neNyambeni akaganhura dunhu 
reEmbu nereUkambani. Aiziva zvake kuti nyika yaiva seri 
kwamakomo aya yaiva yevaWakamba asi aingonzwa pfu- 
ngwa dzake dzichiti seri kwemakomo ayo ndiko kumusha 
kwangu kuna Mumbi. 

Mumwe musi mangwanani, kunze kwakanyatsoti hwe-e 
kuchena, akaona Kerinyaga. Achiona manhengenya egomo 
iri akapfeka ngundu yechando, achinge akagunzva denga, 
kure kure uko kwaisangana pasi nedenga, Gikonyo aka- 
mboda kuchema. Gikonyo akanga asingawanzoita zvake 
hanya nokutaridzika kwemakomo, masango, kana mapani 
asi paakaona gomo guru rembiri iri, musoro waro wakavi- 
gwa mumhute, akanzwa mwoyo wake uchinyongodeka. 

Ndangariro iyi ndiyo yaiva mumusoro maGikonyo apo 
akanga achirapwa muchipatara chepaTimoro. Kunhuhwa 
kwemishonga yemuchipatara kwakamuyeuchidza kunhuhwa 
kwaiita zvinhu zvakaora mumatope nemajahwi omudeve 
romurwizi muna Tana. Waiva musi wakare iwoyo ari 
kuMweya, apo akafungazve zvokuveza chigaro chomuti 
chaaida kuzopa/Mumbi sechipo chomuchato wavo. Pfu- 
ngwa iyi yakaramba yongosimbisa midzi yayo maari apo 
aishanda muzuva, mhino dzake dzizere nomunhuhwi 
wezvinhu zvaiorera murwizi, nowedhaka revhu raaitimba. 
Chigaro ichi aizochiveza kubva pabunde yomuti woMuiri, 
uyu waiva muti wakasimba zvikuru waiwanikwa muma- 
komo eKerinyaga neNyandarwa. Paigarwa pacho chaipo 
paizenge pakagara pamakumbo matatu; makumbo aya aize- 
nge ari mifananidzo yevanhu vane zviso zvinoratidza kurwa- 
dziwa, vachitikitira nokuremerwa nomutoro wavanenge 
vakatakura. Aizochechenyedza muf ananidzo werwizi nomu- 
gero paigarwa apa, ozobayirira kana kurovera tutombo twe- 
chuma maainge achera umu. Parutivi pomugero aizoche- 
zenga mufananidzo webadza kana kuti foshoro. Mumazuva 
akatevera acho, Gikonyo aingofunga nezvechivezwa ichi. 
7viso zvavarume vaaida kuzoveza ava zvairamba zvichisha- 
nduka mupfungwa make; pamwe aishandura kumira kwa- 

kanga kwakaita mapendekete avo, kana maoko avo, kana 
kuti misoro yavo. Rwizi aizoruratidza sei nechuma? Ko, 
akabvisa badza iri akaisa mbakatwa zvingadii? Kufunga 
tunhu tudikidiki twakadai utwu zvaibatsirawo kuti akanga- 
nwe kuoma kwebasa raaisweroita. Aiti kana aburitswa 
chete, aizotanga kuveza chigaro ichi. 

Zvino, arere muchipatara, Gikonyo akanzwa pfungwa 
yokuveza chigaro ichi yodzoka zvakare. Akanga apedza 
mazuva mana ari muTimoro. Kwamazuva matatu akanga 
apfuura aya aingofunga nezvaMugo nokureurura kwaaka- 
nga aita, Kuti iye, Gikonyo, aizvigonawo — kuti aikwani- 
sawo kushinga kuti ataurire vanhu nezvemitsindo yapasa- 
mende iya? Panguva dzousiku aidzokorora upenyu hwake 
nezvaakanga aona mumakamba manomwe aya ari muhu- 
sungwa. Makore aya akanga amupa chii chaizvo? Pfungwa 
yoga yoga waiva munzwa waimubaya: mhosva dzake dzaiva 
zhinji. Akanga anetera panzira, atadza kuramba akasimba: 
akanga areurura mhiko iye akambenge atsidza kuti haaizoiti 
izvi. Zvino mutsauko wake iye naKaranja kana naMugo — 
kana navamwe vaya vose vakanga vatengesa vanhu pachena 
vachibatsirana navachena kuti vaponese upenyu hwavo ivo 
pachavo — waiva pai? Mugo akanga aine simba rokuzvio- 
ngorora nokutambira mubayiro wezvaakanga aita, achirasi- 
kirwa nezvose. Pfungwa yokurasikirwa nezvose yakadede- 
resa Gikonyo. Mangwanani oga oga Mumbi naWangari vai- 
muigira zvokudya. Pakutanga akambenge aramba kutaura 
naMumbi, aitonzwa zvichimurwadza kana kumutarisa cha- 
iko. Asi mushure menyaya yaMugo, akanzwa achiedza kuda 
kunzwisisa zvaiva mupfungwa nomumwoyo maMumbi. 
Chii chakanga chakavigwa seri kwechiso chake? Aifungei 
nezvaMugo nokureurura kwaakanga aita? Akanzwa oda 
kuti dai ataura naMumbi nezvaMugo uye nezvoupenyu hwa- 
kewo iye achiri muhusungwa. Mumbi aizoti kudii nezvemi- 
tsindo yepasamende iya yaimushayisa hope? Imwewo pfu- 
ngwa yakauya mumusoro make. Akanga asati ambozviona 
sababa vevana vaMumbiAZvino akangozoroka onzwa ozvi- 

vhunza: Dai kuri kuita mwana naMumbi, mwana uyu aize- 
nge akafanana nani? 

Pazuva reshanu ndipo paakayeuka bani rokuMweya ne- 
chido chake chokuti aveze chigaro. Akapinduka mumubhe- 
dha womuchipatara maakanga arere, achingwarira kuti are- 
ge kutsimbirira ruoko rwakanga rwakuvara. Pakutanga, 
kaingova kanyenye kakangoti n’ai, sezvaiwanzoitika paai- 
ona muti kana danda romuti. Paakazoramba ozvifunga, 
akanzwa onetsekana, maoko ake ovavira kuti dai abata chi- 
tanda chomuti nemutsendo. Angobuda muhosipitari chete, 
aibva andosvikotangisa kuveza chigaro ichi asati atangana 
nezvemabhizimisi ake, kana kuti munguva dzapakati peku- 
ita basa remabhizimisi ake. Akanyatsofunga nezvomufana- 
nidzo waaida kuzoveza. Akashandura mifananidzo yevanhu 
vaya. Aizoveza uri mufananidzo womurume akaondoroka, 
ane mananda mananda pameso, musoro wake namapende- 
kete zvakakotamiswa, akatakura mutoro wake. Ruoko rwo- 
rudyi rwomurume uyu rwaizenge rwakatambanudzwa rwu- 
chindobatana nerwomukadzi aivawo nechiso chine mana- 
nda. Mufananidzo wetatu waizenge uri wemwana mudiki. 
Pamusoro kana kuti pamapendekete pomwana uyu ndipo 
paizosangana ruoko rwomurume nerwomukadzi. Ko, 
chuma chapachigaro aizoita mufananidzo wei nacho? Mu- 
nda uri kuda kugoborwa nokuundwa? Badza? Ruva romu- 
nyemba? Izvi aizozviona nguva yacho yasvika. 

Pazuva rechitanhatu Mumbi haana kuuya kuchipatara. 
Gikonyo akarwadziwa, achizoshamisikazve oona kuti ainge 
akatarisira kuuya kwaMumbi zvikuru. Akasweronetsekana 
zuva rose achishaya kuti chii chakanga chaitika kwaari. Kuti 
akanga atoregera kuuya zvachose? Kuti akanga ava kutsivi- 
dzawo kunyarara kwaakanga aitirwa naiye Gikonyo? Akata- 
risira kuedza kwaro namaziso matsvuku. Kana aizorega 
ku... 

Asi Mumbi akauya, ari ega. Dzimwe nguva dzose aisi- 
mbouya naWangari. 

“Hauna kuuya nezuro,”’ akamuudza, saaimupomera 

mhosva. Mumbi akagara pamubhedha, ndokumbotora 
zvake chinguva asati apindura. 

“Mwana airwara,” akadaro pasina zvokumboti pano 
napano. 

“Ko, ko — chii — chiri kumubatisisa?” 

“Kungokosora zvake — mwando uriko uyu.” 

“Wakaenda — na — naye kukiriniki here?” 

“Ehe!” mhinduro yacho yainge banga..Gikonyo akaedza 
kuti arege kumutarisa. Mumbi anenge akanga otoda ku- 
enda. 

“Uri'kubuda rini?” Mumbi akabvunza. 

“Kwasara mazuva maviri chete.” Akazomutarisa zvino 
ndokungoona maziso ake. Mumbi akanga asina kumutarisa. 
Gikonyo akashamisika achiona kuneta kwaiva mumaziso 
ake. Akanga apedza nguva yakareba zvakadii akadai? Chii 
chakanga chaitika kwaari mumazuva mashoma akanga 
achangopfuura aya? yi 

“<“Ndava kuenda,” Mumbi akadaro. “Pamwe mangwana 
handiuyi — kana kusweramangwana acho zvakare.” Akata- 
ngisa kurongedzera zvinhu mubhegi rake aruma muromo. 
Gikonyo aida kuti: usaende. Asi akazongozoroka ati; “Hati- 
taurei nezvemwana uyu.” 

Mumbi, uyo akanga atosimuka, akashamiswa namazwi 
aya. Akagara pasi zvakare ndokumutarisa. 

“Muno here, muhosipitari muno?” Mumbi akavhunza, 
asingamboratidzi shungu. 

‘Iye zvino pano, che.” 

“Kwete, nhasi hazviiti,” Mumbi akadaro oita seaise- 
mburwa, achiita saakanga oziva zvino kuti akanga akasunu- 
nguka kuita zvaaida. Gikonyo akashamiswa nokushinga 
kutsva uku kwakanga kwava muizwi rake. 

_ “Kubva zvakanaka. Tozotaura kana ndabuda,” akadaro 
Gikonyo, ndokuenderera mberi mushure mekarunyararo: 
‘‘Ungadzokere here kumba unosvikokuhwidza moto noku- 
chengeta zvinhu kuti zvirege kuora?”’ 

Mumbi akambofunga'kwechinguva, akatarisa divi. Aka- 
zobva atarisa Gikonyo mumaziso chaimo. 

‘Kwete, Gikonyo. Vanhu vangaedze zvavo kudzima zvi- 
nhu asi hazvibviri. Zvinhu hazvisi nyore sokuona kwaunoita. 
Zvakaitika pakati pedu hazvisi zvokungoti nomuromo chete 
zvapera zvichibva zvapera. T inofanira kutombogara pasi 
tokurukura, tichinyatsoburitsirana mwoyo yedu pachena, 
tonyatsoongororesa, tadaro, tozochiona zvokuti upenyu 
hwedu hwamangwana tohuronga sei. Asi kwazvino — chi- 
mbondirega ndiende, mwana ari kurwara.’ 

‘Uri — unga — uri kuuya here mangwana?’ Gikonyo aka- 
vhunza achitadza kuvanziridza kutya nokunetsekana kwake. 
Akabva angoziva ipapo kuti kana vaizogara vose aitofanira 
kufunga, kuziva nokukudza pfungwa nezvido zvake — 
Mumbi mutsva uyu. 

Zvakare, Mumbi akambofunga nezvomuvhunzo wake 
uyu asati apindura. 

‘7yakanaka. Pamwe ndingangouya,’ akadaro achibva 
aoneka. Akafamba achibvapo nenhanho yakasimba, aka- 
suwa zvake asi ava kuita seoziva paakanga amire. Gikonyo 
akaramba akamutarisa dakara abuda pamusuo. Akabva 
anyura mumagumbeze make zvakare. Akanga ava kufunga 
nezvechipo chiya chomuchato, chigaro chakave- 
zwa kubva pahunde yomuti woMuiri. ‘Ndinofanira kuchi- 
nja mufananidzo womukadzi wacho. Ndinoda kuveza 
mukadzi akurirwa — akurirwa napamuviri pava kuda kuto- 
zvarwa mwana.’ 

N CHARLES MUNGOSHI akazvarwa mu 
nyene, Chivhu. Akanyora mabhuku 
| Coming of the Dry Season; Some Kinds of Wounds; bhuku renhete- 

mbo reChirungu rinonzi The Milkman BA 't Only Deliver Milk; 
Makunun‘nu Maodzamwoyo; Ndiko kupindana Kwamazuva; muta- 
mbo unonzi Inongova Njakenjake naKunyarara Hakusi Kutaura? Iri 
_ndiro bhuku rake rokutanga raakapindurudza kubva muChirungu. 

Pari zvino Charles anodzidzisa zvokunyora pachikoro chikuru che- 


University of Zimbabwe 
Tsanga Yembeu rakadudzirwa muChiShona kubva mubhuku raNgugi 
rinonzi A Grain of Wheat. Mungoshi anobudirira kukwezva muvere- 
ngi nemashandisiro aakaita mutauro muudzamu hwaakapa nokubu- 
ritsa zvinobaya mwoyo nenyama yevatambi vemunyaya iyi. Sezvino- 
~ ngoitawo Ngugi, Mungo! hi anonyatsopenengura zviri muhana yeva- 
tambi, achiratidzazve kuti anonzwisisa bongozozo riri mupya pa 
‘dzevanhu vari munyaya iyi. 
juzi avado zvose zvomubhuku, A Grain of Wheat, zvakanyatsobuda 
/, pachena sokubuda kwakaita mutauro uyo unoshandiswa zvazviri 
/ mududziro iyi. Zviri pac ene kuti bhuku iri muchiShona richapa 
imwe danho mukukura kwemanyorerwo enyaya muChiShona. 
eau iri richaburitsa pachena kuti hondo yokusunungura Kenya 
| haina kusiyana neChimurenga chakasunungura Zimbabwe. Kudeuka 
kweropa reKenya A W ira vaverengi kuti vaongorore nokufu- 
f As 2 kuzvipira kwevana veZimbabwe muChimurenga chavo. izvo 
È vf -zvichajekesa pfungwa dzavo pamusoro peramangwana renyika ino. 
Ta Sokutaura kunoita Mumbi muna Tsanga Yembeu: 
“Munovhunza kuti tairwirei, kuti taigarirei musango nezvikara? 
Munovhunza chataiurayira vanhu nokudeura zena? 
“Muchena aifamba nemotokari. Aigara mumba huru. Wana vake 
- vaienda kuchikoro. Asi ndiani aisakura minda yekofi, yetii, yepyreth- 
rum neyesaisoro? Ndiani aigadzira migwagwa nokubvisa mitero? 
Mucnena aigara munyika yedu. Aidya zvatairima nokubika isu. Kana 
mivhuruvhuru yaisara patafura pake aikancira imbwa dzake. Ndiko 
saka takaenda musangos 

